
CONSIDERAȚII PRELIMINARE 


Prezenta carte constituie cea de-a doua ediție, completată şi îmbogăţită 
cu informaţii şi aspecte inedite a cărții “Oradea barocă”, Muzeul Ţării Crișurilor, 
Editura Arca, Oradea, 2006. Aceasta a avut la bază teza de doctorat cu titlul 
“Barocul cultural-artistic în Oradea”, susținută în anul 2005 în cadrul Facultăţii 
de Istorie şi Filosofie a Universităţii “Babeş-Bolyai” din Cluj-Napoca. 

Comparativ cu prima variantă, cea de-a doua ediţie, revăzută şi adăugită, 
valorifică seria studiilor pe care le-am consacrat, de-a lungul anilor, picturii baroce 
din Colecţia de Pictură universală a Secţiei de Artă a Muzeului Țării Crişurilor, 
publicate în volume colective şi reviste de specialitate, apărute în Editura 
Academiei Române, sub coordonarea Centrului de Studii Transilvane, respectiv 
în Editura Muzeului Țării Crișurilor etc. Ele întregesc viziunea asupra barocului 
orădean prin relevarea dimensiunii teatrale şi scenografice a stilului, reflectată în 
tablourile cu tematică religioasă sau profană din Colecţia de Pictură universală 
a Complexului muzeal orădean. Studiile au avut ca finalitate şi nuanţarea unor 
atribuiri, identificarea unor teme iconografice, analiza limbajului pictural al 
lucrărilor baroce (o parte din ele nesemnate şi nedatate) din Colecţia de Pictură 
universală a muzeului: /isus și cei doi tâlhari (prima jumătate a secolului al XVI- 
lea), atribuită Școlii lui Michiel van Coxcie; Eneas părăsind Troia (prima jumătate 
a secolului al XVII-lea), atribuită lui Domenico Zampierri; Natura statică (a 
doua jumătate a secolului al XVII-lea), atribuită pictorului flamand Pieter Boel; 
Împărtășania apostolilor (a doua jumătate a secolului al XVIII-lea), atribuită 
cercului lui Francesco Trevisani; interpretarea stilistico-iconografică şi atribuirea 
portretelor imperiale baroce; lucrarea Sfințirea lui Aaron din Şcoala lui Claude 
Lorrain (începutul secolului al XVIII-lea); Adorașia păstorilor (prima jumătate 
a secolului al XVII-lea), datorată Școlii lui Adam Elsheimer, Petrecerea semnată 
de pictorul olandez Peter Veredael din a doua jumătate a secolului al XVII-lea. 
Cercetările au avut în vedere contribuţiile anterioare în domeniu: “Muzeul Țării 
Crișurilor Oradea”, ghid al Secţiei de Artă, publicat în 1973 de istoricul de artă 
Dr. Alexandru Avram, un util instrument de lucru şi punct de plecare în ceea ce 
priveşte atribuirile unor lucrări din Colecţia de pictură universală a muzeului, 
precum Şi studiul publicat de istoricul de artă Dr. Maria Zintz, Colecţia de pictură 
universală a Secţiei de Artă de la Muzeul Ţării Crișurilor, în Biharea, XVIII, 
Oradea, 1991, p. 183-202. 

Concomitent, prezenta lucrare aduce detalii noi, referitoare la atribuirea 
unor picturi de altar din Bazilica romano-catolică, nuanțarea etapelor de 
construcție şi datare ale unor monumente baroce romano-catolice din Oradea (prin 


1.Alexandru Avram, Muzeul Țării Crișurilor. Oradea, Editura Meridiane, Bucureşti, 1973 

valorificarea unor informaţii din documente aflate la Arhivele Statului Oradea, în 
documente publicate ca anexe de Bir6 Jozsef, respectiv în Șematismele Episcopiei 
romano-catolice de Oradea). De asemenea am valorificat informaţii noi, aflate în 
documentele de la Arhivele Statului Oradea, referitoare la pictorii care au lucrat 
la iconostasul Bisericii cu Lună, respectiv cele incluse în inscripțiile documentare 
ale unor portrete de epocă: Portretul episcopului Augustin Benkovich (Sfârşitul 
secolului al XVII-lea), Portretul nobilului Demetrius Poynar din Oradea 
(prima jumătate a secolului al XIX-lea); Canonicul Szenczy, oferind donația sa 
(“Fundationales”) călugărițelor Ursul ine din Oradea, realizat în 1775 de pictorul 
austriac Johann Michael Militz etc. 

Repertoriul decorativ și simbolic al decoraţiilor baroce realizate în stuc, 
respectiv analiza simbolurilor, alegoriilor şi decoraţiilor, transpuse în pictura 
barocă orădeană au fost abordate anterior în cartea Agata Chifor, “Alegorii, 
simboluri şi decoraţii în arta barocă orădeană”, Editura Muzeului Ţării Crişurilor, 
Oradea, 2011. 

Prin intensitatea trăirilor mistice, dramatismul scenelor de martiriu, 
scenografia plină de mister a luminii divine, materializată în viziuni evanescente 
ale Raiului- sălaş al Providenței, dar şi prin virtuozitatea incredibilă a tehnicilor 
picturale în trompe ! oeil, care fac ca universul imaginar al sacrului să pară real, 
barocul n-a încetat de-a lungul timpului să copleşească, să incite şi să fascineze 
ființa umană. 

Produs al condiţiilor istorice, confesionale şi culturale de la sfârşitul 
secolului al XVII-lea şi din secolul al X VIII-lea, barocul a îmbrăcat forme specifice 
în diferite spaţii, desfăşurând o bogată recuzită de teme şi elemente expresive. În 
unele cazuri, cum este şi contextul Europei Centrale de la sfârşitul secolului al 
XVII-lea şi din secolul al XVIII-lea, afirmarea stilului a reflectat în mare măsură 
obiectivele specifice Contrareformei, aplicate în zonele intrate sub stăpânirea 
Imperiului Habsburgic. Din această perspectivă, barocul ilustrează semnificaţia 
fundamentală a conceptului de divinitate în viziunea lui Leibnitz, celebrul filosof 
al Europei baroce, după care “Cetatea lui Dumnezeu este un spectacol a cărui 
frumuseţe trebuie cunoscută...”?. “Strălucitoarea lumină a gloriei divine””» este o 
sintagmă ce revine cu insistenţă, atât în viziunea transcendentală a lui Leibnitz, 
cât şi în decorația impresionantelor cupole iluzioniste ale bisericilor baroce, fiind 


2Apud Rosario Assunto, Universul ca spectacol. Arta și filosofia Europei baroce, Pref. de Ion 
Frunzetti, Editura Meridiane, Bucureşti, 1983, p. 115 

3Ibidem 

4Vasile Muscă, Leibnitz, filosof al Europei baroce, Editura Dacia, Cluj-Napoca, 2001, p. 15; G.W. 
Leibnitz, Opere filosofice, Editura Ştiinţifică și Enciclopedică, Bucureşti, 1972, p, 87: “Însă virtutea 
unei substanţe particulare este să exprime bine gloria lui Dumnezeu şi aceasta este ceea ce o face 
mai puțin limitată” 

sugerată şi în fiescele baroce din Oradea. 

Finalitatea prezentei lucrări este aceea de a demonstra aportul specific 
al barocului orădean, înțeles ca fenomen cultural-artistic complex şi original 
la configurarea barocului central-european. Prezentul demers are în vedere 
contribuţiile anterioare, valoroase ale istoricilor de artă: (Acad.)Virgil Vătăşianu, 
Bird Jozsef, Kapossy Jânos, Agghăzi Maria, Gâras Klâra, Mircea Țoca, Nicolae 
Sabău, Acad. Marius Porumb, Rodica Vârtaciu, Aurel Chiriac, Peter I. Zoltân, 
Dorina Pârvulescu, Adriana Buzilă, Valentin Mureşan etc., consacrate diferitelor 
aspecte ale barocului transilvănean. În continuarea acestor preocupări, lucrarea îşi 
propune să surprindă morfologia specifică stilului în domeniul arhitecturii (Palatul 
episcopal romano-catolic, Bazilica romano-catolică, Capela mizericordienilor, 
Biserica ortodoxă “Sfinții Arhangheli Mihail şi Gavril” din cartierul Velenţa, 
Biserica cu Lună, Catedrala greco-catolică “Sfântul Nicolae”, Biserica romano- 
catolică “Sfântul Ladislau”, Biserica romano-catolică premonstratensă etc.), 
precum Şi în reprezentările picturale şi sculpturale cu caracter reprezentativ din 
biserici şi colecții muzeale orădene. 

Concomitent, lucrarea urmăreşte deschiderea culturală către Occident, 
receptivitatea acestui spaţiu la inovațiile cultural-artistice ale epocii baroce. 
Considerăm că am putea vorbi şi în spaţiul transilvan de o “primă modemitate 
românească” în secolul al XVIII-lea, favorizată de politica oficială a Imperiului 
Habsburgic, aşa cum propune Acad. Răzvan Theodorescu pentru Ţările Române, 
favorizată în secolele XVII-XVIII de orizontul cultural-artistic, deschis deopotrivă 
spre Orient şi Occident al unor domnitori ca Matei Basarab, Vasile Lupu sau 
Constantin Brâncoveanu. 

Cartea îşi propune să contureze consecinţele în plan cultural ale 
iozefinismului şi implicarea elitei intelectuale româneşti, reprezentată de Ignatie 
Darabant, Samuil Vulcan, loan Corneli, Simeon Maghiar şi alţii în emanciparea 
culturală a românilor ardeleni. Această emancipare culturală nu a afectat identitatea 
etnică a românilor ardeleni, care au rămas români şi în majoritate ortodocşi. 
Acum, în Transilvania, ortodoxia românească a venit în contact cu catolicismul, 
în varianta promovată de Contrareformă, fenomen care a generat în urma Unirii 
cu Biserica Romei din 1700, apariţia noii Biserici greco-catolice române, cu rol 
important în reformarea scrierii româneşti, promovarea culturii şi a conştiinţei 
naţionale. 

O altă finalitate a lucrării este relevarea confluenţelor stilistice dintre arta 
oficială, barocă, promovată de Imperiul Habsburgic şi arta tradiţională de factură 
bizantină. 

Pentru a avea o imagine clară asupra evoluţiei termenului şi a accepțiilor 
sale istoriografice, primele două capitole ale lucrării (/.Barocul:accepții 
semantice şi stilistice în istoriografia artei europene și românești, II. Istoriografia 

artei baroce în România) cuprind o sinteză a cercetărilor cu caracter teoretic 
referitoare la baroc în general, însoțită de semnalarea contribuţiilor în domeniu 
ale istoriografiei de artă din Transilvania, respectiv din spaţiul extracarpatic. 

Capitolul următor, [//. Curente confesionale şi culturale în Oradea 
secolului al XVIII-lea, conturează profilul cultural al oraşului în secolul 
Luminilor. Sunt evidenţiate implicaţiile confesionale, dar şi cultural-educaţionale 
ale Contrareformei: atragerea la unirea cu Biserica Romei a românilor ortodocşi, 
readucerea ordinelor religioase (iezuiţi, franciscani, capucini, paulini etc.), 
instituţiile de învăţământ fondate de acestea, precum şi viața muzicală barocă 
de la curtea episcopului Patachich Adăm. În continuare, este evidenţiat impactul 
reformismului terezian şi iozefin asupra modernizării învăţământului şi culturii 
româneşti, contribuţia specifică a intelectualilor greco-catolici în domeniul 
şcolar, educaţional şi cultural. Este subliniat rolul iozefinismului, care a venit în 
întâmpinarea aspirațiilor românilor ortodocşi la egala îndreptăţire confesională, 
socială şi culturală, stimulând afirmarea identităţii naţionale a acestora. 

Capitolul IV Arhitectura barocă din Oradea tratează monumentele 
arhitecturale baroce ale oraşului. Sunt evidenţiate principalele tipologii ale stilului 
în sfera arhitecturii: tipul de biserică cu două turnuri, respectiv cu un singur turn, 
palatul baroc de inspiraţie franceză în forma literei U, cu salon de onoare în axul 
rezalitului central, cupola eliptică, bolțile boeme şi acoperișurile în formă de 
bulb. În descrierea monumentelor s-a avut în vedere, atât criteriul analitic, cât ŞI 
cel comparativ, al analogiilor cu barocul central-european. Descrierea analitică 
evidenţiază existenţa în Oradea a unui baroc tardiv, tipic secolului al XVIII-lea, în 
care îşi fac simțită prezenţa elementele specifice stilului zopf 

Textul este completat de planuri şi schițe, o parte inedite, respectiv 
fotografii cu caracter documentar, aflate la Arhivele Statului Oradea, în fondul 
de carte documentară de la Biblioteca Academiei Cluj-Napoca, Biblioteca 
Centrală Universitară “Lucian Blaga” din Cluj, Biblioteca judeţeană “Gheorghe 
Şincai” Oradea, Biblioteca Episcopiei Ortodoxe Oradea, Biblioteca Seminarului 
greco-catolic din Oradea, Biblioteca “Bunyitay Vincze” din Oradea, Biblioteca 
“Szecheny”-Budapesta. De la Arhivele Statului Oradea provin: Fațada inițială 
a Bisericii “Sfânta Brigitta”, Fațada fostei reședințe a episcopului Augustin 
Benkovich; Planul de reconstrucție în stil neogotic a fațadei principale a 
mănăstirii şi Bisericii ursulinelor din Oradea, Planul din 1760, referitor la 
localizarea construcțiilor din Complexul baroc, alcătuit din Catedrala, Palatul 
episcopal romano-catolic și locuințele canonicilor;, Planul Catedralei romano- 
catolice realizat în 1823 de Bohacsek Andrăs, geometrul capitlului, Un plan al 
Bisericii ortodoxe “Sfinții Arhangheli Mihail şi Gavril” din cartierul Velenţa; 
Harta târgului Velența din anul 1795,Schița cartierelor din jurul Cetăţii 
Oradea în anull 797, realizată de Laurenţiu Paszner (copie din 1804); Planul de 

reconstrucție a cartierului Olosig după inundația Crișului din anul 1774; Raportul 
din 20 octombrie 1777 cu necesarul de cheltuieli pentru finalizarea Catedralei 
romano-catolice, Planul Bisericii cu Lună etc. De asemenea, în documentele de 
arhivă, referitoare la atestarea unor bresle din Oradea, am găsit menţionarea unor 
nume importante ca Eder Jakabb (“k&miives”), autorul proiectului Bisericii cu 
Lună şi al Bisericii Reformate Olosig. Sunt atestaţi, deopotrivă, sculptorii în piatră 
(“k&farago”): Travioll Jakabb (în 1799), Silinger Antal, primul fiind menţionat ca 
sculptor în piatră şi în Registrele de cheltuieli ale Episcopiei romano-catolice de 
Oradea. Aceşti meşteri principali aveau şi funcţia de profesori pentru absolvenții 
stagiului de pregătire în meserie, ei fiind menţionaţi în această calitate în perioada 
de sfârşit a secolului al XVIII-lea (discipolii lui Eder Jakab sunt menţionaţi 
între anii 1796-1798). Într-un alt document de breaslă e atestat meşterul arămar 
Johamn Cerib, cel care a realizat acoperirea cu aramă a tumului Bisericii cu 
Lună din Oradea (în document apare ca îndrumător al unui absolvent din 1801). 
Sunt atestați de asemenea, meşteri tâmplari ca Rittinger Jozsef, Bech Lorentz, 
care au lucrat singuri sau împreună cu discipolii lor şi la realizarea decoraţiilor 
sculpturale baroce de la altarele, amvoanele sau stranele unor monumente aflate 
în construcţie la Oradea în perioada barocă. 

În capitolul V“Theatrum Mundi în pictura barocă orădeană” sunt 
interpretate cele mai reprezentative vestigii ale picturii baroce din Oradea în sfera 
picturii plafonante, a picturii de altar, respectiv a picturilor baroce reprezentative, 
cu caracter sacru sau profan din Colecţia de pictură universală a Muzeului Ţării 
Crişurilor, alături de câteva lucrări remarcabile din Colecţia de Artă Ecleziastică 
“Sfântul Ladislau” (Bazilica romano-catolică). Sunt evidenţiate implicaţiile 
Contrareformei în arta religioasă catolică, prin intermediul unor teme şi motive 
specifice ca apoteoza, extazul mistic, martiriul, Patimile, cultul sfinţilor şi cultul 
marial, precum şi schemele compoziționale specifice stilului: trompe 1'oeil-ul, 
compoziţii în diagonală sau bazate pe alăturarea registrelor terestru-celest. Sunt 
prezentate deopotrivă, influențele baroce în realizarea iconostaselor românești, 
contribuţia specifică, atestată în documentele de la Arhivele Statului Oradea, a 
pictorilor Arsenie Teodorovici, Pavel Ghiurcovici, Paul Murgu, Schiitz Joseph şi 
Golsz Jakab. 

Acest capitol valorifică şi studiile pe care le-am consacrat picturilor 
baroce (cu tematică religioasă sau profană) din Colecţia de pictură universală 
a Muzeului Ţării Crişurilor, publicate în anii anteriori în reviste de specialitate 
ca Ars Transsilvaniae, în volume colective, apărute în Editura Academiei 
Române, sub coordonarea Centrului de Studii Transilvane, în Editura Muzeului 
Ţării Crişurilor, respectiv în anuarul de specialitate al Muzeului Ţării Crişurilor, 
Biharea (consacrat studiilor de artă şi etnografie, apărut în Editura Muzeului 
Ţării Crişurilor): Limbajul secret al picturilor Școlii flamando-olandeze din 

Colecţia Muzeului Ţării Crişurilor, în Ars Transsilvaniae (red. Acad. Marius 
Porumb), XXII, Institutul de Arheologie şi Istoria Artei Cluj-Napoca, Editura 
Academiei Române, Bucureşti, 2012, p. 79-94; Lucrări clasate în categoria 
Tezaur din Colecţia de pictură a Muzeului Țării Crișurilor Oradea, în volumul 
Interferenţe intelectuale. Studia in honorem Aurel Chiriac. Sexagenarii (coord. 
Barbu Ștefănescu, loan Goman), Editura Muzeului Ţării Crişurilor, 2012, p. 
517-532; Portrete imperiale austriece din Colecţia Muzeului Țării Crișurilor 
Oradea (sec. al XVIII-lea), în volumul Seminatores in Artium Liberalium Agro. 
Studia in honorem et memoriam Barbu Ștefănescu (coord. Aurel Chiriac, Sorin 
Șipoş), Academia Română, Centrul de Studii Transilvane, 2014, p. 525-536; 
Theatrum Mundi în pictura barocă orădeană, în volumul Fragmentarium. 
Studii interdisciplinare în onoarea lui Aurel Chiriac (coord. Gabriel Moisa, loan 
Goman, Sorin Șipoş), Editura Muzeului Ţării Crişurilor, Oradea, 2016, p. 260- 
288; Portretul austriac: Johann Michael Militz, în Biharea, XXIV-XXV (1997- 
1998), Editura Muzeului Ţării Crişurilor, Oradea, 2001, p. 485-490; Influențe ale 
stilului rococo în portretul de aparat, în Biharea, XXVI-XXVII (1999-2000), 
Editura Muzeului Ţării Crişurilor, Oradea, 2002, p. 333-339; Imagine şi devoțiune 
barocă: Pietro Marchesini- “Sfânta Familie”, în The 27 th Annual Congress of 
the American - Romanian Academy of Arts and Sciences, University of Oradea, 
May-June, 2002; Alegorie şi simbol în lucrarea “Petrecere ” de Peter Veredael, în 
Biharea, XXXI-XXXIII, 2004-2006, Editura Muzeului Ţării Crişurilor, Oradea, 
2009; Apoteoza Sfântului Nepomuc de Lucas Kracker, în Biharea, XXXVIII, 
Editura Muzeului Ţării Crişurilor Oradea, 2011, p. 153-162; Picturi religioase 
din Colecţia Muzeului Ţării Crișurilor, în Biharea, XXXIV-XXXVI, 2007- 
2009, Editura Muzeului Ţării Crişurilor, Oradea, 201 1, p.161-180; Mir şi imagine 
artistică. Căderea Troiei din Școala lui Federico Barocci, Colecţia Muzeului Țării 
Crişurilor, în Biharea, XXXIX, Editura Muzeului Ţării Crişurilor, Oradea, 2012, 
p. 203-216; Pictori din Școala germană în Colecţia Muzeului Țării Crişurilor 
Oradea, în Biharea, XL, Editura Muzeului Țării Crişurilor, Oradea, 2013, p. 41- 
56; Arhetipuri ale imagisticii devoționale baroce în lucrări din Școala italiană 
(Colecţia Muzeului Țării Crișurilor), în Biharea, XLIII, Editura Muzeului Ţării 
Crişurilor, Oradea, 2016, p. 131-149; Scenografie barocă în lucrarea “Sfinţirea 
lui Aaron, Școala lui Claude Lorrain, secolul al XVIII-lea, în curs de apariţie, în 
Biharea, Nestematele Muzeului, în revista Muzeul Țării Crișurilor, nr. 11, iunie, 
2014 mai, p. 7. 

Ultimul capitol, V/.Sculptura barocă orădeană, are ca obiect realizările 
barocului în sfera sculpturii figurative în piatră şi lemn, având ca repere analiza 
sculpturii baroce cu caracter devoţional, decorația sculpturală a altarelor, 
amvoanelor, stranelor, iconostaselor, precum şi simbolurile asociate acestora. Şi în 
acest caz, se poate face o distincţie între mediul catolic, aservit Contrareformei şi 

cel autohton, ortodox, care a receptat barocul predominant la nivelul morfologiei 
decorative. 

Textul este ilustrat de un bogat material iconografic, care însoţeşte 
capitolele. Acesta pune în valoare elemente tipice de morfologie (tipologia 
tumurilor, a ferestrelor, portalurilor, amvoanelor etc.) sau evidenţiază analogii de 
ordin tematic şi iconografic. Lucrarea este însoţită de Concluzii, Bibliografie şi 
Rezumat în limba franceză. 

Cartea valorifică deopotrivă, studiile şi articolele elaborate anterior, 
vizând diferite aspecte ale barocului orădean, publicate în volume colective, 
respectiv reviste: Palatul episcopal baroc din Oradea, în vol. Artă românească. 
Artă europeană (coord. Marius Porumb, Aurel Chiriac), Academia Română, 
Institutul de Arheologie și Istoria Artei Cluj-Napoca, Muzeul Ţării Crișurilor 
Oradea, Editura Muzeului Ţării Crişurilor, Oradea, 2002, p. 167-172; Un 
monument al barocului târziu: Biserica Sfântul Nicolae din Oradea, în vol. Sub 
zodia Vătăşianu. Studii de istoria artei (coord. Marius Porumb, Aurel Chiriac), 
Academia Română, Institutul de Arheologie și Istoria Artei Cluj-Napoca, Muzeul 
Țării Crișurilor Oradea, Editura Nereamia Napocae, Cluj, 2002, p. 141- 146; 
Imagine şi devoțiune barocă: fostul altar al Bazilicii romano-catolice din Oradea, 
în Familia (red.loan Moldovan), nr. 9, sept. 2004, p. 52-54; Influențe baroce în 
pictura iconostaselor din Oradea, în Analele Universităţii din Oradea, Fasc. Arte 
Vizuale, vol. |, Editura Universităţii Oradea, 2004, p. 254-276, Artă şi alegorie 
barocă în Complexul mizericordienilor din Oradea, în Analele Universităţii din 
Oradea, Fasc. Arte Vizuale, vol II, Editura Universităţii Oradea, 2005, p. 289- 
301; Arhetipuri ale imagisticii devoţionale în pictura barocă din Oradea, în 
Analele Universităţii Oradea, Fasc. Arte Vizuale, vol. III, Editura Universităţii 
Oradea, 2006, p.128-141; Pictura plafonantă în stil baroc din Oradea, în Acta 
Musei Porolissensis, XX VIII-XXIX, Zalău, 2007, p. 385-400 ; Pictura “Bisericii 
cu Lună” din Oradea, în vol. Istorie. Artă. Etnologie. Studii în onoarea lui 
loan Godea (coord. Aurel Chiriac, Barbu Ştefănescu), Editura Muzeului Ţării 
Crişurilor, Oradea, 2010, p. 167-187; Alegorii sacre în arta barocă orădeană, în 
Sargetia, Serie Nouă, II, Deva, 2011, p. 231-245; Ipostaze ale cultului marial în 
pictura lui Joseph Vincenz Fischer, în Cele Trei Crişuri (red. Dr. Viorel Faur), An 
IX, nr. 11-12, nov.-dec. 1998, p. 8-9; Limbaj baroc în pictura Capelei Palatului 
episcopal romano-catolic din Oradea, în Biharea, XXII-XXIII (1996-1997), 
Editura Muzeului Ţării Crişurilor, Oradea, 1999, p. 149-156; Limbaj baroc și 
Contrareformă în pictura de altar din Catedrala romano-catolică din Oradea, 
în Studii şi comunicări, nr. 4-5, Museum Arad, 1999, p. 306-321; Ipostaze ale 
Sfântului loan Nepomuc în barocul orădean, în Cele Trei Crişuri (red. Dr. Viorel 
Faur), Anul X, nr.3-4, martie-aprilie 1999, p. $; Teodor Ilici Cesliar şi patetismul 
baroc, în Cele Trei Crişuri (red. Dr. Viorel Faur), Anul X, nr.5-6, mai-iunie 1999, 

p. 7; Mit şi metamorfoze stilistice, în Cele Trei Crișuri (red. Dr. Viorel Faur), Anul 
XI, nr. 1-3, ianuarie-martie 2000, p. 6; Barocul ecleziastic la Oradea, în Cele Trei 
Crişuri (red. Antonio Faur), Seria III, Anul I, nr. 10-12, oct.-dec. 2000, p. 67- 73. 

Din punct de vedere structural cartea reia, cu informaţii noi şi actualizări 
bibliografice, temele abordate în Oradea barocă, publicată în 2006, alături de 
capitole noi la domeniul Pictură. Unele aspecte ale stilului au fost abordate 
comparativ în cartea Imaginarul sacru la Oradea între tradiţie bizantină şi baroc, 
Editura Arca, Oradea, 2008 respectiv, în cartea Alegorii, simboluri și decoraţii 
în arta barocă orădeană, apărută în Editura Muzeului Ţării Crișurilor Oradea, 
2011, consacrată analizei repertoriului decorativ, simbolic și alegoric al barocului 
orădean. 

În investigarea barocului orădean am urmărit surprinderea relaţiei dintre 
Contrareformă şi temele picturii religioase locale, evidenţierea teatralismului 
specific stilului, definirea dimensiunilor sale simbolice, alegorice şi decorative, 
a ipostazelor specifice cultului marial baroc și cultului diferiților sfinţi, relevarea 
elementelor de morfologie barocă în arhitectura, pictura, sculptura şi decorația 
sculpturală din Oradea, analiza ecourilor acestui stil în arta autohtonă, de tradiţie 
bizantină. Prin referințe la arhitectură, sculptură şi pictură, lucrarea relevă 
contribuţia specifică a confesiunilor creştine din Oradea la primirea şi asimilarea 
creatoare a unui stil de referință al artei europene şi intemaţionale. 

Mulţumesc domnului Prof. Univ. Dr. Aurel Chiriac, istoric de artă, 
Directorul Muzeului Ţării Crişurilor din Oradea pentru posibilitatea de a cerceta 
această temă în cadrul instituției muzeale. Mulţumesc de asemenea, istoricilor 
de artă Dr. Georg Lechner de la Muzeul Belvedere din Viena, Dr. Joost Vander 
Auwera de la Muzeul Regal de Arte Frumoase din Belgia, Prof. Univ. Dr. Ugo 
Ruggieri din Veneţia pentru valoroasele sugestii interpretative. 

I.BAROCUL-ACCEPȚII SEMANTICE ȘI STILISTICE 
IN ISTORIOGRAFIA ARTEI EUROPENE ȘI ROMANEȘTI 


În istoriografia axată pe definirea conceptuală și stilistică a barocului au 
apărut numeroase controverse în legătură cu clarificarea originii termenului, dar 
Şi a trăsăturilor şi motivaţiilor care au determinat apariţia acestui stil. 

În explicarea originii termenului au fost luate în considerare două sensuri 
etimologice: portughezul “barroco”, folosit pentru a numi perlele de formă 
neregulată, respectiv termenul omonim, utilizat în latina medievală în cadrul 
scolasticii pentru a desemna o formulă de silogism. Aşa cum afirmă Adrian 
Marino, ambele sensuri fixează ideea de straniu, ciudat, bizar, o deviaţie de la ceea 
ce este normals. Difuzat prin intermediul scolasticii, termenul a primit conotaţii 
peiorative odată cu degradarea prestigiului raţionamentelor şi a învățământului de 
tip scolastic. În secolul al XVI-lea umaniştii Louis Vives (1492-1540), Michel de 
Montaigne (1533-1592) asimilează barocul sofismelor, formelor de raţionament 
lipsite de conţinut. 

Aplicarea termenului pentru caracterizarea fenomenelor artistice s-a 
realizat în secolul al XVIII-lea în ambianța enciclopedismului francez. În 
Dicţionarul Academiei Franceze din 1740 cuvântul “baroc” apare cu un sens 
figurat, cu accepţia adjectivală de “neregulat”, “bizar”, “inegal”. Identificat cu 
bizarul, barocul a desemnat iniţial în arhitectură un gust contrar principiilor 
unanim împărtășite, o căutare afectată a formelor extraordinare. Această accepţie 
apare în Enciclopedia franceză din 1758: “Barocul în arhitectură este o nuanţă a 
bizarului ... Ideea de baroc antrenează după sine pe aceea de ridicol împins până 
la exces.” Acest text a fost considerat punctul de plecare pentru transformarea 
adjectivului într-un calificativ minimalizator. În Suplimentul la Enciclopedia din 
1776, Jean Jacques Rousseau (1712-1778) consideră că o muzică barocă este aceea 
a cărei armonie e confuză, încărcată de modulaţii şi disonanţe...”. În aceeaşi 
sursă se indică posibilitatea provenienţei termenului din limbajul scolasticii: 
“Este foarte posibil ca acest termen să provină din barroco-ul logicienilor. Lui 
Quatremere de Quincy (1755-1849), în Enciclopedie Metodique din 1788, i se 
datorează o aplicare explicită a termenului pentru caracterizarea artei italiene 
ilustrate de Borromini. Şi pentru Quatremere de Quincy, noţiunea de baroc 
defineşte bizarul, ridicolul, excesul. În studiul Baroc şi manierism, lon Istrate 
susţine că în literatura franceză a secolului al XVIII-lea s-ar fi realizat un transfer 
semantic prin care accepţia peiorativă a silogismului “barocco” a fost extinsă şi 


SA. Marino, Barocul, în vol. Clasicism, Baroc, Romantism, Editura Dacia, Cluj, 1971, p. 
56-57 
6Apud L. V. Tapi€, Barocul, Editura Ştiinţifică, Bucureşti, 1969, p. 13 

asupra artelor plastice pentru a desemna formele excesive, lipsite de măsură şi 
bun gust. Introducerea termenului baroc în istoria artei este considerată opera lui 
Winckelmann. Teoretician al neoclasicismului, acesta consideră, în Geschichte 
der Kunst des Alterumus (1764), că orice îndepărtare de la antichitate şi natură 
este o îndepărtare de la principiile artei: “Giuseppe Arpino, Bernini şi Borromini 
au pierdut în sculptură, pictură şi arhitectură, natura şi antichitatea”. 

Supravieţuirea sensului peiorativ al termenului în secolul al XIX-lea a 
fost favorizată de opiniile unor cercetători formaţi în cultul valorilor clasice. În 
1855, în Der Cicerone, Jacob Burckhardt (1818-1897) foloseşte pentru prima 
dată termenul “baroc” cu o accepţie stilistică: barocul este stilul afirmat în arta 
italiană după 1580, când “încetăm să mai caracterizăm pe artişti individual”*. 
Particularitatea definirii sale constă în considerarea barocului ca o formă decadentă 
a artei renascentiste: “Barocul vorbeşte acelaşi limbaj ca şi Renaşterea, dar într- 
un dialect sălbatic”. Spre sfârşitul vieţii Burckhardt va reveni asupra barocului, 
recunoscându-i meritele în cadrul unei monografii despre Rubens. 

La sfârşitul secolului al XIX-lea se estompează sensul depreciativ al 
termenului de baroc, rămânând în vigoare accepţia stilistică şi definirea printr-o 
raportare antinomică faţă de clasicismul renascentist, considerat ca reper. 
Henrich Wâlffiin (1864-1945) este creatorul conceptului pozitiv de baroc şi 
primul teoretician care a trasat morfologia stilului în artele plastice. În lucrarea 
Renaissance und Barock, apărută în 1888, Wlfflin contestă ideea că barocul ar 
corespunde unei decadenţe a Renaşterii. Transformarea stilistică a clasicului în 
baroc echivalează cu o trecere de la rigoarea artei renascentiste la o artă “liberă 
şi pitorească”. Cartea sa marchează începutul reevaluării artei baroce, continuată 
de alţi istorici germani ai artei (Comelius Gurlit, Alois Riegl), iar în Italia de 
Giulio Magni şi Corrado Ricci. Opera sa este importantă, atât pentru că a realizat 
o “primă analiză tehnică serioasă a dezvoltării stilului baroc la Roma”, ci şi pentru 
că autorul se referă la posibilitatea aplicării termenului de baroc la literatură şi 
muzică?. 

Considerând că particularitatea stilistică a barocului este “pitorescul fondat 
pe impresia de mişcare”, Heinrich Wălffin analizează principiile care definesc 
arhitectura barocă în opoziţie cu arhitectura Renaşterii”. Astfel, ordonarea clară, 
simetrică, preferința pentru simplitatea şi noblețea liniei, proprii Renaşterii, vor fi 
înlocuite în baroc prin efectele de masă şi mişcare, obţinute prin dispoziţia ritmică 
şi oblică, jocul de înaintare şi retragere al fațadelor, accentuarea plasticităţii 


7 Apud Grigore Arbore, Forma ca viziune. Consideraţii asupra barocului, Editura Meridiane, 
Bucureşti, 1984, p. 270 Ibidem, p.16 

8 Ibidem, p.16 R. Wellek, Conceptele Criticii, Editura Univers, Bucureşti, 1970, p.74 

9 R. Wellek, Conceptele Criticii, Editura Univers, Bucureşti, 1970, p.74 

10 Heinrich Wălflin, Renaissance et Baroque, Bâle, 1961, p. 68 

monumentelor, efectele de lumină şi umbră, sentimentul nou al unei spaţialităţi 
ce tinde spre infinit, afirmat plenar în cadrul arhitecturii religioase baroce. 
Punând accent pe grandoarea spaţială, sugestia infinităţii celeste, exploatarea 
scenografică a efectelor de lumină şi umbră, barocul exprimă o nouă religiozitate 
corespunzătoare “dorinţei sufletului de a se pierde în infinit”. 

Apărută în 1915, lucrarea Kunstgeschichliche Grundbegriff, de acelaşi 
autor este considerată o contribuţie fundamentală la definirea esteticii stilului. 
Autonomia şi originalitatea barocului rezultă din cinci categorii de contrarii care 
opun estetica clasică celei baroce. Trecerea de la clasic la baroc în artele figurative 
este echivalentă cu tranziţia realizată de la liniar la pictural, de la reprezentarea 
plană la reprezentarea în profunzime, de la forma închisă la forma deschisă, de la 
multiplicitate la unitate, de la claritatea absolută la claritatea relativă. Influențat 
de estetica lui Fiedler, Wălfflin îşi concentrează analiza asupra opoziţiei dintre 
tactilitate şi vizualitate. Astfel, clasicul este linear şi plastic, se defineşte printr-o 
conturare puternică și clară a formelor solide, oferind contemplaţiei un sentiment 
pronunţat al tactilului. Viziunea barocă, considerată picturală, aduce în artă 
preferința pentru aparenţa optică, rezultată din dinamismul formelor surprinse 
în mişcare, folosirea scenografică a unor mari mase de lumină şi umbră, care 
învăluie corpurile și atenuează contururile. În timp ce viziunea lineară preferă 
orizontalitatea şi reprezentarea plană, barocul introduce în pictură profunzimea 
şi verticalitatea, invitaţia ascensională. Formelor izolate şi delimitate spaţial, 
barocul le opune “formele deschise”, care nu admit delimitări rigide şi care au 
valoare doar ca parte a unei imagini de ansamblu”. De la unitatea obţinută în 
Renaştere prin juxtapunere, se trece în arta barocă la o unitate organică, rezultată 
din convergența dinamică a elementelor. Într-o epocă dominată de definiri 
peiorative ale barocului, istoricul de artă Wălfflin este primul care a contribuit la 
reconsiderarea pozitivă a acestuia. Trăsăturile formale pe care le-a identificat, deşi 
pot fi completate, îşi păstrează actualitatea pentru definirea specificităţii operei de 
artă baroce. Ceea ce se poate reproşa teoriei sale este faptul că opera de artă şi 
stilul sunt definite exclusiv din punct de vedere estetic, fiind supuse unei legităţi 
interne a vieţii formelor, care nu ia în considerare rolul circumstanțelor istorice, 
mentale şi religioase. Opera sa a avut o mare influenţă în epocă, constituind punct 
de plecare pentru numeroşi esteticieni şi istorici de artă. Astfel, clasicul şi barocul 
apar definite ca nişte categorii estetico-stilistice şi în opera lui Henri Focillon 
(1881-1943). În La vie des formes apărută în 1934, acesta susţine că orice stil 
parcurge patru etape succesive, în analogie cu vârstele umane: una arhaică în care 


11 Ibidem, p. 75 

12 Categorii mai puțin aplicabile literaturii, în opinia lui Adrian Marino, op.cit, p. 69 

13 Heinrich Wolflin, Principii fundamentale ale istoriei artei, Editura Meridiane, Bucureşti, 1968, 
p. 29 

stilul începe să se definească, una clasică, a plenitudinii, o etapă manieristă, a 
rafinamentului şi una barocă, moment final în viaţa formelor, în care acestea încep 
să trăiască pentru ele însele invadând spaţiul. 

În lucrarea Lo Barocco (1935), Eugenio d'Ors (1881-1954) reia tentativa 
de a defini evoluţia stilistică prin consideraţii pur formale, independente de 
contextul epocii. Clasicul şi barocul sunt doi “eoni”, termen folosit pentru a 
denumi permanenţele istoriei, cele două tendinţe divergente ale spiritului uman, 
reflectate deopotrivă în artă, ştiinţă sau morfologia naturii. Pomind de la ideea unei 
altemanţe între tendinţa clasică spre raţionalism, armonie şi echilibru apolinic şi 
aspiraţia barocă spre iraţionalitate, nelinişte, fantezie şi exuberanţă ornamentală, 
Eugenio d'Ors consideră barocul o constantă istorică, ce se repetă în nişte epoci 
tot atât de îndepărtate una de alta cum este alexandrinismul de Contrareformă. 
“Eonul” baroc este acea permanenţă istorică în cuprinsul căreia spiritul şi cultura 
imită procedeele naturii: “Acest fenomen interesează nu numai arta, ci întrega 
civilizaţie şi chiar morfologia naturii”. Astfel, trăsăturile categoriei baroce, definită 
din punct de vedere filosofico-estetic, sunt panteismul, instabilitatea, dinamismul, 
“formele care zboară”, multipolaritatea'!. În contrast cu clasicismul intelectualist, 
normativ, autoritar, barocul exprimă aspiraţiile vitaliste, nostalgia Paradisului 
pierdut, revenirea la dezordine pitorească şi sensibilitate. În ciuda unor consideraţii 
juste, teoria lui Eugenio d'Ors, referitoare la cele 22 de specii de baroc, nu ţine 
seama de unicitatea şi specificul stilurilor, precum şi de premisele istorice ale 
acestora. Definind barocul în contrast cu rigorismul tipic artei clasice, Eugenio 
d 'Ors descoperă farmecul stilului, încărcătura sa afectivă şi psihologică, vraja 
misterioasă pe care o exercită asupra privitorului. Exegetul consideră că “partea 
de feminitate fatală” a barocului, “desfătarea pe care o provoacă ea şi tulburarea 
pe care această desfătare o transmite sufletului, (este) capabilă să anihileze într-o 
singură zi comorile adunate după o anevoioasă ucenicie clasicizantă”. 

În opoziţie cu ideea unui baroc atemporal au apărut numeroase lucrări care 
contextualizează istoric stilul. Istoricul austriac Alois Riegl (1858-1905) defineşte 
barocul inaugurat de creaţia lui Michelangelo printr-o sensibilitate exacerbată, 
rezultat al tensiunii dintre afectivitate şi raţiune's. Meritul său îl constituie 
surprinderea influenţei barocului italian, delimitarea stilurilor locale provinciale, 
evidenţierea caracterului inovator al naturalismului lui Carravagio. 

Oaltă direcţie de cercetarea vizat determinaţiile religioase care au influenţat 
arta barocă. În 1921 Werner Weissbach (1873-1953) susţine că arta barocă exprimă 
sensibilitatea oamenilor Contrareformei, evidențiind relaţia dintre Conciliul 


14 Eugenio d'Ors, Barocul, în Trei Ore în Muzeul Prado, Editura Meridiane, Bucureşti, 1971, p. 
131,ș.u. 
15 Alois Riegl, Istoria artei ca istorie a stilurilor,Editura Meridiane, Bucureşti, 1998, p. 188 

de la Trento şi temele artei baroce: martiriu, extaz, moarte. Viziunea modemă 
nu acordă credit formulei de “stil iezuit” propusă de Weissbach, vorbindu-se 
despre un baroc protestant în Germania (Gryphius, Angelus Silesius), Olanda sau 
Franţa. În mod similar, manifestările baroce din arta ortodoxă răsăriteană nu au 
exprimat o adeziune de ordin confesional cu curentul Contrareformei. În studiul 
iconografic L 'art religieux apres le Concile de Trente (1932), Emile Mâle (1862- 
1954)'* încearcă să stabilească un determinism riguros între decretele Conciliului 
şi inspiraţia artiştilor. În opinia sa, clerul participant la Conciliu a fost adevăratul 
promotor al artei din următoarele două secole. Acest tip de determinism a fost 
contestat în 1941 de Pierre Francastel. Studiind relaţia dintre artă şi ideologia 
religioasă a secolului al XVI-lea, acesta ajunge la concluzia că Conciliul a 
reprezentat doar momentul final al evoluţiei spre o religie sensibilă, început în 
prima jumătate a secolului al XVI-lea. În opinia sa, arta barocă anticipată de stilul 
lui Correggio a evoluat pe parcursul secolelor XVII-XVIII într-o direcţie opusă 
faţă de austeritatea preconizată de Conciliu. lezuiţii, care au preluat controlul 
imagisticii au depăşit cu mult viziunea iniţială a clerului, propunând o artă adaptată 
religiozităţii maselor. 

Scopul persuasiv al artei religioase baroce, subordonat catolicismului, a 
fost reliefat şi de eseistul Giulio CarloArgan (1909-1992) în studiul Retorica și arta 
barocă, apărut în 1955. Şi în opinia acestuia, cea mai mare parte a reprezentărilor 
religioase baroce nu reflectă, atât religiozitatea artistului, cât mai ales pe aceea a 
credincioşilor. Pentru a convinge şi instrui, arta barocă a trebuit să ia în considerare 
publicul căruia i s-a adresat, reuşind să găsească cele mai potrivite mijloace de 
exercitare a persuasiunii, cum sunt trompe 1 'oeil-ul şi alegoria”. 

Jean Rousset (1910-2002), în cartea La litterature de l'âge baroque en 
France. Circe et le paon, 1954, aduce noi precizări în legătură cu specificitatea 
artei baroce. Respingând teza lui Eugenio d'Ors a barocului înţeles ca o constantă 
istorică, autorul ajunge la o definiţie a acestuia pomind de la analiza arhitecturii 
baroce italiene ilustrată de Bemini, Borromini şi Pietro da Cortonna. Analizând 
acest tip de arhitectură, Jean Rousset ajunge la concluzia că universul formelor 
baroce stă sub semnul devenirii, metamorfozei, instabilității, teatralului şi 
decorativismului. Barocul introduce în artă domnia formelor instabile prin dialogul 
vaste ansambluri arhitecturale care invită spectatorul să fie el însuşi în mişcare. 
Instabilitatea, mobilitatea, metamorfoza, dominaţia decorului, pasiunea deghizării 
îl determină pe autor să situeze epoca barocă sub semnul a două simboluri: Circe, 


16 Aigrain Ren€, Emile Mâle, L art religieux apres le Concile de Trente, în Revue d'histoire de L Eglise 
de France, tom XX, nr. 88, 1934, p. 471-478 

17 Giulio Carlo Argan, “Retorica” și arta barocă, în De la Bramante la Canova, Editura Meridiane, 
Bucureşti, 1974, p. 166-174 

personificare a metamorfozei şi Păunul, simbolul ostentaţiei”?. 

O abordare complexă a stilului baroc a fost realizată de istoricul Lucien 
Victor Tapi€ (1900-1974), în lucrarea Barogue et classicisme (1957). Autorul 
susţine necesitatea investigării circumstanțelor istorice, a climatului social şi 
mental cu care fenomenul artistic se află în interdependenţă. Difuzat într-o parte 
a Europei în secolele XVI-XVIII, barocul a fost în opinia sa, expresia unei ordini 
religioase, sociale şi politice; astfel, el s-a răspândit masiv în ţările cu o societate 
ierarhizată, definită prin întrepătrunderea sferelor monarhică, aristocratică şi 
religioasă, în cadrul unor state cu o economie preponderent rurală. Europa barocă 
este definită de autor ca fiind o epocă prin excelenţă a ruralilor, fapt confirmat de 
receptarea stilului în ţările Europei Centrale şi Rusia'?. 

Preocupat de determinaţiile istorice ale stilului, Tapic explică decadenţa 
barocului prin apusul acestei lumi aristocratice şi apariţia în a doua jumătate a 
secolului al XVIII-lea, a unui nou climat intelectual, economic şi social. Deşi 
îşi păstrează actualitatea pentru interpretarea barocului central-european, teoria 
sa este contrazisă de receptarea barocului în forme proprii de către societatea 
protestantă şi predominant mercantilistă a Țărilor de Jos. 

Referindu-se la originile italiene ale stilului, autorul surprinde corelaţia 
dintre abandonarea stilului renascentist şi contextul dramatic determinat de 
invadarea Italiei de armatele lui Carol Quintul în 1527. Noul context a determinat 
prăbuşirea echilibrului spiritual al lumii renascentiste, orientând creaţia artistică 
spre exprimarea patetică a angoasei şi suferinţei”. Contestând opiniile curente 
în legătură cu arta barocă, Tapic susţine că aceasta nu merită să fie considerată 
decadentă sau o alterare a Renașterii, întrucât strămoşii acestei arte sunt Renașterea 
şi idealurile religioase exprimate la Conciliul de la Trento. 

Analizând afirmarea barocului în Europa Centrală, autorul se referă la 
contextul politico-religios rezultat din îmbinarea Reconquistei de după 1683 
cu avansul Contrareformei catolice în teritoriile intrate în stăpânirea Casei de 
Habsburg. În această arie dominantă de eclectism, deschisă deopotrivă influențelor 
italiană şi franceză, primite pe filiera austriacă, barocul s-a impus ca artă oficială, 
dar şi ca artă a palatelor senioriale şi ecleziastice, a abaţiilor şi ţăranilor catolici. 
Lumea, predominant rurală din ţările integrate Imperiului Habsburgic, a primit cu 


18 Jean Rousset, Literatura barocului în Franța, Editura Univers, Bucureşti, 1976, p. 171; Cele 
două personaje sunt considerate arhetipi ai literaturii baroce de către Adrian Marino, op.cit, 
p. 89. Stolnicul Constantin Cantacuzino este considerat de același autor primul român care 
a venit în contact cu un mediu literar baroc, în Italia, la Padova (1607-1609), fapt evident în 
catalogul bibliotecii sale. “Occisio Gregorii in Moldavia Vodae tragice expressa” este “probabil 
cea mai veche piesă de teatru din Transilvania scrisă în limba română (către 1780),p. 94 
19 L. V. Tapi€, Baroque et classicisme, Paris, 1979, p. 191 

20 Ibidem, p. 114 

religioase a găsit cele mai potrivite mijloace pentru a cuceri masele. Existenţa 
unor tonalități regionale sau naţionale care pot fi identificate în spaţiul Europei 
Centrale nu a împiedicat afirmarea unei unităţi de concepţie, determinate de 
circulaţia meșterilor şi propagarea stilului în contextul Contrareformei. Reluând 
problema barocului central-european în studiul sintetic Le baroque, apărut în 1969, 
Tapie distinge trei etape în evoluţia acestuia: prima, între 1580-1650 caracterizată 
de triumful Contrareformei şi al Casei de Habsburg, a doua între 1650-1730 cu 
un moment culminant între 1685-1720 (faza de afirmare a barocului imperial), a 
treia, între 1720-1780, când barocul se metamorfozează în rococo şi apar primele 
semne ale unei reacţii clasicizante”. 

Esteticianul No&l Mouloud (1914-1984), în lucrarea sa La peinture et 
L espace, publicată în 1964, realizează o analiză structurală a metamorfozelor 
specifice “formei picturale”, un studiu de filosofia şi psihologia formei. Asemenea 
lui Heinrich Wălffin, autorul defineşte stilul baroc ca “un stil al formelor în 
mişcare”: “Deschiderea, continuitatea, flexibilitatea şi indeterminarea sunt 
aspectele valorii fundamentale de mobilitate, ale categoriei directoare a artei 
baroce”2. Trăsăturile definitorii ale stilului baroc, conturate prin opoziție cu 
arta Renașterii, sunt “predominanța maselor fluente asupra volumelor pure; 
construcţia figurilor în jurul centrelor de forță, mai degrabă decât în jurul centrelor 
de simetrie”; preferința pentru formele spiralate şi situațiile în care corpurile 
personajelor sunt deformate prin tensiuni. 

Complexitatea artei baroce a fost surprinsă şi de John Rupert Martin în 
lucrarea sa, Barocul (1977). Absența unităţii stilistice este considerată o trăsătură 
a epocii baroce, în care barocul italian, imaginativ, coexistă cu barocul clasicizant 
francez şi cu realismul sobru al Școlii flamande şi olandeze. Trăsăturile artei baroce 
sunt definite pe baza relaţiei dintre conţinutul tematic al artei şi determinaţiile 
curentelor de gândire Ştiinţifice sau religioase ale epocii. Naturalismul lui 
Carravagio este considerat prima forţă eliberatoare a artei baroce, cu consecinţe 
asupra întregii picturi. Autorul se referă la “principiul spaţiului coextensiv”, 
prin care artistul baroc transcede barierele dintre opera de artă şi lumea reală: 
“Principiul spaţiului coextensiv se manifestă într-o varietate de forme, printre 
care se numără procedeele în rrompe loeil, folosite de artişti pentru stabilirea 
unei interconexiuni între spaţiul real al spectatorului şi spațiul fictiv al picturii”?. 
Sugestia mişcării, scenografia luminii, concepută deopotrivă ca fenomen fizic 


21 dem, Barocul, Editura Ştiinţifică, Bucureşti, 1969, p. 132 

22 N. Mouloud, Pictura și spațiul, Editura Meridiane, București, 1978, p. 217- 218. Tot în acest sens, 
autorul afirmă că personajele “ce populează spaţiile baroce şi care participă la legăturile dinamice 
ale acestora, trăiesc într-un regim de tensiune, un regim exaltat al acţiunii” (op.cit. p. 255) 
23 John Rupert Martin, Barocul, Editura Meridiane, Bucureşti, 1982, p. 100-106 

şi supranatural, explorarea psihologiei misticismului, gustul pentru alegorie şi 
influenţa antichităţii clasice sunt considerate decisive pentru definirea barocului”. 

RosarioAssunto (1915-1994),încelebrul său eseu, /nfinita contemplazione. 
Gusto e filosofia dell Europa barocca, 19795 situează universul baroc sub 
semnul teatrului, arta în expansiune a unei epoci care trăieşte prin reprezentare 
şi transformă totul în spectacol. Veşmintele fastuoase, prilej pentru contemplarea 
distincţiei sociale, spectacolul oferit de liturghia barocă, proliferarea decorurilor 
Şi a teatralităţii în sfera artelor vizuale, demonstrează situarea omului baroc 
în centrul unui “spectacol” universal, în care acesta era în acelaşi timp, actor 
şi spectator“. Lucrarea este o contribuţie teoretică esenţială şi prin reliefarea 
fundamentelor metafizice ale esteticii baroce. Prin recursul la filosofia leibnitziană, 
Assunto demonstrează interdependenţa dintre aceasta şi arta barocă. Apologet al 
ornamentului arhitectural, al liniei curbe şi semnificaţiilor alegorice, Leibnitz a 
venit în contact cu mediile în care s-a elaborat barocul italian şi austriac, aderând 
la concepţia barocă a “lumii ca teatru” şi contribuind la formarea gustului şi 
ideilor estetice ale epocii. În acest sens, autorul evidenţiază resursele filosofice 
ale arhitecturii teatrale baroce, rezultate din preluarea unor elemente esenţiale ale 
teoriei leibnitziene, cum sunt definirea armoniei ca unitate a diversităţii, respectiv 
teoriile despre spiritualizarea materiei şi materializarea spiritului. În filosofia 
sa îşi găsesc justificarea dorinţa de reprezentativitate, sublimul, somptuozitatea 
barocului, dar şi noţiunea de grație, devenită reper estetic în epoca rococo-ului”. 

În opinia lui Umberto Eco (1932-2016), tranziţia de la manierism la baroc 
trebuie văzută ca un “efect al dramatizării vieţii, legate strâns de căutarea unei 
noi modalități de a da glas Frumusețţii”, prin inedite efecte de uimire şi surpriză, 
evidente şi în soluţiile arhitectonice neobişnuite ale unor arhitecţi ca Borromini 
şi Guarino Guarini”. Eseistul italian consideră că “esența Frumuseţii baroce 
constă în caracterul de integralitate, de totalitate al creaţiei artistice”. Asemenea 
interdependenţei dintre corpurile cereşti, “în fiecare amănunt al lumii baroce se 
pliază şi totodată se desface întregul cosmos””. 

În concluzie, autorii influenţaţi de perspectiva de abordare estetico- 
filosofică au considerat barocul, fie o constantă istorică şi stilistică (Eugenio 


24 Ibidem 

25Publicat în limba română sub titlul Rosario Assunto, Universul ca spectacol. Arta și filosofia 
Europei baroce, Editura Meridiane, Bucureşti, 1983 

26lbidem,p. 141 

27 Ibidem, p. 11-83 

28 Umberto Eco, Istoria Frumuseţii, ediţie îngrijită de Umberto Eco, 2004 (versiunea italiană), 
2005, versiunea în limba română, p. 228 

29 Ibidem, p. 234 

30 Ibidem 

d'Ors), fie o fază decadentă, întâlnită în evoluţia oricărui stil (Henri Focillon). 
Deşi defineşte barocul tot dintr-o perspectivă strict estetică, teoreticianul Heinrich 
Wlfflin are meritul de a fi elaborat criteriile formale ale stilului în sfera artelor 
plastice. Cercetările ulterioare au contribuit la delimitarea spaţială şi temporală 
a barocului, la nuanţarea trăsăturilor sale, respectiv la definirea unor elemente 
particulare de morfologie şi specific naţional. 

În lucrarea Barocul ca tip de existenţă (1977), eseistul român Edgar Papu 
(1908-1993) îşi propune să abordeze barocul nu în calitatea de curent stilistic, ci 
ca pe un fenomen de viaţă. Eseul său se bazează pe investigarea tipului de trăire, 
a “atitudinii emoţionale” care domină epoca barocului. Ca şi Assunto, autorul 
consideră că teatrul este arta în care se exprimă cel mai pregnant “ trăirea specifică 
barocului ”. La fel ca şi arta teatrală, barocul recurge la şocuri emoţionale pentru a 
impresiona. În acest sens, noţiunile de tragic, dramă, spectacol se răsfrâng în baroc 
asupra tuturor artelor. Investigând rădăcinile “emoţionale” ale stilului, Edgar 
Papu consideră că barocul exteriorizează o trăire tragică, o tensiune lăuntrică şi 
un iluzionism compensatoriu, propriu artei teatrale”. 

Sincretismul artelor sub semnul decorativismului iluzionist, trompe /'oeil- 
ul şi grisaille-ul, patetismul picturii şi al sculpturii baroce, pasiunea deghizării 
ilustrează felul în care teatrul şi-a impus propriile categorii în celelalte domenii 
artistice din epoca barocă. 

Luând în considerare contextul istoric al afirmării barocului, autorul afirmă 
că acesta este un răspuns compensatoriu la un climat social-politic deziluzionant, 
când Italia se afla sub dominație străină, Spania era pauperizată, iar Germania 
dominată de consecinţele Războiului de 30 de ani. Contrareforma Şi-a susţinut 
propaganda defensivă printr-o strălucire ostentativă, concretizată în arta religioasă 
barocă”. Acest tip de strălucire care compensează o deficiență este simbolizat de 
autor prin motivul perlei, răspândit odată cu afirmarea barocului. “Componenta 
feminină” a stilului se referă la tendinţa barocă de a convinge prin recursul la 
agremente feminine ca decorativismul, strălucirea materialelor şi solicitarea 
senzorială. 

Reluând concluzia lui Giulio Carlo Argan, Edgar Papu consideră că la 
baza trăirii baroce stă “aptitudinea de a convinge”, exprimată prin amplificarea 
retorică a omamentaţiei şi a gesticii. Interferenţa artelor, tendinţa acestora de 
a-şi masca propria identitate s-a realizat prin intermediul decorului, principalul 
dizolvant al specificului pe care-l prezintă fiecare domeniu artistic*. Contradicţia, 
echivocul care stau la baza trăirii baroce sunt reflectate şi prin tipurile umane 


31Edgar Papu, Barocul ca tip de existenţă, vol. |, Editura Minerva, Bucureşti, 1977, p. 33 
32 Ibidem, p. 444 
33Ibidem, p. 177 

generate de epoca barocă: Hamlet, Don Quijote, Faust, Don Juan, considerate cele 
mai complexe și insondabile din literatura universală. 

Aceeaşi perspectivă eseistică, de o largă deschidere culturală este ilustrată 
de contribuţiile unor personalităţi ale culturii şi artei româneşti ca George 
Călinescu, Alexandru Ciorănescu, Adrian Marino, Romul Munteanu (cu referinţe 
la literatura universală şi românească)", George Oprescu, Răzvan Theodorescu, 
Victor Ieronim Stoichiţă, Virgil Vătăşianu, Marius Porumb, Nicolae Sabău etc. în 
sfera istoriografiei de artă din România. 

Alexandru Ciorănescu (1911-1999), în lucrarea Barocul sau descoperirea 
dramei, publicată în limba română în 1957 în limba spaniolă şi în 1980 în limba 
română, se referă originea termenului, respectiv evoluţia noţiunii de la conotaţiile 
negative la accepţia sa pozitivă de stil artistic cu trăsături particulare. Eseistul 
român analizează “teoria barocului după Wâlfiin”, remarcând dificultățile 
aplicării acesteia la analiza barocului literar, pe care-l raportează la literatura 
barocă spaniolă. Din punct de vedere literar, autorul consideră drama ca fiind cea 
mai mare inovaţie a barocului:. Criticul literar se referă tangențţial și la procedee 
specifice barocului artistic, ca trompe / oeil-ul, artificiu baroc “datorită căruia 
spiritul se vede obligat să se deplaseze neîncetat între diferitele valori noţionale pe 
care i le oferă opera de artă”. Prin efectele sale aspra privitorului, acest procedeu 
face din opera de artă “o dovadă excepțională de ingeniozitate ce reclamă o 
constantă tensiune” şi stimulează spectatorul să colaboreze şi să participe el însuşi 
la semnificaţia operei de artă baroce“. 

În volumul al II-lea din Manualul de istoria artei, intitulat Barocul și 
secolul al XVIII-lea“, apărut în anul 1944, regretatul istoric de artă, Acad. George 
Oprescu (1881-1969) a realizat o analiză interpretativă nuanţată a manifestărilor 
specifice artei baroce în diferite țări europene: Italia, Franța, Belgia, Olanda, 
Spania, precum şi surprinderea particularităților stilistice ale artei dezvoltate pe 
parcursul secolului al XVIII-lea în Spania, Anglia, Germania, Italia. Referindu-se 
la climatul confesional care a contribuit la apariția noului stil, autorul remarca: 
“apariția nevoii de a se imagina aievea tot ce constituise viața martirilor, o 
predilecție pentru formele de autochinuire ascetică, pentru renunțarea la plăcerile 


34 Al Ciorănescu, El Barroco o el descumbrimiento del drama, Universidad de la Laguna, 1957; 
George Călinescu, Matei Călinescu, Adrian Marino, Tudor Vianu, în vol. Clasicism, Baroc, 
Romantism, Editura Dacia, Cluj-Napoca, 1971; Alexandru Ciorănescu, Barocul sau descoperirea 
dramei, Editura Dacia, Cluj-Napoca, 1980; Romul Munteanu, Clasicism și baroc în cultura 
europeană din secolul al XVII-lea, Editura Univers, 1985. O trecere în revistă a contribuţiilor 
la definirea stilisticii baroce în literatura literatura română, la lon Istrate, Baroc și manierism. 
Concurența literară a două concepte estetice, Editura Paralela 45, 2000, p. 7-22 

35 Al. Ciorănescu, Barocul sau descoperirea dramei, Editura Dacia, Cluj-Napoca, 1980, p. 348 

36 Ibidem, p. 100-101 

37 George Oprescu, Manual de istoria artei, Barocul și secolul al XVIII-lea, 1944 

lumești, şi o pasiune aproape febrilă pentru Christ Pătimitorul, pentru Fecioară, 
pentru suferinţele acesteia când Fiul Ei se găsea răstignit pe cruce”*. 

Analizând fenomenul artistic românesc din spaţiul românesc extracarpatic 
(secolele XVII-XVIII), Acad. Răzvan Theodorescu acreditează în lucrările sale 
ideea că “existenţa românească în orizontul barocului se defineşte printr-o estetică 
de compromis între Orient şi Occident, vechi şi nou”>. Aceluiaşi istoric de artă i se 
datorează sintagma de “baroc ortodox postbizantin”, specific Europei Răsăritene 
din epoca turcocraţiei *, analizată dintr-o amplă perspectivă cultural-artistică şi de 
istorie a civilizaţiei în lucrarea Civilizația românească între medieval și modern. 
Orizontul imaginii (1550-1800). Cartea demonstrează cu multiple mărturii 
iconografice, dar şi de istorie a civilizaţiei şi mentalităţii, “felul în care arta 
românească s-a racordat, tot mereu într-un duh netrădat al locului, la ceea ce au 
fost marile stiluri intemaţionale post-renascentiste, ca manierismul şi barocul", 
dezvăluind mecanismele în care s-a desfăşurat “patronajul artistic românesc” al 
unor domnitori cu deschidere spre modemitate, iubitori de cultură şi artă, ca Matei 
Basarab, Vasile Lupu, Constantin Brâncoveanu, Nicolae Mavrocordat. Istoricul 
de artă remarcă pe drept cuvânt, autohtonizarea influențelor stilistice străine în 
forme locale “de o liniştită armonie”?. 

În lucrarea Forma ca viziune, istoricul de artă Grigore Arbore realizează 
o trecere în revistă a accepţiei termenului de baroc, de la conotaţiile peiorative 
până la definirea stilistică a acestuia. Arhitectura şi sculptura barocului italian sunt 
analizate din perspectiva teatralismului, a antinomiei clasic-baroc, a “spaţiului cu 
funcţie de reprezentare”, exploatat de Bemini şi Borromini, a recursului la alegorie, 
decorație şi interdependenţa artelor sub semnul iluzionismului etc?. În studiul 
“Johann Bemhard Fischer von Erlach şi etemizarea gloriei imperiale”, acelaşi 
autor analizează resursele iconografice franceze, dar şi italiene ale proiectelor 
vieneze elaborate de renumitul arhitect austriac. Din această pespectivă, atât 
Palatul de la Schânbrunn, cât şi Biserica Sfântul Carol din Viena pot fi considerate 
monumente-simbol, reflexe ale ideologiei imperiale a Habsburgilor, elaborate în 
spiritul barocului tardiv“. 


38Ibidem, p. 12 

39Răzvan Theodorescu, Gusturi și atitudini baroce la români în secolul al XVII-lea, în Studii și 
cercetări de Istoria Artei, Seria Artă plastică , XXIX, Editura Academiei Române, 1982, p. 40 
40 Idem, Civilizația românilor între medieval și modern, vol. I-II, Editura Meridiane, București, 
1987, vol 1, p. 32 

41Ibidem, p. 34 

42 dem, Civilizația românilor între medieval şi modern, vol. II, Editura Meridiane, București, p. 
165 

43 Grigore Arbore, Forma ca viziune. Consideraţii asupra barocului, Editura Meridiane, Bucureşti, 
1984 

44 Idem, Johann Bernhard Fischer von Erlach și eternizarea gloriei imperiale, în vol. lisus 

O parte semnificativă din cărţile istoricului de artă Victor Ieronim 
Stoichiţă sunt consacrate fenomenului artistic baroc, lucrările remarcându-se prin 
complexitatea şi modernitatea abordării unor aspecte particulare ale picturii baroce 
europene: Georges de la Tour“ (1980), Creatorul și umbra lui (1982), Instaurarea 
tabloului. Metapictura în zorii Timpurilor Moderne (1999), Efectul Don Quijote. 
Repere pentru o hermeneutică a imaginarului european (1995), Scurtă istorie 
a umbrei (2000)* şi îndeosebi, Experiența vizionară în arta spaniolă a secolului 
de Aur (2011). Cu caracter eseistic, lucrările tratează procedeele specifice 
picturii baroce ca trompe I'eil-ul, din perspectiva dialogului, tipic acestui stil prin 
excelență persuasiv, dintre “creator- operă- spectator”s*: “Arta devine, mai mult 
ca niciodată, un mijloc de expresie şi comunicare. Opera trebuie să emoţioneze, 
să tulbure, să convingă..."*. Bazată pe metode specifice iluzionismului pictural, 
“opera barocă vine în întâmpinarea” *? spectatorului tabloului, care este mereu luat 
în considerare de artistul baroc, devenind integrantă a lucrării, concepute special 
pentru convingerea lui. Spre deosebire de alţi artişti, creatorul baroc recurge prin 
excelenţă la “puterea imaginaţiei”, cu scopul de a impresiona privitorul tabloului 
şi a-l implica în opera de artă; specializat în exerciţiul spiritual “al închipuirii”, 
el are menirea de a reprezenta imaginarul “ca şi când ar fi real”. Scopul trompe 
I oeil-urilor era acela de altfel, acela de a traduce posibilul în vizibil, de a oferi 
credinciosului certitudini de ordin spiritual. 

Autorul analizează, din această perspectivă, trăsăturile specifice 
“imaginii vizionare” din arta religioasă spaniolă a Secolului de Aur La fel ca în 
lucrările anterioare, studiile de caz evidenţiază procedeele persuasive ale artei 
baroce, “ce leagă spaţiul spectatorului de cel al imaginii”st. Retorica barocă a 
“inexprimabilului” este subordonată transpunerii picturale a unor experienţe 


între tâlhari. Scrieri de istoria artei și a culturii, Editura Litera Bucureşti, 2012, p. 200-226 
45 Victor leronim Stoichiţă, Georges de la Tour, Editura Meridiane, București, 1980 

46 Idem, L Instauration du tableau. Metapeinture dl aube des Temps Modernes, Paris, 1993; Londra, 
1995; Ediţia în limba română, cu o trad. de Andrei Niculescu, Editura Meridiane, Bucureşti, 1999 
47 Idem, Efectul Don Quijote. Repere pentru o hermeneutică a imaginarului european, Trad. de 
Ruxandra Demetrescu, Gina Vieru, Corina Mircan, Editura Humanitas, Bucureşti, 1995 

48 Idem, A short history of the Shadow, Londra, 1997, ediţie în limba română, Editura Humanitas, 
2000; 2008 

49 Idem, Painting and Visionary Experience in Spanish Golden Age Art, Londra/ Cambridge, 1995; 
Ediţia în limba română, cu o trad. de Ruxandra Demetrescu și Anca Oroveanu, Editura Humanitas, 
Bucureşti, 2011 

50 Idem, Creatorul și umbra lui, Editura Humanitas, Bucureşti, ediţia a doua, 2007, p. 198-199 

51 Ibidem, p. 198-199 


52 Ibidem, p. 195 
53 Ibidem, p. 196 

spirituale ieşite din comun, ca viziunea sau extazul mistic. Interdependenţa dintre 
planurile terestru-celest, dintre planul privitorului şi cel al scenografiei sacre din 
tablou, sunt investigate din perspectiva trompe /'il- ului mistic, menit să faciliteze 
credinciosului “o intrare” în imagine. Credinciosul este luat în considerare de 
pictorul baroc al Conrraferormei, atât ca spectator, cât şi ca un actor, contemporan 
cu secvenţa de istorie sacră, respectiv cu miracolul, prezentat în cel mai persuasiv 
mod posibil. 

În lucrarea Arhitectură și stil, Aurel Teodorescu defineşte sintetic 
morfologia barocului, resorturile confesionale şi scenografice ale afirmării acestuia. 
În opoziţie cu iconoclasmul Reformei, consideră autorul, barocul se va strădui 
să seducă sufletul credinciosului prin artă. Supraabundenţa decorativă, mişcarea 
împinsă până la vârtej, continua căutare a efectelor plastice, somptuozitatea 
ceremonialului de la curtea suveranilor sunt considerate elemente definitorii 
pentru gramatica decorativă a noului stilss. 

În viziunea lui Dan Horia Mazilu (1943-2008) barocul este o epocă ce 
ilustrează în stratul de profunzime un anumit efort spre noutate, spre fervoarea 
descoperirii, a revelării din unghi inedit a realului, din perspectiva unei continue 
redimensionări a umanului. Urmărind conceptul de baroc în literatura română, 
autorul surprinde elementele unei noi paradigme culturale care se face simțită 
în secolul al XVII-lea: “Ideile umanismului baroc, sensibilitatea literară nouă 
au deschis căile pe care urma să păşească literatura română în drumul ei spre 
contemporaneizare. Barocul a însemnat o reală deschidere spirituală şi frângerea 
obstacolelor artificializate deja. Umaniştii români, în afara necesarului dialog 
intem pe care-l poartă cu ştiutorii de carte dinăuntru, într-un efort susținut de 
comunicare a adevărurilor fundamentale, întreprind acum un necesar dialog cu 
străinătatea, cu învățații din alte țări, cărora trebuie să li se pună la îndemână 
informaţii cât mai exacte, în primul rând despre istoria veche a poporului român". 
De legăturile cu lumea barocă se leagă, în opinia autorului, primele forme de 
gândire umanistă românească în secolul al XVII-lea. Autorul defineşte conceptul 
de baroc literar, care, în perioada cuprinsă între ultimele decenii ale secolului al 
X VI-lea şi mijlocul secolului al X VIII-lea, se caracterizează peste tot printr-o serie 
de note comune, în conformitate cu principiul său “dualist, antinomic, artificios şi 
spectacular, făcut din antiteze, combinaţii, suprapuneri surprinzătoare de planuri 
şi efecte, adesea ironice, burleşti, groteşti””. În atmosfera barocă din Ţările 


54 Idem, Experiența vizionară în arta spaniolă a Secolului de Aur, Editura Humanitas, Bucureşti, 
2011, p.20 

55 Aurel Teodorescu, Arhitectură și stil, Editura Meridiane, Bucureşti, 1974 

56 Dan Horia Mazilu, Barocul în literatura română a secolului al XVII-lea, Editura Minerva, 
Bucureşti, 1976, p. 323 

57 Ibidem, p. 31 

Române îşi are originea şi cea mai veche piesă de teatru românească, Occisio 
Gregorii in Moldavia Vodae tragice expressa, scrisă între 1777 şi 1780, reflectând 
genul lucrărilor facile, inspirate din tradiţia commediei dell 'arte. Destinată a fi 
reprezentată în camaval, lucrarea se remarcă prin recursul la mijloace specifice 
intenţiei de a contraria, în care tragicul alternează cu grotescul, iar sensurile sunt 
mascate prin procedeul baroc al disimulării. 

În eseul Leibnitz, filosof al Europei baroce (2001), filosoful Vasile Muscă 
abordează sistemul ideatic al lui Leibnitz din perspectiva dimensiunii mistico- 
religioase a epocii baroce. Marcată de obiectivul glorificării lui Dumnezeu, 
conform dezideratului iezuit “Ad Majorem Dei Gloriam”, filosofia lui Leibnitz 
a fost concepută, consideră autorul, “în cadrele aceleiaşi intenţii de a preamări 
gloria mistică a lui Dumnezeu”*, un adevărat laitmotiv în gândirea filosofului 
german. Din sistemul filosofic al lui Leibnitz se poate desprinde, atât concepția 
barocă a lumii ca teatru, cât şi “dinamismul ca şi categorie primordială a conştiinţei 
baroce”, “principiul baroc al metamorfozei în devenire”, eternitatea Providenţei 
şi problema raportului dintre finit şi infinit, conceptul de armonie şi perfecțiune 
divină, unitatea şi opoziţia dintre trup şi suflet, dar şi concepţia estetică a barocului, 
stil în care toate artele conlucrează “pentru a crea din Biserică imaginea în sine a 
marelui univers”. 

Cuprinsă între sfârşitul secolului al XVI-lea şi mijlocul secolului al 
XVIII-lea, epoca barocă acoperă realităţi, forme de exprimare artistică şi medii 
confesionale diferite, cum sunt lumea catolică a Contrareformei, clasicismul 
francez sau rococoul, afirmat în spaţiul german, îmbrăcând forme distincte în 
mediul românesc, ortodox şi greco-catolic din Transilvania, dar şi în cel protestant 
din Ţările de Jos. 

Pe linia deschisă de Heinrich Wsălfflin, barocul a fost definit în contrast cu 
trăsăturile dominante ale Renaşterii, dar şi în continuitate cu arta lui Michelangelo 
şi Correggio. Unii teoreticieni (Edgar Papu, Adrian Marino, Răzvan Theodorescu, 
Victor leronim Stoichiţă) au luat în considerare resorturile metafizice, de civilizaţie 
sau psihologice ale lumii şi operei de artă baroce, definite prin alăturarea sau 
opoziţia unor contrarii, cum sunt cele dintre: natural - supranatural, trup - suflet, 
real - ireal, viaţă - moarte, rațiune - pasiune, dar şi a unor trăsături ca iraţionalul, 
evazionismul, neliniştea, tensiunea, dramatismul. Sub raportul condiţionării 
istorice, arta religioasă barocă poartă amprenta mişcării de reformare religioasă 
iniţiată înainte şi după Conciliul de la Trento. Din dorinţa de a convinge şi a 
impresiona credinciosul, arta barocă a explorat teme noi, ca martiriul, devoţiunea, 


58Ibidem, p. 40 
59Vasile Muscă, Leibnitz, filosof al Europei baroce, Editura Dacia, Cluj-Napoca, 2001, p. 15 
60Ibidem, p. 25 
61Ibidem, p. 32 

extazul mistic, motivul morţii, viziunea, alegoria, apoteoza. Din punctul de vedere 
al structurilor formale, barocul recurge la efecte derivate din monumentalitate, 
dinamism, expresivitate plastică şi decorativă, iluzionism optic şi teatralitate, 
definind o lume a formelor în schimbare. 

Frecvent contestat de esteticienii enciclopedişti (Quatremere de Quincy, 
J]. ]. Rousseau), dar şi de teoreticieni ca F. Milizia, Jacob Burckardt, Benedetto 
Croce, Barocul rămâne o realitate stilistică, dar şi una mentală, de civilizaţie, cu 
o individualitate pregnantă. 

II. ISTORIOGRAFIA ARTEI BAROCE ÎN ROMÂNIA 


A. BAROCUL ÎN TRANSILVANIA 

Preocupările pentru investigarea ştiinţifică a barocului transilvănean 
datează din perioada interbelică, respectiv contemporană. O primă fază este 
reprezentată de contribuţiile, cu o importantă componentă documentară ale 
istoricilor de artă maghiari: Bir6 Jozsef, Gâras Klâra, Agghâzi Măria, B. Nagy 
Margit, Kapossy Jânos, Kelâny Gysrgy. Interpretările acestora valorifică 
importante surse arhivistice. A doua fază este reprezentată de contribuţia 
originală, într-o viziune modemă a istoricilor de artă Virgil Vătăşianu, Mircea 
Ţoca, Nicolae Sabău, Marius Porumb, Rodica Vârtaciu, Alexandru Avram, Aurel 
Chiriac, Mihaela Vlăsceanu, Adriana Buzilă, Dorina Pârvulescu etc. 

În cadrul istoriografiei maghiare, cel mai consecvent cercetătoral barocului 
transilvănean a fost istoricul de artă Bir6 Jozsef (1907-1945). Preocuparea constantă 
a acestuia a constituit-o adunarea şi publicarea unui bogat material arhivistic, 
care l-a ajutat să reconstituie istoricul, etapele de construcţie ale monumentelor, 
rolul comanditarilor, contribuţia meşterilor străini şi autohtoni. Prima sa lucrare, 
teza de doctorat publicată în 1932, Nagyvărad barokk 6s neoklasszikus miiveszeti 
emlekei“”, are ca obiect analiza monumentelor de arhitectură baroce şi neoclasice 
ale Oradiei, în perioada cuprinsă între instaurarea dominaţiei habsburgice în 1692 
şi prima jumătate a secolului al XIX-lea. Perspectiva sa istoristă realizează o 
îmbinare între descrierea clădirilor şi reconstituirea rolului Episcopiei catolice, a 
Curţii de la Viena şi a Ordinelor religioase în reconstrucţia oraşului. Monumentele 
sunt tratate în succesiunea cronologică a edificării, începând cu modestul edificiu 
din 1693, Biserica “Sfânta Brigitta” şi continuând cu Biserica romano-catolică 
“Sfântul Ladislau”, Biserica şi mănăstirea paulinilor, Bazilica romano-catolică, 
Palatul episcopal romano-catolic, Șirul canonicilor, Capela mizericordienilor, 
Biserica cu Lună, Catedrala unită “Sfântul Nicolae” şi terminând cu monumentele 
neoclasice. Un spaţiu larg este acordat etapelor de construcție ale Catedralei 
romano-catolice şi Palatului episcopal, monumente reprezentative ale barocului 
orădean. Pe baza analizei stilistice, autorul demonstrează coexistența a două 
concepţii artistice diferite, a italianului Giovanni Battista Ricca, adept al barocului 
italian somptuos, cu concepţia predominantă, mai ponderată şi mai clasicizantă, 
datorată şcolii austriece, reprezentate de arhitectul Franz Anton Hillebrandt*. Prin 
aceste aprecieri, Bir6 Jozsef evidenţiază caracterul hibrid, mixt al construcţiei. În 
afară de istoricul edificării monumentelor şi descrierea analitică a acestora, autorul 


62 Bir J6zsef, Nagyvârad barokk €s neoklasszikus miiveszeti emlekei | Vestigiile baroce și neoclasice 

stabileşte o serie de analogii pentru monumentele barocului orădean. Astfel, fresca 
cupolei din Bazilica romano-catolică, operăa bavarezului Johann Nepomuk Schâpf 
îşi găseşte analogii în spaţiul italian, în frescele iluzioniste realizate de Andreea 
Pozzo şi pandantivii pictaţi de Domenichino pentru Biserica “Sant Andreea della 
Valle”. Palatul episcopal romano-catolic din Oradea este integrat arhitecturii 
rezidenţiale sud-germane, având ca prototip reşedinţa episcopală din Wiirzburg. 
Capela mizericordienilor, unul dintre cele mai interesante monumente orădene 
din secolul al XVIII-lea, se individualizează prin originalitatea cupolei eliptice, 
prezentând analogii cu Biserica din Salzburg, proiectată de Gasparo Zugalli. 
Având analogii cu Biserica paulină din Sastin, Biserica paulină din Oradea este 
considerată cel mai reprezentativ monument baroc din prima jumătate a secolului 
al XVIII-lea“. 

La sfârşitul demersului său analitic şi sintetic, Bir6 Jâszef ajunge la 
concluzia că rolul covârşitor al meşterilor străini exclude posibilitatea de a 
vorbi despre un baroc local orădean. În acest sens, Bir6 susţine că originalitatea 
pregnantă a fiecărui artist, pictor, meşter, elimină posibilitatea influențelor stilistice 
reciproce dintre aceştia. Fiecare a impus monumentului respectiv propria amprentă 
stilistică. În opinia autorului, marea cucerire a orașului în secolul al XVIII-lea o 
constituie opera de reconstrucţie edilitară după 200 de ani de distrugeri, precum 
şi reconectarea, prin intermediul barocului, la evoluţia stilistică occidentală. O 
constatare importantă a lui Bir6 Jozsef este că arhitectură orădeană parcurge 
etapele succesive ale artei europene, de la barocul matur la stilul iozefinist şi până 
la neoclasicisms. Autorul reliefează deopotrivă, rolul pictorilor care au contribuit 
la realizarea decoraţiei interioare a bisericilor baroce din Oradea: pictorul bavarez 
Johann Nepomuk Schâpf, pictorii austrieci Vincenz Fischer, Johann Ignaz 
Cimbal, pictorii sârbi Teodor Ilic Ceăljar şi Arsenie Teodorovici. În partea finală 
a lucrării, Bird Joszef realizează şi o scurtă descriere a monumentelor ridicate la 
sfârşitul secolului al XVIII-lea: Biserica cu Lună, Biserica greco-catolică “Sfântul 
Nicolae” şi Biserica reformată Olosig. În cazul monumentelor româneşti, integrate 
barocului târziu provincial, autorul prezintă o sinteză a cercetărilor istoriografiei 
româneşti, reprezentată de Nicolae Firu şi Petre Dejeu. 

În anii următori, atenţia cercetătorului s-a oprit asupra vestigiilor baroce 
din orașul Cluj. În 1933 a apărut studiul consacrat Palatului Bânffy, A Kolozsvări 
Bânffy — palota €s terveză mestere, Johann Eberhard Blaumann“. Recurgând la 
documente de arhivă, autorul conturează istoricul şi etapele de construcţie ale 
castelului, unul din cele mai frumoase monumente baroce din Transilvania. Este 

şi proiectantul său, Johann Eberhard Blaumann)], Erdely Tudomanyos Fiizetek, nr. 63, Cluj, 1933 


33 


https://biblioteca-digitala.ro 


pusă în evidenţă pentru prima dată contribuţia arhitectului Johann Eberhard 
Blaumann la proiectarea palatului clujean, a fațadei Bisericii minorite din Cluj, 
precum şi a portalului de la castelul din Bonţida. Bir6 evidenţiază caracterul 
pictural al stilului lui Blaumann, exprimat prin plasticitatea monumentelor sale. 

În 1934 este publicată lucrarea lui Bir6 despre vestigiile de artă barocă din 
Biserica “Sfântul Mihail” din Cluj, A Kolozsvări Szent Mihăly templom barokk 
emlekei“. Pe baza unor documente din arhiva bisericilor parohiale, autorul identifică 
numele şi contribuţia unor meşteri până atunci necunoscuţi. În ansamblul lucrării, 
un rol important este acordat artiştilor Johann Nachtigall şi Anton Schuchbauer, 
subliniindu-se contribuţia lor la realizarea altarelor şi amvonului bisericii. 
Analizând stilistic sculptura figurativă a amvonului, Bir6 ajunge la concluzia că 
acesta este cel mai important amvon baroc din Transilvania. În acelaşi timp, autorul 
urmăreşte comparativ stilurile celor doi artişti, stabilind unele diferențe: dacă la 
Nachtigall predomină sobrietatea, gravitatea, exteriorizarea dramei, a suferinţei, 
Schuchbauer aduce în lucrările sale mai multă eleganţă, graţie şi senzualitate, 
proprii rococoului. 

La finalul cercetării, Bir6 ajunge la concluzia că Clujul a constituit 
principalul factor de propagare a barocului în întreaga Transilvanie. Acest fapt este 
probat, pe de o parte, prin stabilirea în oraş a celor mai talentaţi meşteri ai vremii, 
iar pe de altă parte prin faptul că aceştia, răspunzând unor comenzi diferite, şi-au 
pus amprenta asupra întregii arte baroce transilvănene. Intenţia monografică a 
autorului este vizibilă şi în lucrarea consacrată castelului din Bonţida, A bonczhidai 
Bânffy-Kastely*, apărută în 1935. Printr-o referinţă constantă la documentaţia 
de arhivă, autorul evidenţiază relaţia dintre istoricul edificării castelului şi cel al 
familiei Bânffy. Secolul al XVIII-lea este considerat o epocă de strălucire în istoria 
castelului, datorită completărilor ulterioare în stil baroc, iniţiate de nobilul Bânffy 
Denes, bun cunoscător al barocului vienez. Pe baza analogiilor planimetrice, 
clădirea manejului şi a grajdului sunt atribuite unui arhitect austriac familiarizat 
cu opera lui Emanuel Fischer von Erlach, proiectantul grajdurilor imperiale. 

O altă contribuţie la investigarea barocului transilvănean este studiul 
monografic consacrat castelului Teleki din Gomeşti, A gernyeszegi Teleki- 
Kastely”. Apărut în 1939, studiul se caracterizează prin aceeaşi perspectivă 
istoristă, pe baza căreia sunt reconstituite etapele de construcţie ale castelului, 
sub patronajul membrilor familiei Teleki. Datorat proiectelor arhitectului Andreas 
Mayerhoffer, castelul Teleki din Gomeşti este integrat edificiilor care ilustrează 


67ldem, A Koloszvâri Szent Mihaly — templom barokk emlekei [Vestigiile baroce ale bisericii 

68 Idem, A bonczhidai Banffy- Kastely [Castelul Bânffy din Bonţida), Erdely Muzeum, XV, Cluj, 

69 Idem, A Gernyeszegi Teleki - Kastely [Castelul Teleki din Gomneşti], 1939 

stilul Grassal/kovich, prezentând analogii cu palatele realizate în Ungaria la 
Gdllă, Pecel, Aszâd, Biikkosd. 

În afara lucrărilor analitice, Bir6 Joszef publică în 1942 studiul sintetic 
Chateaux de Transylvanie, consacrat castelelor transilvănene realizate în stil 
renascentist şi baroc. 

Fără a recurge la descrierea analitică a monumentelor, Bir6 defineşte o 
serie de trăsături specifice barocului transilvănean. De exemplu, pătrunderea în 
Transilvania într-o primă fază a barocului de influenţă italiană este relaţionată cu 
dominaţia habsburgică şi restauraţia catolică. 

Caracterul clasicizant al barocului transilvănean este explicat prin 
pătrunderea stilului într-o fază tardivă a evoluţiei sale şi prin existenţa în 
Transilvania a unui mediu ostil faţă de un baroc exuberant”. Arta transilvăneană 
a construcţiei de palate din epoca barocă este considerată o continuare organică 
a celei anterioare, renascentiste, ceea ce explică coexistenţa motivelor baroce 
cu cele renascentiste târzii, în cadrul aceloraşi monumente. Dacă arhitectura 
ecleziastică stă sub semnul contribuţiei meşterilor italieni, arhitectura palatelor 
reflectă asimilarea, mediată de austrieci a spiritului raţionalist francez. În acest 
sens, castelul din Bonţida este considerat “reflexul cel mai estetic al stilului 
francez al palatelor”, “Versailles-ul transilvănean”. 

Influenţa raționalismului constructiv francez este identificată şi în cazul 
castelului Teleki din Gomeşti, datorată asimilării elementelor franceze de către 
arhitectul proiectant Andreas Mayerhofifer. 

După Bird, receptivitatea arhitecţilor austrieci față de realizările artei 
franceze explică apariţia şi în arhitectura barocă transilvăneană a palatelor cu 
curţi de onoare delimitate de aripi laterale, precum şi a acoperişurilor putemic 
mansardate. Proiectarea Palatului Toldalaghi din Târgu Mureş, “cea mai frumoasă 
casă orășenească în stil rococo din Transilvania”, se datorează arhitectului francez 
Jean Luidor. Tot în acest sens, Palatul guvernatorului Bânffy din Cluj, cel mai 
frumos edificiu arhitectural al oraşului, reflectă contopirea în arta lui Blaumann a 
elementelor italiene şi franceze, a stilurilor Ludovic a/ XV-lea şi Ludovic al XVI- 
lea. Influenţa Palatului Bânffy din Cluj asupra arhitecturii palatelor transilvănene 
se vede în fațadele cu balcoane ale castelelor din Bonţida şi Jibou. 

Pe drept cuvânt, Bir6 ajunge la concluzia că dacă la sfârşitul secolului al 
XVIII-lea, caracterul clasicizant este trăsătura dominantă a artei constructive, la 
începutul secolului al XIX-lea, stilul Empire va deveni stilul preferat al castelelor 
transilvănene. În lucrarea Erdely Miiveszete”, apărută în 1941, Bir6 tratează 

sintetic aspecte ale barocului transilvan. Prin baroc, consideră Bir6, s-a realizat 
conectarea provinciei la arta europeană. Noua stăpânire, favorizând catolicismul, a 
determinat o dezvoltare fără precedent a artei ecleziastice, prin încurajarea refacerii 
poziţiilor catolicismului, grav afectate de Reformă. În acest sens, principalele 
oraşe transilvănene (Cluj, Târgu Mureş, Sibiu, Alba Iulia, Dumbrăveni) şi-au 
construit o înfăţişare barocă, care dăinuie şi astăzi ca o “realitate vie” . 

Referindu-se la arta religioasă, autorul subliniază importanţa decisivă 
a Bisericii iezuite din Cluj, “prima şi cea mai frumoasă biserică barocă din 
Transilvania”. Tipul de biserică cu două tumuri derivat din aceasta a fost difuzat 
prin intermediul iezuiţilor şi franciscanilor în întreaga Transilvanie, evidențiind 
odată în plus că barocul clujean este “cheia pentru înţelegerea barocului 
transilvănean”. Autorul se referă şi la supraviețuirea unor elemente constructive 
proprii tradiţiei, ca zidurile groase, acoperişurile grele şi înalte, ferestrele înguste, 
amalgamarea influențelor stilistice”. 

Pe drept cuvânt, autorul observă corect că dacă în arta ecleziastică 
inovațiile baroce se întâlnesc adesea cu tradiţia gotică, în arhitectura palatelor, 
motivele baroce îşi fac loc la început în cadrul unor edificii renascentiste. De 
asemenea, studiul relevă contribuţia unor familii nobile cu rol conducător în istoria 
Transilvaniei (Haller, Teleki, Toldalăghi, Bânffy, Bruckenthal) în răspândirea 
modei baroce a castelelor. Totuşi, autorul se contrazice atunci când pe de o parte, 
recunoaşte contribuţia meşterilor străini (germani, italieni), iar pe de altă parte, 
vorbeşte de un baroc transilvănean, datorat unui “genius locci”, dezvoltat fără vreo 
influenţă exterioară”. Tot în acest sens, este amendabilă în lucrările sale concepţia 
despre existenţă unui baroc transilvănean ca parte integrantă a barocului maghiar. 

De un real interes documentar şi istoric sunt lucrările canonicului orădean 
Bunyitay Vincze (1837-1915), importante pentru reconstituirea ambianţei 
istorice care a făcut posibilă dezvoltarea barocului orădean: A mai Nagyvârad 
megalapităsa”, Biharvârmegye olâhjai €s a vallăsunid , A văradi piispokseg 
tGrtenete'. 

Alături de lucrarea lui Bird Jozsef, consacrată monumentelor de 
arhitectură în stil baroc şi neoclasic ale oraşului Oradea, o contribuţie importantă 
este monografia lui Kapossy Jânos (1894-1952) despre arhitectul austriac Franz 

Anton Hillebrandt, apărută în 1924”. Autorul a identificat în documentele de 
arhivă (ajunse la Budapesta), planurile realizate de Franz Anton Hillebrandt pentru 
monumentele complexului baroc din Oradea (în special pentru Palatul episcopal 
romano-catolic). Cartea sa conturează aportul specific al arhitectului austriac 
Franz Anton Hillebrandt în cadrul arhitecturii secolului al XVIII-lea, trecând în 
revistă principalele monumente proiectate de acesta, inclusiv Palatul episcopal 
romano-catolic din Oradea. Concluzia autorului este că Franz Anton Hillebrandt 
a fost cel mai important reprezentant al stilului Ludovic al XVI-lea, în varianta 
specifică epocii iozefine. Pe aceleaşi coordonate interpretative se situează cărțile 
şi studiile istoricului de artă Keleny Gyârgy, consacrate arhitectului austriac Franz 
Anton Hillebrandt*. 

Din punct de vedere al informaţiilor cu caracter documentar pentru analiza 
sculpturii, respectiv a picturii baroce din Transilvania, un rol important îl au 
lucrările: A barokk szobrăszat Magyarorszăgon*! de Agghâzi Măria (1913-1994) 
şi Magyarorszăgi festeszet a XVIII szăzădban* de Garas Klâra. Ele analizează 
etapele şi trăsăturile specifice stilului baroc, formele pe care acesta l-a îmbrăcat în 
diferitele provincii ale Imperiului Habsburgic. 

Cele două lucrări valorifică surse documentare mai vechi, conţinând 
repertorii ale artiştilor, localităţilor şi a celor mai semnificative monumente 
baroce de pe teritoriul fostului Regat ungar, încorporate Imperiului Habsburgic 
la sfârşitul secolului al XVII-lea şi în secolul al XVIII-lea. Astfel, în repertoriul 
sculptorilor, realizat de Agghăzi Măria se regăsesc artişti importanţi care au 
activat în Transilvania ca Johann Kânig, Johann Nachtighall, Anton Schuchbauer, 
Simon Hoffmayer, Francisc Eberhardt, ultimii doi fiind prezenţi şi la Oradea. Tot 
în acest sens, Garas Klăra, analizând stilistic vestigiile reprezentative ale picturii 
baroce de pe teritoriul fostului Regat ungar, integrat Imperiului habsburgic, se 
ocupă şi de creaţiile unor pictori renumiţi ca Franz Anton Maulbertsch, Johann 
Nepomuk Schăpf, Vincenz Fischer, Johann Ignaz Cimbal, Johann Lucas Kracker, 
Johann Michael Militz, Joseph Hickel etc., care au executat picturi de altar, 
fresce sau portrete şi în Transilvania, inclusiv în Oradea. Evoluţia picturii baroce 
de pe teritoriul “Ungariei” este analizată în cadrul a trei diviziuni cronologice: 


79Kapossy Jânos, Franz Anton Hillebrandt(1719-1797), Budapesta, 1924 

etapa dintre 1711-1740, de instituire a dominaţiei habsburgice, când predomină 
meşterii italieni, promotori ai unui stil iluzionist în genul lui Andreea Pozzo; a 
doua etapă, între 1740-1770, de consolidare a monarhiei absolutiste, caracterizată 
prin creşterea influenţei vieneze şi recursul la meşteri austrieci (Daniel Gran, Paul 
Troger, Michelangelo Unterberger, Vincenz Fischer, Johann Ignaz Cimbal); a 
treia etapă, între 1770-1800, în care se afirmă o direcţie clasicizantă, ilustrată de 
Franz Anton Maulbertsch şi Francisc Sigrist. 

Pe baza lucrărilor lui Kelemen Lajos, Bir6 Jozsef, dar şi a cercetărilor 
de arhivă, B. Nagy Margit (1928-2007) a reconstituit, în Reneszânsz €s barokk 
Erdelyben * şi Stilusok, miivek, mesterek *, activitatea unora dintre cei mai 
importanţi arhitecţi care au lucrat în Cluj în secolul al XVIII-lea: Johann Eberhardt 
Blaumann, Leder Jozsef, Anton Tiirk, Konrad Hammer, Peter Grimmer, Simon 
Hoffmayer. Analizând documentele epocii, autoarea reconstituie contribuția 
acestora la arta barocă, realizând, în acelaşi timp, un repertoriu al tuturor meşterilor 
care au activat în Cluj în perioada 1700-1850. Lucrările dezvăluie intensitatea 
legăturilor Clujului cu celelalte oraşe transilvănene prin circulația meşterilor. 

De interes documentar este lucrarea Vârok, kastelyok, udvarhăzak a hogy 
a regiek lâttak, de aceeaşi autoare, apărută în 1973. Cartea reuneşte mărturii 
documentare din secolele XVII-XVIII, referitoare la cetăți, castele şi conace 
transilvănene printre care şi cele de la Coplean, Bonţida, Gomeşti“. 

x 
XX 

Istoriografia de artă românească a abordat problematica barocului 
transilvănean, atât în cadrul unor lucrări de sinteză, consacrate istoriei artei din 
întreg, spaţiul românesc sau din întreaga Transilvanie: Virgil Vătăşianu, Marius 
Porumb, Răzvan Theodorescu, Vasile Florea, Vasile Drăguţ, cât şi în cadrul 
unor lucrări speciale, consacrate acestuia: Mircea Țoca, Nicolae Sabău, Rodica 
Vârtaciu, Mihaela Vlăsceanu, Adriana Buzilă etc. O altă categorie de lucrări 
sunt cele consacrate receptării stilului în arta tradiţională a bisericilor de lemn şi 
iconostaselor acestora: Marius Porumb, Aurel Chiriac, Dorina Sabina Pârvulescu, 
Anca Pop Bratu etc. 

Regretatul istoric de artă, Acad. Virgil Vătăşianu (1902-1993), în capitolul 
consacrat artei transilvănene a secolelor XVII-XIX din Istoria artelor plastice 
în România, vol. II*, a trasat direcţiile de investigaţie ale barocului din această 

provincie. Lucrarea evidenţiază cadrul, căile de difuziune ale stilului şi tipologia 
celor mai reprezentative monumente din sfera arhitecturii ecleziastice, militare și 
civile. 

Vătăşianu subliniază apariţia barocului în Transilvania “ca o manifestare 
reprezentativă a stăpânirii austriece”*, remarcând rolul iezuiţilor în difuzarea 
unei noi tipologii planimetrice la bisericile ordinului din Transilvania. Lucrarea 
relevă răspândirea în spaţiul transilvănean a unor tipuri consacrate în arhitectura 
europeană a vremii: bisericile de plan bazilical, cu faţada încadrată de două tumuri, 
respectiv cu un singur tum dispus în axa centrală, fortificațiile de tip Vauban, tipul 
de palat cu planul în forma literei U. 

Autorul trece în revistă prototipurile central-europene care au influenţat 
arhitectura barocului transilvănean: Biserica “Sfântul Petru” din Viena, Biserica 
trinitarienilor din Bratislava, Catedrala din Kalocea. În arhitectura barocă 
transilvăneană se întâlnesc, consideră autorul, o variantă de provenienţă franceză, 
mediată de Imperiul Habsburgic, definită de o morfologie mai ponderată, cu 
una care preferă formele mai mișcate, cultivată în Italia de Nord şi Boemia. Este 
remarcată preferința, în ambianța catolică, susținută de oficialități, pentru tipul 
bazilical cu faţada încadrată de două tunuri, iar din a doua jumătate a secolului al 
XVIII-lea, predominanţa tipului prevăzut cu un singur tum dispus în axa centrală. 

Virgil Vătăşianu remarcă faptul că “contactul bisericii unite cu Viena 
a determinat pătrunderea arhitecturii baroce în ambianța românească”, prima 
construcție de acest gen fiind Catedrala unită din Blaj (1738-1765), “o biserică 
sală de proporţii mari”. 

Ortodocşii au preluat şi ei elemente din stilistica barocului, mai întâi în 
Banat, la Biserica ortodoxă “Adormirea Maicii Domnului” din Lugoj (1759- 
1766), iar mai târziu, în urma Edictului de Toleranţă al împăratului Iosif al II-lea, 
în cadrul unor biserici-sală cu un singur tum dispus în axa centrală, tip preferat în 
mediul românesc în a doua jumătate a secolului al XVIII-lea*. În această tipologie 
se încadrează şi bisericile de zid din Oradea, respectiv Bihor: Biserica ortodoxă 
“Sfinţii Arhangheli Mihail şi Gavril” din Velenţa ”(1769-1779), Biserica cu Lună 
din Oradea şi Biserica ortodoxă din Beiuş, ambele construite între anii 1784-1790. 


ale secolului al XIX-lea, în Istoria artelor plastice în România (colectiv de autori: Dumitrescu 
Florentina, Lăzărescu Emil, Musicescu Ana-Maria, Theodorescu Răzvan, Vătășianu Virgil, 
Voinescu Teodora), vol. II, Editura Meridiane, Bucureşti, 1970, p. 157-196 

87Ibidem, p. 177 

88Ibidem, p. 180 

89În lucrarea lui Vătăşianu e menţionată ca şi catedrală ortodoxă, aşa cum era şi la data publicării 
cărții. Este considerată cea mai importantă ctitorie în stil baroc din Banat, construită din iniţiativa 
şi pe cheltuiala “obercneazului” Gavril Gureanu, “ctitor de biserică şi de școală”, conform plăcuței 
de pe faţada monumentului 

90 Ibidem 

În sfera arhitecturii civile, barocul este definit de autor, atât prin amplificările 
unor monumente mai vechi (Magna Curia din Deva, Castelul din Bonţida), cât 
şi prin apariţia motivului compozițional nou, al palatului cu trei aripi, dispuse în 
forma literei U (Castelul din Gomeşti, Palatul baroc din Oradea)”. 

În domeniul sculpturii, este evidenţiată contribuţia meşterilor Johann 
Kânig, Johann Nachtighall, Anton Schuchbauer. Virgil Vătăşianu remarcă 
supraviețuirea tradiţiei brâncoveneşti în pictura Bisericii Sfântul Nicolae din 
Făgăraş, dar şi obiceiul practicat mult timp în Transilvania de a achiziţiona lucrări 
sau de a adresa comenzi unor artişti austrieci, care vin temporar în noile provincii 
ale Imperiului pentru a executa aceste comenzi”. 

O contribuţie importantă la definirea specificului arhitecturii baroce 
clujene este lucrarea Clujul baroc de istoricul de artă Mircea Ţoca (1942-1999). 
Apărută în 1983, cartea oferă o descriere detaliată a monumentelor de arhitectură 
militară, ecleziastică şi civilă din epoca barocă, stabilind etapele de construcţie 
şi încadrările tipologice. Ca şi Bir6 Jozsef, autorul atribuie Clujului primatul 
cronologic în difuzarea tipologiilor şi formelor de factură austriacă spre celelalte 
oraşe ale Principatului. 

Programul constructiv imperial, aplicat la Cluj pe fondul unei tradiţii 
locale cu o “particulară dăinuire a formelor Renașterii târzii”, are ca finalitate 
construirea cetăților care să adăpostească gamizoanele militare, înălțarea unor 
biserici impunătoare destinate ordinelor catolice, deschiderea de şcoli pentru 
formarea de funcţionari devotați puterii centrale”. 

Demersul analitic al autorului are în vedere cetatea construită de austrieci 
la Cluj între 1715-1735, destinată asigurării controlului acestui important centru 
urban, continuând cu principalele monumente ecleziastice în stil baroc: Biserica 
iezuiţilor, Biserica franciscană, Biserica minorită, Biserica unitariană, Biserica 
ortodoxă “Sfânta Treime”, Biserica unită ctitorită de episcopul Bob. 

Studiul evidenţiază importanţa Bisericii iezuite clujene, primul edificiu 
de cult ridicat după triumful Contrareformei în Transilvania. Astfel, din punct de 
vedere tipologic, monumentul inaugurează tipul bisericii-sală cu o configuraţie 
barocă, imitat îndeaproape de Biserica franciscanilor. Din punct de vedere 
morfologic, Biserica iezuită introduce în arhitectura clujeană motivul nişelor 
cu statui sau cel al ferestrelor semicirculare, reluat şi la fațadele bisericilor 
franciscană şi minorită. Faptul că tavanul nu a fost pictat, a determinat, consideră 
autorul, o lipsă de interes pentru pictura murală la viitoarele monumente baroce 
clujene“. Pe baza documentelor descoperite în arhiva Bisericii unitariene din Cluj, 


91Ibidem, p. 174 
92Ibidem, p. 193 
93 Mircea Ţoca, Clujul baroc, Editura Dacia, Cluj, 1983, p. 20 
94Ibidem, p. 103 

autorul demonstrează că proiectarea acesteia se datorează arhitectului Anton Tiirk, 
contestând opinia formulată de istoricii maghiari care o atribuiau lui Ladislau 
Ugrai*. 

Lucrarea conturează şi specificul monumentelor ecleziastice româneşti, 
realizate în stil baroc. Aparţinândtipului baroc al bisericii-sală cu faţada organizată 
în jurul tumului, ele ilustrează “avântul însemnat al arhitecturii româneşti din 
secolul al XVIII-lea”. Dispoziţia planimetrică tradiţională, tumul prismatic 
în faţada de vest, simplitatea şi raționalitatea organizării spaţiale şi articulării 
decorative, denotă, în cazul monumentelor româneşti, faptul că meşterilor li s-a 
impus să respecte trăsături specifice ale artei de a construi proprii românilor. 

Sunt analizate deopotrivă, realizările arhitecturii civile baroce din Cluj, 
de la clădirile de interes comun (Colegiul iezuit, Seminarul Bâthory-Apor, 
Convictus nobilium, mănăstirea iezuită, Colegiul reformat) până la cele cu 
caracter reprezentativ (Palatul Bânffy, Palatul Toldalăghi-Korda, Casa Mikes, 
Casa Karâcsay, Casa Knoblauch, Palatul Telki). Apariţia temei palatului nobiliar, 
“cea mai importantă prin amplitudine şi durată” din arhitectura oraşului, este 
relaţionată cu creşterea influenţei politice a nobilimii după stabilirea în acest oraş 
a sediului gubermnial* . 

Referindu-se la tipologia arhitecturii laice clujene, cercetătorul face 
distincţie între palatele grupate în jurul unei curţi de onoare (Casele Telcki, 
Knoublauch, Thoroczkay), tipul de palat care înconjoară curtea pe toate laturile 
(Palatul Bânffy, Palatul Toldalâghi-Korda, Casa Mikes, Prefectura veche), 
respectiv tipul de palat prevăzut cu o curte gospodărească separată de o curte de 
onoare (Palatul Bânffy, Casa Kemeny, Casa Karâcsay). 

Autorul consideră că limbajul tehnic şi decorativ al barocului târziu este 
definitoriu pentru arhitectura civilă clujeană, reflectând o concordanţă cu faza 
stilistică cea mai nouă pe plan central-european. Este relevată supraviețuirea 
unor elemente din spiritul Renaşterii transilvănene, cum sunt: simplitatea căutată 
a elementelor structive şi decorative, echilibrul şi claritatea dezvoltării spaţiale, 
simţul măsurii, dar şi prezenţa unor trăsături care definesc concepţia arhitecturală 
a barocului. În acest sens, autorul menţionează: compunerea maselor conform 
principiului de a obţine efecte optice cât mai surprinzătoare, rezaliturile accentuate, 
organizarea fațadelor în jurul motivului central al salonului de onoare, dispunerea 
încăperilor conform unei simetrii riguroase pe direcţia axelor longitudinale, 
concentrarea maximă a elementelor de efect la nivelul fațadei principale”. 

În partea finală a lucrării, Mircea Țoca demonstrează influența unor 


95Ibidem, p.46 
96Ibidem, p. 20 
97Ibidem, p. 109 

prototipuri clujene asupra arhitecturii provinciei. Bisericii iezuite i se atribuie un 
rol deosebit în larga răspândire a tipului de biserică cu două turnuri în faţadă, 
preferat în ambianța catolică (Catedrala unită din Blaj, Biserica din Dumbrăveni 
etc.). Tot în acest sens, Biserica piaristă din Bistriţa, Biserica romano-catolică 
din Cristeştii Ciceului reflectă influenţa tipului de tu proiectat de Blaumann la 
Biserica minorită din Cluj. 

Comparând monumentele clujene,autorul face o distincţie de ordin stilistic. 
Astfel, monumentele din prima generaţie barocă, introduse de austrieci, sunt mai 
pretenţioase, cu un limbaj baroc mai ferm şi o plastică mai bogată (Biserica iezuită, 
Biserica franciscană, Palatul Bânffy, Palatul Teleki). Spre deosebire de acestea, 
monumentele din cea de-a doua generaţie (bisericile româneşti şi unitariană, 
mănăstirea iezuită, edificiile de locuit de la sfârşitul secolului) se individualizează 
printr-o simplificare generală a limbajului, considerată o consecinţă a influenţei 
tradiţiei locale. 

Alături de studiile consacrate unor edificii baroce reprezentative, ca 
Magna Curia din Deva”, istoricului de artă Kovâcs Andrâs i se datorează analiza 
iconografică minuțioasă a decoraţiei interioare a Observatorului astronomic 
Batthyaneum de la Alba Iulia, în studiul publicat în anul 1992'%. Pe baza interpretării 
unor gravuri inedite, autorul reconstituie înfăţişarea inițială a monumentului, 
fondat de episcopul transilvănean Ignaţie Batthyâny. Concluzia studiului este 
că decorația Observatorului astronomic din Viena a constituit un model pentru 
decorația murală a Observatorului din Alba Iulia, o compoziţie de un simbolism 
mitologic-alegoric complex, având în centru “Urania”. Pe baza surselor inedite, 
autorul consideră că în anul 1794 au putut fi terminate lucrările de construcţie şi 
s-a putut trece la instalarea Observatorului, utilizându-se în acest scop proiecte 
inspirate de Observatorul din Viena'!. 

Evoluţia, formele de expresie şi trăsăturile sculpturii baroce transilvănene 
sunt abordate de istoricul de artă Nicolae Sabău în lucrarea sa de sinteză, consacrată 
Sculpturii baroce din Transilvania în secolele al XVII-lea şi al XVIII-lea, apărută 
în 1992. Problematica este tratată pe baza unui studiu analitic şi sintetic, având 
ca repere: plastica figurativă a monumentelor laice şi ecleziastice, sculptura şi 
plastica figurativă funerară, dar şi realizările sculpturii figurative în lemn. 


98 Ibidem, p. 125 

99 Kovâcs Andrâs, Magna Curia din Deva. Contribuţii la istoria construcțiilor, în Ars Transsilvaniae 
(red. Acad. Marius Porumb), nr. 3, Institutul de Arheologie şi Istoria Artei Cluj-Napoca, Editura 
Academiei Române, Bucureşti, 1993, p. 153-174 

100 Idem, Observatorul astronomic Batthyaneum de la Alba Iulia: un program decorativ puțin 
cunoscut, în Ars Transsilvaniae (red. Acad. Marius Porumb), vol. II, Institutul de Arheologie şi 
Istoria Artei Cluj-Napoca, Editura Academiei Române, Bucureşti, 1992, p. 29-48 

101 Ibidem, p. 43 

Lucrarea se deschide printr-un capitol introductiv, referitor la contextul 
istoric din Transilvania în perioada de afirmare a barocului, fiind însoţită de un 
bogat material ilustrativ şi o anexă consacrată plasticii decorative din spaţiul 
extracarpatic în secolele XVII-XVIII». 

În prima parte a cărții, autorul surprinde geneza plasticii baroce 
transilvănene pe fondul unei tradiţii autohtone, definite prin ataşamentul faţă de 
stilul Renaşterii târzii. Sunt analizate manifestările timpurii ale barocului în cadrul 
sculpturii şi plasticii decorative funerare, ilustrate de Elias Nicolai, Sigismund 
Mâss, Johann Vesti. 

Referindu-se la periodizarea barocului transilvănean, autorul distinge 
trei etape: o perioadă de pătrundere a concepţiei baroce în iconografia sculpturii 
transilvănene, în a doua jumătate a secolului al XVII-lea; etapa dintre 1715-1760, 
de afirmare a barocului matur, respectiv perioada cuprinsă între 1760-1790, a unui 
baroc târziu, în cadrul căruia se afirmă rococoul şi primele semne ale unei reacţii 
clasicizante!”. 

Barocului matur transilvănean îi sunt integrate statuile elaborate de 
atelierul imperial de sculptură de la Alba Iulia, monumentele funerare Traun şi 
Virmond de la Sibiu, statuile mitologice de la Bonţida, Gorneşti, Deva etc., lucrări 
definite prin gesturi şi atitudini retorice, linia uşor şerpuită a corpului, drapajul 
minuţios şi dramatic al faldurilor. Atelierul de sculptură al lui Anton Schuchbauer 
este considerat cel mai reprezentativ pentru etapa barocului târziu, iar Simon 
Hoftmayer, primul sculptor care prefigurează neoclasicismul în cadrul sculpturii 
transilvănene. 

Este reliefată, atât contribuţia unor artişti reprezentativi ca Johann 
Nachtighall, Anton Schuchbauer, Johann Kânig, cât şi semnificaţia unor lucrări 
mai modeste. Istoricul de artă prezintă deopotrivă, realizările sculpturii figurative 
din lemn. În acest sens, a doua jumătate a secolului X VIII-lea este considerată o 
perioadă favorabilă în activitatea de înzestrare a lăcaşurilor de cult cu mobilier 
liturgic baroc, iar în ultimul sfert al secolului se remarcă receptarea motivelor 
decorative proprii rococoului, respectiv neoclasicismului. Sunt descrise altare, 
amvoane, strane realizate în stil baroc, precum şi manifestările stilului în realizarea 
iconostaselor româneşti din secolul al X VIII-lea. Reprezentările sculpturale, 
în asociere cu pictura barocă, contribuie la crearea unui climat emoţional 
impresionant, bazat pe alianţa specific barocă între imagine, cuvânt şi muzică. 

Formele de expresie, temele şi iconografia sculpturii baroce din 
Transilvania, tratate şi în cadrul unor studii speciale ca Teme iconografice în 


102Nicolae Sabău, Sculptura barocă din Transilvania în sec. al XVII-lea și al XVIII-lea, Editura 
Meridiane, Bucureşti, 1992 

1031bidem, p. 12-16 

104Ibidem, p. 132 

sculptura figurativă laică din Transilvania în perioada barocă” şi Arta cultă 
din Transilvania în secolul al XVIII-lea. Impactul politic şi ideologic'* sunt 
abordate pe larg în capitolul “Sculptura barocă în secolul al XVIII-lea; evoluţie 
şi iconologie”. 

Realizările sculpturii baroce transilvănene sunt analizate în interdependenţă 
cu modelele sculpturale ale Europei Centrale. În acest sens, programul sculptural 
al Cetăţii din Alba Iulia dezvăluie un baroc tipic arhitecturii militare, influenţat 
de modele experimentate pe şantierele de construcţie imperiale din perioada 
barocului matur. Analizând semnificaţiile alegorice şi metaforice ale operei de 
artă baroce, autorul afirmă că ideea iconologică centrală a complexului de la 
Alba lulia este Triumful Cezarului învingător în războaiele cu turcii din 1716- 
1718. Aceeaşi semnificaţie propagandistică, mobilizatoare o are în contextul 
Reconquistei habsburgice tema turcomahiei, în Transilvania, aflându-se cele mai 
reprezentative exemple ale acesteia (Alba Iulia, Gomneşti). 

Un exemplu tipic pentru universul metaforic şi alegoric baroc este 
considerat ansamblul sculptural de la Bonţida. Datorat lui Johann Nachtighall, 
ansamblul este conceput în forma unui “theatrum mundi”, fiind cea mai completă 
reprezentare a Metamorfozelor lui Ovidiu din cadrul artei baroce central-europene. 

Lucrarea reliefează relaţia dintre contextul secolului al XVIII-lea, 
dominat de revenirea epidemiilor, războaielor, calamităţilor naturale şi înmulţirea 
reprezentărilor cu virtuţi apotropaice şi taumaturgice (Maria Protectoare, 
Sfântul Nepomuc, Sfântul Roccus, Sfântul Florian etc.)”. Aceste reprezentări, 
consideră autorul, ilustrează existenţa unei “spiritualităţi dureroase şi vibrante, 
proprii barocului din centrul şi Răsăritul Europei”. Autorul realizează o încadrare 
tipologică a sculpturii baroce transilvănene prin referinţa la modelele consacrate 
în arta Europei Centrale. Este subliniată predominanţa motivelor inspirate din 
mitologia antică în iconografia celor mai importante ansambluri figurative din 
Transilvania (Alba Iulia, Bonţida, Gorneşti)'*. În afară de reprezentările cu caracter 
alegoric inspirate din Meramorfozele lui Ovidiu, lucrarea reliefează apariţia 
reprezentărilor cu caracter exotic prin busturile de turci de la Palatul Toldolaghi 
din Târgu Mureş şi Castelul Haller din Coplean, precum şi a reprezentărilor cu 
caracter grotesc de la castelul Teleki din Gomeşti. În continuare, este remarcată 
apariţia temei continentelor şi anotimpurilor în sculptura castelului Bânffy din 
Cluj, precum şi a reprezentărilor cu caracter istoric - comemorativ. 


105Idem, Teme iconografice în sculptura figurativă laică din Transilvania în perioada barocă, în 
Revista Muzeelor și Monumentelor. Monumente Istorice și de Artă, nr. 1, 1977, p. 61-68 

106Idem, Arta cultă din Transilvania în sec. al XVIII-lea. Impactul politic și ideologic, în “Anuarul 
Institutului de Istorie şi Arheologie Cluj, XXIX, 1988-1989, Cluj, p. 171-187 

107Idem, Sculptura barocă din Transilvania ...,p. 39 

108Ibidem, p. 136 ş. u. 

Cartea evidenţiază izvoarele care permit cunoaşterea surselor iconografice 
ale sculpturii baroce din Transilvania. În acest sens, ansamblul sculptural creat 
de Nachtighall pentru castelul din Bonţida şi medalioanele omamentale din 
saloanele Palatului Brukenthal au fost inspirate de Metamorfozele lui Ovidiu. 
Tema anotimpurilor şi continentelor, prezentă în decorul sculptural al Palatului 
Bânffy din Cluj, îşi are prototipurile în lucrările de iconografie ale lui Cesare 
Ripa, Vincenzo Cartari, Comes!%. 

Repertoriul figurativ al Cetăţii de la Alba lulia, influenţat de modelele 
şantierelor militare imperiale, ilustrează transpunerea de către Johann Kânig 
a unui repertoriu de factură austriacă, lipsit de elemente tradiţionale locale. 
Referindu-se la morfologia atlanţilor şi trofeelor care decorează porţile cetăţii, 
autorul stabileşte analogii cu repertoriul utilizat de arhitecţii Bermhard Fischer 
von Erlach şi Johann Lucas von Hildebrandt. 

Monumentul “Mariei Protectoare” din Cluj este comparat cu reprezentările 
elaborate de Ignaz Giinther, ]. B. Straub, Carlo Bebo'”. 

Autorul remarcă decalajul cronologic al artei transilvănene în raport 
cu arta occidentală. În acest sens, este semnificativă dăinuirea în Transilvania 
a formelor baroce tardive până spre sfârşitul secolului al XVIII-lea, precum şi 
impunerea tardivă a neoclasicismului abia după 1820". 

Într-un alt studiu este reluată problematica /conografiei decorului plastic al 
Palatului Bânffy din Cluj. Aici autorul distinge trei etape în evoluţia repertoriului 
tematic şi iconografic al sculpturii transilvănene. Prima fază este reprezentată de 
şantierul de construcţie imperial al Cetăţii din Alba Iulia, promotor al unei tematici 
cu caracter propagandistic, mobilizator, triumfalist. La mijlocul secolului al 
X VIII-lea, consideră autorul, se trece la cea de a doua etapă, ilustrată de şantierele 
nobiliare, dintre care cel mai reprezentativ este cel de la Bonţida, caracteristic 
pentru barocul provincial matur din Transilvania. În deceniile al șaselea și al 
şaptelea al secolului al XVIII-lea apar primele decoruri ce anunţă rococoul la 
Palatul Haller din Coplean şi Palatul Toldolăghi din Târgu Mureş. Cea de a treia 
etapă, ilustrată prin decorurile Palatului Bânffy din Cluj, este integrată fazei 
târzii a barocului transilvan în care apar primele elemente ale neoclasicismului'2. 
Alte studii abordează mărturiile baroce ale oraşului Gherla, Castelul Haller din 
Coplean, individualizat prin “ataşamentul faţă de varianta stilistică a rococoului”. 

O altă categorie a sculpturii baroce transilvănene, reprezentarea cu 
caracter istoric-comemorativ este obiectul studiului Originea iconografică a unui 


109Ibidem, p. 145 

111Ibidem, p. 153 

112Idem, Iconografia decorului plastic al palatului Bânffy din Cluj Napoca, în “File de Istorie”, IV, 

relief clujean din secolul al XVIII-lea. Recurgând la analiza comparativă, autorul 
dezvăluie multitudinea surselor care au inspirat iconografia reliefului clujean 
cu portretul lui Iosif al II-lea. În acest sens, sunt relevate influenţa notabilă a 
gravurilor în răspândirea unor modele transpuse în piatră, lemn, bronz, precum şi 
a reprezentărilor de pe monede, medalii comemorative!'?. 

În studiul Contribuţii la cunoaşterea arhitecturii baroce din Oradea 
(1984) este analizată Capela şi Spitalul mizericordienilor din Oradea. Autorul 
descrie cele două monumente, definind originalitatea Capelei, realizată în stilul 
barocului tardiv şi prevăzută cu o cupolă eliptică, “una din cele mai rare soluţii 
de acoperire a unui spaţiu experimentate la noi”. În continuare, este relevată 
contribuţia decisivă a arhitecţilor italieni la elaborarea tipului de cupolă eliptică şi 
propagarea acesteia în aria Europei Centrale. 

Autorul demonstrează prezenţa şi implicarea meşterilor italieni în 
edificarea unor monumente orădene. În afară de contribuţia lui Giovanni 
Battista Ricca la proiectarea Catedralei romano-catolice din Oradea, este invocat 
documentul fundaţional al Ordinului mizericordienilor din Oradea care confirmă 
prezenţa meşterilor italieni la lucrările de construcţie de pe şantierul Capelei şi al 
spitalului. Sunt descrise deopotrivă, fresca iluzionistă a monumentului, precum 
şi grupul sculptural al portalului, reliefându-se apartenenţa stilistică acestuia la 
prototipurile barocului tardiv'"<. 

Apărută în 2001, lucrarea Maeştri italieni în arhitectura religioasă din 
Transilvania, de acelaşi autor, are ca obiect contribuţia meșterilor italieni la 
dezvoltarea arhitecturii religioase din Transilvania în secolul al XVIII-lea. 
Statomicirea barocului în Transilvania, afirmă autorul, a avut ca suport, atât 
demersurile oficialităților - ale Curţii vieneze, Episcopiei şi Ordinelor catolice, 
cât şi activitatea meşterilor străini care au elaborat proiectele de construcție. 
Este remarcat rolul major al meşterilor italieni în proliferarea barocului în ţările 
Europei Centrale, integrate Imperiului habsburgic. Analizând cazul barocului 
transilvănean, istoricul de artă evidenţiază rolul unor personalități ca G. M. 
Visconti, G. Tencalla şi F.Brilli, activi peşantierul Cetăţii şi al Catedralei episcopale 
din Alba lulia. Pe baza unor analize stilistice comparative, autorul ajunge la 
concluzia că Biserica iezuită din Cluj reflectă prezenţa în spaţiul transilvănean 
a unor planuri şi modele de faţadă tipic iezuite, cu analogii în bisericile iezuite 
din Tâmavia şi Viena. Releveul fațadei de la biserica clujeană este atribuit unui 
membru al familiei Spazzo, datorită asemănării cu faţada Bisericii iezuite din 


113Idem, Originea iconografică a unui relief clujean din veacul al XVIII-lea, în “Acta Musei 
Napocensis”, XIII, Cluj, 1976 

114ldem, Contribuţii la cunoașterea arhitecturii baroce din Oradea, în “Crisia”, XIV, 1984, Editura 
Muzeului Țării Crișurilor, Oradea, p. 467-487 

Târnavia, operă a arhitectului Pietro Spazzo'"s. Asociind mărturiile documentare, 
epigrafice şi iconografice, cercetătorul evidenţiază contribuţia arhitectului italian 
Giuseppe di Quadro la realizarea Bisericii trinitariene din Alba Iulia. 

Sintetizând informaţii din surse mai vechi, aparținând istoriografiei 
maghiare de specialitate, Dicționarul mănăstirilor din Transilvania, Banat, 
Crișana și Maramureş (Adrian Andrei Rusu, coordonator, Nicolae Sabău, Ileana 
Bumichioiu, loan Vasile Leb, Maria Mak6 Lupescu), apărută la Cluj-Napoca în 
anul 2000, este un util ghid al mănăstirilor create în Transilvania de diferitele 
ordine religioase, unele prezente încă din Evu/ Mediu, altele aduse şi încurajate 
de Contrareformă, însoţitoare a politicii de cucerire a Habsburgilor: franciscani, 
iezuiţi, ursuline, mizericordieni, premonstratenşi etc. 

Apărută în anul 2005 la Editura Mega din Cluj, cartea Metamorfoze ale 
barocului transilvan, vol. Il, Pictura, de Nicolae Sabău oferă o viziune monografică 
asupra genurilor şi temelor specifice picturii baroce transilvănene, aşa cum apar în 
biserici, mănăstiri sau colecţii reprezentative de artă ecleziastică din Transilvania. 
Spiritul de sinteză în care este elaborată cartea, în combinaţie cu cel analitic şi 
comparativ, face o distincţie între Pictura religioasă a sașilor transilvăneni, 
Pictura barocului european în bisericile catolice din Transilvania, Fresca barocă 
cu tematică religioasă din Transilvania secolului al XVIII-lea, Prolegomena la 
pictura murală laică din Transilvania în secolele XVII şi XVIII, Introducere în 
portretistica barocă din Transilvania, Metamorfoza peisajului transilvănean în 
secolul al XVIII-lea, alături de numeroase studii de caz, cum este şi O colecție 
de pictură religioasă necunoscută în patrimoniul Episcopiei Catolice de Oradea. 

Istoricul de artă Cornel Tatai Baltă analizează manifestările occidentale 
exprimate în gravurile''s, respectiv icoanele pe sticlă din Transilvania în secolul al 
X VIII-lea'”, realizând o analiză comparativă a temei sfinților diaconi de la uşile 
diaconeşti ale Catedralei unite din Blaj". 

În evidenţierea fenomenului de intruziune a barocului în cadrul picturii 
religioase româneşti de tradiţie bizantină din Transilvania o contribuţie deosebită 
o au investigaţiile istoricului de artă, Acad. Marius Porumb. 

Studiul Zugravi și centre de pictură românească din Transilvania în 
secolul al XVIII-lea (1976) evidenţiază asimilarea unor elemente de factură 
barocă occidentală de către arta tradiţională bizantină din Transilvania. Sunt 


1 15ldem, Maeștri italieni în arhitectura religioasă barocă din Transilvania, Editura Ararat, Bucureşti, 
2001, p. 81 

116Cornel Tatai-Baltă, Gravorii în lemn de la Blaj, 1995 

117Idem, Reprezentarea Încoronării Fecioarei Maria în icoanele pe sticlă, în Annales Universitatis 
Apulensis, Series Historica, LX, 1, 2005, p. 93-98 

118Idem, Ușile diaconești ale iconostasului Catedralei din Blaj, în Annales Universitatis Apulensis, 
Series Historica, 11/ 1, 2007, p. 312-322 

surprinse consecinţele pătrunderii influențelor baroce în arta răsăriteană ortodoxă 
la mijlocul secolului al XVIII-lea: o accentuare a realismului, transpunerea 
temelor tradiţionale într-un limbaj mai plastic, caracterizat prin preocuparea 
pentru volum, pentru redarea gradaţiilor de lumini şi umbre, a peisajului sau chiar 
apariţia unor teme redate în varianta iconografică occidentală. Istoricul de artă 
consideră că aceste elemente îşi fac apariţia prima dată în opera iconarilor din 
sudul Transilvaniei (Braşov, Răşinari), fiind însă prezente şi în cadrul unor biserici 
din Maramureş, la iconostasele pictate de Ştefan Teneţchi, sau la unele icoane 
din Biserica “Sfânta Treime” din Cluj. Pe baza studierii inscripţiilor identificate 
în interiorul monumentelor, autorul realizează un amplu repertoriu al zugravilor 
populari care au activat în Transilvania în secolul al XVIII-lea'”». 

Consecințele în plan morfologic ale afirmării barocului în creaţia unor 
meşteri populari din Transilvania sunt analizate şi volumul Biserici de lemn 
din Maramureș (2005)'%, dar şi în studiile Contribuţii privind activitatea unor 
zugravi din sudul Transilvaniei în secolul al XVIII-lea", respectiv Contribuţii la 
cunoaşterea unor zugravi din veacul al XVIII-lea din Transilvania'?. 

Studiul Rășinari, un centru de pictură din secolul al XVIII-lea evidenţiază 
apariţia în deceniul al VIII-lea al secolului a unei noi generaţii de artişti, promotori 
ai unui stil cu valenţe occidentale. Autorul ajunge la concluzia că două dintre 
icoanele de la Sibiel au fost influențate de pictura barocă ortodoxă, aşa cum se 
practica în biserica sârbă. Concluzia studiului este că prin receptivitatea faţă de 
noile curente pictorii români transilvăneni au realizat gradat tranziţia de la pictura 
medievală la cea modemă'?. 

În lucrarea Pictura românească din Transilvania (secolele XIV-XVII), 
apărută în 1981, istoricul de artă remarcă prezenţa elementelor decorative 
renascentist-baroce la uşile împărăteşti ale bisericii din Păniceni, precum şi la o 
serie de icoane din zona munţilor Apuseni, confirmând apariţia “unei noi viziuni 
artistice a meșterilor zugravi din această perioadă”. În acelaşi sens, ansamblul 
mural al Bisericii din Săliştea Sibiului, atribuit lui Nicolaus pictor, ilustrează 
apariţia unui manierism care se va transforma în doua jumătate a secolului al 


119Marius Porumb, Zugravi și centre de pictură românească din Transilvania în secolul al XVIII-lea, 
în “Anuarul Institutului de Istorie şi Arheologie”, Cluj, XIX, 1976, p. 103-125 

120Idem, Biserici de lemn din Maramureș, Editura Academiei Române, 2005 

121Idem, Contribuţii privind activitatea unor zugravi din sudul Transilvaniei în secolul al XVIII- 
lea, în “Acta Musei Napocensis”, IX, Cluj, 1972, p. 571-586 

122Idem, Contribuţii la cunoașterea unor zugravi din veacul al XVIII-lea din Transilvania, în “Acta 
Musei Napocensis”, VIII, Cluj, 1971, p. 607-622 

123Idem, Rășinari, un centru de pictură din secolul al XVIII-lea, în “Anuarul Institutului de 
Istorie şi Arheologie”, Cluj, XXVI, 1983-1985, p. 377-358 

124ldem, Pictura românească din Transilvania (sec. XIV-XVII), Editura Dacia, Cluj-Napoca, 1981, 
p.91 

XVIII-lea într-un “baroc ortodox post-bizantin”. În studiul Un valoros ansamblu 
de pictură şi sculptură la Vadu Crişului (1984), autorul demonstrează faptul 
că iconostasul, amvonul şi tronul arhieresc aflate în Biserica ortodoxă “Sfinţii 
Arhangheli” din Vadu Crişului, provin de la fosta catedrală unită din Oradea, fiind 
aduse la Vadu Crişului în prima jumătate a secolului al XIX-lea. Pe baza analizei 
inscripţiilor, este stabilită datarea în 1768 a ansamblului şi în 1763 a icoanelor 
împărăteşti. Pictura iconostasului este atribuită unui pictor de formaţie post- 
brâncovenească asupra căruia se resimt şi influenţe baroce, mai ales în repertoriul 
decorativ. Pe baza analogiilor stilistice (frize sculptate de o bogăţie neobişnuită, 
vrejuri de frunze şi flori, concepţia uşilor împărăteşti etc.), iconostasul analizat se 
apropie mult de monumentalul iconostas al Catedralei unite din Blaj, cercetătorul 
afirmând posibilitatea provenienţei din acelaşi atelier de sculptură”. 

Studiul Catedrala Sfânta Treime din Blaj (1996) demonstrează pe baza 
unui document din arhivele vieneze că autorul proiectului Catedralei unite din 
Blaj este arhitectul Johannes Martinelli. Autorul infirmă opinia formulată în 
istoriografia românească (V. Vătăşianu, V. Drăguţ, Gh. Ionescu), conform căreia 
Catedrala ar fi avut de la început aspectul actual al fațadei cu două tumuri sau că 
autorul proiectului ar fi fost arhitectul Anton Eckhart Martinelli. Identificarea este 
susţinută de mărturii cu caracter istoriografic, dar şi gravuri contemporane care 
confirmă ridicarea catedralei în varianta cu un singur tum aflată în proiectul lui 
Johannes Martinelli!':. 

Un foarte util instrument de lucru este Dicţionarul de pictură veche 
românească din Transilvania (secolele XVIII-AXVIII) de acelaşi autor, apărut 
în 1998. Având la bază o amplă documentaţie de ordin arhivistic, iconografic 
şi epigrafic, lucrarea sistematizează un vast material informativ, referitor la 
evoluţia picturii româneşti din Evul mediu timpuriu până în secolul Luminilor'”. 
Sunt prezentate, atât monumentele deţinătoare de vestigii ale picturii religioase, 
activitatea celor mai importanţi pictori, cât şi legăturile artistice din interiorul 
spaţiului românesc sau manifestarea influențelor occidentale în arta românească. 
În cazul secolului al XVIII-lea, cercetarea evidenţiază atât vigoarea curentului 
brâncovenesc, cât şi prezenţa influențelor baroce în sud-vestul Transilvaniei şi 
Banat, începând din a doua jumătate a secolului al X VIII-lea. Istoricul de artă 
subliniază faptul că receptarea barocului în pictura românească se face pe filieră 
ortodoxă, fiind mediată de Serbia şi Voivodina, aflate în sfera de influenţă a Curţii 


125Idem, Unvaloros ansamblu de pictură și sculptură la Vadu Crișului, în “Acta Musei Napocensis”, 
XXI, Cluj, 1984, p. 561-564 

126 Idem, Catedrala Sf. Treime din Blaj, în “Acta Musei Napocensis”, nr. 32, Cluj, 199%, p. 353-358 
127Idem, Dicţionar de pictură românească (sec. XIII-XVIII), Editura Academiei Române, București, 
1998 

vieneze'*. Pe baza unor investigaţii cu caracter exhaustiv sunt identificate operele 
unor meşteri importanţi marcați de arta barocă: Ştefan Teneţchi, unul din cei 
mai importanţi pictori din secolul al XVIII-lea din Ţările Române, Efrem Micu, 
pictor format în ambianța Academiei de pictură vieneze, autorul iconostasului 
Bisericii “Sfânta Barbara” din Viena, Simion Silaghi, Nicolae Popovici, Radu 
Lazarovici. Autorul surprinde afirmarea unui curent de factură barocă în pictura 
maramureşeană de la sfârşitul secolului al XVIII-lea şi începutul secolului XIX- 
lea, ai cărui reprezentanţi sunt Ştefan de Șişeşti, Petre Diacul, Gheorghe Vişovan, 
Toader Hodor, lanos Opriş, loan Plohod. Manifestarea influențelor baroce în arta 
comunităţilor rurale din Maramureş este investigată de acelaşi autor, în cartea 
Biserici de lemn din Maramureş'*, Editura Academiei Române, 2005. 

Anca Pop Bratu, în lucrarea Pictura murală maramureşeană, apărută în 
1982, se referă la receptarea tardivă a stilului în Maramureş, la începutul secolului 
al XIX-lea, prin intermediul Ucrainei occidentale şi al Moldovei, beneficiare ale 
influențelor occidentale poloneze. Barocul, adoptat pentru caracterul său decorativ 
şi fastuos, nu e prezent în latura sa monumentală şi tragică, ci în registrul decorativ 
minor al rococoului, mai uşor de asimilat. Autoarea evidenţiază elementele de 
morfologie barocă din creaţia pictorilor Toader Hodor şi lanoş Opriş. Picturile de 
la Comeşti şi Bârsana, opera lui Toader Hodor sunt considerate printre cele mai 
coerente ansambluri decorativ-picturale structurate după legi baroce cum sunt: 
scene încadrate în medalioane tipice stilului, drapajul învolburat al faldurilor, 
compoziţii dinamice deschise, costume din recuzita de inspiraţie antică a barocului 
sau chiar apariţia unor teme iconografice în varianta apuseană (Sfânta Treime, 
Încoronarea Fecioarei, Coborârea de pe Cruce)». 

Trăsăturile specifice ale arhitecturii baroce din Oradea, analogiile posibile 
ale unor monumente reprezentative ca Palatul episcopal romano-catolic, fosta 
Biserică a paulinilor, Catedrala romano-catolică, Biserica cu Lună, sunt evidenţiate, 
cu referinţe la istoriografia anterioară, de istoricii de artă Alexandru Avram şi 
Doina Lăutărescu în cadrul studiului interpretativ “Monumente de arhitectură în 
stil baroc din Oradea”, publicat în anul 1973'2!. În ghidul Monumente istorice 
din Țara Crișurilor (1975) Alexandru Avram tratează sintetic monumentele 
reprezentative ale barocului orădean!*?. 

loan Godea (1943-2014) a abordat aspecte ale arhitecturii baroce 


128Ibidem, p. 21 

129Idem, Biserici de lemn din Maramureș, Editura Academiei Române, 2005 

130Anca Pop Bratu, Pictura murală maramureşeană, Editura Meridiane, Bucureşti,1982 

13 1Alexandru Avram, Doina Lăutărescu, Monumente de arhitectură în stil baroc din Oradea, în 
“Buletinul Monumentelor Istorice“, An XLII, nr. 2, Bucureşti, 1973, p. 64-70 

132 Alexandru Avram, loan Godea, Monumente istorice din Țara Crișurilor, Editura Meridiane, 
Bucureşti, 1975 

transilvănene, în crestomaţia intitulată Arhitectura românească în epoca 
modernă 1700-1900. Sinteze. Crestomaţie. Reconstituiri. Imagini!*, cu desene ce 
reconstituie aspecte arhitecturale relevante, cum este fațada Cazarmei Husarilor 
din Oradea, astăzi într-o stare avansată de degradare. 

Istoricul de artă Emâdi Tamâs este autorul unor studii referitoare la 
Mănăstirea franciscanilor conventuali din Oradea'*(1997). 

Istoricul de artă Pster I. Zoltân abordează vestigiile arhitecturale baroce 
ale oraşului Oradea în cadrul unor lucrări cu caracter general, consacrate 
monumentelor de arhitectură ale oraşului, respectiv bisericilor romano-catolice 
ale acestuia. În Nagyvârad €piteszeti emlekei a barokki6l a szecesszidig' şi 
Nagyvărad romai katolikus templomai'*, autorul reia demersul lui Bir6 Jozsef, pe 
baza unei grupări analitice şi sintetice a informaţiei. Prima dintre lucrări are ca 
obiect prezentarea bisericilor romano-catolice orădene, edificate în cea mai mare 
parte în epoca barocă: Bazilica romano-catolică, Biserica “Sfântul Ladislau”, 
Capela mizericordienilor, Biserica premonstratensă, Biserica din Cetate, Biserica 
“Sfânta Treime” din cartierul Seleuş. Materialul informativ este grupat pe 
probleme ca: istoricul construcţiei, descrierea exterioară şi interioară, valorile 
artistice. Aceeaşi problematică este abordată în capitolul consacrat arhitecturii 
baroce orădene din volumul A barokk Europa'”, respectiv din lucrarea Trei secole 
de arhitectură orădeană '%*. Problematica arhitecturii baroce este sintetizată de 
acelaşi autor, în studiul consacrat imaginii edilitare a oraşului în secolul al X VIII- 
lea, din Istoria oraşului Oradea (coord. L. Borcea, Gh. Gorun), apărută în 1995:». 
Având caracter monografic, lucrarea trasează cadrul istoric, cultural-artistic în care 
şi-au desfăşurat activitatea principalele confesiuni religioase din secolul al X VIII- 
lea, dezvăluindu-se rolul acestora în promovarea învăţământului, culturii şi artei. 
În 2008 a apărut la Oradea lucrarea Nagyvârad miiemlek €piiletei, monumentele 


133loan Godea, Arhitectura românească în epoca modernă 1700-1900. Sinteze. Crestomaţie. 
Reconstituiri. Imagini, Editura Primus, Oradea, 2012, p. 576 

134Em6di Tamâs, Mânăstirea franciscanilor conventuali din Oradea, în Ars Transilvaniae (red. 
Acad. Marius Porumb), VII, Institutul de Arheologie și Istoria Artei Cluj-Napoca, Editura 
Academei Române, Bucureşti, 1997, p. 84 

135Peter 1. Zoltân, Nagyvârad €piteszeti emlekei a barokktâl a szecesszicig [Vestigiile arhitecturale 
ale orașului Oradea de la baroc la secesion], Oradea, 1998 

136ldem, Nagyvârad romai katolikus templomai [Bisericile romano-catolice ale oraşului Oradea], 
Oradea, 1999 

137Idem, Nagyvârad barokk [Barocul orădean], în A bardkk Europa [Europa barocă], Debrețin, 
2000 

138Idem, Baroculorădean, în Trei secole de arhitectură orădeană, Editura Muzeului Țării Crișurilor, 
Oradea, 2003, p. 8-28 

139Idem, Conturarea imaginii edilitare a orașului în secolul al XVIII-lea, în Istoria orașului Oradea 
(coord. Liviu Borcea, Gheorghe Gorun), Editura Cogito, Oradea,1995, p. 196-200 

fiind însoţite de referinţele bibliografice ale autorilor maghiari şi români. 

În ceea ce priveşte cercetarea bisericilor de lemn, o parte integrabile 
barocului rural din Bihor, se remarcă volumul Pictura bisericilor de lemn româneşti 
din Bihor în secolul al XVIII-lea şi al XIX-lea, apărută în 1999. Autorul, istoricul 
de artă Aurel Chiriac, interpretează fenomenul de pătrundere al formulelor 
plastice de inspiraţie barocă în pictura de cult românească din Bihor, reliefând 
convieţuirea şi raportul variabil dintre tradiție şi modernitate, elementele care 
reflectă deschiderea zugravilor “spre libertatea de exprimare plastică”. Perioada 
analizată (secolele XVIII-XIX) este epoca în care centre urbane ca Oradea, Cluj, 
Sibiu, Braşov, Blaj, Lugoj, “datorită insistenţei grupărilor româneşti ortodoxe 
sau greco-catolice, reuşesc să îşi construiască biserici de zid, de factură barocă 
sau neoclasică”. Merită relevată, consideră autorul, “poziţia de implicare a celor 
două culte româneşti, fiecare străduindu-se de-a lungul veacului al XVIII-lea să 
participe efectiv la procesul de ridicare al unor biserici-reper”""!. 

Fenomenul analizat denotă receptivitatea românilor față de curentele 
înnoitoare ale epocii. Lucrarea evidențiază elementele de viziune estetică şi 
decorativă barocă în creaţia pictorilor Mihail Paholcek, Emanuel Weiss Antal. 
Ansamblurile picturale de la Tilecuş, Duşeşti, Boianul Mare, Luncşoara, deşi 
integrabile barocului popular, poartă amprenta înnoitoarei influenţe a barocului'?. 
În acest sens, Mihai Paholcek este “un realist care vizualizează fețele cu 
meticulozitate, dirijează faldurile hainelor astfel încât să releve volumele, apelează 
la jocuri de lumini şi umbre, cu scopul de a introduce elementul viaţă şi de a servi 
nevoii de a reda anumite scene în mişcare”. 

Sunt evidenţiate “spectaculozitatea punerii în pagină şi a cromatismului”, 
potenţarea iluziei de mişcare, a jocului de lumini şi umbre, apariţia în structura 
iconostaselor a medalioanelor agrementate cu volute, motive fitomorfe, curbe 
şi contracurbe, ele fiind mărturia unui “decorativism rezultat dintr-o compunere 
savantă a elementelor componente”":. Deşi nu cunoaşte o largă răspândire în 
pictura de cult din Bihor, stilul baroc, consideră istoricul de artă, “este totuşi o 
realitate de luat în seamă, care certifică opţiunea lumii româneşti de a se apropia 
de modemitate”. 

Apărut în 2001, albumul Oradea, de acelaşi autor, este un util repertoriu, 
în care se regăsesc şi monumentele arhitecturii ecleziastice şi civile, realizate în 
stil baroc. Sunt trasate contextul politic, cultural şi confesional al secolului al 


140 Aurel Chiriac, Pictura bisericilor de lemn românești din Bihor în secolul al XVIII-lea și al XLX- 
lea, Editura Muzeului Țării Crișurilor, Oradea, 1999, p. 120 

141 Ibidem, p. 17 

142Ibidem, p. 105-107 

1431bidem, p. 106 

144Ibidem, p. 42 

XVIII-lea, programul de dezvoltare urbanistică, bazat pe iniţiativele oficiale ale 
Curţii vieneze şi ale Episcopiei romano-catolice, dar şi fenomenul de afirmare 
cultural-artistică a comunităţii româneşti ortodoxe şi greco-catolice'*s: “Iniţiativele 
ctitoriceşti sunt relevante pentru climatul politic şi cultural orădean. Și ele atestă, 
pe de o parte nevoia de a recupera un timp în care romano-catolicii şi ortodocşii 
nu au avut dreptul de a construi lăcașuri de cult sau în cazul greco-catolicilor de 
a-şi ridica edificii de acest fel noi, iar pe de altă parte de a demonstra apartenenţa 
tuturor la un efort cu deschidere spre arta europeană contemporană”. 

În studiul Stiluri în arhitectura Oradiei (secolele XIV-XX), autorul trece 
în revistă cele mai relevante aspecte ale secvenţei arhitecturale baroce, integrate 
într-o viziune evolutivă asupra artei orădene. Istoricul de artă susţine conturarea 
unui baroc de factură austriacă, generalizat la toate obiectivele finanţate între 
1700-1800. Studiul menţionează cele două finalităţi urmărite de Contrareforma 
austriacă: readucerea la vechea credinţă a enoriaşilor pierduţi în favoarea 
Reformei, respectiv promovarea propriilor valori culturale, inclusiv în domeniul 
arhitectonic, pentru a-și argumenta o anumită autonomie religioasă faţă de 
Roma. Din perspectiva repertoriului decorativ, barocul orădean este dominat, în 
opinia autorului, de un “eclectism stăpânit”, rezultat din conjugarea contribuţiei 
arhitecţilor italieni şi austrieci!'”. 

În interpretarea portretelor imperiale austriece realizate în stil baroc se 
remarcă lucrarea Efigii imperiale habsburgice din Sibiu (editor Al. Sonoc), apărută 
în 2011, un catalog complex al portretelor familiei de Habsburg aflate în Colecţia 
Muzeului Naţional Brukenthal din Sibiu, cu contribuţiile specifice în domeniu 
ale istoricilor de artă Valentin Mureșan, Alexandru Sonoc, Maria Ordeanu, lulia 
Mesea!'*. 

Trecând în revistă principalele contribuţii istoriografice consacrate 
barocului transilvănean, se poate constata: 

1. Caracterul oficial al impunerii stilului în Transilvania (prin dominaţia 
imperială, Transilvania a fost integrată automat ambianţei artistice a acesteia, 
barocul fiind amprenta stilistică oficială promovată de noua stăpânire); 

2. Relaţia dintre Contrareformă şi arta religioasă catolică; 

3. Existenţa unui prim nivel de receptare a stilului de către elita nobiliară 
şi clerul catolic, agenţi pe plan local ai Contrareformei. Afirmarea în acest mediu 


145Idem, Oradea( Album), Editura Muzeului Țării Crișurilor, Oradea, 2001 

146Ibidem, p. 24 

147Idem, Stiluri în arhitectura Oradiei (secolele XI V-XX), în “Cele Trei Crişuri”(red. Antonio Faur), 
Seria III, Anul [, nr. 4-6,p.73 

148Alexandru Sonoc (editor), Valentin Mureşan, Maria Ordeanu, Efigii imperiale habsburgice din 
Sibiu, 2011 

a barocului este legată de politica confesională a Imperiului, orientată spre 
realizarea prin catolicism a unităţii spirituale şi culturale a Imperiului Habsburgic; 

4. Al doilea nivel de receptare şi asimilare a stilului este reprezentat de 
mediul ecleziastic ortodox și greco-catolic. În mediul ortodox din Transilvania, la 
fel ca şi în spaţiul românesc extracarpatic, adoptarea unor forme baroce nu a avut 
implicaţii confesionale de ordin dogmatic sau liturgic. O notă distinctă a mediului 
românesc ortodox este caracterul pregnant decorativ al împrumuturilor stilistice, 
explicabil prin faptul că inovațiile din sfera artei decorative nu contraveneau 
canoanelor. În mediul greco-catolic pătrunderea morfologiei baroce a fost 
favorizată de relaţiile Bisericii unite cu Curtea vieneză. 

5. Procesul de autohtonizare, de adaptare a barocului austriac în funcţie 
de realităţile specifice ale Transilvaniei (tradiţie locală, exigenţele şi posibilităţile 
financiare ale comanditarilor); 

6. Dimensiunea teatrală, alegorică şi simbolică a barocului; 

7. Nota predominant clasicizantă, ponderată a barocului transilvănean 
(cu reminiscenţe ale stilului zopf), în acord cu faza târzie a pătrunderii stilului în 
Transilvania. 


B. BAROCUL ÎN SPAȚIUL EXTRACARPATIC 

În lucrarea sa de referință consacrată barocului în arta universală, regretatul 
istoric de artă, Acad. George Oprescu (1881-1969) s-a referit şi la manifestările 
barocului în spaţiul extracarpatic, inaugurate de domniile lui Matei Basarab 
şi Vasile Lupu: “stilul din ce în ce mai înflorit străbate perioada de la sfârşitul 
secolului al XVII-lea, tot secolul al XVIII-lea şi o parte din secolul trecut (sec. 
XIX, n.n.), culminând în câteva din bisericile Iaşiului, în special Golia, în cele ale 
Cantacuzinilor, ale lui Brâncoveanu, la Văcăreştii lui Mavrocordat”!%?. 

Un domeniu distinct în istoriografia românească a barocului este cel 
al lucrărilor consacrate “barocului românesc”, cu referință la manifestările 
particulare ale stilului în Moldova şi Țara Românească din secolele XVII- XVIII: 
Acad. Răzvan Theodorescu, Ana Dojbanschi, Victor Simion, Gheorghe Macarie, 
Constantin Hostiuc etc. 

În lucrările Civilizaţia românilor între medieval şi modern'*, Piatra Trei 
Ierarhilor, Itinerarii medievale, istoricul de artă, Acad. Răzvan Theodorescu 
susține ipoteza unui “baroc ortodox postbizantin” cu trăsături clar definite în 
Moldova epocii lui Vasile Lupu. În studiul consacrat în 1981'5: manifestărilor 


149 George Oprescu, Manual de istoria artei, vol II, Barocul și secolul al XVIII-lea, Editura Ziaru- 


lui Universul, Bucureşti, 1944, p. 246 

150 Răzvan Theodorescu, Civilizația românilor între medieval și modern, I-II, Editura Meridiane, 
Bucureşti, 1987 

15 1ldem, Manierism și prim baroc postbizantin între Polonia și Stambul. Cazul moldav (1600-1650), 

unui “prim baroc postbizantin”, definit pentru Moldova anilor 1600-1650, autorul 
vorbeşte despre un “barochism al Orientului”'*, caracteristic epocii aceluiaşi 
domnitor, având ca dominantă estetică un adevărat triumf al tactilului în toate 
artele vizuale, de la decorația exterioară a unor monumente de referință, până la 
arabescurile icoanelor, broderiilor şi miniaturilor. 

Se remarcă prin perspectiva analitică, de interpretare stilistică, lucrările 
cu caracter monografic ale autorului, consacrate stilului brâncovenesc sau unor 
monumente de o somptuoasă decorație exterioară, ca Biserica “Trei Ierarhi” din 
laşi! sau Biserica Stavropoleos din Bucureşti. Cele două monumente, la fel ca 
Golia şi Dragomirna sunt în opinia autorului, mărturii peste veacuri ale închegării 
în cele două Ţări Românești a unui “baroc al locului”'s, în cadrul “unei viziuni 
noi Și originale despre frumos”, corespunzătoare perioadei de sfârşit a Evului 
Mediu's. 

Fastuozitatea decoraţiei în relief, specifică bisericilor “Trei lerahi”, 
“Dragomirna”, “Golia”, versurile lui Dosoftei, orizontul cultural şi erudiția unor 
cărturari români ca Miron Costin, Nicolae Milescu şi îndeosebi Dimitrie Cantemir 
sunt elemente care certifică modemitatea secolului al XVII-lea moldovean!'*€. 
Atmosfera unei epoci nesigure, de frământare şi incertitudine politică este definită 
la nivelul artelor vizuale de strălucirea compensatorie, tipic barocă a spectacolelor, 
veșmintelor, ceremoniilor şi monumentelor fastuoase'*. În /tinerarii medievale 
(1979), istoricul de artă defineşte secolul al XVII-lea moldovenesc ca o “epocă 
de triumf al vizualului”, “de triumf al ostentaţiei şi al efectelor producătoare 
de uimire, de ceea ce pe alte meridiane ale barocului se numea <meraviglia>, 
<stravaganza> sau <stupore>”!s, 

Concluzia lucrărilor este că, atât monumentele ecleziastice reprezentative 
ca Trei lerahi, Dragomirna, Golia, cât şi palatele brâncovenești de la Mogoșoaia 
şi Porlogi, la fel ca iconostasele cu o fastuoasă țesătură vegetală, traforată în lemn 
ale epocii brâncoveneşti sunt elemente ce definesc o “civilizaţie românească a 
tactilului”, gustul pentru noutatea extravagantă şi fast, un spirit de sinteză plastică 
într-o interpretare locală, românească!'*. În această perioadă, consideră autorul se 
produc “însemnate mutații în câmpul vizualităţii”, datorate conturării unei forma 


în Studii şi Cercetări de Istoria Artei, tom 28, 1981, Editura Academiei Române, p. 63-93 
152 Ibidem, p. 91-92 

153 Idem, Piatra Trei lerarhilor, Editura Meridiane, Bucureşti, 1979 

154 Idem, Istoria văzută de aproape, Editura Sport Turism, Bucureşti, 1980, p. 118 

155 Idem, Biserica Stavropoleos, Editura Meridiane, Bucureşti, 1967, p. 29 

156 Idem, Piatra Trei lerarhilor, Editura Meridiane, Bucureşti, 1979 

157Ibidem, p. 10 

158 Idem, Itinerarii medievale, Editura Meridiane, 1979, p. 163 

159Ibidem, p. 12 

mentis dispusă să accepte inovaţia, noutăţile atașate tradiţiei: “Înconjurate de 
păduri, ape, grădini, conacele brâncovenești erau semneale unei certe modemizări, 
deveneau reale scenografii aşezate într-o simetrie care ia acum locul dispoziţiilor 
întâmplătoare din conacele monastice medievale. Foişoare pătrate, /oggii 
dreptunghiulare, cu avanposturi ale spaţiului locuit în natura percepută acum cu 
alți ochi decât în Evul Mediu, scări exterioare amintind de arhitectura bizantino- 
otomană ritmează fațadele caselor brâncoveneşti”!s. Creaţie prin excelență a 
domniei domnitorului martir Constantin Brâncoveanu, stiul brâncovenesc se 
defineşte, în opinia istoricului de artă, printr-o originală sinteză stilistică: “Fastul 
vegetal geometrizant al decoraţiei brâncoveneşti adună laolaltă opulenţe baroce 
şi abstractizări orientale, devine epiderma unei civilizații a tactilului, a reliefului 
bogat, a armoniei cromatice subtile scăldate în fonduri de aur, instaurând o 
gramatică a formelor vizuale în care, treptat, se va recunoaşte o întreagă cultură 
pe cale de a deveni <<naţională>> ”"*!. 

În acelaşi sens, istoricul de artă Gheorghe Macarie, în lucrarea Trăire 
și reprezentare. Barocul în artele vizuale ale Moldovei, secolul XVII, Editura 
Tehnopress, laşi, 2008 ajunge la concluzia că “secolul al XVII-lea este pentru 
cele două principate româneşti vecine Moldova şi Țara Românească, un secol al 
barocului, înțeles nu ca simplu act de contagiune imitativă şi transfer, cât unul 
autohton original, utilizând în limbaj artistic o strălucită sinteză de elemente 
autohtone şi străine, prioritar orientale, episodic şi occidentale... sau cel al stilului 
brâncovenesc din ultimele decenii ale secolului al XVIII-lea şi prima jumătate 
a secolului al XVIII-lea”'*. “Prin arta Trei lerarhilor, adevărat univers al artei 
unei epoci”, pe care autorul o analizează din perspectiva repertoriului de forme 
Şi trăsături ale barocului, “se sintetizează limbajul artistic al unui prim baroc 
românesc al artelor vizuale”, în accepţia de baroc ortodox post-bizantin, inițiată 
de Răzvan Theodorescu!'*. 

În aceeaşi direcţie interpretativă se situează albumul Barocul românesc. 
Gesturi de autoritate, replici și ecouri de Constantin Hostiuc'*. Autorul se referă 
şi la fresca de pe cupola Bazilicii romano-catolice din Oradea a cărei compoziţie 


160 Răzvan Theodorescu (coord.), Arta românească în secolul Luminilor, volum colectiv editat de 
Oficiul de Informare și Documentare în Ştiinţele Sociale şi Politice, Bucureşti, 1984, p. 8; p. 69 
(Apud Constantin Hostiuc, Barocul românesc. Gesturi de autoritate, replici și ecouri, Noi Media 
Print, Bucureşti, 2008) 

16lldem, Reperul brâncovenesc, în Civilizația epocii brâncovenești (Coord. Anca Beatrice 
Todireanu), Academia Română, Monitorul Oficial, Bucureşti, 2014, p. 30 (p.18-35) 

162Gheorghe Macarie, Trăire și reprezentare. Barocul în artele vizuale ale Moldovei, secolul XVII, 
Editura Tehnopress, laşi, 2008, p. 254 

163Ibidem 

164Constantin Hostiuc, Barocul românesc. Gesturi de autoritate, replici și ecouri, Editura Noi Media 
Print, Bucureşti, 2008 

plastică reflectă “atitudinea barocă ce-și propunea să exprime legătura dintre 
lumi, curgerea lor din una în cealaltă..."'5. De asemenea, Șirul canonicilor 
este interpretat ca un exemplu elocvent de trompe / oeil realizat cu mijloace 
arhitecturale's. Autorul analizează raportul dintre “tradiţia locului şi tentația 
noului”, cu referințe speciale la stilul brâncovenesc, dar şi la Moldova epocii lui 
Vasile Lupu. La fel de relevantă este “cunoaşterea și adaptarea liberă, de către 
creatorii locali, a sugestiilor stilului şi operelor epocii baroce”, la fel ca apariția 
unei certe pasiuni pentru detaliul viu şi suculent în pictura bisericilor ţărăneşti din 
secolul al XVIII-lea'”. 

Între lucrările de sinteză care abordează și problematica barocului un loc 
important îl ocupă lucrările lui Vasile Florea'* și Vasile Drăguţ. În lucrarea de 
sinteză Arta românească, apărută în 1982, Vasile Drăguţ analizează contextul 
istoric din secolul al XVIII-lea, remarcând apariţia “unei receptivităţi sporite faţă 
de gramatica decorativă a barocului”. Fenomenul artistic baroc este prezentat 
dintr-o perspectivă sintetică, atrăgându-se atenţia asupra deosebirilor regionale 
în care s-a exprimat stilul. Astfel, în timp ce în Transilvania barocul a fost impus 
pe cale oficială în cadrul unei susţinute acţiuni de Contrareformă, în Moldova 
stilul ajunge sub forma unor ecouri mediate de Polonia sau Istanbul'*. Atent la 
specificul zonal, autorul abordează formele de expresie ale arhitecturii militare, 
civile şi ecleziastice, ale sculpturii şi picturii din întreg spaţiul românesc în secolul 
al XVIII-lea. Se face distincţie între barocul arhitectural, “sever şi autoritar”, de 
factură austriacă din Transilvania şi barocul exuberant din Moldova, definit de o 
fantezie omamentală de inspiraţie orientală. Autorul se referă şi la răspândirea 
cetăților bastionare de tip Vauban, Cetatea de la Alba Iulia, fiind considerată 
printre cele mai reprezentative monumente de arhitectură şi sculptură barocă din 
Transilvania. În sfera arhitecturii civile, autorulconsideră că marea noutate a epocii 
o constituie renunţarea nobilimii la castelele fortificate în favoarea unor reședințe 
libere, înconjurate de parcuri decorate după moda barocă cu statui şi fântâni. Spre 
mijlocul secolului, consideră autorul, sunt preferate tipurile de reşedinţe de forma 
unui dreptunghi alungit, cu puternic accent central (Jibou, Șincai), respectiv cele 
având un plan în formă de U (Sânpaul, Gomneşti, Oradea)'”. 

Manifestările unei “estetici orientate deopotrivă spre tradiţie şi inovaţie, 
Bizanţ și Occidentul latin”, după sintagma Acad. Răzvan Theodorescu, sunt vizibile 


165Ibidem, p. 24 

166Ibidem, p. 26 

167Ibidem, p. 121-122 

168Vasile Florea, Istoria artei românești, Editura Litera Internaţional, 2009 

169Vasile Drăguţ, Arta românească. Preistorie. Antichitate. Ev Mediu. Renaștere. Baroc, Editura 
Meridiane, Bucureşti, 1982, p. 419 

170Ibidem 

şi în arta dezvoltată în secolul al XVIII-lea în mediul ecleziastic românesc din 
Oradea şi întreaga Transilvanie. Fenomenul este evident, atât în cazul bisericilor 
de zid, cât şi în cel al bisericilor tradiţionale realizate din lemn, fiind un element 
de originalitate prin care populaţia autohtonă a ales să se raporteze, respectându- 
şi tradiţiile artistice locale, la modemitatea adusă de noii artişti promovați de 
oficialităţile vremii. 

III. CURENTE CONFESIONALE ȘI CULTURALE ÎN 
ORADEA SECOLULUI AL XVIII-LEA 


A.Restauraţia catolică. Particularitățile Contrareformei în Bihor 


Eliberarea Oradiei, finalizată în vara anului 1692 de trupele austriece 
comandate de generalul Heissler a deschis noi perspective în istoria şi dezvoltarea 
acesteia. Restructurările realizate cu sprijinul noilor stăpânitori ai oraşului s-au 
reflectat, atât la nivel administrativ, economic, social-politic, cât şi pe plan 
confesional, cultural-artistic şi mental, accelerând procesul de modemizare şi 
deschidere spre arta occidentală de factură barocă. După instituirea dominaţiei 
habsburgice, comitatele apusene care în perioada Principatului autonom au 
format “Părţile”(Partium) au fost treptat desprinse de Transilvania şi subordonate 
Consiliului Locumtenenţial de la Buda, fondat în 1724. În fruntea sa se afla 
palatinul, subordonat Cancelariei Aulice Ungare din Viena, înfiinţate în 1765, 
aceasta fiind subordonată direct împăratului"”!. 

Implicarea autorităţilor imperiale în reconstrucţia oraşului s-a realizat, 
atât de la nivel central prin intermediul ordinelor, decretelor şi documentelor 
privilegiale, cât şi pe plan local, prin exercitarea atribuţiilor executive, judecătoreşti 
şi administrative de către căpitanul Cetăţii Oradea. La consolidarea autorităţii 
comandamentului Cetăţii a contribuit rolul jucat de acesta în respingerea repetatelor 
atacuri turceşti, precum şi a revoltei antihabsburgice conduse de Francisc Rak6czi 
al II-lea (1703-1711). În timpul acestor evenimente, căpitanul cetăţii era generalul 
Frederic Lowenburg. Acesta a susţinut apărarea oraşului şi cu ajutorul celor 1200 
de sârbi, integrați trupelor imperiale, a iniţiat atacurile împotriva taberei curuților 
din Diosig”?. În 1707 este menţionat ca şi căpitan al orașului Beckner Leopold, 
care a emis în acelaşi an o monedă cu inscripţia “In necessitate Varadiensis”. 
Faptul este o confirmare a dificultăţilor financiare, determinate de distrugerile 
cauzate de revolta rakocziană, mai ales în anul 1706'. Menţinerea autorităţii 
executive a căpitanilor Cetăţii până în anul 1713 este atestată de participarea la 
verificarea cheltuielilor oraşului a căpitanului Cetăţii, generalul Johann Orban 
Roser!''. Sprijinul acordat imperialilor de populaţia oraşului l-a determinat pe 
împăratul Carol al VI-lea să reconfirme în 1712 vechile privilegii economice ale 


171Nicolae Edroiu, Consolidarea regimului habsburgic în Transilvania și Banat. Caracteristicile sale, 
în Istoria Românilor, vol. VI, Academia Română, Editura Enciclopedică, Bucureşti, 2003, p. 529 
172Feher Dezs6, Bihor-Bihar varmegye [Comitatul Bihor]. Oradea-Nagyvârad kiilturtârtenete €s 
Greg, diâkjainak emlekkânyve, Oradea, 1933-1937, p.1 

173Nagyvârad (Oradea), în Vasârnapi Ujsăg, Pesta, 1857 

174Lakos Lajos, Nagy-Vârad multja €s jelenjebol [Din trecutul şi prezentul oraşului Oradea], 
Oradea , 1904, p. 40 

Oradiei. 

Tot în această perioadă au fost acordate privilegii diferitelor bresle: breasla 
croitorilor, cizmarilor, tăbăcarilor, pantofarilor, măcelarilor etc. La Arhivele 
Statului Oradea există atestări documentare din anii 1796-1799 ale breslei 
meşterilor constructori, pietrari şi dulgheri din Oradea'”, ale breslei chirurgilor'”, 
cu două persoane menţionate ca şi “chirurgus” (Fig. nr. 1), ale breslei tâmplarilor, 
lăcătuşilor şi sticlarilor'” (Fig. nr. 2). Din 1800 datează atestarea breaslei croitorilor 
(Fig. nr. 3)'%, iar din 1801 a meşterilor arămieri din Oradea'”*. Alcătuite după 
acelaşi tipic, documentele consemnează în limba maghiară numele “meşterilor” 
din breasla respectivă, meseria acestora, numele tinerilor discipoli, localitatea de 
naştere a acestora, respectiv anul “eliberării”(absolvirii stagiului de pregătire în 
meserie). 

Documentele menţionează şi existenţa unor instituţii locale, alcătuite din 
reprezentanţi ai populaţiei, care coordonau problemele de ordin administrativ. 
Atribuţiile executive erau exercitate de magistratul oraşului, ajutat de doi juzi. 
Consiliul orăşenesc şi senatul erau organe deliberative, care se întruneau periodic 
în cadrul adunărilor generale ale comitetului municipal. Regulamentul oraşului 
Oradea, întocmit în 1718, se referea la funcţionarea Consiliului orăşenesc şi a 
magistraturilor sale. Sunt menţionaţi perceptorul, căpitanii străzilor, inspectorul 
vinului, sedria orfanală'*. O parte din funcţionari (primarul, consilierii, notarul 
șef, subnotarul, comisarul şef, casierii) erau aleşi de adunarea generală a 
comitetului municipal, pe timp de 6 ani. Jumătate din amenzile încasate reveneau 
primarului, jumătate consilierilor. 

Pentru ponderea românilor în ansamblul populaţiei oraşului este 
semnificativ faptul că reprezentanţii acestora ajung frecvent în funcţia de jude: 
Samuil Horvath în 1714, 1716, 1720, 1730, 1731; loan Bolda în 1723, George 
Gusti în 1753, George Constantin în 17581. În conscrierea locuitorilor comitatului, 
realizată în 1715, Samuil Horvath este menţionat cu funcţia de primar. Un 
moment important pentru dezvoltarea vieţii orăşeneşti l-a constituit înţelegerea 
încheiată în 1722 între oraş şi Capitlu. Pe baza acesteia, în schimbul sumei de 
400 de florini anual, oraşul îşi răscumpără obligaţiile de tip feudal. Prin contract 
înceta jurisdicţia Capirlului asupra locuitorilor din târgul Oradea şi a fost posibilă 
răscumpărarea unor monopoluri senioriale (dreptul de cârciumărit, morăritul, 

dreptul de a fabrica şi comercializa berea, dreptul de a ţine târguri săptămânale 
etc.), care din acest moment reveneau orașului? . 

În afara factorului militar, politica imperială acorda un rol major refacerii 
şi consolidării catolicismului, principalul liant spiritual al Imperiului Habsburgic. 
Prozelitismul catolic, în varianta proprie Contrareformei, a însoţit constant 
Reconquista habsburgică în vederea anihilării consecinţelor Reformei în teritoriile 
recent integrate, dar şi pentru crearea unei ierarhii ecleziastice şi sociale devotate 
Imperiului. Politica vieneză de îmbinare a factorilor militar şi confesional este 
evidenţiată de restaurarea Episcopiei catolice orădene încă din 1692, imediat 
după cucerirea oraşului de către austrieci, precum şi de numirea ca episcop a lui 
Augustin Benkovich, călugăr paulin venit în Oradea odată cu trupele generalului 
Heissler, recompensat pentru serviciile aduse Imperiului'*. Restauraţia catolică, 
inaugurată în timpul păstoririi sale efective (1692-1702) a vizat în primul rând 
refacerea poziţiei dominante şi a prestigiului Episcopiei romano-catolice după o 
absenţă de 134 de ani. În acest sens, prin Diploma leopoldină din 24 noiembrie 
1692, s-a obţinut reintroducerea Episcopiei romano-catolice în posesiunea 
domeniului feudal constituit în epoca medievală. Augustin Benkovich, primul 
episcop catolic susţinut de oficialități, a ajuns însă la conducerea unei dieceze 
lipsite, atât de credincioşi, cât şi de edificii de cult, bisericile catolice din Oradea 
fiind integral distruse în timpul dominaţiei otomane. Episcopului i se datorează 
ridicarea Bisericii “Sfânta Brigitta”. Construită încă din toamna anului 1692, 
cu ajutorul militarilor austrieci staţionaţi în Cetate, aceasta a fost prima biserică 
creştină ridicată după eliberarea oraşului'*. Benkovich i-a susţinut financiar şi 
pe călugării iezuiţi, reveniţi în Oradea odată cu trupele imperiale. Cu ajutorul 
donaţiei de 6000 de florini, oferită de episcop în 1699, aceştia au pus bazele şcolii 
primare în 1718 şi a gimnaziului catolic în 1722. 

Pentru a suplini lipsa credincioşilor catolici, în condiţiile convertirii 
nobilimii maghiare la calvinism, Benkovich s-a străduit să le impună iobagilor 
români de pe domeniul episcopal recunoaşterea jurisdicției sale spirituale în 
schimbul scutirii de unele obligaţii feudale. Pentru a câştiga clerul românesc, 
episcopul l-a chemat la Oradea pe vicarul apostolic Iosif de Camilis, promotor al 
Contrareformei pe teritoriul diecezei de Munkacs. Încă din 1690, Benkovich i-a 
vorbit acestuia despre românii din Bihor, iar în 1692 un preot român a venit la el 
Şi i s-a supus formal, în numele preoţilor din Oradea şi din comitat. 

Prezent în Oradea în 1693, Iosif de Camilis a încercat să neutralizeze 
efectele propagandei calvine prin rehirotonirea unor preoţi care au fost numiţi 

în funcţie de calvini'*:. Concomitent, în acelaşi an, la 6 septembrie 1693 l-a 
numit pe Demetriu Paulin ca arhiprezbiter'*s. Preoţii consacraţi de el erau puşi 
sub autoritatea vicariatului pe care l-a creat în 1694 pentru “valahii din părţile 
ungureşti”. Avându-l ca şi coordonator pe Isaia din Athos, vicariarul a constituit 
debutul operei de organizare a Bisericii unite din Oradea'”. Sprijinul deplin 
acordat de Curtea vieneză acţiunilor lui losif de Camilis, ca reprezentant în zonă 
al intereselor imperiale, rezultă din acordarea la insistenţele acestuia a Diplomei 
leopoldine din 23 august 1692 în favoarea preoţilor uniţi. Prezentată preoţilor 
români de către Iosif de Camilis, în cadrul congregaţiei comitatense ţinute la 
Oradea în 1695, Diploma a constituit baza legală a negocierilor în vederea unirii 
cu Biserica Romei. Importanţa documentului constă în faptul că accentul nu se 
pune pe condiţiile trecerii la unire, ci exclusiv pe avantajele oferite'*. Astfel, clerul 
convertit nu putea fi supus la munci servile, beneficiind de imunităţile preoţilor 
de rit latin. Cu ocazia congregaţiei din 1695 s-a stabilit ca fiecare preot să deţină 
acte de aderare semnate de episcop în legătură cu “sincera sa unire”, în caz contrar 
fiind supuşi prestaţiilor feudale'*. 

Desfăşurată până în 1706, activitatea lui Iosif de Camilis este considerată 
reprezentativă pentru modul de aplicare a programului Contrareformei într-un 
mediu ortodox'*. În acest sens, sunt relevante programul de edificare morală 
a preoţimii unite, menit să ridice prestigiul acestei categorii în lumea satului, 
precum şi insistența asupra elementelor neglijate de calvini, ca respectarea ritului 
sau reconsiderarea statutului social al clerului unit. Spiritul Contrareformei apare 
frecvent şi în discursul lui losif de Camilis prin accentuarea importanţei respectării 
ritului şi a tradiţiei, amenințate în perioada dominaţiei calvine. În acest sens, în 
1702, la sfârşitul operei de misionarism în zona Bihorului, Iosif de Camilis afirma 
că sub presiunile calvinilor, românii îşi scoseseră icoanele din biserici, preoţii 
nu se mai hirotoneau, ci primeau doar patente de la calvini, iar poporul uitase 
de spovedanie şi împărtăşanie'”!. Din acest punct de vedere, “unirea cu Biserica 
romană s-a dorit a fi şi o cale de revenire la tradiția bisericească răsăriteană”, 

compromisă prin politica religioasă iconoclastă a calvinilor şi negarea de 
către aceştia a sacramentelor specifice bisericilor creştine tradiționale.Datorită 
acţiunilor lui Iosif de Camilis, unirea cu Biserica Romei a înregistrat primele 
succese printre românii bihoreni. Într-o scrisoare din 1695 către Congregația De 
Propaganda Fide, losif de Camilis îşi exprima satisfacția de a fi atras la unire 
încă 40 de preoţi din comitatele Bihor şi Crasna. Acţiunile sale au marcat prima 
fază a prozelitismului catolic din comitatul Bihor, definită prin rolul preponderent 
al Episcopiei de Munkâcs. Teritoriul convertit era subordonat Episcopiei de 
Munkâcs, menţionându-se protopopiatul Orăzii cu 50 de parohii. 

După moartea lui Iosif de Camilis în 1706, unirea confesională a românilor 
din Bihor a trecut printr-o situaţie dificilă, atât din cauza vacanței scaunului 
episcopal de Munkâcs, cât şi a tulburărilor produse de revolta lui Francisc Rak6czi 
al II-lea'?. În condiţiile retragerii din zonă a Episcopiei de Munkâcs, opera de 
coordonare a unirii cu Biserica Romei a fost preluată integral de Episcopia 
romano-catolică de Oradea. 

Una din particularităţile Contrareformei în comitatele vestice este că nu 
s-a ajuns la crearea unor structuri ierarhice greco-catolice pe seama românilor 
uniţi. Trecerea la unire s-a făcut pe comitate şi a implicat recunoaşterea jurisdicției 
spirituale, iniţial a Episcopiei de Munkâcs, iar ulterior a episcopilor catolici de 
Oradea!'*. Datorită acestui compromis, comunităţile greco-catolice au beneficiat 
de sprijinul episcopiei catolice, dar în acelaşi timp au ajuns la discreţia episcopilor 
catolici în calitatea de stăpâni domeniali. 

O serie de succese ale unirii religioase au fost obţinute în timpul episcopului 
romano-catolic Csâky Imre (1703-1732). Cu ocazia vizitaţiei canonice din 
1725 a canonicului Paul Lâszlo sunt menţionate patru districte arhidiaconale: 
Beiuş, Oradea, Eriu şi Crişul Repede'*. În 1733 Forgăcs Pâl, numit arhidicon al 
românilor uniţi, cedează acestora casa părinţilor săi, pentru a servi ca şi capelă 
greco-catolicilor din Oradea. 

Declaraţia făcută publică de episcopul romano-catolic Okolicsânyi Jânos 
în 1735 confirmă faptul că trecerea la unire s-a realizat formal, prin recunoaşterea 
supremaţiei religioase a episcopului catolic, în schimbul scutirilor de obligaţii 
şi taxe. Ştefan Tăşiedan afirmă că baza unirii religioase a românilor din jurul 
Beiuşului şi Vaşcăului a constituit-o scrisoarea din 5 iulie 1735, prin care 39 de 
comune, reprezentate de primarii şi juraţii lor, treceau la unire în aceleaşi condiţii 

în care au trecut în timpul episcopului Benkovich. Ea a fost favorizată de ecoul 
promisiunilor făcute de episcopul Okolicsânyi în legătura cu scutirea de sarcinile 
feudale: “Noi de la locuitorii şi preoţii locali, sub titlul de putere sufletească, nici 
un fel de pretensiuni, ori taxe nu vom pretinde, ci numai ca poporul, cu popii 
dimpreună să ni se supună nouă şi succesorilor noştri în cele spirituale, nu numai 
prin scrisori şi cu trageri de cruce, ci aievea şi în practică să atâme de noi, precum 
au atâmat şi ascultat oarecând de Benkovits"”%. 

Momentele de criză ale unirii religioase din Bihor se explică, atât prin 
intervenţiile repetate ale episcopilor sârbi ai Aradului, cât şi prin refuzul episcopiei 
catolice de a defini clar statutul românilor uniţi. Inexistenţa unor garanţii ferme 
pentru respectarea ritului şi încălcarea promisiunii de privilegiere a preoţilor uniţi 
a determinat frecventele pendulări ale comunităţilor locale între cele două rituri. 
De exemplu, preoţii din districtul Beiuş afirmă că: “ne-am supus ilustrului domn 
episcop ca să putem avea uşurare, dar de fapt ne-am îngreunat, fiindcă cine din 
noi are ceva, moară, căldare sau altă avere, domnul udvobirău din Beiuş cere 
de la noi ca de la oricare ţărani bani şi dare după toate”'”. În urma repetatelor 
plângeri ale uniţilor, Curtea de la Viena decide în 1737 suspendarea dreptului de 
percepere a dijmei de către episcopul catolic. În evaluarea răspunsurilor clerului 
şi ale credincioşilor cu ocazia anchetelor imperiale trebuie să se ţină seama şi de 
intervenţia unor factori de presiune laică, cum sunt suportul militar obţinut de 
episcopii sârbi prin intermediul Consiliului de război austriac, respectiv presiunile 
exercitate asupra lor de trimişii domeniali ai episcopului catolic. 

Frecventele disensiuni religioase şi trecerile succesive de la un rit la altul 
au demonstrat necesitatea constituirii unei ierarhii superioare pentru românii 
uniţi. Coordonarea şi la acest nivel a demersurilor de către episcopii catolici a dus 
la soluţionarea problemei în forma unei episcopii sufragane, strict subordonate 
celei latine. Invocând un număr de 200 de parohii unite, episcopul Forgâcs a cerut 
numirea protopopului greco-catolic Meletie Covaci ca episcop sufragan. Condiţiile 
umilitoare puse acestuia (interdicţia de a ţine soboare, de a efectua vizitaţii 
canonice, de a hirotoni preoţi sau de a-i schimba fără aprobarea episcopului) s-au 
prelungit până la constituirea în 1777 a Episcopiei greco-catolice de Oradea”. 


B. Instituţii culturale create de Episcopia romano-catolică de Oradea în 
secolul al XVIII-lea. Viaţa muzicală orădeană în epoca barocă 


Acţiunile episcopilor Augustin Benkovich şi Csâky Imre de încurajare a 

revenirii ordinelor religioase catolice (iezuiţi, franciscani, capucini) s-au înscris 
în politica Contrareformei de recâştigare a poziţiilor pierdute, atât pe plan 
confesional, cât şi la nivel educaţional şi cultural. 

Reveniţi în Oradea în 1692 odată cu trupele imperiale, iezuiţii în frunte cu 
Francisc Mazoll au luat în primire clădirea acum ruinată, care servise ca şcoală 
între 1584-1589. Până în 1703, când au primit în folosinţă biserica nouă, cu hramul 
“Sfântul Egidiu”, iezuiţii aveau o capelă pe vatra bisericii actuale din Cetate, în 
care ţineau slujbe pentru militari şi credincioşi, în calitatea lor de predicatori 
misionari!*. 

Revenirea iezuiţilor în Oradea după o absenţă de 94 de ani a avut importante 
consecinţe în plan educaţional. Beneficiind de donația episcopului Benkovich 
(1681-1702), în valoare de 6000 de florini, iezuiţii şi-au deschis şcoli, punând 
bazele învăţământului primar şi gimnazial catolic din Oradea. Sub patronajul lor, 
s-a deschis în 1718 şcoala primară catolică sub conducerea magistrului Adam 
Schmernitz, călugăr iezuit trimis de prepozitura iezuită din Viena. Patronajul 
iezuiţilor a încetat odată cu desfiinţarea ordinului în 1773 de către Papa Clement 
al XIV-lea. Episcopul romano-catolic Patachich Adâm a devenit noul protector al 
şcolii. În această perioadă, dominată de politica etatistă a Mariei Tereza, s-a trecut 
la aprofundarea materiilor de studii după metoda felbigeriană. 

În 1722 iezuiţii au inaugurat Gimnaziul romano-catolic cu 4 clase (Parva 
minor, Elementaris classis, Gramatica, Syntaxis), cu sediul în edificiul construit 
pentru ei pe locul Seminarului greco-catolic de mai târziu. În 1735, la intervenţia 
episcopului Okolicsânyi Jânos, care a contribuit cu suma de 3000 de florini renani, 
s-au adăugat încă două clase, de retorică, respectiv poetică, instituţia devenind 
gimnaziu superior:*. Ca la toate şcolile iezuite, un rol important în activitatea 
formativă a revenit Congregaţiei “Sfânta Maria”, aplicându-se şi aici programa 
şcolară Ratio Studiorum. Funcţia de prefect şcolar era deţinută de conducătorul 
reşedinţei iezuite, ajutat de un director numit dintre profesori?”. La acest gimnaziu 
au predat renumitul istoric Pray, dar şi iezuiţii români Vasile Dobra, Iosif Dobra, 
Iosif Vinkler, care erau şi misionari greco-catolici. În 1744-1745 Ladislau Dobra 
era coordonator al claselor de gramatică şi sintaxă, iar din 1768/1769, director al 
gimnaziului. 

În una din sălile gimnaziului iezuiţii au amenajat un “theatrum”, destinat 
prezentării unor “drame” cu conţinut istoric, religios sau etic de către discipolii 
claselor terminale. Înfiinţarea teatrelor a fost una dintre cele mai importante 
realizări ale şcolilor iezuite din Europa. Prin încurajarea activităţii teatrale, iezuiţii 


199Petre Dejeu, op. cit., p.129 

200Nâmenyi L., A vâradi szineszet tărtenete [Istoria teatrului orădean], Oradea, 1898, p.4 

20 1Remus Câmpeanu, Intelectualitatea română din Transilvania în veacul al XVIII-lea, Editura 
Presa universitară chjeană, Cluj, 1999, p. 258 


65 


https://biblioteca-digitala.ro 


îşi propuneau, atât o ilustrare practică a cunoştinţelor de retorică şi gramatică 
latină ale elevilor, cât şi propagarea într-o manieră atrăgătoare a învățăturilor 
morale şi dogmatice ale Bisericii:?. În jumalul Jesuitae Varadiensis, pierdut între 
timp, erau menţionate un număr de 40 de piese*>. Şi aici, spectacolele s-au ţinut 
la început în limba latină, care era fundamentul programei şcolare. Ele aveau 
loc în zilele de târg şi de sărbătoare, cu participarea episcopilor, canonicilor, 
nobililor şi a discipolilor şcolii. La început, au fost puse în scenă piese cu caracter 
moralizator, ca Povestea tânărului Rossilo...(1729), respectiv Povestea tânărului 
Landolinus (1730). Numărul reprezentaţiilor a crescut după trecerea la gimnaziul 
superior de 6 clase. Ca şi în celelalte şcoli patronate de iezuiţi, majoritatea pieselor 
erau interpretate de elevii din clasele de retorică şi poetică şi aveau subiecte 
istorice, biblice, moralizatoare sau inspirate din dramele antice: Ladislau Gritti 
şi Hilderik, în 1745; loan Kaloianul, impăratul Bizanțului şi Regele Solomon 
traversând deşertul, în 1746; Absalom; Iosifvândut de fraţii săi şi Sfântul loan 
Botezătorul, în 1747; Atilius Regulus şi Sfântul Ștefan, în 1754; Tysophernes, 
Aristides, în 1757; Manasses, Asasinarea lui Batthyânyi Farkas, Povestea 
tânărului Richard, în 1758; Eliberarea lui Oreste, Cyrus, un lacom pierzându-și 
tronul, în 1759; Dosylas, respectiv Generalii Fouque şi Laudon, în 1760; Fiul 
risipitor, în 1764; Regele Senaherib şi Caracalla, în 1767; Legenda Sfântului 
Ștefan (1769), Balthazar (1770), Martirul Tiburtius şi drama Zrinyi, în 1771, 
Octavius şi Valerius, în 1772**. Majoritatea lucrărilor erau prezentate în latină şi 
ilustrau preocuparea pentru edificare morală şi trezire a sentimentelor religioase, 
proprie promotorilor Contrareformei. O parte din ele reflectau tensiunile specifice 
epocii baroce, cum sunt cele dintre virtute şi viciu, material şi spiritual. Piesele 
erau în general prelucrări realizate de iezuiţi după Metastasio (4rilius Regulus), 
Giovanni Granelli (Manasses), dar şi după drame antice (Eliberarea lui Oreste) 
sau legende medievale (Sfântul Ladislau, fondatorul Episcopiei romano-catolice 
din Oradea). Aceasta din urmă avea trei acte, fiind scrisă pentru 53 de roluri, pe 
baza informaţiilor din Cronica lui Bonfinius. În piese nu existau roluri feminine, 
iar semnificaţiile de conţinut erau reluate de cor la sfârşitul spectacolului. 

După desfiinţarea Ordinului iezuit în 1773, Gimnaziul romano-catolic a 
funcţionat încă 3 ani cu profesori preoţi şi laici, din 1776 trecându-se exclusiv la 
profesori seculari, numiţi de guvemul imperial şi adepţi ai sistemului educaţional 
propus de acesta. Reprezentaţiile au fost continuate şi după desfiinţarea ordinului, 
fiind susţinute de absolvenţii gimnaziului. În 1782 a avut loc prezentarea în 

germană a piesei Le Commode. După intrarea în vigoare a legii Ratio Educationis, 
gimnaziul a fost transferat din fosta reşedinţă iezuită în vechiul palat episcopal, o 
clădire simplă, fără elemente decorative, dar prevăzută cu portal baroc, dispusă 
paralel cu Biserica romano-catolică “Sfântul Ladislau”. Datorită iniţiativei lui 
Kârolyi Antal, directorul şcolii şi în acelaşi timp director al Districtului şcolar 
Oradea, gimnaziul care funcţiona aici a fost ridicat la rangul de arhigimnaziu, iar 
din 1780-1781, odată cu deschiderea celor două clase de filozofie, a devenit, la 
inițiativa împărătesei Maria Tereza, Academie imperială:*. Din 1786 la conducerea 
instituţiei a fost numit un director laic, Tokody Gusztăv. 

În 1788-1789 a avut loc deschiderea primului an de drept, iar din anul 
următor, cel de-al II-lea, cu profesori de istoria statului şi a dreptului, drept natural 
şi intemaţional. În 1794 cursurile erau ţinute doar de profesori laici. Ponderea 
considerabilă a tinerilor de origine română, reiese din faptul că aici au studiat, 
între 1790-1848, 318 români*”. Absolvenţii acestei Academii deveneau prioritar 
funcţionari de stat, dar şi avocaţi, profesori, preoţi. Din 1806 complexul şcolar a 
intrat sub incidenţa celei de-a doua Rario Educationis. 

Din 1808 gimnaziul, cu excepţia claselor superioare de drept şi filozofie, a 
fost trecut în administrarea Ordinului premonstratens. În 1850, pe baza ordinelor 
imperiale, s-a ajuns la 8 clase, ultimele două clase fiind destinate studiilor de 
filosofie. În 1874 Facultatea de Drept şi-a mutat sediul în clădirea gimnaziului 
superior premonstratens, construită prin amplificarea fostei mănăstiri a paulinilor. 
Ca urmare a demersurilor episcopului greco-catolic Vasile Erdeli (1843-1862) a 
fost obţinută aprobarea pentru crearea unei catedre de limba şi literatura română 
la Universitatea din Budapesta, începând din anul 1862, al cărei prim titular a fost 
Alexandru Roman, care a fost în aceşaşi timp primul profesor de limba română 
la gimnaziul superior premonstatens din Oradea, începând cu anul 1850. El a 
reuşit să introducă pentru prima dată limba română în şcoala de la Beiuş. Membru 
fondator al Academiei Române, coordonator al “Societăţii de lectură” din Oradea, 
a fost un promotor al culturii româneşti din Transilvania, contribuind la unificarea 
terminologiei literare 2%. 

Cu ajutorul sumei de 13.000 florini, lăsaţi prin testament de fratele său, 
episcopul romano-catolic Csâky Mikl6s (1737-1747) a pus bazele Seminarului 
teologic romano-catolic, deschis în 1741 pentru 12 clerici. Teologia era predată 

de călugări din Ordinul paulin. Din 1749 Seminarul avea ca directori membri ai 
Capitlului (Alâppy, Salamon J6zsef etc.). Instituţia avea caracterul de înaltă şcoală 
teologică, fiind înzestrată de episcopcuo bibliotecă şi tipografie proprie. Activitatea 
tipografiei Seminarului se poate urmări, cu intermitențe, între anii 1741-1804. Au 
funcţionat ca tipografi, pe bază de contract cu Seminarul, Gregorios Kâllai (1745), 
Michael Becskereki din Cluj (1746-1755), Josephum Wolf (1762-1765), Ignatius 
Ioannes Bâlent (1771-1785), Ferenc Eisenberger (1797), loan Paulus Gutman 
(1798-1803). Lucrările tipărite, cu conţinut confesional, erau majoritatea în latină, 
maghiară şi germană. În 1803 tipografia a devenit privată, fiind cumpărată de 
Gotlieb Antal Maramorosiensis. Din acest moment a fost posibilă şi tipărirea unor 
lucrări cu caracter laic, precum şi a unor manuscrise datorate intelectualilor români, 
ca Elegia lui Gheorghe Şincai, apărută în 1804. O îndelungată colaborare s-a 
stabilit între Samuil Vulcan şi familia Tichy, care a preluat tipografia de la Gotlieb 
Antal. Începând din 1820 s-au tipărit aici Calendarele Șematisme, redactate în 
latină şi română, considerate primele periodice orădene, Poemul despre cea de-a 
doua legiune valahică de Silvius Comes, versuri scrise de Dimitrie Hosszu, Moise 
Noak, Petru loannovics, Constantin Popescu. În tipografia familiei Tichy (1 808- 
1874) au fost tipărite şi antologiile “Societăţii de Leptură a tinerimii române din 
Oradea”, înfiinţate în 1851%%. 

În baza legii Ratio Educationis, în 1777 a fost deschisă şcoala normală cu 
3 clase, avându-l ca director pe Jacob Wemmer. În 1778 s-a adăugat şi cea de-a patra 
clasă. În 1781 Jacob Werner a organizat o clasă pentru pregătirea învăţătorilor, 
directorul îndeplinind şi calitatea de profesor praeparandorum. Această clasă s-a 
sistat în 1846, fiind reînfiinţată în 1856. 

Numit episcop romano-catolic de Oradea de către împărăteasa Maria 
Tereza în 1759, Patachich Adâm (1759-1776), Fig. nr. 4, a sosit la Oradea în 1760. 
Intenţia sa nu era doar construirea unui elegant palat aristocratic la înălțimea 
celorlalte palate nobiliare şi ecleziastice, ci şi aceea de a-şi concretiza vastele sale 
preocupări culturale. Urmând moda epocii, episcopul a ţinut la curtea sa oameni 
de cultură, artişti, istorici. După desfiinţarea Ordinului iezuit în 1773, Patachich a 
reţinut la curte 20 din cei mai cultivați membri ai ordinului, printre care savantul 
Pray Gyrgy, Karl Frantz Palma, Karl Wagner. La reşedinţa sa au lucrat italianul 
Giaccomo Mariozza, istoricul Gânoczi, Hânnulik Jânos, autoral lucrării Ce/ebritas 
provinciae Bihariensis. Alături de Gânoczi şi Hânnulik, episcopul a fost unul dintre 
primii membri orădeni ai societăţii culturale Academia dell "Arcadia, fondată în 
Italia în 1690. Una dintre personalităţile marcante ale acesteia era Metastasio, 
autor al unui mare număr de drame şi povestiri cu caracter alegoric. Stabilit în 

1730 la curtea habsburgică, acesta a realizat 11 drame, compuse după moda epocii, 
în acelaşi stil retoric clasicizant. Episcopul Patachich, al cărui pseudonim în 
calitatea de membru al Academiei Arcadiene era Syrasius Acrotophorius, a tradus 
în 1765 un oratoriu al lui Metastasio, Isaac figura Redemptoris. Preocupările 
literare, bibliofile şi muzicale ale personalităţilor găzduite de episcop se integrau 
în ambianța culturală a secolului Luminilor. În acest sens, episcopul a întemeiat 
o bibliotecă compusă din 15000 de volume, a susţinut din 1762 construirea unui 
seminar teologic, a chemat la curtea sa personalităţi muzicale ale vremii. 

Om de vastă cultură, apreciat de împărăteasa Maria Tereza, episcopul 
a călătorit frecvent la Viena, unde a fost impresionat de fastul şi grandoarea 
reprezentaţiilor de la Curte. Principala sa dorință a fost de a realiza la Oradea o 
Academie de muzică, precum şi un cor ecleziastic?!%. Sub influența reprezentaţiilor 
de la curtea vieneză, episcopul a luat decizia de a înfiinţa şi la Oradea o orchestră, 
după modelul celor care activau pe lângă reşedinţele principilor austrieci sau ale 
nobililor maghiari din Ungaria. Imediat după ocuparea funcţiei, episcopul a plecat 
la Kismârton, la reşedinţa nobilului Esterhăzy, în serviciul căruia se afla celebrul 
compozitor Joseph Haydn. Cu ocazia acestei vizite, s-a decis stabilirea la Oradea 
a fratelui compozitorului, Johann Michael Haydn (1737-1806). Născut la Rohrau 
în Austria în 1737, acesta a activat mai întâi ca şi cantor la Catedrala vieneză 
“Sfântul Ştefan”2". După mărturia lui Dittersdorf, Haydn a sosit la Oradea la 19 
martie 1760 şi a deţinut funcţia de cape/maestru al curţii episcopale între 1760- 
1762, perioadă în care a întemeiat prima orchestră de muzică clasică Oradea. Pe 
parcursul a doi ani compozitorul a elaborat cele mai importante lucrări ale sale. 
Din 1760 datează lucrarea 7e Deum, Concertul pentru vioară B dur şi Partitura 
Es dur. În 1761 a compus Iste Confessor:2. Din perioada colaborării cu episcopul 
orădean datează missele: Trinitas Messe, Missa Sancti Cyrili et Methodi (compusă 
pentru a fi interpretată în bisericile româneşti), Sa/ve Regina (realizată la Beiuş) şi 
Missa Dolorum Beatae e Virginis Mariae. Prima atestare documentară a orchestrei 
dirijate de Michael Haydn la Oradea este un stat de plată din 1761, în care acesta 
figurează ca şi “Capellae magister”, cu un salariu de 300 de florini”. Orchestra, 
care activa în fosta Catedrală romano-catolică “Sfântul Ladislau”din centrul 
oraşului, cuprindea 18 instrumentişti şi 7 interpreţi vocali (Franciscus Diringer- 

tenor, Georgius Parceli şi Franciscus Schmitz-alto, Georgius Reussinger-bas, 
Andreas și Josephus Berabo pentru rolul de soprană etc.). În primul an al şederii 
la Oradea, Michael Haydn a compus şi Concertul pentru vioară D-dur. În 1761 
Johann Michael Haydn a plecat la Viena, fiind chemat de fratele său cu ocazia 
Crăciunului. În 1762, reprezentațiile au fost întrerupte pe o perioadă de doi ani, 
ca doliu pentru moartea mamei episcopului. Se ştie că “orchestra episcopului a 
interpretat o piesă muzicală” în primăvara anului 1762, cu ocazia punerii pietrei 
de temelie a noului palat episcopal (din cartierul Olosig), compusă special pentru 
acest eveniment::. În acelaşi an, compozitorul a fost chemat la Salzburg, unde a 
primit postul de dirijor şi apoi organist la Catedrală. Aici i-a cunoscut pe Wolfgang 
şi Leopold Mozart, rămânând fidel oraşului până la moarte (1806). 

În 1764, episcopul Patachich a ajuns la Viena, unde i-a reîntâlnit pe fraţii 
Haydn şi a audiat un concert susţinut de Carl Ditters von Dittersdorf (1739-1799). 
Impresionat de felul în care cânta la vioară, episcopul l-a invitat la curtea sa, unde 
acesta a rămas până în anul 1769'5. Compozitorul a sosit la Oradea la 1 aprilie 
1764, însoţit de 12 instrumentiști, 7 cântăreţi, 9 servitori. În contractul încheiat cu 
episcopul se prevedea un salariu anual de 1200 de florini, asigurarea locuinţei şi 
calitatea de oaspete permanent al curţii?!s. Din însărcinarea episcopului, Dittersdorf 
a plecat în Cehia pentru a-şi completa orchestra. “Academia muzicală” organizată 
de Dittersdorf şi-a început activitatea în 1765, fiind alcătuită din 37 de muzicieni, 
dintre care 12 instrumentişti, 22 de cântăreţi şi 2 castratti pentru registrele muzicale 
înalte. Dintre colaboratorii lui Dittersdorf la Oradea, merită menţionat Venceslav 
Pichl, muzician vienez de origine cehă, un artist complex, autor al textelor pentru 
oratoriile lui Dittersdorf. La dorinţa lui Patachich, concertele erau susţinute de 
două ori pe săptămână, marţea şi duminica. La palat aveau loc atât concerte, 
ţinute în prezenţa nobilimii şi a funcţionarilor locali, cât şi spectacole teatrale şi de 
operă, prezentate în latină pe scena improvizată în aripa stângă a fostului Palatului 
episcopal, situat paralel cu Biserica “Sfântul Ladislau”. 

Într-un studiu consacrat vieţii muzicale din Oradea din secolul al XVIII- 
lea, Thurz6 Sandor susţine că între anii 1760-1769, când Haydn şi Dittersdorf au 
fost prezenţi la curtea episcopului Patachich, nu erau terminate nici monumentalul 
Palat baroc, nici catedrala din vecinătatea acestuia, deci spectacolele muzicale nu 
s-au putut ţine în actualul palat baroc, a cărui construcţie a fost finalizată abia în 
1776, ci în reşedinţa episcopală mult mai modestă, în stil baroc, situată pe locul 
actualei Primării a oraşului”, respectiv în Biserica “Sfântul Ladislau”, care era la 

vremea respectivă catedrala romano-catolică a oraşului. 

Cu ajutorul lui Neumann, episcopul ar fi improvizat o scenă în modestul 
palat episcopal, pe care aveau loc reprezentațiile. În 1765, în ajunul Crăciunului 
a fost prezentată piesa Zelus Pastorum Bethlemiticorum, o cantată compusă de 
Dittersdorf pentru 7 voci, cu un text de Venceslav Pichl. Au mai fost prezentate 
2 simfonii, un concurs de vioară şi o cantată, cu participarea tenorului Andreas 
Renner. Cu această ocazie, episcopul şi-a dat aprobarea pentru reprezentarea în 
viitor a unor piese de teatru. Un mare succes a avut piesa Isaac, figura Redemptoris, 
un oratoriu compus de Dittersdorf, cu un text de Metastasio, prezentat cu ocazia 
Crăciunului din 1765. Episcopul însuşi a tradus textul din italiană în latină. Cu 
aceeaşi ocazie, a avut loc un concurs de interpretare vocală. 

În 1766, tot cu ocazia Crăciunului, a fost prezentată piesa Certamen 
Deorum, cu un text elaborat de unul din călugării iezuiţi de la curte şi muzica 
compusă de Dittersdorf. Aceluiaşi compozitor i se datorează lucrarea Olympia Jovi 
Sacra, cu un text de Venceslav Pichl. În urma unei călătorii la Viena, Dittersdorf 
a compus şi o operă inspirată de lucrarea Amor in musica de Metastasio”*. Cu 
ocazia spectacolului, orchestra a fost mărită prin participarea instrumentiştilor 
generalului Hohenlohe. Din acest moment, reprezentațiile cu caracter religios 
au trecut pe plan secund. După reprezentaţie, episcopul a deschis posibilitatea 
Şi pentru spectacole cu caracter profan în onoarea înalţilor săi oaspeţi, ca prinţul 
Hohenlohe Schilingfurst. Petrecerile, care au luat un caracter tot mai laic, prin 
organizarea de dansuri şi camavaluri, au constituit un pretext pentru adversarii 
episcopului de a solicita împărătesei Maria Tereza interzicerea orchestrei în anul 
1769. În acelaşi an, Dittersdorsf a plecat la Viena. Conflictele episcopului cu 
Maria Tereza, în urma reclamaţiilor adresate Curţii imperiale că orchestra nu s-ar 
fi limitat să cânte doar muzică religioasă, au atras transferul episcopului la Kâlocsa 
în 1776, localitate în care-şi va continua preocupările sale culturale. 

Din presa vremii, se ştie că grădina donată oraşului de contele Rhedey 
Lajos prin 1804, servea ca loc de divertisment al societăţii orădene în prima 
jumătate a secolului al XIX-lea:». 


218Indig O.,op. cit, p. 15-17 
219Nâmenyi Lajos, op. cit., p. 16 
220Nagyvârad( Oradea ), în “Vasârnapi Ujsăg”, Pesta, 1857 


7l 


https://biblioteca-digitala.ro 


C. Consecințele reformismului terezian și iozefin asupra dezvoltării culturii 
românești din Oradea 
1. Instituții de învățământ 

Politica reformistă susţinută de Imperiul Habsburgic în timpul împărătesei 
Maria Tereza (1740-1780) şi îndeosebi sub Iosif al II-lea (1780-1790) a avut 
importante consecinţe şi pe plan cultural-educaţional, concretizându-se în 
realizarea tranziţiei spre sistemul învățământului modem controlat de stat. În 
opinia regretatului istoric, Acad. Nicolae Edroiu, în contextul epocii, administraţia 
a devenit “un mijloc activ de difuzare a progreselor civilizaţiei Luminilor”, 
prin care statul a realizat ieşirea din sfera problemelor strict politice, pentru a 
pătrunde progresiv în cele mai multe compartimente ale vieţii sociale:". În plan 
educaţional, scopul politicii imperiale era organizarea unei reţele de învățământ 
subordonate direct statului, care să contribuie la consolidarea centralismului. În 
acelaşi timp, politica şcolară a monarhilor luminaţi trebuia să ilustreze idealurile 
tipice Aufklărungului de a asigura supuşilor un minim de cultură pentru a-i forma 
ca cetăţeni devotați şi utili statului. Ideea de bază era ca locuitorii Imperiului să 
aibă acces la o instrucţie corespunzătoare stării lor sociale, pentru a face din fiii de 
nobili buni funcţionari şi ofiţeri, din orăşeni - meşteşugari şi negustori, iar ţăranii 
să beneficieze de cunoştinţele necesare în vederea creşterii producţiei””. 

Primele legiuiri şcolare importante, cu efecte şi asupra sistemului de 
învăţământ din Partium datează din epoca Mariei Tereza. Coordonarea proiectelor 
de reorganizare a reţelei şcolare s-a realizat prin intermediul Comisiei Aulice 
Şcolare, înfiinţate în 1760, iar resursele financiare au fost obţinute din confiscarea 
bunurilor Ordinului iezuit, desfiinţat în 1773. La baza funcţionării şcolilor din 
Partium astatcodul de legi Rario Educationis, finalizat în 1777 pe baza unei sinteze a 
proiectelor propuse de Ignaz Felbiger, Adam Kollar etc. Devenit principalul mijloc 
de aplicare a politicii şcolare a Imperiului, codul de legi prevedea centralizarea 
sistemului de învățământ prin intermediul a 9 districte şcolare: Casovia, Ungvăr, 
Oradea, Bratislava, Buda, Gy6r, Pecs, Banska Bistrica, Zagreb. Pe baza acestei 
legi în 1777 a fost înfiinţat Districtul şcolar Oradea, cu competenţă asupra şcolilor 
din comitatele Bihor, Arad, Cenad, Bekss, Csongrâd, Szabolcs, Nagykunsâg:”. Pe 
lângă funcţia de director districtual, deţinută de personalităţi din rândul nobilimii 
şi a clerului catolic, au fost create funcţiile de inspectori ai şcolilor naţionale, 
care răspundeau de un anumit învăţământ confesional. Școlile româneşti unite 
din Districtul Oradea au avut ca inspectori personalităţi de aleasă cultură ca 
Simeon Maghiar (1780-1790) şi loan Corneli (1791-1806), care s-au preocupat de 

extinderea reţelei şcolare în mediul românesc. Prin activitatea acestora, Districtul 
școlar al Oradiei a devenit cadrul de aplicare în zonă a politicii şcolare imperiale, 
de pe urma căreia au beneficiat de instrucţie un mare număr de români de ambele 
confesiuni, contribuind la formarea unei intelectualităţi cu pregătire şi preocupări 
tipice secolului Luminilor. 

În ceea ce priveşte învățământul românesc, în Oradea exista în perioada 
anterioară reformismului, o şcoală unită, deschisă în 1733 în casa donată de Forgâcs 
Pâl, pe atunci arhidiacon al românilor uniţi?!. În această şcoală se pregăteau 
cantori şi învăţători în conformitate cu sistemul tradiţional de învățământ, bazat 
pe folosirea cărţilor de cult. Se deprindeau scrisul, cititul, cântările bisericeşti 
Şi noţiuni elementare de religie. Această şcoală s-a dezvoltat mult în timpul 
episcopului sufragan Meletie Covaci, devenind un model pentru organizarea de 
şcoli unite în comunele mai importante. În 1760, la intervenţia acestuia, şcolii 
primare orădene i se acordă 50 de florini anual pentru plata învățătorului. La 1773 
funcţiona la Oradea o Școală primară centrală după sistemul instituit prin reforma 
şcolară vieneză, iar în 1776 este menţionată şi funcţia de prefect al şcolilor 
naţionale, remunerată cu 70 de florini”. 

Cadrul instituţional pentru receptarea reformismului austriac a fost creat 
în 1777, odată cu înfiinţarea Diecezei greco-catolice de Oradea. Referindu-se 
la consecinţele unirii religioase în emanciparea culturală a românilor ardeleni, 
istoricul Nicolae Iorga preciza:* Fără unirea în credinţă cu Roma, nu erau şcolile 
mari din străinătate pentru ucenicii români. Fără noul circuit de viaţă format din 
izvorul unirii, frăţia într-o nouă idee (cea naţională) n-ar fi venit să înlocuiască 
unitatea de lege prin care ne simţeam un singur popor'*”. Episcopul Moise 
Dragoş (1777-1787), primul titular al acesteia, s-a preocupat atât de organizarea 
parohiilor, cât şi de crearea unor noi instituţii de învățământ. Încă înainte de 
numirea în funcţie, în 1776, Moise Dragoş a cerut de la împărăteasa Maria Tereza 
sprijin financiar pentru şcolile greco-catolice din Oradea, Beiuş, Beliu, Leta, Vadu 
Crişului, Pocei, Cordău, Aciad,Vaşad, Petreu, Bogomir etc.:% În urma acţiunilor 
sale, Moise Dragoş a obținut plata anuală de la stat pentru 8 parohii -1 50 de florini, 
pentru alte 12 parohii -12 de florini, precum şi pentru 41de şcoli. Din cauza lipsei 
de fonduri, episcopul a înaintat cereri Curţii imperiale din Viena pentru ca dieceza 
sa să primească unul din domeniile de la Vașcău, Beiuş sau Beliu. 


224Apud Bunyitay Vincze, ” penes suam apothecam, in fundo a se empto, penes forum Varadini, 

Prin Constituţia apostolică /ngeniosa, conferită în 1780 de Papa Pius al 
VI-lea, de comun acord cu Maria Tereza, a fost soluţionată problema resurselor 
financiare ale noii episcopii. Aceasta din urmă era înzestrată cu domeniul 
Beiuşului, desprins din domeniile Episcopiei romano-catolice de Oradea, cu un 
venit anual de 22.000 de florini. Donaţia, întărită în 1780 de Iosif al II-lea, a pus la 
dispoziţia Episcopiei greco-catolice sumele necesare pentru salarizarea clerului, a 
canonicilor, dar şi pentru construirea de biserici, şcoli şi case parohiale. 

Moise Dragoş, care-şi obținuse recent independenţa ierarhică față de 
Episcopia romano-catolică, a făcut numeroase demersuri pentru deschiderea 
unei şcoli normale proprii, care să asigure formarea învăţătorilor români. După 
consacrarea ca episcop, Moise Dragoş a înaintat în 1778 un proiect către Consiliul 
Locotenenţial al Ungariei pentru înfiinţarea unei “şcoale de normă” greco-catolice. 
În cazul în care acest lucru nu ar fi fost posibil, episcopul solicita înființarea 
unui post de profesor pentru preparanzii români, cu salariu asigurat din Fondul de 
studii. În 1779, ca urmare a ordinelor venite de la Consiliu, s-au organizat cursuri 
pentru deprinderea metodei felbigeriene de către învățătorii români, ţinute la 
şcoala primară unită din Oradea. După câteva memorii înaintate în 1783, Şcoala 
şi-a deschis cursurile din toamna anului 1784, avându-l ca director şi “profesor 
praeparandorum” pe Simeon Maghiar. În 1785 acestuia i s-a recunoscut şi oficial 
calitatea de profesor al preparanzilor, fiind în acelaşi timp numit director al 
şcolilor unite din Districtul şcolar Oradea, cu un salariu de 300 de florini. Alături 
de Simeon Maghiar, mai era profesor ortodoxul Maxim Manuilovici, reflectând 
spiritul iozefinist al vremii, în conformitate cu care toţi cetățenii statului trebuiau 
să beneficieze de instrucţie:*. În acord cu noua concepţie de inspiraţie felbigerană, 
un rol important se acorda metodelor de predare. Ca manual de bază se folosea 
lucrarea Carte trebuincioasă pentru dascălii şcoalelor de jos, tipărită la Viena în 
1785. Programa prevedea însuşirea noţiunilor de religie şi dogmatică, cunoaşterea 
cărţilor liturgice româneşti, a ritului bisericii orientale, precum şi cunoştinţe de 
aritmetică, gramatică, ortografie, corespondenţă şi stilistică”. 

Odată cu câştigarea independenţei faţă de Episcopia romano-catolică, 
episcopii uniţi de Oradea şi-au pus problema înfiinţării unui seminar teologic 
propriu, destinat formării clerului greco-catolic în spiritul propriei tradiţii 
culturale şi bisericești. Şi în acest plan, un context favorabil a fost creat prin 
liberalismul împăratului Iosif al II-lea. Preocupat de problema formării clerului, 
acesta a cerut episcopilor la 19 septembrie 1790 să-şi exprime punctul de vedere 
în legătură cu instrucţia clerului unit. Episcopul greco-catolic de Oradea, Ignatie 

Darabant (1788-1805), de comun acord cu episcopii uniţi de Muncaci şi Krisevăţ, 
a redactat un răspuns comun în care s-a exprimat opinia ca fiecare eparhie să aibă 
un seminar propriu, în cadrul căruia se vor selecta cei mai buni elevi pentru a 
urma studii teologice superioare. La cererea episcopului Ignatie Darabant (Fig. nr. 
5), împăratul Leopold al II-lea a conferit Diploma din 30 ianuarie 1792, decretul 
de înfiinţare al “Seminarului Tinerimii Române Unite”. Conţinutul Diplomei a 
fost elaborat ca un răspuns la cele trei probleme ridicate de episcopul Darabant: 
]. necesitatea înfiinţării unui seminar în eparhia orădeană; 2. mijloacele pentru 
susţinerea acestuia; 3. principiile şi metodele care stau la baza educaţiei tineretului 
român. La prima problemă, Leopoldal II-lea argumentează înfiinţarea seminarului 
prin importanţa instruirii poporului în limba proprie, precum şi în ritul, cântările 
şi ceremoniile specifice confesiunii greco-catolice. Noua instituţie avea, conform 
decretului, caracterul de seminar pentru recrutarea clerului tânăr, respectiv 
de şcoală preparandială pentru formarea învăţătorilor. Referitor la problema 
dotării seminarului, se decide donarea fostei reşedinţe iezuite, precum şi un fond 
permanent de 3896 de florini anual. Rectorul urma să fie ales dintre membrii 
capitlului greco-catolic din Oradea. În ceea ce priveşte instrucţia seminariştilor, 
împăratul se referă la importanţa însuşirii principiilor religiei greco-catolice, a 
ceremoniilor, ritului, cântului, a deprinderii scrisului şi cititului în limba naţională, 
pentru a forma “hamici păstori sufleteşti şi învăţători buni'22. Pe baza acestui 
decret, episcopul Darabant a luat măsuri pentru deschiderea Seminarului unit, 
numindu-l ca rector pe canonicul Iosif Silaghi. 

Seminarul unit (Fig. nr. 6) şi-a început activitatea în toamna anului 1792 
cu 16 tineri, instalându-se în fosta reşedinţă şi biserică a iezuiţilor. Institutul 
din Oradea avea caracterul unui seminar minus, un fel de cămin-intemat 
pentru cazarea şi educaţia liturgică a clerului unit:>. Deosebit de importantă a 
fost formarea tinerilor în spiritul tradiţiei liturgice bizantine, ceea ce implica 
cunoaşterea cărţilor de ritual şi a muzicii bisericeşti răsăritene. Tinerii care doreau 
să devină preoţi trebuiau să urmeze cursurile teologice ale Seminarului de rit 
latin din Oradea. Seminarul leopoldin era destinat prioritar fiilor de preoţi săraci 
sau orfani care constituiau categoria alumnilor. Tinerii mai bine situaţi formau 
categoria convictorilor şi plăteau o taxă. În 1795 s-a stabilit că “ în interesul 
binelui obştesc ”, între convictori pot fi primiţi şi tineri neuniţi”“. Seminarul a avut 
ca directori personalităţi cu o înaltă cultură teologică: Iosif Silaghi (1792-1825), 
Ștefan Gying (1825-1832), Mihail Munteanu (1832-1833), Vasile Erdelyi (1836- 
1842) etc. Seminarul a asigurat fundamentele educaţiei pentru un mare număr de 

tineri care s-au consacrat carierei ecleziastice, având un rol esenţial în însuşirea 
canoanelor specifice Bisericii greco-catolice, precum şi în crearea unui climat de 
rigoare şi disciplină. Seminarul a avut un rol esenţial în formarea intelectualilor 
români uniţi. Aici erau selectaţi candidaţii la preoţie care îşi continuau studiile la 
Seminarul teologic romano-catolic din Oradea şi la înaltele şcoli teologice din 
Budapesta, Viena, Roma. S-a remarcat un paralelism între Seminarul orădean şi 
tradiţia seminarială de la Seminarul “ Sfânta Barbara ” din Viena. Astfel, ambele 
aşezăminte aveau caracterul de intemat, în cadrul căruia prin educaţie liturgică 
şi program spiritual, tinerii se pregăteau pentru practica profesională, în timp 
ce pregătirea teologică fundamentală o făceau în altă instituţie de specialitate, 
într-o complementaritate de programă şi studiu”s. La Seminarul “Sfânta Barbara”, 
fondat în 1775 de Maria Tereza special pentru uniţi, existau 6 locuri pentru tinerii 
din Oradea. Aici au studiat o mare parte din preoţii şi episcopii diecezei greco- 
catolice orădene: Samuil Vulcan, Vasile Erdeli, Mihail Pavel, mitropolitul Ioan 
Vancea, Simeon Maghiar, întemeietorul Școlii Normale din Oradea, Iosif Silaghi, 
organizatorul şi primul rector al Seminarului unit. Clericii români din Seminarul 
“Sfânta Barbara” au pus bazele unei biblioteci publice în 1853, iar în 1863 au 
înfiinţat o Societate literară, care şi-a propus să traducă lucrări importante din 
literatura bisericească universală. Trei dintre canonicii uniţi din Oradea (Simeon 
Bran, loan Comeli şi Nicolae Vitez) au urmat studiile teologice la Seminarul 
rutean din Lemberg”. 

Deosebit de importantă prin consecinţele sale în plan cultural şi naţional 
a fost înfiinţarea în anul 1828 a Liceului românesc din Beiuş, din iniţiativa 
episcopului Samuil Vulcan (Fig. nr. 7). Având caracterul de liceu confesional 
(Fig. nr. 8), instituţia era plasată sub patronajul episcopului ca supremă autoritate 
şcolară. Pentru a asigura funcţionarea liceului, acesta a realizat o fundaţie de 
35.000 de florini pentru salariul corpului profesoral. Actul fundaţional, prin 
importanţa acordată ortografiei bazate pe literele latine, a fost considerată primul 
îndemn oficial pentru înlăturarea alfabetului chirilic din scrierea românească””. 
În 1836, la cele patru clase existente, s-au adăugat încă două clase, de retorică 
şi poetică. Vechea programă, conţinând gramatica latină, matematică, religie, 
geografie, istoria Ungariei, a fost completată cu poetică, retorică, istoria patriei, 
limba şi literatura română”*. 

2. Iluminiști orădeni 


Prin activitatea unor clerici erudiţi, absolvenţi ai înaltelor şcoli teologice 
din Viena, Agria sau Lemberg, Oradea a devenit la sfârşitul secolului al XVIII-lea 
şi începutul secolului al XIX-lea un important centru al iluminismului românesc, 
continuând tradiţia centrului din Blaj. Importanţa oraşului a crescut prin asumarea 
misiunii de coordonator al luptei naţionale de către episcopul Ignatie Darabant 
(1788-1805). Originar din Vicea (Sălaj), Darabant a urmat studiile teologice la 
Blaj, fiind numit în 1765 vicar general al episcopului Atanasie Rednic. Între 1773- 
1776 a fost prepozit, iar din 1777 profesor. După moartea episcopului Atanasie, 
a fost unul din cei trei candidaţi la episcopie. În 1788 a fost numit episcop de 
Oradea, funcţie de care s-a folosit pentru a se implica în mişcarea de emancipare 
naţională și culturală:*. În acest plan, episcopului orădean i-a revenit un rol 
decisiv în redactarea şi prezentarea memoriului în faţa împăratului. În condiţiile 
politicii ezitante a episcopului Bob, Samuil Micu i-a cerut lui Darabant să preia 
conducerea luptei naţionale, să fie “un al doilea Moise” pentru națiunea română". 
Implicarea sa politică este dovedită şi prin participarea la întocmirea şi înaintarea 
celui de-al doilea Supplex la 30 martie 1792. După eşecul acţiunii, Darabant a 
devenit, asemenea celorlalţi cărturari ai Școlii Ardelene, un adept convins al ideii 
de emancipare culturală a poporului român. La curtea sa, devenită loc de reunire 
a intelectualilor români ai vremii, au găsit sprijin importanţi cărturari ai Şcolii 
Ardelene ca Samuil Micu, Gheorghe Şincai şi Petru Maior. Pe Samuil Micu l-a 
ajutat să ocupe postul de cenzor la Tipografia regală din Buda în 1803. Încă de la 
numirea în funcţie, demersurile episcopului au vizat ameliorarea stării materiale şi 
a nivelului de pregătire al clerului unit. În acest scop, a adresat cereri împăratului 
Leopold al II-lea pentru mărirea retribuţiei preoţilor şi a canonicilor, al căror număr 
l-a ridicat la şase. A obţinut fondul de 7500 de florini pentru cumpărarea locuinţelor 
destinate canonicilor în vecinătatea catedralei unite. În timpul păstoririi sale, în 
1788 a fost pusă piatra de temelie a noii catedrale unite din centrul Oraşului Nou, 
tumul prevăzut cu orologiu şi /oggie de fier, fiind finalizat în 1803 încă în timpul 
vieţii sale. Pentru terminarea monumentului, episcopul a lăsat prin testament 
suma de 34.000 florini". În urma intervențiilor sale, împăratul Leopold al II-lea a 
conferit în 1792 Diploma de fondare a Seminarului român unit, cu rol fundamental 
în formarea viitorului cler greco-catolic. În 1796, printr-o circulară, episcopul 
a cerut preoţilor să se ocupe de catehizarea poporului de la sate în duminici şi 
sărbători. Episcopul Darabant a susţinut financiar edificarea Bisericii unite din 

Beiuş şi a celor din Petrani, Rogoz, Pocei, Vadu Crişului, Vintiri. În 1797, ca o 
recunoaştere oficială a meritelor sale, a fost numit consilier intim de stat. 

Crezul său iluminist este ilustrat şi prin mulţimea circularelor date între 
1782-1800, având ca idee centrală rolul şcolii şi al intelectualilor în luminarea 
poporului. De la el a rămas lucrarea 7entamen publicum, redactată în 1802, 
conceptul original al Supplexului şi un răspuns redactat în germană la notele lui 
Eder pe marginea ediţiei din 1791**. Semnificaţia acţiunilor sale în plan cultural 
este ilustrată şi de prețuirea unor cărturari ca Samuil Micu şi Petru Maior, care au 
beneficiat de sprijinul său moral şi financiar. Samuil Micu îl considera “stăpânul 
şi făcătorul de bine, ocrotitorul oamenilor învăţaţi, iubitorul de oameni şi iubitorul 
de înţelepciune şi ştiinţă, milostivul patron al celor ce se nevoiesc întru învăţătură”. 

Format în ambianța iozefinismului, Simion Maghiar a urmat studiile 
teologice la Colegiul “Sfânta Barbara” din Viena (1774-1780), avându-l ca 
prefect de studii pe Samuil Micu. Numit imediat după întoarcerea în Oradea, în 
1780, Director al şcolilor unite din Districtul şcolar Oradea, Simion Maghiar s-a 
consacrat total operei de organizare a învăţământului românesc, fiind alături de 
Gheorghe Șincai, unul din cei mai importanţi pedagogi şi organizatori şcolari 
din epoca Luminilor. La 14 iunie 1784 a adresat un memoriu episcopului Moise 
Dragoş, cerându-i să facă demersurile pentru înfiinţarea unui post de profesor 
al preparanzilor români”. Necesitatea deschiderii unei şcoli normale româneşti 
în Oradea a fost argumentată prin faptul că în Bihor românii sunt majoritatea 
absolută faţă de celelalte naţionalităţi, precum şi prin cursurile preparandiale, 
ținute în acest oraş în cadrul şcolii primare unite. De asemenea, consideră autorul 
memoriului, doar de la un învăţător român, elevii ar putea deprinde ritul şi cântul 
bisericesc. Textul memoriului reflectă convingerea tipic iluministă că piedicile 
care se pun faţa ascensiunii poporului român pot fi ridicate prin instrucţie și 
tipărirea de cărţi în limba română. 

Se ştie că şcoala s-a deschis în noiembrie 1784 şi că funcţiona cu Il 
preparanzi la 31 octombrie 1785. Numit încă din 30 mai 1785 în postul de profesor 
al preparanzilor români, Simion Maghiar a acordat o mare atenţie organizării 
Şcolii Normale Unite şi aplicării metodei felbigeriene. Răspunzând solicitării 
Consiliului Locumtenenţial din Buda, referitoare la traducerea în limba naţională 
a manualelor redactate în cuprinsul monarhiei habsburgice, Simion Maghiar a 
început o bogată activitate de traducător şi autor de cărţi didactice, conforme 
concepţiei felbigeriene?*. Astfel, între 1781-1785, a tradus în română Bucvariul, 
Catehismul mic, Aritmetica, Extras din Catehismul mare, Gramatica românească, 

Gramatica româno-germană. În perioada 1786-1789 a redactat un Dicţionar de 
numiri ungureşti şi româneşti, Caligrafia româno-germană, Catehismul mijlociu 
şi Disertaţie despre preoție. 

Într-un document din 1785, identificat de istoricul Avram Andea sunt 
menţionate lucrările Orrographia Valachica, Abecedarul româno-maghiar 
şi Methodus enim docendi:*. În 1785 Simion Maghiar scria mitropolitului din 
Karlowitz că a alcătuit a gramatică germano-română şi o carte de rugăciuni. O 
parte din lucrările traduse sau compilate de Simion Maghiar au fost tipărite la 
Viena în tipografia lui Iosif Kurzb6ck, fiind identice cu Bucvariul apărut în 1781, 
Ducere de mână către aritmetică (1782), Cuvântare despre preoţie (1784). 
Cuprinzând traduceri sau prelucrări după manuale oficiale, activitatea lui Simion 
Maghiar este încadrabilă în concepţia iluministă despre propagarea culturii în 
societate prin intermediul instrucției şi a traducerilor în limba poporului. 

Una dintre cele mai importante personalităţi ale iluminismului românesc, 
episcopul greco-catolic Samuil Vulcan (1806-1839) a desfăşurat o susţinută 
activitate în vederea emancipării culturale, confesionale şi implicit naţionale a 
neamului românesc. După absolvirea şcolii din Blaj şi-a continuat studiile teologice 
la Colegiul “Sfânta Barbara” în 1780, iar din 1784 la Agria şi Lemberg. Revenit 
la Oradea în 1792, a fost numit în 1795 vicar general al episcopului Darabant. În 
1807 a fost consacrat episcop în Catedrala din Blaj:. Printre problemele preluate 
de la predecesorul său, un rol important l-a avut finalizarea Catedralei unite din 
centrul Orașului Nou, la care a contribuit cu suma de 50.000 de florini. În 1808 
Samuil Vulcan l-a ajutat pe Petru Maior să obţină postul de cenzor al cărților 
româneşti la Tipografia regală din Buda. 

Una dintre preocupările principale ale episcopului a fost acţiunea de 
extindere continuă a diecezei sale. La ocuparea funcţiei, aceasta număra 63 de 
parohii, 85 de filiale şi aproximativ 26.000 de credincioşi. A intervenit pentru 
salarizarea cât mai multor parohii. În 1808 salariile preoţilor se ridicau la 300 
de florini, cu excepţia parohilor de Oradea care primeau 600. Concomitent, 
episcopul a sprijinit acţiunile românilor din Maramureş şi Sătmar pentru obţinerea 
unei eparhii române cu sediul la Baia-Mare şi înlăturarea jurisdicției Episcopiei 
de Muncaci. Cu toate că nu s-a ajuns la crearea unei episcopii independente, 
în 1811 au fost anexate eparhiei orădene 72 de parohii din ţinutul Sătmarului. 
Samuil Vulcan a fost prietenul şi susținătorul intelectualilor arădeni în lupta 
pentru înlăturarea dependenţei de ierarhia sârbă:*. În urma memoriilor înaintate 

cu sprijinul episcopului orădean, s-a aprobat în 1815 numirea unui român în 
fruntea eparhiei Aradului. Propunerea s-a materializat în 1829 prin numirea lui 
Nestor loanovici. Cu ajutorul lui Samuil Vulcan, intelectualii arădeni au obţinut 
deschiderea Şcolii Normale ortodoxe din Arad în 1812. La curtea sa a găsit sprijin 
Gheorghe Şincai, care s-a aflat la Oradea în 1811, redactându-şi aici o parte din 
cronica sa. 

Cea mai importantă realizare a lui Samuil Vulcan a constituit-o înfiinţarea 
în 1828 a Liceului românesc din Beiuş. Finalitatea naţională şi culturală a 
aşezământului a fost enunțată de episcop în documentul fundaţional al Liceului 
din 6 octombrie 1828: “...deoarece institutul acesta s-a întemeiat cu preferinţă 
pentru națiunea română, să se pună pond special pe ortografia reducendă la literele 
avitice, pe gramatica şi literatura valahică”*. Liceul a avut la început caracterul 
de gimnaziu inferior cu 4 clase, din 1836 au fost adăugate clasele “humaniore”, 
fiind ridicat la rangul de gimnaziu superior. Crezul său iluminist, încrederea sa 
în posibilitatea ridicării neamului românesc prin accesul la şcoli şi cultură este 
ilustrat şi de Cartea de dojană, adresată preoţilor şi mirenilor în 1832, pentru a-i 
determina să-şi trimită copiii la şcoală: “Numai singură procopsirea ce se capătă 
de la învățături e cu adevărat una mijlocire şi cale prin care îşi poate omul ajunge 
fericirea şi prin care poate spori neamul mergerea înainte în luminare şi deşteptare 
din întuneric...Unii din tinerii cari vor învăţa acolo, vor căpăta îndemn a purcedere 
şi la şcoli mai înalte şi aşa, isprăvind învăţăturile, vor putea ajunge la deregătorii, 
alţii a se face preoţi, notari sau cantori şi mai lesne vor dobândi scopul lor..."2%. 

Episcopului Samuil Vulcan i-a revenit un rol decisiv în pregătirea 
şi publicarea Lexiconului de la Buda, apărut în 1825. Având caracterul unui 
dicţionar poliglot, lucrarea reprezintă cea mai amplă tentativă de sistematizare 
a vocabularului limbii române din acea vreme, realizată cu contribuţia unor 
personalităţi ca Samuil Micu, Gheorghe Şincai, loan Piuariu Molnar, Petru Maior, 
loan Budai-Deleanu, loan Corneli etc. O altă latură a activităţii sale a constituit-o 
elaborarea sau tipărirea unor lucrări de difuzare a cunoştinţelor medicale în rândul 
poporului. Cu sprijinul său, au fost publicate Dietetica de Pavel Vasici, apărută 
la Buda în 1830, importantă lucrare de medicină preventivă şi lucrarea Despre 
vărsatul de vacă, tipărită la Oradea în 1823. Grija pentru educaţia sanitară a 
poporului, în care un rol esenţial revenea în opinia sa, preoţilor şi învăţătorilor, 
este ilustrată de lucrarea sa 7rarat despre vindecarea morburilor poporului de la 
țară, rămasă în manuscris**!. 

O altă personalitate remarcabilă a iluminismului orădean, loan Comneli, 


249Apud C. Pavel, op. cit., p. 126 
250 Ibidem, p. 123 
251Florian Dudaş, op. cit, p. 100 

a fost unul dintre cei mai erudiţi intelectuali ai vremii sale:?. După finalizarea 
studiilor teologice la Viena, Agria, Lemberg, s-a implicat total în politica de 
culturalizare prin intermediul şcolii, îndeosebi în perioada 1792-1806 şi 1817- 
1848, când i-a urmat lui Simeon Maghiar în postul de director al şcolilor naţionale 
şi profesor al preparanzilor români. Ca urmare a erudiţiei sale, episcopul Samuil 
Vulcan l-a recomandat în 1807 pentru postul de cenzor la Tipografia regală din 
Buda, funcţie la care a renunţat în favoarea lui Petru Maior. 

Raportul şcolar redactat de Comeli în 1806 ilustrează o concepţie tipic 
iluministă despre dezvoltarea şcolilor ca premisă a emancipării naţiunii române. 
În acest sens, autorul propunea elaborarea unor manuale de istorie universală, 
biblică, dar şi de istoria “naţiunii daco-române”, redactate în “limba românească 
populară”, precum şi elaborarea unor lucrări cu conţinut utilitar, care să conţină 
“precepte bune pentru înaintarea poporului”, cum este un catehism al sănătăţii 
pentru tineri, “cu o parte care să urmărească înlăturarea superstiţiilor poporului”. 
loan Corneli era adeptul unui învăţământ unitar în care, cu excepţia catehismului, 
trebuiau să se folosească aceleași manuale pentru uniţi şi neuniţi. În 1806 a făcut 
un apel către stăpânii de pământ ca să contribuie la ridicarea de şcoli pentru 
“luminarea poporului” şi către preoţi, cerându-le să se ocupe de catehizare şi să 
inspecteze frecvent şcolile. 

Activitatea pedagogică a fost completată de preocupările sale filologice 
şi bibliofile. Coautor al Lexiconului de la Buda, loan Corneli a fost unul din 
principalii militanţi ai înlocuirii alfabetului chirilic cu cel latin. În 1806, Consiliul 
Locumtenenţial din Buda a cerut părerea capitlului greco-catolic din Oradea în 
problema alfabetului chirilic. Răspunsul lui Corneli este o pledoarie, susţinută 
cu argumente de ordin cultural, în favoarea revenirii la alfabetul latin. Înlăturarea 
alfabetului chirilic, consideră loan Corneli, ar însemna ruperea cu un trecut “care 
a vârât poporul român în primitivitate şi barbarie, care i-a stricat moravurile şi i-a 
viciat limba”*s:. Este invocat caracterul mai practic al alfabetului latin, mai uşor 
de învăţat în şcoală şi mai aproape de spiritul limbii române. 

loan Comeli s-a remarcat deopotrivă ca difuzor de carte românească, 
reuşind să distribuie peste 100 de exemplare din Elementa linguae daco-romanae 
sive Valachicae a lui Gheorghe Şincai. 


3. Intelectualii orădeni şi curentele reformismului catolic 
In perioada studiilor vieneze la Seminarul “Sfânta Barbara”, cărturarii 
români din Oradea au venit în contact cu ideile unor autori reprezentativi 


252vezi C. Mălinaş, Contribuţii la istoria iluminismului românesc din Transilvania. loan Corneli 
(1762-1848), Oradea, 2003 

253V. Bolca, Școala normală unită din Oradea (1784-1934), 1934, p. 48 

2541bidem, p.51 

pentru diferitele direcţii exprimate în cadrul reformismului catolic. Acest fapt 
este reflectat de “orizontul livresc al intelectualului român transilvănean”, ce 
reflectă un interes crescut, în mediul greco-catolic, pentru literatura Reformei 
catolice“. Intelectualii orădeni Samuil Vulcan, loan Corneli, lacob Aron, 
Simion Bran se aflau la Viena în perioada de apogeu a influențelor janseniste 
şi galicane. Biblioteca lui Simion Bran conţinea 22 de lucrări, aparţinând celor 
mai importanţi reprezentanţi ai jansenismului: Jansenius, Arnauld, Pierre Nicole, 
Duguet, Johann Opstraet, Giuseppe Bertieri:s. În acest sens, regretatul istoric, 
Acad. Pompiliu Teodor: afirma că “reformismul terezian şi apoi cadrul iozefin 
contribuie, datorită iluminismului încorporat, la cristalizarea “unei noi geografii 
culturale, în care este prezent spiritul Contrareformei, din care nu lipseşte influența 
barocului istoriografic şi nici istoriografia franceză de orientarea catolică, alături 
de producţiile istorice ale Aufklărung-ului”>*...“În intervalul de timp dintre 1792 
şi 1821 cultura românească din Transilvania câştigă în consistență, datorită 
diversificării domeniilor de creaţie, adâncirii acestora prin noile cercetări istorice 
şi filologice..."25 . Toate aceste erau subordonate identificării argumentelor de 
ordin istoric, lingvistic, confesional şi cultural ale luptei de emancipare naţională 
şi culturală a poporului român. 

O influență considerabilă asupra intelectualilor români a avut-o şi 
galicanis mul. Interesul pentru autorii galicani i-a determinat pe clericii orădeni să- 
şi procure Istoria ecleziastică a lui Fleurry şi operele lui Bossuet, Nâel Alexander?*. 
Sub impactul acestei literaturi, intelectualii orădeni au avut “importante iniţiative 
de inspiraţie galicană”, în vederea creării unei Biserici naţionale. Perioada dintre 
1797-1800 a fost considerată un moment de cotitură pentru reunirea ecleziaştilor 


255Pompiliu Teodor, Interferențe iluministe europene, Editura Dacia, Cluj-Napoca, 1984; loan 
Horga, Tradiţie și noutate în spiritualitatea românească greco-catolică din epoca Luminilor. Episcopia 
din Oradea, Oradea, 1996, p. 134-140 

256loan Horga, op. cit., p 74-79 

257Pompiliu Teodor (1930-2001), istoric şi academician român, “personalitate de 


prim rang a lumii academice româneşti” http://www.end.ro/index.php?option=com_ 
content&view=article&id=292:in-memoriam-pompiliu-teodor-1930- 


2001 &catid=39:comunicate-de-pres&ltemid=126, autorul unor contribuţii de referință în sfera 
istoriei istoriografiei româneşti și universale, dar şi a cercetării iluminismului transilvănean. Acesta 
este abordat prin prisma receptării, în scrierile şi traducerile intelectualilor români, a multiplelor 
curente de ordin filosofico-religios ale vremii (jansenism, galicanism, febronianism, filosofia 
wolffană), dar şi prin monografiile și studiile consacrate unor reprezentanţi de primă mărime ai 
acestuia: Teodor Pompiliu, Ghişe Dumitru, Fragmentarium iluminist, Cluj-Napoca, Editura Dacia, 
1972; Teodor, Pompiliu, Interferenţe iluministe europene, Cluj, 1984; Teodor, Pompiliu, Sub semnul 
Luminilor- Samuil Micu, Editura Presa Universitară Clujeană, 2000 

258Pompiliu Teodor, Interferențe iluministe europene, Editura Dacia, Cluj-Napoca, 1984, p. 137 
259Ibidem, p. 228 

260 Ibidem, p.86 

orădeni în jurul ideii de Biserică Naţională, prin încercările episcopului Samuil 
Vulcan de integrare a tuturor românilor în Biserica greco-catolică. Galicanismul 
a oferit noii episcopii orădene argumente în lupta pentru afirmarea propriei 
individualităţi în faţa centralismului catolic şi exprimarea autonomiei sale faţă 
de puterea laică. Astfel, chiar dacă această biserică trebuia să rămână în interiorul 
structurilor instituţionale ale Imperiului Habsburgic şi celor religioase ale Romei, 
ea intenţiona să se elibereze atât de dependenţa strictă faţă de Arhiepiscopia 
romano-catolică de Esztergom, cât şi de controlul Curșii de la Viena:*. Tot prin 
intermediul galicanismului, clericii orădeni au ajuns la soluţia transformării 
instituţiei sinodale într-un for de coordonare a luptei naţionale. 


4. lozefinismul și afirmarea Bisericii ortodoxe din Oradea și Bihor 


Înainte de unificarea oraşului, cea mai mare parte a populaţiei româneşti 
locuia în cartierul Velenţa, unde se afla cea mai veche biserică ortodoxă din 
Oradea, precum şi vechea reşedinţă episcopală ortodoxă. Locuitorii de aici erau 
obligaţi să lupte în cadrul banderiei episcopale şi să furnizeze soldaţi pentru 
gamizoana Cetăţii Oradea. Existenţa episcopiei ortodoxe a Oradiei e confirmată 
de menţionarea sa în secolul al XVI-lea în titulatura mitropoliţilor Transilvaniei. 
Într-o scrisoare, redactată de predicatorul calvin în 1664 este atestată prezenţa la 
Oradea a unui episcop ortodox venit aici odată cu turcii. 

Perpetuarea episcopilor ortodocşi pe durata dominaţiei otomane este 
confirmată de Kollar, secretarul comisiei de anchetă din 1754, care afirmă că la 
intrarea armatelor austriece în oraş în 1692 n-au găsit episcop catolic, ci doar unul 
schismatic:. 

După alungarea turcilor din Cetate, în Oradea s-au stabilit familii de sârbi 
rasciani, aduşi din Novibasar pentru cucerirea şi apărarea Cetăţii. Rolul militar 
al sârbilor în timpul revoltei antihabsburgice conduse de Francisc Rakoczi al II- 
lea a favorizat intrarea românilor ortodocşi în sfera de jurisdicție a episcopilor 
sârbi de Arad. Diploma leopoldină din 4 martie 1695 confirmă jurisdicţia 
mitropolitului de Karlovitz asupra Episcopiei ortodoxe orădene prin intermediul 
episcopului Efrem Banianin. Sub protopopul loan din Velenţa, figura centrală 
a ortodoxismului în secolul al XVIII-lea, episcopul arădean Isaia Diacovici 
avea jurisdicție deplină asupra Bihorului. Confruntat cu prozelitismul catolic 
susţinut de Pavel Lăszlo, protopopul loan a organizat în 1724 o mare adunare 
cu participarea clerului ortodox, a primarilor şi juraţilor satelor, la care s-a decis 


261Ibidem, p.98 
262 Aurel Tripon, op. cit. p.30 
263Petre Dejeu, op. cit., p.158 

trimiterea unei delegaţii la Arad, cu o declaraţie de supunere faţă de episcopul 
sârb*:. Dependenţa comunităţii ortodoxe faţă de episcopii sârbi ai Aradului a fost 
consolidată odată cu asumarea de aceştia a misiunii de apărători ai ortodoxiei 
împotriva prozelitismului catolic. În condiţiile în care cererea românilor de a avea 
în continuare episcop propriu a fost respinsă, conducerea eparhiei ortodoxe a fost 
exercitată din 1699 printr-un consistoriu, alcătuit din membri ai clerului local, al 
cărui preşedinte, protopopul din Velenţa, avea calitatea de locţiitor al episcopului 
arădean. Biserica din Velenţa era frecventată de sârbi, greci şi români, iar slujbele 
se făceau în toate cele trei limbi. 

În legătură cu parohia ortodoxă din Velenţa funcţiona din 1740 o şcoală 
primară aflată sub patronajul preoţilor sârbi Fluturovici şi Nicolici. Odată cu 
creşterea ponderii elementului românesc în viaţa oraşului, s-a pus problema 
înfiinţării unei şcoli şi biserici pentru ortodocşii din Orașul Nou. Existenţa acesteia 
în 1754 este confirmată de o scrisoare a preoţilor uniţi, adresată episcopului catolic 
Forgâcs Pâl: “fără ştirea judelui şi a senatului, în piaţa oraşului numită Peţa, nu 
aşa demult s-a înfiinţat o şcoală schismatică destinată pentru instrucţia copiilor 
lor, ceea ce ei s-au ferit să o facă public”2*. La această şcoală funcționau cantorii 
de la Biserica ortodoxă din Velenţa. Tot aici, ortodocşii şi-au deschis o capelă în 
care oficiau preoţii din Velenţa şi uneori episcopii sârbi din Arad. Începând de la 
mijlocul secolului al XVIII-lea, românii ortodocşi adresează numeroase petiţii 
către oficialități, cerând dreptul de a-şi ridica biserică în Oraşul Nou, locuinţe 
pentru preoţii şi învățătorii care veneau din Velenţa pentru îndeplinirea serviciilor. 
În Memoriul din 1758, adresat Mitropoliei de Karlovitz, ponderea ortodocşilor, 
care întreceau cu mult numărul celor de rit latin sau unit, alături de serviciile aduse 
în lupta pentru apărarea Cetăţii Oradea, erau invocate ca argumente în favoarea 
ridicării bisericii”. De caracterul majoritar al populaţiei româneşti în Transilvania 
era conştient şi împăratul Iosif al II-lea, care, cu prilejul prilejul primei sale 
călătorii în Transilvania în anul 1773, nota despre românii din Transilvania că 
<<aceşti săraci supuşi români, care sunt, fără îndoială, cei mai vechi şi cei mai 
numeroşi locuitori ai Transilvaniei sunt chinuiți şi împovăraţi cu nedreptăţi de 
toată lumea...aşa de mult, că într-adevăr soarta lor, când o cunoşti, este foarte de 
compătimit Şi nu este decât de mirare că se mai găsesc atâțea din aceşti oameni şi 
că n-au fugit cu toții>>25. 


264Aurel Tripon, op. cit, p.31 

265Petre Dejeu, op. cit., p. 218 

266Nicolae Firu, Date și documente cu privire la istoricul școalelor române din Bihor, Arad, 1909, p. 30 
267Gheorghe Liţiu, Viaţa bisericească în Bihor în secolul al XVIII-lea, în Din activitatea 
bisericească a Episcopiei ortodoxe a Oradiei în ultimii două sute de ani, Oradea, 1984, p. 41 
268Apud loan Aurel Pop, loan Bolovan, Istoria Transilvaniei, Editura Şcoala Ardeleană, Cluj- 

Epoca iozefină a deschis noi perspective în dezvoltarea învățământului 
românesc, ca urmare a eliminării discriminărilor de ordin confesional şi etnic. 
Ordinul Consiliului Locumtenenţial al Ungariei din 1780 prevedea obligaţia 
stăpânilor de pământ de a încheia contracte cu comunele, în vederea înfiinţării 
de şcoli în fiecare comună în care exista preot, contribuţia comunelor la plata 
învățătorului, separarea postului de învăţător de cel de cantor sau notar. 

Un context favorabil pentru afirmarea comunităţii ortodoxe a fost creat 
prin Edictul de Toleranţă din 1781. În vara anului 1784, fruntaşii românilor Mihai 
Piispâki şi Mihai Kriştâftf, consilieri la Curtea de Apel din Oradea, au obținut 
aprobarea împăratului Iosif al II-lea pentru ridicarea unei biserici ortodoxe 
în cartierul Oraşul Nou. În acest an a fost pusă piatra de temelie a Bisericii cu 
Lună, în prezenţa episcopului ortodox al Aradului Petru Petrovici, iar cu un an 
înainte a fost oficializată funcţionarea şcolii primare din Oraşul Nou. Se ştie că 
la această şcoală funcționau doi învăţători, unul pentru români şi celălalt pentru 
greci şi sârbi. Leafa învăţătorilor, în valoare de 100-200 de florini, era asigurată 
din contribuţiile credincioşilor:*. Dintre învățătorii români care au predat aici 
sunt cunoscuţi Maxim Petrovici (1783), Gheorghe loanovici (1787), Dimitrie 
Raț (1795), Meletie Stancovici (1812), loan Dragoş (1814), Iosif Papp (1815- 
1817), losif Popovici (1817-1820), Paul Marcovici (1821-1824), Dimitrie Mercea 
(1825-1832). În 1786, când comunitatea ortodoxă a cerut sprijin financiar din 
partea senatului orăşenesc pentru susţinerea şcolii, a fost refuzată pe motiv că la 
deschiderea ei în anul 1783 comunitatea luase asupra ei sarcina de întreţinere a 
instituţiei şi a învăţătorilor. În 1830 şcoala grecească a fost sistată, comunitatea 
neputând asigura plata învățătorului grec. În 1835 ortodocşii au solicitat 
directorului districtual loan Piispăki trimiterea unui învăţător român care să fie 
absolvent de preparandie, cantor şi cunoscător al celor trei limbi. Comunitatea 
asigura noului învăţător 350 de florini, 4 m: de lemne şi locuinţă. În 1835 a fost 
numit loan Papp, care a servit şi ca diacon până în 1837. Obligaţia învăţătorilor 
de a cunoaşte toate cele trei limbi este confirmată de faptul că la 1840 învățătorul 
Petru Mândruţ trebuia să cânte în strana dreaptă o săptămână greceşte şi în 
cealaltă sârbeşte. Învățătorul Gheorghe Horvat, numit în 1851, a dat o deosebită 
importanţă cultivării limbii române, atât în şcoală, cât şi în biserică. Cu ajutorul 
tinerilor români de la gimnaziu şi Academia Regală, a pus bazele unui cor care 
cânta în biserică doar în limba română””. 

În epoca iozefină a fost acordată o deosebită atenţie şcolilor sătești. După 
răscoala lui Horea au fost înfiinţate şcoli românești în toate satele din Bihor. Dintr- 
un Raport al inspectorului şcolar Jacob Wemer, rezultă că în comitatul Bihor se 

înființaseră 74 de şcoli: 30 în cercul Oradea-Mare, 30 în cercul Salonta-Mare, 
14 în cercul Beiuş. În instrucțiunile adresate şcolilor primare, împăratul cerea 
distribuirea gratuită a manualelor, cunoaşterea limbii germane de către învăţători, 
amendarea părinţilor care nu-şi trimiteau copiii la şcoală, atestatul şcolar ca o 
condiţie a ocupării funcţiilor administrative”. 


CONCLUZII 

În concluzie, acţiunile intelectualilor orădeni de organizarea învățământului 
în limba naţională, traducerea şi editarea manualelor şcolare, dicţionarelor şi 
lexicoanelor precum şi activitatea de difuzare a cunoştinţelor ştiinţifice, cu 
caracter economic sau medical în rândul poporului dezvăluie asimilarea la nivelul 
acestei elite clericale a obiectivelor culturale tipice iluminismului”?. În acest sens, 
prin traducerea, prelucrarea şi difuzarea manualelor şcolare, Simeon Maghiar a 
desfăşurat o activitate pedagogică similară cu aceea susţinută de Gheorghe Şincai în 
Transilvania. Caracterul utilitar, motivațiile pragmatice ale operei de culturalizare 
sunt evidente în lucrările elaborate sau difuzate de intelectualii orădeni. Episcopul 
Samuil Vulcan copiază Învăţătură firească spre surparea superstiției norodului, 
redactează şi încurajează publicarea unor lucrări cu caracter medical. La fel de 
semnificativă pentru mentalitatea iluministă este considerarea educaţiei ca o 
condiţie a ascensiunii în plan social şi naţional a poporului român. În acest sens, 
sunt relevante afirmaţiile episcopului Samuil Vulcan: “Cunoscând şi eu folosul şi 
fericirea cea mare care vine neamului sau naţiei mele din școale şi de la învăţători, 
toată grija şi strădania mea întru aceasta o am pus ...Noi vedem că toate naţiile 
care se ţin mai luminate, numai prin purtarea pruncilor săi la şcoală au scăpat de 
sălbăticie şi de întunericul neştiinţei”>>. Mentalitatea iluministă este evidentă în 
deschiderea faţă de cultura şi limbile occidentale, precum şi în opera de reformare 
lingvistică prin renunţarea la alfabetul chirilic. Bibliotecile particulare ale 
cărturarilor orădeni, cu o structură enciclopedică tipic iluministă, relevă interesul 
acestora pentru cei mai influenţi autori ai vremii: Heinecke, Locke, Thomasius, 
Puffendorf, Baumeister, Montesquieu, Voltaire”“. 

Variantă austriacă a despotismului luminat, iozefinismul a constituit 
cadrul general care a permis formarea unei elite intelectuale în cadrul Bisericii 
greco-catolice orădene. Dominanta sistemului a fost reformismul, în acord cu 
varianta germană a iluminismului, mai conservatoare. Politica de centralizare 
şi modemizare în plan administrativ şi şcolar a avut importante consecinţe 

sociale şi culturale pentru națiunea română. Reformismul a dus la ameliorarea 
condiţiei sociale şi juridice a românilor prin introducerea la vremea respectivă 
a unor noi criterii de ascensiune socială, ca meritul, competenţa, studiile”s. 
Până atunci elita românească, alcătuită din mica nobilime, fusese obligată să 
se integreze în nobilimea oficială, iar clerul românesc nu putea beneficia de 
statutul conferit clerului religiilor recepte. Prin crearea Bisericii greco-catolice 
ca biserică controlată de stat, sistemul a creat condiţiile pentru recunoaşterea 
oficială a elitei clericale româneşti, transformate într-un corp social cu atribuţii 
funcţionăreşti”e. Preoţii uniţi, cu studii teologice complete, erau asimilați 
din punct de vedere al statutului social-politic cu preoţii romano-catolici. Toţi 
intelectualii orădeni (Samuil Vulcan, Simion Maghiar, loan Comeli, Simion 
Bran, lacob Aron etc.) s-au format la Viena, Agria sau Lemberg, în ambianța 
rigorismului iozefinist. Având rolul de mediatori ai deciziilor centrale, venite prin 
intermediul Consiliului Locumtenenţial al Ungariei, intelectualii uniţi au ilustrat 
un tip nou de preot, definit prin loialitatea faţă de stat şi angajare maximă în 
viaţa comunităţii. Activitatea lor în plan ecleziastic şi cultural reflectă asimilarea 
spiritului pragmatic al guvemanţilor. Studiile finalizate la Viena în cadrul 
Seminarului “Sfânta Barbara” le-au oferit posibilitatea de a se familiariza cu 
cele mai noi orientări exprimate în cadrul iluminismului şi reformismului catolic. 
Activitatea desfăşurată de intelectualii români în domeniul şcolar şi educaţional 
ilustrează concepţia iluministă, referitoare la emanciparea culturală ca o condiţie 
a ridicării naţiunii din neştiinţă şi ignoranță. Prin organizarea învățământului de 
toate gradele în limba română, traducerea manualelor, publicarea de lucrări de 
popularizare a cunoştinţelor ştiinţifice, înlocuirea alfabetului chirilic cu cel latin, 
reformarea liturghiei şi a limbii, societatea românească s-a integrat în procesul 
de modemizare specific epocii Luminilor. Impactul iozefinismului s-a reflectat şi 
prin intermediul activităţii Consistoriului greco-catolic”, devenit un centru local 
de exprimare a directivelor noii stăpâniri. 

Foarte important prin consecinţale sale a fost Edictul de Toleranţă, publicat 
în Bihor la 30 decembrie 1781, care legitima confesiunea ortodoxă şi dreptul 
acesteia de a-şi ridica biserici şi şcoli proprii. Criteriul competenţei în ocuparea 
funcţiilor publice a deschis calea afirmării elementului românesc în administraţie 
şi învățământ. În urma Edictului de Toleranţă, ortodocșilor li s-a permis să-şi 
ridice biserici de zid, atât la sate cât şi în Oradea, în centrul Oraşului Nou, unde 
a fost construită Biserica cu Lună. În sfera educaţiei, împăratul Iosif al II-lea 
a sprijinit cuprinderea ortodocșilor în reţeaua învățământului primar, în vederea 


275Remus Câmpeanu, Intelectualitatea română din Transilvania..., p.22 
276loan Horga, Contribuţii la cunoașterea jozefinismului provincial, Oradea, 2000, p. 48 
277Ibidem, p.1 1-37 

înlăturării discriminării dintre cele două confesiuni româneşti şi din intenţia de a 
asigura tuturor cetăţenilor Imperiului un minim de instrucţie. Îndeosebi în urma 
Răscoalei lui Horea din 1784, s-au luat măsuri pentru generalizarea învățământului 
primar în satele bihorene. Prin intermediul Edicrului împăratul a creat un cadru 
legal pentru soluţionarea unor revendicări româneşti care până atunci fuseseră 
sistematic respinse de autorități. 

Activitatea reformistă a venit în întâmpinarea aspirațiilor românilor la 
egala îndreptăţire confesională, socială şi culturală cu “naţiunile” şi religiile 
recepte. Prin inaugurarea reformismului austriac, românii transilvăneni au fost 
luaţi în considerare pentru prima dată ca bloc etnic, devenind obiect al guvemării 
luministe. Politica de uniformizare socială, prin limitarea barierelor de stare şi a 
celor confesionale, a îmbunătăţit situaţia românilor ardeleni, care şi-au conştientizat 
condiţia distinctă şi rolul conferit de autoritatea centrală. Înfiinţarea Bisericii 
greco-catolice româneşti, promovarea elementului românesc în administraţie, 
accesul la şcoli, funcţii şi meserii, recunoaşterea legitimităţii confesiunii ortodoxe, 
a caracterului majoritar al românilor şi a utilității lor sociale au stimulat afirmarea 
conştiinţei de sine a acestora, a identităţii naţionale şi confesionale. Prin toate 
acestea, iozefinismul a permis naţiunii române în constituire să-şi creeze premisele 
sociale, culturale şi confesionale pentru emanciparea naţională şi trecerea la epoca 
modernă. 

Fig. nr. 1. Breasla chirurgilor din Oradea în anii 1796-1798, Arhivele Statului Oradea 

Fig. nr. 2. Breasla meșterilor tâmplari, lăcătuși şi sticlari din Ozadea în anii 1796- 1799 

16 


Fig. nr. 7. Portretul epis- 
copului greco-catolic Sam- 
uil Vulcan(1806-1839) 
Schematismus....p.60 


Fig. nr. 5. Portretul episcopului 
greco-catolic Ignatie Dara- 
bant(1788-1805), Schematis- 
mus... Historicus V. Cleri Dioce- 
sis Magno- Varadiensis graeci 
ritus cath., 1900, p. 53 

Fig. nr. 4. Portretul episcopului 
romano-catolic Patachich 
Adam 
(1759-1776), Colecţia de Artă 
Ecleziastică Sfântul Ladislau 
Oradea 


Fig. nr.6. Biserica şi fațada inițială a Seminarul unit din Oradea; 

Fig. nr. 8. Gimnaziul din Beiuş fondat de episcopul Samuil Vulcan 
Schematismus Historicus Venerabilis Cleri Diocesis Magno- Varadiensis 
graeci ritus catholicorum pro anno jubiliari 1900, p. 55; p. 125 

IV. ARHITECTURA BAROCĂ ÎN ORADEA 


Dezvoltarea arhitecturală a oraşului Oradea în secolul al XVIII-lea a 
fost favorizată de contextul nou creat prin instaurarea dominaţiei habsburgice. 
Alături de monumente de arhitectură civilă şi militară: Palatul baroc (1762- 
1777), reşedinţa familiei Rhedey, Casa Orszâgh, Cazarma Husarilor, la Oradea 
regăsim amprenta locală, provincială a unui baroc ecleziastic în varianta tardivă 
a secolului al XVIII-lea. Barocul şi-a afirmat expresia cea mai reuşită din punct 
de vedere estetic în sfera arhitecturii religioase a oraşului. Cele mai multe, dar şi 
cele mai reprezentative monumente de arhitectură religioasă: Bazilica romano- 
catolică (1752-1780), Capela mizericordienilor (1754-1759), Biserica romano- 
catolică premonstratensă (1742-1772), Biserica cu Lună (1784-1790), viitoarea 
Catedrală ortodoxă cu hramul “Adormirea Maicii Domnului”, Catedrala greco- 
catolică “Sfântul Nicolae” (1788-1810) etc. au fost realizate în stil baroc sau în 
mediul românesc, prin asimilarea unor influenţe baroce de către arta tradiţională 
bizantină. 

Principala particularitate a barocului în arhitectura Oradiei şi în întreaga 
Transilvanie o constituie impunerea sa oficială, în contextul politico-istoric 
determinat de instituirea dominaţiei Casei de Habsburg. În acest sens, se remarcă 
faptul că înainte de a constitui o opţiune stilistică a comanditarilor, barocul a fost 
promovat ca o componentă artistică oficială a politicii iniţiate de Curtea vieneză 
pentru refacerea şi consolidarea poziţiilor catolicismului, grav afectate în cei peste 
130 de ani de Reformă. 

Contrareforma şi prozelitismul catolic au însoţit constant politica de 
cucerire a Imperiului Habsburgic. Alungarea turcilor din Oradea în mai-iunie 1692 
şi cucerirea Cetăţii de armatele generalului Donath Heissler au creat premisele 
pentru restaurarea în acelaşi an a Episcopiei romano-catolice, desfiinţate sub 
calvini. Catolicismul, liant al Imperiului Habsburgic şi religie oficială a acestuia, 
a personificat spiritual noua stăpânire, devenind un instrument eficient în 
guvernarea noii provincii. La Oradea, politica vastă de reconstruire a structurilor 
bisericii catolice a avut în vedere în primul rând încurajarea stabilirii ordinelor 
religioase (iezuiţi, franciscani, capucini, paulini, premonstratenşi, mizericordieni, 
ursuline), însoţită de edificarea a numeroase biserici, mănăstiri, şcoli. Episcopia 
romano-catolică, al cărei episcop avea şi funcţia de comite al Bihorului, a devenit 
promotoare a prozelitismului catolic pentru propagarea Unirii religioase în rândul 
populaţiei ortodoxe, având drept consecinţă vizibilă crearea noii confesiuni 
greco-catolice, structură care a facilitat pătrunderea influențelor occidentale în 
arta tradiţională bizantină?*. 


278Agata Chifor, Barocul ecleziastic la Oradea, în Cele Trei Crișuri (red. Antonio Faur), Seria a 

Instituirea administraţiei habsburgice în 1692 la Oradea a favorizat 
reconstrucţia oraşului în spiritul unei concepţii urbanistice moderne, promovate 
de autoritatea centrală de la Viena”. În această perioadă s-a dezvoltat cartierul 
Oraşul Nou, având ca suport ordinul din 1714 al Curţii de la Viena, potrivit 
căreia în jurul Cetăţii, sediul comandamentului militar, trebuia să se creeze un 
spaţiu-tampon, eliberat de orice clădire. Comandamentul austriac nu a îngăduit 
realizarea de construcții în jurul Cetăţii, din motive de securitate, pentru a păstra o 
bună vizibilitate a acestui element defensiv. Urmarea a fost aplicarea interdicţiei 
ca la 500 de metri de Cetate să nu se ridice nici o altă construcţie. Astfel, spre apus 
de Cetate s-a format o zonă liberă de construcţii, actualul Parc “| Decembrie”, 
edificarea oraşului începându-se înspre vest de acest teren". Centrul de gravitație 
al oraşului s-a mutat în Orașul Nou, unde a fost concentrat efortul de reconstrucţie 
edilitară. Această zonă a fost măsurată de inginerii austrieci abia în anul 1715. 
În 1720, cartierul Orașul Nou avea o populaţie de 216 persoane. Piaţa Mică 
(actuala Piaţă a Unirii), respectiv Piaţa Mare (Piaţa | Decembrie) au preluat rolul 
de centre cu destinaţie publică ale oraşului de la care derivau principalele străzi. 

Publicată de Bir6 J6zsef, gravura lui Schiitz Joseph din 1817: atestă din 
punct de vedere tipologic şi iconografic principalele monumente ecleziastice 
ale oraşului Oradea, sugerând în linii mari aspectul iniţial al acestora (anterior 
transformărilor suferite de monumente după incendiul din 1836), precum şi 
dispunerea lor în cadrul diferitelor cartiere ale oraşului. Astfel, în cartierul Velenţa 
este localizată Biserica ortodoxă “Sfinţii Arhangheli Mihail şi Gavril” (nr. 1), 
precum şi fosta Biserica romano-catolică barocă (nr. 2), ambele cu un acoperiş 
de tum în formă de bulb. În interiorul Cetăţii este vizibilă silueta Bisericii de 
gamizoană în stil baroc (refăcută în secolul al XIX-lea după modelul iniţial), cu 
tumul proeminent de bază pătrată (nr. 4). La nr. 5 este redată o biserică mică 
cu acoperiş bulbat, aluzie la înfăţişarea inițială a Bisericii capucinilor. La cifrele 
6, 7 şi 8 sunt indicate cele trei biserici reprezentative din Orașul Nou: Biserica 
cu Lună (Biserica neunită), Biserica unită (greco-catolică), respectiv Biserica 


III-a, Anul I, nr. 10-12, octombrie-decembrie, Oradea, 2000, p. 67-73 

279Aurel Chiriac, Municipiul Oradea la 1890. Realitate urbanistică, dezvoltare instituțională 
și social-economică, în Oradea. Pagini de istorie Instituția primarului. Evoluție administrativă. 
Realitate urbanistică și arhitecturală, Editura Muzeului Ţării Crişurilor, Oradea, 2003, p. 198-226 
280Karâcsony Jânos, Hârom adat a vâradi egyhăzmegye tărtenetehez [Trei date referitoare la istoria 
episcopiei (romano-catolice) de Oradea], Oradea, 1910 

281Al. Avram, |. Godea, Monumente istorice din Țara Crișurilor, Editura Meridiane, Bucureşti, 
1975, p. 33 

282 Karâcsony Jânos, op.cit. 

283Bir6 J6zsef, Nagyvărad barok €s neoklasszikus miiveszeti emlekei [Vestigiile baroce și neoclasice 
ale oraşului Oradea], Budapesta, 1932, p.7 

284Ibidem, p. 12-13 

romano-catolică cu hramul “Sfântul Ladislau” (Fig. nr. 9. A.). 

În actuala Piaţă a Unirii îşi aveau sediul principalele edificii de cult, care 
toate au îndeplinit, funcţia de catedrale pentru cele trei confesiuni principale ale 
oraşului: Biserica romano-catolică “Sfântul Ladislau”, care a îndeplinit funcţia 
de catedrală până la terminarea în 1780 a Bazilicii romano-catolice din Olosig, 
Biserica cu Lună, ce a îndeplinit, începând din 1920 funcția de Catedrală ortodoxă 
cu hramul“ Adormirea Maicii Domnului” până la inaugurarea actualei Catedrale 
ortodoxe “Învierea Domnului” din Centrul Civic), respectiv Catedrala greco- 
catolică “Sfântul Nicolae”(devenită biserică parohială ortodoxă în urma decretului 
comunist de desființare din 1948 şi retrocedată în anul 2005 confesiunii greco- 
catolice). 

În schimb, Cartierul Olosig a fost destinat în special monumentelor cu 
caracter ecleziastic, construite pentru ordinele religioase stabilite în Oradea în 
contextul Contrareformei. În acest sens, aceeași gravură atestă la nr. 10- Biserica 
ursulinelor, la nr. 11- Biserica rutenilor, la 12- Biserica unită din Olosig (Biserica 
Seminarului unit), la nr. 13- Biserica paulinilor, la nr. 15- Fosta Biserica barocă a 
franciscanilor, la nr. 16- Palatul episcopal romano-catolic, iar la nr. |7- Catedrala 
romano-catolică din apropiere (Fig. nr. 9. B.). 

La Arhivele Statului Oradea există un plan de reconstrucţie a cartierului 
Olosig, realizat în 1774, în urma inundaţiei Crişului din 17 iulie care a distrus 
24 de case %: (Fig. nr. 10); un plan din 1779 al Pieței Mari a oraşului, realizat de 
Joseph Stosmann*, “magister murariorum”, respectiv un proiect de refacere a 
Pieței Mari, realizat în 1826 de Szâsz Joseph” . 

Schița cu valoare documentară (Fig. nr. 11), realizată în 1797 de Laurenţiu 
Paszner, “desenatorul” comitatului, aflată la Arhivele Statului Oradea (într-o 
copie din 1804), este o mărturie de epocă asupra cartierelor în care era divizat 
oraşul Oradea la sfârşitul secolului al XVIII-lea, respectiv a realităţilor entice 
şi confesionale din perioada respectivă. Având în vedere anii între care au trăit 
persoanele amintite în document rezultă că harta conţine, atât realități existente în 
1797, cât şi completări ulterioare, datorate copistului din 1804. 

Din legenda schiţei rezultă că A. reprezintă Cetatea; B. Crişul Repede 
(“Crisius velox”);, C. Râul Peţa (“fluvium Petse”), E. Sediul Capitlului (“Civitas 
Capitulari M. Varadinensis”), G. Moara Laport pe râul Peţa (““Mola Laportina 
in fluviale Petse”); H. Oraşul Episcopal Oradea-Olosig (“Civitas Eppali Varad 
Olaszi”), |. Oraşul Episcopal Oradea-Velenţa (““Oppidum Eppale Varad Velentze”). 


285Arhivele Statului Oradea, Fond Colecția de planuri, nr. 167, ds. 437 

286Arhivele Statului Oradea, Fond Primăria Municipiului Oradea inv.141, Ds. 82, fila 15 (A. Chifor, 
Oradea barocă, ediţia |, Ediţura Arca, 2006, p. 295) 

287 Arhivele Statului Oradea, Fond Primăria Municipiului Oradea inv.141, Ds. 82, fila 17(A. Chifor, 
Oradea barocă, ediţia 1, Editura Arca, 2006, p. 295) 

Textul în limba latină care însoţeşte schița cuprinde o enumerare a principalelor 
familii locuitoare în diferitele cartiere ale oraşului, o mare parte a numelor fiind 
de rezonanţă preponderent românească: de exemplu 57. Demetrius Popovits, 58. 
Emmanuel Popovits, 69. Joannes Popovits, Athanasius Popovits etc. 

În Schița lui Laurenţiu Paszner este atestată zona Oradea Velenţa, unde se 
afla vechea reşedinţă episcopală ortodoxă (localizată în zona I), fiind menţionat 
în text şi unul din liderii comunităţii ortodoxe de la vremea respectivă: nobilul 
Michael Kristoff, care a susținut la Viena demersurile comunităţii ortodoxe din 
Oradea (derulate pe parcursul a peste 50 de ani) pentru recunoaşterea de către 
autorităţi a dreptului de a avea o biserică de zid în Oraşul Nou (actuala Biserică 
cu Lună)P&. 

La nr. 83 este menţionat deopotrivă, “Poynar Demeter”, reprezentantul 
unei familii nobile de origine mixtă, înnobilată pentru meritele sale militare. 


Cetatea Oradiei în epoca Barocului 


Asediul austriac din 1692 a fost ultimul mare eveniment din istoria Cetăţii 
orădene** şi un moment de cotitură în istoria oraşului Oradea cu multiple implicaţii 
în plan social-politic, confesional şi cultural-artistic, în urma căruia dominaţia 
otomană a fost înlocuită cu cea nouă a Imperiului Habsburgic. 

Un document contemporan cu aceste confruntări este harta întocmită la 
20 mai 1692 de inginerul austriac Matthias Kaiserfeld, chiar în timpul asediului 
final al Habsburgilor pentru cucerirea cetăţii Oradea sub pretextul eliberării de 
sub dominaţia otomană. Aflată la Arhivele Statului din Viena (“Tiirkenkrieg”, 
1692, nr.1.), harta (în varianta unei gravuri cu titlul “Prospect von Grosvardein”) 
a fost publicată prima dată de istoricul Bunyitay Vincze în lucrarea A mai 
Nagyvârad megalapităsa, 1885:%. În relatarea sa despre cursul evenimentelor, 
Matthias Kaiserfeld afirmă că asediul oraşului a început încă din toamna anului 
1691, din 12 octombrie prin instalarea artileriei austriece pe Dealul “Sfântul 
Ştefan?*'"(Dealul Viilor din Oradea). Concomitent, autorul oferă informaţii despre 


288Florian Dudaș, Vechea catedrală ortodoxă a Bihorului. Biserica din Velenţa Orăzii, în volumul 
colectiv cu acelaşi titlu, Editura Brevis, Oradea, 2004, p. 123-194 

289Adrian Andrei Rusu, Cetatea Oradea. Monografie arheologică, vol. I, Zona Palatului episcopal, 
Editura Muzeului Ţării Crișurilor, Oradea, 2002, p.9 

290Bunyitay Vincze, Mâlnăsi Odon, A văradi piispăkseg. A văradi piispkâk a szâmuzetes e az 
ujraalapităs korâban (1566-1780), Debretin, 1935, ediţia din 2001 îngrijită de Szilâgyi Aladâr, p. 
166, nota 2 

291 În Evul Mediu, în secolul al XIII-lea, este atestată pe Dealul Oradiei o mănăstire premostratensă 
cu hramul Sfântului arhidiacon Ștefan, “protomartir” (Cf. Schematismus Historicus Venerabilis Cleri 
Diocesis Magno-Varadinensis Latinorum pro Anno 1896, Ediţia a II-a, Varadinum Script, Oradea, 
2010, p. 195 

structura gamizoanei otomane: 3000 de soldaţi, 60-80 de tunuri, între 6000-8000 
de călăreţi tătari extrem de rapizi proveniţi din gamizoanele de la Gyula, Ineu şi 
Timişoara??. 

În 14 octombrie 1691 au început operaţiunile militare propriu-zise, odată 
cu preluarea comenzii de către Ludwig van Baden”, asediul fiind inaugurat de 
“bătălia pentru Olosig”. Aici exista o fortificaţie mai slabă decât cea din Cetate, 
una de tip palancă (o combinaţie de bâme şi împletituri din nuiele, umplute cu 
lut şi pământ). Datorită vulnerabilităţii sale, ea a fost prima care a fost supusă 
asediului inițiat de trupele austriece%*. După numai 10 zile de lupte, zona Olosig 
a fost cucerită, dar asediul a trebuit amânat din cauza asprimii toamnei din acel 
an, fiind însă reluat în anul următor cu forţe sporite:%. Fazele şi toate detaliile 
asediului austriac din 1692, operaţiunile artileriei austriece, la fel ca acţiunile 
decisive ale asediului final din primăvara anului 1692 au fost descrise amănunțit 
de regretatul istoric Liviu Borcea în cartea Memoria caselor, valorificând 
deopotrivă, informaţiile documentare transmise de Bunyitay Vincze în lucrarea A 
mai Nagyvărad megalapităsa, 1885. 

Realizată în data de 20 mai 1692, harta lui Matthias Kaiserfeld ilustrează 
etapa finală din asediul Cetăţii Oradea, reluat cu forţe sporite în primăvara anului 
1692 de trupele generalului Donat Heissler. Bunyitay Vincze menţionează că 
asediul austriecilor a continuat încă două săptămâni de la data întocmirii hărţii (20 
mai 1692):*%. Acest interval de 2 săptămâni face plauzibilă capitularea gamizoanei 
turceşti în data de 6 iunie 1692, după parafarea unui document în 15 puncte care 
prevedea condiţiile predării Cetăţii”. Prejudiciile aduse de artileria şi tunurile 
Habsburgilor au fost atât de mari, încât starea de ruină a oraşului a continuat să 
fie evidentă chiar şi peste 9 ani, în 1699, când episcopul roman-catolic Benkovich 
(numit de Habsburgi) se plângea de starea în care se afla oraşul în corespondența 
sa cu împăratul Leopold:*. 

Importanţa hărții lui Matthias Kaiserfeld (Fig. nr. 12) este că atestă 
iconografic etapa finală a asediului austriac, cea a asaltului direct asupra celor 5 
bastioane ale Cetăţii (numerotate pe hartă cu numere de la 1 la 5), concomitent cu 
avansarea treptată a austriecilor după spargerea liniei de protecţie a fortificațiilor 


292Doru Marta, Cetatea Oradiei. De la începuturi până la sfârșitul secolului al XVII-lea, Editura 
Muzeului Țării Crişurilor, Oradea, 2013, p. 21-22 

293Bunyitay V, Mâlnăsi Odân, op.cit, p.158 

din exteriorul Cetăţii (cum era și cea din Olosig, mai apropiată de Cetate). În 
faza ultimelor atacuri masive şi concentrice asupra bastioanelor, imperialii au 
folosit ghiulele incendiare, distrugând cu această ocazie cea mai mare parte a 
acoperişurilor clădirilor din cetate; după evacuarea apei din şanţul Cetăţii, s-a 
început acțiunea de minare a bastioanelor, unul din acestea fiind aruncat în aer în 
ziua de 30 mai”. 

Pe harta lui Kaiserfeld sunt marcate (la numerele 12, 9, 11) cele trei poziţii 
majore ale tunurilor care lansau ghiulele incendiare în această faza a asediului. Cea 
mai importantă concentrare de tunuri se afla perpendicular cu intrarea principală 
în Cetate (nr.12), în spatele șanțului cu apă care proteja fortificația şi care este 
marcat cu numărul 6'%; o altă serie de tunuri erau dispuse în imediata vecinătate, 
corespunzător bastionului următor, iar a treia în zona Subcetate (nr.1 1). Autorul 
desenului indică deopotrivă, traiectoria ghiulelor incendiare, care pomesc din 
aceste poziţii spre toate bastioanele, aducând cetatea în stadiul de ruină atestat în 
hartă. Harta reflectă starea de degradare masivă (la data de 20 mai 1692) a trei din 
bastioanele cele mai importante din punct de vedere strategic (numerotate cu 1, 
2, 5); de asemenea, nu se mai vede nimic din Biserica “Sfântul Ladislau”, ci doar 
un castel mare de plan pentagonal, cel proiectat de principele Gabriel Bethlen. În 
latura sudică a acestuia se mai observă un minaret îngust". Zona 14, la o distanță 
mult mai mare de cetate este marcată şi ea pe hartă cu fortificație proprie de tip 
palisadă, ce pare neafectată şi în preajma căreia sunt redate o mulțime de clădiri cu 
coşuri înalte, care corespund cartierelor Velenţa şi Subcetate. Sus, în extremitatea 
dreaptă a hărții e redat schematic Dealul Viilor din Oradea. 

Situaţia mult mai bună a cartierului Olosig (nr. 17 din hartă), o zonă 
delimitată de o fortificaţie proprie, cu tumuri şi creneluri, este atestată pe hartă 
prin prezența unui număr mai mare de case rămase în stare de integritate și 
funcționalitate*?. În Oradea propriu-zisă, partea dinspre Criş apare mai distrusă, 
resturile de clădiri fiind dispuse în jurul unei clădiri patrulatere fără acoperiş. 
După Bir6 Jozsef, aceasta a funcționat iniţial ca mănăstire şi pietrele ei au fost 
folosite la castelul ridicat de Varcâcs Tamâs, comitele Bihorului". După istoricul 
Paul Niedermeier, această clădire în ruină, fără acoperiş reprezintă resturile 


299Liviu Borcea, op.cit., p. 78-79 

300Despre dimensiunile și importanţa acestuia în cadrul sistemului hidrografic defensiv al cetăţii 
şi orașului la Alexandru Pop, Cuibul ocrotit de ape. Sistemul hidrografic defensiv al cetăţii și al 
orașului Oradea în prima jumătate a secolului al XVII-lea, Editura Varadinum Script, Oradea, 2015 
30 1Bir6 Jozsef, op.cit., p. 5 

302Bunyitay V, Mâlnăsi O. (op.cit, p. 167) afirmă că și în Olosig, cu toate că distanţa de cetate era 
mai mare, 93 de case s-au prăbuşit complet, 12 se aflau într-o stare intermediară, reparabilă, iar 
102 case și 12 pivnițe erau într-o stare de locuire 

moscheii din acea parte a orașului:*. În cartea sa, Geneza orașelor medievale 
în Transilvania, autorul descrie o ilustrație a oraşului Oradea din anul 1692 
(realizată în desen după natură de Matthias Kaiserfeld), aflată la Arhivele Statului 
Viena%5. Conform descrierii sale, în această hartă, la fel ca în gravura publicată 
de Bunyitay, cartierul Olosig apare înconjurat “de un zid prevăzut cu metereze, 
creneluri şi 4 tumuri”, în interiorul cartierului “se văd multe case (cu una sau 
2 încăperi şi acoperiş relativ înalt), semn că această parte a oraşului nu a fost 
distrusă decât parțial”. “Spre deosebire de Olosig, la Oradea propriu zisă partea 
înspre Criş apare distrusă aproape în totalitatea ei, doar în unele locuri se văd 
resturi de ziduri. Moscheea mai mare nu mai are acoperiş, dar zidurile ei sunt încă 
în picioare. Partea opusă a oraşului pare să fi fost mult mai puţin afectată, deşi 
elementele dominante de acolo sunt coşurile, probabil fără acoperişuri. Conform 
imaginii a existat şi în acea parte a oraşului o incintă exterioară sau fortificație 
auxiliară”**. Elementele descrise de istoricul Paul Niedmaier pe baza hărții văzute 
la Viena sunt recognoscibile în totalitate şi în gravura publicată de Bunyitay. 

Matthias Kaiserfeld s-a reprezentat simbolic şi pe el însuşi în timp ce 
desena schița*, în faza finală a operațiunilor de asediu, la o distanță mai mare de 
Cetate (în zona de grădini din preajma acesteia), dintr-o poziție mai protejată, din 
care avea un unghi bun de observaţie a evenimentelor în plină desfăşurare. 

Pe poarta de vest a Cetăţii se afla inițal o inscripţie în cronostih ce 
imortaliza anul 1692, aluzie la momentul preluării oraşului de către Habsburgi: 
“Deo Vni trlonqvVe gratlae qVI Ipsa saLVtarl hostlae saCrata Die ostla aperVIt 
VaraDinI'">* . 

Reconstruirea orașului şi a Cetăţii, impusă şi de repetatele atacuri turco- 
tătare, a fost realizată cu un imens efort, în care s-au implicat şi locuitorii 
oraşului:?. Consiliul de Război din Viena a ordonat comandamentului Cetăţii 
începerea lucrărilor de restaurare. Trimis la Oradea de Consiliul de război austriac, 
generalul Corbelli a acordat o mare importanţă refacerii oraşului. Din cauza lipsei 
meşterilor locali a fost chemat în iulie 1692 arhitectul Camerei regale din Buda, 
Venerio Ceresola, care a adus o echipă de 60 de pietrari şi 30 de ucenici dulgheri. 
Din raportul inginerului militar Borgdorf se ştie că în august 1692 a fost adusă de 


304Vezi şi Bunyitay Vincze, op.cit. p. 172 (localizată în centrul pieţei orașului) 

305Apud Paul Niedermaier, Geneza orașelor medievale în Transilvania, Editura Academiei 

Staatsarchiv Kregsarchiv, Viena, cota HIIIC158 

la Viena o nouă echipă de pietrari şi dulgheri”*. Majoritatea lucrărilor de reparaţie 
au fost efectuate de soldaţii regimentului de infanterie Ottingen, care a format 
un timp şi gamizoana Cetăţii”. O sursă de finanţare a constituit-o donația Papei 
Inocenţiu al XII-lea, în valoare de 60.000 de forinţi, conferită în 1692 în scopul 
refacerii Cetăţii şi a oraşului, distruse de asediu'*?. 

Lucrările de reconstruire a fortificaţilor şi a spaţiilor de locuire au fost 
supravegheate de generalul italian Corbelli, comandantul Cetăţii. Din iniţiativa 
acestuia, s-a construit în cetate o brutărie cu şase cuptoare, care asigura necesarul 
de pâine al locuitorilor cu gospodăriile distruse, precum şi al meşterilor şi 
lucrătorilor la fortificații». 

Tot în acelaşi scop, în 1699, comandantul Cetăţii, baronul La Porta, 
a construit pe malul drept al pârâului Peţa, care pe atunci înconjura Cetatea, o 
moară, vâltori şi o berărie"". Această moară este menţionată şi pe schița cu valoare 
documentară, realizată în 1797 de Laurenţiu Paszner, “desenatorul” comitatului 
(“geometram comitatensem”), aflată la Arhivele Statului Oradea (într-o copie din 
1804). Ea apare sub denumirea de “Mola Laportina in fluviale Petse” (Moara 
Laport pe râul Peţa). 

Investigaţiile arheologice au pus în evidenţă fundaţiile provenite de 
la fosta extindere a clădirii brutăriei. Construcţia a avut o lungime de 11,80 m 
şi era prevăzută cu ziduri de cărămidă de 0,65 m lăţime, prinse cu mortar de 
calitate inferioară. Un singur zid compartimental, de 0,50 m lăţime, delimita la 
sud o încăpere lată de 3,70 m. În exteriorul clădirii, spre est, la o distanţă de 
0,50m, clădirea a fost flancată de patru piloni de cărămidă de 0,90x0,90m''s. 
Contemporană cu această clădire este o canalizare cu cărămizi aşezate culcat şi pe 
cant, care evolua între latura lungă a clădirii şi şirul de piloni. 

În 1732 a fost extins şanţul de apărare din jurul cetăţii cu un sistem de 
şanţuri avansate, realizate după planurile inginerului Doxat, în vederea unei mai 
bune supravegheri a accesului în cetate. Sistemul era format din trei şanţuri în 
formă de V, unul mai mare de care se legau două mai mici. Aceste şanţuri avansate 
aveau pereţi groşi de 125 cm, cu parament şi brâu din cărămidă. La marginea 
ravelinei s-au ridicat cu această ocazie două clădiri- posturi pentru garda de control 
a podului care trecea peste şanţuri. În 1783, când cetatea a fost transformată în 

cazarmă, aceste şanţuri au fost umplute cu pământe. 

În primele decenii ale secolului al XVIII-lea, Cetatea mai reprezenta o 
poziţie strategică importantă, confirmată de evenimentele din timpul revoltei lui 
Francisc Rak6czi al II-lea (1703-1711). În aceeaşi perioadă, comandantul Cetăţii 
reprezenta o autoritate de prim ordin în Oradea, iar târgurile orădene se aflau 
sub autoritatea judecătorească şi administrativă a acestuia, fiindu-i subordonate 
efectiv, pe timp de pace şi de război. Astfel se explică şi sprijinul pe care locuitorii 
târgurilor l-au acordat gamizoanei din Cetate, în perioada revoltei antihabsburgice 
conduse de Francisc Rak6czi, între anii 1706-1711, “când imperialii au păstrat 
Cetatea, numai graţie ajutorului cetăţenilor oraşului””"”. 

Pe la mijlocul secolului al XVIII-lea, Cetatea şi-a pierdut importanța 
strategică inițială, evoluând spre funcţia de simplă cazarmă. Astfel, în intervalul 
anilor 1732-1752, în afară de clădirile cu caracter gospodăresc, au fost amenajate 
cazemate lângă zidurile de curtină, iar în interior s-au ridicat căzărmi. În 1772, 
armata austriacă a ridicat noi cazemate în spatele curtinei aflate la nord de poarta 
principală, deschizându-se 8 mari guri de foc placate cu cărămizi. În acelaşi an 
a fost deschisă de comandamentul militar austriac Poarta estică a Cetăţii (Fig. 
nr. 13). Cu această ocazie, au fost construite cazematele de aici şi podul din faţa 
acestei porţi”:. 

În afară de reparațiile efectuate imediat după preluarea cetăţii, Habsburgii 
au reluat lucrările de consolidare a acesteia în anii 1722, 1750, respectiv 1775- 
1776. Pe un plan al Cetăţii din anul 1750 a fost desenată o fundaţie care înconjura 
întregul bastion al palatului princiar, cu excepţia colțului nord-estic. Aceasta a 
fost identificată în cadrul săpăturilor arheologice, la 1,10 m distanţă de vechile 
fundații, fiind descoperită una nouă, de 0,60 m lăţime, susținută pe piloni uniţi în 
partea superioară prin arce. De asemenea, toată latura de sud-est a fostului palat 
princiar, dincolo de bastion, a fost dublată cu o fundaţie alcătuită din cărămidă şi 
piatră rară, mai compactă şi dispusă la 3 m de clădirea palatului. În cadrul tuturor 
secțiunilor realizate în preajma bastionului palatului princiar, a fost identificat, la 
0,20-0,50 m adâncime, un drum realizat din pietre de râu aşezate strâns într-un 
pat de nisip, cu partea centrală mai bombată prevăzut cu pante către rigolele de 
scurgere a apelor pluviale. Înaintea rigolelor bordura era întocmită din blocuri 
de piatră fasonate, provenite din ruinele catedralei gotice. Săpăturile arheologice 
au evidenţiat şi o fântână cu diametrul de 1,50 m, care atingea parţial zidul de 


316Em6di loan, Contribuţii la cunoașterea istoriei construcției Cetăţii renascentiste din Oradea (p. 

închidere al palatului episcopal. Marginea acesteia a fost realizată din cărămidă 
industrială, cu mărci de fabrică tipice secolului al XIX-lea». 

Din deceniul al treilea al secolului al XVIII-lea demersurile urbanistice 
(de expresie stilistică barocă) s-au deplasat spre Orașul Nou, în contextul 
interdicției de construcţie pe o rază de 500 de metri în jurul cetăţii, impusă de 
comandamentul militar austriac**. În aceste condiţii, Cetatea şi-a pierdut treptat 
importanţa administrativ-teritorială, iar odată cu progresele tehnicii militare şi a 
noii tactici de purtare a războiului, şi pe cea strategico-militară. În urma vizitei din 
Oradea din 1770, losif al II-lea a declarat Cetatea ca simplă cazarmă şi în 1784 a 
decis abandonarea ei, în sensul că nu mai funcționa ca unitate permanentă?”. 


Biserica “Sfânta Brigitta”(1693-1712), azi Biserica ortodoxă “Sfânta Treime” 


Contrareforma şi prozelitismul catolic au însoţit constant politica de 
recucerire a Imperiului Habsburgic, aducând cu sine restaurarea poziţiilor 
catolicismului, grav afectate de Reformă. În februarie 1686, trupele generalului 
Caraffa au ocupat regiunea nordică a comitatului Bihor, pricinuind enorme 
suferințe populaţiei, inclusiv confiscarea tuturor bunurilor în vederea întreţinerii 
armatei:?. 

Pentru a conferi un liant spiritual noii stăpâniri, împăratul Leopold l-a 
numit pe călugărul paulin Benkovich Augustin, episcop de Oradea si prepozit 
de Lelesz (încă din 28 decembrie 1681, în ultimele zile ale Dietei din Soprân)”. 
Numit episcop de Habsburgi, Benkovich a intrat în Oradea eliberată de sub turci, 
odată cu noii stăpâni ai oraşului. De altfel, în stadiul final al asediului din primăvara 
anului 1692 a fost prezent şi Benkovich, alături de câțiva călugări franciscani, aduşi 
pentru a oferi sprijin moral soldaţilor în luptele pentru cucerirea Cetăţii. Altarul 
mobil din colecția Episcopiei romano-catolice:*confirmă implicarea episcopului 
pe frontul de luptă, în acţiunile de asistenţă spirituală ale răniților. Născut în 1632, 
episcopul Benkovich avea pe atunci 60 de ani, vârstă la care este reprezentat, în 

opinia lui Bunyitay Vincze şi în portretul reprezentativ, care datează din această 
perioadă, aflat în Colecţia de pictură universală a Muzeului Ţării Crişurilor din 
Oradea“. Prelungirea neprevăzută a luptelor pentru cucerirea Cetăţii orădene, 
lipsa unui cadru legislativ în vidul de putere creat de alungarea turcilor, au amânat 
cu mult exercitarea efectivă a atribuţiilor sale episcopale. 

Cucerirea oraşului de armatele generalului Donath Heisslera creatpremisele 
pentru restaurarea Episcopiei romano-catolice, desființate sub calvini. Din acest 
moment a început pentru episcopul Benkovich perioada de reorganizare efectivă 
a episcopiei romano-catolice, ale cărei structuri au fost complet desființate sub 
principii calvini. Împăratul Leopold a păstrat tradiția, de proveniența medievală, 
conform căreia episcopul catolic exercita deopotrivă, funcţia de comite suprem 
al Bihorului, calitate recunoscută şi lui Benkovich în Dieta de la Pozs6ny din 
1687-1688. 

Liant al Imperiului Habsburgic şi religie oficială a acestuia, catolicismul a 
personificat spiritual noua stăpânire, devenind un instrument eficient în guvernarea 
noii provincii. Politica vastă de reconstruire a structurilor bisericii catolice a avut 
în vedere, şi la Oradea, în primul rând încurajarea stabilirii ordinelor religioase 
(iezuiţi, franciscani, capucini, paulini, premonstratenşi, mizericordieni), însoţită 
de edificarea a numeroase biserici, mănăstiri, şcoli:”. Episcopia romano-catolică, 
al cărei episcop avea şi funcţia de comite al Bihorului, a devenit promotoare a 
prozelitismului catolic pentru propagarea unirii religioase în rândul populaţiei 
ortodoxe, având drept consecinţă crearea noii episcopii greco-catolice. 

În perioada în care a fost începută restauraţia catolică, odată cu numirea ca 
episcop a călugărului paulin, de origine slovacă, Benkovich Augustin*%, în Oradea 
nu mai exista nici o biserică catolică, acestea fiind distruse integral în perioada 
Principatului protestant. Astfel, în 8 iunie 1692, noul episcop a ţinut slujba de 
mulțumire pentru victoria asupra turcilor în aer liber:%. Starea de ruină a oraşului, 
încă din timpul desfăşurării asediului final, este evidentă în desenul lui Mathias 
Kaiserfeld. Din punct de vedere arhitectural, într-o stare mai bună era cartierul 
Olosig, situat cel mai departe de Cetate, în care mai existau 102 case locuibile. 
Probabil din această cauză, dar şi datorită interdicţiei Comandamentului militar 

de a se construi în imediata vecinătate a cetăţii, episcopul Benkovich a decis să 
ridice aici o biserică după plecarea ultimului val al turcilor». 

Biserica “Sfânta Briggita”, azi Biserica ortodoxă “Sfânta Treime”(Parcul 
Traian nr.5), ridicată în 1693, este primul monument ecleziastic creștin construit 
cu sprijinul cuceritorilor oraşului, în perioada posterioară alungării turcilor din 
Oradea. În afară de Biserica ortodoxă “Sfinţii Arhangheli” din cartierul Velența”»" 
(edificiu baroc ridicat între 1768-1779 pe locul unei biserici mai vechi, construită 
în 1720, cu pereţi din cărămidă şi acoperiş din lemn), este cea mai veche biserică 
creştină rămasă în picioare din Oradea. 

Lucrarea lui Bunyitay Vincze, A varadi piispokseg tărtenete (1935), este o 
importantă sursă documentară asupra realităților oraşului în perioada posterioară 
asediului. Atât Bir6 Jozsef, cât şi Bunyitay Vincze menţionează anul 1693 ca an 
al atestării documentare””, în ceea ce priveşte demararea construcției Bisericii 
“Sfânta Brigitta”. Acesta este în mod evident şi anul punerii pietrei de temelie, 
precum şi cel al realizării fundaţiei. În această etapă, a primilor ani de după 
asediu, trupele austriece, cantonate în Cetate după asediu, au avut un rol major în 
executarea lucrărilor de la biserică, confirmat de faptul că în actuala biserică sunt 
adăpostite pietrele funerare, de tip epitaf (provenite din secolul al XVII-lea), ce 
eternizează numele a doi comandanți austrieci îngropaţi sub pardoseala bisericii: 
unul dintre ei este Jacob Wenzel Asterbach (+1694) al cărui blazon s-a păstrat, 
numit în inscripție “Supremus Belli Comisarius“, iar celălalt, îngropat în dreptul 
intrării în biserică - Jogan Nothnagel, despre care se ştie că a decedat la 14 mai 
1697». Bunyitay menţionează de altfel, că soldaţii austrieci au cărat pietre din 
Cetatea aflată în ruină în zona Olosig, în vederea construirii acestei biserici şi că din 
cauza precarităţii resurselor, dar şi a fricii de reîntoarcerea turcilor, a fost ridicată 
doar o bisericută de dimensiuni miniaturale, total lipsită de elemente decorative. 
Conform surselor documentare, utilizate de Bird și Bunyitay, bisericuţa avea 
altarul de 2 m lungime, 3m lățime, nava de 10 m lungime și 3 metri si jumătate 
lățime, câte 3 ferestre ritmau corpul navei şi două ale altarului, fiind prevăzută, 
ca și astăzi, cu un turn mic de lemn. Horvâth Jens afirmă că această bisericuţă 
din lemn a fost incendiată trupele lui Bercseny Mikl6s, alături de întregul cartier 
Olosig, în timpul revoltei lui Francisc Rakoczi*. Bir6 Jozsef afirmă și el că 


330Bunyitay Vincze, Mâlnâsi Odân, op.cit, p. 184 

331 Marius Porumb, Dicţionar de pictură veche românească din Transilvania. Secolele XIII-XVIII, 
Editura Academiei Române, Bucureşti, 1998, p. 276 

332“Anno 1693, illico Episcopus Augustinus Benkovics, pia Sollicitudine posuit interimalem 
Ecclesiolam in oppido Olaszi ad defluxum Crysy, quae pluribus Annis pro Cathedrali deserviebat” 
(Bird Jozsef, Nagyvârad barok €s neoklasszikus miiveszeti emlekei, Budapesta, 1932, p. 114) 

333 Inscripţia la Bir6 Jozsef, op.cit, p. 91, nota 7; Nicolae Sabău, op.cit, p. 93 

334Horvâth Jen6, Nagyvârad târtenete, 1942, p. 41 

Biserica “Sfânta Brigitta” a ars la 6 august 1703 şi a fost jefuită. 

Încetarea în 1710 a evenimentelor răscoalei antihabsburgice, încheiate cu 
Convenţia de la Satu Mare din 1711 a fost urmată de o perioadă de pace, favorabilă 
proiectelor arhitecturale în noul stil baroc, promovate de cuceritorii oraşului”:. 
Deşi nu se ştie exact data la care a început construirea noii biserici de zid cu 
hramul Sfânta Brigitta (pe locul celei din lemn, incendiate, dar a cărei fundaţie din 
piatră exista), cert este că biserica de zid exista în anul 1712. Refacerea din piatră 
a Bisericii “Sfânta Brigitta”, pe parcursul primelor două decenii ale secolului al 
XVIII-lea, foarte probabil după încetarea evenimentelor răscoalei lui Francisc 
Râkâczi al II-lea (1703-1710), este confirmată indirect de inscripția în limba 
latină, vizibilă pe peretele de sud al navei din actuala biserică. Ea menţionează 
refacerea bisericii în 1752 de către episcopul romano-catolic Forgâch Pâl, care 
a fost consacrat aici canonic şi lector în anul 1712, confirmare a faptului că la 
această dată (1712) noua biserică de zid, ridicată în locul celei incendiate la 3 
august 1702, fusese între timp construită: “Reparavit illam Paulus e Comitibus 
Forgacs eppus Varadiensis Anno Domini MDCCLII in qua ultimus in Canonicum 
et Lectorem anno MDCCĂXII fuit installatus">s. 

Un alt document din arhiva Cancelariei ad 5607, cu referire la anul 1776 
(Anexa nr.]l la Bir6, op.cit., p. 117) vorbeşte despre Biserica “Sfânta Brigitta” 
(numită pe atunci “Capella Slavonica”, datorită utilizării ei în acea perioadă de 
către armeni) ca despre un edificiu realizat din materiale solide, care a fost reparat 
în anul 1722: *...e materialibus solidis extructum est et a 1722 reparatum”, 
menţionând faptul că de acum înainte se oficia aici (în biserica recent restaurată), 
destul de rar, slujba religioasă (“Hic jam raro fiunt Sacra”), fapt explicabil prin 
implicarea episcopului Csâky Imre în acţiunile de edificare a noii catedrale cu 
hramul “Sfântul Ladislau” din Orașul Nou. Şi din documentul mai sus menţionat, 
rezultă că transpunerea bisericii în piatră a avut loc într-o perioadă anterioară 
“reparaţiei”, realizate de episcopul Csâky Imre în anul 1722 : *... ridicată din 
materiale solide şi reparată în 1722”. 

Proiectul Faţadei principale a noii biserici de zid (Fig. nr. 14. a), descoperit 
la Arhivele Statului Oradea, prevede o biserică cu un singur turn, realizat din 
lemn, cu acoperiş în forma unui bulb, de mici dimensiuni, o tipologie perpetuată 
şi de înfăţişarea actuală a bisericii. Preponderenţa acordată funcţionalității este 
evidentă în întreaga înfăţişare a bisericuţei, cu o fațada lipsită de orice detalii 
decorative, prevăzută cu o intrare terminată în arc semicircular, surmontată de o 
fereastră simplă, cu fronton triunghiular simplu”. La fel de simplă, fațada laterală 


335Dukret Geza, Peter 1. Zoltan, Nagyvârad, Vâarosismertetă [Oradea, Ghid], Oradea, 1998, p. 17 
336Publicată de Biro şi “într-o formă asemănătoare” de Keresztury (Bir6, op.cit, nota 9) 
337Arhivele Statului Oradea, Fond Episcopia Greco-catolică, dosar nr. 140, fila 11 

a bisericii redată şi ea în schiță, corespunde cu cea actuală, fiind prevăzută cu 
3 ferestre în arc semicircular (Fig. nr. 14.b). Morfologia actuală a frontonului 
este ulterioară desenului, datat în anul 1857. Tipologia acestui fronton, arcuit în 
curbe şi contracurbe, este atestată și în cartea lui Bir6 Jozsef, apărută în 1932. 
Inspirat din Renașterea germană, dar potrivit cu spiritul barocului, el provine de la 
începutul secolului al XX-lea, probabil cu ocazia refacerii din 1928 (Fig.nr.1SP*. 

Situată pe malul drept al Crişului, Biserica (în diferitele ei ipostaze, inițial 
în lemn şi ulterior ca biserică de zid) a servit ca şi catedrală romano-catolică până 
în 1723, când a fost cedată călugărilor franciscani. La puţin timp după mutarea 
acestora în mănăstirea proprie (1731), ridicată în Olosig, Okolicsâny Jânos, 
noul episcop romano-catolic, a cedat-o paulinilor:». În 1752, episcopul romano- 
catolic Forgâcs Pâl a reînnoit-o în amintirea faptului că în această biserică a fost 
consacrat canonic şi lector în anul 1712:%. Episcopul romano-catolic Patachich 
Adâm a donat-o prin 1760 catolicilor armeni. În 1786, în timpul episcopului 
romano-catolic Kollonits, a fost cedată greco-catolicilor ruteni, care se aflau 
sub jurisdicţia episcopului unit Moise Dragoş. Din acest moment, biserica a fost 
administrată de preoţii Seminarului român unit, slujbele fiind oficiate în slavonă. 
Din această perioadă (1788), datează un contract pentru pictarea bisericii încheiat 
între pictorul loan Buda şi reprezentanţii comunităţii rutene unite din Oradea”. În 
acest contract de la Arhivele Statului Oradea, analizat de istoricul de artă Dr. Aurel 
Chiriac, pictorul se angaja să realizeze iconostasul bisericii “după regulă”, adică 
respectând întocmai canoanele bizantine: “îl voi vopsi cu culori după cuviinţă, 
între nori, 12 apostoli şi tot atâţea profeţi, după regulă, cu pictură frumoasă... 
Pentru munca de mai sus, domnul tuturor îmi va plăti, conform înţelegerii, 200 
florini renani”'*2. Între 1786-1912 biserica, devenită greco-catolică, a trecut sub 
jurisdicţia Episcopiei unite din Oradea, iar apoi, până în 1919 sub cea a episcopiei 
de Hajdudorogh. În 1948 a devenit biserică ortodoxă. 

De mici dimensiuni (16,20 m lungime; 6,42 m lăţime), biserica are 
pronaos din care se intră în nava unică, dreptunghiulară, prevăzută cu tavan drept 
şi terminată cu absidă poligonală. Edificiul este luminat prin câte trei ferestre 
simple, în segment de arc, situate pe fațadele laterale. Deasupra pronaosului se 


338 Biro Jozsef, op.cit. p. 91, nota16. 

339 la 12 mai 1736, după Bunitay V., Mâlnăsi O., A vâradi piispâkseg. A văradi piispăkăk a 
szâmuzetes e az ujraalapităs korâban (1566-1780), Debrețin, 1935, Ediţia din 2001 îngrijită de 
Szilâgyi Aladâr, p. 235 

340 Aceste faze sunt menţionate de Bir6, op. cit, p.6 

341 Apud Aurel Chiriac, Contractul privind pictarea bisericii rutenilor din Oradea la 1788, în Ars 
Transsilvaniae (red. Acad. Marius Porumb), VI, Institutul de Arheologie şi Istoria Artei Cluj- 
Napoca, Editura Academiei Române, Bucureşti, 1996, p. 150 

342Ibidem 

află un tum-clopotniţă din lemn cu acoperiş bulbat tipic baroc. Cele patru laturi 
ale tumului sunt prevăzute cu jaluzele de forma unor ferestre semicirculare. 
Fațada vestică se caracterizează prin aceeaşi simplitate. Deasupra portalului cu 
traseul în segment de arc, se află o fereastră rectangulară simplă, surmontată de un 
geam mic, rotund. Aşa cum se vede şi în schițele descoperite la Arhivele Statului 
Oradea, inițial fațada principală a bisericii se termina cu un fronton triunghiular”. 

Înfățişarea actuală a bisericii (Fig. nr. 16) corespunde în linii mari cu cea 
din desenul de la Arhivele Statului Oradea. Aceasta schiță se află împreună cu cea 
a reşedinței episcopale a lui Benkovich, un document datat în 1857. 

Pe planul de fațadă al unei reşedinţe extrem de modeste (Fig. nr. 17), de 
fapt o simplă casă, prevăzută cu fronton triunghiular şi zid de piatră (descoperit 
la Arhivele Statului Oradea, Fond Episcopia greco-catolică) se specifică faptul 
că aceasta a servit ca reşedinţă episcopală pentru Augustin Benkovich, episcop 
romano-catolic între anii 1682-1701: “Residentia Episcopalis lat. rit. Magno 
Varadinensis per Augustinum Benkovics, episcopum ab anno 1682-1701”, 
fiind utilizată ulterior ca depozit de grâne al domeniului episcopal (“tardius pro 
habitatione frumentarii Dominalis Episcopalis conversa”) şi demolată la mijlocul 
secolului al XIX-lea. Informaţia este confirmată de Bunyitay, care afirmă că 
episcopul Csâky Mikl6s (1737-1747) a construit un depozit de grâne pe locul fostei 
reşedinţe episcopale a lui Benkovich*. În inscripţia în limba latină de sub desen 
(pe care apare de altfel anul 1857) se consemnează şi evenimentul “demolării” 
acesteia, schiţa fiind realizată ““pro memoria”, probabil chiar înainte de demolare. 
Din asemănarea tipologică a desenului reşedinței cu cel al fațadelor Bisericii 
“Sfânta Brigitta”, ambele pe o hârtie de aceeaşi facură şi dimensiuni, rezultă că 
foarte probabil şi schițele nesemnate ale Bisericii de zid “Sfânta Brigitta” provin 
din secolul al XIX-lea, fiind datorate aceluiaşi autor. Atât tipologia desenului, cât şi 
a scrierii de pe foile de hârtie subțire, de mici dimensiuni, aflate în fondul Episcopiei 
greco-catolice de Oradea sunt similare întrutotul cu cele din planul color original 
(cu aceleaşi reprezentări şi informaţii), aflat în Arhiva Episcopiei romano-catolice 
Oradea. În ambele surse se poate vedea aceeaşi schiță a reşedinţei episcopale 
provizorii ridicate de episcopul Benkovich, o clădire modestă, mai degrabă o casă 
cu fronton triunghiular, fereastră şi poartă încadrată de doi stâlpi”. 


343 Arhivele Statului Oradea, Fond Episcopia greco-catolică, dosar nr 140, fila nr. 11 

344 Arhivele Statului Oradea, Fond Episcopia Greco-catolică, dosar. nr. 140, fila 12 

345Bunyitay Vincze, Mâlnăsi Odon, A văradi piispăkseg. A vâradi piispăkăk a szâmuzetes e az 
ujraalapităs korâban (1566-1780), Debrețin, 1935, ediţia din 2001 îngrijită de Szilâgyi Aladâr, p. 
267 
346https://www.ebihoreanul.ro/stiri/ultimma-or-31-3/documente-ale-episcopiei-romano-catolice- 
expuse-la-arhivele-nationale-din-oradea-14141 1.html 

347 Arhivele Statului Oradea, Fond Episcopia Greco-catolică, dosar. nr. 140, fila 12 


107 


https://biblioteca-digitala.ro 


După Bunyitay Vincze, primul document emis din casa-reşedinţă a lui 
Benkovich provine din anul 1699. Tot el consemnează că această clădire simplă 
în regim de parter, de dimensiuni modeste, a fost folosită de episcop mai ales 
pentru primirea oaspeţilor, fiind şi ea incendiată de trupele lui Francisc Rak6czi 
al II-lea**. 

Benkovich a încurajat stabilirea în oraş a ordinelor iezuit şi franciscan. 
În calitatea de preot catolic și stăpân domenial, episcopul a dat o diplomă 
referitoare la stabilirea iezuiţilor pe vechiul loc”, iar în 1699 a lăsat iezuiţilor 
o donaţie de 6000 de florini în vederea plătirii a doi profesori care să predea 
la școala primară iezuită*%. Tot pentru iezuiţi, episcopul a sprijinit construirea 
în apropierea Bisericii “Sfânta Brigitta”, pe locul fostei biserici iezuite “Sfântul 
Egidiu” a unui complex format din biserică şi mănăstire*!. Situată la vest de 
biserică, mănăstirea era o clădire simplă cu parter, cuprinzând apartamentele 
călugărilor, refectoriul, bucătăria şi cămara. Separat se aflau farmacia și școala. 
Terminat în 1703, complexul a fost incendiat în timpul revoltei antihabsburgice 
de trupele lui Bercsenyi, fiind reconstruit în 1726 şi în 1772. După desfiinţarea 
ordinului iezuit, mănăstirea şi biserica au fost donate Seminarului greco-catolic, 
fiind refăcute în secolul al XIX-lea. Benkovich a dat la 1 august 1701 o diplomă 
privilegială similară pentru călugării franciscani, ai cărui primi reprezentanţi 
în Oradea au participat la asediul din 1692 pentru a încuraja soldaţii şi a oferi 
asistenţă spirituală muribunzilor:*. 

Bunyitay Vincze consemnează că în 1702 Benkovich a început construirea 
unei noi catedrale:*. În acest scop a fost elaborat un proiect, iar în toamna anului 
1702 a fost adus la Oradea arhitectul vienez Johannes Koch, cu care episcopul 
a încheiat un contract. Din denumirea contractului reiese că chiar în 1702 au 
demarat activitățile de construcţie (“aedifivcanda initus an. 1702”) şi că era 
vorba de o biserică prevăzută cu 2 turnuri %, nava urma să aibă 12 m lungime, 
7 stânjeni lățime, altarul S$ stânjeni şi doi paşi lungime şi 4 stânjeni lățime și o 
sacristie de 5 stânjeni lungime, tumuri (fără acoperiş urmau sa aiba 10 stânjeni 
înălțime). Toate materialele trebuiau sa fie puse la dispoziţia constructorului de 
către episcop. Constructorul urma să primească 7000 de forinţi (florini renani, n.n. 


348Bunyitay V., Mâlnăsi O. op.cit, p. 185 

349Ibidem 

350Apud Schematismus...1896, Ediţia din 2010, p. 395 

351 Despre fosta mănăstiri iezuită, Nicolae Sabău, în Dicţionarul mănăstirilor din Transilavania, 
Banat, Crișana și Maramureș (Coord. Adrian Andrei Rusu), Presa Universitară Clujeană, Cluj- 
Napoca, 2000, p. 192 

352Bunyitay V., Mâlnâsi O. op.cit, p. 186, nota 73 

353Ibidem, p. 190 

354“Contractus Aug. Benkovich Ep. Varad,cum Joanne Koch Murariorum Magistro de Cathedrali 
Ecclesia cum duabus turris aedificanda initus an. 1702”, Apud Bir6 Jozsef, op. cit, p. 91 

A. C.), în afară de onorariu şi să finalizeze biserica în cea de-a treia vară*:. În 2 
octombrie Benkovich a achitat 750 de florini renani pentru primele cheltuieli de 
construcție?:, dar decesul său, survenit în data de 28 octombrie 1702 a determinat 
nefinalizarea proiectului”. 


Biserica romano-catolică “Sfântul Ladislau” (1723-1734); sfințită în 1756 


Primele monumente propriu-zise baroce au fost construite în deceniile 
trei-patru ale secolului al X VIII-lea. Biserica romano-catolică “Sfântul Ladislau” 
(1723-1734), Biserica romano-catolică din cartierul Seleuş (1728-1732) 
ilustrează o tipologie frecventă a barocului provincial, definită prin biserica-sală, 
cu plan simplu şi tum racordat prin ziduri în arc de cerc. Cele două monumente 
se caracterizează prin simplitate planimetrică şi sobrietate decorativă. Elementele 
de plastică arhitecturală sunt reduse şi concentrate la nivelul fațadei principale. 

Construită în primele decenii ale secolului al XVIII-lea, Biserica “Sfântul 
Ladislau” (Piaţa Unirii) ilustrează modestia resurselor oraşului în perioada 
posterioară eliberării Oradiei de sub dominaţia otomană. Nu există informaţii 
suficiente despre etapele construcţiei. Bir6 Jozsef afirmă că punerea pietrei de 
temelie ar fi putut avea loc în preajma anului 1720, mai degrabă după acest an:%. 
Papp Lajos, în ghidul său afirmă că construirea bisericii a avut loc între 1717- 
1734, sub coordonarea “meşterului constructor Suszter Ferenc, autorul planului 
fiind necunoscut”*!. Peter |. Zoltan susţine că monumentul a fost construit după 
anul 1720. 

În Șematismul Episcopiei romano-catolice din anul 1830 se menţionează 
că bazele Bisericii “Sfântul Ladislau” au fost puse în anul 1723, când s-a început 
construcția monumentului de către episcopul Csâky Imre şi capitlul orădean: 
“Magno Varadinum- Ujvâros:...Ecclesia Parochialis Emerici e Comitibus Csâky, 


355Bunyitay V, Mâlnăsi O, op.cit. p. 190 

356Bir6 Jozsef, op. cit,p.91 

357Ibidem, p. 6 

358Ibidem, p. 7- 10; Peter I. Zoltân, Nagyvârad râmai katolikus templomai, p. 48-58 

359Apud Kiss ]., Sziklay ]., A Katholikus Magyarorszâgl[Ungaria catolică], vol .II, Budapesta, 1902, 
p. 939 

360Bir6 J6zsef, op. cit., p. 7; În 1721 același episcop a început, pe cheltuală proprie, construirea 
Bisericii parohiale “Sfânta Anna'din Debrețin, cu ajutorul arhitectului Giovanni Battista Carlone, 
biserica fiind sfinţită în 1746. Bolta este prevăzută cu penetraţii în dreptul ferestrelor, la fel ca şi 
Biserica “Sfântul Ladislau” din Oradea 

362Peter I. Zoltân, Barocul orădean, în Jurnal Bihorean, 15 mai 2002 

Episcopi e Capituli impendiis pro Cathedrali condi coepta, anno 1723”. În 
continuare, se spune că la 10 ianuarie (fără precizarea anului), capitlul s-a mutat 
aici, aşa cum reiese și din inscripţia cronografică de deasupra porţii bisericii: “10 
Januarii Capitulum ad illam transivit, quamvis inscriptio in portae supercilio 
incisa: HonorlbVs DIVI regls LadisLal DICata sVrreXIt eandem primum anno 
1733 absolutam prodat. Turri attamen nisi 1790-1800 fuit decorata..”"*. Din 
inscripţia cronografică a bisericii nu reiese că capitlul s-ar fi mutat aici la 10 
ianuarie 1723, cum susţine Bird Jozsef (cu trimitere la Antonius Gan6czi)s, suma 
literelor latine redând anul 1733. În aceeaşi sursă, preluată de Bird Jozsef, se 
afirmă că la 13 ianuarie 1723 episcopul şi-a făcut intrarea sărbătorească în noua 
biserică, încă neterminată. 

Şi din documentul transcris de Bird J6zsef la Anexa nr.l rezultă că 
episcopul, împreună cu capitlul, au pus bazele noii catedrale şi după ce aceștia 
s-au mutat acolo din Biserica “Sfânta Brigitta”, această bisericuţă (Ecclesiola) 
a fost cedată paulinilor, eveniment care a avut loc prin 1730 (după Bir6 Jozsef, 
op.cit., p. 6)”. 

Documentele Vizitației parohiale din 1823 sunt în concordanţă cu 
informaţia din Șematismul menţionat. Din ele rezultă că în cazul acestei catedrale 
(Biserica “Sfântul Ladislau”): “structuram fuisse Anno 1723”, ceea ce ar putea 
însemna anul punerii pietrei de temelie a bisericii. Conform aceleiaşi vizitaţii 
parohiale, sanctuarul bisericii a fost terminat abia în 1732, iar întreaga navă, 
fără tumuri, “mai târziu, aşa cum reiese şi din inscripţia cronografică”... “a 
fost consacrată, cu adevărat, la 23 mai 1756 de episcopul Forgâch Pâl”*. De 


363 Schematismus Venerabilis Cleri Diocesis Magno Varadinensispro Anno 1830, Magno Varadinensis, 

364Ibidem 

Chryszy Civitas Varadinensis inchoaverat... ad quam ubi transivisset Episcopus cum Capitulo, 
Ecclesiola hac cessa fuit Patribus Ordinis Sancti Pauli ]. Eremitae...” 

368Ibidem,p. 117, Anexa IV Acta Visitationis Canonicae et Parochiae Magno- Varadinensis A. 1823: 
“Hanc Ecclesiam primitus pro Cathedralis per predecesores Nostros Epp. V Emericum Comitem 
Csâky, et Stephanum Liberum Baroneni Luzsinsk junctium cum venerabili capitulo structam 
fuisse Anno 1723, saltim quoad sanctuarium perfectam Anno 1732, quoad navim totam, sine 
Tuerri tamen tardim adjecta et superliminaris lapidis chronostica inscriptionem; consecratam 
vero 1756 Die 23-aMaii per Paulum et comitibus Forgâch Episcopum Varadiensem. Este puțin 
probabilă informaţia transmisă de Bunyitay V, Mâlnăsi O, A vâradi piispâkseg. A văradi piispăk&k 
a szâmuzetes e az ujraalapităs kordban (1566-1780), Debrețin, 1935, ediţia din 2001 îngrijită de 
Szilăgyi Aladâr, p.222, conform căreia, episcopul Csâky Imre ar fi. pus piatra de temelie a acestei 
biserici, consacrate Sfântului Ladislau, în data de 24 mai 1731 


110 


https://biblioteca-digitala.ro 


asemenea, Kiss Jânos şi Sziklay Jânos, în lucrarea A Karholikus Magyarorszăg, 
vol. II, publicată în anul 1902, cu 30 de ani înainte de apariţia cărţii lui Bir6 
Jozsef, afirmă că episcopul Csâky Imre “a început să construiască în 1723 biserica 
în onoarea Sfântului Ladislau”. 

Începerea construirii bisericii în anul 1723 este confirmată şi de inscripţia 
în limba maghiară de pe placa aşezată în exteriorul bisericii în data de 26 iunie 
1892, cu ocazia împlinirii a 200 de ani de la eliberarea oraşului de sub dominație 
otomană. Ultima propoziţie, cu litere mai mici, precizează construirea bisericii în 
anul 1723 (fără îndoială anul începerii acesteia): “ e templom epult 1723-ban”(Fig. 
nr. 18). 

Cifrele romane din inscripţia redată în cronostih deasupra portalului: 
“HonorlbVs DIVI regls LADISLAI DICata sVrrexIt”(ridicată în onoarea sfântului 
rege Ladislau) dau anul 1733 (anul finalizării întregii nave, după Bir6), dar în 
Registrele de cheltuieli ale bisericii, figurează şi anul 1734. Nu se cunoaşte 
autorul planului bisericii; între anii 1731-1734, în Registrele de cheltuieli ale 
Episcopiei romano-catolice figurează Franciscus Suszter, “Murariorum Magister”, 
care a fost angajat de capirlu prin contract şi a condus lucrările de construcţie 
ale navei, în calitatea de “Magister murariorum”. Din Registrul de cheltuieli al 
bisericii rezultă că Franciscus Suszter a primit 60 de florini pentru realizarea 
fundaţiei bisericii, cu excepţia sanctuarului”. 

Construcţia bisericii s-a prelungit şi datorită refacerii sanctuarului în 
timpul episcopilor Okolicsany Jânos (1734-1736) şi Csâky Mikl6s (1737-1747), 
probabil în anul 1741, după Bird Jozsef *2. Se ştie că Csâky Mikl6s ar fi dorit să 
ridice o altă catedrală, nefiind mulţumit de biserica aflată în construcție. În acest 
scop, a apelat la arhitectul Fortunato da Prati, iar după moartea acestuia, a luat 
legătura cu arhitectul paulin Vepi Mathe. Acestuia din urmă i-a cerut să realizeze 
planul unei noi catedrale sau cel puţin să o revizuiască pe cea existentă. Nu se 
cunosc exact modificările aduse de episcop. 

În acelaşi an, la 27 iunie 1739, episcopul Csâky Miklos a sfinţit o statuie a 
Sfântului Ladislau, dezvelită cu prilejul sărbătorii sfântului şi aşezată apropierea 
bisericii”. Lucrarea era o sculptură barocă de factură modestă, provincială. 


369 Kiss Jânos, Sziklay Jânos, A Katholikus MagyarorszâglUngaria catolică], vol .Il, Budapesta, 
1902, p. 937 

370 Bir6 Jâzsef , op.cit. p. 7 şi Anexa nr. V, 117-118: Peter Z., Szent Lâszld temploma [Biserica Sf. 
Ladislau], în Bihari Napl6, 1990, IV, 26 

371Bir6 Jozsef, op. cit., p. 118“ Murariorum Magister Franciscus Suszter secundum contractu cum 
initum ab una orgia habet fl. 3x30, pro fundamenti hoc Ecclesia extra sanctuarium habet orgias 60, 
pro quibus secundo contracto solvi 210...” 

372Ibidem, p. 7 şi la p. 118, Anexa VI (O scrisoare a episcopului Csâky Miklos din 1737, afirmă că 
: “az Sanctuarium felâll” și Anexa VII) 

373 Horvâth Jen6, Nagyvărad târtenete, Budapesta, 1942, p. 103; Bunyitay V., op. cit., p. 260 

În perioada comunistă, statuia a fost îngropată din inițiativa unor specialişti ai 
muzeului pentru a evita distrugerea sau dispariţia acesteia. Ea a fost restaurată şi a 
fost aşezată paralel cu faţada laterală, dinspre intrare a Bazilicii romano-catolice, 
unde poate fi văzută în prezent. 

În anul 1739 exista în mod cert sacristia, situată pe latura nordică a 
monumentului, alcătuită din două încăperi”. Aceasta este menţionată într-o 
scrisoare a episcopului Csâky Mikl6s din 29 octombrie 1739. 

Biserica a fost sfinţită la data de 23 mai 1756 de episcopul romano- 
catolic Forgâcs Pâl* şi a servit ca şi catedrală romano-catolică a oraşului până în 
1780, anul consacrării noii catedrale romano-catolice, integrate monumentalului 
complex baroc. În această perioadă, tumul încă nu fusese construit. În absenţa 
acestuia, clopotele au fost montate în exteriorul bisericii, pe un suport, situația 
menţinându-se până în anul 1780. 

De secţiune pătrată, tumul a fost construit între iulie 1790- 30 noiembrie 
1800, de către parohul Zolnay Antal (1790-1800), reflectând influenţa barocului 
târziu*”. La 1800, tumul şi acoperişul erau terminate, deoarece în acest an a fost 
fixată crucea pe coiful tumului"*. În 1884 s-a înlocuit şarpanta navei şi acoperişul 
tumului cu un coif din tablă de aramă'”. Biserica a fost restaurată ultima dată între 
anii 1991-1994. 

În gravura publicată de Bir6 Jozsef (Fig.nr. 19)» este reprezentată, față 
în față cu biserica, fosta reşedinţă episcopală romano-catolică, care a funcționat 
ca gimnaziu din 1778 şi arhigimnaziu. Din 1780, la iniţiativa împărătesei Maria 
Tereza, instituţia a primit rangul de Academie imperială, odată cu inaugurarea 
studiilor superioare de Filosofie. Clădirea în care a funcţionat aceasta era un palat 
baroc extrem de modest, prevăzut cu un portal proeminent. Paralel cu fațada 
laterală a Bisericii “Sfântul Ladislau” este redată, în aceeași gravură, statuia 
barocă modestă a sfântului, ridicată de episcopul Csâky Mikl6s în 1739. 

Biserica are un plan simplu. Din pronaosul boltit în cruce, surmontat de 
tribuna orgii, se intră în nava unică, dreptunghiulară, înzestrată cu cor şi absidă 
poligonală, prevăzută pe latura nordică cu o sacristie, formată din două încăperi. 
Nava este acoperită cu o boltă cilindrică, cu penetraţii, care se sprijină direct pe 


37 4Bir6 J6zsef, op.cit, p. 7 

375Ibidem, Anexa nr. IX, pl 18 ;“capellam ad latu Ecclesiae suae sitam attinit”, într-o scrisoare din 
1739 

376Ibidem, p. 7 

377 “Antonius Zolnay lulii 1790-ad 30 nov. 1800 aedificans modernam Eccl. Turrim” (Bir ]., 
op.cit. p. 117) 

378Apud Peter l. Zoltân, Trei secole de arhitectură orădeană, Editura Muzeului Ţării Crişurilor, 
Oradea, 2003, p.9 

379Ibidem 

380Bir6 J6zsef., op. cit, Anexa 2 

pereţi, în spaţiul dintre ele aflându-se câte o fereastră. Acest sistem de boltire 
este vizibil şi în schița de plan realizată de Bir6 Jozsef, în contrast cu pronaosul 
boltit în cruce, prevăzut cu trei travee**. Sanctuarul, mai îngust (8,05 m lăţime) 
şi mai scund, este prevăzut cu o calotă semisferică cu câte două penetraţii, 
cele din dreapta, lăsând loc unor ferestre. Exteriorul bisericii prezintă aceeaşi 
simplitate. Fațadele laterale sunt ritmate prin lesene simple, care încadrează nişte 
ferestre semicirculare. Fațada vestică, deși individualizată decorativ, are aceeaşi 
simplitate formală. Portalul principal, rectangular, este surmontat de o fereastră 
simplă, elipsoidală şi încadrat de pilaştri toscani. Turnul (45 m înălţime) de plan 
pătrat, adosat fațadei vestice, este racordat prin intermediul unor “panouri în 
oglindă”, având trei niveluri de retrageri succesive. Cele patru laturi ale turnului 
sunt străpunse de ferestre semicirculare, cu bolţarul median marcat şi supraînălţat, 
fiind încoronate cu sprâncene de cornişă curbate. Tipologia acestora, alături de 
adânciturile în formă de panouri practicate la baza lor, contrastează cu articularea 
navei, atestând influenţa barocului târziu. 

Din însărcinarea episcopului Forgâcs Pâl au fost aduse de la Roma moaştele 
Sfântului Defendens şi corpul Sfântului Bonifaciu:. În 1 mai 1749, respectiv 5 
iunie 1750, acestea au fost aşezate în biserică (la vremea respectivă, catedrala 
romano-catolică a oraşului) în cadrul unor procesiuni religioase. 

În navă se află altarul principal cu ancadrament baroc, considerat cel mai 
vechi din Oradea (însă cu o pictură din 1836 realizată de Friedrich Silcher*), 


381lbidem, Anexa 3 

382Schematismus Venerabilis Cleri Diocesis Magno-Varadinensis L. Ritus Pro Anno 1824, Magno- 
Varadini, Typis loannis Tichy, p. 142: “5. Corpus S. Bonifacii et Reliquiae S. Defendentis Mart. 
Ab Excellentisssimo condam Domino Com. Paulo Forgâch Episcopo Varadinensi A. 1748 Roma 
impetratae et in hordiernum piae Fidelium Veneratione in Ecclesia Parochiali Varad exposita” 
383Bunyitay Vincze, Mâlnăsi Odân „op. cit., p. 297 

384Pictura de altar îl reprezintă pe Sfântul Ladislau predând cheile Catedralei din Oradea 
episcopului romano-catolic al orașului. Scena este o aluzie la tradiţia medievală referitoare la 
fondarea Episcopiei romano-catolice şi a capitlului romano-catolic de Oradea de către regele 
maghiar Ladislau (1040-1095). Conform tradiţiei medievale despre viața Sfântului Ladislau, 
acesta a construit prima catedrală romano-catolică din Oradea, în Cetate, în urma unei viziuni 
miraculoase dintr-un vis a Fecioarei Maria. 

În pictura altarului principal al Bisericii “Sfântul Ladislau” din centrul orașului este reprezentată, 
în fundal, fosta Catedrală romano-catolică din Cetatea Oradea, monument construit în 1078 
de Ladislau şi distrus în 1618 de principele transilvănean Gabriel Bethlen (în maghiară Bethlen 
Gâbor, 1613-1629, http://enciclopediaromaniei.ro/wiki/Gabriel Bethlen). Evenimentul este atestat 
istoriografic şi în Șematismele Episcopiei romano-catolice de Oradea: “Ecclesia seu Basilica B. M. V. 
Cathedralis, per Divum Ladislaum Regem A.C. 1078 fundata. Per Principem Gabrielem Bethlen A. 
1618 diruta” (Schematismus Venerabilis Cleri Diocesis Magno- Varadinensis L. Ritus Pro Anno 1824, 
Magno-Varadini, Typis Ioannis Tichy, p. 134). Adrian Andrei Rusu, în Cetatea Oradea. Monografie 
arheologică, vol. 1, Zona Palatului episcopal, Editura Muzeului Ţării Crișurilor, Oradea, 2002, p. 57, 
confirmă faptul că Palatul episcopal din Cetate şi Catedrala de aici au a fost demolate la ordinul 

un amvon surmontat de un înger trompet, realizat în stilul barocului tardiv, 
precum şi patru altare laterale, cu ancadramente în formă de fronton triunghiular, 
realizate în prima jumătate a secolului al XIX-lea. Două dintre picturile de 
altar, cu reprezentarea Sfântului Nepomuc, respectiv a Sfântului Bonifaciu, au 
fost realizate în 1861 de pictorul orădean B6hm Pâl (1839-1905), încadrându-se 
stilului neoclasic. În faţa sanctuarului se află două altare mai mici, consacrate 
Immaculatei, respectiv Inimii lui lisus. Decorația plafonantă în frescă este opera 
pictorului Thury Gyula, fiind realizată în 1908. 

Reflectând modestia mijloacelor provinciale, Biserica romano-catolică 
“Sfântul Ladislau” (Fig. nr. 20) ilustrează o tipologie simplificată, dar de largă 
difuziune, cu analogii în Austria de Jos (Tirol,Voralburb,Salzburg) şi Germania 
sudică. În acest sens, un element specific bisericilor austriece îl constituie tribuna 
orgii, susţinută de stâlpi şi bolți în cruce. Sanctuarul alungit are analogii cu 
sanctuarul de la Weissenau::. 

În anul 1782 canonicul orădean Fay Ferenc (1759-1785) a început 
construirea unei biserici romano-catolice la Furta*. Sfinţită în 1791 şi consacrată 
tot Sfântului Ladislau, biserica este o copie mai modestă a celei din Oradea (Fig. 
nr. 21). Astfel, cele două monumente au în comun concepţia fațadei exterioare, 
organizate în jurul tumului, racordarea acestuia prin “panouri în oglindă”, de 
forma unor triunghiuri cu baza arcuită, tipologia ferestrelor de la ultimul nivel 
al tumurilor (prevăzute cu jaluzele, pervaze, sprâncene de comişă în segment 
de arc), precum şi ritmarea fațadelor laterale prin lesene simple, alterate cu 
ferestre”. La 26 iunie 1892 a fost aşezată pe peretele exterior, dinspre sanctuar, o 


principelui Gabriel Bethlen, iar materialele de construcţie au fost folosite la ridicarea noii cetăți. 
Pictura de altar din 1863 transpune o gravură inclusă în Dissertatio Historico-Critica de S. Ladislao, 
lucrare publicată la Viena în 1776 de Ant. Ganoczy, fiind o aluzie la restauraţia catolică, realizată 
în Oradea în 1692, după 134 de ani de dominație protestantă. În fosta Catedrală romano- catolică 
din Cetate se afla și mormântul Sfântului Ladislau, devenit (datorită vindecărilor miraculoase) loc 
de pelerinaj în Evul Mediu. Mormântul a fost răscolit la 22 iunie 1565, pe fondul confruntărilor 
dintre catolici şi protestanți, de trupele principelui loan Sigismund (Jânos Zsigmond Zâpolya), 
trecut la unitarianism. 

Osemintele regelui sanctificat au fost duse ulterior, pe ascuns la Strigoniu (Esztergom), prin grija 
călugărului Benedict Zegeni (Apud. D. Marta, op.cit.) 

385Bir6 Jâzsef, op. cit.,p. 8 

386Schematismus  Venerabilis Cleri Diocesis Magno Varadinensis pro Anno 1830, Magno 
Varadinensis, 1830:“Franciscus Fây de Eadem (1759-1785)... 1759, 9 Aprilis installatus Canonicus 
Varad sub conditione de translocanda residentia canonicali...Ecclesiam spendidam et Parochiam 
in Praepositurae Minoris possesione, Furta, erexit ac animarum Curatorem in eam induxit..., 
p. 153; În Schematismus Venerabilis Cleri Diocesis Magno Varadinensis pro Anno 1824 este 
menţionată restaurarea Parohiei romano-catolice din Furta în anul 1782 

387 Angyal Lâszl6 Andrâs (ed.), Horvâth 1., Masits L., M. Nepper I., M6dy G., Nyakas M., Pataky 
E., Râcz ]., Râcz Z., P Szalay E., Takâcs B., Varga G., Hajdu Bihar 6vszâzadai, Debrețin, 2000, p. 279 

plăcuță memorială, celebrând 200 de ani de la eliberarea oraşului de sub dominație 
otomană, la 5 iunie 1692%. 


Biserica romano-catolică “Sfânta Treime” (Parohia Seleuș) 1728-1732 


Concomitent, între anii 1728-1732, după Kiss Jânos, Sziklay Jânos, a fost 
construită Biserica parohială romano-catolică “Sfânta Treime” din zona Seleuş, 
care la vremea respectivă era un mic sat în afara oraşului Oradea (Str. Bumbacului, 
nr. ), Fig. nr. 22%. Anii de construcție menţionaţi mai sus sunt confirmaţi de 
Șematismele Episcopiei romano-catolice de Oradea, care se referă la începerea 
construirii monumentului în 1728 de episcopul cardinal Csâky Emericus /Imre 
(1702-1732), terminarea şi sfinţirea bisericii în data de 8 iunie 1732 de episcopul 
Luzânsky Istvân (1733-1734), în duminica Sfintei Treimi, în onoarea Sfântului 
Emeric, patronul respectivului cardinal: “Ecclesia anno 1728 a Cardinale 
Episcopo, Emerici e Comitibus Csâky condi coepta, anno 1732 consummata 
et per Stephanum L. B. Luzinzsky, Suffraganeum et canonicum Varadiensem, 
Dominica S.S. Trinitates (8-a Junii) e. a. benedicta est in honorem S. Emerici D. 
Patroni ipsius cardinalis...”:%. 

Bunyitay Vincze afirmă că edificarea bisericii a fost începută de episcopul 
romano-catolic Csâky Imre în 1729. Tot el afirmă că în această perioadă biserica 
era prevăzută cu un tum din lemn””. Alte informaţii, transmise de Bunyitay, se 
referă la fostele altare ale bisericii. Astfel, fostul altar principal îl reprezenta 
pe “Sfântul Ladislau călare, scoțând apă din stâncă”, la dreapta acestuia se afla 
altarul închinat “Sfântului Adalbert”, iar la stânga sa, un altar consacrat “Sfântului 
Nicolae”; alte două mici altare, donate de Buday Istvân, respectiv de Bucsy Mihâly 
erau consacrate “Fecioarei Maria” (prototipul din Mariazell) şi “Sfintei Ana'*”. 
Altarul actual cu reprezentarea picturală a “Sfintei Treimi” a fost consacrat în 
anul 1825 de către episcopul Josephus Vurum*>. 

Se ştie că episcopul Csâky Miklos (1737-1747) a furnizat pentru realizarea 
tumului o parte din materialele depozitate în Orașul Nou în vederea construirii noii 


388Papp Lajos, Nagyvârad. Vârosismertetes, Oradea, 1943, p. 77 

389Kiss Jânos, Sziklay Jânos, A katholikus Magyarorszăg [Ungaria catolică], vol. II, Budapesta, 
1902, p. 939 

390Schematismus Historicus Venerabilis Cleri Diocesis Magno-Varadinensis pro Anno 189, 
Episcopia romano-catolică de Oradea, Varadinum Script, Oradea, Ediţia a II-a, 2010, p. 235 
391Bunyitay Vincze, Mâlnăsi Odân, op.cit., p.250 

392Ibidem, p. 250-251 

393Schematismus Historicus Venerabilis Cleri Diocesis Magno- Varadinensis pro Anno 18%, 
Varadinum Script, Oradea, Ediţia a II-a, 2010, loc. cit 

catedrale romano-catolice. Peter |. Zoltân consideră că turnul ar fi fost construit 
în a doua jumătate a secolului al XVIII-lea». Cert este că tipologia tumului şi a 
bisericii a fost reluată într-o variantă asemănătoare la Biserica romano-catolică 
din localitatea Barand (Ungaria), Fig. nr. 23, a cărei piatră de temelie a fost pusă 
de acelaşi episcop, Csâky Mikl6s, la 10 iunie 1747%s. La 29 septembrie 1752 
această biserică a fost sfinţită, fiind consacrată Înălţării la cer a Fecioarei Maria. 
Clopotele şi orga bisericii au fost dăruite de Episcopia romano-catolică din 
Oradea:*. 

La ambele biserici, faţada vestică este dominată de tumul monumental, 
încoronat de un acoperiş baroc, alcătuit dintr-o altemanţă inedită de îngustări şi 
evazări, de o factură aproape identică. La fiecare din cele două biserici, corpul 
tumului, de secţiune pătrată, este racordat navei prin “panouri în oglindă”, tipice 
barocului provincial, iar colţurile acestora susţin câte o urnă clasicizantă. 

Motivul intrării la Biserica parohială din Seleuş este introdus printr-un 
pronunţat rezalit. Legătura dintre acesta şi pereţii navei se realizează, în manieră 
barocă, printr-o uşoară curbare a pereţilor. Portalul principal, rectangular este 
prevăzut cu un ancadrament “cu urechi”, tipic baroc, surmontat de o sprânceană 
de comişă, arcuită și flancată de două ume decorative. 

Nivelul etajului este marcat printr-o statuie a Fecioarei Maria, dispusă 
într-o nişă practicată în perete. Demarcaţia dintre navă şi tumm se realizează printr-o 
comişă multiplu profilată. Peretele de la primul registru, dominat de statuia Mariei 
şi de la cel de-al doilea, situat deasupra cornişei, este profilat prin panouri adâncite 
sub forma unor chenare treptate, tipice barocului târziu. Întreaga faţadă principală 
este divizată în 3 registre, ritmate fiecare prin lesene. Fațadele laterale sunt tratate 
simplu, fără nici o articulare plastică. Pereţii acestora sunt prevăzuţi cu câte patru 
ferestre semicirculare simplu profilate. 

La ultimul nivel, toate cele patru feţe ale turnului sunt prevăzute cu ferestre 
semicirculare cu jaluzele şi chenare simple din piatră profilată. Pilaştrii înguști 
care articulează colţurile tumului se termină cu capiteluri simplificate, de tip 
toscan. Comişa în retrageri treptate se arcuieşte puternic, integrând pe toate cele 
patru laturi motivul ceasului. În ceea ce privește organizarea interiorului, biserica, 
renovată în 1951, ilustrează tipologia simplificată a bisericii-sală, prevăzută cu 
absidă semicirculară. 


394Peter Il. Zoltân, Nagyvărad râmai katolikus templomai, Editura Literatus, 1992, p. 120; 
Szenthâromsăg templom Nagyvărad Sz5llâs, în Katolikus Vârad, nr. 6, iunie 2009, p. 5 
395Schematismus Historicus Venerabilis Cleri Diocesis Magno- Varadinensis Latinorum pro Anno 
1896, Ediţia a I-a, Episcopia romano-catolică de Oradea, Varadinum Script, Oradea, 2010, p. 269 
396Angyal L. A. (ed.), ... opcit., p. 223-224 

Fosta mănăstire a franciscanilor (1731-1747;1788) şi fosta Biserică a 
franciscanilor (1732-1748), azi Biserica romano-catolică Olosig 


Prima menţiune documentară referitoare la franciscanii din Oradea 
datează din 1298, când s-a ţinut aici congregația acestora. În acea perioadă, una 
din motivațiile activităţii misionare a ordinului o constituia prezenţa cumanilor 
păgâni pe teritoriul episcopiei. La început dependentă de Eger, mănăstirea 
orădeană a devenit prin 1379 centrul unei custodii proprii, din care făceau parte 
mănăstirile din Beregovo, Tileagd, Satu-Mare, Debrețin. Nucleul franciscan 
din Oradea şi-a păstrat importanţa şi în secolul al XVI-lea, când aici s-au ţinut 
majoritatea congregaţiilor diecezei conventuale*”. În contextul Reformei, în 1580, 
franciscanii au fost nevoiţi să-şi abandoneze biserica şi mănăstirea. În această 
perioadă, dar şi cu ocazia asediilor Cetăţii din anii 1660 şi 1692, au fost distruse 
cea mai mare parte a clădirilor pe care le deţineau. 

După eliberarea oraşului, în contextul restauraţiei catolice, episcopul 
romano-catolic Augustin Benkovich s-a gândit să suplinească lipsa preoţilor 
prin readucerea ordinelor iezuit şi franciscan, la 5 iunie 1691. Acestora din urmă 
le reconfirmă dreptul asupra vechiului sediu, prin Diploma din | august 1701. 
După plecarea turcilor, episcopul a început construirea bisericii, a locuinţelor 
canonicale şi a unui sediu nou pentru franciscani". În timpul evenimentelor 
determinate de revolta lui Francisc Rakoczi al II-lea, a fost incendiată atât Biserica 
“Sfânta Brigitta” cât şi mănăstirea şi biserica franciscanilor. Cu sprijinul unor 
binefăcători, franciscanii au reuşit să-şi reconstruiască o mică mănăstire, în care 
s-au şi mutat în 1713. În această perioadă au primit în folosință Biserica “Sfânta 
Brigitta”, singura biserică catolică a oraşului. În 1716 franciscanii au fost puşi 
sub coordonarea preotului Gârgey Istvân, care a slujit în aceeaşi biserică până în 
1723. În condiţiile restabilirii capitlului orădean (1712), numitul preot s-a stabilit 
în Orașul Nou în 1719, unde şi-a transformat casa în capelă. Pe acest loc, capitlul 
a început construirea unei noi biserici (Biserica “Sfântul Ladislau”), în care s-a 
mutat după terminarea sanctuarului, în 1723 (probabil o transcriere greşită, fiind 
vorba în realitate de anul 1732, n.n. A.C.). Franciscanii însă au mai rămas încă 8 
ani în Biserica “Sfânta Brigitta”>. 

În condiţiile creşterii numărului credincioşilor, în 1726 episcopul Csâky 
Imre a donat franciscanilor un teren în Olosig, în vederea construirii unei biserici 


397Em6di Tamas, Mănăstirea franciscanilor conventuali din Oradea, în Ars Transilvaniae (red. 
Acad. Marius Porumb), VII, Institutul de Arheologie şi Istoria Artei Cluj-Napoca, Editura 
Academiei Române, Bucureşti, 1997, p. 84 

398Bunyitay Vincze, Mâlnâsi, op.cit., p. 203 

399Posta Sândor, Adalekok a nagyvâradi sziirke barâtok tortenetehez [Date referitoare la istoria 
călugărilor franciscani din Oradea], în Magyar Sion, Ezstergom, 1868, p. 438 

şi mănăstiri mai încăpătoare. Pe acest teren se aflau grădinile nobilului Bucsyi 
Mihâly, comite de Bihor şi sprijinitor al franciscanilor. Donaţia a fost întărită de 
episcop prin actul din 28 iulie 1726%. Aici, franciscanii şi-au construit o mică capelă 
şi o mănăstire, în care s-au mutat în 1731+ (care a stat la baza actualului Spital 
militar din Oradea). Clădirea cu un singur nivel, terminată în 1747 şi supraetajată 
în 1788, se caracterizează prin simplitate şi funcţionalitate (Str. Dunării, nr. 3). 
Fațada principală, nedecorată, este divizată în 8 axe verticale, corespunzătoare 
ferestrelor simple, neprofilate:?. Concomitent cu mutarea franciscanilor în noua 
mănăstire, s-a început construirea bisericii acestora, sub coordonarea lui Doroszlâi 
Felician, conducătorul Ordinului în perioada 1729-1741. 

Biserica franciscanilor a fost construită între 1732-1748** pe locul actualei 
biserici parohiale Olosig, piatra de temelie fiind pusă la 1l mai 1732. După 1l ani 
era terminat sanctuarul, altarul principal fiind sfinţit la 18 august 1743+:. Aşa cum 
se vede în fotografii şi gravuri de epocă (una din ele aflată în Colecţia Muzeului 
Ţării Crişurilor Oradea, Fig. nr. 24), biserica avea o faţadă ritmată prin pilaştri 
cu capiteluri toscane, situaţi pe socluri înalte şi încoronați cu un antablament cu 
comişa profilată şi arcuită în dreptul capitelurilor“*. Fațada principală era divizată 
pe verticală în trei registre, dintre care cel central e delimitat printr-o pereche de 
pilaştri dublu profilaţi, ieşiţi uşor în rezalit. Deasupra portalului rectangular se 
afla un ancadrament din piatră, prevăzut cu ume, iar la nivelul etajului o fereastră, 
tipic barocă, în formă de vioară. Deasupra antablamentului, cei doi pilaştri erau 
reuniți printr-un fronton baroc semicircular. Fațada principală era ritmată şi prin 
trei nişe practicate în perete în care erau plasate statui de sfinţi. Coronamentul 
fațadei, terminat cu fronton triunghiular, era racordat prin volute tipice stilului, 
surmontate de două statui de sfinţi. De plan longitudinal, edificiul era prevăzut 
cu pronaos, naos Şi sanctuar, deasupra căruia s-a ridicat, conform obiceiului 
franciscan, un tum mic cu acoperiş în formă de bulb, vizibil şi în gravura lui 
Joseph Schiitz din 1817. 

Terminată în 1748 cu tum cu tot şi sfinţită la 20 aprilie 1749 de episcopul 
Forgâcs Pâl, Biserica franciscanilor era la vremea respectivă prima biserică de 


4001bidem, p. 441 

401 Karâcsony Jânos, A Nagyvârad olaszi râmai -katolikus plebania templom rovid tărtenete [Scurtă 
istorie a bisericii parohiale romano-catolice Olosig], Oradea, 1884, p. 4 

402După desființarea Ordinului franciscan de Iosif al II-lea, în 1786, edificiul a servit ca internat 
militar; în 1819, în ideea că edificiile secularizate trebuiau să servească unor scopuri educative sau 
utilitare, clădirea a devenit şcoală militară, iar de la mijlocul secolului, spital militar. Tot atunci s-a 
construit, în 1859, aripa principală a spitalului. 

403Apud Kiss Jânos, Sziklay Jânos, A Katholikus MagyarorszăglUngaria catolică], vol .11, Budapesta, 
1902, p. 937 

404Karâcsony Jânos, op.cit., p. 6 


405 Biserica franciscanilor, Colecţia de fotografii a Muzeului Țării Crișurilor 

mari proporţii din Olosig**. Biserica avea 7 altare, construite în a doua jumătate a 
secolului al XVIII-lea, pe baza donațiilor unor binefăcători ai ordinului. 

Franciscanii au rămas aici până în 1788, când s-a pus în aplicare decretul 
iozefin de desființare a ordinului franciscan din 27 noiembrie 1787. Plecarea 
franciscanilor a fost regretată de comunitatea credincioşilor din Olosig, care la 7 
ianuarie 1788 au înaintat un memoriu episcopului Kalatay Francisc, cerându-i să 
împiedice aplicarea decretului“. 

În 1876, arhitectul orădean Knapp Francisc a construit un nou turn baroc. 
În 1903 biserica a fost demolată şi reconstruită în stil eclectic (fiind cunoscută sub 
denumirea de Biserica romano-catolică Olosig) de către Sztarill Francisc, după 
planurile arhitectului Riman6czy Kâlman. Atunci s-a reconstruit şi turnul actual, 
flancat de alte două tumuri mai mici“. Din vechea biserică a rămas doar cripta, 
ancadramentele baroce ale altarelor laterale, precum şi frumosul amvon, realizat 
în stilul barocului matur, de la mijlocul secolului al XVIII-lea, pe baza donaţiei 
nobilului Bethy Mihâly. 


Fosta Biserică a paulinilor(1742-1772), azi Biserica romano-catolică 
premonstratensă “ Maica Indurerată” 


În a doua jumătate a secolului al XVIII-lea au fost ridicate fosta 
Biserică a paulinilor (1742-1772) şi Capela mizericordienilor (1754-1759), 
caracterizate prin mai multă originalitate din punct de vedere structural, al 
organizării spaţiale şi al soluţiilor de acoperire a edificiului. Dintre construcţiile 
ecleziastice din prima jumătate a secolului al XVIII-lea, cea mai reprezentativă 
din punct de vedere artistic este fosta biserică a paulinilor, azi Biserica romano- 
catolică premonstratensă cu hramul “Maica Îndurerată”. Cedată în 1802 
Ordinului premonstratens, biserica s-a păstrat în forma originară până în zilele 
noastre (Str. Roman Ciorogariu, nr. 14). 

Singurul ordin monastic medieval de origine maghiară, Ordinul paulin 
(“Ordo Fratrum Sancti Pauli Primi Eremitae”) a fost fondat la mijlocul 
secolului al XIII-lea de canonicul Eusebiu din Esztergom; în 1308 a adoptat 
regula Sfântului Augustin. În Șematismul Episcopiei romano-catolice de 


406 Data consacrării bisericii este confirmată şi de o inscripţie în latină aflată lângă altarul Sf. Iosif 
şi Francisc: “ANNO MDCCXLIX/ DIE XX APRIL SEU/ DOM. Il POST PASCHA/ CONSECRATA 
EST ECCLEA/ HAEC IN VENERAT. S. SPIRITUS/ PER EX I. R. C PAULUM FORGACH/ EP. 
VARAD. SUB GUARDIA/ NATU. P. ATHANASII/ HIHALMI/” 

407 Posta Sândor, op. cit. , p. 445 

408 Peter 1. Zoltân, Az olaszi plebaniatemplom [Biserica parohială (romano-catolică, n.n.) din 
Olosig], în Bihari Napl6, 1992, 9 II 

Oradea din 1896 este menţionată existenţa unei mănăstiri cu hramul Fecioarei 
Maria (“B. Mariae V. de Kăpolna”), aparţinând Ordinului paulin, dispusă 
la nord de oraş, în apropierea muntelui Bihari-hăg6 (?). Devastată, arsă 
religioase cu adepţii Reformei şi în cele din urmă s-a prăbuşit: “Septentrionem 
versus a civitate, in vicinitate montis Bihari-hâg6 vocati supra caput cuiusdam 
fontis salientis erat fundata- ab incerto benefactore, qui tamen inter Episcopos 
Varadienses est quaerendus. Multoties expoliata, combusta, semper restituta: 
at anno 1566 pulsis ex ea Religiosis, sola, derelicta, tantem collapsa est. Nunc 
obscura tantum existant vestigia”*. În Șematismul Episcopiei romano-catolice 
din anul 1824 se precizează că această mănăstire a fost fondată în anul 1294: 
“conventus Kâpolnensis propre Varadinum fondatus A. 1294". 

Paulinii au revenit în Oradea în perioada posterioară înfrângerii 
revoltei antihabsburgice a lui Francisc Rakâczi al II-lea, în contextul 
favorabil al restauraţiei catolice. Unul dintre primii susţinători ai ordinului, 
episcopul romano-catolic Csâky Imre (1702-1732), le-a donat în 1730 două 
case, împreună cu terenurile aferente, pentru a-şi construi o nouă mănăstire 
şi biserică. Nu se ştie din ce motive, proiectul nu a fost dus la îndeplinire. 
Episcopul următor, Okolicsany Janos (1734-1736) le-a destinat un teren aflat 
în apropierea Bisericii “Sfânta Brigitta”. Sesizând pericolul reprezentat de 
frecventele inundaţii ale Crişului, episcopul Csâky Miklos le-a cumpărat în 
1740 un nou teren, alcătuit din opt parcele“'!. Prin actul de donaţie din 13 iulie 
1740, acesta era conferit ordinului în vederea construirii unei biserici, mănăstiri 
Şi şcoli (“...pro conventu ac Ecclesias, civisque erigendis”)*?. Pe acest loc a 
fost începută, din 1741-1742, construirea actualei biserici şi a mănăstirii. 

Odată cu desfiinţarea ordinului paulin de către împăratul Iosif al II-lea, 
în 1786, s-a pierdut o parte din arhiva ordinului, lipsind informaţii concrete 
referitoare la etapele de construcţie ale acestui monument“. Papp Lajos, în 
ghidul monumentelor orădene, publicat în 1943, afirmă că biserica a fost 
construită între anii 1742-1772, în stilul barocului clasicizant, după planul 


409 Schematismus Historicus Venerabilis Cleri Diocesis Magno- Varadinensis Latinorum pro Anno 


1896, Ediţia a II-a, Episcopia romano-catolică de Oradea, Varadinum Script, Oradea, 2010, p. 210 
410 Schematismus Venerabilis Cleri Diocesis Magno- Varadinensis L. Ritus Pro Anno 1824, Magno- 
Varadini, Typis Ioannis Tichy, p. 145 

411 Bird J6zsef, op. cit., p. 17-24; Alexandru Avram, Doina Lăutărescu, Monumente de arhitectură 
în stil baroc din Oradea, în Buletinul Monumentelor Istorice, An XLII, nr. 2, 1973, p. 66; Szepkuthy 
Tamăs, A premontreiek, korâbban a pâlosok temploma, în vol. Boldog Vârad (coord. Balint 1.), 
Budapesta, 1992, p. 573; Peter |. Zoltân, Nagyvârad râmai katolikus templomai [Bisericile romano- 
catolice din Oradea], Editura Literatus, 1992, p. 66-72 

412 Bir6 Jozsef, op. cit, p.122 

413 Apud Al. Avram, D. Lăutărescu, loc.cit. 

călugărului paulin Vepi Mate“, având 20,23 m lungime şi 10,80 m lăţime. 

Se ştie că în 1748 episcopul Forgâcs a donat 100 de florini pentru 
susținerea lucrărilor de construcţie. În 1757, acelaşi episcop a dăruit bisericii 
orga situată deasupra intrării. Având în vedere faptul că în 1766 Biserica 
“Capella Slavonica”, se poate deduce că la acea dată paulinii se mutaseră de 
acolo în mănăstirea, care fusese între timp finalizată pentru folosul lor. Biserica 
a fost sfinţită în 1772, fiind închinată celor “Şapte Suferinţe ale Mariei”. 

Iniţierea lucrărilor de construcţie s-a datorat episcopului Csâky Mikl6s. 
Încă din 1740, înainte de a începe construirea bisericii, acesta l-a chemat la 
Oradea pe părintele paulin Vepi Mâthe pentru a realiza proiectul noii catedrale. 
Deşi acesta nu a fost finalizat, se poate presupune că arhitectul, el însuşi călugăr 
paulin, ar fi adus un proiect şi pentru viitoarea biserică a paulinilor. În acest 
sens, este relevant faptul că episcopul invocă participarea lui Vepi Mathe la 
construirea Bisericii pauline din Sastin, monument edificat între anii 1734-1762 
(pe locul unei biserici anterioare), după Gâras Klara*!5. Numele său figurează 
în 1738 în anuarul ordinului. În acest an e menţionat celebrând liturghia “R. 
P. Matthaeus Vepy, Ablegatus Romanus”. Departe de a fi un simplu meşter, 
călugărul Vepi Mâthe era un om cult, familiarizat cu arta italiană. Pregătirea sa 
superioară e dovedită de faptul că în 1738 preda filozofie şi logică la Lâad, în 
1741 era canonic al mănăstirii Nostra, iar în 1745 doctor în teologie. În 1746 
figura ca profesor de teologie al Universităţii din Tmavia““. 

În Acta Paulinorum (E. 153), fasc. 415, citate de Serfăză Szabolcs, 
A sasvări pălos templom €s a kegyszobor kultusza a XVIII szăzadban, 2007 
există informaţii în anul 1747 despre formaţia şi întreaga activitate artistică a 
lui Vepi Mâthe (1710-1747), membru al ordimului paulin (1728), cu studii de 
filosofie, teologie (Colegiul iezuit din Roma), dar şi “studii private” (la Roma) 
de arhitectură, geometrie, desen arhitectural. Reiese că el a proiectat Biserica 
paulină din Sastin, Biserica paulină din Oradea și Biserica paulină din Pecs“. 

Din punct de vedere tipologic, monumentul orădean se încadrează în 
formula consacrată a bisericii prevăzute cu două turnuri în faţadă, variantă ce a 
cunoscut o largă difuziune în spaţiul Imperiului Habsburgic. Fațada principală, 
cu o organizare tipică barocului tardiv clasicizant, are un accent monumental, 
datorat coloanelor angajate, precum şi celor două tumuri cu baza pătrată. 


414 Papp Lajos, Nagyvărad. Vărosismertetes, 1943, p.70 


415 Garas Klâra, Magyarorszăgi festeszet a XVIII szăzadban, Budapesta, 1955, p. 37 

416 Ibidem, p. 19 

417 Apud Serfâz6 Szabolcs, A sasvâri pâlos templom €s a kegyszobor kultusza a XVIII szâzadban 
[Biserica paulină din Sastin și cultul statuii de pelerinaj în secolul al XVIII-lea |, Teză de doctorat, 
2007 

Fațada are o împărţire clară, simetrică, în trei axe orizontale şi trei registre 
verticale“!* (Fig. nr. 25). Ca la toate monumentele baroce, este accentuată plastic 
partea centrală a fațadei. Singurul portal, rectangular, situat în axul central, 
este încadrat de un fronton triunghiular despicat, care face loc unei ume, fiind 
susţinut de trei console baroce târzii. Deasupra frontonului figurează o fereastră 
barocă în formă de clopot, care întrerupe parţial continuitatea antablamentului. 
În schimb, nivelul parterului este ritmat prin câte două ferestre ovale. 

Partea centrală a fațadei este marcată prin coloane toscane angajate, 
situate pe baze înalte, care susţin antablamentul şi se continuă la nivelul 
etajului, fără a avea vreun rol structiv. Registrul turnurilor este ritmat vertical, 
la nivelul fațadei principale, prin pilaştri, care încep la registrul parterului, 
se continuă la etaj şi la ultimul registru. La primele două niveluri, pilaştrii 
sunt prevăzuţi cu capiteluri dorice, iar la ultimul nivel, sunt mai înguşti, fiind 
înzestrați cu capiteluri ionice. Deasupra lor, o comişă multiplu profilată se 
arcuieşte expresiv în corespondenţa unor cercuri goale, ce corespund motivului 
ceasului. La etaj, fațada e prevăzută cu trei ferestre simplu profilate, cea din 
mijloc fiind cea mai lată, încoronată de un fronton arcuit, susţinut de console 
baroce târzii. La stânga şi la dreapta sa, se află ferestre mai înguste şi mai 
lungi, încoronate de frontoane triunghiulare sobre. La registrul tumurilor, 
parterul este străpuns de câte două ferestre elipsoidale, care luminează scările 
ce duc spre tumuri. Cele superioare întrerup continuitatea antablamentului. La 
ultimul nivel, tumurile sunt prevăzute, pe toate cele patru feţe, cu ferestre mari, 
semicirculare, înzestrate cu sprâncene de comişă în segment de arc, cu bolţarul 
median marcat şi mai înalt. 

În locul acoperişurilor, tipic baroce, în formă de bulb, s-a recurs la 
acoperişuri scunde, prevăzute cu cruce, care se integrează în caracterul ponderat, 
clasicizant al monumentului. În axul median, corespunzător portalului, se află 
un fronton triunghiular clasicizant. El încoronează faţada şi susţine cea de-a 
treia cruce. În articularea fațadei predomină echilibrul, ponderaţia procedeelor 
decorative, în acord cu sobrietatea barocului târziu. Spre deosebire de formele 
dinamice şi exuberante ale barocului italian, fațada 
are o notă clasicizantă accentuată, rezultată din predominanţa liniilor 
drepte, folosirea coloanelor şi a pilaştrilor în stil doric, recursul la frontoane 
triunghiulare, echilibrul dintre orizontale şi verticale. 

Din punct de vedere planimetric, biserica este prevăzută cu nartex, din 
care se intră într-o navă unică, cu dezvoltare longitudinală amplă, prevăzută cu 
cor şi absidă semicirculară mică. În interior, pereţii sunt ritmaţi de jur împrejur 


418Papp Lajos, op. cit. p. 73; Alexandru Avram, loan Godea, Monumente istorice din Țara 


Crișurilor, Editura Meridiane, 1975, p. 34 

prin pilaştri cu capiteluri corintice, care susţin un antablament putemic profilat. 
De la intrare spre altar se poate remarca o îngustare progresivă a spaţiului în 
dreptul corului, situat cu o treaptă mai sus. 

Absida altarului, mai joasă în raport cu nava, este înzestrată cu o 
boltă boemă scundă, fiind flancată de câte două coloane angajate cu capiteluri 
corintice al căror antablament face legătura dintre navă şi boltă (Fig. nr. 26). 
Structura expresivă a antablamentului, în retrageri treptate, efectul de înaintare 
şi retragere inclus în bolta sanctuarului, creează un efect dinamic, tipic baroc, 
reliefând scenografic altarul principal al bisericii. La scenografia barocă 
a iluminării altarului principal contribuie o mică fereastră ovală. Situată 
deasupra altarului, ea este sursa misterioaselor reflexe de lumină din diferite 
momente ale zilei. 

O boltă cu profil rectangular, sprijinită pe arcade şi pandantivi, 
încoronează sanctuarul, constituind centrul de interes decorativ al sistemului 
de boltire (Fig. nr. 27). Ea se sprijină pe antablamentul putemic profilat, cu joc 
de înaintări şi retrageri, situat deasupra coloanelor şi pilaştrilor cu capiteluri 
corintice. 

Detaliile planimetrice sunt sugerate în schița de plan realizată de 
Bird Jozsef!'*. În epoca barocă, decoraţiile stucate din interiorul bisericii 
erau complet albe. La începutul secolului al XX-lea a fost aplicată pe bolta 
sanctuarului o nuanţă pală de albastru deschis. Se remarcă, prin eleganţă şi 
rafinament, decoraţiile realizate în stuc pe bolta sanctuarului. În cele patru 
colţuri ale acesteia, corespunzătoare pandantivilor, patru personaje ţin pe cap 
coşuri din care se desprind delicate frunze de acant. Acestea încadrează, pe 
laturile compoziţiei, medalioane elipsoidale, altemând cu motive decorative 
în formă de plasă. Pe câmpul central, pictat în albastru deschis, este redat în 
stuc alb, Ochiul divin, încadrat de triunghiul Treimii şi înconjurat de raze. 
Alte motive decorative în stuc ritmează arcadele pe care se sprijină bolta 
sanctuarului. Balconaşe expresive, susținute pe console, ritmează flancurile 
altarului principal, introducând un element dinamic. 

Aşa cum afirmă Bir6 J6zsef, Biserica paulinilor din Oradea are cele mai 
apropiate analogii cu biserica construită de acelaşi ordin monastic în localitatea 
Sastin (Slovacia), Fig. nr. 28, monument a cărui influență planimetrică este 
vizibilă şi în cazul Bisericii Universităţii din Pesta*0. Istoricul de artă Alexandru 
Avram consideră de asemenea, că această biserică este asemănătoare cu cea 
din Oradea, “atât prin compunerea volumelor, cât şi prin detalii decorative”*!. 


419Bir6 J6zsef, op.cit., Anexa nr. 5 
420Ibidem, p. 22 
421 Alexandru Avram, loan Godea, op.cit., p. 34 

Construirea în aceeaşi perioadă cu monumentul orădean a celebrei biserici de 
pelerinaj din Slovacia explică faptul că ea a fost luată în considerare, în mod 
firesc, ca model de paulinii din Oradea, în elaborarea planului pentru propriul 
complex monastic. Şi în Șematismul Episcopiei romano-catolice de Oradea din 
anul 1830 se menţionează că presupusul arhitect “Mattheus Veppi”, membru 
al ordinului paulin, ar fi utilizat ca model Bazilica din Satin, el fiind chemat la 
Oradea de episcopul Csâky Mikl6s pentru realizarea planului şi a construcției 
noii catedrale (fosta catedrală cu hramul “Sfântul. Ladislau”)">. 

Biserica paulină din Sastin (c.1733-1776), ridicată în 1964 la rangul de 
Basilica minor (la celebrarea a 400 de ani de existenţă a statuii de pelerinaj) 
şi fosta Biserică a paulinilor din Oradea (1742-1772) au în comun o serie de 
elemente formale, care vizează concepţia de ansamblu, fapt explicabil prin 
proiectarea lor aproximativ în aceeaşi perioadă şi de către acelaşi arhitect. 
Acesta a elaborat planurile bisericilor, adaptându-şi viziunea constructivă 
comanditarilor. 

Partea centrală a fațadei este delimitată în ambele cazuri de coloane 
angajate, fiind surmontată de un fronton triunghiular. Sunt similare deopotrivă, 
concepţia ferestrelor de la ultimul nivel al tumurilor, alcătuirea sanctuarului, 
cu intrarea marcată prin coloane, morfologia antablamentului care îmbracă 
interiorul bisericii, tribuna orgii. Înrudirea celor două biserici, explicabilă prin 
apartenenţa la acelaşi ordin monastic al paulinilor, este evidentă şi prin faptul 
că monumentul din Oradea poate fi considerat o variantă mult mai simplificată, 
mai sobră şi clasicizantă a Bisericii de pelerinaj din Sastin*. După Garas Klăra, 
“întregul program iconografic de pe bolta Bisericii din Sa3tin are legătură cu 
statuia de cult făcătoare de minuni din această biserică”. 

De altfel, legăturile dintre Oradea şi Saătin sunt confirmate de o pictură, 
datată în 1737 (pe baza inscripţiei în cronostih), găsită în biserica orădeană, 
după ce aceasta fusese cedată Ordinului premonstratens (păstrată ulterior în 
sacristia bisericii). Lucrarea reprezintă o Pieta, care din punct de vedere al 
trăsăturilor formale este o copie după renumita statuie făcătoare de minuni de 
la Sastin, datată în anul 1564. Destinată probabil altarului principal (n.n., 


422Schematismus Venerabilis Cleri Diocesis Magno- Varadinensis L. Ritus Pro Anno 1830, Magno- 


Varadini: ...Architector erat verosimiliter ille Matheus Veppy, Religiosus Ordinis S. Pauli, qui 
Basilicam Sasvâriensem (Comitatus Nyitra) condidit et qui a memorato Nicolao C. Csâky pro 
delineanda ac erigenda nova Cathedrali Varadinum accersitus est... p. 214 

423Ibidem 

424Garas Klăra, op.cit., p. 38 

425Apud Bir Jozsef, op. cit, 22: Pieta, ulei/pânză, 1,33x94 cm, Inscripţie în cronostih, la baza 
lucrării: “ThaV MalVrga / Sasslnlensis In H Vngarla Prodiglls ContinViIs / ILLVstrls / sub cura 

A.C.) pictura provenită de la paulinii din Oradea a fost realizată la doar $ ani 
după anul sanctificării altarului din Sastin, fapt îndeplinit la 10 noiembrie 1732 
de către arhiepiscopul de Esztergom Esterhâzi Imre“. 

O variantă asemănătoare a acestei picturi, de dimensiuni mai mici, copie 
databilă tot în secolul al XVIII-lea, după aceeaşi statuie de pelerinaj, se găseşte şi 
în Colecţia Muzeului Țării Crişurilor Oradea, confirmând popularitatea în epoca 
barocă a cultului Fecioarei Îndurerate din Sastin (Fig. nr. 29)*. Popularitatea 
Bazilicii şi a statuii de pelerinaj din Sastin s-a menţinut până în zilele noastre, 
sărbătoarea Maicii Îndurerate (patroana Slovaciei), fiind celebrată la data de 15 
septembrie. 

În Biserica premonstratensă din Oradea se află deopotrivă, o copie a 
picturii mariale de cult din Biserica paulină de la Czenstochowa (Polonia) cu 
inscripţia: “Miraculosa Imago B.V. Censtochoviensis”, precum şi un mic altar, 
care a fost găsit de premonstratenşi în momentul preluării bisericii“. 

La fel ca şi arhitectura, mobilierul bisericii (stranele decorate cu reliefuri 
artistice inspirate din viaţa Sfântului Paul Eremitul) a fost realizat de membri ai 
ordinului, care au excelat în sfera decoraţiei sculpturale în lemn, abordând cu 
aceeaşi înzestrare, atât motive fitomorfe, cât şi teme antropomorfe, de o mare 
complexitate“*. Latura de vest a bisericii este lipită de clădirea mănăstirii, 
realizată iniţial cu un singur etaj prin anii 1760 şi supraetajată în secolul al XIX- 
lea. Parterul edificiului este prevăzut cu bolțile originale ale epocii baroce. 

La începutul secolului al XIX-lea, în 1808, biserica a fost trecută în 
administraţia Ordinului premonstratens. Înființat în 1120 de Sfântul Norbert 
(c. 1080-1134), Ordinul premonstratens s-a răspândit rapid în spaţiul Europei 
Centrale (Ungaria, Transilvania, Cehia, Polonia). Ordinul a funcţionat şi la 
Oradea, cunoscând o perioadă de strălucire de la începutul secolului al XIII-lea 
până în 1566, când, în contextul Reformei, mănăstirea şi biserica au fost complet 


RR. PP. Ordinis S. Pauli Primi Eremitae”, o transpunere picturală a celebrei statui de pelerinaj de 
la Sastin. Inscripţia în cronostih indică prin majuscule latine anul 1737, ca an al realizării picturii; 
Szepkuthy, Tamăs, A premontreiek, korâbban a pâlosok temploma, în vol. Boldog Vârad (coord. 
Balint 1.), Budapesta, 1992, p. 574 

426Sfinţenia statuii a fost proclamată de arhiepiscop în prezența a 20.000 de pelerini, în urma 
examinării a 726 de miracole 

427 O copie similară, de factură modestă şi dimensiuni mai mici (860x595mm), în ulei pe pânză, 
se află în Colecţia de pictură universală a Muzeului Țării Crișurilor Oradea, cu aceeaşi inscripție, 
ce confirmă amploarea devoţiunii şi credinţa în virtuțile taumaturgice atribuite în mentalul po- 
pular acestei statui de pelerinaj. La baza lucrării e redată cu litere roşii inscripţia: Tha V MalVrga / 
SassInlensis In HVngarla Prodiglls ContinVIs / ILLVstrls (Vindecătoarea din Sastin, renumită în 


Ungaria prin miracole neîncetate) 
428 Papp Lajos, op.cit, p. 73 
429 A se vedea la capitolul consacrat Sculpturii baroce din Oradea 

ruinate. 

Mănăstirea avea hramul Sfântului arhidiacon Ștefan, primul martir creştin 
şi era filie a mănăstirii Premontre din Franţa. Prima atestare sigură a mănăstirii este 
din 1216; se cunosc sigiliile din 1283 şi 1335, cu inscriţia“+S CO[N]VENTUS 
S[ANJCTI STEPHANI P[ROJTH[O MARTIRO]+” Încetarea oricărei activități 
monastice are loc în 1566 (în contextul Reformei, n. n. A. C.) +. 

În Șematismele Episcopiei romano-catolice de Oradea se spune că Biserica 
cu hramul “S. Stephani Proto- Martyris de Promontorio M. Varadinensis” de pe 
dealul Oradiei a funcționat ca primă prepozitură a Ordinului premonstratens din 
fostul Regat maghiar medieval, fiind construită în 1130 de regele maghiar Ștefan 
al II-lea (1116-1131). În Șematismul Episcopiei romano-catolice de Oradea 
din anul 1896 se menţionează că de la numele acestui prim martir creştin derivă 
denumirea de Dealul Sfântul Ștefan (“Szent Istvân hegye”) conferită atunci 
Dealului de deasupra oraşului: <<“Pro S. Cand. Ordine Praemonstratensium per 
Stephanum II Regem Hung. in honorem S. Stephani Protomartyris fuit fondata 
supra Varadinum in promontorio ameno, quod etiam hodiedum “Szent Istvan 
hegye” (Mons S. Stephani)appellatur>>">. 

Îmbinând viaţa activă cu cea contemplativă, premonstratenşii şi-au propus 
o viaţă comunitară, trăită după principiile toleranţei, sărăciei şi apostolatului 
printre oamenii simpli, inspirată de canoanele călugărilor augustinieni*?. Ordinul 
a fost reînfiinţat de împăratul Leopold I prin diploma din 19 iunie 1697. În 1710 
împăratul Iosif 1 a conferit prepozitura de Oradea lui 
Kratochwill Karol, abate de Luka. Din această perioadă, abatele de Luka răspundea 
de numirea unui canonic premonstratens pentru administrarea prepoziturii de 
Oradea. Aceasta din urmă a fost desfiinţată în 1787, odată cu abolirea ordinului 
de către Iosif al II-lea. În Oradea premonstratenşii au revenit în 1802, când li s-au 
restabilit drepturile prin Diploma Restiturio din 12 martie. Prin aceasta, ordinului 
i se conferea fosta Biserică şi mănăstire a paulinilor şi i se încredința conducerea 
gimnaziului romano-catolic+. Ordinului premonstratens i se datorează construirea 
unei reşedinţe baroce, de mici dimensiuni la Sânmartin, datată la sfârşitul secolului 


430 Apud Adrian Andrei Rusu (coord.), Nicolae Sabău, Ileana Burnichioiu, loan Vasile Leb, Maria 
Makk6 Lupescu, Dicţionarul mănăstirilor din Transilvania, Banat, Crișana și Maramureș, Presa 
Universitară Clujeană, Cluj-Napoca, Presa Universitară, 2000, p. 188-189 

431 Schematismus Venerabilis Cleri Diocesis Magno- Varadinensis L. Ritus Pro Anno 1824, Magno- 
Varadini, Typis Ioannis Tichy, p. 46 

432 Schematismus Historicus Venerabilis Cleri Diocesis Magno- Varadiensis Latinorum, Episcopia 
romano-catolică de Oradea, Varadinum Script, Oradea, Ediţia a II-a, 2010, p. 195 

433 A jâszâvâri premontrei kanonkrend jubileumi nevtara, 1802-1902, Budapesta, 1902, p. 11 

434 A Nagyvăradi premontrei Sregdiâkok emlekkânvyve [Cartea memorială a absolvenţilor în vârstă 
ai Ordinului premonstratens din Oradea], Oradea, 1996 

al XVIII-lea“. 

Pe parcursul secolului al XIX-lea a fost realizată reamenajarea interioară a 
bisericii sub coordonarea Ordinului premonstratens. Din această perioadă datează 
ancadramentele altarelor laterale ale bisericii“. Premonstratenşii au ales sfinţii 
bisericii pe care au preluat-o de la paulini, luând ca model, de această dată, Biserica 
premonstratensă din lasov, “biserica- mamă” a ordinului premonstratens:”. Pictura 
altarului principal, reprezentând-o pe Maria Îndurerată“*, a fost realizată în 1841 
de pictorul Mezey Lajos, fiind restaurată de pictorul Mikes Odsn în 1935. Tot, 
în această perioadă, afirmă Papp Lajos, altarul principal a fost înzestrat cu un 
ancadrament nou. 

În biserică se află patru altare laterale, toate semnate și datate de pictorul 
maghiar “Revesz 1874”. De la intrare spre stânga se află altarul consacrat 
Sfântului Norbert, fondatorul ordinului premonstatens, respectiv Sfântului Iacob 
de Compostela, iar la dreapta intrării, altarele consacrate Sfântului Augustin şi 
Sfintei Ana. 

Biserica a fost restaurată între anii 1969-1971. În prezent, clădirea 
mănăstirii adăposteşte Colegiul Naţional “Mihai Eminescu”. 

Din clădirea actualului liceu, doar parterul şi etajul 1 provin de la fosta 
mănăstire a paulinilor, restul clădirii, destinate fostei Academii de Drept din 
Oradea, fiind construit în anul 1874. 


Complexul mizericordienilor 
a.Capela mizericordienilor (1754-1759), sfinţită în 1765 


Fondat la Granada în 1537 de Sfântul loan al lui Dumnezeu (1495-1550) 
cu scopul vindecării bolnavilor săraci, Ordinul mizericordian a fost unul dintre 
cele mai importante ordine cu atribuţii caritabile, cunoscând o largă difuziune nu 
numai în Europa, ci şi în America. Scopul prioritar al ordinului, alcătuit mai ales 
din laici, l-a constituit îngrijirea sufletească şi trupească a bolnavilor, acordându-se 
o atenţie specială săracilor'*. În 1572 Papa Pius al V-lea a transformat confreriile 
laice într-un ordin religios, căruia i-a conferit statutele călugărilor augustinieni, cu 


435 A jâszovări premontrei kanonkrend jubileumi nevtara, 1802-1902, Budapesta, 1902, p. 14 

436 Papp Lajos, op.cit. 

437 Ibidem 

438 Agata Chifor, Imaginarul sacru la Oradea între tradiție bizantină și baroc, Editura Arca, 
Oradea, 2008, p. 47 

439 Magyar Katolikus Lexikon [Lexicon catolic maghiar], vol. V, Budapesta, 2002 

obligaţia specială de a se ocupa de îngrijirea bolnavilor“. Ordinul a fost consacrat 
definitiv în 1586 de Papa Sixtus al V-lea. La moartea lui Joan a! lui Dumnezeu, 
prin 1550 existau spitalele la Granada, Madrid, în oraşele din Andaluzia, mai 
târziu au apărut la Roma și Neapole (1584). În timpul domniei împăratului 
Rudolf al II-lea, ordinul s-a răspândit şi în spaţiul austriac. În 1605 s-a deschis 
primul spital din Austria, la Felsberg. După modelul acestuia au fost înfiinţate 
alte 29 de spitale, puse sub administrarea unui prior general. Ordinul avea filiale 
la Szepesvâr, Bratislava (1669), Zagreb (1804), Eger (1726), Văc (1778), Pecs 
(1796), Buda (1806), Kismărton (1760), Timişoara (1737), Satu Mare şi Oradea 
(1760)*!. La Oradea, Ordinul mizericordian a fost consacrat la 7 iulie 1761, prin 
Diploma acordată de împărăteasa Maria Tereza:*. Din cauza caracterului caritabil 
al activităţii, Ordinul mizericordian a supravieţuit decretelor iozefine de desființare 
a ordinelor călugărești. 

Iniţiativa construirii primului spital care să deservească orașul s-a datorat 
lui Gyângy5sy Gyârgy“*, canonic la Oradea între anii 1735-1760. Bolnav încă 
din 1750, canonicul a dorit să construiască iniţial un așezământ cu rol de refugiu 
pentru femeile sărace, dar episcopul romano-catolic Forgâcs Pâl l-a convins 
că este mai util să contribuie la finanțarea construirii unui spital, pe care să-l 
dea în administrare călugărilor mizericordieni. Misiunea caritabilă a Ordinului 
Mizericordian, atenţia acordată de acesta bolnavilor săraci, era în concordanţă cu 
dorinţa canonicului Gyângyssi de a realiza la Oradea un spital pentru bolnavii 
săraci“. La acea vreme, în orașul Oradea nu exista nici un spital, iar episcopul 
Forgăcs i-a donat în acest scop, la 8 ianuarie 1753, un teren în Olosig. 

Într-o variantă a testamentului său din | septembrie 1753, canonicul 
Gyângyâsi se referă şi la edificarea din donația sa a unei Capele cu hramul 
Sfinţilor Îngeri Păzitori: “specialis autem cura habetur Capellae honori Sanctorum 
Angelorum Custodum ibidem erigendae”. Într-o scrisoare din 10 octombrie 
1754, episcopul Forgach Pâl vorbeşte despre Capela aflată în construcţie: “ad 
structuram erigendae Capellae”. În această perioadă, consideră Bird Jozsef, ar 
fi începuconstruirea Capelei mizericordienilor'*s. Probabil, lucrările au avansat 
rapid, din moment ce, într-o scrisoare adresată episcopului Forgach Pâl, în data 
de 18 mai 1755, canonicul Gyângysi se preocupa deja de înzestrarea altarului 
principal al Capelei cu o pictură, reprezentându-i pe Sfinții Îngeri păzitori, hramul 


440 Revai Nagy Lexikona, vol. X, Budapesta, 1914, p. 634 

441 Kiss Jânos, Sziklay Jânos, op. cit., p. 1098 

442 Liviu Borcea, Memoria caselor, Oradea, 2003, p. 162 

443 Schematismus Historicus Venerabilis Cleri Diocesis Magno-Varadiensis Latinorum, Episcopia 
romano-catolică de Oradea,V aradinum Script, Oradea, Ediţia a II-a, 2010, p. 402 

444 Bunyitay Vincze, Malnasi Odon, op. cit., p. 360 

445 Bird J6zsef, op.cit, p. 72 

bisericii“, un tablou de mici dimensiuni care a fost transferat ulterior în actuala 
Biserică romano-catolică Olosig. Canonicul afirma în scrisoarea sa că a pregătit 
25 de florini pentru achitarea picturii altarului Şi îşi exprima dorința ca altarul 
Capelei să semene cu cel din “Ecclesia nostra” (pe atunci Biserica romano- 
catolică “Sfântul Ladislau”). 

Bir6 Jozsef consideră că biserica a fost terminată la sfârşitul anilor '50, încă 
în timpul vieţii canonicului. Această realitate este confirmată de două inscripţii 
în cronostih, care se aflau inițial pe fațada bisericii, redând anii 1758-1759, fără 
îndoială anii de finalizare al Capelei. Aceste inscripţii cu caracter cronografic, 
la modă în epocă, încadrau blazonul fondatorului“, etemizând contribuţia 
canonicului orădean la construirea Capelei mizericordienilor:““AeVltemoetInslgnl 
tVteLarI VM Ivgl atque sInCere deVotloni popULI Xtlan!” (anul 1758-inscripţia 
de pe faţada bisericii aflată deasupra stemei fondatorului) şi “SVMtlbVs sVIs Vere 
plls ereXIt GeorglVs GVongVosl CanonICVs VaraDlensls”( anul 1759-inscripţia 
de pe faţada bisericii aflată sub stema fondatorului). 

La 211 iulie 1760, cu puţin timp înainte de a muri, Gyângysi a definitivat 
donația sa, în valoare de 25.000 de florini, conferită Ordinului mizericordian. 
Ea a fost lăsată de canonic şi familia sa, în vederea construirii unei biserici şi a 
unui spital puse sub patronajul acestui ordin caritabil: “Georgius Gyângyosi de 
Poroszl6, cantor et canonicus Varadiensis 25 millia florinorum una cum domo 
et Ecclesia, ad xenodochium sub aura Ordinis Patrum Hospitalites fundatum 
reliquit”.“*Conform aceleiaşi surse documentare, drepturile conferite ordinului au 
fost confirmate la 6 septembrie 1760 de către episcopul romano-catolic Patachich 
Adâm (1759-1776). 

La 26 iulie 1760 canonicul a murit, fiind înmormântat în cripta Capelei+s, 
care exista la acea dată. Tot atunci a fost instalat călugărul şi medicul Francisc 
Balthasar ca prim-preot al lăcaşului, numit de episcopul Adâm Patachich:*'. Capela 


446 Ibidem, a se vedea Documentul de la nr. LXIX, p. 148, cu trimitere la Arh. Statului Oradea, 
Acte Publico-Ecleziastice, 244 (1755) 

447 Există analogii ale tabernacolului şi mensei altarelor din cele două biserici, Apud Bir6 ]., op.cit. 
nota 449, p. 108 

448 Arhivele Statului Oradea, Fond Spitalul mizericordian, Ds2, filal 

449 Schematismus Historicus Venerabilis Cleri Diocesis Magno-Varadinensis pro Anno 189%, 
Episcopia romano-catolică de Oradea, Varadinum Script, Oradea, Ediţia a II-a, 2010, p. 149: 
Georgius Adalbertus Gy6ngy5si de Poroszlo, canonic de Oradea între 1735-1760, absolvent al 
Facultăţii de filosofie, respectiv Teologie din Târnavia, preot misionar în diferite parohii, instalat 
canonic la Oradea la 1 iulie 1735, numit abate la mănăstirea S. Jacobi de Silisio și cantor la Oradea 
(1738), fondator al spitalului pus sub îngrijirea Fraţilor mizericordieni ( “xenodochii Varadiensis 
sub cura F.F. Misericordiae constituti fundator erat”) 

450 Ibidem, p. 150 

451 Arhivele Statului Oradea, Fond Spitalul mizericordian, Dos. 1, fila nr.1 


129 


https://biblioteca-digitala.ro 


a fost sfinţită în 1765**, iar la 7 aprilie 1767 au fost montate clopotele în tumurile 
bisericii“. 

De dimensiuni modeste (21,80 m lungime; 14,30 m lățime), Capela 
mizericordienilor*s are latura apuseană alipită de aripa scurtă a fostei mănăstiri. 
Fațada principală a bisericii, orientată spre nord, se individualizează prin 
sublinierea axului central, corespunzător portalului (Fig. nr.30). Marcat printr- 
un ancadrament simplu din piatră profilată, încheiat într-un arc în formă de 
mâner de coş, acesta este surmontat de o fereastră amplă, în segment de arc, 
cu ancadrament “cu urechi”, din piatră profilată şi cu bolţarul median marcat. 
Fereastra este încoronată cu o sprânceană de comişă semicirculară, cu marginile 
drepte. Extremităţile fațadei, în registrul corespunzător tumurilor, sunt marcate de 
câte o platbandă largă. În colţurile rotunjite ale fațadei principale se deschid câte 
două ferestre înguste suprapuse, cu traseul în segment de arc care luminează scara 
în spirală, ce duce spre camera clopotelor din cele două tumuri. Deasupra comişei 
multiplu profilate, în axul corespunzător portalului, se află un fronton tipic baroc, 
alcătuit din curbe şi contracurbe, cu marginile arcuite sub formă de volute. În 
câmpul frontonului se află o fereastră trapezoidală, tipic barocă, încoronată, la fel 
ca şi frontonul de o bandă practicată în cărămidă. Frontonul este încadrat lateral 
de două tumuleţe înguste, de plan pătrat, cu colţurile articulate cu platbande şi 
cele patru feţe străpunse de ferestre în arc semicircular, prevăzute cu sprâncene 
de comişă. Panourile rectangulare de sub pervazurile ferestrelor ilustrează 
morfologia barocului târziu. Tumurile sunt prevăzute cu fleşe hexagonale, care 
pomesc de la o bază piramidală“s. Modalitatea de racordare a cupolei eliptice (o 
soluţie inedită la nivelul barocului transilvănean) cu corpul navei este vizibilă la 
nivelul fațadei laterale estice (Fig. nr. 31). 

Interiorul Capelei este dominat de cupola eliptică, ce încoronează spaţiul 
central“s. Specifică barocului tardiv, cupola eliptică reprezintă un unicat din 
punctul de vedere al soluţiilor de acoperire experimentate în spaţiul transilvănean 
în epoca barocului. Din cauza dificultăţilor constructive, soluţia nu a mai fost 


452 Schematismus Historicus Venerabilis Cleri Diocesis Magno- Varadinensis pro Anno 189, 
Episcopia romano-catolică de Oradea, Varadinum Script, Oradea, Ediţia a II-a, 2010, p. 401; Bir6 ]., 
cu trimitere la Kereszturi, nota 439, p. 107 

453 Arhivele Statului Oradea, Fond Spitalul mizericordian, Dos. 1, fila 25: “est majori campanae 
Turris per Ephipiarum applicatum”. Despre clopote se menționează în același an că aveau o greutate 
de 175 de libre, cel mare și 108 libre, cel mic (fila30) 

454 Bird Jozsef, op.cit., p. 72-75; Peter l. Zoltân, Nagyvârad romai katolikus templomai, p. 59-64; 
Nicolae Sabău, Contribuţii la cunoașterea arhitecturii baroce din Oradea, în Crisia, XIV, Editura 
Muzeului Ţării Crișurilor, Oradea, 1984, p. 467-487 

455 Cf. Nicolae Sabău, Contribuții la cunoașterea arhitecturii baroce din Oradea, în Crisia, XIV, 
1984, p. 467-487 

456Planul Capelei la Bir6, ]., op. cit., anexa 22 

adoptată la nici un monument din acest spaţiu. Capela din Oradea este unul din 
rarele exemple de cupolă eliptică din Europa Centrală. Bir6 Jozsef consideră că 
cea mai apropiată analogie a Capelei orădene este Biserica Kajetân din Salzburg, 
proiectată de Gasparo Zucalli şi construită între 1635-1697. Alte analogii 
menţionate de Bir6 Jozsef sunt Biserica “Sfântul Nepomuc” din Viena (1737), 
Biserica trinitarienilor “Sfânta Treime” din Bratislava, Biserica carmeliţilor din 
Gy6r, Biserica “Sfânta Ana” din Buda“. Nicolae Sabău, menţionează, alături de 
acestea, Biserica de pelerinaj din Weizberg şi Capela castelului Troje din Valeă:. 

Conferind monumentului un caracter central, cupola susţine cea de-a 
treia cruce a bisericii şi întrerupe monotonia acoperişului în două ape din dreptul 
sanctuarului şi al corului. Având diametrul de 11,4 m, ea este pictată cu o frescă 
iluzionistă barocă, reprezentând nervuri şi casetoane. Lumina pătrunde în interior 
prin ferestrele fațadelor şi un oculus, aflat la nivelul sanctuarului (ca și în cazul 
fostei Biserici a paulinilor din Oradea), lăsând Capela într-o semiobscuritate, 
care creează o atmosferă de mister, tipică bisericilor baroce. Unităţile de boltă 
ale sanctuarului şi ale corului, decorate cu motive geometrice în stucatură, sunt 
delimitate prin arce dublouri. Acestea din urmă se sprijină pe un antablament 
multiplu profilat, care îmbracă unitar pereţii capelei, fiind susţinut de pilaştri 
simpli de tip toscan cu abaca transformată într-un segment proeminent de comișă. 
În peretele apusean al corului a fost amenajată o uşă, prevăzută cu ancadrament 
din piatră profilată, care asigură comunicarea cu coridorul spitalului. În partea 
superioară, pereţii corului sunt străpunşi de două ferestre mari semicirculare, 
plasate în cadrul unor nişe. Monotonia peretelui sanctuarului este întreruptă de o 
mică fereastră elipsoidală, situată deasupra altarului principal. 

Tribuna orgii, situată în extremitatea nordică a capelei, este acoperită cu o 
boltă în leagăn, scurtă, prevăzută cu stucaturi, reprezentând trasee geometrice şi 
o elipsă. Amplul arc dublou de la tribuna orgii se sprijină pe acelaşi antablament 
masiv, ieşit în consolă pentru a prelua împingerile bolţii. Balustrada tribunei este 
decorată cu panouri rectangulare, prevăzute cu chenare albastre, având în centru 
frunze de acant căroase, realizate din stuc. În partea centrală a balustradei se 
află o mică liră, pictată în alb şi albastru. Din navă se coboară la subsol în cripta 
bisericii, în care se află mormântul canonicului Gyângy5sy Gyârgy, al cărui trup a 
fost aşezat aici la 28 iulie 1760**%. Pictura originară a altarului principal, consacrat 


457Bir6 J6zsef, op.cit., p. 73 

458Nicolae Sabău, Maeștri italieni în arhitectura religioasă barocă din Transilvania, Bucureşti, 
Editura Ararat, 2001, p.112 

459 Arhivele Statului Oradea, Fond Spitalul misericordian, Dos. 1, fila nr.2:“Die28 ulii defunctum 
dominum Fundatorum post horam nonam matutinam. sub Illustrissimus Praepositus Major 
Matthias Szalbek sepelivit deportando ad cathedralem ubi ante fores eundem subsacra penuiserant, 
ab ingentem (...?) quo finito ad sacellum nostrum est deportatus et sepultus”. 

Îngerilor păzitori, hramul bisericii, precum și stranele sculptate cu elemente 
vegetale rococo, în relief, au fost transferate în Biserica parohială Olosig. 

O menţiune din Arhiva Spitalului mizericordian indică începerea în 1767 
a demersurilor în vederea pictării Capelei. Se precizează că, în aceiaşi lună, la 
23 aprilie 1767 a fost prezentat Episcopului romano-catolic, “modelul picturii”, 
în vederea aprobării'. Databilă în a doua jumătate a secolului al XVIII-lea, 
pictura iluzionistă a Capelei, este probabil, cea mai veche frescă a Complexului 
mizericordienilor (fapt explicabil şi prin funcţia de asistență spirituală exercitată 
şi prin intermediul Capelei, relaționată în contextul epocii cu activitatea specifică 
spitalului pus sub coordonarea călugărilor mizericordieni). Ea vehiculează motivul 
apotropaic al “Vălului protector al Fecioarei Maria” (de tipul Mater omnium), 
specific unei epoci nescutite de amenințarea unor calamităţi (epidemii de ciumă, 
inundaţii etc.). Reprezentarea este un echivalent pictural al statuilor publice (cu 
reprezentări ale Fecioarei Maria, ale Sfintei Treimi, ale Sfinţilor Nepomuc și 
Roccus), ridicate în oraşe ca ex voto-uri pentru încetarea epidemiilor de ciumă. 

Bir6 J6zsef menţionează că Czambert Jânos, canonic de Oradea între 
1845-1850, a contribuit la decorarea bisericii, foarte probabil cu picturi provenite 
din secolul al XIX-lea, menţionate de acelaşi autori. 


b. Fostul spitalul al mizericordienilor (1761-1770; 1792-1799), azi Spitalul 
O.R.L. 

Aceluiaşi canonic i se datorează şi iniţiativa construirii Spitalului 
mizericordian (Str. Republicii, nr. 33). În testamentul său din 21 iulie 1760, cu 
câteva zile înainte de a muri, canonicul îşi lăsa toată averea, în valoare de 25. 
000 de florini, Ordinului mizericordian, în vederea construirii unui spital, aflat 
sub patronajul acestuia*?. Realizată pentru 5 călugări şi 4 bolnavi, donația a fost 
oferită, în acelaşi an, medicului Franciscus Balthasar, originar din Eger, în vederea 
înfiinţării spitalului. Din aceste considerente, în Șematismele Episcopiei romano- 
catolice din Oradea figurează anul 1760, ca al al fondării la Oradea a mănăstirii 


460Arhivele Statului Oradea, Fond Spitalul misericordian, Dosar 1, fila 25 : “(23 aprilis ) Huius 
mensis Modellam pictam monstravi sed Excelentiae Eppali pro approbatione” 

461 Bir Jozsef, op. cit. p. 74. Tot el menţionează şi celelalte picturi din biserică: altarul lateral 
consacrat “Sfântului loan de Dios vindecând un bolnav”, altarul lateral “Hristos răstignit”, afirmând 
că lângă altarul “Sfânta Cruce” este redată, pe perete, inscripția“ I.A. Rupp/akadem.Maler/ 
von Wien/1867 gemalt”. În biserică se mai aflau, după acelaşi autor, picturile “Sfântul Anton de 
Padova” (într-o nişă), un portret de episcop, alături de picturi mai mici, de o valoare artstică mai 
redusă: “Sfântul Iosif cu lisus copil”, “Hristos”, “Maria adorând copilul lisus”, portretul unui călugăr 
mizericordian (de la mijlocul secolului al XIX-lea), “lisus dormind, vegheat de Maria şi Sfântul 
loan Botezătorul”, lucrare semnată “Michael Serban p. 1867” (e vorba de pictorul academist român 
Mihail Sierban, n.n. A.C.), toate amintite la nota 450, p. 198 

462Bunyitay V., Malnăsi, op. cit, p. 135 

Ordinului Sfântului loan de Dios (“Fratrum Ord.S. loannis de Deo Conventus 
Vârad-Olaszini”): “An. 1760 per Georg. Gyângyăsi, de Poroszl6, Abbatem S. 
lacobi de Silisio, Cantorem, et Can. M. Varad fundatus: et per Gasparum Pâal ab 
Ehrenfelsz, S. R. Imp. Equitem Abbatem B. M. V. de Lucentia Cantorem aeque, 
et Can. M. Varad. An. 1792 novis Accessionibus ampliatus”**. Din şematismele 
diferiților ani rezultă că Ordinul mizericordienilor din Oradea avea un prior, un 
prezbiter, trei infirmieri, doi farmacişti, un colector, un bucătar şef şi un contabil“. 

Construcţia a fost realizată în mai multe etape, din mai multe donaţii, cea 
mai importantă, fiind cea a canonicului orădean Pâal Gâspâr (1780-1792), pe baza 
căreia a fost ridicată aripa mai lungă a Spitalului, dinspre Strada Republicii. 

Construcţia Spitalului mizericordian a început în 1761, la 30 aprilie 
având loc punerea pietrei de temelie, în prezenţa prepozitului principal, Mathias 
Szalbecks:. 

Din Protocolul de instituire a ordinului mizericordian în Oradea, rezultă 
că în primăvara anului 1763 s-au făcut progrese în construirea mănăstirii, etapă 
în care la construirea edificiului au luat parte şi meşterii italieni, care lucrau pe 
şantierul complexului episcopal romano-catolic, sub coordonarea lui Dominicus, 
şeful echipei de zidari care lucrau pentru Episcopia romano-catolică. Din moment 
ce Catedrala romano-catolică a fost finalizată numai în 1780, Dominicus este 
fără îndoială, acelaşi personaj, amintit cu 11 ani înainte ca “Pallerio Dominico”, 
însoțitor al lui Ricca, ambii aduşi de episcopul Forgâcs Pâl la Oradea, în anul 
1752 şi remuneraţi de Episcopia romano-catolică pentru “noul plan al Catedralei”: 
“Statim initio varis Mediolano adducit Magistrum peritum nomine Ricca, cum 
24 murarys, et pallirio Dominico vocato, per quam adornatum Nova Cathedralis 
delineatione” +. 

Clădirea, cu planul în forma literei L, are latura mai lungă spre stradă, 


463Schematismus Venerabilis Cleri Diocesis Magno Varadinensis Pro Anno MDCCCXAXIV (1824), 
Magno Varadini, Typis Ioannis Tichy, p. 131 

464Ibidem; respectiv Schematismus Venerabilis Cleri Diocesis Magno Varadinensis Pro Anno 1828, 
Magno Varadini, Typis Ioannis Tichy, p. 126 şi Schematismus Venerabilis Cleri Diocesis Magno 
Varadinensis Pro Anno 1830 

465 Apud Nicolae Sabău, Contribuţii la cunoașterea arhitecturii baroce din Oradea, în Crisia, XIV, 
1984, p. 481 

466ldem, p. 485; Nicolae Sabău, Maeștri italieni în arhitectura religioasă barocă din Transilvania, 
Editura Ararat, 2001, p. 108 Documentul integral, în Arhivele Statului Oradea, Fond Spitalul 
mizericordian, Dos. 1, fila nr. 11: “Progressus aedificii Nostri hoc Anno 1763: Murariorum 
Magistrum: cum Dominicus Episcopali Murariorum Magister Italus domum abiret / habuimus 
Alexandrum ltalum, qui antea nostri aedificii Pallerius fuerat, Incepimus laborem 7 Martii 1763 / 
cum pallerio Francisco et Andreea sodale murarioret sic continuarunt laborem subin tres, quatuor, 
subinde sex, septem fuere sodales ”[...] 

467Bir6 Jozsef, op.cit., p. 115 (Relatarea din 1786 a canonicului Salamon J6zsef); Nicolae Sabău, 
Maeștri italieni în arhitectura religioasă barocă din Transilvania, Editura Ararat, 2001, p. 108 

iar cea mai scurtă are capătul lipit de peretele apusean al capelei (Fig. nr. 32). 
Latura mai scurtă a spitalului, cuprinzând infirmeria şi camerele călugărilor, a fost 
construită între 1761-1765. 

După 1766 se continuă amenajarea sobelor în încăperile oratoriului, 
prioratului şi refectoriului, care existau la acea dată: “incepit figulus ponere 
fomaces in secundi cubiculi et continuat in Oratorio, prioratu, refectorio et 
arcularia'. La 14 iulie 1766 a fost montată poarta dinspre capelă a spitalului, au 
fost terminate şemineele şi grajdul“*. 

La 9 decembrie 1766 s-a început săparea unei fântâni adânci, în vederea 
aprovizionării cu apă a spitalului”. 

La data de 22 aprilie 1767, a început pictarea a patru tablouri cu reprezentări 
de sfinți protectori, ce urmau să fie aşezate deasupra celor patru paturi, câte avea 
inițial spitalul: “incepit pictor pingere Insignia patru Lector Fundatoris Nostri 
Georgii Gyongyosi sed tantum unius Lecti finivit”"!. 

La 27 mai 1767 a fost terminată poarta mică a spitalului şi s-au terminat 
lucrările de amenajare din fața altarului principal al Capelei*?. În încăperea 
refectoriului se afla portretul canonicului Gy&ngy6syi, realizat în 1760. În data de 
29 iulie 1767 zidarii au terrminat de finisat toate arcele de boltă situate deasupra 
patului unui bolnav : “Paulus et Josephus murarii perfecerunt locum fornicis 
infirmano' *. 

Spitalul mizericordian a fost inaugurat la 30 august 1767, cu ocazia 
sărbătorii Îngerilor păzitori, într-o fastuoasă ceremonie, în prezenţa episcopului 
Patachich Adâm. Cu această ocazie, au fost primiţi în spital primii patru bolnavi, 
după ce s-au spovedit şi s-au împărtăşit“”. 

La 14 iulie 1768, au fostpuse deasupra paturilor bolnavilor cele patru picturi 
finalizate, reprezentându-i pe Sfântul Gheorghe (Sfântul protector al fondatorului 
spitalului, Gyngyăsi Gy5rgy), Sfânta Ana, Sfântul loan al lui Dumnezeu (sfântul 
patron al Ordinului mizericordienilor, dar şi al spitalelor fondate de acesta) şi 
Sfinţii Îngeri păzitori (aluzie la hramul Capelei) “5. 

Aşa cum rezultă şi din Registrele de evidenţă ale bolnavilor, în spital erau 


468Arhivele Statului Oradea, Fond Spitalul mizericodian, fila 21 

469Arhivele Statului Oradea, Fond Spitalul mizericodian, fila 22: „murarii terminarunt stabulum” 

470 Arhivele Statului Oradea, Fond Spitalul mizericordian, fila 23: “murarii inceperunt laborare ad 
fontem nostrum circa circumfodendo et lapides excipiendo” 

47 lArhivele Statului Oradea, Fond Spitalul mizericordian, fila 25 

472 Arhivele Statului Oradea, Fond Spitalul Mizericordian, Dos. 1, fila 26: “Murarius Paulus integre 
ambitu lapidibus ac parvam Infirmario portam terminando, et in Ecclesia ante majorem Aram 
residuum frustum finivit” 

473 Arhivele Statului Oradea, Fond Spitalul mizericordian, fila 26 

474Arhivele Statului Oradea, Fond Spitalul mizericordian, fila 27 

475Arhivele Statului Oradea, Fond Spitalul mizericordian, fila 40 

îngrijiţi bolnavi indiferent de etnie, confesiune sau condiţie socială. Bolnavii 
primeau medicamente gratuit din farmacia proprie a spitalului”. 

După Bir6 J6zsef celebrarea intrării călugărilor mizericordieni în 
mănăstirea nou construită a avut loc în data de 6 septembrie 1770, ceea ce 
atestă sărbătorirea finalizării unei mari părți a complexului monastic (conform 
anilor de construcţie atestaţi în arhiva ordinului, complexul trebuia să cuprindă 
la această dată locuinţele călugărilor, infirmeria, salonul cu cele patru paturi şi 
Farmacia Rodia). În 15 decembrie 1770, episcopul Patachich Adâm le-a conferit 
mizericordienilor o importantă diplomă de adeverire“”. 

Latura mai lungă a Spitalului, situată în prelungirea Farmaciei Rodia, a 
fost construită mai târziu, probabil între anii 1792-1799, pe baza donaţiei din 
1792 a canonicului Pâal Gaspar“. Această aripă are în elevaţie două niveluri, fiind 
prevăzută cu un subsol înalt, prevăzut cu bolți semicilindrice. Fațada principală 
este divizată în nouă axe, fiind subliniată prin trei rezalite discrete, unul în partea 
centrală şi două la extremităţile clădirii. Ritmarea se realizează prin ferestre 
rectangulare, cele din rezalitul principal, având în partea superioară panouri cu 
elemente de stucatură, adăugate prin 1920. Parterul este realizat în rustica. 

Ferestrele parterului sunt înzestrate cu grilaje din fier forjat originale, 
realizate în stilul zopf, alcătuite din ghirlande, dispuse în formă de draperii şi 
fundițe (Fig. nr. 33), iar cele de la etaj au comişe supraînălţate şi sunt încadrate 
cu panouri dreptunghiulare în tencuială. Demarcaţia celor două etaje se realizează 
printr-o comişă. Fațada laterală are şapte axe, fiind decorată similar celei 
principale. Intrările de la portalurile fațadelor sunt prevăzute cu ancadramente din 
piatră ecarisată. 


c. Fosta farmacie Rodia (1769-1770) 


Farmacia mizericordienilor, cunoscută iniţial sub numele de Farmacia 
Fraţilor Mizericordieni (““Apotheca Fratrum Misericordiae”), iar apoi Farmacia 
“Rodia”(“Ad pomum granati”) a fost construită între anii 1769-1770 (Fig. nr. 
34). Fundaţia acesteia a fost terminată la 27 septembrie 1769 şi tot atunci, s-a 
început zidirea peretelui intermediar dintre farmacie şi camera farmacistului”. 


476Gh. Mermeze, A. Mermeze, Istoricul farmaciilor din Oradea, Oradea, Editura Imprimeriei de 
Vest, Oradea, p. 50 

477Bir6 Jozsef. op. cit. p. 72 

478Ibidem 

479 Arhivele Statului Oradea, Fond Spitalul Mizericordian, Dos. 1, fila nr. 45: “ 27 sept. 1769 Murarii 
terminarunt submurationem parietum Pharmacia et inceperunt murare murum intermedium 
intra Pharmaciam et cubicule apothecarii” 

În 1769, dulgherii au terminat ridicarea şi renovarea acoperişului farmaciei“. În 
Șematismul Episcopiei romano-catolice de Oradea din anul 1896 se menţionează 
că farmacia a fost construită de canonicul orădean Gâspar Pâal“". 

Zidurile farmaciei propriu-zise au fost terminate în data de 21 octombrie 
1769: “21 octobris 1769 Murarii suos labores terminarunt Pharmacia”. 

La 4 august 1770 a fostterminată poarta farmaciei: “4 aug. Est porta perfacta 
ad Arcularium ex aria conventus, alia ex Laboratorio Apotheca est obmurata..."*%2 
şi s-a lucrat la zidirea laboratorului farmaciei, aflat în imediata vecinătate a 
acesteia. La 6 august 1770 a fost cumpărată (probabil pentru geamurile uşii de la 
intrare) sticlă albă în valoare de 68 de florini, de la provizorul (manufacturii) din 
Beliu: “6 aug. 1770 Sunt alato vitra alba nobis pro Apotheca insimul omnia quo 
constabant 68 fl. quam pecuniam Provisori Bilensi solvi”**. 

Faptul că farmacia funcţiona în 1771, este confirmat de o inspecţie realizată 
la 28 mai 1771 de medicul comitatului, Franciscus Sievers, împreună cu farmacistul 
Ladislaus Blaskovics. La o altă inspecţie a farmaciei şi a medicamentelor utilizate, 
realizată de acesta în 1775, se precizează că existau substanţe în suficientă cantitate 
şi de bună calitate, extrase din plante, flori, rădăcini“. 

Restaurările au pus în lumină, până în acest moment (anul 2018), cele 
două mici fresce din fosta mănăstire a mizericordienilor (integrate acum în 
actualul restaurant A//egria), precum şi o parte din decorația murală în frescă a 
fostei Farmacii Rodia, care urmează să fie reamenajată, cu funcţia de muzeu al 
fostei Farmaciei a mizericordienilor din Oradea. 

De o parte şi de alta a intrării în farmacie, este redată în stuc o rodie 
desfăcută cu miez roşu, din care se ridică o cruce latină, emblemă a ordinului 
şi aluzie simbolică la denumirea farmaciei. Adoptarea fructului ca emblemă a 
ordinului se explică şi printr-o asociere de ordin lingvistic între Granada, centrul 
de iradiere al ordinului mizericordian şi denumirea latină (pomum granatum), 
respectiv spaniolă (granada) a rodiei“”. Acelaşi motiv revine şi în decorația 
sculptată a stranelor şi în decorul pictat al vaselor farmaceutice din faianţă, folosite 
în epocă pentru păstrarea remediilor. Investită cu semnificaţii spirituale în mistica 
creştină, rodia a fost considerată fruct sacru de Părinţii Bisericii. Pentru Sfântul 


480Arhivele Statului Oradea, Fond Spitalul mizericordian, fila 31: “ fabri lignarii terminarunt suos 
labores apotheca tectum elevando et renovando” 

481Schematismus Historicus Venerabilis Cleri Diocesis Magno- Varadinensis pro Anno 189, 
Varadinum Script, Oradea, Ediţia a II-a, 2010, p.401 

482Ibidem 

483 Arhivele Statului Oradea, Fond Spitalul Mizericordian, Fila 47 

484Arhivele Statului Oradea, Fond Spitalul Mizericordian, Dos. 1, fila 47 

485 Arhivele Statului Oradea, Fond Spitalul Mizericordian, doc. nr. 3 

486A se vedea la capitolul consacrat Picturii baroce din Oradea 

487Alexandru Pop, O veche farmacie orădeană: Rodia, Arad, 2005, p.6 

loan al Crucii, rotunjimea fructului simbolizează eternitatea divină, seminţele - 
perfecțiunea Providenței, iar suavitatea gustului - bucuria sufletului, transformat 
de iubirea şi cunoaşterea divină. Părinţii Bisericii au considerat rodia un simbol 
al Bisericii însăşi; conform acestui simbolism, aşa cum rodia conţine sub o 
coajă mică un mare număr de seminţe, Biserica creştină uneşte popoare diferite 
sub semnul aceleiaşi credinţe“. În Vechiul Testament, rodia figura ca simbol al 
Legii divine pe perdeaua şi pe capitelurile coloanelor din Templul lui Solomon: 
“Coperişurile de pe cei doi stâlpi erau înconjurate de două sute de rodii”:*. În 
epoca barocă, rodia crăpată din cauza abundenței de seminţe a devenit un simbol 
al carităţii, fiind adoptată cu această semnificaţie şi de Ordinul mizericordienilor 
şi devenind chiar emblema acestuia“. 

Medalionul elipsoidal, tipic baroc, reliefat în poarta de lemn (integrată 
portalului de piatră al complexului), Fig. nr. 35, redă anul 1799 în cifre romane, 
imortalizând anul finalizării portalului prin care se intra dinspre strada principală 
în interiorul complexului monastic. 

Realizat în stilul sobru al barocului tardiv, portalul este încadrat de doi 
pilaştri plaţi, ce susţin un antablament multiplu profilat, cu laturile arcuite. În 
centrul acestuia, se află un grup statuar din piatră, aşezat probabil mai târziu“, 
dar în consonanţă cu morfologia barocului târziu, reprezentându-i pe Sfântul loan 
Nepomuc, Sfântul loan al lui Dumnezeu, fondatorul ordinului, respectiv Sfântul 
Florian*?. 


Mănăstirea ursulinelor (1771- 1772; 1858) şi Biserica romano-catolică 
“Sfânta Ana” (1772-1774; 1858) 


În 1771 a început construirea mănăstirii Ursulinelor, din care o parte 
adăposteşte astăzi Liceul “Ady Endre”. Etapele de construcţie ale complexului 
ursulinelor au fost conturate de Bir6 Jozsef în lucrarea consacrată monumentelor 
baroce ale Oradiei. Mănăstirea are un plan în forma literei L, cu latura mai lungă 
pe Str. Republicii. Organizat pe 2 nivele, complexul monastic îngloba şi Biserica 
mănăstirii, cu hramul “Sfânta Ana”. 

Bird Jozsef afirmă că în data de 19 martie 1771, Szânczy Istvân, 
canonic de Oradea şi abate de Bab6lcsa, a lăsat o donaţie în valoare de 20000 
florini călugărițelor ursuline, în vederea deschiderii unui gimnaziu de fete ( 


488]. Chevalier, A. Gheerbrant, Dicţionar de simboluri, vol. 3, Bucureşti, 1995, p. 168-169 
489Biblia, 1 Regi, 7, 20 

490H. Biedermann, Dicţionar de simboluri, vol. II, Editura Saeculum, Bucureşti, 2002; Magyar 
Katolikus Lexikon [Lexicon catolic maghiar], vol. V, Budapesta, 2002 

491Bir6 Jozsef , op.cit., nota 443, p. 109 

492A se vedea la capitolul Sculptura barocă din Oradea 

În Șematismul Episcopiei romano-catolice de Oradea din 1896: “Stephanus 
Szenczy cantor et canonicus Varadiensis, viginti millium florinorum summam 
titulo dotis assignans domum propre in medio civitatis sitam....”* Tot el afirmă 
că Szenczy a cumpărat el însuşi, o casă cu 8000 de florini, pe care a transformat-o 
în mănăstire şi a început construirea Capelei cu hramul Sfânta Ana*. Șematismul 
Episcopiei romano-catolice de Oradea, din anul 1824, consemnează anul 1771, 
ca an al fondării mănăstirii Ursulinelor din Oradea (“Sanctimonialium Societatis 
S. Ursulae Claustrum Vârad- Olaszini”): “An. 1771 per Steph Szenczi Abbatem 
B. M. V. De Babolcha, Cantor et Can. M. Varad. fundatum”*5. În 1824 erau, 
conform aceluiaşi document, 13 călugărițe, 9 maici principale (matres), 2 surori 
şi 2 novice**. 

De altfel, canonicul nu a optat în mod întâmplător pentru aducerea la 
Oradea a unor reprezentante ale Ordinului călugărițelor ursuline din Kosice. Din 
Șematismul Episcopiei romano-catolice de Oradea din anul 1830, rezultă că 
Szenczy a studiat el însuşi la Kosice, localitatea de origine a călugărițelor chemate 
la Oradea“. 

Aşa cum reiese dintr-un document aflat la Arhivele Statului Oradea, piatra 
de temelie a Mănăstirii călugărițelor ursuline din Oradea a fost pusă în data de 
4 mai 1771 de Stephan Szânczy (canonic de Oradea între anii 1756-1780): “4 
mai 1771 sunt fundationales monialium S. Ursules per hujastem canonicum 
Stephanus Szenczi”**. Locul casei cumpărate de acesta se află după Bir6 în partea 
corespunzătoare bucătăriei şi refectoriului din actualul liceu “Ady Endre”. Tot 
aici, în cea mai veche parte a construcției, transformată în mănăstire de canonicul 
Szenczy, s-au mutat, la S septembrie 1772, primele şase călugăriţe ursuline, venite 
de la Kosice+%, iar la 13 septembrie 1772, după Bir6 Jozsef, a avut loc ceremonia 
introducerii lor solemne în mănăstire. Conform Șematismului Episcopiei romano- 


493Schematismus Historicus Venerabilis Cleri Diocesis Magno- Varadiensis Latinorum, Episcopia 
romano-catolică de Oradea, Varadinum Script, Oradea, Ediţia a II-a, 2010, p. 402 

494Bir6 Jozsef, op. cit., p. 77-78 

495Schematismus Venerabilis Cleri Diocesis Magno- Varadinensis L. Ritus Pro Anno 1824, Magno- 
Varadini; p. 131 

496Ibidem, p. 132 

497Schematismus Venerabilis Cleri Diocesis Magno- Varadinensis L. Ritus Pro Anno 1830, Magno- 
Varadini: “Stephanus Szenczy (1756-1780) Natus 1700 Studuit Cassoviae. Ordinatus 1726. 30 
septemb. Per Joannem Antalffy Episcopum Transsilv. Ad titulum Diocesis Varad. Anno 1728. 
Capellanus Colocae. 1733. Parochus in Margita Diocesis Varad. 1733. In Hegykoz -Ujlak, dein 
in Belfenyer, postea in Pecze-Szollos, demum 1748. Varadini. Sequenti anno 1 Decembris Abbas 
B. Mariae V. De Babolcsa. 1756, 12 Aprilis installatus Canonicus, simul et Archidiaconicus 
Mediocris -Szolnok...Fundator claustri Sanctimonialium D. Ursulae Varadiensium....”, p. 152 
498Arhivele Statului Oradea, Fond Spitalul mizericordian, fila 51 

499Bir6 Jozsef, loc.cit. 

catolice de Oradea din 1896, ceremonia introducerii călugărițelor în mănăstire a 
avut loc la 15 septembrie 1772, iar în noiembrie acelaşi an a avut loc deschiderea 
şcolii primare pentru fete: “Moniales Varadinum 1S-a septembris 1772 introductae 
sunt ac initio Novembris eiusdem anni maximo cum parentum solatio puellis 
scholas aperuerunt”'5%. 

Din inscripţia documentară a tabloului, semnat de pictorul vienez Johann 
Michael Militz în 1775**(aflat în Colecţia de Artă ecleziastică “Sfântul Ladislau” 
din Bazilica romano-catolică) reiese că în anul 1772 canonicul Szenczy terminase 
deja construirea nucleului vechii mănăstiri, cu şapte axe. Din textul în limba latină 
al acesteia rezultă că în ziua de 13 (diem), luna / 7-bris mens (septem-bris ?), 
anul 1772 (aşa cum apare la Bir6 Jozsef), a avut loc introducerea solemnă a 
călugărițelor portretizate în tablou, în mănăstirea special construită pentru ele, “cu 
mari cheltuieli”, la Oradea. 

Biserica inițială barocă, menţionată în lucrările mai vechi ca şi capelă, avea 
acoperiş din lemn în formă de bulb, tipic stilului şi a fost sfinţită la 29 octombrie 
17745%. Construcţia corpului monastic, alcătuit din 6 axe, situat la sud de biserică, 
şi având destinaţia de şcoală, a avut la bază donația canonicului Francisc Rier 
(1762-1779). În Șematismul Episcopiei romano-catolice din anul 1830 se 
consemnează că acest canonic a lăsat 23 de mii de florini pentru construirea școlii 
de fete din Oradea, coordonate de Ordinul ursulinelors*. Cert este că doar aceste 
două corpuri, situate de o parte şi cealaltă a bisericii, datează din secolul al XVIII- 
leas*. Ele sunt vizibile, în aspectul lor iniţial, mult mai simplu, şi în gravura lui 
Schutz Jozsef din 1817. 

Întreaga fațadă a mănăstirii, inclusiv biserica, au primit o înfăţişare 
neogotică şi au fost amplificate în anul 1858, în timpul episcopului Szaniszl6 
Ferenc (1850-1868), admirator al neogoticuluis, având şi sprijinul financiar al 
prepozitului Gyărffy Lâszl6. Aspectul neogotic al bisericii (cu tum din piatră 
în forma unei fleşe gotice), al mănăstirii și al portalului din dreapta intrării în 
biserică este evident şi în Planul de extindere al mănăstirii din secolul al XIX-lea, 


500Schematismus Historicus Venerabilis Cleri Diocesis Magno-Varadiensis Latinorum, Episcopia 
romano-catolică de Oradea, Varadinum Script, Oradea, Ediţia a II-a, 2010, p. 402 

501 Garas Klâra, op. cit., p. 237 menţionează anul 1777 ca an al realizării acestui tablou de către 
Johann Michael Militz 

502Bir6 Jozsef. loc.cit; Balogh [., Magyar fatornyok [Turnuri maghiare din lemn ], Budapesta, 1935, 
p. 139 

503 Schematismus Venerabilis Cleri Diocesis Magno- Varadinensis L. Ritus Pro Anno 1830, Magno- 
Varadini: “Franciscus Rier (1762-1779)...Ultima sua dispositione 23 millia flor. Pro erigendis 
Magno-Varadini scholis trivialibus destinavit et fecit fundationem pro educandis in instituto 
monialiam D. Ursulae filiabus officialium militarium ..., p. 155 

504 Ibidem 

505Ibidem 

copie semnată Szeoke (?), aflat la Arhivele Statului Oradeas%, un plan care a fost 
transpus şi în realitate, cu mici modificări (Fig. nr. 36). În 1877 s-a construit în 
acelaşi stil, dar cu ferestre uşor diferite, aripa din strada Moscovei, cu 14 axe”, 
dinspre care a fost deschisă o nouă intrare boltită, concomitent cu închiderea 
accesului dinspre strada Republicii. Această realitate este atestată şi de planul 
complexului monastic, aflat la Arhivele Statului Oradeas*. 

Spre sfârşitul anului 1772 a început probabil construirea capelei** cu hramul 
Sfânta Ana, integrată complexului ursulinelor. Stilul baroc, iniţial al bisericii, este 
atestat şi de gravura lui Schutz Jozsef de la începutul secolului al XIX-lea, unde 
la nr. 10 este vizibil acoperişul bulbat tipic baroc, integrat complexului monastic. 
Fațada modestă, dar amplă a mănăstirii era prevăzută cu fronton triunghiular în 
partea corespunzătoare intrării în biserică). Capela a fost sfințită la 29 octombrie 
1774. Anul construcţiei este redat şi prin inscripţia cronografică vizibilă şi astăzi, 
situată deasupra portalului bisericii actuale, în stil neogotic: “AeVI/teml Del/ 
CVLVI et bea/tae Annae honorlsV/perlsfaVentlbVs eXtrVI feCIt/StephanVs 
Szentzy, Abbas BaboLChen/sIs, Cantor et CanonlCVs VaraDlensls”, ale cărei 
litere romane, transformate în cifre, imortalizează anul 1774 ca an al finalizării 
bisericiisi%. Canonicul Szenczy, binefăcătorul ordinului, a fost înmormântat în 
1780 în cripta bisericii. 

În interior, monumentul are aspectul unei nave unice (15 m lungime; 6,20m 
lățime), împărţite în trei travee, partea centrală, fiind prevăzută cu o boltă de tip 
boemian. Fațada bisericii a fost refăcută prin 1858 în stil neogotic, aşa cum arată şi 
în prezent. Din acest complex monastic provin portretul colectiv, cu reprezentarea 
în prim-plan a canonicului Szenczy în momentul în care înmânează călugăriţelor 
ursuline din Oradea, actul său de donaţie (“Fundationales”) în favoarea lor, tablou 
realizat la Viena şi datat în 1775. În afară de calitatea realizării artistice, lucrarea 
semnată de renumitul pictor austriac Johann Michael Militz are valoarea unui 
document iconografic de epocă, inclusiv în ceea ce priveşte portretul canonicului 
Szenczy şi al primelor călugărițe ursuline, venite de la Kosice la Oradea în 
intervalul cuprins între 1772, anul sosirii primelor şase călugăriţe şi anul 1775, anul 
realizării tabloului de către Militz. Inscripţia imortalizează evenimentul aducerii 
călugărițelor din Kosice (Cassovia), iniţial în “casa” din Oradea şi ceremonia 


506Arhivele Statului Oradea, Fond Colecţia de planuri, dosar nr. 1256 

507Bir6 Jzsef , op.cit., nota nr. 468, p. 109 

508 Arhivele Statului Oradea, Fond Colecţia de planuri, dosar nr. 1365 (A. Chifor, Oradea barocă, 
Editura Arca, 2006, p. 300, fig. 14) 

509Existenţa bisericii nu este menţionată în inscripția din tabloul cu valoare documentară realizat 
de Militz, fiind atestată la 13 septembrie 1772 doar existența mănăstirii 

510Bir6 Jozsef, op.cit., nota 465, p. 109; x x x Boldog Vârad (editor Bâlint Istvân Jânos), Budapesta, 
1992, p. 584 

solemnă a introducerii acestora, la 13 iulie 1772, în mănăstirea, construită, între 
timp pentru ele, prin eforturile aceluiaşi canonic“. 


Complexul baroc 
a.Bazilica romano-catolică “Înălțarea la cer a Fecioarei Maria” (1752-1780) 


Cel mai important edificiu ecleziastic în stil baroc din Oradea şi în acelaşi 
timp, unul din cele mai reprezentative din Transilvania, este Bazilica romano- 
catolică (Şirul canonicilor, nr.2). Edificată timp de aproape 30 de ani (1752- 
1780), catedrala orădeană este un monument tipic pentru caracterul clasicizant al 
barocului târziu austriac (Fig. nr.37). 

La 6 iunie 1750, Franz Anton Hillebrandt (1719-1797), arhitect şef al 
curţii imperiale austriece, chemat la Oradea de episcopul Forgâch Pâl, se angaja 
printr-un act scris, să execute 11 planuri pentru viitoarea catedrală. Documentul, 
cu titlu în limba latină şi scris autograf în germană, se află în original la Arhivele 
Statului Oradea (textul a fost descifrat şi transpus în litere de tipar de Bird J6zsef, 
Fig. nr. 38). În 30 decembrie 1751, acestea au fost verificate şi uşor modificate 
de o comisie formată din 3 arhitecţi vienezi. 

Unul din planurile complexului baroc, datând încă din timpul episcopului 
Forgâch Pâl, este atestat într-un portret din secolul al XVIII-lea al acestui episcop, 
aflat în Colecţia de Artă Ecleziastică “Sfântul Ladislau” din Bazilica romano- 
catolică*:. Deşi fidelitatea transpunerii picturale a planului nu este probabil 
totală, documentul integrat în tablou, după o modă frecventă în epocă, cuprinde 
elementele esenţiale ale viitorului complex arhitectural: planul catedralei (redat 
central), în dreapta catedralei - locuinţele canonicilor, iar în stânga sa- reşedinţa şi 


511“ Reverendissimus Dominus Stepfanus Szentzy, Abbas B. M. V. de Babolcha; Cath: Eccl: 
Magno=Varadinensis Cantor et canonicus sandimonialium (sanctimonialium, cf. Schematismus 
Venerabilis Cleri Diocesis Magno- Varadinensis L. Ritus Pro Anno 1830, Magno-Varadini, n. n., 
A. C.) Varad=Olasziensium Divae Ursulae Sociarum Fundator qui Easdem Religiosas Virgines 
Cassovia Varadinum inductas in domum. Fabrian amproprioaere comparatam, etin morem 
claustri magnis expensis qua licuit, apparatam in Festo S. S. Nom. Beatae Mariae Virginis, in 
diem 13 ==: Men 7!" incidente, consvetis ecclesiae ceremoniis, et in genti Catholicorum jubilo, 
solemniter introduxit Millessimo Septingentesimo Septuagesimo Secundo Anno. Johann Michael 
Militz pinxit in Vienne. Anno 1775” 

512Arhivele Statului Oradea, Acte Publice-Ecleziatice, VIII, Dos. 58. Text transcris la Anexa nr. 
XXXIV cu titlul “Specification” (Bir6 Jozsef, op-it, p. 123): Specificatio Delineationis Ecclesiae 
Cathedralis et eius Partium per Architec. Vienensem Franciscum Hillebrandt facta), p. 123 
513Anonim austriac, Portretul episcopului romano-catolic Forgăcs Pl, sec. XVIII, ulei pe pânză, 
750x960cm, Colecţia de Artă Ecleziastică Sfântul Ladislau Oradea; Nicolae Sabău, Metamorfoze ale 
barocului transilvan, vol II, Pictura, Editura Mega, Cluj-Napoca, 2005, p. 379, Fig. nr. 336, p. 606 

grădina episcopală, divizată în parcele. Este posibil ca tabloul din colecția Bazilicii 
romano-catolice să ateste configuraţia unui plan mai vechi, neidentificat încă 
în arhive. Calitatea reprezentării portretistice şi realismul minuţios al detaliilor 
vestimentare, sugestia nuanțată a texturii specifice broderiei, mătăsii, marmurei 
sau hârtiei denotă apartenenţa autorului picturii la şcoala austriacă din secolul al 
X VIII-lea. 

În ciuda demersurilor iniţiale, construcţia catedralei n-a fost începută 
nici de Hillebrandt, nici după planurile sale. În caz contrar, acesta ar fi menţionat 
activitatea sa la Oradea cu ocazia cererii din 1757, adresată Camerei Regale 
maghiare, în vederea obţinerii postului de arhitect şef. În 1778, Hillebrandt nu 
ar fi criticat atât de vehement catedrala, dacă aceasta ar fi fost realizată conform 
proiectelor sale. 

Absența arhitectului vienez la ceremonia din | mai 1752, când a fost pusă 
piatra de temelie a edificiului, denotă intenţia episcopului de a renunţa la serviciile 
sale. Ceremonia solemnă a punerii pietrei de temelie: pe locul altarului principal, 
marcat printr-o cruce monumentală din lemn, este descrisă în Procesul verbal, 
realizat cu această ocazie, în ziua sărbătorii Sfinților Apostoli Filip şi Iacob (Fig. 
nr. 39)'5. Scurtul discurs adresat de episcopul Forgăcs Pâl mulțimii se află de 
asemenea, în original, la Arhivele Statului Oradea (Fig. nr. 40)'*. 

Din relatările canonicului Salamon J6zsefrezultă că în locul lui Hillebrandt, 
Forgâcs l-a chemat la Oradea pe italianul Giovanni Battista Ricca, pentru a elabora 
un nou plan al catedralei*”. Opţiunea pentru arhitectul italian este explicabilă, atât 
prin posibilitatea acestuia de a participa efectiv la lucrările de construcţie, cât şi 
prin admiraţia episcopului faţă de cultura şi arta italiană, amplificată de călătoriile 
sale la Roma. 

Născut în 1691 la Pambio, lângă Lugano, Giovanni Battista Ricca (1691- 
1757) s-a format pe lângă tatăl său, arhitectul Giovanni Antonio, iar ulterior 
şi-a continuat studiile la Roma şi Milano. Timp de peste două decenii a fost 
arhitectul principelui Kaunitz, iar ulterior, arhitect de curte al împărătesei Maria 
Tereza. A lucrat la reconstrucţia castelul de la Austerlitz (Slavkov, Cehia), unde 
a proiectat tavanele plate şi casa scărilor, apreciate de împărăteasă şi imitate apoi 
la Schânbrunn, unde a participat, de asemenea, din 1744, la construirea palatului. 
A proiectat deopotrivă, vila de vacanţă din Schânbrunn, precum şi o serie de 


514Inscripţia de pe piatra de temelie la Bunyitay V, op. cit. p. 302-303 

515Arhivele Statului Oradea, Acte Publice-Ecleziatice, VIII, Dos. 58 

516Arhivele Statului Oradea, Acte Publice-Ecleziatice, 15 

517“Statimm initio varis Mediolano adducit Magistrum peritum nomine Ricca, cum 24 murarys, 
et pallirio Dominico vocato, per quam adornatum nova Cathedralis deliniationem, Mature 
Augustissime Imperatrici Mariae 'Theresiae aprobandam medio Agentis sui Georgy Bernath...” 
(Bird Jozsef, op. cit. „p. 115) 

construcţii la Pozs6ny, Gy6ngy6s şi Luca u Jihlavas*!*. Prezent la Oradea între 
1752-1756, Ricca a elaborat un nou plan al catedralei, în spiritul barocului italian. 

Catedrala romano-catolică din Oradea este considerată principala 
contribuţie a lui Ricca în sfera arhitecturii baroce. În Registrul de cheltuieli al 
Episcopiei romano-catolice de Oradea, figurează pentru anul 1752, suma de 300 
de florini, achitaţi pentru aducerea la Oradea a “maestrului arhitect” Giovanni 
Battista Ricca şi a însoțitorului acestuia, precum şi pentru “ noul plan al bazilicii ” 
elaborat de acesta: “Magistro Architecto Johanni Balthasari Ricca et eius Pallerio 
ad venientibus pro itinerarys et nova Basilicae Delineatione soluti sunt 300”, iar 
pentru munca meșterilor italieni - 829 de florini (““Murariorum ltalorum labor 
effecit 829,40”). Şi în anul 1753, i se achită “maestrului arhitect Ricca” şi şefului 
şantierului (Pallerio), 909 florini pentru mapa (cu planuri), mâncare şi contract 
(“Architecto Magistro Rikka et pallerio, pro Mappis, viatico et conventione”)* . 

Construirea catedralei după planurile arhitectului italian e confirmată şi 
de faptul că monumentul orădean este, la nivelul structurii interioare, o replică 
aproape fidelă a Bisericii “Il Gesu” din Roma, creaţie a arhitectului Vignola. Ca 
şi aceasta din urmă, catedrala orădeană a fost prevăzută cu un plan longitudinal 
cruciform, structurat într-o navă principală şi două nave laterale, divizate în 
câte patru travee, fiecare corespunzând unei capele. Planul Catedralei romano- 
catolice din Olosig, realizat în 1823 de Bohacsek Andrâs*%, aflat la Arhivele 
Statului Oradea, reflectă toate elementele tipice viziunii planimetrice a iezuiţilor 
(Fig. nr. 41). Astfel, la intersecţia navelor cu transeptul se formează un spaţiu 
larg, dreptunghiular, boltit cu o calotă joasă, integrată acoperişului în două ape al 
bisericii. Concepţia spaţiului interior, cu transformarea navelor laterale în şiruri 
de capele, transeptul scurt, ritmarea pereţilor prin pilaştri cu capiteluri corintice, 
sistemul de boltire al capelelor, amintesc de Biserica “Il Gesu”*. Bunyitay Vincze 
remarcă, de asemenea, asemănarea izbitoare a catedralei orădene cu Biserica “San 
Andreea della Valle” (în ceea ce priveşte diviziunea spaţiului interior, cupola, 
decoraţiile poleite), pe care episcopul a văzut-o în timpul călătoriilor sale la Roma 
şi probabil, a luat-o ca model*?. 

Din scrierile canonicului Salamon J6zsef, mărturie importantă referitoare 


518Nicolae Sabău, Maestri italiani nell architettura religiosa Barocca della Transilvania. Maeștri 
italieni în arhitectura religioasă barocă din Transilvania, Editura Ararat, Bucureşti, 2001, p. 98 
519Bir6 Jozsef, op.cit, p. 124-125 

520Schița Catedralei episcopale din Oradea Olosig realizată în 1823 de Bohacsek Andrâs, Arhivele 
Statului Oradea, Fond Colecţia de planuri nr. 167, Dosar nr. 1249 

521 Arhivele Statului Oradea, Fond Colecţia de planuri, dos. nr. 1249 

522Bunyitay Vincze, Mâlnăsi Odon, A vâradi piispâkseg. A văradi piispâk&k a szâmuzetes e az 
ujraalapităs korâban (1566-1780), Debretin, 1935, ediţia din 2001 îngrijită de Szilăgyi Aladăr, p. 

la etapele de construcţie ale bisericii, se ştie că la fundaţia bisericii au fost puşi 
14000 de piloni. Din aceeaşi sursă documentară, reiese că în toamna anului 
1752, la sfârşitul lui octombrie, era finalizată întreaga fundaţie a bisericii, până la 
suprafaţa pământului, iar în 1753, pereţii catedralei erau ridicaţi până la pervazul 
ferestrelors» şi nivelul construcţiei a crescut progresiv, de la an la an. Din 1756, 
lucrările au stagnat temporar, atât datorită plecării lui Ricca, cât şi din cauza 
transferării episcopului Forgâcs Pâl la Vâc, în aprilie 1757. Din documente, se ştie 
că în acest moment erau terminate navele bisericii, cu excepţia a două capele“. 
În Registrul de cheltuieli al Episcopiei romano-catolice, între anii 1757-1759, 
în locul lui Ricca figurează colaboratorul acestuia, Domenico Luchini, cu un 
onorariu de 229 de florini, în calitatea de “magister murariorum”. 

La Arhivele din Budapesta se păstrează trei planuri nesemnate şi 
nedatate“:, publicate şi de Bir6 Jozsef, reprezentând planul catedralei orădene 
şi al fațadei laterale. Primul desen este o schiţă a planului catedralei, definit prin 
nava amplă, transept, corul alungit terminat cu absida semicirculară, cele două 
sacristii ce flanchează sanctuarul, precum şi capelele laterale, dispuse câte patru 
de o parte şi cealaltă a navei centrale; în fațada apuseană se văd şi cele două 
tumuri dispuse oblic. Cea de-a doua schiţă, cuprinde două variante ale fațadei 
laterale a bisericii, prevăzute cu transept şi o cupolă înaltă pe tambur. Ultimul 
desen este o reprezentare, mult mai elaborată, a fațadei meridionale în care este 
vizibilă, de asemenea, o cupolă pe tambur. Însemnarea făcută pe acest desen cu 
creta roşie corespunde cu înălțimea la care fusese ridicată biserica la plecarea lui 
Forgâcs. Este foarte probabil ca aceste desene să fi fost realizate de Domenico 
Luchini, cunoscătorul şi continuatorul proiectului lui Ricca. Planul al doilea şi 
al treilea al lui Luchini prevedea însă o cupolă înaltă, vizibilă în exterior şi nu 
una joasă, integrată acoperişului, aşa cum este cea adoptată la Catedrala romano- 
catolică din Oradea. 

Schița planimetrică interioară (în copia din 1823 de la Arhivele Statului 
Oradea), precum şi planul actual al catedralei confirmă faptul că organizarea 
spaţială şi dispoziţia volumetrică a fost realizată în conformitate cu viziunea lui 
Ricca (Fig. nr. 41)%. 

În perioada episcopatului lui Patachich Adâm (1759-1776), urmaşul lui 


523"Ad fundamenta Ecclesia per girum in fundo 14000 pali longitudinis 5 pedum sunt incussi, per 
quorum incussionem terra solidior evadat, supra quos magnae crastici trabes positae, te ferreis 
fibulis colligatae... Anno hoc 1752 cum fine Octobris, totius Basilicae fundamenta Superficiem 
terrae adaequarunt” (Bird Jozsef, op.cit. p. 115) 

524Keleny Gyârgy, Franz Anton Hillebrandt, Budapesta,1976, p. 23 

525Bir6 Jozsef, op. cit., anexele 11, 12, 13 cu planurile lui Domenico Luchini pentru catedrala 
orădeană 

526 Ibidem, p. 33 

Forgăcs, s-a pus accent pe construirea Palatului episcopal, iar lucrările la catedrală 
au fost la început neglijate. Din 1760 datează un proiect, realizat de Joseph. 
Maxilian. “geometrul capitlului”. Acesta plan corespunde cu dispunerea actuală 
a complexului baroc, alcătuit din catedrală, palatul episcopal şi şirul canonicilor 
(Arhivele Statului Oradea*”, Fig. nr. 42). Intitulat “Prospectus Ecclesiae et 
Residentiae”, planul prevede o biserică cu dezvoltare longitudinală, marcată cu 
litera E, încadrată la stânga de reşedinţa episcopală, cu planul redat simplificat 
ca un traseu în forma literei U, cu fațada principală spre catedrală, aşa cum este 
şi în forma actuală. Pe latura dreaptă a reşedinţei şi în cea corespunzătoare curţii 
interioare este localizată grădina episcopală. La dreapta catedralei sunt redate 
parcelele destinate caselor canonicilor :“Fundi Dominorum Canonicorum” , 
având în față grădina episcopală: “Eppalis Hortus”. În ansamblu, planul reflectă 
localizarea complexului episcopal pe un teren viran, situat la extremitatea 
cartierului Olosig, intitulat în schiță “Civitas Varad Olaszy”"(B). În depărtare, sunt 
marcate cu C, pe un spaţiu amplu, viile de pe dealurile Oradiei: “Promontorium 
Varadinense”. Grădina episcopală este vizibilă şi în fotografia publicată de 
Borovsky Samu, în cartea sa apărută în 1901s%. 

În 1761, noul episcop l-a însărcinat pe arhitectul austriac Franz Anton 
Hillebrandt (1719-1797) să realizeze proiectul palatului, şantierul de construcţie 
fiind pus din 1762 sub coordonarea lui Johann Michael Neumann. Numele său 
figurează în Registrul de cheltuieli al Episcopiei romano-catolice de Oradea, între 
anii 1762-1769. Sub supravegherea sa, au fost realizate lucrările de construcţie la 
Palatul episcopal romano-catolic şi au fost continuate cele de la catedrala din 
vecinătate, care la momentul respectiv, era fără turnuri şi fără boltă“. Astfel, sub 
coordonarea lui Hillebrandt, în timpul episcopului Patachich (până în 1776, anul 
transferării sala la Kalocsa), s-a realizat boltirea şi acoperişul bisericii, inclusiv 
cupola joasă cu lanternou, integrată acestuia, s-au realizat corul, sanctuarul, cele 
două sacristii, capitulară şi episcopală, au fost definitivate cele opt capele laterale, 
împreună cu tribunele situate deasupra lor. Canonicul Salamon Jozsef menţionează 
explicit, lucrările finalizate la catedrală în timpul episcopului romano-catolic 
Patachich Adâm, până în momentul transferării sale la Kalocsa». 


527 Arhivele Statului Oradea, Fond Colecția de Planuri, nr. 167, dos. 436: Planul orașului episcopal 
şi a aşezării fundamentului la catedrală, 1760, autor Joseph Maxilian 

528Borovsky Samu, Bihar vârmegye €s Nagyvârad [Comitatul Bihor și Oradea], 1901 

529Bunyitay Vincze, Mâlnăsi Odon, A vâradi piispâkseg. A vâradi piispăk&k a szâmuzetes e az 
ujraalapităs korâban (1566-1780), Debrețin, 1935, ediţia din 2001 îngrijită de Szilăgyi Aladâr, p. 
324 

530Bir6 Jozsef, op. cit. p. 115-116: “Episcopi Patatich opera in hac Ecclesia sunt: Tectum novum, 
fornices, omnes tam in Ecclea, Choris, Capellis et Sacrystis, quam et testudo, ubi cuppula ad 
luccem debuisset educi, incrustatio, inalbatio tantum, Sanctuary Testudinis, et navis Eclae, usque ad 
capitella Colomnarum inclusive, que capitella stukkatorio Labore sunt opus Patatichy, plus nihil, 

Reliefurile sculpturale cu blazonul episcopului Patachich, dispuse lateral, 
de o parte şi cealaltă a intrării în spaţiul destinat altarului principal, atestă suportul 
finaciar al acestuia în amenajarea interioară a catedralei. În Referatul Cancelariei 
imperiale din anul 1769 se precizează că a fost luată ca model Biserica iezuiţilor 
din Viena (““ad normam Ecclesiae Societatis Jesu Academicae Viennensis”)*!. 
Referindu-se la compoziția fațadei principale a catedralei, regretatul istoric de 
artă, Acad. Virgil Vătăşianu, considera că “examenul fațadei principale, încadrate 
de tumuri aşezate în unghiuri oblice, dezvăluie derivarea indirectă a acesteia din 
prototipul Bisericii “Sfântul Petru” din Viena, dar într-o variantă simplificată”, la 
fel ca la Biserica trinitarienilor din Bratislava, deosebirea constând în faptul că 
bisericile din Viena şi Bratislava (din care derivă compoziţia fațadei orădene) sunt 
monumente de plan central, “în timp ce catedrala din Oradea este o bazilică de tip 
tradițional, cu transept, tribună în vest şi peste navele laterale” + . 

În anul 1769, din cauza progreselor nesemnificative ale construcţiei la 
acea dată, împărăteasa Maria Tereza l-a trimis în 1769 pe consilierul imperial 
KSiller, ca împreună cu Hillebrandt să evalueze situaţia la faţa locului. În Raportul 
despre stadiul lucrărilor la catedrală, realizat cu această ocazie, Franz Anton 
Hillebrandt a adus o serie de modificări în planul iniţial. Astfel, arhitectul vienez a 
propus adăugarea tribunei orgii, o criptă de dimensiuni mai mici, soluţii personale 
referitoare la dispoziţia tummurilor şi decorația interioară a bisericii. În Raport, se 
stipulează că Hillebrandt va realiza la Viena un nou proiect pentru faţada bisericii. 
Cu toate acestea, lucrările decurgeau greu. 

După numirea lui Patachich în funcţia de arhiepiscop de Kalocsa, 
capitlul l-a însărcinat pe Salamon J6zsef, canonic de Oradea între 1760-1786 
să coordoneze continuarea lucrărilor, ceea ce acesta a făcut pe perioda vacanței 
scaunului episcopal de Oradea (1776-1780). 

În 1777 încă nu fuseseră realizate tumurile, tribuna orgii, cripta, scările, 
altarele, ferestrele, uşile şi faţada bisericii. Într-un document oficial, datat 20 
octombrie 1777, păstrat la Arhivele Statului Oradea: “Ad continuationem Novae 
Cathedralis huius Varad. sede vacante iussu suae Majestatis Sacratissima a Die 
20 octobris Anni 1777 Benignissimo Resoluti Rfl. 62960... 18 sequenti ordine 
impensi”'*, detaliază toate categoriile de cheltuieli, necesare pentru acoperirea 
muncilor de decorare interioară a bisericii: suma achitată iniţial “pictorului vienez” 
pentru altarele “Sfântul Ladislau” şi “Sfântul Iosif” (nr. 96. “Vienensi Pictori pro 
S. Josepho et S. Ladislas”*), estimată la 1000 florini, plata pictorului Schâpf 


usque finem annii 1777, quo ad infulam Colocensem translatus est 

531Ibidem, documentul LI, p. 127-128 

532Ibidem, p. 179 

533Transcriere ușor diferită la Bir6 Jozsef, op.cit, p. 145 

534E vorba de picturile de altar din transept, consacrate Sfântului Ladislau, respectiv Sfintei 

“pro infami pictura”(la nr. 95, evaluată la 900 florini), plata “sculptorului” (la nr. 
1 55 cu 357 florini), sumele achitate sculptorului Francisc Eberhardt (menţionat la 
nr. 217 “Sculptori Franciscus Eberhardt”, 22 florini şi nu Francisco Ebecuchus, 
respectiv la nr. 266 ca “Sculptori Eberhardt”, 58 florini); plata cioplitorului în 
piatră Traviol, menţionat de mai multe ori ca “lapicida Traviol”( la nr. 16, cu 
300 florini; la nr. 53 cu 920 florini; la nr. 125 cu 400 de florini, la nr. 141 cu 
300 de florini, la nr. 198, cu 661 florini şi la nr 232 cu 808 florini); alături de 
sumele destinate retribuirii stucatorilor, aurarilor şi “marmorizatorilor” vienezi, 
tăietorilor în tablă, dulgherilor, “orologierului din Debrețin pentru ceasul bisericii 
(500 florini)” etc.s% (Fig. nr. 43; Fig. nr. 44). 

În afara însemnărilor canonicului Salamon J6zsef, s-au păstrat la Arhivele 
din Budapesta planurile G, H şi I, identificate de Kapossy Jânos şi reluate în 
lucrarea lui Keleny Gyărgy. Dacă desenul G este o copie după planul catedralei, 
planurile H şi 1 sunt originale, purtând însemnările autografe ale lui Franz Anton 
Hillebrandt. Desenul H este un plan al criptei, reduse în conformitate cu viziunea 
lui Hillebrandt la dimensiunile sanctuarului, transeptului şi sacristiilor*”. Partea 
situată sub sanctuar corespundea criptei episcopale, cealaltă fiind rezervată 
canonicilors:. Planul I, realizat de Franz Anton Hillebrandt, se referă la localizarea 
construcţiilor episcopales». 

Desfăşurate sub îndrumarea lui Hillebrandt, lucrările de finalizare ale 
catedralei orădene au impus concepţia acestuia, atât în ceea ce priveşte realizarea 
fațadei, cât şi a decoraţiei interioare. Datorită intervenţiei sale, au fost aduse o serie 
de modificări, conforme cu spiritul mai raţionalist al barocului târziu austriac. În 
acest sens, cupola pe tambur a fost înlocuită de o calotă integrată acoperişului, 
sistem specific barocului austriac. 

În 1778 s-a trecut la realizarea fațadei, a tribunei orgii şi a turnurilor, 
acestea din urmă fiind consacrate în acelaşi an cu ocazia sărbătorii Înălţării la 
cer a Mariei. Tumurile, realizate tot sub supravegherea lui Hillebrandt, reduc 
mult din aspectul echilibrat al edificiului, fiind considerate ca fiind prea joase în 
raport cu masivitatea construcţiei. Din punct de vedere al morfologiei stilistice, 


Familii, datate în 1778 

535Bir6 Jozsef, op. cit, p. 145 

536Arhivele Statului Oradea, Fond Episcopia romano-catolică, Acte Publico-Ecleziastice, Dosar 97, 
fila nr. 38; 39; 40; 41; Bir6 J6zsef, op.cit, p. 47 

537Agata Chifor, Oradea barocă, Editura Arca, 2006, p. 128 (Planul, după Kapossy; în Keleny 
Gyârgy, Franz Anton Hillebrandt, Budapesta,1976) 

538Keleny Gyârgy, op. cit., p. 24 

539Agata Chifor, Oradea barocă, Editura Arca, 2006, p. 129 (Planul, după Kapossy, în Keleny 
Gyârgy, Franz Anton Hillebrandt, Budapesta,1976) 

540Bunjitay Vincze, A Nagyvâradi L. Sz. Szekesegyhdz [Catedrala de rit latin din Oradea], Oradea, 
1880, p.29 

elementele impuse de Hillebrandt în concepţia fațadei şi a interiorului exprimă 
reticenţa acestuia faţă de somptuozitatea barocului italian şi preferința pentru 
stilul zopf, la modă în capitala Imperiului Habsburgic. Originar în Franţa, noul stil 
s-a răspândit din a doua jumătate a secolului al XVIIII-lea şi în cadrul Imperiului 
Habsburgic, exprimând tranziţia barocului târziu spre neoclasicism*". Afirmându- 
se ca orientare clasicizantă, proprie barocului târziu, stilul zopf a determinat 
renunţarea la morfologia somptuoasă şi teatrală a barocului matur, exprimând o 
preferinţă pentru formele calme, ponderate şi simplificate. Amprenta noului stil s-a 
exprimat cel mai bine la nivelul aspectului exterior al fațadelor. Printre elementele 
de morfologie tipice se remarcă ghirlandele din frunze dispuse sub formă de 
coroniţe şi panglici, motive decorative alcătuite din semicercuri, butoni, farfurii, 
draperii, panglici alcătuite din elipse sau în formă de meandre, ume decorate cu 
ghirlande. La Catedrala romano-catolică din Oradea se remarcă prezenţa frecventă 
a elementelor decorative în stil zopf, atât în cadrul decoraţiei interioare, cât şi în 
realizarea fațadei (Fig. nr. 45), ambele reflectând viziunea lui Hillebrandt. În acest 
sens, în decorația interioară sunt caracteristice viziunii sale cele patru ferestre 
ovale ale transeptului, încoronate de ghirlande, dispuse în coroniţe tipice stilului 
zopf, precum şi panglicile festonate de la balustradele tribunelor transeptului. În 
locul elementelor caracteristice barocului italian (coloane, statui plasate în nişe, 
accentuarea decorativismului fațadelor), Hillebrandt a propus o simplificare 
radicală a fațadei prin recursul la ferestre simple, rectangulare şi adoptarea unor 
elemente clasicizante, mai sobre: portalurile secundare ale bazilicii, încoronate cu 
frontoane triunghiulare, sub care sunt dispuse festoane împletite, formând console 
baroce târzii, preferința pentru frontoanele triunghiulare, înzestrate cu ghirlande 
tipice, motivul panglicilor festonate la ultimul nivel al tumurilor, fereastra ovală 
de deasupra portalului principal, tratarea în rustica a primului nivel al turnurilor, 
adânciturile practicate în suprafaţa peretelui la registrul median al tumurilor şi la 
pereţiitranseptului. Un alt element caracteristic stilului zopfîl constituie preferința 
pentru liniile drepte şi frontoanele triunghiulare. Astfel, majoritatea deschiderilor, 
cu excepţia ferestrei ovale de deasupra portalului central şi a ferestrelor arcuite 
de la ultimul etaj al tumurilor, sunt dreptunghiulare, prevăzute fie cu frontoane 
dreptunghiulare, fie cu sprâncene orizontale. 

Elementul inedit în concepţia fațadei îl constituie dispoziţia oblică a 
tunurilor, imprimând fațadei o dinamică specific barocă. Avansul şi retragerea 
liniei fațadei creează un putemic element de mişcare, preluat de cele două 
comişe orizontale multiplu profilate, care delimitează trei registre şi conferă 
unitate ansamblului. Procesul de simplificare, în acord cu morfologia barocului 
târziu, a fost realizat şi la alte edificii ecleziastice provinciale, cum este “Biserica 


541Ger6 Laszl6, Az €piteszeti stilusok [Stilurile arhitecturale], 1959, p.86 

trinitarienilor” din Bratislava. Spre deosebire de fațada bisericii din Bratislava, 
unde pilaştrii sunt treptaţi, la Oradea ei au o profilare simplă, dar, în schimb 
în rezalitul central sunt geminaţi, purtând un fronton triunghiular subordonat 
coronamentului centrals:?. 

Aspectul cel mai pregnant al fațadei îl constituie echilibrul şi simetria 
elementelor de articulare. Ca şi la alte biserici baroce provinciale, se remarcă 
concentrarea maximă a elementelor decorative la nivelul fațadei principale şi 
tratarea mai simplă a fațadelor laterale. Un alt element tipic baroc îl constituie 
reliefarea părții centrale, corespunzătoare portalului principal. Sublinierea 
accentului central se realizează prin individualizarea elementelor de articulare, 
în contrast cu uniformitatea şi simplificarea registrelor laterale ale tumurilor. 
Astfel, la parter se evidenţiază portalul eprincipal. Acesta este prevăzut cu 
ancadrament rectangular, surmontat de un cartuş baroc în formă de scut festonat, 
fiind încoronat de o fereastră elipsoidală originală, cu bolțarul median marcat şi 
înălțat. Portalurile secundare sunt mai joase, prevăzute cu frontoane triunghiulare. 
Acestea sunt decorate cu festoane, formând console baroce târzii. Ferestrele 
rectangulare, situate deasupra lor, sunt prevăzute cu sprâncene de comişă simple. 
Fațada este ritmată prin pilaştri cu capiteluri ionice, cu ghirlande între volute, 
care susțin cele două comişe proeminente, ce îmbracă unitar fațada. Pilaştrii 
care flanchează elementele centrale de articulare (portalul principal la parter, 
fereastra centrală la etaj) sunt geminaţi, reliefând astfel partea centrală a fațadei. 
La etaj, fereastra centrală, rectangulară, este cea mai mare, fiind prevăzută cu un 
fronton triunghiular, decorat cu ghirlande. La dreapta şi la stânga sa, sunt ferestre 
prevăzute cu sprâncene de comişă simple, orizontale. Parterul tumului este rusticat 
Şi străpuns de o fereastră rectangulară, cu ancadrament simplu profilat şi bolțarul 
median marcat. Registrul al doilea, al tumurilor, e profilat prin chenare treptate, 
care se adâncesc în suprafaţa peretelui, încadrând o fereastră rectangulară îngustă, 
cu bolțarul median marcat. La ultimul nivel, tumurile sunt prevăzute, pe toate 
cele patru laturi, cu ferestre semicirculare, încadrate de pilaştri înguşti, terminaţi 
cu console. Baza ferestrelor este decorată cu panglici împletite formând elipse. 
Cele două tumuri, dispuse în unghiuri oblice față de fațadă, sunt încoronate 
cu acoperișuri tipic baroce în formă de bulb, arcuite în curbe şi contracurbe, 
prevăzute cu ferestre ovale închise, specifice epocii tereziene şi iozefine. Cea 
de-a doua comişă a fațadei e surmontată de un fronton triunghiular; mica elipsă 
reliefată în câmpul acestuia susținea emblema habsburgică. Frontonul realizează 
trecerea spre atica, racordată prin volute baroce târzii, având în centru motivul 


542Virgil Vătăşianu, Arta în Transilvania de la începutul secolului al XVII-lea până în primele 
decenii ale secolului al XIX-lea, în Istoria Artelor Plastice în România, II, Bucureşti, 1970, p. 179 

ceasului. Coronamentul central al fațadei se arcuieşte expresiv, corespunzător cu 
forma ceasului şi susţine cea de-a treia cruce a bisericii. Iniţial, de o parte şi alta 
a coronamentului, deasupra celor două volute, se aflau statui (realizate probabil 
de sculptorul în piatră Traviol, n. N. A.C.). Din cauza faptului că apăsau asupra 
fațadei, au fost înlăturate în 1832. 

Tratarea fațadelor laterale este mult mai simplă. Navele şi corul sunt boltite 
cilindric pe dublouri, cărora le corespund în exterior câte patru contraforturi baroce 
în formă de volute, între care se află ferestrele rectangulare ale navei. Fațadele 
laterale sunt ritmate simplu prin pilaştri geminaţi, care încadrează ferestrele 
rectangulare ale tribunelor şi cele semicirculare, în forma unei jumătăţi de cerc, ale 
capelelor. Acestea din urmă sunt prevăzute cu sprâncene de comişă semicirculare 
şi au bolţarul median marcat şi înălţat. Lui Hillebrandt i se datorează şi concepţia 
transeptului al cărui parter rusticat lasă loc unui panou adâncit, în chenare treptate, 
având în centru o fereastră elipsoidală. La etaj pereţii transeptului sunt ritmaţi prin 
pilaştri toscani surmontaţi de console baroce târzii care se integrează comişei. 

Concepţia fațadei după proiectul lui Hillebrandt este confirmată de 
folosirea unor elemente decorative identice cu cele care articulează fațada 
Palatului episcopal. În acest sens, sunt semnificative: concepţia capitelurilor 
ionice cu ghirlande între volute, a ferestrelor rectangulare cu bolţarul median 
marcat, parterul rusticat, precum şi pervazuri, ghirlande, console realizate în stilul 
zopf. Pentru evoluţia stilului lui Hillebrandt de la barocul matur spre stilul zopf 
este semnificativă prezenţa festoanelor împletite, dispuse în formă de ghirlande, 
considerate cel mai reprezentativ motiv al barocului târziu clasicizant din deceniul 
al 7-lea al secolului al XVIII-lea. De asemenea, la ambele monumente, în locul 
somptuozităţii decorative a fost preferată o decorație sobră, clasicizantă, bazată 
pe predominanţa liniilor drepte şi echilibrul clasic între orizontale şi verticale. 

În ceea ce priveşte organizarea interioară, din pronaos se intră în nava 
centrală de 15 m lăţime, flancată de două nave laterale, mai înguste, prevăzute 
cu capele, iar la etaj cu tribune. În conformitate cu concepţia arhitecturală a 
iezuiţilor, nava centrală este mult mai largă, fiind destinată credincioşilor care 
ascultau slujba. Întrucât clerul dorea ca toată lumea să vadă și să audă predica un 
loc important a fost conferit amvonului, devenit în epoca barocă mijlocul unei 
comunicări mai apropiate între cler şi masa credincioşilor. Predica demonstrativă 
a epocii Contrareformei, asociată cu muzica de orgă şi cu scenografia picturilor şi 
sculpturilor baroce vizau transpunerea credinciosului într-un spectacol divin, care 
în viziunea iezuiţilor, trebuia să impresioneze şi să instruiască în acelaşi timp**. 
La intersecţia navelor cu transeptul se află cupola la o înălțime de 24 de metri, 
înglobată acoperişului. Din cauza lipsei tamburului, luminarea interiorului se 


543Lyka K., A miiveszet kânyve[ Cartea Artei], Budapesta, 1909, p.160 

realizează prin zece ferestre, situate sub bolțile navei. Sticla folosită aici provenea 
de la manufactura din Beliu, înfiinţată în 1741. Într-un inventar, datând din 1749, 
se ştie că se realizau diferite sortimente de sticlă, inclusiv pentru geamuri rotunde 
(orbiculorum), aşa cum sunt şi cele de la tribunele Bazilicii din Oradeas“. De 
asemenea, vitraliile în stil neoclasic realizate pentru acelaşi monument de artistul 
Kratzman Ede în 1878 după desenele pictorului Francisco Stomo, au avut ca 
materie primă table de sticlă colorate de la Beliu. 

Interiorul bisericii este înconjurat de un antablament bogat profilat. 
Alcătuit din arhitravă în două benzi, friză decorată cu frunze de acant, realizate 
în frescă şi o comişă proeminentă, antablamentul introduce un ritm dinamic în 
articularea interiorului, fiind susţinut de pilaştri geminaţi prevăzuţi cu capiteluri 
compozite. Aceştia articulează pereţii navei centrale după ritmul 2-2-2-2-1, 
începând de la tribuna orgii până la transept. Pereţii sanctuarului sunt ritmaţi prin 
aceeaşi pilaştri cu capiteluri compozite poleite. Cupola se sprijină pe patru stâlpi 
masivi, ritmaţi de câte doi pilaştri cu capiteluri compozite. Prevăzute cu vitralii 
şi rămase în semiobscuritate, capelele contribuie la crearea atmosferei de mister 
a bisericii. Spațiile de trecere dintre ele sunt delimitate prin coloane angajate cu 
capiteluri ionice care susţin o arhitravă. 

Aflată sub semnul sintezei stilistice, Catedrala romano-catolică din Oradea 
îmbină planul de inspiraţie italiană cu o articulare decorativă tipică barocului 
târziu austriac. Morfologia acestuia este evidentă în tipul de biserică cu două 
turnuri, tratarea ponderată a fațadei în care îşi fac apariţia elemente caracteristice 
stilului zopf. Procesul de simplificare a morfologiei, realizat la catedrala orădeană 
reflectă barocul târziu, clasicizant promovat de Hillebrandt, fiind în acord cu 
modestia resurselor provinciale. În opinia regretatului istoric de artă, Acad. Virgil 
Vătăşianu, “concepţia de ansamblu e încă o expresie a arhitecturii din prima 
jumătate a veacului, dar în tratarea ceva mai reţinută a elementelor plastice se 
recunoaşte faza târzie a acestui baroc”'s. Biserica a fost sfinţită la 25 iunie 1780, 
ocazie cu care episcopul Transilvaniei Ladislau Kollonitz a fost consacrat episcop 
romano-catolic de Oradea. 

Considerată cea mai impunătoare construcţie barocă din Transilvania, 
Bazilica romano-catolică (1752-1780) reflectă fuziunea a două concepţii artistice, 
a italianului Giovanni Battista Ricca şi a austriacului Franz Anton Hillebrandts”. 


544Veronica Covaci, Manufactura de sticlă din Beliu în prima jumătate a secolului al XVIII-lea, în 
Crisia, Oradea, 1973, p. 225 

545Tamâs Alice, Posibilităţi de cercetare a evoluţiei stilistice la producerea sticlei manufacturiere din 
Beliu, în Sargetia, XXX, 1001-2002, p. 695 

546Virgil Vătăşianu, op.cit., p. 185 

547Bir6 ]6zsef, Nagyvârad barokk €s neoklassikus miiveszeti emlekei, Budapesta, 1932, p. 25-56; 
Alexandru Avram, Doina Lăutărescu, Monumente de arhitectură în stil baroc din Oradea, în 

Organizarea spaţială a bisericii urmează un plan frecvent în lumea catolică a 
Contrareformei, la a cărui expansiune artistică a contribuit în special Ordinul 
iezuit. Planul longitudinal, în formă de cruce latină, prevăzut cu cupolă şi şiruri 
de capele laterale, iniţiat de arhitectul Vignola la Biserica “ II Gesu” din Roma 
a servit ca model pentru întreaga creştinătate, fiind aplicat şi în Transilvania mai 
întâi la Biserica iezuiţilor din Cluj (1718-1724). Prezentă şi la Bazilica romano- 
catolică din Oradea, planimetria specifică Ordinului iezuit evidenţiază viziunea 
Contrareformei asupra credinţei şi a cultului: lărgirea navei mediane, mai luminată 
pentru a facilita participarea credincioşilor la slujbă, compartimentarea navelor 
laterale, rămase în obscuritate în mici capele pentru cultul individual, picturi 
de altar de mari dimensiuni realizate într-o manieră emoţională, orgă deasupra 
tribunei vestice, amvon şi confesional. În 1992 catedrala a fost ridicată de Papa 
loan Paul al II-lea la rangul de Basilica Minor. 

Picturile de altar ale bisericii dispuse în mici capele de o parte şi alta a navei 
centrale ilustrează teme compoziționale specifice spiritualităţii Contrareformei. 
Tema altarului principal, “Înălţarea la cer a Fecioarei Maria”(1779) de cunoscutul 
pictor austriac Joseph Vincenz Fischer, reprezentând deopotrivă hramul bisericii, 
reflectă dogma catolică a glorificării celeste a Mariei. Lucrările “Sfântul 
Ladislau” (Joseph Vincenz Fischer) “ Apoteoza Sfântului loan Nepomuc”, 
“Sfântul Evanghelist loan” (Johann Ignaz Cimbal) ilustrează un comandament 
al Contrareformei prin vizualizarea momentului de excepţie al miracolului. 
Compozițiile “Răstignirea”, realizată în 1786 de pictorul sârb Teodor Ilici, la 
fel ca picturile de altar, de aceeaşi intensitate emoţională, “ Despărțirea Sfinţilor 
Apostoli Petru şi Pavel” şi “Martiriul Sfintei Barbara” reflectă latura dramatică a 
creştinismului, exploatată în scop persuasiv de arta religioasă a Contrareformei. 
Elementele naturaliste utilizate în redarea suferinţei, martiriului, dramei, patetismul 
scenelor au ca finalitate impresionarea privitorului şi stimularea devoţiunii. 

Realizată de bavarezul Johann Nepomuk Schâpf, fresca cupolei amplifică 
atmosfera de mister a bisericii, introducând privitorul într-o lume iluzorie, 
populată de îngeri şi sfinţi, surprinşi într-un vârtej ireal, cu scopul de a stimula 
meditaţia şi evlavia credinciosului. În pictarea frescei a fost luată ca model Biserica 


Buletinul Monumentelor Istorice, An XLII, nr. 2, 1973, p. 66-68; Alexandru Avram, loan Godea, 
Monumente istorice din Țara Crișurilor, Editura Meridiane, 1975, p. 34-35; Agata Chifor, Barocul 
ecleziastic la Oradea, în Cele Trei Crișuri (red. Antonio Faur), Seria a III-a, Anul I, octombrie- 
decembrie, 2000, p. 69; Nicolae Sabău, Maestri italiani nell architettura religiosa Barocca della 
Transilvania! Maeștri italieni în arhitectura religioasă barocă din Transilvania, Editura Ararat, 
Bucureşti, 2001, p. 97-104; Peter I. Zoltân, Trei secole de arhitectură orădeană, Editura Muzeului 
Țării Crișurilor, Oradea, 2003, p. 14-16; Agata Chifor, Barocul cultural-artistic în Oradea, Teză de 
doctorat, Universitatea “Babeș-Bolyai”, Facultatea de Istorie și Filosofie, Cluj Napoca, 2015, p. 131- 
150; Agata Chifor, Oradea barocă, Editura Arca, 206, p. 120-137 

San Andreea della Valle, văzută de episcopul Forgâcs Pâl în perioada călătoriilor 
din Italias*. Sub aspectul tehnicii picturale, se remarcă folosirea unor elemente 
de scenografie: elemente de arhitectură falsă, redarea luminii supranaturale, 
sugerarea impresiei de plutire spaţială şi imponderabilitate. Transpuse din 
scenografia teatrală în pictură, aceste procedee iluzioniste erau utilizate cu scopul 
de a conferi autenticitate şi grandoare reprezentărilor transcendenţei. Scena de 
apoteoză pictată de Schâpf pe cupola Bazilicii din Oradea se integrează în lumea 
arhetipală a barocului, exprimându-i forţa persuasivă şi capacitatea imaginativă. 


b.Palatul episcopal romano-catolic (1762-1776) 


În sfera arhitecturii profane, barocul şi-a afirmat expresia cea mai 
caracteristică în palatele imperiale, regale şi princiare. Destinat exteriorizării 
prestanţei politice sau sociale, palatul baroc reflectă, la fel ca şi veşmintele 
somptuoase sau spectacolele liturgice şi muzicale, teatralitatea universului baroc. 
Spaţiu de desfăşurare a unor ceremonii fastuoase, palatul era pus în serviciul 
unei comunicări vizuale şi sociale, prin care categoriile din vârful ierarhiei îşi 
exprimau cu ostentaţie distanţa care-i separa de restul societăţiis*. 

Pentru Europa Centrală, Pa/arul de la Versailles a constituit un model 
de referinţă în secolele XVII-XVIII. Viaţa de la curtea franceză, cu reprezentații 
somptuoase, impregnată de baroc vestimentar, muzical şi comportamental, a 
constituit un exemplu pe care monarhia austriacă şi principatele germanice s-au 
străduit să-l egaleze sau să-l întreacăs*. 

Începând din a doua jumătate a secolului al XVIII-lea, în Europa Centrală 
a început un vast efort de reconstrucţie. După încetarea Războiului de 30 de 
ani, nobilimea şi clerul şi-au construit reşedinţe impunătoare al căror scop era, 
atât exprimarea poziţiei şi bogăției ctitorului, cât şi inaugurarea unui nou stil al 
vieţii de curte după modelul Versailles-lui şi a reşedinţelor vieneze. În întreaga 
Europă Centrală a secolului al XVIII-lea se constată o difuziune a arhitecturii 
rezidenţiale de inspiraţie franceză, în cadrul unor interpretări eclectice, tipice 


548Bunyitay Vincze, Mâlnăsi Odon, A vâradi piispăkseg. A vâradi piispăk&k a szâmuzetes e az 
ujraalapităs korâban (1566-1780), Debretin, 1935, ediţia din 2001 îngrijită de Szilâgyi Aladăr, 
p.299 

549Agata Chifor, Palatul episcopal baroc din Oradea, în Artă românească: Artă europeană (coord. 
Marius Porumb, Aurel Chiriac), Academia Română, Institutul de Arheologie și Istoria Artei Cluj- 
Napoca, Muzeul Ţării Crişurilor Oradea, Editura Muzeului Țării Crișurilor, Oradea, 2002, p. 167- 
172 

550V. Iliescu, Antropologie culturală germană, vol. II, Editura Napoca Star, Cluj, 1999, p. 39 

ale comanditarilor. Diversitatea morfologică provincială, apărută pe fondul unei 
fundamentale unităţi de concepţie se explică prin formaţia diferită a meşterilor 
proveniţi, de multe ori, chiar din capitala Imperiului. 

Concepţia arhitecturală şi viziunea plastică barocă se întâlnesc şi la Palatul 
episcopal romano-catolic din Oradea (B-dul Dacia, nr.1-3)*'. Construit între anii 
1762-1776, după planurile arhitectului austriac Franz Anton Hillebrandt (1719- 
1797), palatul este una din cele mai grandioase realizări ale acestuia (Fig. nr. 46). 
Format începând din 1734 în ambianța Academiei vieneze, arhitectul a cunoscut 
creaţia lui Johann Lukas Hildebrandt (1668-1745). Şi-a completat formaţia în 
spaţiul german, studiind arhitectura militară şi civilă. Începând din 1739, timp de 
trei ani, a lucrat ca arhitect-desenator, alături de Balthasar Neumann (1687-1753), 
la reşedinţa episcopală de la Wiirzburg, fiind influenţat de spiritul clasicizant al 
maestrului său. În 1757 a primit postul de arhitect-şef al Camerei Regale din 
Buda, în locul lui Johann Baptist Martinelli (1701-1754). Din acest moment, 
a coordonat construcţii importante cu caracter oficial şi a executat comenzi la 
cererea elitei clericale şi nobiliare din Imperiu. Începând din 1760 a participat la 
construcţia Palatului regal din Buda, elaborând şi planurile acestuia. A proiectat, de 
asemenea, Palatul Grassalkovics din Pozsony (1760), Palatele App6ny (1761) şi 
Nyări (1765). În 1770 a luat parte la reconstrucţia Universităţii din Tâmavia, unde 
a proiectat aripa nouă a facultăţii de medicină. În 1775 a coordonat reconstrucția 
mănăstirii iezuite din Viena şi a proiectat Palatul Consiliului de Război. Între 
1778-1779 a realizat planurile Palatului prepozitual din Nytra. 

Kapossy Jânos şi Keleny Gysrgy, în monografiile consacrate arhitectului 
austriac Franz Anton Hillebrandt, susţin, la fel ca şi Bir6 Jozsef, că Balthasar 
Neumann ar fi exercitat cea mai puternică influenţă asupra creaţiei sale. Analogia 
se poate argumenta prin faptul că Palatul episcopal din Oradea reia într-o 


551Bir6 J6zsef, Nagyvârad barok €s neoklasszikus miiveszeti emlekei, Budapesta, 1932, p. 57-67; 
Keleny Gyârgy, Franz Anton Hillebrand:t tervei a nagyvăradi piispăki palotâhoz, în Miiemlekvedelem, 
1970, p. 43-45; Alexandru Avram, Doina Lăutărescu, Monumente de arhitectură în stil baroc din 
Oradea, în “Buletinul Monumentelor Istorice“, An XLII, nr. 2, Bucureşti, 1973, p. 64-70; Rodica 
Hârcă, în Repertoriul monumentelor din județul Bihor, Oradea, 1974, p. 220; Alexandru Avram, 
loan Godea, în Monumente istorice din Țara Crișurilor, Editura Meridiane, Bucureşti, 1975, 
p. 36; Keleny Gyârgy, Franz Anton Hillebrandt, Budapesta, 1976; Peter 1. Zoltân, în Nagyvârad 

variantă simplificată o serie de motive întâlnite de arhitect pe şantierul reşedinţei 
episcopale din Wiirzburg (Fig. nr. 47). Se poate remarca, în acest sens, concepția 
asemănătoare a rezalitului central, cu caracter festiv, al celor două palate. În 
ambele cazuri, acesta este evidenţiat, la primul etaj, prin câte cinci ferestre ample, 
terminate în arc semicircular, iar la etajul al doilea prin câte cinci ferestre ovale. 
Este similară şi concepția acoperişului tipic baroc, mansardat în două trepte la 
nivelul rezalitului central. Interpretarea simplificată a motivelor de la Wiirzburg 
este explicabilă prin influenţa stilului Ludovic a/ XVI-lea, aflat la modă în epocă. 
Kapossy Jânos şi Keleny Gyârgy îl consideră pe Franz Anton Hillebrandt cel mai 
caracteristic reprezentant al stilului Ludovic a! XVI-lea în varianta sa austriacă, 
cunoscută sub denumirea de stilul zopf 52. 

După Bir6 J6zsef unul din planurile inițiale ale palatului baroc din Oradea 
era inspirat direct din cel al reşedinţei din Wiirzburg, prevăzând un repertoriu 
omamental ce cuprindea balconaşe şi statui. 

Având la dispoziţie întinsa suprafaţă a unei platforme, situată pe o mică 
înălţime în afara oraşului propriu-zis, arhitectul a proiectat în imediata apropiere a 
catedralei un palat cu trei niveluri. Piatra de temelie a fost pusă într-un cadru festiv 
la 23 mai 1762, în prezenţa episcopului Patachich Adâm**. Pe piatra de temelie 
se putea citi numele arhitectului proiectant al palatului şi al coordonatorului 
şantierului: “operis universi architecto Franz Xav. Hillebrandt (Aedili) loan Mich. 
Neumann”s*, confirmând realizarea Palatului orădean după planurile renumitului 
arhitect austriac. La construirea palatului a fost folosită mâna de lucru a iobagilor 
de pe domeniul episcopal, realizându-se o repartizare pe sate a acestora. 

Ca cea mai mare parte a construcţiilor vremii, Palatul baroc din Oradea 
ilustrează planul de inspiraţie franceză, în forma literei U, obţinut prin alăturarea 
la faţada principală a două aripi laterale. Intrarea este marcată de o poartă din fier 
forjat, cu elemente decorative în stilul barocului francez. Coronamentul porții, 
în forma unui fronton baroc, arcuit în curbe şi contracurbe ample, este racordat 
prin imitații de volute. Central, este surmontat de literele IHS, înscrise într-un 
medalion oval, pe care se sprijină o cruce cu raze. Emblemă a Ordinului iezuit, 
literele sunt abrevierea sintagmei “Jesus Hominum Salvator”(lisus salvator al 


552Keleny Gy6rgy, Franz Anton Hillebrandt, Budapesta, 1976; stilul zopf, stil afirmat în arhitectură, 
pictură şi arta decorativă din Europa Centrală, în ultimele decenii ale secolului al XVIII-lea. 
Considerat, alături de stilul rococo, o ramură tardivă a barocului. Denumirea stilului este o aluzie 
la coafura specifică epocii, în care perucile ofițerilor prusaci se terminau cu o codiţă. De aici derivă 
şi preferința stilului pentru motive împletite cum sunt: panglici dispuse în fundiţe, ghirlande cu 
capetele atârnate liber sau formând în partea centrală a compoziţiei, medalioane ovale şi rotunde 

oamenilor). Acoperişul mansardat, în două trepte, situat în dreptul rezalitului 
principal este, de asemenea, de inspiraţie arhitecturală franceză. 

Fațada principală, cu lungimea de 102,3 m este articulată cu 25 de axe, 
corespunzătoare numărului de ferestre de la fiecare din cele 3 niveluri. Partea 
centrală, compusă din $ axe, este delimitată printr-un pronunţat rezalit, cu 
colţurile rotunjite. La dreapta şi la stânga sa se află câte un rezalit mai discret, 
compus din 2 axe, care se repetă şi la extremităţile edificiului. Prevăzut cu ferestre 
terminate în segment de arc, întregul parter este rusticat, tratat ca un soclu pentru 
etajele, unite prin pilaştri cu capiteluri ionice şi lesene. Considerat de gală, etajul 
I e ritmat prin ferestre prevăzute cu coronamente în segment de cerc sau în 
formă de acoladă, având în interiorul lunetei busturi figurative realizate din stuc. 
Accesul în palat se face printr-un portal principal mai amplu, cu traseul arcuit 
în formă de mâner de coş, flancat de 2 portaluri secundare, mai scunde şi mai 
înguste. Intrarea principală corespunde unui vestibul larg, subîmpărțit prin stâlpi 
masivi cu capiteluri ionice, în două spaţii boltite separat. Din vestibul se deschid 
la dreapta scările monumentale, ce duc spre salonul de onoare. Dincolo de stâlpii 
care subîmpart vestibulul, la dreapta şi la stânga se deschid coridoarele de acces 
spre încăperile parterului, prevăzute cu ferestre spre curtea interioară. Spre etaj 
conduc cinci scări, una principală, una secundară şi trei în spirală. Două dintre 
acestea din urmă conduc şi spre încăperile din pivniţăsse. 

Mai simplu şi mai mic decât palatele baroce apusene, edificiul orădean 
îndeplineşte aceeaşi funcţie reprezentativă ca şi acestea. Concepţia estetică 
barocă a spaţiului cu funcţie de reprezentare este ilustrată de evidenţierea plastică 
a imensei faţade principale, destinată primirii, de scările festive şi îndeosebi de 
salonul de onoare, cel mai fastuos şi mai important dimensional, situat la primul 
etaj. 

Destinat recepţiilor şi ceremoniilor de la curtea episcopală, închizând în 
sine cea mai mare semnificaţie socială, salonul este nucleul în jurul căruia se 
organizează clădirea şi axa de simetrie a acesteias”. Ca la toate palatele baroce, 
salonului de onoare îi corespunde în exterior rezalitul mijlociu, cel mai expresiv, 
în acelaşi timp elementul compozițional dominant al întregii faţade. Ceva mai 
mare decât restul clădirii, acesta este marcat la parter prin portalul principal, iar 
la etaj printr-o maximă concentrare a elementelor de articulare şi decor. Astfel, 
cele 5 axe ale rezalitului sunt marcate prin cele mai mari ferestre ale fațadei, 
cu baza subliniată prin baluştri şi coronament alcătuit din ghirlande şi coroniţe 
tipice stilului zopf (Fig. nr. 48). Ferestrele etajului al II-lea sunt ovale, fiind 


556Ibidem 
557Keleny Gyorgy, Kâstelyok, kutiak, villâk [ Castele, curii, case], Editura Corvina, Budapesta,1974, 
p.13 

încoronate de scoici realizate din stuc. Cele două etaje sunt unite prin pilaştri 
dublaţi, prevăzuţi cu capiteluri ionice, cu ghirlande între volute. La sublinierea 
motivului central al fațadei contribuie rotunjirea expresivă a colţurilor rezalitului, 
frontonul triunghiular, acoperişul dublu mansardat cu lucame ovale, încadrat de 
două pinioane teşite. Acest corp cuprinde portalul monumental, carosabil şi scara 
de onoare ce duce spre salonul festiv. Portalul principal, mai înalt şi mai larg, 
cu morfologia tipic barocă în formă de mâner de coş, este flancat de pilaştri cu 
capiteluri decorate cu triglife. Pe capiteluri se sprijină ume clasicizante, decorate 
cu ghirlande în stil zopf În centrul portalului principal figurează o consolă 
proeminentă, încadrată de ghirlande, iar portalurile secundare, mai scunde, sunt 
marcate prin motivul draperiei. Decorația sculptată, datorată meşterilor ce lucrau 
sub coordonarea lui Johann Michael Neumann (menţionaţi în Registrul de cheltuieli 
al canonicului Solomon ca “Stuccatori Viennensi”)*, cuprinde capiteluri ionice, 
baluştri şi ghirlande expresive la nivelul rezalitului central, sprâncene de comişă 
curbe sau în acoladă, busturi figurative cu draperii învolburate din stuc la primul 
etaj. Fațadele secundare, cu vedere spre parcul interior, reiau simplificat decorația 
fațadei principale. 

De plan oval, salonul ocupă în interiorpartea centrală a clădirii, pe înălţimea 
a două etaje (19,30 m L, 12,75 m, 12,20 h). Pictura pereţilor şi a plafonului a fost 
realizată în 1879 de Francisco Stomo (1821-1907), din însărcinarea episcopului 
Lipovniczky (1868-1885). Deasupra uşilor, artistul a pictat în grisaille, portretele 
împăraților Franz Jozsef şi Elisabeta, aluzie la celebrarea nunţii de argint 
a acestora. În cadrul unei serii de medalioane circulare, au fost pictate, tot în 
grisaille, personalităţi orădene ca Pazmany Peter, lannus Pannonius, canonicul 
Rogerius, episcopii Patachich Adâm, Forgâcs Pâl, Augustin Benkovich, Gheorghe 
Martinuzzi, loan Vitez, Pray Gyrgy. La acestea se adaugă o bogată decorație neo- 
renascentistă, alcătuită din ghirlande, fructe, festoane, purti, alături de expresive 
capiteluri compozite din stuc poleits. Plafonul era decorat cu fresce plasate în 
ancadramente pictate, reprezentând scene din viaţa Sfântului Ladislau, fondatorul 
primei catedrale romano-catolice din Oradea, în Evu/ Mediu. Acestea au fost 
acoperite cu tencuială în perioada comunistă. Lucrările de restaurare interioară 
a Palatului, inițiate după retrocedarea acestuia Episcopiei romano-catolice, au 
scos la iveală, atât decorația în frescă a salonului de onoare (cu scene din viața 
Sfântului Ladislau, precum şi seria medalioanelor pictate grisaille), realizată în 
secolul al XIX-lea de Francisco Stomo, cât şi decorația murală în stil baroc a 
sălilor şi coridoarelor palatului, realizată în ultimele două decenii ale secolului 
al XVIII-lea, acestea din urmă fiind scoase la lumină în anul 2018. Cea mai 


558Bir6 Jozsef, op. cit, p. 47 
559Ibidem, p.67 

expresivă din punct de vedere tematic şi stilistic pare a fi decorația în frescă din 
sălile cu caracter reprezentativ de la etajul 1. În cadrul fragmentelor de frescă 
originale provenite din epoca barocă (identificate până acum) se remarcă peisaje 
pitoreşti, redând oraşe cu ziduri de cetate şi poduri, peisaje acvatice cu căsuțe şi 
copaci, peisaje marine cu corăbii, scene de luptă şi ghirlande iluzioniste, stucaturi 
cu fructe pictate în nuanţe calde, pe un tavan pictat în albastru. 

Întrucât împărăteasa Maria Tereza nu dorea amânarea construcțiilor de la 
catedrală, în iunie 1769, l-a trimis la Oradea pe consilierul imperial Koller Jozsef, 
ca împreună cu Hillebrandt, să analizeze starea construcţiilor şi situația materială 
a episcopiei. Hillebrandt ar fi trimis la Viena referate, însoţite de 17 planuri. 
Datorită situației materiale precare a Episcopiei romano-catolice, Palatul baroc 
din Oradea a fost realizat, în cele din urmă, pe baza unor planuri simplificate. 
Planurile originale ale Palatului episcopal din Oradea, realizate de Franz Anton 
Hillebrandt şi transpuse în realitate, cu unele modificări, au fost descoperite şi 
publicate de Kap6ssy Jânos, ele fiind publicate monografia consacrată arhitectului 
Franz Anton Hillebrandts, respectiv în lucrarea lui Kelenyi Gy5rgys. În aceste 
planuri este evidentă dispunerea sălilor în anfiladă, de o parte şi de alta a unui 
salon central, marcat la nivelul etajelor I şi II. Planurile celor trei niveluri (parter, 
etajul I, etajul II) ilustrează elementele specifice de organizare spaţială, în funcție 
de destinaţia sălilor, la parter fiind marcate bolțile boeme ale vestibulului, 
corespunzător intrării, precum şi ale coridoarelor de acces spre încăperi**. Planul 
primului etaj evidenţiază concepția spațială barocă a organizării în funcţie de axul 
de simetrie al rezalitului central. Astfel, el evidenţiază la nivel interior, relevanța 
conferită în palatul baroc salonului de onoare, cu caracter reprezentativ (Fig. nr. 
49). Aceeaşi relevanță este acordată Capelei palatului, situată în aripa nordică 
dreaptă, vestibulului patrulater amplu, ce precede intrarea în salon, precum şi 
“anticamerelor”, bibliotecii, salonaşelor şi cabinetelor, situate de o parte şi de 
cealaltă a salonului de onoare. Sunt marcate pe plan, la nivelul primului etaj, 
scările în spirală, tipic baroce, în preajma salonului de onoare şi a dormitorului 
episcopal. 

Un element tipic pentru structura spaţială barocă îl constituie riguroasa 
dispunere a sălilor în acelaşi ax (în anfiladă), de o parte şi alta a salonului de 
onoare. Acest aspect, tipic organizării spaţiale a palatelor baroce, este surprins în 
unul din tab lourile realizate de pictorul orădean Macalik Alfred. Datat în 1942, 
acesta a fost inspirat de “Salonul roşu”, cu candelabru în stil secession, din palatul 
orădeans* (Fig. nr. 50). 


560Kapossy Jânos, Franz Anton Hillebrandt (1719-1797), Budapesta, 1924 

561Keleny Gy6rgy, Franz Anton Hillebrandt, Budapesta,1976 

562Apud Agata Chifor, Oradea barocă, Editura Arca, 2006, p. 139 

563Macalik Alfred, Salonul roșu cu candelabru, ulei pe caton, 620x730mm, semnat și datat stînga 

La dreapta şi la stânga salonului de onoare se află câte cinci încăperi, care se 
deschid una în alta, aspect surprins şi în tabloul lui Macalik. La acest nivel se aflau 
camerele încăpătoare, destinate locuirii, primirii oaspeţilor şi reprezentaţiilor de la 
curte, iar în aripa dreaptă- Capela. Sălile cu vedere spre catedrală şi parcul interior, 
precum şi cele din vecinătatea Capelei, au fost destinate locuirii de episcopul 
Patachichs*. Din salonul de onoare spre stânga se intra într-o mică încăpere, 
prevăzută cu un şemineu de manmură, apoi în salonul “schonbrunnez”, decorat cu 
mobilier rococo, comandat de episcopul Schlauch Lărinc (1887-1902), cu ocazia 
vizitei împăratului Franz Jozsef în 1890. Localizarea acestuia este identificabilă 
după graţioasa sobă de faianță în stil rococo, plasată într-o nişă, care apare şi 
în tabloul “Interior roşu”, pictat de Macalik Alfred, datat în 1946*(Fig. nr. 51). 
Pe pereţii acestui salon, tapetat cu mătase vişinie, erau expuse, aşa cum se vede 
în tablou, o parte din portretele episcopilor orădeni, dintre care iese în evidență 
portretul monumental al episcopului Schlauch Lărinc, realizat de renumitul artist 
Benczur Gyula în anul 1900 şi premiat la Expoziţia intemaţională de la Paris. 
Acest salon era prevăzut cu un candelabru de cristal în stil baroc, aşa cum se vede 
Şi într-o fotografie din secolul al XX-lea (portretul realizat de Benczur Gyula este 
un element de datare a fotografiei, posterioară anului 1900, n.n. A.C.)*. Tapetarea 
pereţilor cu mătase vişinie este probabil posterioară epocii baroce propriu-zise, 
când aceştia erau acoperiţi cu picturi murale originale, aduse la lumină cu ocazia 
restaurărilor demarate la Palatul episcopal în anul 2018. 

Un alt tablou semnat de Macalik Alfred, “Interior din Palatul baroc”*“(Fig. 
nr. 52) oferă imaginea unei încăperi, prevăzute cu şemineu baroc din marmură 
roz, existent şi astăzi (prima încăpere din Salonul de onoare spre stânga). Pereţii 
tapetați cu mătase vişinie erau decoraţi cu portrete de prelați. Pe una din laturi 
se vede o canapea şi două fotolii în stil rococo, central- un candelabru de cristal 
în stil baroc, iar spre margini- uşile, încadrate de draperii din catifea vişinie, cu 
falduri dispuse după moda barocă. 

Tot în această aripă se afla o sală de recepţie şi cabinetul de lucru al 
episcopului. Din dormitorul episcopal, situat în colţul nordic, printr-un mic culoar, 
se ajungea în biblioteca personală a episcopului. Piesa cea mai remarcabilă a sălii 
era monumentala sobă stil rococo, vizibilă şi astăzi, care de asemenea, este un 
element de identificare a încăperii. Din această sală, două uşi se deschideau spre 


jos Macalik (1)942, Colecţia Muzeului Ţării Crișurilor 

564Bunjitay Vincze, Mâlnâsi Odon, op.cit., p. 341 

565Macalik Alfred, Interior roșu, ulei pe carton, 720x1050mm, semnat și datat stânga jos Macalik 
(1)946, Colecţia Muzeului Țării Crișurilor 

566Apud Agata Chifor, Oradea barocă, Editura Arca, 2006, p. 142 

567Macalik Alfred, Interior din Palatul baroc, ulei pe carton, 720x1030mm, semnat și datat stânga 
jos Macalik (1)942, Colecţia Muzeului Țării Crișurilor 

elegantul parc în stil englezesc din curtea interioară, delimitată de aripile laterale 
ale palatului, iar pe uşa vestică se intra în Capela episcopală“. 

Element nelipsit al palatelor baroce, Capela situată în aripa dreaptă a 
clădirii ocupă, ca şi salonul de onoare, înălțimea a două etaje. Mensa altarului, 
realizată din marmură roz de Vaşcău, e situată în latura vestică a încăperii. Pictura 
de altar, frescele care decorează pereţii şi plafonul au fost realizate în intervalul 
cuprins între anul 1773- data sosirii pictorului la Oradea şi 1776 (data transferării 
episcopului orădean la Kalocsa) de pictorul bavarez Johann Nepomuk Schăpf 
(1735-1785). Bunyitay Vincze afirmă că în anul 1767 episcopul Patachich Adâm 
i-a consacrat preoți, în această capelă, pe Fogorosi Andrâs şi pe Molnâr Peter. Din 
această informaţie rezultă că în 1767 Capela era finalizată din punct de vedere 
arhitectural. 

Din bibliotecă se trecea în “Mica sufragerie”, tapetată cu mătase vişinie. 
Ea a fost decorată cu tablouri inspirate din Vechiul Testament, dăruite de Maria 
Tereza episcopului Patachich. De mari dimensiuni, lucrările pot fi atribuite Şcolii 
lui Nicolas Poussin, prezentând similitudini de viziune compozițională cu operele 
acestuia pe aceeaşi temă: “Trecerea Mării Roşii”, “Adorarea viţelului de aur”, 
“Moise scoțând apă din stâncă” şi “Minunea manei”. 

De cealaltă parte a salonului de onoare, se aflau: sala consiliului episcopal, 
prevăzută cu o gamitură de mobilier stil Empire, salonul roşu, cu galeria de portrete 
papale şi canonicale, urmate de patru camere de primire princiare. În prima din 
sălile de primire se afla o vastă colecţie de gravuri vechi. Un tablou realizat de 
Macalik Alfred în anul 1926 atestă aspectul interior al Sălii gravurilor, prevăzută 
cu o măsuţă rococo şi un candelabru în stil secession (Fig. nr. 53);%. 

Aşa cum se vede şi din cele patru picturi, semnate de Alfred Macalik, 
pereţii saloanelor de gală din palat erau tapetaţi în secolul al XX-lea cu mătase 
de culoare vişinie. Restaurările inițiate în 2018 la Palatul baroc au scos la iveală 
vestigii originale ale picturii murale, realizate în stil baroc, cu pigmenți naturali 
(nuanţe de roşu, verde turcoaz, verde smarald, ocru, bej, gri, albastru deschis etc.), 
mărturie a importanţei care a fost conferită, în secolul al X VIII-lea, saloanelor de 
primire, cu caracter reprezentativ. 

Stând sub semnul funcţionalităţi, etajul al II-lea este articulat de ferestre 
mai mici, rectangulare, prevăzute cu sprâncene de comişă simple. 

În 1769 comisia de anchetă, alcătuită din Kăiller şi Hillebrandt a evaluat 
starea construcţiei în acel moment şi a elaborat un referat, înaintat împărătesei 
Maria Tereza; din motive de ordin financiar s-a propus renunţarea la decorația 


568Bunyitay Vincze, Mâlnăsi Odon, op.cit 
569Macalik Alfred, Sala gravurilor, ulei pe carton, 730x990mm, semnat și datat stânga jos Macalik 
(1)926, Colecţia Muzeului Țării Crișurilor 

cu vaze, statui şi balcoane a fațadelor dinspre curte ale palatului, precum şi la 
galeriile de legătură“. Referatul a fost însoţit de planuri ale reşedinţei episcopale 
şi ale anexelor sale (K, L, M, N, O, P, Q, R). Cu excepţia planului Q, acestea 
au fost identificate de Kapossy la Arhivele Statului din Budapesta (T. 18/10), 
fiind semnate toate de Franz Anton Hillebrandt*". Deşi aplicate doar parţial, 
planurile evidenţiază viziunea generală a lui Hillebrandt, intenţia acestuia de 
a cuprinde într-un ansamblu unitar (prin intermediul unui portic cu coloane) 
catedrala, palatul şi locuinţele canonicilor. Desenul K este un plan al parterului, 
unde se aflau locuinţele servitorilor; iar desenele L şi M sunt planuri ale primului, 
respectiv celui de-al doilea etaj. Desenele N şi O sunt planuri ale galeriilor, care 
ar fi trebuit să realizeze legătura dintre palat şi catedrală, atât la nivelul parterului, 
cât şi al primului etaj. Aspectul exterior al acestora este parţial vizibil pe planul R 
al fațadei principale . 

În opinia istoricului de artă Dr. Alexandru Avram, arhitectul austriac Franz 
Anton Hillebrandt “a reuşit să ofere în edificiul orădean chitesenţa artei sale, 
realizând un monument deosebit de valoros în contextul arhitecturii barocului 
târziu”s?. 

Intrând în 17309 în slujba ducelui de Schânbom, Franz Anton Hillebrandt 
a fost puternic influenţat de creaţia vestiţilor arhitecţi germani Johann Balthasar 
Neumann (1687-1753), Maximilian von Welsch (1671-1745) şi a austriacului 
Johann Lucas Hildebrandt (1668-1745)55. Cele mai multe analogii ale palatului 
orădean, remarcate prima dată de Bir6 Jozsef, Kapossy Jânos şi Keleny Gyărey, 
trimit la reşedinţa episcopală din Wiirzburg (1720-1744), creaţie a lui Johann 
Balthasar Neumann, la ridicarea căreia Franz Anton Hillebrandt a asistat. Cele 
două edificii au în comun, atât planul în forma literei U, inspirat de Palatul de la 
Versailles, cât şi elementele de articulare şi decor: marcarea salonului de onoare 
printr-un rezalit expresiv cu colţuri rotunjite, articularea acestuia cu ferestre 
mari, semicirculare la etaj şi ovale la mansardă, ritmarea etajului 1 cu ferestre 
rectangulare, prevăzute cu sprâncene de comișă, simplificarea etajului al II-lea, 
situat sub semnul funcţionalităţii. Din schiţele de plan, care prevedeau decoraţii 
cu vaze, statui şi balustrade rezultă faptul că palatul din Oradea fusese conceput 
ca o replică de proporţii reduse a celui din Wiirzburg*”*. 


570Keleny Gy6rgy, Franz Anton Hillebrandt, Budapesta,1976, p. 27 

57lldem, Franz Anton Hillebrandt tervei a nagyvăradi piispăki palotâhoz [Planurile realizate 
de F. A. Hillebrandt pentru Palatul episcopal din Oradea], în Miiemlekvedelem, 1970, p. 43-45 
(Biblioteca Szecheny, Budapesta) 

572 Alexandru Avram, Doina Lăutărescu, Monumente de arhitectură în stil baroc din Oradea, în 
Buletinul Monumentelor Istorice, XLII, nr. 2, Bucureşti, 1973, p. 64-65 

573Bir6 Jozsef, op. cit. p. 63 

574 Alexandru Bauer, Arhitectul austriac Franz Anton Hillebrandt, constructorul palatului baroc la 

O altă operă a barocului german, care a constituit o sursă de inspiraţie 
pentru palatul din Oradea a fost Orangeria din Fulda, creaţie a lui Maximilian 
von Welsch. Și la Oradea, ca şi aici, s-a recurs la rezalitul central, compus din 
cinci axe, încoronat cu fronton triunghiular şi acoperiş în trepte“. Alte analogii 
ale curţii interioare, respectiv ale fațadelor palatului orădean au fost relaționate 
cu castelul din Pomersfelden, construit între 1711-1718 de Johann Dientzenhofer 
(1663-1726) şi Maximilian von Welschs. 

Spre deosebire de soluţiile pronunţat decorative ale arhitecturii baroce 
sud-germane, care şi-au găsit apogeul în fastuoase interioare în stil rococo, 
Palatul baroc din Oradea se individualizează prin caracterul ponderat, echilibrat 
al concepţiei arhitecturale şi al procedeelor decorative, în acord cu morfologia 
barocului târziu. Monumentalităţii şi bogăției decorative care defineau arta 
maeştrilor săi, Franz Anton Hillebrandt le opune edificii de dimensiuni mai mici, 
caracterizate prin echilibrul dintre verticale şi orizontale şi folosirea moderată 
a elementelor de plastică decorativă, cum sunt ghirlande, falduri, sprâncene de 
comişă. 

Interiorul palatului reflectă ambianța barocului central-european prin 
scările de onoare monumentale, fastuosul salon de onoare, riguroasa dispunere 
a sălilor în anfiladă, amplificând impresia de spaţialitate. Alături de elemente 
decorative baroce (pilaştri terminaţi cu capiteluri compozite, stucaturi), palatul 
păstrează importante vestigii ale lumii baroce, ca pictura în frescă a Capelei şi 
a saloanelor reprezentative (sfârşitul secolului al X VIII-lea), sobe de faianţă 
originale în stil baroc şi rococo, decorate grațios, în ritmuri sinuoase şi asimetrice, 
scări interioare originale cu traseul în spirală, respectiv stucaturi. 

Palatul baroc din Oradea are de asemenea, analogii cu Palatele din Feltărony 
şi Bukkâsd din Ungaria. Terminat în 1711 de Johann Lucas Hildebrandt, palatul 
din Feltărony îşi datorează ultima formă, cea din 1765, chiar arhitectului Franz 
Anton Hillebrandt*”. Ca şi la Oradea, se remarcă preferința pentru sintetizarea 
maximă a elementelor decorative. Rezalitul pronunţat al salonului este ritmat 
printr-o alterare de ferestre şi pilaştri. 

Cu Palatul din Bukkâsd, edificiul orădean are în comun rezolvarea 
asemănătoare a motivului central al salonului de onoare printr-un rezalit cu colţurile 
rotunjite, mai înalt decât restul edificiului, încoronat cu fronton triunghiular și 
acoperişul mansardat în trei trepte, tipic epocii terezienes*. 

Pomind de la prototipuri elaborate în ambianța arhitecturii sud-germane, 


Oradea, în Buletinul Monumentelor istorice, Anul XI, nr. 2, Bucureşti, 1971, p. 57-58 

Franz Anton Hillebrandt a realizat edificii aflate sub semnul barocului târziu 
ponderat. După perioada de înflorire a barocului matur, începând din a doua 
jumătate a secolului al XVIII-lea, în arhitectura şi plastica arhitecturală se renunţă 
la morfologia dinamică şi somptuoasă, în favoarea unei articulări decorative 
mai sobre şi mai ponderate, care va realiza tranziţia spre stilul neoclasic. Făcând 
trecerea spre neoclasicism, barocul târziu se defineşte prin predominanţa viziunii 
raţionale asupra celei de un decorativism somptuos a barocului italian sau a 
rococoului. La Palatul baroc din Oradea, construit între 1762-1776 predomină 
formele baroce tardive, dar pot fi sesizate şi influenţe ale noii viziuni estetice 
clasicizante. Caracterul clasicizant al barocului francez, luat ca model şi devenit 
componentă a barocului austriac şi german, a fost transmis şi în provinciile 
Imperiului Habsburgic, materializându-se în aşa numitul stil zopf. Asimilat în 
arta imperială în a doua jumătate a secolului al X VIII-lea, acesta s-a exprimat 
în plastica arhitecturală a fațadelor prin predominanţa liniilor drepte, recursul la 
detalii decorative statice, echilibrul dintre orizontale şi verticale şi introducerea 
sporadică a unor motive decorative specifice: ghirlande dispuse în coroniţe, ume 
prevăzute cu ghirlande”. 

În concluzie, Palatul baroc din Oradea, construit în a doua jumătate a 
secolului al X VIII-lea după proiectul arhitectului austriac Franz Anton Hillebrandt, 
este o clădire reprezentativă, realizată în spiritul arhitecturii sud-germane şi 
austriece. Edificiul ilustrează, după moda epocii, tipul de reşedinţă în forma literei 
U, având ca motiv dominant salonul de onoare, detaşat în exterior printr-un rezalit 
expresiv. La fel ca la reşedințele baroce din epocă, la salonul de onoare de la 
primul etaj se ajunge prin intermediul unor scări monumentale. Capela palatului 
a fost pictată în deceniul al şaptelea al secolului al X VIII-lea de pictorul bavarez 
Johann Nepomuk Schâpf. Pictura tavanului oferă o imagine a spaţiului celest ca 
epifanie a sacrului. Dominată de o mişcare multiaxială, generatoare a impresiei 
de plutire spaţială, ea reprezintă îngeri printre nori, într-o atitudine de devoțiune. 
Elementele arhitecturale (arcade, coloane) sugerează o prelungire a spaţiului 
real, contribuind la impresia de elansare a bolţii fictive. Estomparea tonurilor 
şi a contururilor spre centrul compoziţiei, formele evanescente ale norilor şi 
îngerilor, sugerează intensitatea comuniunii cu divinitatea. Pictura altarului, 
realizată de acelaşi autor, îl reprezintă pe Sfântul Carlo Borromeo îngenunchiat, 
în rugăciune“, mulțumind Providenţei pentru încetarea epidemiei de ciumă din 
Milano. Se remarcă alăturarea, tipic barocă, a două planuri existenţiale: terestru, 
reprezentat de oamenii confruntaţi cu realitatea nemiloasă a epidemiei şi celest, 


579Zădor Anna, Rados Jens, A Klassicizmus €piteszete Magyarorszăgon, Budapesta, 1943, p. 17 
580închinându -se în fața unui altar cu reprezentarea sculpturală a lui lisus răstignit dintr-o Capelă 
de Muntele Varallo, locul său preferat de pelerinaj 

dominat de apariţia miraculoasă a îngerilor care adoră pe lisus. 

În perioada posterioară instaurării regimului comunist, în Palatul baroc au 
fost cazaţi refugiați greci, ceea ce a dus la deteriorarea clădirii. Între anii 1965- 
1971, clădirea a fost restaurată, adăpostind Muzeul Ţării Crişurilor**! până la 
retrocedarea clădirii Episcopiei romano-catolice, respectiv mutarea muzeului în 
noul sediu de pe Strada Armatei Române. Edificiul, redevenit sediu al Episcopiei 
romano-catolice de Oradea a intrat din februarie 2018 într-un amplu proces de 
restaurare, urmând să găzduiască deopotrivă, un centru cultural destinat publicului, 
cuprinzând un muzeu al Episcopiei romano-catolice de Oradea, săli de concerte 
şi expoziţii. 


e.Șirul canonicilor (1753-1875) 


În aceeași perioadă cu construirea Catedralei şi a Palatului au fost ridicate, 
începând din 1753, locuinţele destinate prelaţilor catolici, cunoscute sub numele 
de Șirul Canonicilor (Şirul canonicilor, nr. 7-25). Şapte din cele zece case au 
fost terminate în deceniul al optulea al secolului al XVIII-lea. Cea mai veche 
parte este cea aflată la nr. 3, aşa-zisa “Casa Alapy”, construită de acelaşi canonic 
între 1753-1758. Două dintre case au fost construite în 1863, iar ultima casă, de 
la nr. 15, în care a locuit episcopul Rmer Floris, a fost terminată în 1875*. În 
fotografiile mai vechi se văd pomii fructiferi ai grădinii episcopale, care făcea 
legătura cu Catedrala romano-catolică din apropiere. 

Cele zece corpuri juxtapuse au un aspect unitar, datorită porticului de la 
parter, prevăzut cu bolți boeme şi 56 de arcade, sprijinite de stâlpi masivi (Fig. 
nr. 54). Datorită efectului spaţial inedit al interiorului boltit, ritmat repetitiv 
de înşiruirea cursivă a arcadelor, care dă privitorului impresia vizuală falsă că 
arcadele sunt din ce în ce mai mici, Şirul canonicilor a fost interpretat în literatura 
de specialitate ca un exemplu elocvent de trompe ! oeil realizat cu mijloace 
arhitecturales*. Fiecare modul are la parter un culoar de acces de sub portic, de 
o parte şi de alta a culoarului, aflându-se locuinţe dispuse asimetric. Catedrala, 
Palatul baroc şi Șirul Canonicilor constituie cel mai mare complex arhitectural 
în stil baroc din Transilvania, reflectând preferința pentru moderație, echilibru şi 
armonie a barocului orădean. 


581 Peter 1. Zoltân, Barocul orădean, în Jurnal bihorean, 29 mai 2002, p. 4 

582 Bird Jozsef, op. cit., p. 68-70; Alexandru Avram, loan Godea, Monumente istorice din Țara 
Crișurilor, Editura Meridiane, 1975, p. 37 

5831bidem, p. 26 

Biserica ortodoxă “Sfinţii Arhangheli Mihail şi Gavril”(1769-1779) din 
cartierul Velența 


Spre sfârşitul secolului al XVIII-lea a avut loc pătrunderea barocului în 
arhitectura ecleziastică românească. Afirmarea barocului în spaţiul românesc şi 
ortodox nu a atras după sine modificări dogmatice sau liturgice. Populaţia ortodoxă, 
alcătuită din români, sârbi şi greci, a rezistat presiunilor catolicismului, preluând 
barocul ca o nouă formulă decorativă, ca un stil la modă în epoca respectivă. În 
jurul Bisericii ortodoxe din Velenţa s-a concentrat viața religioasă a românilor, 
dar şi a altor populaţii de religie ortodoxă: greci, sârbi, macedoneni. O mărturie 
a acestei unităţi de credinţă şi convieţuire religioasă o constituie monumentele 
funerare păstrate în apropierea bisericii. 

Încă din timpuri străvechi, românii locuiau în număr mare în această parte 
a oraşului. Ei făceau parte din banderia episcopală, participând şi la apărarea 
Cetăţii Oradea, în schimbul unor privilegii. Din perioada în care comunitatea 
ortodoxă era datoare să presteze obligaţii militare, s-a păstrat steagul Miliției din 
Velenţa, datând încă din secolul al XVI-lea, etapă a confruntărilor cu turcii“ şi 
care a existat în biserică până în anul 1942*%:(Fig. nr. 55). La sfârşitul secolului 
al XVIII-lea, în acest cartier s-au stabilit militari sârbi, colonizați de Imperiu în 
virtutea aceloraşi servicii aduse Imperiului. Prezenţa acestora explică denumirea 
de Râczvâăros (Oraşul sârbesc) şi Katonavâros (Oraşul soldaţilor) sub care apare 
acest cartier în documentele de arhivă în limba maghiară. În 1722 este menţionat 
târgul Velenţa, cu o administraţie proprie. La Arhivele Statului Oradea se află o 
hartă a acestuia, datând din 1795 (““Teritorius Varad Velentze Delineatio 1795”)5. 
Cu indicaţii în latină şi maghiară, harta ilustrează localizarea reală a cartierului 
Velenţa (““Oppidus Varad Velentze”) în spatele Cetăţii Oradea, vecinătatea acestuia 
cu satul Seleuş, locul de desfăşurare a târgurilor, prezenţa în zonă a morilor de pe 
pârăul Peţa, precum şi veniturile obținute de administraţia fiscală domenială (Fig. 
nr. 56). 

Tot în Velenţa se află cea mai veche parohie ortodoxă din Oradea. Lângă 
biserică exista sediul vechii reşedinţe a episcopilor ortodocşi ai Bihorului, 
înzestrată în decursul timpului cu numeroase odoares”. Se ştie că la intrarea 


584Florian Dudaș, Vechea Catedrală ortodoxă a Bihorului, în vol. Vechea catedrală ortodoxă a 
Bihorului. Biserica din Velanța Orăzii, Oradea, 2004, p. 158 

585 Memoriul întocmit de Vasile Stanciu, preotul Bisericii ortodoxe “Sfinţii Arhangheli Mihail 
şi Gavril” din Velenţa, în data de 24 noiembrie 1970, Arhivele Statului Oradea, Fond Parohia 
Ortodoxă 

586 Arhivele Statului Oradea, Fond Colecţia de planuri, inv.167, ds. 439: Planul târgului Oradea 
Velenţa, 1795 

587 Florian Dudaş, op. cit., p. 145; Agata Chifor, Imaginarul sacru la Oradea între tradiție bizantină 

trupelor imperiale în Oradea, în oraş nu se afla în acel moment episcop catolic, 
ci doar episcopul ortodox Efrem Veniamin. Acesta este menţionat ca titular al 
episcopiei ortodoxe de Oradea în Diploma împăratului Leopold din 4 mai 1695, 
referitoare la privilegiile ilirice, care confirmă jurisdicţia Mitropoliei ortodoxe 
din Karlovitz asupra episcopiei de Oradeas. El a fost urmat de episcopul Petru 
Hristofor, venit cu scrisori de recomandare de la mitropolitul Ţării Româneşti 
Antim Ivireanul. 

După dispariţia lui Petru Hristofor, românii ortodocşi din Oradea și Bihor 
nu au mai putut avea episcopi proprii până în anul 1920. Ei au fost însă susținuți 
confesional şi juridicțional de episcopii sârbi şi români ai Aradului, care făceau 
vizitaţiile parohiale, hirotoneau preoţii, sfințeau antimisele, verificau nivelul 
de instrucţie al preoţilor şi puneau la dispoziţia acestora sistemul de instrucţie, 
accesibil şi pentru ortodocşi, în contextul epocii iozefine. Lada arhirească realizată 
în 1774, în timpul episcopului Pahomie Cnezevici* servea în noul context, la 
păstrarea veșmintelor şi ornatelor episcopale, cu prilejul vizitaţiilor episcopilor 
ortodocşi ai Aradului în Bihor. La rândul lor, aceştia erau subordonați ierarhic 
mitropoliei ortodoxe de Karlovitz*%. În acelaşi timp, atribuţiile administrative au 
fost exercitate de consistoriul local condus de un vicar. 

Pomelnicul alcătuit de protopopul Ioan din Velenţa la 1721 menţionează 
construirea în 1720 a unei biserici cu fundaţie de piatră, pereţi zidiţi din cărămizi 
şi acoperiş din lemn, cu hramul Sfinților Arhangheli Mihail şi Gavril, în locul celei 
anterioare, care se învechise : “Pomelnicu de ctitorii sfintei biserici al săborului 
sfinţilor voevozi Arhangheli Mihailu şi Gavrilu, ce se prăznuieşte în luna lui 
Noembrie în 8 zile. Acesta iaste hramul aceştii sfinte Biserici. Şi a început a zidi 
biserica din raţ varăş în care oraş acum lăcuesc cătane, miliţie împărătească... Eu 
protopopul loan din Catonavaroş, vădzând că biserica cea de demult s-a învechit 
şi va să cadă, m-am jeluit cătră norodu să facem biserica, şi fiind oameni săraci Şi 
neînvăţaţi n-au vrut. Iară eu, vădzând că nu vor să stee să facă biserica, cu ajutorul 
lui Dumnedzeu, la anul de la zidirea lumii 7228, iară de la naşterea lui Hristos 
1720 în luna lui Maiu în 2 zile m-am apucat cu puţintel chelşig ce a avut biserica şi 
cu al meu din ce mi-a dat Dumnedzău şi m-am rugat lui s(veti) arhangeli Mihailu 
şi Gavrilu să-mi ajute. $-am mers în pădure la Săcădatu ş-am tăiat lemnul. Iară 
lemnul cel mare l-am tăiat din pădure de Tulca şi l-am adus cu mult chelşig, 


și baroc, Editura Arca, Oradea, 2008, p. 59-66 

588 Gheorghe Liţiu, Viaţa bisericească în Bihor în secolul al XVIII-lea, în vol. Din activitatea 
bisericească a Episcopiei Ortodoxe a Oradiei în ultimii două sute de ani, Editura Episcopiei Ortodoxe 
Române a Oradiei, Oradea,1984, p. 24 

589 Florian Dudaș, Odoarele vechii catedrale ortodoxe a Bihorului, Editura Lumina, Oradea, 2005, 
p. 33 

590 Gheorghe Liţiu, Viaţa bisericească în Bihor în secolul al XVIII-lea. loc. cit. 

precum Dumnedzău ştie am tăiat şi peatră, cu care am făcut zidul de dedesuptul 
talpelor. Am plătit lucrătorilor cari au lucrat lemnul şi caria au făcut cărămizile şi 
care au zidit păreţii. Şi cari au făcut ceriul bisericii şi uşile şi ferestrile şi scaunele 
Şi catapeteasma şi tot am isprăvit cu multă cheltuială, precum însuş Dumnedzău 
ştie ... Scris-am protopop loan din Catonavaroş mrşta dec(emvrie) 22 din 17215". 
Preotul menţionează că a comandat două clopote, pe care a scris numele lui “s(ve) 
ti arhangel Mihaiu”. 

Cu sprijinul comunităţii ortodoxe din Orașul Nou, credincioşii din Velenţa 
şi-au construit o nouă biserică, între anii 1769-1779, pe locul bisericii ridicate de 
protopopul loan (Str. Anton Bacalbaşa, nr.6). 

Edificarea acestei noi biserici de zid, în stilul baroc aflat la modă, a 
coincis în contextul secolului al XVIII-lea cu lupta pentru afirmarea şi păstrarea 
individualităţii etnice şi a credinţei tradiţionale. Vechea reşedinţa episcopală 
ortodoxă, redată în gravura lui Schutz Jozsef ca o casă cu fronton baroc era 
situată faţă în faţă cu Biserica ortodoxă din Velenţa (Fig. nr. 9A). Se ştie că această 
reşedinţă modestă a ars în incendiul din 1836 şi nu a mai fost refăcută. Pe locul 
ei a fost construită, la începutul secolului al XX-lea, actuala biserică parohială. 

Lucrările de construcţie la biserica de zid au fost începute în 1768, sub 
supravegherea meşterului Schiiltz, biserica fiind construită din cărămidă lipită cu 
mortar de var fierbinte, în timpul preotului loan Clintocs?. Monumentul a fost sfințit 
la 7 iulie 1779 în prezenţa lui Vichentie Ioanovici, mitropolit de Karlovitz, ceea 
ce denotă importanța conferită acestei biserici în păstrarea credinţei ortodoxe. Din 
gravura lui Schiitz Jozsef de la 1817 se vede că fațadele laterale ale bisericii erau 
străpunse de ferestre semicirculare, iar tumul decroşat, adăugat fațadei vestice, se 
termina cu un acoperiş tipic baroc, în formă de bulb. 

Distrusă în incendiul din 1836, biserica a fost refăcută în stil baroc, după 
modelul iniţial, în 1864, când a fost realizat tumul actual, cu acoperiş simplu 
în formă de fleşă (Fig. nr. 57). Din punct de vedere al planimetriei, biserica 
se integrează în tipologia bisericii-sală, cu un singur tum în faţadă, derivat 
din arhitectura bisericilor de lemn şi generalizat în acestă perioadă în cadrul 
comunităţilor ortodoxe. 

În interior, edificiul are aspectul unei încăpătoare nave unice (Fig. nr. 57.a) 
55, având lungimea de 34,60 m, lăţimea de 12,30 m şi înălţimea de 14 m; la intrare 
există un mic pridvor, deasupra căruia se înalţă tumul, din care se trece în pronaos, 


591 Nicolae Firu, Monografia Bisericii Sfintei Adormiri, 1934, p. 21 

592 Memoriul întocmit de Vasile Stanciu, preotul Bisericii ortodoxe “Sfinţii Arhangheli Mihail 
şi Gavril” din Velenţa, în data de 24 noiembrie 1970, Arhivele Statului Oradea, Fond Parohia 
Ortodoxă 

593 Arhiva Episcopiei Ortodoxe Oradea, Plan realizat cu ocazia reparațiilor exterioare din anul 
1971 

surmontat de cafasul corului, susținut de doi pilaştri din cărămidă. 

Articularea exterioară a fațadelor stă sub semnul simplităţii; pereţii sunt 
ritmaţi prin pilaştri cu capiteluri dorice, alternaţi cu ferestre terminate în segment 
de arc. Acestea sunt prevăzute cu pervaze şi ancadramente din piatră profilată, 
care se alungesc în partea superioară, susținând o sprânceană de cornişă curbată. 
Pe capitelurile pilaştrilor se sprijină o comnişă multiplu profilată, care marchează 
separaţia dintre navă şi tum. 

Fațada principală, marcată printr-un accentuat rezalit, este dominată de 
turnul decroşat, cu secţiune pătrată, de 40 m înălţime. În cadrul fațadei principale se 
remarcă sublinierea axului central, corespunzător portalului. Terminat în segment 
de arc, acesta este marcat de un ancadrament din piatră profilată, surmontat de o 
sprânceană de cornișă semicirculară şi de o nişă îngustă, rectangulară, practicată 
în perete. Turnul situat deasupra fațadei vestice este racordat la corpul navei 
prin două porţiuni de zidărie curbate în formă de volută, străpunse în mijloc de 
câte o fereastră elipsoidală. Registrul inferior, pe toate cele 3 laturi vizibile ale 
turnului, este articulat cu câte o fereastră elipsoidală, cu traseul marcat printr-un 
ancadrament din piatră profilată. Pereţii laterali ai turnului sunt profilaţi cu panouri 
rectangulare, tipice barocului târziu. Ultimul nivel al turnurilor este străpuns pe 
toate cele patru feţe, de ferestre semicirculare cu o morfologie asemănătoare 
cu a celor de la navă, dar mai înguste şi cu bolţarul median marcat. Ferestrele 
turnului sunt prevăzute sub pervaze cu panouri de zidărie rectangulare. Ultimul 
nivel al turnului este înzestrat la colţuri cu pilaştri înguşti, prevăzuţi cu capiteluri 
dorice, care-i prelungesc pe cei din registrele anterioare, accentuând impresia de 
verticalitate. Deasupra lor cornişa se arcuieşte puternic pe toate laturile, pentru a 
face loc unui ceas. 

Biserica este acoperită cu o boltă semicilindrică în cruce, întărită de 
arce dublouri. Acestea se sprijină pe şase pilaştri cu capiteluri compozite, cu o 
decorație vegetală, care trimite stilistic la morfologia plină de graţie a rococoului. 
Diagonalele bolților sunt subliniate prin ghirlande pictate. Pe unităţile de boltă din 
apropierea altarului sunt pictate Naşterea Domnului, respectiv Învierea Domnului, 
iar pe cele ale navei, cei patru Evanghelişti cu simbolurile lor. 

Altarul semicircular, cu bolta decorată de Ochiul divin, înscris în triunghi, 
este delimitat printr-un iconostas de mare valoare artistică, pictat cu 49 de 
icoane, cu decorația sculpturală traforată şi poleită de sculptorii Axente şi Mihail 
(Pilthaurer, în germană “bildhaurer”), una din cele mai expresive realizări ale 
artei baroce de expresie ortodoxă din întreaga zonă de vest a țării 


594 Marius Porumb, Dicţionar de pictură veche românească din Transilvania. Sec. XIII-XVIII, 
Editura Academiei Române, Bucureşti, p. 276; Florian Dudaș, Odoarele vechii catedrale ortodoxe a 
Bihorului, Editura Lumina, Oradea, 2005, p. 11 

Biserica cu Lună (1784-1790), hramul “Adormirea Maicii Domnului” 


Un moment important pentru afirmarea confesiunilor necatolice l-a 
constituit Edictul de Toleranţă din 1781 al împăratului Iosif al II-lea, în urma 
căruia românii ortodocşi au obţinut recunoaşterea dreptului de a-şi ridica biserici 
de zid. În această perioadă s-au refăcut şi s-au ridicat cele mai multe biserici de 
zid din Bihor. Edictul menținea primatul religiei catolice, dar acorda exerciţiu 
liber confesiunii ortodoxe. Considerată cea mai importantă reformă a lui losif al 
II-lea în domeniul vieţii bisericeşti, reglementarea a constituit un moment decisiv 
în istoria demersurilor susținute de comunitatea ortodoxă din Oradea în vederea 
edificării unei biserici de zid în Oraşul Nou. 

Pentru crearea Orașului Nou un moment important l-a constituit ordinul 
comandamentului militar al Cetăţii din 1714, prin care au fost dărâmate toate 
casele pe o distanţă de 500 de metri de linia de apărare a oraşului. Lucrările de 
reconstrucţie au fost admise la vest de această linie, dezvoltându-se astfel Orașul 
Nou. În 1720, în acest cartier existau 216 locuitori şi 10 case din piatrăs*. În 
această perioadă, comunitatea ortodoxă dispunea de o singură biserică, cea din 
Velenţa. Deplasarea credincioşilor la biserica din Velenţa se făcea cu greutate, 
mai ales când apele Crişului şi ale Peţei se umflau și ieşeau din matcă. În vara 
anului 1784, cei doi reprezentanţi ai comunităţii ortodoxe, Mihai Piispski şi 
Mihai Kriştoff au plecat la Viena pentru a prezenta împăratului petiția comunităţii 
ortodoxe din Oradea. 

Aprobarea cererii comunităţii ortodoxe (27 septembrie 1784), favorizată 
şi de contextul creat prin izbucnirea răscoalei lui Horea, a fost urmată de punerea 
pietrei de temelie a bisericii, la 9 noiembrie 1784, în prezenţa episcopului ortodox 
al Aradului, Petru Petrovici. Prezenţa vie a răscoalei lui Horea în conştiinţa 
poporului este confirmată de portretul lui Horea, pictat în ulei pe pânză, într-un 
medalion oval (lucrare originală, cu trompe / oeil baroc)%, dispus iniţial la cheia 
de boltă a arcadei de deasupra iconostasului (aflat în prezent în Muzeul Bisericii 
cu Lună şi înlocuit, la cheia de boltă, cu o copie tardivă). 

Începerea şi desfășurarea lucrărilor de construcție ale bisericii în epoca 
iozefină explică faptul că monumentul poartă pregnant amprenta barocului tardiv 
clasicizant*”, definit prin numeroase elemente specifice stilului zopf, varianta 


595 Biro Jozsef, op. cit., p.7 

596 Obiecte de artă veche bisericească din colecția muzeală a Episcopiei Ortodoxe Române a Oradiei 
(tipărită cu binecuvântarea Prea Sfinţiei sale dr. Vasile Coman, Episcopul Oradiei), Editura 
Episcopiei Oradiei, 1986, il. nr. 2 

597 Epoca barocului tardiv clasicizant în spaţiul Europei Centrale este încadrată între anii 1780- 
1810, înţeles ca stil baroc în cadrul căruia se manifestă o ponderaţie decorativă şi o tendință 
antichizantă (Apud Zâdor Anna, Rados Jens, A Klassicizmus epiteszete Magyarorszâgon, Budapesta, 

austriacă a stilului Ludovic al XVI-lea: panglici legate în fundiţe, ghirlande dispuse 
sub forma buclelor de draperie sau coroniţe, entrelacs-uri, rozase, medalioane 
ovale, motive asimilate şi în decorația exterioară şi interioară a Bisericii cu Lună. 

În 1786 lucrările de construcție au fost încetinite din cauza prăbuşirii 
bolţii, în urma unor ploi torențiale. Lucrările au fost reluate în primăvara anului 
1787, când s-a reuşit procurarea fierului necesar pentru “legarea coloanelor din 
boltitură”. Din mărturia preotului loan Clintoc din 1807, rezultă că biserica era 
terminată în 1790, deoarece la 17 noiembrie 1790 s-a ţinut aici prima slujbă: 
“ Această biserică s-a început aşa: nu se putea pomeni de ar fi fost biserică neunită 
în Oraşul Oradea Mare, ci tot poporul neunit al Orăzii Mari umbla la biserică în 
V. V. (=Vârad Velencze) până ce împăratul Iosif al II-lea, împăratul Romii au dat 
toleraţie adecă răbdare sau slobozirea legilor şi a se zidi biserica...atuncea eu mai 
Jos numit eram paroh în V.V. (Vărad Velencze) din anul 1770 şi de acolo slujam 
norodului neunit cu multă greotate, ducând încă şi morţii la Olf (Wolf, pădurea 
care se întindea de la gara Velenţa, acum distrusă) de-i îngropam, dar hule şi 
goanele de la uniți câte pățeam cine le-ar putea scrie. Eu venit din satul Nojorid, 
român şi cu puţină învățătură, dar în anul 1784 nouă şi biserică şi temeteul ni 
s-au slobozit şi aşa la 20 de zile octombrie ne-am şi mutat cu slujba în casa lui 
Niri Andras care stă azi de la altar peste uliţă. Iarăşi în şapte zile noiembrie s-au 
şi sfinţit şi s-au pus piatra fundamentală bisericii, iar în anul 1790 noiembrie 
17 zile am şi intrat cu sfânta slubjă într-însa dară am trudit destul până la zidire, 
numai Dumnezeu ştie că şi în Velenţa am slujit în casă opt ani, până ce s-a zidit 
biserica aceea, şi aici iară în casă şase ani, până ce s-a zidit şi aceasta cu multă 
trudă şi strâmtoare, dar şi cu bucurie şi dor a norodului cum nu se poate scrie. 
Spre acesteia dară apărare şi patronie s-au aşezat și pus hramul Adormirei Maicii 
lui Dumnezeu”. 

Înzestrarea bisericii a continuat şi în următoarele decenii, fiind susţinută 
de contribuţiile comunităţii şi ale donatorilor. În 1792, la doi ani de la terminarea 
construcţiei bisericii, a fost instalat un clopot în tumul bisericii, singurul păstrat 
până astăzi. Pe clopot se află un medalion în relief, reprezentând-o pe Maica 
Domnului cu Pruncul şi o inscripţie cu text grecesc corupt, reprezentând în 


1943, p. 17). Repertoriul mai sobru al stilului zopf este receptat și anterior acestei perioade, fiind 
prezent pregnant în decorația interioară și exterioară a Palatului episcopal romano-catolic din 
Oradea, construit între 1762-1776, respectiv a Bazilicii Romano-catolice din Oradea, construită 
între 1752-1780, ambele reflectând viziunea arhitectului austriac Franz Anton Hillebrandt. 
Elemente ale stilului zopf sunt asimilate și în arta iconostaselor româneşti din Oradea, în asociere 
cu elemente tipic baroce sau rococo 

598 Apud Gheorghe Liţiu, Începuturile Bisericii cu Lună până la incendiul din 1836, în vol. Din 
activitatea bisericească a Episcopiei ortodoxe a Oradiei în ultimii două sute de ani, Editura Episcopiei 
Ortodoxe Române, Oradea, 1984, p. 54 

traducere: “+Acest clopot este al Bisericii neunite orientale şi ortodoxe + Ci este al 
bisericii Adormirii întru Dumnezeu a Preasfintei Stăpânei noastre Născătoarea de 
Dumnezeu Şi s-a turnat în Oradea M(are) la 1792 (în zilele) Împăratului Francisc 
Întîiul”s*. În acel moment Biserica, cu hramul Adormirii Maicii Domnului, era 
singura biserică prevăzută cu tum din Oraşul Nou. 

După modelul artei occidentale, de factură barocă, tumul a fost înzestrat 
cu un orologius%, relaţionat cu un glob lunar, cu diametrul de 90cm, jumătate 
aurit, jumătate negru, indicând fazele Lunii. Atât orologiul, cât şi globul lunar 
sunt opera meşterului orădean Georg Rueppe al cărui nume este gravat pe o 
rotiţă a orologiului: “GEORG RUEPE IN GROSWARDEIN 1793”. Mecanismul, 
“o raritate europeană şi mondială”, este astfel conceput încât Luna din tumul 
clopotniţă face o rotație completă în jurul axei sale, timp de 28 de zile, indicând 
permanent, pe fațada bisericii, fazele Lunii“!. 

În 1795 se elibera un atestat prin care meşterii recunoșteau primirea sumei de 
600 de florini de la Batici Ioan, în 1791, pe atunci perceptor al orașului, pentru 
acoperirea turnului cu tablă de aramă adusă de la Selymetzs. 

Lucrările de pictură s-au desfăşurat în prima jumătate a secolului următor 
(1816-1832), biserica fiind sfinţită la 11 iunie 1832 în prezenţa episcopului Maxim 
Manulilovici. 

Redată în română, greacă şi sârbă, pe trei plăci aşezate în cor, pisania 
menţionează data punerii pietrei de temelie, hramul bisericii, numele ctitorilor şi 
al arhitecţilor: “Zidire a bisericii acesteia, temeiul cel din început s-a pus în anul 
1784 în 9 zi noemvrie cu voea şi slobozenia a Prea înălțatului Impăratal Romanilor 
Iosif al II-lea căruia fie pomenire vecinică, stăpânind în Eparhia Aradului Petru 
Petrovici, fiind protopresbiter al Orăzii Mari George Ranisavlievici, iar Mihai 
Piispăki şi Mihai Kriştoff titori, s-a zidit cu cheltueala norodului drept credincios 
neunit de neam grecesc, românesc şi sârbesc, locuitori ai oraşului acestuia şi 
a hramului Adormirei Născătoarei de Dumnezeu fii ascultători; prin chiumeş 
maistor Jacob Eder şi loan Lins Paler”s>. 

Pomind de la analogiile cu Biserica reformată din Olosig, construită în 
aceeaşi perioadă, de acelaşi arhitect, este verosimilă considerarea lui lacob Eder 


599 Constantin Olariu, Catedrala episcopală din Oradea. Partea artistică, în Din activitatea 
bisericească a Episcopiei ortodoxe a Oradiei în ultimii două sute de ani, Editura Episcopiei Ortodoxe 
Române, Oradea,1984, p. 271 

600 Alexandru Avram, Doina Lăutărescu, Monumente de arhitectură în stil baroc din Oradea, în 
Buletinul Monumentelor Istorice, An XLII, nr. 2, 1973, p. 69 

601 Ibidem, p. 273 

602 Gheorghe Liţiu, Începuturile Bisericii cu Lună până la incendiul din 1836, în Din activitatea 
bisericească a Episcopiei ortodoxe a Oradiei în ultimii două sute de ani, Editura Episcopiei Ortodoxe 
Române, Oradea, 1984, p. 64 

603 Ibidem, p. 53, cu trimitere la N. Firu, Monografia Bisericii Sfintei Adormiri, 1934, p. 54 


171 


https://biblioteca-digitala.ro 


ca autor al proiectului Bisericii cu Lună. Jacob Eder a fost unul din principalii 
arhitecţi proiectanți şi meşteri zidari ai vremii. Astfel, el figurează primul în 
cadrul unei liste din 1798 a meşterilor zidari (K&miives) din Oraşul Nou şi Olosig 
(Fig. nr. 58) %:. Raportul Comisiei de anchetă, însărcinată cu investigarea cauzelor 
care au dus la prăbuşirea bolţii în 1786 atestă faptul că Jakob Eder răspundea, 
de asemenea, de coordonarea lucrărilor de construcţie: “În chestia că nu s-au 
aplicat fiare, epitropii se provoacă la numitul maestru Eder, căruia s-a încredinţat 
toată lucrarea şi care în consecinţă este responsabil. La asta numitul răspunde că 
lucrările de clădire într-adevăr au fost încredințate lui "5. 

Deşi străini, meşterii au lucrat în conformitate cu exigenţele cultice, 
vedere arhitectural, monumentul se conformează întrutotul tradiţiei bizantine, în 
ceea ce priveşte compartimentarea şi planimetria, fiind divizat în pronaos, naos şi 
altar semicircular. Deasupra pronaosului se află cafasul corului, la care se ajunge 
printr-o scară în spirală, situată în stânga intrării. 

Aşa cum se vede şi într-o varianta de plan de la Arhivele Statului Oradea 
(Fig. nr. 59), din punct de vedere planimetric, biserica (Piaţa Unirii, nr.1 0) ilustrează 
planul triconc, specific bisericilor ortodoxe, fiind prevăzută cu o absidă centrală 
mai mare, corespunzătoare altarului şi două laterale mai mici, în dreptul stranelor. 
Pe latura vestică, deasupra pronaosului, se înalţă silueta elegantă a tumului, fiind 
primul tum de biserică construit în Orașul Nou. Lucrările la tumm au fost începute 
după 1786. Petiţia înaintată de comunitatea ortodoxă subprefectului oraşului în 
data de 26 februarie 1786, menţionează că ortodocşii dispuneau de materialele de 
construcţie şi de suma de 6150 de florini pentru construirea tumuluis*. 

La Arhivele Statului Oradea, există contractul încheiat între comunitatea 
ortodoxă şi arămarul loan Czeripp, la 31 martie 1827, prin care acestuia i se 
încredința acoperirea tumului (probabil o refacere sau schimbare a tablei de 
aramă, deoarece prima acoperire a fost finalizată în 1795, anul în care este atestată 
achitatarea acesteia, n.n. A.C.) şi a intrării principale, cu tablă de aramă în valoare 
de 626 florini“. Acest meşter arămar figurează, de asemenea, într-un alt document 
de la Arhivele Statului Oradea, fiind primul de pe lista meşterilor arămari din 
Oradea în anul 1807 (Fig. nr. 60)**. Foarte probabil, i s-a încredințat acoperirea 
cu aramă și a altor tumuri de biserici din Oradea. 


604 Arhivele Statului Oradea, Primăria Municipiului Oradea, inv.14.1, Ds.97, fila 33 

605 Nicolae Firu, Monografia Bisericii Sfintei Adormiri, 1934, p. 58 

606Gheorghe Liţiu, Începuturile Bisericii cu Lună până la incendiul din 1836, în vol. Din activitatea 
bisericească a Episcopiei ortodoxe a Oradiei în ultimii două sute de ani, Editura Episcopiei Ortodoxe 
Române, Oradea,1984, p. 56-59 

6071bidem, p. 73 

608Arhivele Statului Oradea, Primăria Municipiului Oradea inv.14 1, Ds.97, fila 28 

Integrabilă în categoria celor mai mari biserici dintre cele zidite în secolul 
al XVIII-lea, biserica are lungimea de 34,75 m, lăţimea 11,10 m, înălţimea tumului 
fiind de 55 m. Ritmarea exterioară reflectă adoptarea unor elemente din repertoriul 
decorativ al barocului, dar şi al stilului zopf, frecvente şi în decorația exterioară 
a edificiilor ecleziastice romano-catolice a căror construcţie a fost finalizată cu 
puţin timp înainte (Catedrala romano-catolică din Olosig, terminată şi consacrată 
în anul în 1780). Se distinge faţada principală (Fig. nr. 6la), ritmată armonios cu 
elemente din repertoriul decorativ baroc: pilaştri cu capiteluri ionice, cu ghirlande 
între volute, altemanţa expresivă a frontoanelor, racordarea tumului-clopotniţă 
prin panouri “în oglindă”, acoperişul baroc, arcuit în curbe şi contracurbe al 
tumului. Dominată de tum, faţada principală este străpunsă de ferestre mari, 
semicirculare, înzestrate cu sprâncene şi decoraţii stucate. Ferestrele sunt flancate 
de pilaştri geminaţi, încoronați cu capiteluri ionice, cu ghirlande între volute. 
Deasupra antablamentului simplu, terminat cu o comişă multiplu profilată, în axul 
corespunzător portalului, se află un fronton curbat, tipic baroc, ce delimitează 
corpul navei de tum. Acesta este surmontat de o atică înaltă (Fig. nr. 61b.), ritmată 
de lesene, cu flancurile terminate cu “panouri în oglindă”. Situate la dreapta şi 
la stânga tumului, acestea realizează o tranziţie expresivă de la orizontala navei 
la verticalitatea tumului; la extremităţile lor se află ume clasicizante. Centrul de 
interes al aticii este reprezentat de globul lunar, plasat într-o deschidere circulară, 
practicată în zid. 

Se poate remarca sublinierea plastică a fațadei principale, iar în cadrul 
acesteia a părţii centrale, corespunzătoare portalului. În acest sens, axului central 
îi corespunde frontonul triunghiular, mai mic, situat deasupra portalului, frontonul 
curbat, tipic baroc, de deasupra comişei, globul cu mecanismul Lunii şi frontonul 
triunghiular mare, cu baza de 6 m, decorat cu denticuli, care-l încoronează. Partea 
superioară a tumului este străpunsă pe toate laturile de ferestre semicirculare, 
având colţurile ritmate de pilaştri înguşti, prevăzuţi cu capiteluri corintice. Comişa 
de la baza coifului se arcuieşte expresiv pe cele patru laturi, făcând loc motivului 
ceasului. Tumul, de secţiune pătrată, este prevăzut în interior cu o scară în spirală, 
care duce la camera clopotelor. 

Realizat din tablă de aramă, acoperişul tumului are o morfologie specifică 
barocului târziu, fiind înzestrat cu ghirlande, entrelacs-uri şi butoni ce trimit la 
stilul zopf. Cu traseul arcuit în curbe şi contracurbe, coiful este ritmat de ferestre 
semicirculare cu jaluzele, încadrate de ghirlande. Cele patru colţuri ale coifului 
sunt marcate prin icoanele pictate pe metal ale celor patru evanghelişti, “stâlpii 


609Constantin Olariu, Catedrala episcopală din Oradea. Partea artistică, în Din activitatea 
bisericească a Episcopiei ortodoxe a Oradiei în ultimii două sute de ani, Editura Episcopiei Ortodoxe 
Române, Oradea, 1984, p. 269 

bisericii”. 

Fațadele laterale ale bisericii ritmate mai simplu, prin ferestre semicirculare 
monumentale, amplasate în firide cu laturile concave, alternate prin aceeaşi pilaştri 
cu capiteluri ionice. 

Nava este acoperită cu o boltă semicilindrică din cărămidă, divizată de trei 
arce dublouri ce se sprijină pe câte trei perechi de pilaştri. Aceştia împart naosul şi 
pronaosul în patru travee, trei mari şi una mică. Biserica este luminată prin cele 
şase ferestre ale fațadelor laterale şi alte două mai mici, aşezate deasupra stranelor. 
Absida altarului este prevăzută cu alte două ferestre mai mici. Arcul triumfal ce 
separă naosul de altar se sprijină pe doi pilaştri adosaţi. Absida altarului este 
prevăzută cu o semicalotă divizată ogival în trei panouri prin două benzi pictate cu 
împletituri. În partea inferioară, absida este divizată în trei absidiole semicirculare 
mai mici, alcătuind sintromul, proscomidiarul şi diaconiconul. Absida altarului 
este prevăzută cu pereţi dubli între care există un coridor semicircular lat de 0,95 
m Şi segmentat pe verticală la 4,70 m de o boltă în plin cintru. Coridorul are două 
intrări spre altar, două spre strane şi o ieşire afară. Balustrada de la cafasul corului 
este realizată în stil baroc, având traseul arcuit în curbe şi contracurbe. 

În cripta bisericii se află mormintele episcopilor ortodocşi Roman 
Ciorogariu (1920-1936), Nicolae Popovici (1936-1960) şi Vasile Coman (1971- 
1992). 

Realizând o sinteză armonioasă între tipologia spaţială tradiţională, 
tematica bizantină şi repertoriul decorativ al barocului târziu clasicizant, Biserica 
cu Lună este o mărturie a eforturilor comunităţii ortodoxe din secolul al XVIII-lea 
în vederea recunoaşterii egalei îndreptăţiri cu celelalte confesiuni. Monumentul 
atestă ponderea elementului românesc în Orașul Nou şi se bazează exclusiv pe 
eforturile financiare ale comunităţii ortodoxe, dezvăluind receptivitatea acesteia 
faţă de noul stil baroc, aflat la modă şi promovat de autorităţi. 


Catedrala greco-catolică “Sfântul Nicolae”(1788-1810) 

Prima biserică greco-catolică de zid din Oradea a fost construită în 1744, 
conform Șematismului Episcopiei greco-catolice de Oradea din anul 1828: 
“Parochia erecta 1744 Ecclesia cathedralis, una et Parochialis ad S. Nicolaum'*". 
Deocamdată, nu se cunosc mărturii despre înfăţişarea acestei prime biserici; se ştie 
că era prevăzută cu un tum de lemn și o clopotniţă în curte şi că era înzestrată cu 
un mobilier bisericesc somptuos. Iconostasul, cu o decorație sculpturală, traforată 
şi poleită are o inscripţie cu litere chirilice, care face referire la episcopul Meletie 
Covaci, primul episcop unit al românilor din Bihor, între anii 1707-1775, având 


610Schematismus Venerabilis Cleri Diocesis Magno-Varadiensis Greaci Ritus Catholicorum pro 
Anno MDCCCXXVIII, p. 44 

numeroase similitudini cu cel al Catedralei unite din Blaj". 

Un moment decisiv în evoluţia şi consolidarea confesiunii greco-catolice 
din Oradea l-a constituit înfiinţarea Episcopiei greco-catolice de Oradea în anul 
1777, consacrată prin Bula Indefessum, în timpul episcopului Moise Dragoş 
(1775-1787). În 11 decembrie 1778, acesta a solicitat zidirea unui tum mai mare 
şi aducerea unor clopote potrivite unei catedrale episcopale. Împărăteasa Maria 
Tereza i-a dăruit în această perioadă două sfeşnice din fier bătut, cu decoraţii în 
stil zopf, care au fost aşezate în noua catedrală în dreptul icoanelor împărăteşti”. 
Pe medalioanele ovale ale acestora sunt pictaţi în exterior Maica Domnului şi 
lisus (Fig. nr. 62. a, b.), iar în interior, Maria Tereza şi losif al II-lea“». La fel ca 
în fresca din Capela Mizericordienilor (sfârşitul secolului al XVIII-lea), respectiv 
pictura centrală a iconostasului Bisericii cu Lună (“Încoronarea Fecioarei Maria 
de Sfânta Treime”, 817), în decorația celor două sfeşnice a fost transpus în metal 
motivul coroanei ducale a Austriei, surmontată de o cruce- efigie a noii stăpâniri 
habsburgice. 

Prin constituţia apostolică Ingeniosa din 10 august 1780, conferită de 
Papa Pius al VI-lea, la insistenţele împărătesei, se prevedea înzestrarea Episcopiei 
greco-catolice de Oradea cu domeniul Beiuşului, al cărui venit era evaluat la 22.000 
de florini anual. În afară de sumele pentru salarizarea personalului ecleziastic, 
întreţinerea seminariştilor, a caselor parohiale şi a reşedinţei episcopale, erau 
prevăzuţi 500 de florini pentru înzestrarea catedralei unite. 

Dorind să aibă o catedrală încăpătoare, corespunzătoare statutului episcopal 
al eparhiei, episcopul Ignatie Darabant (1788-1805) a dispus dărâmarea vechii 
biserici şi construirea unui edificiu monumental. Piatra de temelie a noii biserici 
a fost pusă în 1788 pe locul vechiului edificiu. Cu suma de 16.955 florini, primită 
de la stăpânire, episcopul a zidit turnul bisericii, prevăzut cu orologiu şi o loggie 
de fier“!*. Terminarea tumului în 1803, încă din timpul episcopului Darabant a fost 
imortalizată printr-o strofă cronografică în limba latină, însemnând în traducere: 
“Sus m-am ridicat prin puterea episcopului Ignatie / Dar el s-a ridicat mai sus 
decât vârful meu; Căci până ce eu conţinând rămăşiţele părintelui meu mă ridic 
spre nori / El plin de merite e dus spre înălțimile cerului"'s's(din suma literelor 
marcate rezultă anul 1803). 


61 1Marius Porumb, Un valoros ansamblu de pictură și sculptură de la Vadu Crișului, în Acta Musei 
Napocensis, XXI, 1984, p. 561-564; a se vedea la capitolul despre iconostase 

6121. Radu, Istoria diecezei române unite a Orăzii Mari, 1777-1927, Oradea, 1932, p. 60 

613A se vedea capitolul referitor la pictura barocă din Oradea 

6141. Ardeleanu, Istoria diecezei române greco-catolice a Oradiei Mari, Il, Blaj, 1888, p. 64 
615Textul în latină la I. Radu, op. cit.., p. 60: “VIrtVte IgnatV sVrreXI praesVLis aLta / aLtlor 
aDsVrglt VertICe at Ipse Meo; Namque Patris monumenta tenens peto culmine nubes: Is locupLes 
es meritis fertur ad astra poLT”. 

Din gravura lui Schiitz J6zsef, realizată în 1817, rezultă că primul acoperiş 
de turn al Catedralei greco-catolice semăna cu cel al Bisericii cu Lună. Neputând 
fi terminate în timpul vieţii episcopului Darabant, lucrările au fost continuate şi 
finalizate de episcopul Samuil Vulcan (1806-1839), cu ajutorul donaţiei de 34.000 
de florini, lăsată în acest scop de înaintaşul său. Consacrarea catedralei a avut 
loc, după Petre Dejeu, în prima duminică a lunii mai din anul 1806, în prezenţa 
episcopului Samuil Vulcan. În Șematismul Episcopiei greco-catolice din anul 
1909 este menţionată construirea Catedrala “Sfântul Nicolae” între anii 1803- 
1806s'*. După Peter l. Zoltân, biserica a fost terminată numai prin anul 1810. 

În incendiul din 1836 au ars acoperişul original, turnul și clopotele. 
Episcopul Iosif Pop Sălăjanu (1863-1873) a ridicat, pe cheltuială proprie, un turn 
impunător, prevăzut cu orologiu şi opt turnulețe, terminat în anul 1870, atestat în 
monografia lui Borovsky Samu şi în fotografiile din Șematismele Episcopiei greco- 
catolice de Oradea (Fig. nr. 63). Varianta de turn cu cele opt fiale este imortalizată 
şi în pictura de pe bolta navei, realizată în 1892 de Antal Szirmai (scena în care 
“Episcopul Mihai Pavel închină Catedrala unită din Oradea Fecioarei Maria”). 
Consiliul locumtenenţial din Oradea informează prin intimatul din 2 aprilie 1855 
că pentru zidirea tumului catedralei s-a achitat suma de 2441 florini, iar pentru 
repararea acoperişului, 355 de florini“”. Acoperişul, aurit în schimbul sumei de 
2356 florini, avea o inscripţie cronografică în limba latină, însemnând în traducere: 
“Această operă a lui Ignatie arsă în focul teribil / Pe banii lui Iosif se ridică spre 
cer”, cu litere evidenţiate dimensional din a a căror sumă rezultă anul 1870, anul 
finalizării noului turns?. 

În 1907 clopotniţa nouă cu cele 8 fiale a luat foc la o reparaţie. Demetrie 
Radu, episcop greco-catolic de Oradea în perioada 1903-1920, a renovat-o între 
anii 1910-1912, cu ajutorul sumei de 55.000 de florini, donată în acest scop. La 
şedinţa de la Primăria oraşului, din 5 iunie 19075, arhitectul Rimanbczy Kâlmân 


616 Aceleaşi date apar și în Șematismul Episcopiei greco-catolice de Oradea din anul 1890 
617Arhivele Statului Oradea, Fond Episcopia Greco-Catolică, inv. 104, ds. nr. 44 

618Textul în latină la |. Radu, op. cit., p. 62: “HoC opVs Ignatll terrens CoMbV sserat Ignis / losephl 
aes sponsltoLLit aD astra poL!”. 

619Arhivele Statului Oradea, Doc. 6270/907 Ifi. Rimanoczy Kâlman bejeltense a gărăg keleti szekes 
egyhăz tornyânok kijavităsa târgyâban, fila nr.7: “A tanâcs engedelyt ad Dr. Radu Demeter gr. kat. 
piisp6k nagyvâradi lakosnak arra, hogy a gâr. kat. szekes egyhăz tornyânak korhadt fedel reszeit az 
egesz fedel âl lekonysăgât 6s szilârdsăgât biztosito modon teljesen uj anyaggal kicsereltethesse. A 
bâdog fedes es a kerest visza helyezese olykent foganatositando, hogy azon iletve a kereszt kârul a 
viz be ne hatolhasson a torony szerkezet fâira. 

Az pitkezes egesz keresztiil vitele€rt az âlvânyozâsok helyessegeert 6s szilârdsâgâert ifj. Rimanoczy 
Kâlmân epitesz a felels. 

Mir6l Dr. Radu Demeter, gk. piispâk, a vârosi rendârkapitânyi €s mernki hivatalok, tovâbbe if). 
Rimanoczy Kâlmân €pitesz €rtesitendk 

junior, a fost însărcinat cu refacerea acoperişului turnului. Concepţia coifului 
turnului s-a păstrat până astăzi, integrându-se morfologiei neobaroce, prin 
arcuirile elegante de curbe şi contracurbe, panglici şi cartuşe». Aceluiaşi arhitect 
i se datorează prestolul şi proscomidiarul bisericii. 

Din cauza faptului că s-a urmărit situarea altarului spre răsărit, biserica 
are o amplasare nefavorabilă faţă de piaţă. Structura interioară a monumentului, 
cu planul în formă de cruce latină a fost adaptată cerinţelor cultului răsăritean, 
respectându-se compartimentarea tradiţională cu pronaos dreptunghiular, cafasul 
corului pe vest, naos cu abside laterale, altarul cu absidă semicirculară delimitat 
de iconostas. Interiorul, cu pereţii ritmaţi de pilaştri cu capiteluri compozite 
poleite este boltit semicilindric, careul delimitat în dreptul transeptului scurt fiind 
acoperit cu o boltă de tip boem fără pandantivi. 

Ridicată la cumpăna secolelor XVIII-XIX, Catedrala episcopală greco- 
catolică “Sfântul Nicolae” (Str. Iuliu Maniu, nr.1), Fig. nr. 64, este ultimul edificiu 
ecleziastic din Oradea realizat în stilul barocului târzius”. Aspectul exterior 
prezintă un caracter clasicizant accentuat, bazat pe o interpretare decorativă 
inspirată din ordinul doric. Fațadele laterale sunt ritmate echilibrat prin pilaştri cu 
capiteluri dorice, altemând cu ferestre semicirculare, plasate ca şi la Biserica cu 
Lună în firide monumentale, cu laturile concave. Tot din stilul doric este inspirată 
cornişa ormamentală, prevăzută cu imitații de triglife, care îmbracă la exterior 
edificiul. Folosite cu o funcţie exclusiv decorativă, elementele de inspiraţie antică, 
interpretate în manieră barocă, conferă monumentului o notă de sobrietate şi 
rigoare, în acord cu tendinţele clasicizante ale barocului din această perioadă. 
Îndeosebi faţada vestică, dominată de silueta elegantă a tunului clopotniţă 
cu secţiune pătrată de 60 m înălţime, se distinge printr-o pronunţată decorație 
clasicizantă. În acest sens, pilaștrii care flanchează intrarea dau impresia că ar 
susţine un mic templu doric, încununat de frontonul triunghiular tipic. Trecerea 
de la orizontalitatea navei la ascensionalitatea turnului clopotniţă se realizează 


Nagyvârad vâros tanâcsânak 1907 junius ho 5 -€n tartott iilesebol 

polgârmester. (semnătura Bordef...) ” 

620Peter 1. Zoltân, Trei secole de arhitectură orădeană, Editura Muzeului Țării Crişurilor, Oradea, 
2003, p. 24 

621Bir6 Jozsef, Nagyvârad barokk €s neoklassikus miiveszeti Emlekei, Budapesta, 1932, p. 82-83; 
Agata Chifor, Un monument al barocului târziu: Biserica Sf. Nicolae din Oradea, în vol. Sub zodia 
Vătășianu.Studii de istoria artei (coord. Marius Porumb, Aurel Chiriac), Academia Română, 
Institutul de Arheologie şi Istoria Artei Cluj-Napoca, Muzeul Ţării Crişurilor Oradea, Editura 
Nereamia Napocae, Cluj-Napoca, 2002, p. 141-146; Peter 1. Zoltân, Trei secole de arhitectură 
orădeană, Editura Muzeului Țării Crișurilor, Oradea, 2003, p. 23-24; Agata Chifor, Barocul 
cultural-artistic în Oradea, Teză de doctorat, Universitatea “Babeş-Bolyai”, Facultatea de Istorie şi 
Filosofie, Cluj-Napoca, 2005, p. 189-194; Agata Chifor, Oradea barocă, Editura Arca, Oradea, p. 
160-164 

prin procedeul “panourilor în oglindă”, triunghiuri cu latura mare arcuită folosite 
frecvent la bisericile baroce provinciale. Nota clasicizantă apare şi aici prin 
intermediul umelor care marchează, două câte două, extremităţile panourilor. 
O parte din procedele decorative sunt identice cu cele de la Biserica cu Lună, 
monument care a constituit o sursă de inspiraţie pentru realizarea decoraţiei 
exterioare“. Cele două monumente prezintă analogii în ceea ce priveşte silueta 
elegantă a tumului clopotniţă cu trei niveluri de retrageri succesive, ritmarea 
fațadelor prin pilaştri și ferestre plasate în firide monumentale, camera clopotelor 
prevăzută pe toate laturile cu ferestre semicirculare şi decorată prin pilaştri cu 
capiteluri corintice, urnele clasicizante şi triunghiurile cu latura arcuită prin care 
se racordează turnul. 

În acelaşi timp, consideră Constantin Olariu, prin proporţiile monumentale 
(64 m lungime, 22 m lăţime, 22 m înălţime, 60 m înălţimea turnului), prin aspectul 
grandios al interiorului, ritmat de pilaştri cu capiteluri compozite, capacitatea 
cafasului corului şi maniera picturală a catapetesmei, monumentul orădean 
prezintă analogii cu Catedrala mitropolitană din laşi“. Prin caracteristicile sale, 
arhitectura bisericii este o reuşită îmbinare a stilului bizantin cu barocul târziu 
clasicizant. 

În cripta bisericii se află mormintele episcopilor greco-catolici de Oradea, 
inclusiv ale promotorilor iluminismului Ignatie Darabant (1788-1805) şi Samuil 
Vulcan (1806-1839). 

Pictura interioară a bolții, ritmată prin arce dublouri, care delimitează 
diferitele scene pictate pe suprafața unităţilor de boltă, reprezintă un apogeu 
în ceea ce priveşte asimilarea influențelor occidentale în mediul românesc. Se 
disting frescele şi iconostasul, pictate în 1892 de renumitul pictor maghiar Antal 
Szirmai (1860-1927) în timpul episcopului Mihai Pavel (1879-1902). Neobarocă, 
pictura plafonantă se individualizează prin ancadramentele pictate ale scenelor, 
umanizarea figurilor, sugerarea plutirii spaţiale, amestecul de realism şi idealism. 
Se remarcă prin expresivitate artistică, fresca centrală cu imaginea Sfintei Treimi 
în variantă occidentală, respectiv patetismul temei “Coborârea de pe cruce”, în 
partea centrală a iconostasului, realizat de același artist. 

În urma desființării Bisericii greco-catolice în perioada comunistă (1948), 
monumentul a fost preluat de Biserica ortodoxă. La 15 noiembrie 2005 biserica a 
fost retrocedată Episcopiei greco-catolice, redevenind Catedrala unită a orașului 
Oradea. 


622Constantin Olariu, Catedrala episcopală “Biserica cu Lună” din Oradea, în Din activitatea 
bisericească a Episcopiei ortodoxe a Oradiei în ultimii 200 de ani, Oradea, 1984, p. 269 

623 dem, Biserica Sf. lerarh Nicolae din Oradea, în Trepte vechi și noi în istoria eparhiei Oradea, 
Oradea, 1980, p. 270 

Biserica reformată Olosig (1784-1787) 


Biserica reformată, afectată şi ea de cele trei decenii de dominație otomană 
(instaurată în 1660) şi-a refăcut structurile în contextul favorabil al epocii iozefine, 
în baza Edictului de Toleranţă din 1781. Prin acesta protestanții au obţinut dreptul 
de a oficia slujbe acolo unde existau cel puţin 100 de familii, dreptul de a-şi aduce 
preot şi învăţător, de a-şi construi biserică, dar numai fără tum şi clopote, precum şi 
aprobarea căsătoriilor mixte. În perioada anterioară Edictului, reformaţii, neavând 
biserici în Oradea, erau nevoiţi să meargă la bisericile din Seleuş, Episcopia şi 
Săldăbagiu. Ca urmare a Edictului de Toleranţă, reformaţii din Oradea şi-au adus 
un predicator propriu, în persoana scriitorului Keresztesi Jozsef. La 1 ianuarie şi 6 
ianuarie 1784, cu ocazia Anului Nou şi a Bobotezei, acesta a ţinut primele slujbe 
în aer liber, în curtea Casei Tisza, după 123 de ani de interdicţie. În acelaşi an, 
comunitatea a obţinut de la episcopul catolic aprobarea de a-şi cumpăra un teren 
în Olosig, pe malul drept al Crişului, în vederea construirii unui lăcaş de cult. 

Aici a fost pusă, la 20 septembrie 1784, piatra de temelie a bisericii de către 
Keresztesi J6zsefs2. În vederea lucrărilor de construcţie, încă din august 1784 a 
fost încheiat un contract cu meşterul Jakab Eder pentru ridicarea unei biserici de 
16 stânjeni lungime, 8 stânjeni lăţime. Proiectul nefiind finalizat, comanditarii au 
apelat la meşterul ceh Jan Shiiszter, un zidar nepriceput, cu care s-a încheiat un 
nou contract la 31 august. 

Construcţia a început cu mijloace modeste, fiind realizată o fundaţie din 
pietre de râu. În toamna anului 1785 i s-a retras lui Shiiszter construirea bisericii, 
fiind încredinţată din nou arhitectului Eder Jakabs%. Sub coordonarea acestuia, 
lucrările au avansat; astfel, la 1 octombrie au fost terminaţi pereţii şi s-a început 
boltirea bisericii. La 18 noiembrie 1787 s-a ţinut prima slujbă, cea de sfințire, în 
biserica fără tum, de către pastorul Szalklâny Zsigmond“. 

În conformitate cu restricţiile Edictului de Toleranță, bisericile reformate 
trebuiau construite fără tum, iar uşa lor nu se putea deschide direct înspre stradă. 
De aceea, afirmă Papp Lajos, biserica a fost construită mai retrasă în raport cu 
nivelul străzii“. 

Aspectul originar al bisericii, cu fronton baroc, se vede şi în gravura 
lui Schiitz J6zsef, publicată în cartea lui Bir6 J6zsef». Din punct de vedere 
planimetric, biserica are o alcătuire simplă, fiind prevăzută cu o singură navă, tavan 


624Bir6 Jozsef, op.cit, p. 78; a se vedea textul acesteia la Peter 1. Zoltân, A nagyvârad Olaszi 
Refârmatus templom, în Partiumi Fiizetek, nr. 25, 1996, p. 4 

625Ibidem 

6261bidem 

627Papp Lajos, Nagyvârad. Vârosismertetes [Oradea, Ghid ], Oradea, 1943, p. 80 

628Bir6 Jozsef, op.cit. p. 13 

drept şi absidă poligonală. Articularea exterioară reflectă sobrietatea barocului 
târziu clasicizant, propriu epocii iozefine. Fațadele laterale sunt ritmate prin 
lesene, între care se află ferestre simple, terminate în segment de arc, cu bolţarul 
median marcat şi încadrate în panouri profilate tipice barocului tardiv. Fațada 
principală, orientată spre Criş, are şi ea un accentuat caracter clasicizant (Fig. nr. 
65). Ritmarea sa se bazează pe pilaştri canelaţi cu capiteluri ionice, care susţin un 
antablament antichizant, alcătuit dintr-o arhitravă divizată în benzi înguste, friză 
nedecorată şi comişă cu denticuli. Înainte de realizarea tumului (1884), fațada 
principală avea un aspect uşor diferit de cea actuală, terminându-se cu o atică 
racordată prin volute baroce (cum se vede şi în gravura menționată). Axul central, 
corespunzător portalului, este subliniat plastic prin individualitatea elementelor 
de articulaţie: fronton triunghiular deasupra portalului, fereastră elipsoidală, un 
fronton triunghiular mai mare care întrerupe continuitatea comişei, realizând 
trecerea spre registrul turnului. 

Din 1839 şi până la construirea tumului, clopotele au fost aşezate pe un 
suport situat în exteriorul bisericii. Tumul bisericii a fost construit abia peste 100 
de ani, după concepţia arhitectului Rimandczy Kâlmân senior, fiind sfinţit la 9 
noiembrie 1884, prilej cu care a fost restaurată şi biserica. Traforat pe o bucată 
de tablă, anul realizării tumului (1884) este aşezat deasupra acoperişului baroc al 
acestuia. Cu această ocazie, a fost comandat şi micul clopot al bisericii, realizat 
conform inscripţiei de pe acesta, în 1884 (la sărbătorirea a 100 de ani de existență 
a acestei biserici), de către un meşter arămier, membru al comunităţii reformate, 
fiind tunat la Budapesta de Walser Ferenc. 

De bază pătrată, turnul este racordat prin “ panouri în oglindă”, cu laturile 
drepte. Flancurile acestora sunt înzestrate cu ume decorate cu ghirlande, a căror 
analogie cu cele de la Biserica cu Lună confirmă realizarea proiectului de Jakob 
Eder. Turnul este articulat la colţuri cu pilaştri dorici, divizați în două registre 
printr-un antablament cu comişa profilată. Registrul situat deasupra navei este 
articulat prin ferestre mari, semicirculare, prevăzute cu ancadramente profilate cu 
acelaşi traseu. Ultimul nivel al tumurilor este străpuns, pe toate cele patru feţe, de 
ferestre semicirculare geminate, încadrate de mici arcade. Comişa de sub acoperiş 
se arcuieşte expresiv, integrând motivul ceasului. Prima restaurare de proporţii a 
avut loc în 1862, când au fost înlocuite ferestrele şi grinzile de lemn ale tavanului. 
În 1956 a fost refăcută, din beton armat, tribuna orgii. 

Realizată în contextul epocii iozefine, Biserica reformată din Olosig 
reflectă tendinţa spre sobrietate, simplitate şi funcţionalitate, comună atât 
protestantismului, cât şi concepţiei religioase a lui Iosif al II-lea. Inscripţia, cu 


629Peter |. Zoltân, A nagyvârad Olaszi Refârmatus templom, în Partiumi Fiizetek, nr. 25, p.l-10, 
1996, p.6 

litere latine, de deasupra portalului imortalizează, lapidar, viziunea protestantă 
asupra cultului, alături de anul finalizării bisericii (1787), în timpul domniei 
lui Iosif al II-lea: “SOLI DEO TRIVNI REGNANT JOSEPHO II DICATVM 
MDCCLXXXVII”. 

În interior, se remarcă amvonul Şi stranele originale, cu profilaturi baroce 
expresive, arcuite în curbe şi contracurbe, decorate discret, cu motive tipice stilului 
zopf, varianta austriacă, tipică epocii iozefine, a Stilului Ludovic al XVI-lea. Se 
remarcă ghirlandele alcătuite din trandafiri poleiţi, cu frunze. Elementele vegetale 
sunt dispuse după configuraţia specifică stilului zopf, în formă de coronițe şi 
draperii, asociate cu panglici, urne şi ghirlande din frunze de laur (Fig. nr. 65a; 
Fig. nr. 65b). 


Biserica “Sfântul Ladislau” din Cetate (1778-1783) 


În 1692, la scurtă vreme după ce austriecii au reuşit să ocupe Cetatea 
Oradea, au fost demarate lucrările de construire a unei capele de mici dimensiuni, 
care să deservească comandantul austriac al Cetăţii, subaltemii şi servitorii 
acestuia“. La sfârşitul acelui an, generalul Corbelli raportează finalizarea 
construcţiei şi încredințarea ei ordinului iezuit". De altfel, în 1751 este menţionată 
în Cetate o capelă de mici dimensiuni (sacce/lanum) şi nu o biserică**. Probabil 
că aceasta este bisericuța construită de episcopul Forgâch Pâl (1747-1757), la 
care se referă Papp Lajos<>. Faptul că aceasta nu oferea un spaţiu suficient pentru 
efectivul gamizoanei este confirmat de un document în care se relatează că 
slujbele religioase pentru soldaţii din cetate se ţineau în Casa Sării, aflată în afara 
perimetrului fortificaţiei şi care a fost destinată militarilor începând din 17455. 

Dintr-un raport al comandantului gamizoanei, din 26 februarie 1804 reiese 
că împărăteasa Maria Tereza şi regentul Iosif al II-lea au hotărât construirea în 
Cetate a unei biserici de gamizoană. Pe baza documentelor de arhivă, istoricul 
Mihai Georgiţă afirmă că lucrările au început în 1778, fiind finalizate în 17835, 


630Fapt confirmat în documentul publicat de Mihai Georgiţă, op.cit, p. 192, documentul la nota 39 
63 Istoria orașului Oradea (coord. L. Borcea, Gh. Gorun), p. 190 

632Mihai Georgită, Contribuţii la istoricul Cetăţii Oradea în secolele XVIII-XIX, în Crisia, XXX, 
2000, p. 191 

63 3Papp Lajos, Nagyvârad. Vârosismertetes, Oradea, 1943, p. 78 

634Ibidem, documentul de arhivă la nota 37 ANR DJBh, Fond Episcopia Roman-Catolică, seria 
Acte publico-ecleziastice, Dos. f3 

635Ibidem, p 192, documentele de arhivă k nota 42 (ANR-D)Bh, fond ERC-APE, dos. E 512; Bir 
J6zsef afirmă că Biserica barocă din Cetate este integrabilă bisericilor construite în prima jumătate 
a secolului al XVIII-lea. El menţionează că după unele surse, ea a fost construită în 1732 (P. Dejeu), 
iar după altele (Scholtz Bela) este menţionată abia în 1751, data construcţiei neputând fi stabilită cu 
precizie, la Bir6, op. cit., p. 15 și p. 94, nota 106 și 107 

deci într-o perioadă corespunzătoare epocii iozefine. Cu hramul “Sfântul 
Ladislau”, biserica, în stilul barocului provincial, a fost construită din contribuţiile 
erariului militar spre folosinţa locuitorilor cetăţii şi era prevăzută cu un acoperiş 
tipic stilului, în formă de bulb, care a ars în incendiul din 1836. Biserica urma 
să fie desacralizată în 1784, în condiţile în care Cetatea îşi pierduse între timp 
importanţa strategică. În urma demersurilor episcopului Ladislau Kollonits, Iosif 
al II-lea a aprobat punerea bisericii sub autoritatea Episcopiei catolice. Încă din 
4 septembrie 1784, Episcopia romano-catolică a dispus desfăşurarea serviciului 
religios în biserică. În 1788 biserica era deja folosită ca depozit de echipament 
militar. Repunerea în funcţiune a bisericii, folosită ca şi magazie de alimente, a 
avut loc la sfârşitul anului 1793, când în Cetate au fost aduşi 450 de prizonieri de 
război. Cu această ocazie, s-a solicitat trimiterea unui preot cunoscător al limbii 
franceze, pentru asistenţa spirituală a prizonierilor închişi în Cetate“”. Din 1925 a 
fost folosită un timp şi ca biserică ortodoxă. 

Biserica barocă din Cetate nu a fost ocolită de putemicul incendiu care a 
devastat oraşul în 1836*. Din relatarea contemporană a preotului Zimmermann 
se ştie că a fost distrus complet tumul, inclusiv mecanismul ceasului şi cele trei 
clopote, acoperişul şi ferestrele au ars aproape integral. Pentru efectuarea lucrărilor 
de zidărie, capitlul l-a angajat pe meşterul Georg Bartel. La 14 august 1836, acesta 
făcea evaluarea lucrărilor de reconstrucţie, lui datorându-i-se proiectul tumului în 
forma actuală. 

Lipsită de elemente decorative, biserica actuală (Fig. nr. 66), construită pe 
locul fostei biserici baroce, distruse şi refăcute după incendiul din 1836 de episcopul 
romano-catolic Lajcsâk Ferenc (1827-1842), se caracterizează printr-o austeritate 
derivată din particularitățile fostei biserici de gamizoană. Articularea exterioară 
a bisericii se caracterizează prin sobrietate; fațada dinspre curtea interioară este 
ritmată cu lesene simple, ce încadrează cele 3 ferestre în arc semicircular, fiind 
unite în partea superioară de o bandă situată sub comişă. Această tipologie severă 
este identică cu cea de la Biserica unită din Cluj“ şi similară cu cea de la Biserica 
romano-catolică “Sfântul Ladislau” din centrul oraşului. De plan pătrat, tumul 
situat deasupra intrării în biserică este şi el prevăzut cu ferestre terminate în arc 
semicircular, iar comişa sa se arcuieşte expresiv pentru a face loc motivului 
ceasului. 

Restaurarea actuală (pe fondul structural din secolele XVIII-XIX) 
perpetuează reminiscenţe ale barocului provincial la nivelul articulării interioare, 


636Peter |. Zoltân, Nagyvărad râmai-katolikus templomai [Bisericile romano-catolice din Oradea], 
Oradea, 1992, p.75 

637Mihai Georgiţă, op.cit., p. 193 

63 8Bir6 Jozsef, op.cit.., p. 15 

639Mircea "Țoca, Clujul baroc, Editura Dacia, Cluj, 1983, p. 60-61;il. nr. 36 

ca de exemplu bolta delimitată în patru unităţi prin intermediul unor arce largi, 
semicirculare, sprijinite pe pilaştri masivi. Capitelurile acestora formează o 
expresivă comişă în retrageri treptate, discret arcuită în curbe şi contracurbe (Fig. 
nr. 67). 

În linia ondulatorie barocă a antablamentului, pe care se sprijină arcele de 
boltă ale bisericii, se integrează firesc şi ancadramentul din marmură roşietică, 
terminat în arc semicircular al altarului principal, flancat de pilaştri. Frontoanele 
triunghiulare simple sunt şi ele o amintire a stilului sever, propriu epocii iozefine, 
când a fost construită fosta biserică barocă. Se remarcă, deopotrivă, orga 
situată deasupra intrării în biserică, cu ghirlande poleite, specifice stilului zopf 
(caracteristic barocului tardiv din perioada domniei lui Iosif al II-lea), coronament 
Şi vrejuri de acant, dispuse în altemanţe expresive de curbe şi contracurbe. După 
Bir6 Jozsef, Biserica din Cetate se încadrează în cea mai simplă tipologie a 
bisericilor baroce, cu boltă ritmată de arce simple, semicirculare, sprijinite pe 
pilaştri şi altarul prevăzut cu ferestre terminate în arc semicircular“. Deasupra 
intrării reţine atenţia tribuna orgii, susținută de stâlpi masivi. 

Profilatura porţii estice a Cetăţii, cu altemanţa între linii curbe şi trasee 
rectangulare sobre (întâlnite şi în ritmarea fațadei laterale a bisericii) este de 
asemenea, o moştenire a barocului tardiv austriac în sfera construcțiilor cu 
destinaţie militară. 

O notă comună a tuturor construcțiilor cu destinație militară, ridicate 
în Cetate pe parcursul secolului al XVIII-lea (cazărmi destinate adăpostirii 
comandamentului cetăţii, ofițerilor, soldaţilor, grajduri pentru cai) o constituie 
ritmarea exterioară prin arce semicirculare ample, pe care se bazează, de altfel 
Şi sistemul de boltire. Prin repetiţia motivului semicircular, barocul a conferit o 
coerenţă stilistică edificiilor ridicate în Cetate secolul al XVIII-lea, îmbogăţind 
astfel patrimoniul arhitectural de o mare complexitate al acesteia. 


Cazarma Husarilor 


Între construcţiile cu destinaţie militară, merită menţionată Cazarma 
Husarilor, construită în stil baroc în deceniul 8-9 al secolului al XVIII-lea, 
amplasată pe malul stâng al Crişului, în apropiere de Podul Decebal (Piaţa 
Cazărmii) şi aflată de mult timp într-o stare avansată de degradare. Construită din 
ordinul Mariei Tereza pentru o companie de călăreţi de elită, aparţinând centrului 
zonal Timişoara, ea făcea parte dintr-un ansamblu de construcţii, care cuprindea 
cazarma, clădirea manejului, grajduri şi dependinţe“!. 


6401bidem, p. 15 
64 Liviu Borcea, Memoria caselor, Editura Arca, Oradea, 2003, p. 54-55 

Planul cazărmii este aproape dreptunghiular, punând în evidenţă un 
rezalit central, pronunţat, individualizat decorativ prin ferestre terminate în 
arc semicircular şi câte un rezalit mult mai discret, la extremităţi. Cazarma 
era prevăzută cu parter şi etaj, având acoperişul central mansardat*?. Fațadele 
manejului sunt rimate printr-o succesiune de pilaştri adosaţi, uniţi între ei prin 
chenare, în forma unor arcade oarbe, cu traseu aplatizat. Datorită adăugirilor 
nepotrivite din 1805 şi 1890, simetria barocă inițială a fațadei, cu axul la nivelul 
rezalitului central, a fost compromisă**. La ora actuală, ansamblul este într-o stare 
avansată de degradare, în urma dărâmării unui zid exterior (1999) şi a distrugerii 
progresive a acoperişului. 


XX * 


Cea mai mare parte a clădirilor civile realizate în stil baroc nu s-a păstrat. 
Dintre acestea menţionăm casa Serfăză, prima clădire construită în 1714, în piaţa 
Oraşului Nou. Având la început doar parter, clădirea a servit ca prim sediu pentru 
întrunirea consiliilor orăşeneşti*“. Transformată în hanul “Vulturul”, clădirea a 
primit un etaj în 1807, când au fost reunite cele două părţi, până atunci separate. 
Activitatea de reconstrucţie este confirmată de o scrisoare a primarului oraşului, 
datată în 22 august 1807 prin care acesta solicită aprobarea capitlului ca să-şi 
poată construi o măcelărie lângă hanul oraşului, “La Vulturul Negru”, în curs de 
restaurare“. Edificiul a fost demolat la începutul secolului XX. 


Casa Rheday 

Dintre construcţiile din domeniul arhitecturii civile baroce, rămase în 
picioare până astăzi, se remarcă fosta reşedinţă a familiei Rhedey, datată la mijlocul 
secolului al X VIII-lea (Str. Jean Calvin, nr.5). Prevăzută cu un portal tipic baroc 
în formă de mâner de coş, situat în extremitatea dreaptă, clădirea, relativ modestă, 
are 7 axe verticale, corespunzătoare unor ferestre rectangulare suprapuse, mai 
mici la parter, mai mari şi prevăzute cu pervaze la etaj. Partea centrală a fațadei 
este delimitată printr-un rezalit discret, alcătuit din trei axe. Ferestrele etajului 
sunt prevăzute cu decoraţii stucate, dispuse în forma unor panouri rectangulare. 
Parterul este delimitat de etaj printr-o comişă îngustă, surmontată în dreptul 
rezalitului de o bandă alcătuită din baluştri. Edificiul este prevăzut cu un acoperiş 


642Schiţe ale fațadelor principală și secundare ale cazărmii, la loan Godea, Arhitectura românească 
în epoca modernă, 1700-1900. Sinteze. Crestomaţie. Reconstituiri. Imagini, Editura Primus, Oradea, 
2012, p. 576, cu trimitere la Rodica Hârcă 

643Peter Il. Zoltân, Trei secole de arhitectură orădeană, Editura Muzeului Țării Crișurilor, Oradea, 
2003, p. 9, il. la p. 8, I. Godea, opccit, p. 575 

644Feher Dezs6, op. cit., p.10 

645Arhivele Statului Oradea, Fond Primăria orașului Oradea, inv. 141, ds. 65, fila nr. 7 

mansardat în două trepte, prevăzut cu mici lucame. 
Fosta Casă a Comitatului 


În categoria clădirilor publice originare din perioada barocă, dar cu fațada 
modificată în secolul al XIX-lea, se integrează şi fosta Casă a Comitatului. Nu 
se cunoaşte anul construcţiei; istoricul Bunyitay Vincze afirmă că edificiul a fost 
construit în 1728 de către episcopul romano-catolic Csâky Imre, în Olosig“. În 
urma refacerilor din 1855, clădirea a primit o nouă faţadă, realizată de arhitectul 
Imre Jânos şi i s-a adăugat o aripă spre Strada Aurel Lazăr. 

Fațada principală, divizată în 20 de axe prin intermediul unor ferestre 
rectangulare, este marcată prin trei rezalite discrete, unul în partea centrală şi 
două la extremităţi, marcate la etaj prin pilaştri cu capiteluri toscane. Rezalitul 
central, corespunzător portalului terminat în segment de arc, este marcat printr- 
un fronton triunghiular proeminent, prevăzut cu atică şi motivul ceasului, care 
întrerupe unitatea acoperişului. Parterul este articulat prin ferestre rectangulare 
simple, iar etajul prin ferestre rectangulare, prevăzute cu pervaze şi sprâncene 
drepte. La acest nivel, rezalitele sunt marcate prin pilaştri geminaţi, prevăzuţi 
cu capiteluri toscane. Rezalitele secundare sunt înzestrate cu atice; turnuleţul de 
lemn a fost adăugat în 1897, consideră Peter Zoltân*”. 

Pentru morfologia barocului tardiv clasicizant este relevant holul de 
intrare, ritmat prin stâlpi cu capiteluri toscane, sobre, respectiv balustradele, 
decorate cu elipse baroce traforate şi poleite. 


Fosta clădire anexă a Căilor Ferate (a doua jumătate a secolului al XVIII-lea) 

O clădire barocă extrem de modestă, dar databilă în a doua jumătate a 
secolului al XVIII-lea, este fosta clădire anexă a Căilor Ferate din Oradea, 
inițial reşedinţă a familiei Orszâgh. Cu un rezalit central uşor ieşit din planul 
fațadei, clădirea cu un singur nivel este ritmată prin ferestre mari, semicirculare, 
surmontate de sprâncene de comişă în segment de arc şi profilaturi baroce tardive, 
ce amintesc vag de ferestrele Palatului episcopal romano-catolic din vecinătate“. 


646Bunjitay Vincze, Mâlnăsi Odon, A văradi piispăkseg. A vâradi piispăk&k a szâmuzetes e az 
ujraalapităs korâban (1566-1780), Debrețin, 1935, ediţia din 2001, îngrijită de Szilâgyi A., p. 221 
64 7Peter 1. Zoltân, Barocul orădean: clădiri publice, în Jurnal bihorean, miercuri, 24 iulie 2002, p. 4 
648Ibidem 

981 


Fig, nr. 9A. Cartierele Velența, Cetatea și Oraşul Nou în 1817, Gravură de Schutz Jozsef (După Bir6 Jozsef) 
1.Biserica ortodoxă din cart. Velenţa; 2. Biserica rom.cat. din cart. Velența; 3. Sinagoga; Biserica din Cetate; 5. Biserica ord. capucin; 
6. Biserica cu Lună; 7. Catedrala unită; 8. Biserica romano-catolică Sf. Ladislau 

Fig. nr. 9B. Cartierul Olosig în 1817, Gravură de Schutz Jozsef (După Bir6 Jozsef) 
10. Biserica ursulinelor; 11. Biserica rutenilor; 12. Biserica unită din Olosig; 13. Biserica paulinilor; 14. Capela și spitalul mizericor- 
dienilor; 15. Biserica franciscanilor; 16. Palatul episcopal romano-catolic; 17. Catedrala romano-catolică 

Fig. nr. 10. Plan de reconstrucție a cart. Olosig, 1 aug. 1774, realizat după inundația Crişului din iulie 1774, Arhivele Statului Oradea 
Sunt marcate cu cifre roşii casele aflate în stare bună; cele 24 de case afectate de inundație sunt redate schematic, în 4 unități; în stânga, 
sus cu O. Noua Catedrală romano-catolică şi Palatul episcopal, aflate în construcție; în dreapta Dealul “Calvaria”, marcat prin trei cruci 

Fig nr. 11. Schița cartierelor din jurul Cetăţii realizată de Laurenţiu Paszner în 1797, copie 
din 1804, Arhivele Statului Oradea A. Cetatea; B. Crișul Repede; C. Râul Peţa, E. Capit- 
lul romano-catolic, G. Moara Laport pe râul Peţa; H. Orașul Episcopal Oradea-Olosig , |. 

Orașul Episcopal Oradea-Velenţa 

Fig. nr. 12. Gravură cu Cetatea si cartierele orașului Oradea, realizată în 1692 de Matthias 
Kaiserfeld (după Bunyitay Vincze): 1-5 Bastioanele; 6 Șanțul cu apă din jurul Cetăţii; 9, 11, 
12 Tunuri de asediu;14 Fortificaţie tip palisadă; în stânga acesteia-cartierul Velența;15 Dealul 
Viilor;17 Cartierul Olosig 


ee 


Fig. nr. 13. Poarta de Est a Cetăţii Oradea, 2017 

Fig. nr. 14. Biserica Sfânta 
Brigitta a. Fațada principală 
b. Fațada laterală, 
Arhivele Statului Oradea 


Fig. nr. 15. 
Biserica Sf. Brigitta, 
fotografie de la mijlocul 
sec. XX 

Fig. nr. 16 
Biserica Sf. Brigitta, 
1693-1712, azi Biserica ortodoxă 
Sfânta Treime, Oradea 


Fig. nr. 17. 
Resedinţa epis- 
copului Augustin 
Benkovich, Schiță 
realizată în anul 
1857, Arhivele 
Statului Oradea 


Fig. nr. 18. Placă 
din 1892 cu 
cr ia a a DI E TA precizarea anu- 
lui de începere a 
construcției 
Bisericii Sfântul 
Ladislau 


Fig. nr. 19. Detaliu 
din Oraşul Nou 
la mijlocul sec. al 
XIX-lea: vechiul 
gimnaziu catolic, 
Biserica și statuia 
Sf. Ladislau (după 
Biro Jozsef) 

Fig. nr. 21. Biserica romano-catolică Sfântul Ladislau din Fig. nr. 20. Biserica romano-catolică Sfântul Ladislau din 
Furta (1782-1791), Ungaria Oradea (1723-1734) 

Fig. nr. 22. Biserica romano-catolică Sfânta Fig. nr. 23. Biserica romano-catolică 
Treime din Oradea (Parohia Seleuș), din Barand (1747-1752), 
1728-1732 Ungaria 


Fig. nr. 24. Fosta 
Biserică a francis- 
canilor din Oradea, 
fotografie din a 
doua jumătate a 
secolului al XIX-lea, 
Colecția Muzeului 
Ţării Crișurilor 
Oradea 

Fig. nr. 27. 
Bolta sanctuarului, 
Biserica romano-catolică 
Maica Îndurerată 


Fig. nr. 26. 
Altarul principal, Biserica 
romano-catolică 
Maica Îndurerată 

Fig. nr. 25. Fosta Biserică a 
paulinilor (1742-1772), azi 
Biserica romano-catolică Maica 
Îndurerată, Oradea, Arh. Vepi 
Mathe (1710-1747) 

Fig. nr. 29. 
Pieta, sec. XVIII, ulei-pânză, 860x595mm, 
Colecţia Muzeului Țării Crișurilor 

Fig. nr. 28. 
Biserica paulină din Sastin (c.1733-1776), Slovacia, 
Arh. Vepi Mathe 


Fig. nr. 30. Fig. nr. 35. 
Capela mizericordienilor din Oradea Medalion elipsoidal baroc cu anul 1799, 
(1754-1759) Portalul fostului spital al mizericordienilor 


Fig. nr. 33. 
Grilaj de fier în stil zopfla fereastră, 
sf. sec. XVIII, 
Fostul spital al mizericordienilor 

Fig. nr. 31. 
Capela 
mizericordienilor 
Oradea, fațadă 
laterală 


Fig. nr. 32. 
Mănăstirea mizeri- 
cordienilor, azi 
Spitalul O.R. L., 
Oradea 


Fig. nr. 34. 
Fosta farmacie 
Rodia, Oradea, 
detaliu portal 

Fig. nr. 36. Plan de extindere a mănăstirii ursulinelor din Oradea, 


a doua jumătate a sec. al XIX-lea, 


Arhivele Statului Oradea 

Fig. nr. 37. Bazilica romano-catolică din Oradea (1752-1780), Arhitecți 
Giovanni Battista Ricca(1691-1757), Franz Anton Hillebrandt(1719-1797) 

Fig. nr. 42. Proiectul catedralei și al reședinței episcopale romano-catolice din cartierul 
Olosig, realizat în 1760 de Joseph. Maxilian.: E. Catedrala romano-catolică, la stânga sa- 
reşedinţa episcopală, la dreapta- parcelele destinate locuinţelor canonicilor și grădina 
episcopală; C. Dealul Oradiei, Arhivele Statului Oradea 

Fig. nr. 40. 

Discursul rostit de episcopul romano- 
catolic Forgacs Pal la 1 mai 1752 cu 
ocazia punerii pietrei de temelie a 
Catedralei romano- catolice din Oradea, 
Arhivele Statului Oradea 


Fig. nr. 39. 
Procesulverbal din 1 mai 1752 cu ocazia 


punerii pietrei de temelie a Catedralei 
romano-catolice din Oradea(Olosig), 
Arhivele Statului Oradea 

Fig. nr. 38. 
Raportul arh. Franz Anton Hillebrandt, 
6 iunie 1750, 
Arhivele Statului Oradea 


[44 


Fig. nr. 44. 

Document din 20 octombrie 1777, 
detaliu cu altarele Sf. Josif și Sf. Ladi- 
slau din Catedrala romano-catolică, 
Arhivele Statului Oradea 

Fig. nr. 43. 

Document din 20 octombrie 1777, 
cu o parte din sumele achitate pentru 
finalizarea Catedralei romano-catolice 
din Oradea, 

Arhivele Statului Oradea 

Fig. nr. 41. 
Planul Catedralei romano-catolice 
realizat în 1823 de Bohacsek Andras, 
Arhivele Statului Oradea 


Fig. nr. 45. 
Elemente decorative în stil zopf la Bazilica romano-catolică din Oradea: 
a.Portal lateral cu fronton în stil zopf; 
b..c.,d. Fereastre cu decoraţii în stil zopf 

Fig. nr. 46. Palatul episcopal romano-catolic din Oradea (1762-1776), Arh. Franz 
Anton Hillebrandt (1719-1797), Rezalitul central 


Fig. nr. 47. Reședința episcopală din Wurzburg (1719-1744), 
Arh. Johann Balthasar Neumann (1687-1753), Rezalitul central 

Fig. nr. 48.a.,b.,c. Elemente decorative în stil zopf la Palatul Episcopal 
romano-catolic din Oradea (1762-1776) 

Fig. nr. 49. Palatul episcopal romano-catolic din Oradea. 
Planul primului etaj, după Kapossy Janos 

Fig. nr. 54. Fig. nr. 50. 
Șirul canonicilor (1753-1875) Arh. Franz Macalik Alfred, Salonul roșu cu candelabru, ulei pe carton, 620x730mm, sem- 
Anton Hillebrandt, Joseph Hofmann nat, 1942, Colecţia Muzeului Ţării Crișurilor 

Fig.nr. 51. Maca- 
lik Alfred, Interior 
roșu, ulei pe carton, 
720x1050mm, semnat, 
1946, Colecţia Muzeului 
Țării Crişurilor 


Fig. nr. 52. Macalik Al- 
fred, Interior din Palatul 
baroc,ulei pe carton, 
720x1030mm,semnat, 
1942, Colecţia Muzeului 
Ţării Crișurilor 


Fig. nr. 53. Macalik 
Alfred, Sala gravurilor, 
ulei pe carton, 730x990 

3  mm,semnat, 1926, 
Colecţia Muzeului Ţării 
Crișurilor 

Fig. nr. 57. Fig. nr. 55. 
Biserica ortodoxă Sfinții Arhangheli Drapelul miliției naţionale ortodoxe a 
Mihail şi Gavril din cartierul Velenţa, românilor din cartierul Velenţa, sec. al 


Oradea (1768-1779), Arh. Schul XVI-lea 

Fig. nr. 56. 
Târgul Velenţa în anul 1795, Arhivele Statului Oradea 


Fig. nr. 57a 
Plan al Bisericii ortodoxe Sfinţii Arhangheli Mihail şi Gavril din Velenţa, realizat cu 
ocazia restaurării bisericii în 1971, Arhivele Statului Oradea 

Fig. nr. 58. 
Jacob Eder, menţionat ca meșter zidar în Oradea (1796-1798), alături de sculptorul 
în piatră Traviol Jakobb (1799), Arhivele Statului Oradea 


Fig. nr. 60. 
Johann Cerib, menţionat ca meșter arămier în Oradea,1801, Arhivele Statului 
Oradea 

Fig.nr.61b. 
Atică cu globul lunar (1793, Georg Rueppe), 
detaliu, Biserica cu Lună 


Fig. nr. 6la. 
Biserica cu Lună din Oradea 
(1784-1790), Arh. Jacob Eder, loan 
Lins 

Fig. nr. 59, 
Plan al Bisericii cu Lună, sec. XX, Arhivele Statului Oradea 

4 


Fig. nr. 62. Sfeşnice din metal în stil zopf(c.1777), cu medalioane pictate 
a. Maica Domnului, b. lisus, Catedrala greco-catolică Sf. Nicolae Oradea 


Fig. nr. 64. 
Catedrala greco-catolică Sfântul Nicolae, Catedrala greco-catolică Sfântul Nicolae 
turnul cu fiale construit în 1870, după (1788-1810), Oradea 


Borovsky Samu 

Fig. nr. 65. Fig. nr. 65.a. 


Biserica reformată Olosig din Amvon cu decoraţii în stil zopf, 
Oradea (1784-1787), Arh. Jakab sf. sec. XVIII, 
Eder Biserica reformată Olosig din 


Oradea(1784-1787) 


Fig.nr.65.b. 
Strană cantorală , sf. 
sec. XVIII, Biserica 
reformată Olosig din 
Oradea(1784-1787) 

Fig. nr. 67. 
Biserica Sfantul Ladislau din Cetatea Oradea, 
interiorul după restaurare 

Fig. nr. 66. 
Fosta Biserică de garnizoană Sfântul Ladislau 
din Cetate (1778-1783) 


Motto: “Să-l facem pe credincios ca atunci când 

intră într-un templu, să aibă senzaţia că păşeşte 

într-un fel de rai pământean, într-un lăcaş în care 
Dumnezeu este pretutindeni şi oricând prezent”. 
Joannes Molanus (1533-1585) 


V. “THEATRUM MUNDI!” ÎN PICTURA BAROCĂ ORĂDEANĂ 
A. PICTURA PLAFONANTĂ 


În planul artei religioase barocul a reflectat coordonatele doctrinare 
ale catolicismului, reafirmate în contextul confruntărilor cu protestanții în 
perioada Conciliului de la Trento. Răspunsul autorităţilor papale la contestaţiile 
Reformei s-a concretizat în reabilitarea tradiţiei, a sacramentelor, afirmarea 
cultului şi intercesiunii sfinţilor, venerarea relicvelor şi importanţa deosebită 
a cultului marials”. Împotriva spiritului iconoclast şi raţionalist al Reformei, 
adepţii catolicismului au promovat o artă care se adresa prioritar sensibilităţii 
credincioşilor, care legitima funcţia liturgică a imaginii, importanţa revelaţiei 
şi realitatea miracolului. Conferind artei un conţinut mistic, Contrareforma a 
dus la îmbogățirea repertoriului iconografic al catolicismului cu scene de extaz, 
devoțiune, implorare, martirii, menite să creeze o atmosferă de mister şi să 
provoace reacţia emoţională a privitorului. 

Întregul imaginar sacru al omului baroc este orientat spre căutarea unor 
semnificaţii spirituale profunde. Comunicarea profan-sacru a fost regizată de 
pictura religioasă barocă printr-o bogată recuzită de reprezentări. 

Purificând arta religioasă de tot ceea ce putea fi considerat indecent sau 
imoral, barocul s-a dezvoltat pe coordonatele spirituale şi iconografice trasate de 
Conciliul de la Trento, pictorii străduindu-se să sugereze credinciosului o imagine 
cât mai veridică a lumii supranaturale şi a posibilităţii efective a credinciosului de a 
intra într-un dialog imaginar cu aceasta. În contextul specific epocii, pictura barocă 
religioasă era concepută ca o modalitate privilegiată de vizualizare explicativă şi 
simbolică a adevărurilor pe care Biserica romano-catolică le considera ca fiind 
sacre, dar şi ca un mijloc de comunicare între planurile sacru-profan, terestru- 
celest, prin intermediul imaginii. 

Teatralitateass ca dimensiune existenţială, dar şi componentă estetică 


649V. L. Tapi€, Barocul, Editura Ştiinţifică, Bucureşti, 1969, p. 47 

650Agata Chifor, Theatrum Mundi în pictura barocă orădeană, în vol. Fragmentarium. Studii 
interdisciplinare în onoarea lui Aurel Chiriac (coord. Gabriel Moisa, loan Goman, Sorin Şipoș), 
Editura Muzeului Țării Crișurilor Oradea, 2016, p. 260-288 

majoră, a constituit una din trăsăturile esenţiale ale epocii baroce, materializându- 
se în scenografia elaborată şi complexă a vieţii de curte, grandoarea ceremoniilor 
oficiale, recursul constant la alegorie şi simbol. Etalarea fastuoasă a veşmintelor, 
bijuteriilor, meselor şi spectacolelor, grădinile imense cu sculpturi şi jocuri de apă 
atent regizate au devenit un reper constant al vieţii de curte de la Versai/les, model 
imitat şi de celelalte monarhii europene. Viziunea “universului ca spectacol”, 
teatralitatea ca dimensiune estetică fundamentală a barocului a fost afirmată de 
cunoscuţi exegeţi ai stilului ca Rosario Assunto, în apreciata sa carte consacrată 
relaţiei dintre arta şi filosofia Europei baroce“, respectiv Jean Rousset, în opinia 
căruia: “Epoca aceasta (barocă), care a spus şi a crezut, mai mult decât oricare alta, 
că lumea este un teatru şi viaţa o comedie, unde fiecare trebuie să joace un rol, 
era destinată să facă din metaforă o realitate; teatrul părăseşte sala de spectacol, 
invadează lumea, o transformă... o subjugă propriilor sale legi de mobilitate şi 
metamorfoză”e*. Tot în acest sens, Claude Gilbert Dubois afirma că “Barocul este 
el însuşi o atitudine teatrală în faţa vieţii... El face din lume un teatru în care 
fiecare joacă un rol, în care măştile şi personajele joacă fără încetare rolul simulării 
şi al disimulării. El face din teatru o scenă a lumii”. Dimensiunea teatrală a 
artei baroce, interferența (specifică stilului) dintre creator, operă şi spectator a 
fost remarcată în lucrări de referință de istoria artei europenes* şi româneştisss. 


65 lRosario Assunto, Infinita contemplazione. Gusto e filosofia dell Europa barocca, 1979, trad. în 
lb. română, R. Assunto, Universul ca spectacol. Arta și filosofia Europei baroce, Editura Meridiane, 
Bucureşti, 1983 este o contribuţie esenţială la definirea fundamentelor metafizice ale esteticii 
baroce, identificate în filosofia leibnitziană. În opinia autorului, aceasta se află la originea originea 
viziunii baroce a lumii ca teatru. În gândirea filosofică a lui Leibnitz îşi găsesc justificarea teoretică 
predilecția acestui stil pentru metamorfoză, alegorie, deghizare, reliefarea continuității dintre 
realitate și iluzie, viaţă şi moarte, finit şi infinit, precum și categoriile de armonie, sublim, grație, 
componente estetice majore ale barocului, respectiv rococo-ului 

652Jean Rousset, La litterature de | âge baroque en France. Circe et le paon, 1954, trad. în limba 
română ]. Rousset, Literatura barocului în Franţa. Circe și Păunul, Editura Univers, Bucureşti, 1976, 
p. 33 

653Claude Gilbert Dubois, Le baroque. Profondeurs de I apparence (Barocul. Profunzimile 
aparenţei], Larousse, 1973, p. 196 

654 Victor leronim Stoichiţă, Scurtă istorie a umbrei, ediţia a II-a, Editura Humanitas, Bucureşti, 
2008; Victor leronim Stoichiţă, Experiența vizionară în arta spaniolă a Secolului de Aur, Editura 
Humanitas, 2011; Victor leronim Stoichiţă, Instaurarea tabloului, Editura Meridiane, Bucureşti, 
1999; Victor leronim Stoichiţă, Efectul Don Quijote. Repere pentru o hermeneutică a imaginarului 
european, Editura Humanitas, Bucureşti, 1995 

655Pentru istoriografia de artă românească consacrată barocului din Transilvania și Banat (cu 
trăsături distincte în spaţiul citadin, respectiv rural), menţionăm cărţile: Mircea "Țoca, Clujul 
baroc, Editura Dacia, 1983; Anca Pop Bratu, Pictura murală maramureșeană, Editura Meridiane, 
Bucureşti, 1982; Nicolae Sabău, Sculptura barocă din Transilvania în secolul al XVII-lea și al XVIII- 
lea, Editura Meridiane, Bucureşti, 1992; Aurel Chiriac, Pictura bisericilor de lemn din Bihor în 
secolul al XVIII-lea și al XIX-lea, Editura Muzeului Țării Crișurilor, Oradea, 1997; Porumb 

Inclusă în reprezentațiile epocii, scenografia teatrală a influențat major artele 
vizuale, atât în sfera artei laice (portretele reprezentative imperiale, ecleziastice, 
nobiliare; natura statică, scena de gen), cât şi în domeniul artei religioase. Teatrul 
a cunoscut o amplă efervescenţă în epoca barocului, devenind un spectacol de artă 
total, ce integrează fastuoase decoruri de scenă, balete, maşinării pentru regizarea 
celor mai variate efecte scenice. Alcătuite din elemente arhitecturale iluzioniste, 
decorurile de teatru şi operă se puteau schimba de la o secundă la alta, în funcţie 
de conţinutul scenei. Mecanisme sofisticate erau create special pentru a sugera 
intervenţia miraculoasă a Providenţei în ajutorul eroilor, imaginarea Paradisului, 


Marius, Biserici de lemn din Maramureș, Editura Academiei Române, 2005; Alexandru Avram, 
Sibiu, Editura FF. Press, Bucureşti, 1998; Virgil Pop, Armenopolis, oraș baroc, Editura Accent, 
Cluj, 2002; Marius Porumb, Un veac de pictură românească din Transilvania. Secolul al XVIII-lea, 
Editura Meridiane, Bucureşti, 2003; Nicolae Sabău, Metamorfoze ale barocului transilvan, vol. 
I, Sculptura, Editura Dacia, Cluj-Napoca, 2003; Dorina Pârvulescu, Pictura bisericilor ortodoxe 
din Banat între secolul al XVII-lea și deceniul trei al secolului al XIX-lea, Timișoara, 2003; Nicolae 
Sabău, Metamorfoze ale barocului Transilvan, vol.Il, Pictura, Editura Mega, Cluj-Napoca, 2005, 
Agata Chifor, Oradea barocă, Editura Arca, 2006 (Teza de doctorat susținută în 2005, cu titlul 
Barocul cultural-artistic în Oradea, Facultatea de Istorie şi Filosofie a Universităţii Babeș-Bolyai, 
Cluj-Napoca); Agata Chifor, Imaginarul sacru la Oradea între tradiţie bizantină și baroc, Editura 
Arca, Oradea, 2008; Agata Chifor, Alegorii, simboluri, decorații în arta barocă orădeană, Editura 
Muzeului Țării Crișurilor, Oradea, 2011; Mihaela Vlăsceanu, Sculptura barocă din Banat, Editura 
Excelsior Art, Timişoara, 2005; Rodica Vârtaciu, Valori de artă barocă în Banat, Editura Fundaţiei 
Triade, 2015; Alexandru Sonoc (coord.), Valentin Mureșan, Maria Ordeanu, Efigii imperiale 
habsburgice din Sibiu, Sibiu, 2011 şi dicționarele Acad. Marius Porumb, Dicționar de pictură 
veche românească din Transilvania: secolul al XVIII-lea, Editura Academiei Române, Bucureşti, 
1998; Adrian Andrei Rusu (ed.), Nicolae Sabău, Ileana Burnichioiu, loan Vasile Leb, Maria 
Makk6-Lupescu, Dicţionarul mănăstirilor din Transilvania, Banat, Crișana și Maramureș, Cluj, 
2000. Pentru definirea trăsăturilor specifice barocului în spaţiul extracarpatic, a se vedea cărţile 
Acad. Răzvan Theodorescu, Biserica Stavropoleos, Editura Meridiane, Bucureşti, 1967; Răzvan 
Theodorescu, Piatra Trei lerarhilor, Editura Meridiane, București, 1979; Ana Dobjanschi, Victor 
Simion, Arta în epoca lui Vasile Lupu, Editura Meridiane, Bucureşti, 1979; Răzvan Theodorescu, 
Civilizaţia românilor între medieval și modern, 1-Il, Editura Meridiane, Bucureşti, 1987; Gheorghe 
Macarie, Barocul-artă și mentalitate în Moldova epocii lui Vasile Lupu, Editura Cronica, lași, 2005; 
Gheorghe Macarie, Trăire și reprezentare Barocul în artele vizuale ale Moldovei secolului al XVII- 
lea, Editura Tehnopress, laşi, 2008; Constantin Hostiuc, Barocul românesc. Gesturi de autoritate, 
replici și ecouri, Noi Media Print, Bucureşti, 2008. Dintre lucrările de sinteză care tratează și 
problematica barocului în Ţările Române, menționăm: Istoria artelor plastice în România, vol II, 
Editura Meridiane, Bucureşti, 1970, colectiv de redacție: Virgil Vătăşianu, Florina Dumitrescu, 
Emil Lăzărescu, Maria Ana Musicescu, Dumitru Năstase, Radu Teodoru, Răzvan Theodorescu, 
Sorin Ulea, Teodora Voinescu; Vasile Drăguţ, Arta românească. Preistorie. Antichitate. Ev Mediu. 
Renaștere. Baroc, Editura Meridiane, București, 1982; Vasile Florea, Istoria artei românești, Editura 
Litera Internaţional, 2009; Răzvan Theodorescu, Arta românească în secolul Luminilor, vol. colectiv 
editat de Oficiul de Informare și Documentare în Ştiinţe sociale și Politice, București, 1984; loan 
Godea, Arhitectura românească în epoca modernă, 1700-1900, Sinteze. Crestomaţie. Reconstituiri. 
Imagini, Editura Primus, Oradea, 2012 

coborârea din cer a sfinţilor şi îngerilor. De altfel, o parte semnificativă a pieselor 
de teatru şi operă au fost iniţial de inspiraţie religioasă, fiind dramatizări ale unor 
teme de mare popularitate ca Patimile Domnului, Înălțarea la cer a Fecioarei 
Maria, Naşterea Domnului, Învierea Domnului, Stabat Mater, Sfântul Arhanghel 
Mihail triumfând asupra demonilor, puneri în scenă ale unor teme din Vechiul 
Testament etc. 5 

Caracteristică definitorie a palatului baroc, dimensiunea teatrală a 
existenţei a fost inserată şi în alcătuirea interioară a Palatului episcopal romano- 
catolic din Oradea (1762-1776). Monument reprezentativ pentru barocului 
tardiv provincial, acesta vine în întâmpinarea vizitatorului prin holuri şi scări 
monumentale. Decorate cu stucaturi şi balustrade specifice stilului, ele conduc 
spre salonul de onoare, aflat la primul nivel. De plan oval, detaşat printr-un rezalit 
străbătut de ferestre ample, în arc semicircular, salonul de gală este cel mai expresiv 
din punct de vedere al decoraţiei exterioare şi interioare. Prin intermediul său se 
exteriorizează plenar dimensiunea scenografică profană a palatului baroc, el fiind 
locul de desfăşurare al ceremoniilor fastuoase de primire, prilejuite de venirea 
unor înalte oficialități ale vremii, dar şi al unor concerte, spectacole de teatru şi 
operă, desfăşurate cu participarea unor apreciaţi muzicieni ai vremii, ca Johann 
Michael Haydn (1737-1806) sau Ditters von Dittersdorf (1739-1799). Deveniţi 
capelmaeştri ai curţii episcopale şi compozitori de curte ai episcopului catolic 
Patachich Adâm (1759-1776), cei doi compozitori au fondat primele orchestre 
de muzică clasică din Oradea. Numărul important de piese scrise şi puse în scenă 
cu ocazia diverselor evenimente de la Palatul episcopal conturează dimensiunea 
teatral-muzicală ca divertisment predilect al epociis”. 

În contrast cu salonul de onoare, Capela din aripa dreaptă, nordică a 
edificiului oferă spectatorului o viziune miniaturală extrem de complexă asupra 
macrocosmosului divin. Ea rezumă plastic scenografia mistică a barocului, 
viziunea omului şi epocii baroce asupra divinului. Dominată de o imagine 
vaporoasă a Ierusalimului celest, întreaga decorație pictată a Capelei, cu trompe 
loeil -uriss care şterg demarcaţia dintre realitate şi iluzie, introduce privitorul în 
universul imaginar al realităţilor supranaturale. 

Interiorul bisericii baroce reflectă de asemenea, o restructurare într-o 
viziune nouă, ce scoate în evidenţă altarul principal ca element focalizant al 


656V. Pandolfi, Istoria teatrului universal, vol. II, Editura Meridiane, 1971 

657Agata Chifor, Oradea barocă, Editura Arca, Oradea, 2006 (Teză de doctorat susţinută în 2005), 
p. 50-58 

658trompe loeil (fr.)= înşeală ochiul (trad.), tehnică picturală al cărei scop este să inducă în eroare 
privitorul, prin virtuozitatea redării diferitelor texturi sau elemente compoziționale. De origine 
antică şi renascentistă, procedeul a cunoscut o dezvoltare particulară, spectaculoasă atât în cadrul 
picturii plafonante, cât şi a picturii de şevalet din epoca barocă 

spaţiului liturgic. Tipologia planimetrică a Bisericii // Gesu din Roma (bazată 
pe o navă centrală lungă, interconectată cu capele laterale, consacrate cultului 
diferiților sfinţi) a fost difuzată ca arhetip privilegiat în întreaga Europă, fiind 
introdusă în Transilvania pe filiera Contrareformei, promovate de Imperiul 
Habsburgic prin intermediul Bisericii Catolice şi a ordinelor religioase“*. Locul 
cel mai sacru, mediator al întâlnirii mistice dintre credincios şi lisus prin taina 
Euharistiei, altarul principal al bisericii este scos în evidenţă, atât prin dimensiuni, 
cât şi printr-o abilă scenografie a spaţiului interior. Din aceasta fac parte treptele ce 
conduc spre altarulprincipal, ancadramentele din marmură, sculpturile, strălucirea 
fastuoasă a marmurei, în combinaţie cu decoraţii stucate şi poleite, investite cu 
dinamism şi expresivitate plastică. Utilizate curent la spectacolele de operă şi 
teatru, decorurile scenografice arhitecturale invadează interiorul Bisericii, fiind 
integrate cu abilitate şi virtuozitate iluzionistică în decorația picturală a bolților, 
cupolelor, capelelor, picturilor de altar. Colonade şi arcade false înşeală în mod 
voit privitorul, contribuind la amplificarea iluzorie a spaţiului şi a perspectivei, 
creând o confuzie intenţionată, de mare efect plastic, între arhitectura reală şi cea 
pictată. Contopirea dintre lumea reală şi cea imaginară a ficţiunii teatrale îşi are 
o reflectare aparte în Biserică, unde se concretizează la nivel plastic în sugestia, 
definitorie pentru baroc a simbiozei picturale dintre viaţa terestră şi cea de dincolo. 

Biserica însăşi fiind configurată ca un spaţiu intermediar, de interferență 
între sacru şi profan, în epoca barocă, misiunea ei, la fel ca şi a artiştilor, era de 
a demonstra caracterul iluzoriu al lumii pământeşti, în contrast cu “veridicitatea 
lumii fictive”. În pictura religioasă barocă această tendință s-a exprimat prin 
predilecţia pentru desfiinţarea graniţelor dintre spaţiile terestru-celest, uman-divin, 
real-imaginar. Aceste planuri interferau constant şi în ambele sensuri, pictorii 
reprezentând, atât aspiraţia omului spre Absolut, cât şi posibilitatea manifestării 
divinului în viaţa de fiecare zi a credinciosului. O altă dimensiune a sacrului, la fel 
de importantă în pictura barocă, a constituit-o manifestarea acestuia ca experienţă 
privilegiată a unor persoane predestinate, reflectată în frecvenţa temelor ce descriu 
viziuni şi apariţii miraculoase ale sfinţilor. 

Concepţia barocă despre sensul vieţii şi modelul exemplar al acesteia 
s-a exprimat într-o manieră triumfalistă, apoteotică, pe cupolele şi plafoanele 
bisericilor. Situate cel mai aproape de cer, ele puneau la încercare abilitatea 
tehnică a artistului baroc de a transpune şi de a reda cât mai verosimil, în interiorul 
Bisericii, o părticică din imaginara lume supranaturală, sub forma unor scenografii 
impresionante ale Raiului şi beatificării sfinţilor. 


659Pierre Charpentrat, L'architecture et son public: les €glises de la Contre-Reforme [Arhitectura 
şi publicul său: Bisericile Contrareformei), în “Annales. Fconomies, Socictes, Civilisations”, 28 
Annee, Nr. 1, 1973, p.91-108 

660Rosario Assunto, op.cit. p. 153-154 (ediţia tradusă în limba română) 

În perioada de propagare a Contrareformei, arhitectura, pictura, sculptura, 
bogăţia decoraţiei stucate şi poleite au fost puse în slujba slavei lui Dumnezeu, 
conform conceptului Ad Majorem Dei Gloriam*, promovat de Ordinul iezuit. 
În dorinţa de a atinge “întreaga persoană”, spiritualitatea ignaziană a recurs la 
“puterea artelor frumoase”, cu scopul de a înălța sufletul spre contemplarea 
realităților lumii supranaturales?. Ca reacţie la contestaţiile Reformei, Biserica 
romano-catolică şi-a aservit arta scopurilor sale, pentru a crea la nivel imagistic 
o pledoarie convingătoare asupra adevărurilor de credinţă ale catolicismului: 
sacralitatea Sfintei Treimi, sfinţenia particulară a Fecioarei Maria, importanţa 
specială a sacramentelor, scenografia barocă a liturghiei, picturilor de altar, 
frescelor, sculpturilor, decoraţiilor stucate şi poleite. Simplităţii şi austerităţii 
promovate de protestanți, barocul le-a opus o amplă scenografie mistică a 
decoraţiilor plafonante, în care arhitectura, pictura şi decorația sculpturală 
conlucrau la elaborarea unor ameţitoare perspective iluzioniste. În conformitate cu 
comandamentele epocii, imagistica picturală era concepută ca o mărturie vizuală a 
importanţei conferite de Biserica romano-catolică intercesiunii Fecioarei Maria, 
îngerilor şi sfinţilor, contestată de Reformă. 

Marea invenţie a barocului în domeniul picturii monumentale o constituie 
tehnicile în trompe I' oeil. Acestea au stat la baza compozițiilor iluzioniste ale 
epocii, ce sugerează o desprindere de cadrul arhitecturals*. Folosit frecvent în 
cadrul picturii plafonante baroce, trompe 1 'oeil-ul a fost definit ca “o pictură care 
vrea să se uite calitatea ei de pictură şi pretinde că este un fragment al realităţii ”"e. 
Reper estetic al virtuozităţii artistului, trompe 1 'oeil-ul devine elementul major 
al viziunii baroce asupra lumii. Artificiu curent, utilizat atât pentru amplificarea 
iluzorie a cupolelor şi bolților, cât şi pentru crearea unor cupole false, ce 
ambientează imaginarul sacru al bisericilor baroce, el este menit să demonstreze 
credinciosului veridicitatea lumii fictive, ştergerea graniţei dintre realitatea 
terestră şi cea supranaturalăss. Adesea, scopul trompe 1'oeil-ului este “confuzia 
voită între ceea ce e pictat şi ceea ce e sculptat”, procedeu utilizat frecvent şi în 
decorarea bisericilor şi a capelelorss. 

Prin intermediul trompe 1 ail-ului, pictorul baroc instituie o relaţie de 
continuitate între spaţiulreal, în care se găseşte privitorul şi spaţiulfigurat în pictură, 


661 Atribuită lui Ignaţiu de Loyola, deviza în limba latină a Ordinului iezuit are semnificația că 
tot ceea ce facem în viaţă trebuie să aibă ca finalitate “cea mai mare glorie/slavă a lui Dumnezeu” 
662]. P. Artola, Ignaţiu de Loyola și arta iezuită, în Vatra, nr. 4, 2006, Târgu Mureş, p. 73 

663A gata Chifor, Limbaj baroc în pictura Capelei Palatului episcopal romano-catolic din Oradea, 
în Biharea, XXII-XXIII, 1995-1996, Editura Muzeului Ţării Crișurilor, Oradea, 1999, p. 149-156 
664C. Sterling, Natura moartă, Editura Meridiane, Bucureşti, 1970, p. 167 

665Rosario Assunto, op.cit., p. 156 

666Ren€ Huyghe, Dialog cu vizibilul, Editura Meridiane, 1981, p. 76 

prin reprezentarea picturală a unor elemente de arhitectură, sculptură sau decorație 
barocă. Avându-i ca precursori pe Michelangelo (frescele din Capela Sixtină) şi 
Correggio (cupola Catedralei din Parma), iluzionismul pictural baroc s-a bazat 
pe exploatarea la maximum a resurselor acestei tehnici picturale. Amplificând 
racursiurile, dinamismul şi asimetria, pictorii baroci Giovanni Battista Gaulli, 
Giovanni Lanfranco, Domenichino, Pietro da Cortonna etc. au creat compoziţii în 
care personajele transced barierele cadrului arhitectural, pentru a-şi trăi existenţa 
în lumea iluzorie a spaţiului celest. Dominate de imagistica bolţii cereşti, frescele 
cupolelor şi bolților se integrează în sfera compozițiilor deschise, având drept 
scop integrarea privitorului în sfera spaţială psihologică creată de opera de artă“. 
Tematica utilizată (scenele de apoteoză celestă ale persoanelor sfinte, îngerii 
plutind printre nori) reflectă opţiunea artiştilor pentru sugerarea unui spaţiu fictiv, 
care exprimă o deschidere spre transcendent. În baroc, prezenţa inexprimabilului 
este evocată şi prin prelungirea, adeseori fictivă, a spaţiului arhitectural al bisericii 
cu o boltă iluzorie, sugerată uneori exclusiv prin mijloace picturale, care creează 
privitorului senzaţia de infinit specifică spațiului celest. 

Încă de la sfârşitul secolului al XVI-lea se dezvoltă arta guadraturii, 
ce presupune abilitatea artistului de a reda în perspectivă imaginile pictate pe 
suprafeţele curbe ale bolților şi cupolelor“. Acest procedeu se bazează pe 
conlucrarea dintre arhitectură, sculptură şi pictură în vederea realizării unei 
perspective iluzioniste, în măsură să creeze un efect de tridimensionalitate. Pe linia 
deschisă de reprezentările în grisai/le ale Renașterii, pictorii baroci îşi însuşesc şi 
aplică cu pasiune, în decorația plafoanelor, cupolelorşi altarelor, tehnica de simulare 
şi imitare a texturii specifice marmurii, decoraţiilor stucate, aurului, grisai/le-uls* 
constituind elementul de coeziune şi procedeul artistic de amplificare iluzorie a 
spaţiului arhitectural. Dificultatea guadraturii, ale cărei secrete au fost dezvăluite 
de arhitectul, scenograful şi pictorul iezuit Andreea Pozzo, consta în măiestria 
de a picta pe suprafeţe verticale, orizontale şi îndeosebi curbe, reprezentări, 
care prin amplificări sau racourgi-uri atent calculate, să ofere impresia că sunt 
normale şi perfect proporţionale din unghiul de vedere al privitoruluis”. Publicat 
la Roma în 1693 şi 1700, celebrul tratat al lui Pozzo, Perspectivae Pictorum et 
Architectorum (în care acesta şi-a reprodus şi schiţele principalelor creaţii) a fost 
tradus în diferite limbi, servind ca manual pentru autorii picturilor plafonante din 


667John Rupert Martin, Barocul, Editura Meridiane, București, 1982, p. 109 

668Denis Favennec, “La quatrature du ciel”[Cvadratura cerului], Images des mathematiques, CNRS, 
2015, http://images.math.enrs.fr/L.a-guadrature-du-ciel.html 

669Grisaille (fr.)= tehnică picturală monocromă, bazată pe aplicarea graduală a unei culori neutre 
(gri, bej), într-o gamă de nuanţe calde şi reci, Apud Dicționar de artă (coord M. Popescu), Editura 
Meridiane, Bucureşti, 1995, p. 210 

670Denis Favennec, op.cit. 

Europa Centrală în secolul al XVIII-lea“. De altfel, fresca “Beatificarea Sfântului 
Ignaţiu”, realizată de Pozzo pe bolta Bisericii “Sfântul Ignaţiu de Loyola” din 
Roma, este considerată una din capodoperele trompe ! oeil-ului baroc, devenind 
un model extrem de influent al creaţiei picturale“”. Întrucât cupola prevăzută în 
planurile iniţiale nu a fost realizată, artistul a reprezentat-o pictural aşa cum ar fi 
trebuit să arate în realitate, ceea ce a făcut şi Johann Nepomuk Schâpf la Catedrala 
romano-catolică orădeană (unde cupola înaltă cu tambur, prevăzută în planurile 
iniţiale, a fost înlocuită cu una joasă, integrată sub acoperișul bisericii). 

Pe linia deschisă de arhitectul şi pictorul iezuit Andreea Pozzo (1642- 
1709), trompe 1 oeil-urile din compoziţiile plafonante ale barocului orădean pun 
în valoare alegorii complexe referitoare la Ierusalimul celest (Capela Palatului 
episcopal baroc din Oradea), glorificarea Sfintei Treimi (Cupola Bazilicii romano- 
catolice), Motivul vălului protector al Fecioarei Maria (Madona Îndurării, 
Cupola Capelei Mizericordienilor). 

Atât în decorația în frescă a Capelei Palatului episcopal romano-catolic 
din Oradea, cât şi în cazul cupolei de la Bazilica romano-catolică (1752-1780) a 
oraşului, pictorul bavarez Johann Nepomuk Schâpfa recurs la numeroase elemente 
realizate în tehnica grisaille (coloane, antablamente, arcade, ume, socluri, bolți, 
ferestre pictate) prin care pictura transcede în manieră barocă limitele impuse 
de arhitectură, creând în mod iluzoriu impresia de amplificare şi deschidere a 
spaţiului spre înaltul ceruluis”. 

Născut la Praga în 1735, Johann Nepomuk Schăpf(1735-1785)*: a fost fiul 
pictorului bavarez Johann Adam Schâpf, artist care a lucrat la Praga în perioada 
1724-1742, iar ulterior în spaţiul german. Johann Nepomuk Schâpf s-a format ca 
pictor pe lângă tatăl său la Praga, iar ulterior şi-a completat studiile în Bavaria, 
la Miinchen. Între 1761-1763 a efectuat cu sprijinul Curţii bavareze o călătorie 
de studii în Italia, decisivă pentru formaţia sa artistică. În 1765 a fost numit 
pictor al curţii princiare bavareze (de atunci a început să se semneze cu formula 


671Andreea Pozzo, Perspectivae pictorum atque architectorum [Perspectiva pictorilor şi arhitecţilor], 
1719, 2 vol., Biblioteca Centrală Universitară Lucian Blaga Cluj, Fond Carte veche; Encyclopaedia 
Universalis, Corpus nr.18, p. 855-856 

672Francesca, Castria, Stefano Zuffi, Pictura barocă. Două secole de minunăţii în pragul picturii 
moderne, Editura Fundaţiei Culturale Române, 1999, il. p. 108 

673 Agata Chifor, Barocul cultural -artistic în Oradea, Teză de doctorat, Universitatea “Babeş-Bolyai”, 
Facultatea de Istorie și Filosofie, Cluj-Napoca, 2005, p. 207-215; p. 221-223; Agata Chifor, Oradea 
barocă, Editura Arca, 2006, p. 171-178; p. 182-184; Nicolae Sabău, Agata Chifor, Oradea barocă, 
Editura Arca, Oradea, 2006 (Teza de doctorat susținută în 2005), recenzie în Ars Transsilvaniae, 
XIX, Institutul de Arheologie şi Istoria Artei Cluj-Napoca, Editura Academiei Române, Bucureşti, 
2009, p. 148-152; Nicolae Sabău, Metamorfoze ale barocului transilvan, vol II, Pictura, Editura 
Mega, Cluj, 2005, p. 32 

674Garas Klâra, Magyarorszâgy festeszet a XVIII szăzadban, Il, Budapesta, 1955, p. 45; 250 

von Schâpf, asemenea tatălui său); din 1770 a devenit membru al Academiei de 
pictură din Miinchenss. 

A realizat picturi de altar pentru Biserica din Fiirstenfeldbruck, precum şi 
decoraţii în frescă pentru castelul Fiirstenried, Biserica “Sfântul Gheorghe” din 
Amberg, Biserica mănăstirii “Sfântul loan” din Regensburg (1768), Biblioteca 
mănăstirii din Reichersberg (1771). În Transilvania este menţionat în 1772 
în legătură cu pictarea unor altare laterale la Catedrala romano-catolică din 
Timişoara: “Maria în vizită la Elisabeta”, “Sfântul Sebastian, Rozalia şi Roccus în 
faţa Împăratului cerurilor”, “Răstignirea, “Sfântul Iosif ”, “Sfântul Nepomuc”*”. 
Conform informaţiilor oferite de canonicul orădean Salamon Jozsef, Schăph 
s-ar fi refugiat la Oradea din cauza datoriilor pe care le avea. Arestat şi închis 
în închisoarea comitatului, pictorul a fost eliberat la insistenţele episcopului 
Patachich, care avea nevoie de un pictor pentru decorarea palatului şi a noii 
catedrale, construite în apropierea acestuia. Încă din 1773 a avut loc înţelegerea 
dintre cei doi pentru pictarea cupolei Catedralei“. Din relatările aceluiaşi 
canonic orădean, amintite de Bir6 Jozsef, se ştie că Schăpf a părăsit Oradea în 
1779, plecând la Viena. Între timp, a realizat atât decorația în frescă și pictura 
de altar a Palatului episcopal romano-catolic, cât şi decorația în frescă a cupolei 
din Catedrala romano-catolică, aflată în construcţie, respectiv prima variantă a 
picturii altarului principal al acesteia (1778). După Bir6 J6zsef, artistul nu şi-a 
trecut niciodată prenumele Nepomuk în cadrul semnăturii*”*. S-a semnat în schimb 
sub forma “ Schâpf inv. et fec."* iar la catedrala romano-catolică din Oradea “I 
: De SCHOPF INV: ET PINX”. 

Ambianţa sud-germană în care s-a format autorul este tributară 
iluzionismului în domeniul picturilor plafonante, preluate prin filieră italiană. 
În acest sens, este semnificativ contactul direct al artiştilor cu mediul italian şi 
îndeosebi, chemarea la Viena a pictorului Andreea Pozzo (1642-1709). Membru 
al “Societăţii lui lisus”, acesta a avut un rol important în decorarea bisericilor 
ordinului în spiritul misionarismului iezuit. Lucrarea sa, Perspectiva pictorum 
et architectorum, tradusă în germană în 1706, a servit drept manual pentru 
realizarea picturilor iluzioniste din spaţiul austriac şi german, deschizând direcţia 


675Bir6 Jozsef, Nagyvârad barok €s neoklasszikus miiveszeti emlekei[Vestigiile baroce şi neoclasice 
ale oraşului Oradea], Budapest, 1932, p. 44 

676Ibidem, p. 45 

677Rodica Vârtaciu, Artele figurative, în Barocul în Banat. Catalog de expoziţie, Timişoara, 1992, 
p. 19 

678Bunyitay Vincze, A vâradi piispâkseg târtenete. A vâradi piispok6k (1566-1780) [Istoria 
episcopiei romano-catolice de Oradea. Episcopii de Oradea 1566-1780], Debrețin, 1935, p. 353 
679Bir6 Jozsef, op.cit. p. 45 

6801bidem, p. 100 

de dezvoltare a picturii monumentale baroce“. Creaţia lui Johann Nepomuk 
Schâpf a fost influenţată, atât de lucrările realizate la Viena de Andrea Pozzo 
(la Biserica Universităţii, Palatul Lichtenstein), cât şi de şcoala miincheneză de 
pictură, reprezentată de Mathias Giinther şi Cosmas Damian Asam*?. Aşa cum 
afirma istoricul de artă Nicolae Sabău, atât în lucrările acestora, cât şi în frescele 
realizate de Schăpf pentru Biserica mănăstirii Sfântul loan din Regensburg sau la 
Oradea, regăsim acelaşi “ermetism tematico-iconografic”, ce se adresa prioritar 
clerului instruit şi într-o mult mai mică măsură masei credincioşilor. 


a.“lerusalimul celest”, alegorii baroce în frescele realizate de Johann 
Nepomuk Schâpf (c.1774-1776), Capela Palatului episcopal romano-catolic 


Realizată în 1570 de teologul flamand Molanus, prin tratatul său “De 
picturis et imaginibus sacris”, activitatea de codificare iconografică posterioară 
Conciliului de la Trento a generat o iconografie cu caracter dogmatic sau polemic 
îndreptată împotriva ereziei anticatolice protestante“. În acest sens, afirmă 
Nicolae Sabău, “vechea temă medievală a Disputei dintre Biserică și Sinagogă 
a fost înlocuită în lăcaşul iezuiţilor din Roma cu o alegorie nouă, reprezentând 
Credința în luptă doborând Erezia, o nouă temă iconografică ce va stimula 
imaginaţia artiştilor”. Aceeaşi semnificaţie iconografică a fost conferită ilustrării 
“Preacuratei Fecioare ce zdrobeşte sub picioarele sale şarpele ereziei”, prezentă 
în secolul al XVIII-lea în mediul românesc din Banat şi Transilvania, dar şi 
reprezentării “Arhanghelului Mihail ca strateg al milițiilor divine”, prezentă la 
numeroase coronamente de amvon şi altare transilvănenest. 

Sub influenţa viziunii artistice a Ordinului iezuit au fost introduse frecvent 
în arta religioasă barocă, alegorii ale misionarismului catolic pe toate continentele, 
cele mai relevante, în acest sens, aflându-se în bisericile “Il Gesu” şi “Sant Ignazio” 
din Roma. În decorația sculpturală, respectiv în frescele acestor biserici, apar 
teme ca Triumful creştinismului pe întreg globul, alegorii ale Credinței triumfând 
asupra Ereziei, respectiv Idolatriei. Alegoriile redate în frescele din Capela 


681Agata Chifor, Limbaj baroc în pictura Capelei Palatului episcopal romano-catolic din Oradea, 
în Biharea, XXII-XXIII, 1995-1996, Oradea, 1999, p. 149-156; Keleny Gyârgy, A barok miiveszete, 
Budapesta, 1985, p. 142 

682 Alexandru Avram, loan Godea, Monumente istorice din Țara Crișurilor, Editura Meridiane, 
Sibiu, 1975, p. 37 

683Nicolae Sabău, Johann Nepomuk Schâpf, promotor al barocului din Transilvania, în Ars 
Transilvaniae (red. Acad. Marius Porumb), VIII-IX, 1998-1999, Institutul de Arheologie și Istoria 
Artei Cluj-Napoca, Editura Academiei Române, București, p. 206 

684Nicolae Sabău, Metamorfozele baroclui transivănean, vol. |, Sculptura, Editura Dacia, p. 199 
685Ibidem, p. 200 

686Ibidem, p. 202 

Palatului episcopal din Oradea transpun iconografic teme simbolice referitoare la 
activitatea misionară a Ordinului iezuit. 

O preocupare constantă a picturii baroce a constitut-o transformarea 
decoraţiei plane într-o decorație de adâncime, “un sentiment nou al spaţiului care 
tinde spre infinit”. Este relevantă în acest sens, scenografia picturală a frescei 
de pe tavanul plat al Capelei. Realizată de Johann Nepomuk Schâpf la Oradea, 
compoziţia, tipic barocă, are ca obiect reprezentarea lerusalimului celest (Fig. 
nr. 68). Alegorie barocă a aşa-numitei Civitas Dei, definită de Leibnitz prin 
“strălucitoarea lumină a gloriei divine”, compoziţia plafonantă în trompe ! oeil 
este o inedită viziune picturală a realităților supranaturale, în care norii şi îngerii, 
lumina şi racourci-urile conferă privitorului senzaţia de cufundare în infinitatea 
spaţiului celest. Artistul creează prin mijloace picturale impresia verosimilă 
de ““spargere a cerului”, menită să sugereze intensitatea luminii şi evanescenţa 
locului în care sălăşluieşte Providența. La o examinare comparativă a stilului şi 
a unor detalii compoziționale rezultă că în pictura plafonantă a Capelei Palatului 
baroc din Oradea, artistul Johann Nepomuk Schâpf a luat ca model decorația în 
trompe L'oeil de pe bolta Bisericii “Sant Ignazio din Roma” (Fig. nr. 69), realizată 
de celebrul arhitect, decorator şi pictor iezuit Andreea Pozzo între 1668-1685. 
Garas Klâra menţionează că Johann Nepomuk Schâpf a realizat pictura Capelei 
în anul 1776, la comanda episcopuluis, în anexa artiştilor fiind însă menţionaţi 
anii 1774-1776, atât în ceea ce priveşte pictura Capelei, cât şi pe cea a cupolei din 
catedrala romano-catolică. 

Pictura tavanului oferă printr-un colorit rafinat o perspectivă a spaţiului 
celest. Cu toate că spaţiile de formă dreptunghiulară sunt mai improprii decât 
cupolele, autorul foloseşte întregul repertoriu al procedeelor baroce de creare 
a iluziei spaţiale. În Capela palatului, la crearea iluziei de adâncime spaţială 
contribuie pictarea de elemente arhitecturale care prin golurile create sugerează 
o prelungire a spaţiului (arcade, coloane, bolți). Aceste procedee tipic iluzioniste, 
ce contribuie la impresia de elansare a bolţii cereşti, confirmă însuşirea tehnicilor 
picturale iluzioniste care au dominat pictura bavareză, avându-i ca precursori pe 
Hans Georg Asam şi Johann Anton Gumpp“*. 


687Heinrich Wolfilin, Principii fundamentale ale istoriei artei, Editura Meridiane, Bucureşti, 1968, 
p. 68; Heinrich Wâlfflin, Renaissance et Baroque[Renaştere şi baroc], Bâle, 1961, p. 151 
688Rosario Assunto, op.cit, p. 115 

689Garas Klăra, op. cit, p. 46 

690Agata Chifor, Limbaj baroc în pictura Capelei Palatului episcopal romano-catolic din Oradea, în 
Biharea, XXII-X XIII, 1995-1996, Oradea, 1999,p. 149-156; Agata Chifor, Barocul cultural-artistic 
în Oradea, Teză de doctorat, Universitatea “Babeş-Bolyai”, Facultatea de Istorie şi Filosofie, Cluj- 
Napoca, 2005, p. 207-221; Agata Chifor, Oradea barocă, Editura Arca, 2006, p. 175-182; Agata 
Chifor, Alegorii, simboluri și decoraţii în arta barocă orădeană, Editura Muzeului Țării Crişurilor, 
Oradea, 2011,p. 121-125 

Realizată în tehnica “al seco”*', compoziţia centrală, dominată de o 
mişcare învolburată, oferă o imagine tipic barocă a lumii supranaturale, fiind o 
ilustrare a temei Ierusalimului celest din Apocalipsa lui loan. 

Tema lerusalimului celest s-a răspândit în arta romanică şi gotică începând 
din secolul al XI-lea, odată cu marele interes pentru Apocalipsa lui loan, pe 
măsura dezvoltării credințelor şi cultelor eshatologice. În descrierea Apocalipsei, 
Ierusalimul ceresc este Cetatea sfântă a Dumnezeului celui viu, locaş al îngerilor 
şi al Drepților, beneficiind de “lumina lui Dumnezeu”. 

Situată pe tavanul Capelei, în axul picturii de altar, tema Ierusalimului 
celest simbolizează Triumful Bisericii catolice în lupta împotriva Ereziei şi 
Idolatriei, sugerat şi prin grupurile alegorice care flanchează altarul Sf. Ignaţiu 
din Biserica // Gesu. Redat pe tavanul Capelei prin intermediul unui templu 
cu coloane şi îngeri, Ierusalimul celest este deopotrivă, o alegorie a triumfului 
Bisericii catolice în confruntările dogmatice cu doctrina Reformei şi îndeosebi a 
Raiului câştigat de cei care îşi aduceau contribuţia în aceste confruntări spirituale. 
Din înaltul cerului coboară un înger cu sabie, aluzie la calamităţile asociate 
sfârşitului Lumii, profeţite de textul Apocalipsei. 

Urmând textul acesteia, la marginea de vest a compoziţiei plafonante, 
în corespondenţă cu altarul, artistul a pictat un cadru arhitectural, sugerând un 
templu (Fig. nr.70). În faţa deschiderilor arcate dintre coloanele acestuia sunt 
plasați doisprezece îngeri, în conformitate cu descrierea biblică a Ierusalimului 
celest: *...Şi mi-a arătat Cetatea sfântă, Ierusalimul, care se pogora din cer de la 
Dumnezeu... Avea douăsprezece porţi şi la porţi, doisprezece îngeri...Spre răsărit 
erau trei porţi; spre miazănoapte, trei porţi; spre miazăzi, trei porţi şi spre apus 
trei porţi”. Baldachinul aurit, redat în centru este o aluzie la cortul în care va 
locui Dumnezeu împreună cu aleşii săi. Spre centrul compoziţiei sunt reprezentaţi 
îngeri plutind printre nori, într-o atitudine de adoraţie faţă de Providenră. Se poate 
remarca micşorarea treptată a personajelor, estomparea tonurilor şi a contururilor, 
pe măsura apropierii de centrul compoziţiei, unde formele evanescente ale norilor 
şi îngerilor sugerează intensitatea comuniunii cu divinitatea. Prezenţa acesteia 
este sugerată alegoric prin intermediul unui cerc de lumină, simbol al slavei şi 
strălucirii divine în textul biblic: “ Cetatea n-are trebuinţă nici de soare, nici de 
lună, ca s-o lumineze; căci o luminează slava lui Dumnezeu, şi făclia ei este 
Mielul”. lisus este reprezentat alegoric, sub forma Bunului păstor ţinând pe umeri 
oaia rătăcită, într-un cartuș baroc susţinut de îngeri la baza cetăţii. În ansamblul 
picturii pot fi identificaţi o parte din îngerii menţionaţi în Apocalipsă. Astfel, 


691 Alexandru Avram, Doina Lăutărescu, Monumente de arhitectură în stil baroc din Oradea, în 
Buletinul Monumentelor Istorice, Anul XLII, nr. 2, 1973, p. 65 
692 Apocalipsa lui loan XXI, vs. 10-12, în Noul Testament, 1945, p. 472 

îngerul cu o sabie în mână, reprezentat coborând pe pământ, la porunca divină, 
simbolizează calamităţile descrise în Apocalipsă în legătură cu sfârşitul lumii. La 
celălalt capăt al compoziţiei apare un înger care conform textului biblic va măsura 
zidurile cetăţii cu ajutorul unei trestii, precum şi cel care a primit misiunea de a-l 
închide pe diavol pe durata a o mie de ani. Acesta din urmă este reprezentat blocând 
deasupra diavolului invizibil un nor proeminent cu ajutorul unor lanţuri:“Îngerul, 
care vorbea cu mine, avea ca măsurătoare o trestie de aur, ca să măsoare cetatea, 
porţile şi zidul ei...Apoi am văzut pogorându-se din cer un înger, care ţinea în 
mână cheia Adâncului şi un lanţ mare. El a pus mâna pe balaur, pe şarpele cel 
vechi, care este diavolul şi satana, şi l-a legat pentru o mie de ani. L-a aruncat în 
Adânc, l-a închis acolo, şi a pecetluit intrarea deasupra lui..."”s>. 

Compoziţia este dominată de o mişcare multiaxială, redarea personajelor 
văzute în racursi, ţinând seama de schimbarea unghiului de vedere al privitorului. 
Dispunerea aleatorie a personajelor, drapajul avântat al faldurilor şi plasarea norilor 
sunt subordonate creării senzaţiei de plutire spaţială. În manieră barocă, pictura 
tavanului imaginează bolta cerească, populată de îngeri şi nori, într-o mişcare 
ritmică ce sugerează starea de imponderabilitate. Considerată o capodoperă în 
creaţia lui Schăpf, pictura tavanului se remarcă printr-un desen precis, un colorit 
armonios, adecvat sugestiei de irealitate şi imponderabilitate a sferei celeste, 
folosirea echilibrată a racursiurilor şi alegoriei. 

Alte patru mici scene redate la baza tavanului Capelei, în nuanţe de roşu 
cărămiziu, în fiecare din cele patru puncte cardinale, pot fi considerate aluzii la 
misionarismul iezuit în toate cele patru părţi ale Lumii. 

Deasupra altarului, doi îngeri surprinşi într-o mişcare avântată flanchează 
un cartuş în interiorul căruia apare Bunul păstor ţinând pe umeri oaia rătăcită; la 
capătul opus, corespunzător intrării în Capelă, e reprezentat Pescuitul miraculos, 
cu Petru îngenunchiat în fața lui lisus, iar deasupra ferestrelor, Înmulțirea 
miraculoasă a pâinilor, respectiv Bunul păstor în mijlocul oilor. 

Motiv cu vechi origini paleocreştine, Bunul Păstor reapare în arta religioasă 
a Contrareformei, fiind investit cu semnificaţii alegorice noi“. Tema este redată 
în decorația Capelei Palatului episcopal romano-catolic din Oradea; într-un cartuş 
eliptic apare motivul Bunului Păstor purtând pe umeri oaia rătăcită. Pomind 
de la parabola biblică, oaia pierdută de turmă este un simbol al credinciosului 
rătăcit, a păcătosului care va fi căutat şi recuperat de păstor (Hristos). În contextul 
disputelor dintre catolicism şi Reformă, specifice epocii baroce, oaia rătăcită din 
textul evanghelic a devenit o aluzie curentă la creştinii care se răzvrăteau sau 


693 Ibidem, p. 470 

694Bunul Păstor = parabolă din Noul Testament, desemnează oaia pierdută regăsită de păstor 
(Hristos), readusă lângă restul turmei (Biserica). Scenă predilectă în decoraţiile parietale creştine 
şi în sculptura sarcofag lelor, reapare în epoca Contrareformei 

ieşeau de sub ascultarea Bisericii tradiţionale şi a “păstorilor ei”. Pentru Biserica 
Contrareformei, oaia pierdută este prin excelenţă “ereticul”, protestantul care 
a rătăcit calea spre adevărata credinţă şi s-a separat de “turma” credincioşilor. 
Păstorul este o imagine alegorică a lui lisus, în calitatea de păzitor şi conducător 
spiritual al Bisericii creştine. Bunul Păstor ţine pe umeri oaia pierdută, readusă la 
restul turmei, adică la adevărata Biserică şi credinţă. În același timp, Bunul Păstor 
este o aluzie cu caracter alegoric la activitatea pastorală şi calitățile de adevărat 
“părinte” al Sfântului Carlo Borromeo, patronul Capelei. 

Motivul evanghelic al Bunului Păstor, care are grijă de fiecare din oile 
sale, este reluat în cadrul unei compoziţii aflate la baza tavanului iluzionist al 
Capelei. lisus-Bunul păstor e reprezentat izgonind cu un băț un lup care vrea să 
atace turma, alegorie a Bisericii. În fundal se vede un om fugind (paznicul plătit, 
cel care nu-şi dă viaţa pentru oi) şi un lup care prinde o oaie. Relatarea biblică face 
o antiteză între Păstorul cel bun şi păstorii răi sau străini, care nu-şi pun sufletul 
pentru oi, ba chiar, când văd lupul venind, lasă oile şi fug; şi lupul le răpeşte şi 
le risipeşte (Ev. lui Ioan, 10, 12-13). Conform alegorismului specific epocii, oile 
îi simbolizează pe cei care-l urmează pe Hristos în adevărata credinţă, iar lupii 
pe “ereticii”, care distrugeau la vremea respectivă monumentele şi iconografia 
bisericilor creştine tradiţionales%. 

În afară de Păstorul cel Mare (Evr. 13, 20), pe tavanul Capelei e redată 
scena Trimiterii celor 12 apostoli, “păstorii” mai mici, cărora lisus le încredinţează 
misiunea de a călăuzi neamurile pe calea adevăratei credinţe creştine. Subiectul e 
redat pe peretele opus, tot în asociere cu motivul turmei. Acesta este şi el o aluzie 
la Biserică, alcătuită din toţi cei care cred în Hristos. În stânga sunt redate oile, iar 
în dreapta lisus vorbind apostolilor, cărora le încredinţează misiunea de a răspândi 
în întreaga lume noua credinţă creștină. În textul biblic, credincioşii, asemănaţi 
cu oile, sunt îndemnați să asculte de “păstorii” Bisericii ca de unii care vor da 
seama de sufletele lor. Şi în acest caz, este evidentă aluzia la activitatea misionară 
a ordinului iezuit ai cărui reprezentanţi au fost trimişi, asemenea apostolilor, în 
întreaga lume, cu scopul de a converti popoarele care nu fuseseră încă creştinate, 
cum erau cele din Asia, Africa şi America. 

Reprezentat deasupra intrării în Capelă, Pescuitul miraculos redă întâlnirea 
dintre lisus şi pescari, relatată în Evangheliile lui Luca şi Ioan. În contextul 
secolului al XVIII-lea, Pescuitul miraculos este o aluzie evidentă la “pescuirea 
de oameni” pentru Împărăția lui Dumnezeu, obiectiv al Bisericii romano-catolice 


695Nicolae Velimirovici, Simboluri și semne, Bucureşti, 2009, p. 35 

696Evanghelia lui Luca, V (4-11), Evanghelia lui Ioan, XXI (1-14); Într-o noapte când nu pescuiseră 
nimic, lisus le spune ucenicilor săi să arunce din nou năvoadele, după ce le scot din apă acestea 
sunt pline de peşte. În Evanghelia lui Luca lisus îi spune lui Petru: “ De acum înainte vei fi pescar 


» 


de oameni ” 

din epoca Contrareformei. Într-o corabie, sunt redaţi apostolii cu aureole pe cap; 
doi dintre ei ţin mrejile şi privesc spre lisus. Acesta vorbeşte cu apostolul Petru, 
redat în genunchi, în afara corabiei. Relatarea biblică pune accent pe apostolul 
Petru, cel dintâi chemat dintre apostoli, fiind o aluzie evidentă la propovăduirea 
misionară cu care lisus i-a însărcinat pe ucenicii săi. Esenţa parabolei este că 
lisus îi cheamă pe apostolii Petru, loan şi Iacob să devină “pescari de oameni” 
pentru Împărăţia lui Dumnezeu. În contextul Contrareformei, este reactualizat 
simbolismul apostolatului misionar specific Bisericii primare; asemenea 
Mântuitorului şi apostolilor, misionarul iezuit trebuia să devină un “pescar de 
oameni”, cu scopul de a readuce la adevărata credinţă pe cei rătăciţi, respectiv de 
a cuceri noi suflete pentru catolicism din rândul popoarelor de altă confesiune”. 

Aceeaşi aluzie la misionarismul specific Bisericii catolice din epoca 
Contrareformei apare în relieful sculptat în lemn ce decorează cupa amvonului din 
Capela mizericordienilor. Aici lisus, însoţit de câţiva apostoli, predică mulţimii 
din barca lui Petru. 

Influenţa decorurilor preluate din operă se reflectă deopotrivă, în 
introducerea unor elemente de scenografie în sfera artelor plastice. Dacă în cazul 
grisaille-ului, pictura preia funcţia sculpturii, în cazul compozițiilor în trompe 
L'oeil, ea se travesteşte în altă identitate, aceea a arhitecturii**. Considerată cea 
mai reuşită dintre lucrările realizate de artist la Oradea, fresca din Capela Palatului 
episcopal baroc din Oradea se remarcă prin varietatea procedeelor decorative 
baroce, ca pictarea în grisaille a pereţilor laterali, trompe /'oeil-ul compoziţiei 
plafonante, conlucrarea mijloacelor picturale cu cele arhitecturale şi decorative, 
în vederea obţinerii unui efect de ansamblu. În acest sens, este semnificativ rolul 
unificator al elementelor de arhitectură pictată, care contribuie la efectul de lărgire 
a spaţiului, respectiv la realizarea trecerii de la spaţiul real la cel iluzoriu al bolţii 
cereşti. 

Pictura pereţilor are un caracter predominant decorativ, cuprinzând 
reprezentări ale evangheliştilor cu simbolurile lor specifice. 

În nişe false, aşezaţi pe socluri pictate, sunt reprezentaţi în dreapta altarului 
Evanghelistul Matei, Evanghelistul Luca, profetul Ezechiel, iar în partea stângă 
Evanghelistul Marcu, Evanghelistul Ioan şi profetul Isaia. 

Acesta din urmă e reprezentat în semiprofil, cu fierăstrăul, simbolul 
martiriului său şi ţinând în stânga un rotul cu inscripţia: EVANGELI/ ZABUNT 
DEUM/ ISRAEL. ISA. XXIX/ XXIII . 

Legătura dintre Vechiul şi Noul Testament este sugerată de pasajul biblic, 
redat în latină, indicat de profetul Ezechiel. Acesta din urmă este o reluare a temei 


697Evanghelia după Marcu, I: 17: “ Veniţi după mine şi vă voi face pescari de oameni ” 
698Edgar Papu, Barocul ca tip de existenţă, 1, Editura Minerva, Bucureşti, 1977, p. 63 

Bunului păstor : “Vos greces/ mei / greges/ pascuae meae/ Dicit Dnus/”. 

Evangheliştii sunt reprezentaţi împreună cu simbolurile inspiraţiei divine, 
iar profeţii, ţinând în mâini suluri cu versete biblice. Personajele drapate sunt 
plasate în interiorul unor nişe false, stând în picioare pe postamente pictate, 
alcătuite din baze de coloane, decorate cu ghirlande şi volute. Funcţia decorativă 
a acestui registru este relevată de folosirea unei tonalități cromatice uniforme, 
bazate pe altemanţa tonurilor de galben-verzui, alb şi gri. Personajele sunt 
surmontate de benzi decorative, alcătuite din ghirlande, cartuşe şi console pictate, 
care se continuă pe plafonul Capelei, unde decorația se transformă într-un cadru 
arhitectonic din care se întrevede bolta cerească. 

Pictura Capelei sugerează, în maniera picturală a epocii, conlucrarea 
artelor, realizată sub semnul iluzionismului şi al decorativismului baroc. Realizate 
în manieră grisaille, elementele scenografice iluzioniste trimit, în spiritul trompe 
I oeil-ului şi al metamorfozei baroce a artelor, atât la arhitectură (antablamente, 
coloane, arcade, bolți), cât şi la sculptură (personajele alegorice, evangheliştii 
şi profeţii plasați pe socluri), respectiv la omamentaţiile, tipic baroce, realizate 
din stuc: ghirlande, frunze de acant, rozete, panglici, cartuşe, scoici, draperii, 
baldachin, ume funerare. Interferenţa artelor este sugerată şi la modul concret prin 
repetiţia unor motive. Astfel, nişele pictate de pe pereţii laterali reeditează motivul 
arcadelor reale care încadrează ferestrele rectangulare ale sălii; coronamentul 
altarului realizat din stuc poleit, străjuit de îngeri tridimensionali în atitudine de 
devoțiune, este transpus pictural în partea opusă a Capelei prin îngerii în frescă, 
într-un ton galben-verzui care susţin emblema episcopului Patachich. Tot în acest 
sens, ferestrelor reale de pe peretele din stânga altarului le corespund ferestre 
iluzorii, realizate în trompe 1 'veil , în nişele practicate în pereţii din dreapta 
altarului. Motivul baldachinului care marchează intrarea în Capelă, elementele 
decorative ale coronamentului (ghirlande, purti, ume, nori, îngeri), placajul în 
marmură al altarului şi al mensei se regăsesc şi în pictura care îmbracă pereţii şi 
tavanul Capelei. La baza întregii compoziţii se află benzi pictate, imitând marmura, 
realizând o unitate perfectă cu soclul din marmură roz al altarului. 

Aceeaşi conlucrare a procedeelor arhitectonice, decorative şi cromatice 
se realizează pentru a evidenția pictura centrală a altarului. Trecerea de la pereţii 
laterali la altarul principal se realizează printr-o impresionantă arhitectură 
iluzionistă, în manieră grisaille, aflată într-o deplină unitate cu cadrul arhitectonic 
al altarului. Alcătuit din pilaştri canelaţi, cu baza din marmură policromă, acesta 
este prevăzut cu un antablament putemic profilat în retrageri treptate. Părţile 
inferioare ale pilaştrilor, capitelurile compozite şi coronamentul sunt poleite. 
Încheiat în arc semicircular, coronamentul central este alcătuit din îngeri şi 
ghirlande, care încadrează o compoziţie alcătuită din raze, nori şi capete de îngeri, 
dominată de ochiul divin înscris într-un triunghi. Elementele picturale care fac 

trecerea spre pictura altarului creează iluzia de adâncire a spaţiului, fiind o reluare 
a motivelor care decorează ancadramentul altarului (capiteluri compozite şi baze 
de coloane poleite, îngeri, ghirlande). 

Faptul că Biserica “II Gesu”, biserica arhetipală a Ordinului iezuit 
şi implicit a artei religioase baroce, a constituit un model pentru comanditarii 
orădeni îl constituie şi reprezentările alegorice care flanchează altarul din Capela 
Palatului episcopal romano-catolic. 

De o parte şi cealaltă a altarului închinat Sfântului Carlo Borromeo sunt 
reprezentate două grupuri cu caracter alegoric. Istoricul de artă Nicolae Sabău a 
demonstrat că în acest caz, Schâpfa transpus în frescă cele două grupuri sculpturale 
care flanchează altarul închinat Sfântului Ignaţiu din Biserica “Il Gesu”, “cel mai 
important altar al artei Contrareformei">. Realizat după proiectul lui Andreea 
Pozzo, altarul este consacrat lui Ignaţiu de Loyola, părintele spiritual şi fondatorul 
ordinului. Cele două grupuri sculpturale care flanchează statuia Sfântului Ignaţiu 
au ca temă Triumful Religiei asupra Ereziei şi Urii de Pierre II Le Gros, respectiv 
Triumful Credinței asupra Idolatriei, operă a lui Jean Baptiste Theodon, ambele 
fiind alegorii ale Bisericii Triumfătoare. 

În cadrul alegoriei Triumful Bisericii catolice asupra Ereziei (Fig. nr. 71) 
din Capela Palatului baroc, artistul bavarez Johann Nepomuk Schâpf a transpus în 
frescă celebrul grup sculptural cu aceeaşi temă realizat de Pierre II Le Gros (1666- 
1719) pentru altarul “Sfântului Ignaţiu de Loyola” aflat în Biserica “II Gesu” din 
Roma. Acesta din urmă redă o femeie cu mantie şi pelerină; cu mâna stângă arată 
o cruce înaltă unor personaje redate în cădere, iar cu dreapta se pregăteşte să le 
flageleze cu un bici. Cele două personaje a căror gestică exprimă disperarea sunt 
o femeie în vârstă cu chipul urâţit, smulgându-şi părul cu o mână- alegorie a Urii 
ce însoţeşte disputele şi calomnia, respectiv un bărbat redat pe punctul de a cădea 
de pe soclu, cu corpul încolăcit de şerpi, alegorie a Ereziei (hairesis= alegere, în 
limba greacă). 

Johann Nepomuk Sch&ph a transpus în frescă acest grup alegoric, 
aducându-i mici modificări. Alegoria Bisericii catolice este simbolizată de o 
femeie îmbrăcată în rochie albă şi pelerină albastră (Sfânta Elena), ce stă deasupra 
unui soclu pictat în grisai/le. Pe umărul stâng susţine o cruce monumentală, iar în 
dreapta un fulger pe care se pregăteşte să-l arunce asupra personajelor reprezentate 
în cădere. Spre deosebire de ansamblul lui Pierre II Le Gros, în pictura lui Schâpf 
apar doi bărbaţi, unul ţinându-se cu o mână de cap, iar celălalt pe punctul de 
a cădea de pe soclu'*. Cei doi bărbaţi seminuzi, reprezentaţi în cădere la baza 


699Nicolae Sabău, Mageștri italieni în arhitectura religioasă barocă din Transilvania, Editura Ararat, 
București, 2001, p. 103 

700Cu ocazia restaurării din 1969, unele reprezentări și-au pierdut calităţile artistice iniţiale, 
rezultând unele deficienţe de ordin anatomic (Apud Alexandru Avram, Doina Lăutărescu, 

colonadei pictate au fost consideraţi fie simboluri ale păcatului şi iadului, fie 
o reprezentare alegorică a Ereziei, temă consacrată în arta Contrareformei"”!. 
Faptul că imaginea este o referire la lupta Bisericii catolice împotriva Ereziei este 
confirmat de tiara papală aflată în spatele femeii, simbol al confesiunii catolice. 
Tema a fost transpusă de Schâpf în anul 1770 în fresca Bibliotecii abaţiale din 
Reichersberg (Fig. nr. 71. a). 

Celălalt grup alegoric, realizat de Schăpf pentru Capela Palatului baroc 
(Fig.nr. 72) are ca prototip grupul sculptural Triumful Bisericii catolice asupra 
Idolatriei realizat de Jean Baptiste Theodon (1645-1713) pentru Biserica “II 
Gesu”. În lucrarea acestuia, o femeie redată în picioare ridică spre cer un potir cu 
ostie, atribut consacrat al Sfintei Barbara şi simbol al sacramentului euharistic în 
varianta catolică. La picioarele ei stă un bărbat încoronat, simbol al provocărilor 
întâmpinate de misionari din partea populațiilor necreştine din America sau 
Africa. Toate manifestările bizare sau exagerate ale cultului, ca închinarea la 
idoli, sacrificiile umane, ritualurile sângeroase, superstiţiile, adorarea elementelor 
naturii etc. au fost incluse în noţiunea generică de Idolarrie”?. Idolatria populațiilor 
indigene şi a regilor acestora a fost asemănată de teologii catolici ai vremii cu 
idolatria cultelor păgâne din antichitate, acestea fiind simbolizate printr-un rege 
care îngenunchiază în faţa Credinței şi a sacramentelor creştine. 

Alegoria Bisericii catolice și a Religiei creștine este ilustrată de Schăpf 
printr-o femeie îmbrăcată în rochie albă şi pelerină albastră (la fel ca în fresca din 
Reichersberg); într-o mână ţine potirul euharistic cu ostie, iar în cealaltă Biblia 
şi cheile, simbol al Bisericii catolice. Potirul cu ostie trimite Euharistie, cel mai 
important sacrament creştin, contestat de adepţii Reformei. La picioarele femeii 
îngenunchiază un bărbat încoronat, înveşmântat în costum de legionar roman 
adaptat la moda barocă, cu coroană şi pelerină roşie, care i se adresează cu un 
gest de implorare. În spatele lui se află doi bărbaţi în cădere redați din spate, unul 
cu faţa la pământ şi o torţă în mână, aluzie la confruntările religioase ale vremii, 
încheiate frecvent cu distrugerea imaginilor religioase. 

Alegoria în sine este un răspuns la contestarea importanţei Euharistiei de 
către reprezentanţii Reformei. În acest context, Biserica romano-catolică a redefinit 


Monumente de arhitectură în stil baroc din Oradea, în Buletinul Monumentelor Istorice, Anul XLII, 
nr.2, 1973,p.65) 

7OINicolae Sabău, Johann Nepomuk Schăpf, promotor al barocului din Transilvania, în Ars 
Transilvaniae (red. Acad. Marius Porumb), VIII-IX, 1998-1999, Institutul de Arheologie și Istoria 
Artei Cluj-Napoca, Editura Academiei Române, Bucureşti, p. 223 

702C. Bernand, S. Gruyinski, Despre idolatrie, Editura Amarcord, Timişoara, 1998: “Când au ajuns 
în aceste provincii, spaniolii au descoperit mari idolatrii, în genul celor descrise referitor la riturile 
păgânilor din Antichitate: adică, să practice sacrificiul uman, să aibă temple şi statui de idoli, să 
adore animalele, să le onoreze cu procesiuni, posturi și sacrificii sângeroase, să creadă în puterea 
augurilor...” 

dogma Transubstanţierii în cadrul Conciliului de la Trento din 1551”. Conform 
acesteia Euharistia conţine cu adevărat, real şi substanţial, sub aparenţa pâinii şi 
a vinului, corpul, sângele, sufletul şi divinitatea lui lisus Hristos, transformate în 
hrana spirituală a credincioşilor”. 

Credinţa profundă a episcopului Carlo Borromeo, devoţiunea, mila şi 
întrajutorarea aproapelui, care constituie mesajul picturii de altar a Capelei sunt 
reluate iconografic de alegoriile care flanchează intrarea în capelă. Pictate în 
manieră grisaille, imitând sculpturi aşezate pe socluri, două femei simbolizează 
Evlavia, respectiv Caritatea creştină. 

Pictura în maniera grisailleredă cu mijloace iluzioniste, specifice barocului, 
două sculpturi alegorice, simbolizând Ze/u/, respectiv Caritatea. Redate în frescă 
pe pereţii ce flanchează intrarea în Capelă, cele două alegorii apar în asociere 
cu emblema episcopală, pictată chiar deasupra intrării. Ele simbolizează două 
virtuţi de referință ale episcopului, Ze/ul pentru Hristos, respectiv Caritatea, 
iubirea față de Dumnezeu şi faţă de aproapele. Cele două alegorii trimit la două 
din calităţile fundamentale ale preotului sau episcopului creştin, Carlo Borromeo 
(hramul Capelei) fiind el însuşi un “model viu al zelului pastoral”. Evlavia, 
ardoarea devoţiunii (lat. Ze/us) este simbolizată de o femeie ce ţine în mână o 
lumânare aprinsă, aluzie la flacăra mereu vie a credinţei întreţinute de rugăciune. 
Asigurând ascensiunea rugăciunii la cer, lumânarea simbolizează dubla natură, 
umană şi divină a lui lisus, dar şi credinţa în viaţa de dincolo de moarte. Mai sus, 
doi îngeri ce plutesc pe un nor auriu susţin un medalion elipsoidal pictat, având în 
centru o femeie cu o cădelniţă. Deasupra ei, pe o bandă este înscris cuvântul Zelus 
'%, însemnând înflăcărarea, ardoarea sufletului pentru Credinţa creştină. Zelul 
în cucerirea sufletelor pentru creştinism era în viziunea lui Ignaţiu de Loyola o 
calitate care trebuia să definească personalitatea misionarului iezuit”. 

Alegoria Carității creştine (lat. Caritas) e redată pe peretele din stânga 
intrării în Capelă sub forma unei femei ce protejează un copil nud, simbolizând 
sentimentul milei, comandamentul creştin al ajutorării aproapelui. În Iconologia 
lui Cesare Ripa se spune că cei trei copii goi care însoțesc Caritatea semnifică 
forţa iubirii, legătura indisolubilă a acesteia cu toate virtuțile, pe care le însoţeşte 


703Transubstanţiere (din lat. trans = dincolo de, substantia = substanță), termen creat pentru a 
exprima ideea că în Euharistie, pâinea şi vinul devin întra-adevăr, în substanţa lor, trupul și sângele 
lui Hristos, în Dicţionar cultural al Bibliei..., p. 285 

704Conciliul de la Trento, Decretul despre Preasfânta Euharistie: “prin consacrarea pâinii și vinului 
are loc o schimbare a întregii substanţe a pâinii în substanţa Trupului Domnului nostru Hristos şi 
a întregii substanţe a vinului în substanța Sângelui Său ” 

70 5Nicolae Sabău, op.cit., p. 234 

706Zelus (gr. zelo=dau dovadă de zel) 

707R. Lavatori, Îngerii, Editura Galaxia Gutenberg, 2010, p. 319 


233 


https://biblioteca-digitala.ro 


şi care derivă din aceasta. Cei trei copii simbolizează puterea iubirii adevărate, de 
origine divină, importanţa ei atât pentru Credinţă, Speranţă, cât şi pentru sine. În 
conformitate cu textul evanghelic, iubirea stă la baza tuturor Virtuţilor creştine şi 
în primul rând a celor teologale, acestea pierzându-și orice valoare în absenţa ei”*. 
Când Caritatea e însoţită de un singur copil, aşa cum apare şi la Capela Palatului 
baroc, ea trimite la iubirea creştină față de Dumnezeu şi “aproapele”, o iubire 
dezinteresată, altruistă, adresată întregii omeniri. 

Deasupra alegoriei Carităţii se află un medalion în grisaille cu o femeie 
îngenunchiată care se roagă, aluzie la sentimentul de pietate creştină. Lângă 
femeie se află o flacără, simbol al spiritului cuprins de iubirea divină, iar 
deasupra inscripţia Pieras, care în latina creştină semnifică, atât pietatea specifică 
sentimentului religios, cât şi afecţiune, iubire, binefacere în relaţiile interumane”*. 
În consecinţă pietas semnifică, atât sentimentul religios în sine, care cere să-i 
acordăm lui Dumnezeu onoarea actelor exterioare ale cultului, cât şi dragostea 
“plină de bunătate” de care vorbeşte apostolul Pavel în Epistola către Corinteni. 

În extremitatea opusă altarului, doi îngeri pictaţi în grisaille, aşezaţi 
deasupra unei ample draperii purpurii susțin un cartuș baroc, reprezentând 
blazonul episcopului Patachich Adam. 

Mensa altarului, situată în partea vestică a Capelei, are forma unui sarcofag 
placat cu marmură roz. Un mic baldachin din marmură constituia un postament 
pe care se afla o statuie din stuc, reprezentându-l pe lisus răstignit. Forma de 
sarcofag a mensei este o aluzie la Sfântul Mormânt al lui lisus, al cărui sacrificiu 
este comemorat neîncetat prin taina Euharistiei. 

În concluzie, semnificaţiile teologice ale picturii din Capela Palatului 
baroc se concretizează într-un limbaj baroc variat, într-o viziune integratoare, 
organică. Din punct de vedere stilistic, Capela ilustrează procedee compoziționale 
create sau utilizate cu predilecție în epoca de afirmare a barocului: compoziţia 
plafonantă în trompe l'oeil, folosirea luminii supranaturale- cadru al apariţiilor 
miraculoase, dinamismul compozițional şi scenografia picturală. Se poate constata 
conlucrarea procedeelor arhitecturale, cromatice şi decorative pentru a asigura 
unitatea compoziţiei sub semnul iluzionismului baroc. 

Pictura Capelei ilustrează un repertoriu iconografic propriu spiritualităţii 
Contrareformei: tema penitenţei, mila şi devoţiunea creştină ca modalităţi 
privilegiate de a experimenta graţia divină, credinţa în miracol şi intercesiunea 
sfinţilor, tema spaţiului celest ca epifanie a sacrului, recursul la alegorie, motivul 
baroc ““memento mori”. Atât tematica, cât şi procedeele picturale transpun 


708Biblia, 1 Corinteni 13, 13: “Acum dar rămân aceste trei: credința, nădejdea și dragostea; dar cea 
mai mare dintre ele este dragostea” 
709A. Blaise, Manual de latină creștină, Editura Amarcord, Timişoara, 2000, p. 52 

privitorul într-o existenţă spirituală şi creează o atmosferă de mister, proprie trăirii 
religioase din perioada de reînnoire a catolicismului. 

În pictura Capelei predomină alegorii ce simbolizează un comandament 
major al Bisericii catolice din epoca de expansiune a Contrareformei în 
Transilvania. Reprezentările trimit la arhetipuri create de părintele iezuit Andreea 
Pozzo şi transpuse în sculptură de artiştii Pierre II Le Gros şi Jean Baptiste Theodon. 
Întregul program iconografic este subordonat ideii centrale a Triumfului Bisericii 
catolice în contextul contestărilor şi confruntărilor de ordin dogmatic ale vremii, 
simbolizat, atât prin tema /erusalimului celest, cât şi prin intermediul celor două 
ansambluri alegorice care încadrează altarul consacrat Sfântului Carlo Borromeo, 
el însuşi un exemplu al episcopului total devotat idealurilor Contrareformei. Cele 
4 mici scene, pictate pe fond roşu la baza tavanului Capelei (“Bunul păstor ţinând 
pe umeri oaia rătăcită”, respectiv apărându-şi turma, “Chemarea apostolului 
Petru” şi “Trimiterea celor 12 apostoli”) au semnificaţia (ascunsă profanilor) 
a unor alegorii ale misionarismului catolic în toate părţile lumii. Frecvența 
alegoriilor consacrate Bisericii creştine (Eccl/esia de pe cupola Bazilicii romano- 
catolice), aluziile frecvente la simbolurile Bisericii catolice (tiara papală şi cheile 
apostolului Petru) nu sunt întâmplătoare, ci au o legătură directă cu preocuparea 
Reformei de a contesta şi pune sub semnul întrebării autoritatea Bisericii catolice 
tradiţionale. 

Corelaţia şi continuitatea dintre Vechiul şi Noul Testament este definitorie 
în programul iconografic al Capelei Palatului baroc prin tema “Ierusalimului 
celest“. În acest sens, figurile profeților Isaia şi Ezechiel sunt pictate în grisaille, 
faţă în faţă cu evangheliştii Noului Testament. Textele cu inscripţii latine ale 
acestora, la fel ca reprezentările “Bunului păstor” din medalioanele de la baza 
compoziţiei plafonante sunt aluzii evidente la lisus, a cărui venire a fost prevestită 
de proorocii şi profeţii Vechiului Testament. Tot în acest sens, figura patriarhului 
Melchisedec ţinând în mâini pâinile oferite ca jerfă de mulţumire pentru victorie 
de pe cupola Bazilicii romano-catolice din Oradea, prefigurează Euharistia Noul 
Testameni. În acelaşi sens, Aaron, primul mare preot levit îl prefigurează pe 
lisus (pe cupola Bazilicii romano-catolice, în iconostasele româneşti din Oradea, 
respectiv în tabloul “Sfinţirea lui Aaron”, Școala lui Claude Lorrain, începutul 
sec. al XVII-lea, Colecţia Muzeului Ţării Crişurilor). Reprezentate frecvent ca 
motiv decorativ al amvoanelor baroce din Oradea, 7ablele Legii anticipează şi ele 
Evanghelia Noului Testament. 

Prezente relativ frecvent în pictura barocă orădeană, alegoriile contribuie 
la definirea stilului, reflectând gustul epocii pentru aluzie, simbolizare, deghizare 
şi analogie. Datorate în cea mai mare parte pictorului Johann Nepomuk Sch&ph, 
alegoriile barocului orădean confirmă familiarizarea acestuia cu repertoriul 
simbolico-iconografic al vremii, respectiv cu simbolismul Bisericii “II Gesu”, 

arhetipul arhitectural, dar şi iconografic al multor biserici baroce din Europa 
Centrală. Cheie în descifrarea sensurilor artei religioase baroce, alegoria a contribuit 
substanţial la definirea stilului baroc, care îi datorează o parte semnificativă din 
repertoriul său iconografic. 


b.Scenografie și alegorie barocă în fresca semnată de Johann Nepomuk 
Schâpf, Cupola Bazilicii romano-catolice (c. 1779-1780) 


Încă din epoca manierismului, s-a elaborat concepția că lumea vizibilă ar 
fi reflectarea simbolică a unor conţinuturi spirituale, invizibile. Creaţiile artistice 
ale acestei perioade conţineau frecvent, dincolo de ceea ce e direct vizibil, o 
semnificaţie alegorică sau simbolică”*. Emblematica şi alegoria au cunoscut cea 
mai mare înflorire de până atunci. Tendinţa spre alegorism a manierismului a 
fost cel mai bine ilustrată de /conologia lui Cesare Ripa (1560-1622), publicată 
prima dată în 1593 şi tradusă în numeroase limbi. Ea conţine scurte descrieri 
explicative ale unor figuri umane, de obicei feminine, însoţite de atribute 
distinctive, întruchipări ale unor noţiuni morale, filosofice, religioase, pasiuni şi 
stări sufleteşti. O ediţie ilustrată cu 150 de xilogravuri a fost publicată la Roma în 
1603, reeditată de mai multe ori şi tradusă în franceză (1644), olandeză (1644), 
germană (1669-1670) şi engleză (1709). Acest corpus de imagini cu caracter 
alegoric a exercitat o influenţă durabilă asupra artei europene din secolele XVII- 
XVIII, oferind artiştilor un repertoriu simbolic şi alegoric complet şi constituind 
un ghid esenţial pentru descifrarea artei din această perioadă. 

Arta barocă a moştenit această tradiţie iconografică, contribuind 
la proliferarea alegoriilor sacre, tot mai frecvente în decorația interioară a 
bisericilor. Ca reflex al universului spiritual baroc, alegoria îmbogăţeşte tezaurul 
de reprezentări al artei baroce, oferind repere despre modalitatea specifică de 
raportare la sacru a omului acelei epoci: “Metaforismul baroc cuprinde fiinţa şi 
lucrul, fenomenele sociale şi psihice, natura terestră şi elemente ale cosmosului, 
o realitate sublimată în expresii figurate, dincolo de care trebuie găsit mereu 
<altceva>, adică sensul, corespondenţele””"!. Prin însăşi natura ei, arta religioasă 
barocă a contribuit la proliferarea alegoriei, un procedeu curent de a reda tema 
Virtuţilor cardinale, respectiv a celor trei Virtuţi teologale'*?. 


710 Erwin Panofsky, Ideea. Contribuţie la istoria teoriei artei, Editura Univers, Bucureşti, 1975, 


p.59 

711 E. Sorohan, Sensus allegoricus, în Cantemir în cartea hieroglifelor, Editura Minerva, 1978, 
p.27 

712 Agata Chifor, Alegorii, simboluri și decoraţii în arta barocă orădeană, Editura Muzeului Țării 
Crișurilor, Oradea, 2011 

Principalii promotori ai limbajului alegoric începând din a doua jumătate 
a secolului al XVI-lea, iezuiţii au reluat iconografia lui Cesare Ripa. Imaginarea 
momentelor cruciale din viaţa lui lisus avea un rol foarte important în exerciţiile 
lor contemplative. Dacă în Evu/ Mediu timpuriu, se recurgea la alegorie pentru 
a discredita religiile păgâne, în epoca Contrareformei, limbajul alegoric al artei 
baroce fosto manieră aluzivă de a răspunde, prin intermediul imaginii, contestărilor 
venite din partea doctrinei protestante. Retorica artei iezuite exprima ideea unei 
Biserici catolice triumfătoare asupra Ereziei asociate cu protestantismul, respectiv 
asupra Idolatriei cu care erau asimilate religiile întâlnite de europeni în teritorile 
neexplorate din celelalte continente. Sectorul predilect de influenţă al iezuiţilor a 
fost cel al artei ecleziastice, domeniu în care, sub influenţa unor reprezentanţi ai 
ordinului, s-a elaborat un nou model de biserică menit să corespundă obiectivelor 
Contrareformei. 

Biserica “II Gesu”, “biserica-mamă” a ordinului, a fost construită în 
conformitate cu noile exigenţe formulate în timpul Conciliului de la Trento. Un 
aspect particular al artei baroce central-europene îl constituie reluarea frecventă a 
programului arhitectural, decorativ sau pictural al acestei biserici, care a constituit 
un reper constant pentru comanditari şi artişti. Pe filiera Contrareformei, noul 
tip de biserică şi-a făcut apariţia şi în Transilvania. Atât la Biserica // Gesu din 
Roma, cât şi în cazul Bazilicii romano-catolice şi al Capelei Palatului episcopal 
romano-catolic din Oradea este evident răspunsul imagistic al Bisericii catolice la 
contestaţiile Reformei. 

Ridicată pe parcursul a 30 de ani (1752-1780), Bazilica romano-catolică 
din Oradea prezintă analogii frapante cu Biserica “Il Gesu”, atât la nivelul structurii 
planimetrice, cât şi al aspectului interior. Istoricul de artă Nicolae Sabău consideră 
că cel mai important ansamblu de pictură religioasă barocă din Transilvania poate 
fi văzut la Oradea în Bazilica romano-catolică şi în Palatul episcopal romano- 
catolic”. Promovat de iezuiţi, noul tip de spaţialitate se caracterizează prin 
accentuarea importanţei navei principale ample, în contrast cu navele laterale, 
transformate în simple capele interconectate prin arcade. Nu doar navele laterale 
sunt desfiinţate, ci şi transeptul este mult diminuat pentru a scoate în evidență 
altarul principal. Uşor supraînălţat prin intermediul câtorva trepte, acesta devine 
elementul care focalizează întreaga atenţie a credinciosului. Prin acest procedeu, 
“edificiile baroce deschideau credincioşilor o perspectivă vizuală mai largă, care le 
permitea să vadă clar altarul şi să urmărească desfăşurarea Sfintei Liturghii””*. 

Influenţa iezuiţilor nu s-a limitat la nivel arhitectural, ea a marcat în aceeaşi 


713Nicolae Sabău, Metamorfoze ale barocului transilvan, vol. II, Pictura, Editura Mega, Cluj- 
Napoca, 2005, p. 223 
714 W. V. Bangert, Istoria iezuiţilor, Editura Ars Longa, Cluj-Napoca, 2001, p.90 

măsură repertoriul iconografic şi simbolic al noilor biserici baroce. 

Un bogat simbolism alegoric, de influenţă iezuită este prezent şi în fresca 
de pe cupola Bazilicii romano-catolice din Oradea, realizată, ca şi pictura Capelei, 
de artistul bavarez Johann Nepomuk Schâpf (1735-1785). Frescă iluzionistă în 
trompe | oeil, ea trimite la celebrele arhetipuri elaborate de Giovanni Battista 
Gaulli, Domenichino şi părintele iezuit Andrea Pozzo. 

Fresca de pe cupola Bazilicii romano-catolice din Oradea este de altfel, cea 
mai elocventă din punct de vedere al scenografiei picturale, dar şi a dimensiunii 
alegorice a barocului orădean, ea ilustrând Triumful ceresc al lui Hristos”. 

În lucrarea consacrată istoriei Episcopiei romano-catolice de Oradea 
(1935), Bunyitay Vincze afirmă că episcopul Patachich l-a angajat în 1773 pe 
Johann Nepomuk Schăpf, “continuator al (stilului) lui Pozzo”, pentru picturile 
de la catedrala şi Palatul baroc”. Garas Klâra, pe baza unor informaţii mai 
vechi, consideră că Schăpf a realizat între 1774-1776, atât frescele Capelei, cât 
şi decorația cupolei din Catedrala romano-catolică, încă nefinalizată”!”, unde, de 
altfel, şi-a lăsat semnătura pe pandantivul cu reprezentarea Evanghelistului Luca: 
“1: De SCHOPF INV: ET PINX”. Este puţin probabil că artistul ar fi realizat între 
1774-1776 decorația cupolei, deoarece la acea dată catedrala era încă în stadiul 
de construcţie, confirmată de faptul că Schâpf însuşi a realizat abia în 1778 prima 
variantă a picturii destinate altarului principal. 

Bunyitay Vincze, în A mai Nagyvârad megalapităsa (1885) afirmă că în 
1780 s-a încheiat construirea catedralei (citând discursurile rostite la sfințirea 
catedralei, aflate în arhiva capitlului orădean). Din memoriile canonicului 
Salamon J6zsef se ştie că J.N. Schâpf a părăsit Oradea înainte de septembrie 


715Agata Chifor, Imaginarul sacru la Oradea între tradiție bizantină și baroc, Editura Arca, Oradea, 
2008, p. 25-27; Agata Chifor, Alegorii, simboluri și decoraţii în arta barocă orădeană, Editura 
Muzeului Țării Crișurilor, Oradea, 2011, p 115-133 

716Timp de doi ani, pictorul a reuşit să câştige încrederea episcopului într-o asemenea măsură, 
încât i s-a încredinţat și pictura altarului principal al catedralei. Astfel, la însărcinarea Mariei Tereza 
din 3 iulie 1778 Sch&pf a realizat prima variantă a acesteia, având ca subiect “Înălţarea la cer a 
Fecioarei Maria”. Faptul că Schâpf a avut curajul de folosi ca model portretul soției în reprezentarea 
Fecioarei Maria și fiica, de câţiva ani, sub chipul unuia dintre îngeri, a generat controverse. În 
urma demersurilor iniţiate la curtea vieneză de canonicul Solomon s-a decis înlocuirea lucrării 
lui Schâpfcu “Înălțarea Mariei” realizată de Vincenz Fischer. Într-un document din 30 septembrie 
1778 Sch&pf cere cu insistenţă să fie plătit pentru realizarea altarului principal. La insistențele 
Mariei Tereza, lui Schâpf i s-a achitat suma de 900 de florini pentru pictura de altar ; http://lexikon. 
Katolikus.hu/S/Sch%C3%B6pf.html; după Gâras Klăra, op. cit, p. 250 Schâpf a realizat tot între 
1774-1776 fresca de pe cupola catedralei și (prima variantă) a altarului principal (Agata Chifor, 
Oradea barocă, Editura Arca, Oradea, 2006, p. 127) 

717 Informaţie din indexul artiştilor (în lucrarea Garas Klâra, Magyarorszăgi festeszet a XVIII- 
szăzadban, Budapest, 1955 [Pictura în Ungaria în secolul al XVIII-lea], Budapesta, 1955, p. 250; 
p:45) 

1779, plecând de aici la Viena”. Probabil pictorul a terminat fresca din Catedrala 
romano-catolică orădeană în anul 1779 (după care a părăsit Oradea) sau în 1780, 
dacă informaţia transmisă de canonicul J6zsef Salamon nu este corectă. În acest 
caz, anul 1780 ca an al finalizării cupolei (din Şematismul Episcopiei romano- 
catolice de Oradea) este mai aproape de adevăr: “Cupulae picturam celebris 
artifex Joannes Adamus Schâpf e ffinxerat (1780)”. 

Fresca de pe cupola Bazilicii are ca subiect “Triumful ceresc al lui Hristos”, 
temă cu caracter alegoric de o largă difuziune şi popularitate în ambianța artei 
influențate de Contrareformă. 

Intradosul cupolei oferă privitorului o spectaculoasă viziune barocă 
a Raiului populat de îngeri, sfinţi şi profeţi care au prevestit venirea lui Iisus. 
Redată în centrul cupolei, tema constituie pretextul unei ample desfăşurări 
compoziționale în trompe loeil, însufieţită de o mulţime de personaje din Vechiul 
şi Noul Testament, asociate cu alegorii redate în grisaille. 

Măiestria trompe loeil-ului este evidentă în capacitatea de amplificare 
iluzorie a spaţiului arhitectural prin care cupola joasă, integrată acoperişului 
conferă privitorului senzaţia unei cupole mult mai ample, tridimensionale. Pe 
linia deschisă de Correggio, în celebra frescă “Înălţarea la cer a Fecioarei Maria” 
de pe Cupola Domului din Parma (Fig. nr. 73), cortegii alcătuite din îngeri, figuri 
arhetipale ale Vechiului şi Noului Testament, începând cu Adam şi Eva, Avraam şi 
Melchisedec, regele David cântând la harpă, evangheliştii de pe pandantivi, Sfânta 
Treime, se grupează şi se contopesc în scene dispuse radial, formând o complexă 
alegorie barocă a Mântuirii omenirii (Fig. nr. 74). Tipic baroc, dinamismul 
compozițional al cupolei este amplificat prin inserţia luminii divine, evanescente, 
precum Şi prin impresia de aglomerare a grupurilor de îngeri, care se desprind de 
compoziţia picturală, luând forma unor capete de purti realizate din stuc, redate 
la baza unui lantemou fals. Asemenea frescei de pe bolta Bisericii // Gesu din 
Roma, celebru prototip al bisericilor baroce ale Contrareformei, avem impresia 
că cerul se deschide, pentru a dezvălui spectatorului o părticică din Raiul, definit 
prin lumina divină, aurie, cu efecte de transparenţă, pe care se profilează prezenţa 
eterică a îngerilor. 

Pictura cupolei conţine un program iconografic complex care se pretează 
la o interpretare alegorică generală, ca relaţia de continuitate dintre Vechiul şi Noul 
Testament, motiv de o largă popularitate în epoca barocului. Derulată circular pe 
cupola Bazilicii, istoria umanităţii începe de la Adam şi Eva, izgoniți din Rai 
datorită păcatului originar. Corpurile lor seminude sunt redate în racursi”, în 


718 Apud Nicolae Sabău, Johann Nepomuk Sch&pf, promotor al barocului în pictura monumentală 
din Transilvania, în Ars Transilvaniae (red. Acad. Marius Porumb), VIII-IX, Editura Academiei 
Române, București, 1998-1999, p. 205-227, cu trimitere la Bir Jozsef, op. cit, p. 110 

719 Racursi (fr. raccourcir = a scurta, a micşora) = procedeu artistic utilizat în Renaștere şi cu 


239 


https://biblioteca-digitala.ro 


cazul lui Adam recurgându-se la deformări manieriste ale anatomiei. Între ei se 
află un înger cu bustul gol, în atitudine de rugăciune. Părinţii omenirii sunt redaţi 
pe o treaptă inferioară faţă de patriarhii şi profeţii Vechiului Testament: “Întâlnirea 
dintre Avraam şi Melchisedec” (Geneza 14: 18-24), Moise şi Aaron. Melchisedec 
e reprezentat ca mare preot cu mitră pe cap, ţinând în mâini o mulţime de pâini 
plate, aşezate una deasupra celeilalte, simbol al sacrificiului de mulțumire pentru 
victorie, dar și anticipare a Euharistiei creştine (Fig. nr. 75). Într-o altă secvenţă e 
redat Moise cu Tablele Legii, flancat de fratele său Aaron, primul “mare preot” din 
neamul leviților, consacrat de Moise la porunca Domnului (Fig. nr. 76). 

Pictorul exprimă în manieră alegorică o antiteză între păgânismul religiilor 
antice şi monoteismul iudaic. Astfel, un soldat roman, purtând un scut cu efigia 
Soarelui (Sol invictus) este o aluzie la mithraism şi popularitatea sa în rândul 
armatei romane. Acesta e redat pe o treaptă inferioară, simbolizând supunerea 
sa în faţa religiilor monoteiste. De altfel, fiecare personaj reprezentat are şi o 
semnificaţie alegorică: Melchisedec, preot al “Dumnezeului PrealÎnalt”, este 
considerat un precursor al Euharistiei, datorită ofrandelor nesângeroase, de pâine 
şi vin pe care i le aduce lui Avraam. Moise şi Aaron sunt arhetipuri ale preoţiei 
harice, binecuvântate de Dumnezeu, în opoziţie cu teoria preoţiei universale 
susținute de protestanți. În stânga transeptului, în mijlocul unui grup dinamic, 
alcătuit din profeţi şi îngeri, e reprezentat regele-profet David, cântând la harpă, 
înveşmântat cu o pelerină roşie cu capă de hermină (Fig. nr. 77). Un înger ţine 
în faţa ochilor săi versetele Psa/milor, iar altul, cu mâna adusă la piept, ţine o 
cădelniţă, simbolizând credinţa. Această istorie plastică simplificată a umanităţii 
se încheie cu glorificarea Sfintei Treimi. În cadrul unei tipologiei occidentale a 
Treimii, lisus susţine crucea Răstignirii; la picioarele lui se află îngeri cu simboluri 
ale Patimilor, aluzie la sacrificiul expiator pentru mântuirea umanităţii. 

Deasupra absidei altarului reţine atenţia o ceată dinamică de îngeri 
surprinşi într-un elan al corpului preluat de jocul învolburat al faldurilor. 
Doi dintre aceştia susţin o cruce masivă, simbol al jertfei şi al răscumpărării 
păcatului, iar altul cu privirea ridicată spre cer arată năframa Veronicăi. Deasupra 
lor, printre nori şi personaje eterice, pe fundalul unei lumini aurii, învăluitoare, e 
reprezentat Hristos în slavă, înconjurat de îngeri în atitudine de devoțiune. Unul 
dintre ei ţine în mâini plăcuţa cu inscripţia I.N.R.I., iar celălalt se prostemează 
la picioarele Mântuitorului, care-l binecuvântează. În dreapta lui Iisus, în tonuri 
transparente şi diafane de ocru, se întrevede chipul lui Dumnezeu- Tatăl, aureolat 
de triunghiul slavei divine. Mâna stângă în care ţine sceptrul împărăției celeste 


precădere în baroc, pentru sugerarea tridimensionalităţii elementelor reprezentate pe un suport 
bidimensional;...formele nu-și atalează înălțimea şi lățimea ca în vederea frontală, ci sunt figurate 
astfel încât apar diminuate progresiv, pe măsură ce se desfăşoară în profunzime, îndepărtându- 


se de privitor, în Dicţionar de artă, vol. II, Editura Meridiane, Bucureşti, 1998, p. 79 

o sprijină deasupra globului pământesc, sugerând că prin Patimile lui lisus 
omenirii întregi i s-au deschis porţile mântuirii Şi iertării divine. Deasupra scenei 
e reprezentat în zbor porumbelul Sfântului Duh. Alăturarea îngerilor care arată 
simbolurile Patimilor cu scena ilustrând apoteoza Sfintei Treimi (Fig. nr. 78) are 
analogii cu fresca fostei Biserici iezuite din Szekesfehârvâr, operă a lui Franz 
Christian Sambach. Un grup impetuos de îngeri plutind, redaţi în racursi, se 
înghesuie la baza lanternei, spărgând cadrul compoziţiei. Dispuse circular la baza 
cupolei, personajele exprimă simbolic relaţia de continuitate între Vechiul şi Noul 
Testament. În acest sens, se poate remarca o succesiune a scenelor, începând cu 
Adam şi Eva, datorită cărora omenirea întreagă a căzut în păcat, încheindu-se cu 
scena răscumpărării acesteia prin sacrificiul Mântuitorului. Sensul reprezentării 
picturale este triumful creştinismului şi al lui lisus, a cărui misiune salvatoare a 
fost prevestită de profeţii Vechiului Testament. În conformitate cu relatarea din 
Apocalipsa lui loan, în mijlocul lanternoului e reprezentat Hristos binecuvântând, 
aureolat de razele Soarelui. 

Subiectul frescei se desfăşoară în cercuri concentrice de nori pe care sunt 
plasate o mulţime de personaje din Vechiul şi Noul Testament. Imaginea tipic 
barocă a Cerului-Rai are la bază o compoziţie dinamică redată în trompe loeil, cu 
elemente de arhitectură iluzionistă. La fel ca şi în cazul Capelei Palatului baroc, 
Schâpfa recurs la elemente arhitecturale iluzioniste. Realizate în grisai/le, aceastea 
marchează lanternoul şi imită patru arce de susţinere, ritmate de volute iluzioniste. 
Ele constituie elementul de legătură dintre diferitele scene cu tematică religioasă, 
creând la nivel pictural goluri care amplifică impresia de spaţialitate. Arcele 
se prelungesc prin medalioane ovale în grisai/le ce încadrează persoane sfinte: 
Maria cu Pruncul, lisus -om al Patimilor, cu coroana de spini pe cap, prăbuşit 
lângă coloana Flagelării, respectiv Învierea Domnului în manieră occidentală. 
Medalioanele sunt plasate pe socluri în grisail/le, flancate de reprezentări cu 
caracter alegoric ale unor Virtuţi creştine: Speranța, Pacea, Tăria, Dreptatea. 

În tonuri de ocru şi oliv sunt realizate o succesiune de arcade dispuse 
radial, care amplifică spaţialitatea cupolei şi teatralitatea compoziţiei. În interiorul 
acestora, în medalioane ovale, dar şi la baza unor socluri false sunt dispuse o 
mulţime de personaje alegorice pictate în manieră grisaille simbolizând o parte 
dintre Virtuți: Speranţa (ancora), Credinţa Creştină (crucea), Iubirea (inima), 
Dreptatea (balanţa şi sabia), Euharistia (potirul cu ostie), Înţelepciunea (oglinda 
şi şarpele), Răbdarea, Pacea (ramura de măslin). 

Una din cele mai importante teme cu caracter alegoric ilustrată în 
decorația cupolei din Bazilica romano-catolică orădeană este aceea a Virtuţilor”». 


720 Agata Chifor, Alegorii, simboluri și decoraţii în arta barocă orădeană, Editura Muzeului Țării 
Crișurilor, Oradea, 2011,p 117-119 

Cu originea în Psihomachia lui Aurelius Prudentius Clemens (c. 410), Virtuţile au 
fost concepute în opoziţie cu păcatele sau Viciile. Practicarea acestor virtuţi era 
recomandată ca o protecţie împotriva tentaţiei celor şapte păcate: Smerenia în 
opoziţie cu Mândria, Bunătatea în raport cu Invidia, Caritatea în opoziţie cu 
Avariția, Cumpătarea în opoziţie cu Lăcomia, Castitatea în opoziţie cu Desfrâul, 
Răbdarea în contrast cu Mânia, Hărnicia în raport cu Lenea. Aceste virtuţi 
umane, împreună cu cele teologale formau categoria virtuţilor sfinte sau cereşti. În 
lucrarea Summa Theologiae, Toma d Aquino descrie cele patru Virtuţi cardinale 
(Tăria, Prudenţa, Dreptatea, Cumpătarea), respectiv cele trei Virtuţi teologale 
(Credinţa, Speranţa, Caritatea). La Prudenţiu apare şi tema luptei, respectiv a 
triumfului Credinței creştine asupra Idolatriei care însoţeşte religiile păgâne ale 
antichităţii. În contextul Evului Mediu devine curentă opoziţia dintre Biserica 
creştină şi Sinagogă, aluzie la Biserica Vechiului Testament, respectiv antinomia 
dintre Credinţă şi Erezie. Marcat de spiritul Contrareformei, barocul readuce în 
actualitate, atât tema luptei Bisericii împotriva Ereziei (ca aluzie la confruntarea 
cu protestantismul), cât şi contestarea /dolatriei, ca nuanţă specifică a religiilor 
păgâne întâlnite de misionari pe celelalte continente şi în Lumea Nouă. 

Realizate în tehnica grisaille, Virtuţile sunt figurate pe cupola Bazilicii 
romano-catolice prin intermediul unor femei însoţite de atribute specifice, redate 
în conformitate cu prototipurile puse în circulaţie de /conologia lui Cesare Ripa. 
Personificările feminine ale Virtuţilor sunt grupate, două câte două, la baza 
medalioanelor din partea superioară. Lângă Maria cu Pruncul se află Prudenţa 
şi Răbdarea, lângă lisus-om al Patimilor se află Credinţa şi Dreptatea , iar 
lângă Învierea lui lisus-Speranţa şi Pacea. Accesoriile simbolice care permit 
identificarea reprezentărilor sunt următoarele: 

Prudenţa (lat. Prudentia) e definită în Etica lui Aristotel ca dispoziţie de 
a discerne binele şi răul prin intermediul raţiunii. Prudenţa, ca virtute morală 
creştină, permite selectarea lucrurilor utile pentru mântuirea sufletului. Iconografic, 
e redată ca o femeie ţinând într-o mână oglinda, simbol capacităţii de a disceme 
Binele, de a vedea relaţia dintre faptele trecute şi viitor, iar în cealaltă un şarpe- 
simbol al Prudenței **'. Răbdarea (lat. Patientia) apare ca o femeie având alături o 
oaie, simbol al capacităţii de a îndura dificultăţile, suferinţele, obstacolele, dar şi 
al blândeţii. Credinţa (lat. Fides) e redată sub forma unei femei ţinând într-o mână 
potirul euharistic cu ostie, aluzie la sacramentele Bisericii şi în cealaltă inima în 
flăcări, simbol al iubirii divine, care este cea mai mare dintre virtuţi şi le însoţeşte 
pe toate celelalte. Drepratea (lat. Justitia) e personificată prin intermediul unei 


72 1Nicolae Sabău, Iconografia picturii reprezentând cele 10 virtuţi din Biserica Neagră, în Ars 
Transilvaniae (red. Acad. Marius Porumb), VII, Institutul de Arheologie şi Istoria Artei Cluj- 
Napoca, Editura Academiei Române, Bucureşti, 1997, p.121-138 

femei ce poartă coif şi platoşă, ţinând într-o mână balanţa dreptei judecăţi, iar în 
cealaltă o sabie, ce simbolizează Dreptatea de origine divină, care dă fiecăruia 
ceea ce i se cuvine. Speranța (lat. Spes) e sugerată de o femeie cu ancoră. Alegoria 
semnifică încrederea neclintită în viaţa de dincolo: aşa cum corabia ancorată nu 
mai poate fi mişcată de valuri, sufletul ancorat în Hristos nu se mai poate rătăci, 
aflându-se sub protecţia divină”. Pacea (lat. Pax) apare sub forma unei femei cu 
ramură de măslin, aluzie la pacea inimii, dar al Duhului Sfânt. Biserica (Ecclesia) 
e simbolizată de o femeie ce ţine în mână o corabie mică, simbol al Bisericii 
creştine, asemănată corabiei lui Noe, ori corabiei lui Petru (naviculla Petri). 
Penitenţa (Paenitentia), virtute care inspiră regretul creştinului de a-l fi ofensat 
pe Dumnezeu, e redată sub forma unei femei cu un bici într-o mână şi coroana de 
spini în cealaltă, aluzie la faptul că păcatul este o ofensă adusă lui lisus, prin care 
acesta este încă o dată răstignit spiritual. 

Compoziţia se remarcă prin conlucrarea unor procedee scenografice tipic 
baroce, ca drapajul emoţional al faldurilor, sugestia plutirii spaţiale, a mişcării 
ascensionale, racursiuri accentuate, spargerea cadrului compoziţiei. Trompe ! 
oeil-ul frescei se bazează şi pe folosirea echilibrată a elementelor de arhitectură 
iluzionistă, redate în manieră grisai/le: cartuşe cu personaje alegorice, busturi 
figurative, socluri, arcade, pervaze, volute, scoici, ghirlande, care asigură unitatea 
compoziţiei şi realizează o tranziţie imperceptibilă de la arhitectura reală la cea 
iluzorie a bolţii cereşti. Luminozitatea şi transparenţa tonurilor se accentuează spre 
centrul compoziţiei, unde îngeri evanescenţi şi o lumină difuză, aurie, sugerează 
proximitatea Providenţei. Ca şi în cazul Capelei Palatului episcopal, Schâpf a 
realizat o ilustrare veridică a lumii supranaturale, extrasenzoriale, care se afla 
în centrul meditaţiei iezuiţilor. Pe suprafaţa pandantivilor au fost reprezentaţi 
cei patru evangheliști, însoţiţi de simbolurile specifice, într-o redare formală ce 
aminteşte de evangheliştii realizaţi de Domenichino pentru Biserica San Andrea 
della Valle. Artistul şi-a lăsat semnătura pe pandantivul cu reprezentarea Sfântului 
Evanghelist Luca, sfântul protector al pictorilor, redat, conform iconografiei 
consacrate, în timp ce pictează icoana Fecioarei Maria (Fig. nr. 79)». 


722 1. Mircea, Dicţionar al Noului Testament, Editura Institutului Biblic al Bisericii Ortodoxe 
Române, Bucureşti, 1995, p. 34 

723De altfel, artistul a realizat prima variantă a altarului principal al catedralei, având ca temă 
Înălțarea la cer a Fecioarei Maria, pictură criticată şi respinsă Salamon J6zsef, canonic de Oradea 
între 1760-1786, coordonator al construcţiilor pe perioada vacanței sediului episcopal din Oradea 
(1776-1780), pe motiv că artistul şi-a reprezentat soţia şi fiica, care i-au servit ca model. Nu se 
ştie cum arăta acest altar, dar artistul a insistat să fie plătit pentru munca sa şi canonicul Salamon 
relatează că i s-au achitat 900 de florini (Bir6 Jozsef, op.cit. p. 116). Faptul este atestat și în Registrul 
de cheltuieli al Episcopiei romano-catolice de Oradea 

c.Frescele din Complexul mizericordienilor 
Capela Mizericordienilor (c. 1767) 


O filă din Arhiva Spitalului mizericordian denotă începerea pictării în 
aprilie 1767 a patru tablouri cu sfinți protectori, destinate celor patru paturi ale 
spitalului”. Se precizează că în aceiaşi lună (aprilie) a anului 1767 a fost prezentat 
modelul picturii episcopului romano-catolic, în vederea aprobării”*. Fără îndoială, 
această informaţie este o referire la pictura în frescă a Capelei, care din punct de 
vedere stilistic ilustrează un baroc tardiv, specific ultimei decade a secolului al 
XVIII-lea. În cadrul compoziţiei sunt prezente ecouri vagi ale stilului rococo, în 
reprezentarea uşor feminizată a îngerilor. 

De altfel, Capela este un exemplu elocvent de scenografie iluzionistă 
barocă, un exemplu de trompe ! oeil ce conferă impresia de profunzime cupolei 
eliptice, aplatizate a Capelei Mizericordienilor (Fig. nr. 80). Aluzie la blazonul lui 
Gyângyssi Gyorgy (decedat în 1760), ctitorul şi binefăcătorul mizericordienilor, 
din a cărui donaţie a fost construită Capela, o coroană mică cu fleuroni surmontează 
simbolic cartuşul redat în grisai/le la baza frescei. Aluzie la originea nobiliară a 
ctitorului, motivul coroanei cu fleuroni (parte integrantă din blazonul canonicului, 
originar din Poroszl6) este transpus şi sculptural pe coronamentul de amvon, 
unde încoronează inițiala fondatorului (G.), dar şi în una din frescele Spitalului, 
în încăperea în care se aflau cele 4 paturi ale bolnavilor, acesta fiind capacitatea 
inițială a acesti prim spital orădean, patronat de mizericordieni. 

Un adevărat trompe I' oeil de factură barocă, compoziţia redă, la baza 
unei cupole casetate iluzioniste, un cortegiu de personaje alegorice, desfăşurat 
de-a lungul unei balustrade pictate. Reprezentanţi simbolici ai ierarhiei sociale şi 
ecleziastice, aceştia sunt în viziunea omului baroc, “actorii” acestei lumi, parte a 
dialogului dintre lumea terestră şi cea supranaturală, promovat de întreaga pictură 
religioasă a barocului. Metafora rheatrum mundi" este de altfel, modalitatea 


724 Arhivele Statului Oradea, Fond Spitalul misericordian, Dosar 1, fila 25, vezi textul la capitolul 
consacrat Spitalului mizericordian 

725 Arhivele Statului Oradea, Fond Spitalul misericordian, Dosar |, fila 25 : “Huius mensis Modellam 
pictam monstravi sed Excelentiae Eppali pro approbatione” 

726 Theatrum mundi (lat.) = teatrul lumii, sintagmă la modă în epoca barocă, prezentă ca motiv 
în antichitatea greacă, gândirea teologică creştină (Sf. Augustin), creaţia unor celebri dramaturgi 
(Shakespeare), în accepţia căreia lumea întreagă este văzută ca o scenă de teatru în care toţi oamenii 
sunt actori, acțiunile lor alcătuiesc o piesă, iar autorul este însuși Dumnezeu; originea temei coboară 
până în antichitatea greacă, la filosofii stoici şi neoplatonicieni. Filosoful stoic Epictet afirma în 
acest sens: „Nu uita că ești un actor într-o dramă aleasă de cineva mai mare decât tine. Vei juca 
puţin dacă drama ce ţi-ai ales e scurtă; mai mult dacă ţi-ai ales o dramă lungă. Datoria ta este să 


joci frumos rolul primit, dar alegerea nu e a ta”( https://en.wikipedia.org/wiki/Theatrum_ Mundi) 

specifică epocii de a ilustra jocul aparenţelor sociale, vanitatea puterii, bogăției 
Şi statutului social. Intradosul cupolei este pictat cu o frescă iluzionistă în rrompe 
Ll'oeil, sugerând nervurile, casetoanele şi lantema unei cupole”. Iluzionismul 
pictural este evident în lantemoul fals*, redat cu un traseu în spirală, ritmat de 
ferestre şi coloane pictate. Nervurile iluzioniste sunt decorate cu ghirlande, alcătuite 
din frunze de acant şi fructe, contribuind la amplificarea iluzorie a dimensiunilor 
cupolei şi sugerând impresia de perspectivă (Planşa XV.d.). Cupola eliptică joasă 
a Capelei primeşte astfel o sugestie de elansare şi adâncime, obţinută prin mijloace 
pur picturale. Cele patru colţuri ale cupolei se racordează la arhitectură prin 
intermediul unor cartuşe false, redate în grisai/le. Dispunerea radială a nervurilor 
în jurul deschiderii lantemoului, ferestrele prin care se întrevede cerul contribuie 
la amplificarea iluzorie a spaţiului. În centrul lantemoului, printre raze şi nori, se 
întrevăd crucea, inima şi ancora, alegorii ale Credinței, Iubirii şi Speranţei. Aluzie 
la cele trei Virtuţi teologale menţionate în Epistola lui Pavel către Corinteni, ele 
constituie principalul mesaj al picturii. Deşi de dimensiuni modeste, decorația 
arhitecturală iluzionistă a Capelei mizericordienilor se încadrează în aceeaşi 
tipologie cu frescele realizate de Antonio Galli Bibiena pentru cupola Bisericii 
“Sfânta Treime” din Bratislava sau de Christian Tausch pentru fosta biserică iezuită 
din Trencin. La baza compoziţiei este redată monumental tema iconografică de 
inspiraţie occidentală “Fecioara Îndurării”">. 

Apărută în secolul al XIII-lea în mediul cistercian, tema a cunoscut o 
mare popularitate în mediul monastic, fiind adoptată în iconografia unor diverse 
ordine religioase: premonstatenşi, franciscani, ursuline, mizericordieni'*. Ca şi în 
reprezentările lui Enguerrand Quarton, Simone Martini (1308-1310), Jacobello 
Alberegno (1394), Pierro della Francesca (Politicul Confreriei Mizericordienilor 
din Borgo, 1445-1462) şi Tintoretto, Fecioara Maria este reprezentată cu braţele 
larg deschise pentru a susţine o amplă mantie protectoare cu care îi acoperă 
ocrotitor pe credincioșii grupaţi la dreapta şi la stânga sa. În fresca orădeană, 
sub faldurile larg desfăşurate lateral ale acesteia sunt adăpostiţi reprezentanţii 
lumii clericale (un papă, cardinali, episcopi, preoţi, călugăriţe), respectiv grupul 
mirenilor de diferite condiţii sociale. Calitățile apotropaice ale reprezentării, 
frecvente în instituţiile patronate de mizericordieni sunt exprimate şi prin textul 


727Nicolae Sabău, Contribuţii la cunoașterea arhitecturii baroce din Oradea, în Crisia, XIV, 1984, 
Editura Muzeului Țării Crișurilor, Oradea, p. 487 

728Lanternou (fr. lanternon, it. lanternino) = turlă mică cu ferestre separate prin colonete, care 
încununează o cupolă, contribuind la iluminarea acesteia, dar şi pentru a o împodobi, în V. Drăguţ, 
op.cit., p. 187 

729Variantă iconografică occidentală a temei de origine bizantină Sfântul Acoperământ al Maicii 
Domnului 

730Abel Fabre, Trois types de Vierge, în Pages d'art chretien, 1914, p. 106-115 

scris pe o filacteră la baza compoziţiei:“Sub Tuum Praesidium Confugimus. 
Sancta. Dei. Genitrix”. Inscripţia “Sub tuum praesidium confugimus”, în asociere 
cu ilustrarea temei Fecioara Îndurării apare şi la Tintoretto, unde Maria stă în 
picioare pe un soclu. 

Un alt element inspirat din repertoriul teatrului îl constituie introducerea 
unor personaje profane, sacre sau alegorice, reprezentate în spatele unor balustrade 
reale” sau fictive, în interiorul unor /oggii false sau în apropierea unor colonade. 

Reprezentată frontal, în centrul frescei care decorează cupola eliptică a 
Capelei Mizericordienilor, “Madona Milostivirii” învăluie cu o amplă mantie 
protectoare, reprezentanţii simbolici ai ierarhiei ecleziastice şi laice: în stânga se 
află personaje alegorice, întruchipând treptele ierarhiei ecleziastice: papalitatea 
(simbolizată prin mitra şi crucea papală), cardinalii (având ca accesoriu pălăria 
roşie), episcopii (cu mitre episcopale) şi ordinele monastice (în reverendă albă, 
respectiv cea neagră a călugărilor mizericordieni). În dreapta compoziţiei, sunt 
grupate, în schimb, personaje ce simbolizează rangurile imperial, princiar, militar 
şi nobiliar. Ei sunt îmbrăcaţi în veșminte luxoase, brodate cu fir de aur, femeile 
de rang înalt poartă rochii fastuoase, cu decolteu şi corsaj îngust, au ca accesorii 
vestimentare coroane, decoraţii militare, bijuterii (mărgele), nobilii- mustăţi și 
tunici cu găitane, cavalerii fiind simbolizaţi de un cavaler îmbrăcat în platoşă. 
Aproape toți au mâinile împreunate la piept, într-o atitudine de smerenie, 
rugăciune şi implorare a intercesiunii Fecioarei Maria, vizibilă şi în privirile lor, 
care transmit privitorului o stare interioară de credinţă şi speranţă în ajutorul divin. 

Din punct de vedere iconografic, fresca de de cupola Capelei 
Mizericordienilor din Oradea se încadrează în tipologia Mater omnium, de 
proveniență medievală, dezvoltată în mediul monastic”?. Preferința pentru 
acest tip de reprezentare apotropaică, care reuneşte sub acoperământul marial 
reprezentanții simbolici ai tuturor ierarhiilor şi stărilor sociale: Papa, Împăratul, 
Cardinalul, Episcopul, Călugărul, Prințul, Nobilul, Cavalerul, a fost relaţionată 
cu teama, dar și spiritul de solidaritate, generat în mentalul colectiv al epocii 
baroce de impactul emoţional al epidemiilor de ciumă. Abel Fabre consideră, în 
acest sens, că reprezentările de tip Mater omnium pot fi considerate ex-voto-uri 
picturale, dedicate cu scop protector, în timpul epidemiilor de ciumă (sau probabil, 
ca mulțumire pentru miracolul încetării acestora, n.n, A.C.). În momentele de 
mare încercare, provocate de epidemii, mantiile protectoare erau purtate prin 
oraş în cadrul unor procesiuni în care oamenii implorau verbal mila şi îndurarea 
divină”. Multe dintre personajele acestei scene, reprezentare în miniatură a lumii 


731Capela Cornaro din Roma în care membrii familiei Cornaro asistă la celebrul Extaz al Sfintei 
Tereza, opera lui Bernini 

732 Abel Fabre, op.cit., p. 108, fig. nr. 61 (Primitiv francez, Mater omnium, Muzeul din Puy, 1420) 
733Ibidem, p. 112 

baroce, sunt redate cu mâinile împreunate la piept, într-o atitudine de smerenie 
şi devoțiune profundă faţă de Fecioara Maria, a cărei mantie se extinde lateral 
la stânga şi la dreapta, formând un lung voal protector. Îngeri feminizaţi (cu o 
uşoară stângăcie anatomică), redaţi în zbor, susţin o coroană imperială deasupra 
capului Mariei, aluzie la calitatea acesteia de împărăteasă cerească şi mediatoare 
privilegiată între planurile terestru-celest”. 

Reprezentarea iconografică a Fecioarei Maria reuneşte motivul 
acoperământului, aluzie la calităţile de protectoare şi mijlocitoare pentru neamul 
omenesc, cu reprezentarea Fecioarei ca o nouă Evă, răscumpărătoare a păcatului 
originar. Astfel, ca şi în lucrarea lui Tintoretto, Fecioara Maria este reprezentată 
tronând deasupra globului pământesc, strivind cu piciorul capul şarpelui ce ţine 
în gură mărul, simbol al triumfului acesteia asupra păcatului şi a diavolului. 
Concomitent, doi purti în zbor susţin o coroană deasupra capului său, aluzie la 
calitatea Mariei de împărăteasă a cerurilor. 

Reprezentarea iconografică din Oradea are un caracter complex, reunind 
într-o singură imagine, o veche credinţă, de tradiţie bizantină, în calităţile 
apotropaice ale “Acoperământului Maicii Domnului” cu calitatea acesteia de 
“Împărăteasă cerească”, respectiv “noua Evă”, triumfătoare asupra păcatului 
şi ereziei. Calitățile predominant apotropaice ale imaginii sunt explicabile prin 
specificul Capelei, care funcţiona în strânsă legătură cu Spitalul Ordinului 
Mizericordian. Ele sunt subliniate şi de textul, redat în limba latină cu litere 
de tipar, la baza compoziţiei: “Sub Tuum Praesidium Confugimus Sancta Dei 
Genitrix"", cuvintele de început ale celei mai vechi rugăciuni închinate Maicii 
Domnului. O semnificaţie apotropaică are şi portalul prin care se realiza accesul 
în complexul Mizericordienilor. Realizat în stilul barocului tardiv, acesta este 
prevăzut cu reprezentări sculpturale consacrate Sfântului loan de Dios (protector 
al bolnavilor), Sfântului loan Nepomuc, patron al secretului confesional şi apărător 
împotriva morţii imprevizibile, respectiv Sfântului Florian, apărător împotriva 
incendiilor. 


734Agata Chifor, Artă și alegorie barocă în Complexul mizericordienilor din Oradea, în Analele 
Universităţii din Oradea, Fascicula Arte Vizuale, vol. II, Editura Universităţii Oradea, 2005, p. 
289-301; Agata Chifor, Barocul cultural-artistic în Oradea, Teză de doctorat, Universitatea “Babeş- 
Bolyai”, Facultatea de Istorie şi Filosofie, Cluj-Napoca, 2005, p. 223-226; Agata Chifor, Oradea 
barocă, Editura Arca, Oradea, 2006, p. 184-185; Fig. nr. 40; Agata Chifor, Imaginarul sacru la 
Oradea între tradiţie bizantină și baroc, Editura Arca, 2008, p. 45-46 

735Găsită pe un papirus din 250 datorat creştinilor copţi, rugăciunea a fost introdusă în liturghia 
coptă, iar în epoca medievală, în cea latină. Rugăciunea este o aluzie la calitatea de protectoare a 
Mariei, concretizată în Acatistul Acoperământului Maicii Domnului din cultul răsăritean, căruia 
în arta occidentală îi corespunde reprezentarea Madona milostivirii: Sub Tuum Praesidium 
Confugimus Sancta dei Genitrix (lat.)=> Sub protecția Ta găsim refugiu/ scăpare, Preasfântă 
Născătoare de Dumnezeu 


247 


https://biblioteca-digitala.ro 


Frecventă în imaginarul baroc (sacru sau profan), balustrada pictată 
de pe cupola Capelei introduce în compoziţie o lojă fictivă; împrumutată din 
universul teatrului, ea delimitează, asemenea unei graniţe imaginare, spaţiul “în 
care finitul şi infinitul, viaţa şi moartea, moartea şi nemurirea se contopesc într-o 
unică reprezentaţie”. Pe această scenă fictivă sunt reuniți sub aceeaşi mantie 
apotropaică, protagoniştii ierarhiei religioase, politice şi sociale a epocii, aluzie la 
egalitatea general-umană în faţa suferinţei şi morţii. 

Aşa cum consideră Pierre Chaunu, în perioada barocului, artele plastice 
au fost puse în slujba unei religii care priveşte cu hotărâre spre lumea de 
dincolo””. Plafoanele şi cupolele iluzioniste ilustrau o estetică a transcendentului, 
cu accent pe apoteoza persoanelor sfinte, imaginarea Raiului populat de îngeri 
şi sfinţi, exprimând convergenţa sufletului spre lumina divină. În aceste lucrări 
se manifesta indirect aspiraţia omului baroc spre o identificare totală, mentală, 
vizuală şi emoţională cu sacrul. 


Fresce ale fostului spital al mizericordienilor (Jahann Hauptmann, 1798) și 
ale fostei farmacii Rodia 


Pe unul din culoarele de trecere dintr-un spaţiu în altul au fost restaurate, 
în anul 2015, două fresce situate deasupra unor intrări. În fresca aflată deasupra 
unei intrări marcate cu inscripția în maghiară: Gyăgyszertâr (Farmacie), este 
redată tema îngerilor (Fig. nr. 81), aluzie evidentă la hramul Capelei, cu care 
aceste fresce alcătuiau un ansamblu unitar din punct de vedere al semnificației 
simbolice. Fresca reprezintă doi îngeri bruneţi şi doi cu părul auriu, preparând în 
comun un remediu într-o căldare de aramă, înconjurați de o mulțime de recipiente 
farmaceutice. Restaurarea din anul 2015 a readus la lumină şi inscripția ce redă 
cu litere de tipar, prenumele pictorului: Jahann (?)/ probabil Johann/ şi cu litere 
cursive, obişnuite, semnătura numelui de familie, Hauptmann 1798. Se remarcă 
prezența unor elemente decorative pictate în grisai/le, de o factură similară cu 
cartuşele pictate în grisaille ale frescei din Capelă. Tipologia anatomică feminizată 
a îngerului care stă în picioare şi priveşte de sus în vasul de aramă seamănă cu cea 
a îngerului trompet blond din fresca Cupolei eliptice a Capelei, pictură ce a fost 
luată probabil, ca model de referință de autorul acestor detalii. 

Factura îngerilor este stângace, dar compoziţia denotă expresivitate şi 
capacitate de relaționare afectivă, predominantă fiind expresia de concentrare 
asupra operaţiunilor de preparare a remediilor, care aveau loc în imediata apropiere. 


736Rosario Assunto, op.cit, p. 158 
73 7Pierre Chaunu, Civilizația Europei în secolul Luminilor, vol. Il, Editura Meridiane, București, 
1986, p. 320 

Este redată plastic prin efecte de clarobscur, textura lucioasă a recipientelor 
din faianţă cu inscripţii ale unor remedii folosite în epocă, respectiv a căldării de 
aramă în care amestecă cu o lingură unul dintre îngeri. De asemenea, este sugerată 
realist impresia de tridimensionalitate a tuturor acestor obiecte farmaceutice. 

Pictura atestă folosirea în epocă a unor remedii homeopatice, ca Rad(radix) 
Belladona (rădăcina de mătrăgună) etc. Doi îngeri culeg trandafiri roz dintr-o tufă, 
iar unul amestecă florile într-un vas de aramă, preparând probabil, ulei de trandafir. 

O altă inscripţie situată deasupra celei mai sus amintite imortalizează anul 
1864 ca an al unei prime restaurări, realizate de către Tevân David. Probabil, 
o parte din stângăciile de reprezentare anatomică, precum şi cele de redare a 
literelor de tipar ale numelui pictorului, respectiv ale remediilor se datorează 
acestei intervenții ulterioare. 

O altă frescă, încadrată de aceleaşi detalii decorative în grisai/le ca şi 
fresca precedentă este situată deasupra intrării paralele, marcate cu denumirea 
K6rhâz (Spital). Inscripţia şi imaginea denotă faptul că sala următoare a avut 
destinaţia de spital şi probabil aici au fost aşezate în anul 1767 cele patru paturi, 
având deasupra lor imaginea sfinţilor protectori. Dealtfel, subiectul frescei, 
încadrată în stânga de o draperie verde, denotă această destinaţie, în fundalul ei 
fiind reprezentate trei din cele patru paturi ale spitalului. Personajul redat în prim- 
plan în mantie lungă, de culoare neagră, este însuşi loan de Dios, patronul Ordinul 
Mizericordian, ducând în braţe un bolnav seminud. Deficienţele anatomice şi de 
reprezentare compoziţională sunt mult mai pronunţate. La baza acestei fresce, sub 
ancadramentul cu denumirea K6rhâz, se vede parţial o altă inscripţie, fără îndoială 
cu numele autorului sau al restauratorului acestei imagini, alături de anul 1873. 

Un alt detaliu în frescă, aflat la celălalt capăt al sălii, reprezintă doi îngeri 
schematizaţi, în grisaille, ce susţin faldurile unui baldachin baroc, surmontat 
de o cruce, situată deasupra unei coroane. Maniera de reprezentare a fladurilor 
creează un efect de trompe /oeil în spiritul iluzionismului pictural baroc, conferind 
perspectivă ancadramentului pe care îl încoronează. 

Acţiunile de restaurare demarate de Episcopia romano-catolică au 
evidenţiat în vara anului 201 8 o parte din decorația plafonantă în frescă ce decora 
la sfârşitul secolului al X VIII-lea încăperea cu destinaţie publică a fostei Farmacii 
Rodia. Dezvăluită parţial, compoziţia centrală era încadrată pe laturi de o pictură 
iluzionistă, sugerând casetoane în grisaille, pictate pe fond albastru azuriu, 
respectiv o comişă în variate nuanţe de bej şi gri, alături de falduri cu două bucle, 
specifice stilului zopf 

Detaliile compoziționale, fin elaborate ale picturii plafonante (Fig. nr. 
82), reprezintă central o femeie seminudă, cu părul blond, privind spre doi putri 
drăgălaşi. Unul dintre aceştia, cu o baghetă în mână şi aripi deasupra capului, 
priveşte în sus, spre înaltul cerului, căutând acolo sursa divină a inspiraţiei. 

Celălalt purri priveşte spre femeia, lângă care sunt redate flori (aluzie la remediile 
florale, curente în epocă), ceea ce denotă că este vorba de o alegorie a unei zeități 
patroane a sănătăţii (probabil, Hygeea). Graţia gesturilor, ca trăsătură dominantă 
a personajelor, la fel ca şi caracterul profan al picturii, cu aluzii la mitologia antică, 
sunt ecouri stilistice ale barocului tardiv, în varianta rococo-ului. 


d. Frescele de pe bolta Catedralei greco-catolice “Sfântul Nicolae” (Antal 
Szirmai, 1892) 


Considerat “regenerator şi al doilea mare fondator al tuturor instituţiilor 
culturale din dieceză (greco-catolică, n.n.)”, episcopul Mihai Pavel (1879-1902) 
a realizat înnoirea radicală a Catedralei greco-catolice din Oradea. În epistola 
pastorală din 9 iunie 1879, după consacrare, episcopul insistă asupra misiunii 
înalte a preotului în lume: “vicarul lui Hristos”, mijlocitor între Dumnezeu şi om, 
acesta trebuie să fie “lumina lumii”, să urmeze exemplul Mântuitorului în tot ceea 
ce face”. Sub patronajul episcopului Mihai Pavel se restaurează şi se amplifică 
Liceul din Beiuş, este construit Intematul pentru băieţi din Beiuş, în 1896 se pun 
bazele şcolii medii şi a Intematului pentru fetele orfane din acelaşi oraş. Episcopul 
a sprijinit financiar parohiile sărace, restaurarea sau construirea unor monumente 
ecleziastice (restaurarea Bisericii din Beiuş, ridicarea Bisericii din Sighet). 

Din însărcinarea sa, cu o cheltuială de 36.000 de florini, a fost realizată în 
1892 pictura plafonantă a Catedralei greco-catolice din Oradea şi a iconostasului 
de către renumitul pictor maghiar Antal Szirmai (1860-1927). Artist cu studii la 
Paris şi Miinchen, format în ambianța şcolii lui Benczur Gyula, profesor de desen 
la Budapesta, acesta s-a afirmat ca pictor de fresce, executând comenzi pentru 
biserici în Ungaria (Veszprem, H6dsag, Martonos, Szomolnok, Zalaapât)”*. 

Din punct de vedere iconografic, pictura plafonantă reprezintă un apogeu 
în ceea ce priveşte manifestarea influențelor occidentale în mediul greco- 
catolic. Cronologic, pictura aparţine stilului eclectic istorist, având ca dominantă 
neobarocul. Maniera picturală se integrează perfect spaţiului, reeditând conexiunea 
realizată în cadrul monumentelor baroce între arhitectură şi decorația interioară. 
Modalitatea de tratare a scenelor biblice, delimitate de ancadramente în formă de 
cartuşe şi chenare, reflectă renunţarea la rigoarea canoanelor bizantine în favoarea 
unui stil mai liber, cu valenţe picturale, propriu artei occidentale. 

Pe semicalota absidei e redată Fecioara Maria ca împărăteasa cerească, 
plutind deasupra norilor, ţinându-l pe Iisus copil în braţe, înconjurată de îngeri 


7381. Georgescu, Episcopul Mihai Pavel. Viaţa și faptele lui (1827-1902), Oradea, 1917, p. 35 
739Bir6 Jozsef, op. cit.,p. 111; http://lexikon.katolikus.hu/S/Szirmai.html, cu trimitere la Miiveszeti 
Lexikon (coord. Lyka Kâroly),1927, p.427 

şi heruvimi. Se remarcă frumuseţea şi graţia chipului său, cu aluzii la tipologiile 
mariale idealizate ale picturii occidentale”. 

Situată la intersecţia navei cu transeptul, cupola bisericii este acoperită 
cu o frumoasă frescă iluzionistă, având ca subiect glorificarea celestă a “ Sfintei 
Treimi” (Fig.nr. 83). În ancadramentul decorativ al scenei se configurează un 
cerc de îngeri cu atitudini şi gesturi variate, gravitând spre centrul de interes 
al compoziţiei, reprezentat de Sfânta Treime. Albastrul delicat al cerului, norii 
fumurii, capetele de îngeri cu aripi constituie un cadru adecvat pentru apariţia 
miraculoasă şi generatoare de sacralitate a Sfintei Treimi. Centrul de interes al 
compoziţiei îl constituie Dumnezeu-Tatăl şi lisus, reprezentaţi tronând pe un 
grupaj de nori. Deasupra lor, într-un cerc de raze, se profilează porumbelul nimbat, 
întruchipând Duhul Sfânt. La picioarele lor se află globul pământesc pe care lisus 
îşi sprijină crucea, simbol al sacrificiului în beneficiul umanităţii. Dumnezeu- 
Tatăl, reprezentat în manieră occidentală, ca un bătrân cu barbă, sceptru şi nimb 
triunghiular, binecuvântează pământul cu mâna stânga. În relaţie cu Providența 
sunt plasați îngeri ţinând în mâini coroana de spini şi piroanele, aluzii la Patimile 
Mântuitorului. Centrul de interes al compoziţiei se distinge prin utilizarea tonurilor 
primare şi vizibilitate maximă. Sunt prezente elemente scenografice de tip baroc, 
ca tăierea cadrului compoziţiei sau ieşirea în afara acestuia prin faldurile unei 
draperii grele, gruparea scenică a îngerilor înaripaţi, redaţi în racursi, îngerul 
trompet care anunţă apariţia mistică. Dincolo de glorificarea celestă a Sfinrei 
Treimi, semnificaţia alegorică a scenei este aceea că prin Patimile Şi sacrificiul lui 
lisus omenirii întregi i s-au deschis porţile mântuirii şi îndurării divine. O reţea de 
ornamente pictate în manieră grisaille face legătura între compoziţia centrală şi 
figurile celor patru evanghelişti. 

Bolta navei este pictată cu o suită de scene biblice: “lisus şi copiii”, 
“Predica de pe munte”, “Episcopul Mihai Pavel închinând catedrala Fecioarei 
Maria”, delimitate de ancadramente pictate ce imită decoraţii arhitecturale. 

În primele două compoziţii lisus şi copiii”, respectiv “Predica de pe 
munte”, artistul a reuşit să dea viaţă unor scene şi personaje reale, în maniera 
picturii religioase occidentale. În prima scenă, lisus încon jurat de copii şi oameni 
de toate vârstele este centrul de interes al unei compoziţii în peisaj cu elemente 
arhitecturale reprezentând un oraş. Se remarcă precizia desenului, materialitatea 


740Agata Chifor, Imaginarul sacru la Oradea între tradiție bizantină și baroc, Editura Arca, Oradea, 
2008, p. 44 

74 1Agata Chifor, Un monument al barocului târziu: Biserica Sfântul Nicolae din Oradea, în vol. Sub 
zodia Vătășianu, Studii de istoria artei (coord. Marius Porumb, Aurel Chiriac), Academia Română, 
Institutul de Arheologie și Istoria Artei Cluj-Napoca, Muzeul Ţării Crișurilor Oradea, Editura 
Nereamia Napocae, Cluj-Napoca, 2002, p. 141-146, Agata Chifor, Oradea barocă, Editura Arca, 


Oradea, 2006, p. 224-230 

şi soliditatea formei, sugestia mişcării, redarea veridică a volumului, încadrarea 
firească a personajelor în spaţiu, picturalitatea peisajului. Gestica şi fizionomia 
(poziţia aplecată a corpului, expresia de concentrare, atenţie, meditaţie) 
exteriorizează devoţiunea personajelor. În manieră barocă, reprezentările pun 
accent pe comuniunea afectivă, spirituală dintre lisus şi credincioşi. 

Compoziţia “Predica de pe munte” este un prilej pentru reprezentarea 
realistă a receptării cuvântului divin de către oameni. Figura lui lisus, înveşmântat 
în roşu şi albastru şi a Fecioarei Maria se profilează pe un orizont larg, ireal, 
redat în tonuri de albastru şi ocru. La dreapta şi la stânga lor, în tonuri de brun- 
cărămiziu şi verde se află o mulţime amestecată, care se raportează diferențiat 
la predica mântuitorului. În grupul din stânga, căruia lisus i se adresează, sunt 
reprezentaţi cei care-l ascultă cu o expresie de maximă concentrare şi atenţie, 
devoțiune, meditaţie sau umilinţă. În antiteză, spre dreapta este reprezentat grupul, 
mai redus numeric, al scepticilor, al acelora care ascultă cuvântul divin fără a-l 
auzi. Figurile şi expresiile lor, absente şi comune, corpurile orientate frontal şi 
întoarse cu spatele la lisus, sugerează indiferența, calitatea de simpli spectatori 
a acestora. Procedeele naturaliste (individualizarea fizionomiilor, redarea 
minuțioasă a detaliilor de vestimentaţie) coexistă cu sacralitatea personajelor din 
centru şi irealitatea peisajului. 

Ultimul ancadrament pictat pe bolta naosului îl reprezintă pe Episcopul 
Mihai Pavel, comanditarul picturii, închinând Catedrala unită din Oradea Fecioarei 
Maria. Pictată în racursi, ea îşi face apariţia pe un vârtej de nori şi îngeri, având 
în braţe pe lisus-copil. La stânga şi la dreapta sa i se închină reprezentanţii elitei 
clericale şi nobiliare. Privirea Mariei se adresează episcopului, îmbrăcat în haine 
de ceremonie, care-i arată catedrala terminată ca argument al îndreptăţirii sale 
la graţia divină. Expresiile personajelor sugerează o tipologie a reacţiilor umane 
în faţa apariţiei miraculoase: teama înfricoşată a preotului îngenunchiat lângă 
episcop, devoţiunea profundă a preotului aplecat, credinţa plină de speranţă a 
episcopului- ctitor, expresiile indiferente şi absente ale personajelor din fundal. 

Scenele pictate pe bolta naosului sugerează că accesul la iertarea divină 
şi mântuire este deschis tuturor oamenilor, dar este condiţionat de felul în care 
aceştia se raportează la mesajul divin. Prima scenă, “lisus şi copiii” sugerează că 
starea de inocenţă a acestora este o calitate privilegiată de a accede la divinitate. 
Urmând exemplul Mântuitorului, episcopul Mihai Pavel acordase o atenţie 
specială tinerilor orfani şi săraci, afirmând că aceştia sunt “norodul lui şi oile 
păşunii lui”. În compoziţia următoare “ Predica de pe munte”, Iisus se adresează 
mulţimii, afirmând că sărăcia, moralitatea şi suferinţa sunt calităţile aleşilor lui 
Dumnezeu. Ultima scenă pictată are ca obiect raportarea la divinitate a categoriei 
intelectuale şi elitiste a societăţii. Reprezentarea sugerează că şi la acest nivel, 
devoţiunea şi faptele de credinţă sunt criterii ale mântuirii şi iertării divine. 

Ancadramentul pictat deasupra orgii, în extremitatea vestică a bisericii, 
are ca subiect reprezentarea corului îngeresc. Fecioara Maria apare pe fondul 
unui cer azuriu cu nori fumurii. Înveşmântată în alb şi albastru, reprezentată în 
racursi, ea ţine într-o mână o cruce înaltă, simbol al Patimilor, iar în cealaltă 
o monstranţă, simbolizând Euharistia. La picioarele sale, în atitudini variate, 
pline de mişcare şi sugestia plutirii spaţiale, sunt reprezentaţi îngeri arătând sau 
deschizând cărţile sfinte, simbol al credinţei. În dreapta compoziţiei o femeie ţine 
o ancoră, alegorie a Speranţei, iar în stânga îngerul cu inimă în mână şi femeia cu 
copil în braţe sunt alegorii ale iubirii divine şi mateme. Ca şi în pictura cupolei 
predomină irealismul, accentul pe elevația spirituală, reflectând slăvirea Mariei 
de corul ierarhiilor îngereşti. Jos, în stânga compoziţiei se poate vedea semnătura 
pictorului Antal Szirmai şi anul realizării picturii, 1892. 

În concluzie, elementele de inspiraţie occidentală au contribuit decisiv la 
crearea decoraţiei arhitecturale şi picturale a Catedralei greco-catolice “Sfântul 
Nicolae”. Dacă exteriorul monumentului reflectă adoptarea unor procedee 
decorative împrumutate din baroc (accentuarea decorativă a fațadei principale, 
ritmarea prin pilaştri, interpretarea decorativă a ordinului doric), interiorul se 
distinge prin frescele neobaroce datorate pictorului Antal Szirmai. Naturalismul, 
redarea mişcării, gesticii, fizionomiei, sugestia plutirii spaţiale, iluzia spaţiului 
celest, suprasenzorial, exprimarea psihologiei, peisajul reflectă opţiunea artistului 
pentru limbajul pictural occidental. 


B.PICTURA DE ALTAR 


a.Palatul episcopal romano-catolic și Bazilica romano-catolică 

În perioada barocului picturile de altar respectau preceptele recomandate 
pictorilor de Conciliul de la Trento, punând însă în valoare şi talentul, imaginaţia, 
virtuozitatea tehnică atinsă de aceştia. Adevărat centru spiritual al bisericii, 
altarele erau cel mai adesea creaţia individuală a artistului, oferind în acelaşi timp 
o imagine concludentă asupra mentalităţii şi credințelor epocii”?. 

Un exemplu tipic de scenografie barocă este pictura de altar “Sfântul Carlo 
Borromeo rugându-se pentru salvarea oraşului Milano de epidemia de ciumă '”* 
(Fig. nr. 84), realizată de pictorul bavarez Johann Nepomuk Schăpf pentru Capela 
consacrată sfântului în Palatul episcopal romano-catolic din Oradea (c.1776). 
Situată în centrul unui cadru arhitectonic, delimitat de pilaştri cu capiteluri 
compozite şi poleite, pictura de altar îl reprezintă pe Sfântul Carlo Borromeo 


742 Râdos Jen6, Magyar oltârok | Altare maghiare], Budapesta, 1938, p. 10 
743 “Sfântul Carlo Borromeo oferindu-se pe sine ca victimă de ispășire pentru salvarea orașului 


Milano de epidemia de ciumă 

îngenunchiat, rugându-se la baza unui sarcofag redat în grisaille. Opţiunea pentru 
acest sfânt nu este întâmplătoare, el fiind considerat de Biserica romano-catolică 
ca modelul cel mai elocvent al episcopului promotor al reformismului catolic 
din perioada Conciliului de la Trento. În acelaşi timp, sfântul a fost considerat 
protectorul episcopilor catolici. 

Figura spiritualizată a sfântului se detaşează monumental în cadrul picturii 
de altar a Capelei, ocupând prim-planul compoziţiei. Înveşmântat într-o mantie 
roşie, Carlo Borromeo este reprezentat îngenunchiat, cu mâinile împreunate pentru 
rugăciune pe treptele unui altar, reprezentându-l pe lisus răstignit. Sarcofagul pictat 
la baza compoziţiei este decorat în grisaille cu un relief reprezentând Spălarea 
picioarelor apostolilor. La picioarele sfântului, pe treptele altarului, se află Biblia, 
simbol al credinţei, pălăria roşie de cardinal şi un craniu, aluzie la propria viaţă, 
frântă dramatic la doar 46 de ani, dar şi la motivul baroc al vremelniciei condiţiei 
umane. Virtuţile rugăciunii, sfinţenia personală a personajului sunt evidenţiate 
de prezenţa miraculoasă a îngerului îngenunchiat în colţul stâng al compoziţiei, 
care reeditează gestica sfântului într-o atitudine de implorare. Un fascicol de 
lumină aurie, care pomeşte din registrul superior, din dreapta tabloului, pune în 
relief figura sfântului, statuia cu corpul răstignit al lui lisus şi mai ales, chipurile 
îngerilor reprezentaţi în adoraţie faţă de Mântuitor. 

Cu semnificaţia de altar şi hram al Capelei, reprezentarea transpune 
rugăciunea Sfântului Carlo Borromeo (1538-1584) într-o capelă de pe Muntele 
Varallo, loc privilegiat de pelerinaj al vremii, dar şi al arhiepiscopului italian. 
Pentru a scăpa oraşul Milano de flagelul epidemiei de ciumă, Carlo Borromeo 
a organizat el însuşi numeroase procesiuni şi pelerinaje în acest loc special din 
Italia. Aici exista, încă din Evul Mediu, o adevărată devoțiune populară față de 
Patimile lui lisus, un Drum al Crucii, în jurul căruia s-au construit în timp o 
mulțime de biserici şi capele, decorate cu picturi şi sculpturi inspirate din viaţa lui 
lisus'+. Ele au fost organizate în strânsă legătură cu meditaţia franciscană asupra 
celor 14 opriri (Statio) din Calea Crucii (Via Dolorosa) din Ierusalim. 

În calitatea sa de arhiepiscop de Milano, Carlo Borromeo s-a ocupat de 
reorganizarea “Muntelui Varallo”": în conformitate cu recomandările Conciliului 
de la Trento, care a consacrat importanţa conferită imaginilor sacre în educarea 
credincioşilor. Locul preferat de rugăciune al arhiepiscopului Carlo Borromeo 


744Călugărul franciscan Bernardino Caimi, custode al Sfântului Mormânt din Lerusalim (din 
1478), şi-a dorit să reproducă Locurile Sfinte de la lerusalim pe colina Varallo, pentru o mai mare 
comoditate şi accesibilitate a pelerinilor. Astfel, credinciosul putea să retrăiască spiritual, cu aceeaşi 
intensitate, etapele vieţii lui Hristos, relatate în imaginile şi sculpturile patetice ale capelelor, Apud 
Luigi Lanzi, Sacri Monti e Dintorni, Studi sulla cultura religiosa e artistica della Contrariforma, 2005 
745Carlo Borromeo a intervenit în 1568 în soluționarea diferendelor dintre călugării franciscani, 
administratorii lăcașurilor sacre și comunitatea locală 

era Capela “Sfântului Mormânt” din Varallo, unde, într-o nişă, protejată printr-un 
grilaj, a fost aşezată o piatră originală, adusă de la Sfântul Mormânt. De altfel, 
Capela de la Varallo, finalizată în anul 1491, era o transpunere miniaturală şi 
o imitație perfectă a celei din Ierusalim. Carlo Borromeo a venit să se roage la 
Varallo în 1571, 1574, 1578, când a adus rugăciuni de mulțumire pentru sfârşitul 
epidemiei. Pentru el Muntele Varallo era “Noul Ierusalim”, un loc ideal de 
meditaţie asupra Patimilor şi de comuniune spirituală cu lisus. Multe picturi şi 
gravuri baroce”, inclusiv pictura de altar din Capela Palatului baroc din Oradea, 
au fost inspirate de rugăciunile şi viziunile sfântului din acest loc special. Faptul 
că Johann Nepomuk Sch&pf a transpus în pictură locul preferat de rugăciune al 
lui Carlo Borromeo rezultă din reprezentarea picturală a crucifixului cu corpul lui 
lisus răstignit, precum şi a sarcofagului redat în grisail/e, elemente ce se aflau în 
Capela din Varallo. 

Interiorul Capelei Palatului baroc din Oradea reproducea prin toate 
elementele sale componente ambianța de rugăciune şi meditaţie preferată a 
arhiepiscopului italian. Organizarea interioară a Capelei, cu accent pe imaginea 
sfântului în rugăciune exprimă convingerea, adânc înrădăcinată a omului baroc, 
potrivit căreia sfinţii continuau să-şi exercite şi după încetarea existenţei terestre, 
calitatea de intercesori şi protectori privilegiați în medierea dintre planurile uman- 
divin, terestru-celest. Ca aluzie la credința în miracolul, de origine divină, al 
încetării epidemiei, pictura de altar, la fel ca şi sarcofagul simbolic aveau menirea 
de a reproduce în interiorul Capelei din Oradea, elemente considerate în mentalul 
epocii ca fiind apotropaice şi salvatoare, într-o perioadă în care populaţia oraşului 
se simţea încă ameninţată de revenirea epidemiilor de ciumă. 

Unul din cei mai activi arhiepiscopi din perioada catolicismului post- 
tridentin, Carlo Borromeo s-a bucurat de o deosebită preţuire în cadrul instituţiei 
Collegium Germanicum Hungaricum, la care a studiat şi episcopul Patachich 
Adăm, după transferul său la Kalocsa”. 

Fundalul picturii de altar aduce în atenţia privitorului victimele epidemiei 
de ciumă din Milano, pentru care Sfântul Carlo Borromeo şi-a sacrificat propria 
viață. În depărtare, prin deschiderea unei arcade, se zăresc oameni purtând 
cadavrele victimelor epidemiei. Acest registru, care pare învăluit în ceaţă, 
sugerează atmosfera de confuzie, angoasă, dezolare, amplificând realitatea crudă 
a momentului. Tonalitatea generală a tabloului este sumbră, în tonuri de brun 
Şi gri, în acord cu caracterul dramatic al temei. Singura culoare dinamică este 
roşul mantiei, aluzie la funcţia personajului şi simbol al sacrificiului. Pentru a reda 


746Ludovico Carracci, “Sfântul Carlo Borromeo la Sfântul Mormânt din Varallo”; Antonio 
Carracci, “Sfântul Carlo Borromeo cu un înger”(Roma) 
747Bitskey Istvân, Piispâk6k, ir6k, kânyvtârak [Episcopi, scriitori,biblioteci], Eger, 1997, p. 92 

cea de-a treia dimensiune, autorul recurge atât la perspectiva cromatică, cât şi la 
micşorarea personajelor. 

Compoziţional, lucrarea îmbină două planuri existenţiale: terestru, 
reprezentat prin oamenii confruntaţi cu realitatea nemiloasă a epidemiei şi celest, 
dominat de apariţia miraculoasă a îngerilor care adoră pe lisus. Legătura celor 
două planuri se realizează prin intermediul sfântului, al cărui chip transfigurat 
spiritual şi înconjurat de o lumină difuză, reflectă comuniunea spirituală neîncetată 
cu divinitatea. Sensul întregii reprezentări picturale este implorarea graţiei divine, 
recursul plin de credinţă la intercesiunea sfinţilor şi a îngerilor. Semnificația 
întregii compoziţii se axează pe ideea barocă de miracol, credință ardentă şi 
intercesiune a sfinților”*. 

Unele detalii ale compoziţiei, ca redarea perspectivei prin deschiderea 
unei arcade în stânga lucrării, coloanele asociate cu motivul draperiei, îngerul 
reprezentat în punctul cel mai înalt al scenei, reprezentarea sfântului pe treptele 
unui altar, îngerul îngenunchiat în stânga, prezenţa crucifixului cu trupul lui 
Hristos sunt prezente şi în lucrarea “Sfântul Carlo Borromeo”, realizată de Tiepolo 
în anii 1767-1769. Şi în pictura de altar a lui Guercino (1613-1614), Sfântul 
Carlo Borromeo e reprezentat rugându-se în genunchi în fața unui crucifix cu 
lisus răstignit, în alte cazuri episcopul ţine în mână crucifixul, devenit unul din 
atributele sale. 

Recuzita teatrală a barocului”* cuprinde treptele iluzioniste ale altarului 
prin care spectatorul este integrat scenei descrise, fiind invitat să se alăture cu 
credinţă şi să beneficieze de rugăciunea sfântului din imagine, la care participă 
deopotrivă, îngerul îngenunchiat din prim-plan. Draperia învolburată teatral, 
ponderea covârşitoare a elementelor arhitecturale pictate în grisaille (colonada, 
antablamentul, soclul cu reliefuri al altarului cu lisus răstignit, arcada prin care se 
introduc în tablou alte detalii arhitecturale în grisaille ale oraşului pustiit de ciumă), 
clarobscurul misterios, care delimitează intervenţia registrului supranatural, urna 
şi craniul ca aluzie la fragilitatea vieţii, dramatismul scenei din fundal, sunt 
elemente tipice viziunii teatrale baroce asupra vieţii şi morţii, reflectând credinţa 
omului baroc în realitatea miracolului, necesitatea şi importanţa intercesiunii 


748Agata Chifor, Limbaj baroc în pictura Capelei Palatului episcopal romano-catolic din Oradea, 
în Biharea, XXII-XXIII, 1995-1996, Editura Muzeului Țării Crișurilor, Oradea, 1999, p. 149-162; 
Agata Chifor, Barocul cultural-artistic în Oradea, Teză de doctorat, Universitatea “Babeș-Bolyai”, 
Facultatea de Istorie şi Filosofie, Cluj -Napoca, 2005, p. 216-221; Agata Chifor, Oradea barocă, 
Editura Arca, 2006, p. 179-182; Agata Chifor, Theatrum Mundi în pictura barocă orădeană, în vol. 
Fragmentarium. Studii interdisciplinare în onoarea lui Aurel Chiriac (coord. Gabriel Moisa, loan 
Goman, Sorin Şipoș), Editura Muzeului “Ţării Crișurilor Oradea, 2016, p. 264-265 

749Agata Chifor, Theatrum Mundi în pictura barocă orădeană, în vol. Fragmentarium. Studii 
interdisciplinare în onoarea lui Aurel Chiriac (coord. Gabriel Moisa, loan Goman, Sorin Şipoș), 
Editura Muzeului "Țării Crişurilor Oradea, 2016, p. 260-288 

sfinţilor. Asemenea unui regizor sau scenograf baroc, pictorul asociază secvenţe 
ce explică vizual puterea şi importanţa rugăciunii făcute cu credinţă şi smerenie, 
invitând privitorul să conlucreze cu imaginea, să se alăture scenei din tabloul 
de altar şi să experimenteze în propria viaţă miracolul relatat prin intermediul 
imaginii. 

Pentru un mai mare impact emoţional, artistul redă în fundalul picturii 
o secvenţă a oraşului Milano sub efectele devastatoare ale epidemiei de ciumă. 
Desprins din lumea reală, acest cadru este un mic tablou inserat scenografic în 
pictura de bază, în interiorul unei arcade, cu rolul de fereastră spre un eveniment 
dramatic din istoria oraşului, epidemia de ciumă din 1576-1578. Scena descrisă 
în fundal reflectă gustul tipic baroc pentru descrierea naturalistă a morţii, dramei 
şi suferinţei, sugerate prin imaginea haotică, dezolantă a cadavrelor suprapuse, 
în combinaţie cu disperarea femeilor ce-şi plâng rudele, dar şi un fragment din 
procesiunea preoţilor cu prapori, care se roagă cu credinţă pentru salvarea oraşului 
de epidemie. 

Alegoriile pictate în medalioane pe tavanul Capelei sunt şi ele o aluzie la 
“Bunul păstor”, cel care-şi dă viața pentru oile sale în textul evanghelic. Acesta 
este identificat simbolic cu lisus, dar şi cu episcopul Carlo Borromeo, devotat 
până la sacrificiu credincioşilor din eparhia sa. 

Analizând epidemiile de ciumă din Occident ca episoade de panică 
colectivă, istoricul Jean Delumeau evidenţiază atmosfera de fervoare religioasă 
generată de acestea, concretizată în procesiuni şi penitenţe colective, precum şi în 
popularitatea deosebită a sfinţilor protectori împotriva flagelului. Devotamentul 
episcopului Carlo Borromeo în timpul epidemiilor de ciumă de la Milano din 1575 
şi 1630, alături de credinţa maselor în posibilitatea miracolului şi intercesiunea 
sfântului explică promovarea oficială a cultului său de papalitate şi iezuiţi”. 

Asemenea pieselor de teatru şi operă, personajele care apar în picturile 
altar sau de şevalet în stil baroc sunt nişte “actori, care interpretează roluri bine 
definite. După modelul teatrului, artistul baroc transpune în limbaj pictural o 
întreagă tipologie caracterologică, ce exteriorizează în modul cel mai explicit din 
punct de vedere vizual, o gamă largă de sentimente, emoții şi reacţii. Împrumutate 
din lumea teatrului şi a operei, fizionomia şi gestica personajelor devin mult mai 
elocvente decât în perioada anterioară pentru ilustrarea emoţiilor şi sentimentelor 
umane. Pictorii transpun în propriul tablou tipologii curente în epocă referitoare la 
caracterele umane şi modalitatea de exteriorizare a unor emoţii distincte. Astfel, 
credinţa, evlavia, extazul mistic, adoraţia, implorarea, îndoiala, deznădejdea, 
disperarea, tristeţea, durerea, compasiunea, mila, iubirea îşi cuceresc în pictura 


750Jean Delumeau, Frica în Occident(sec. XIV-XVIII). O cetate asediată, |, Editura Meridiane, 
Bucureşti, 1986, p. 238 

barocă propria iconografie, definită de expresivitatea figurii şi elocvenţa gesturilor, 
sistematizată de teoreticieni ca Lomazzo, Francisco de Osuna, Vicente Carducho, 
Le Brun etc.” 

Gruparea scenografică a personajelor, patetismul gesturilor, dramatizarea 
atitudinilor, fizionomiile animate de emoția trăirilor, conexiunea privirilor sunt 
scoase în evidenţă prin concentrarea luminii asupra figurilor principale ale acţiunii. 

În arta barocă este evidentă deopotrivă, importanța nouă acordată 
credinciosului, conceput ca parte activă a unui dialog pictural cu conotaţii afectiv- 
emoţionale”. Alături de continua umanizare a persoanelor sacre, o modalitate 
teatrală de implicare a privitorului în ambianța psihologică a tabloului o constituie 
introducerea frecventă în pictură a unui personaj-martor. Participant la experienţa 
mistică sau acţiunea dramatică, martor al prezenţei persoanelor sfinte, acesta 
se defineşte prin faptul că priveşte în exteriorul tabloului. Cu o gestică retorică 
împrumutată din teatru, el invită spectatorul din lumea terestră să intre în universul 
imaginar al tabloului, să trăiască şi să experimenteze adevărurile de credinţă, să-şi 
asume un rol pe marea scenăa lumii spirituale în care actorii sunt însuşi Dumnezeu, 
Sfânta Treime, lisus, Fecioara Maria, sfinţii şi îngerii. Unul din cele mai originale 
şi elocvente exemple de utilizare a scenografiei teatrale în cadrul artei religioase 
baroce îl constituie decorația interioară a Abației benedictine din Weltenburg. 
În interiorul Bisericii abaţiale este reprezentat sculptural, în stuc pictat, artistul 
Cosmas Damian Asam. În acest caz, artistul însuşi este personajul-martor al epocii 
baroce. Îmbrăcat în costum de epocă, cu perucă, el invită privitorul, cu o gestică 
retorică, să pătrundă în spaţiul sacru al bisericii şi să-i aprecieze impresionanta 
frescă, pe care a pictat-o pe cupola edificiulu în anii 1720-1721”. 

Cele mai relevante exemple de retorică barocă din Colecţia Muzeului Țării 
Crişurilor sunt “Împărtăşania apostolilor” din cercul lui Francesco Trevisani'5 
şi “Sfânta Familie” de Pietro Marchesini', ambele din Colecţia Muzeului Ţării 


75 1Victor leronim Stoichiţă, op.cit., p. 202-215 

752Pentru scopul persuasiv al artei baroce, vezi şi Giulio Carlo Argan, “Retorica” și arta barocă 
(1955), în vol. De la Bramante la Canova, Editura Meridiane, Bucureşti, 1974, p. 166-174 

753Yves Bottineau, L Art Baroque, Editions Citadelles 2Mazenod, 1986-2005, p. 87; https://www, 
raoul-kieffer.net/Weltenburg-Abbey 

754 Registrul de pictură al M.TC., Împărtășania apostolilor, ulei pe pânză,730 x 510mm, nesem- 
nat, nedatat, Colecţia Muzeului Ţării Crişurilor Oradea; Agata Chifor, Arhetipuri ale imagisticii 
devoționale baroce în lucrări din Școala italiană (Colecţia Muzeului Țării Crișurilor), în Biharea, 
XLIII, Editura Muzeului Ţării Crişurilor, Oradea, 20 16, p. 131-137,il. la p. 146-147 

755 Registrul de Pictură al MTC: Pietro Marchesini, Sfânta Familie, ulei / pânză, 1845x1395mm, 
semnat dreapta jos cu negru Pietro Marchesini, datat 1734, Prov. Transfer de la Muzeul de Artă 
al României; Agata Chifor, Alegorie și simbol în lucrarea Sf. Familie de Pietro Marchesini, în vol. 
Annual Congress of the American Romanian Academy of Arts and Sciences, University of Oradea, 
2002, vol II, p. 1022-1023; Agata Chifor, Arhetipuri ale imagisticii devoționale baroce în lucrări 

Crişurilor. În aceste tablouri, unul dintre apostoli, respectiv, Iosif sunt personajele- 
martor, care invită spectatorul, atât prin intermediul privirii, cât şi prin gestica 
elocventă, să intre în spațiul imaginar al picturii, parcurgând treptele din prim- 
planul lucrării, pentru a îngenunchia în fața lui lisus şi a lua parte la Împărtășania 
apostolilor, respectiv adoraţia Pruncului, reprezentate în cadrul compoziţiei. De 
altfel, toate personajele, sacre sau profane, implicate în cele două tablouri sunt 
redate în ipostaze specifice devoţiunii, aşa cum au fost codificate în tratatele de 
fiziognomie ale vremii: “Devoțiunea: în genunchi, cu mâinile împreunate sau 
ridicate către cer, ori la înălțimea pieptului, cu capul ridicat, ochii înălțaţi scăldaţi 
în lacrimi sau plini de bucurie... uneori prostermat direct pe pământ...cu chipul 
aproape atingând pământul... "95. 

Transpunerea viziunii teatrale este evidentă în gruparea scenografică 
a personajelor, cu scopul de a oferi privitorului o imagine cu virtuți educative, 
aşa cum era promovată de iezuiţi. Dispuse în cerc în jurul lui lisus în scena 
“Împărtăşaniei apostolilor“, ele dezvăluie o gamă largă de emoții şi sentimente, 
de la devoțiune, adoraţie, evlavie sinceră, implorare, revelaţie, extaz mistic, dar şi 
indiferență, calomnie, dispreț în cazul lui Iuda. În “Sfânta Familie cu Sfântul loan 
Botezătorul copil”, pictorul Pietro Marchesini (1692-1757), reprezentant al Şcolii 
din Pistoia, propune o viziune tipic barocă asupra adoraţiei Pruncului lisus şi a 
Sfintei Familii, sentiment vizibil pe chipul şi în gestica personajelor ce converg 
spre lisus. 

Un alt procedeu influenţat de teatru, utilizat frecvent în pictura de altar 
este eclerajul direcționat, cu efecte contrastante de lumină şi umbră. Alături de 
gruparea scenografică a personajelor, care de obicei gravitează în jurul unui centru 
de interes major, clarobscurul evidenţiază elementele de maximă semnificaţie 
spirituală ale lucrării, prezența sau apariția miraculoasă a persoanelor sfinte şi 
a îngerilor. Asemenea unui regizor de teatru, pictorul baroc redă draperii pe 
scena reprezentată în tablou, direcționează lumina asupra fețelor şi gesturilor 
personajelor pentru a scoate în evidenţă tipologii specifice devoţiunii, ca evlavia, 
adoraţia, smerenia, elanul mistic, pocăinţa (picturile de altar ale Bazilicii romano- 
catolice din Oradea: “Înălțarea la cer a Fecioarei Maria”(1779), “Sfânta Familie” 
(1778), “Sfântul Ladislau” (1778) de renumitul pictorul austriac Joseph Vincenz 
Fischer (1729-1810), “Sfânta Treime”(1780), “Sfântul loan Nepomuc”, “Sfântul 
Evanghelist loan” , “Viziunea Sfântului Ştefan” de Johann Ignaz Cimbal (1722- 
1795), “Martiriul Sfintei Barbara”, “Răstignirea” (1786), “Martiriul Sfinţilor 
apostoli Petru şi Pavel”, respectiv “Triumful Arhanghelului Mihail asupra 


din Școala italiană (Colecţia Muzeului Țării Crișurilor), în Biharea, XLIII, Editura Muzeului Ţării 
Crișurilor, Oradea, 2016, p. 138-143, il. la p. 148-149 
756 Victor Ieronim Stoichiţă, op.cit. p. 202 

îngerilor rebeli”, de renumitul pictor sârb Teodor Ilic Cesljar (1746-1793). 

Cele mai reprezentative pentru scenografia picturii de altar în stil baroc din 
Oradea sunt altarele din Catedrala romano-catolică a oraşului, situate în capelele 
care flanchează pe două şiruri, nava centrală a bisericii. 

Cele mai realizate din punct de vedere tehnic, compozițional şi artistic 
sunt pictura altarului central “Înălţarea la cer a Fecioarei Maria” şi altarele din 
transeptul bisericii: “Sfântul Ladislau angajându-se să construiască Catedrala 
romano-catolică din Oradea în faţa Fecioarei Maria”, respectiv “Sfânta Familie”, 
toate executate de pictorul austriac Joseph Vincenz Fischer (1729-1810). 
Considerat unul din cei mai importanţi pictori vienezi din şcoala academistă a 
secolului al XVIII-lea, acesta s-a născut în 1729 la Fiirstenzell în Bavaria. Din 
1749 s-a format în ambianța Academiei de pictură din Viena, realizând copii 
după picturile de altar ale lui Pittoni, Sebastiano Ricci şi Paul Troger, artişti 
care au marcat perioada de început a creaţiei sale“. O influenţă hotărâtoare în 
cariera sa de pictor au avut-o studiile în Italia, începute în 1753 în atelierul lui 
Giambettino Cignarolina şi mai ales contactul cu arta lui Tiepolo, ultimul mare 
reprezentant al picturii monumentale de expresie barocă. În 1760 a devenit 
membru al Academiei de pictură vieneze în calitatea de pictor istoric, iar din 
1764 profesor de arhitectură, optică, perspectivă şi desen arhitectural la aceeaşi 
Academie'*. A realizat pictura plafonantă a bisericii Chiemseer Hof din Salzburg 
Şi fresca arhitecturală a Bibliotecii din Klosterbruck, unde a colaborat cu Franz 
Anton Maulbertsch”. Împreună cu acesta a pictat plafonul şi pereții Capelei din 
Hofburg-ul vienez (1722), după o schiţă de Paccassis. Cea mai reuşită lucrare a sa 
este considerată fresca Bisericii Dianei din Laxenburg, realizată în 1766 în stilul 
lui Tiepolo. A decorat cu fresce şi mănăstirea barnabiţilor din cartierul Mariahilf 
din Viena. Situată sub semnul eclectismului, creația sa picturală s-a desfăşurat 
prioritar la Buda şi Pozsonyi. Este autorul picturii plafonante a salonului principal 
din Castelul regal din Buda, reprezentând Alegoria “Celor patru facultăţi” precum 
şi a altarului Capelei Sigismund, înfăţişându-l pe “Sfântul Ştefan” (1769). La 
Pozsonyi a pictat fresca iluzionistă a pereţilor laterali ai Capelei, precum şi 
pictura plafonantă a pavilionului din grădina regală cu reprezentarea lui Apolo 
şi a muzelor. A decorat cu fresce clădirea Universităţii din Târnavia şi a executat 
numeroase picturi de altar pentru biserici din Ungaria (Szekesfehervâr, Szlâtina) 
şi Transilvania”. 


757 Jane Turner (editor), The Dictionary of Art, XI, 1996, p. 122-123 

758 Biro Jozsef, op. cit., p.50 

759 La Elfriede Baum, Katalog des Osterreichischen Barockmuseums im unteren Belvedere in Vien, 
I, 1980, p. 166 apare forma Joseph Vinzenz Fischer 

760 Gedenkausstellung von Stephan Dorffmaister, p. 309 

761Garas Klăra, op. cit., p. 219 

Picturile de altar realizate de artist pentru Catedrala romano-catolică din 
Oradea datează de la sfârşitul secolului al XVIII-lea, perioadă în care pictorul 
a receptat tendinţa clasicizantă a barocului târziu austriac. Realizate la cererea 
expresă a Mariei Tereza între 1778-1779, ele reflectă ipostaze ale cultului marial 
în perioada de propagare a Contrareformei în Transilvania”*. 

Condiţia Mariei de mamă a lui lisus în viaţa terestră, respectiv intercesoare 
pentru mântuirea oamenilor şi stăpână a cerurilor în existența celestă, a generat 
în artă reprezentări variate. În timp ce pictura Bisericii răsăritene a respectat cu 
fidelitate canoanele transmise de tradiţie prin intermediul Erminiilor, în Occident 
împrejurările istorice diferite, în special impactul Renaşterii, au deschis calea 
unei evoluţii mult mai independente a picturii religioase în ciuda destinaţiei 
sale cultice. Premisele acestei evoluţii diferite au fost procesul de umanizare a 
reprezentărilor sacrului, precum şi pătrunderea în domeniul picturii religioase a 
limbajului formal al artei profane. 

Pictura altarului central al Bazilicii, reprezentând “Înălțarea la cer a 
Fecioarei Maria”*: a fost realizată iniţial de Johann Nepomuk Schăpf. În condiţiile 
în care lucrarea acestuia a fost respinsă, în 1779 comanda i-a fost încredinţată lui 


762 Agata Chifor, Ipostaze ale cultului marial în pictura lui Joseph Vincenz Fischer, în Cele Trei 
Crișuri (red. Dr. Viorel Faur), An IX, nr. 11-12, nov.-dec., 1998, p. 8-9; Agata Chifor, Limbaj baroc 
și Contrareformă în pictura de altar din Catedrala romano-catolică din Oradea, în vol. Studii și 
comunicări, 4-5, Arad, 1999, p. 306-321; Agata Chifor, Barocul cultural-artistic în Oradea, Teză de 
doctorat, Universitatea “Babeş-Bolyai”, Facultatea de Istorie şi Filosofie, Cluj-Napoca, 2005, p. 227- 
235; Agata Chifor, Arhetipuri ale imagisticii devoţionale în pictura barocă din Oradea, în Analele 
Universităţii Oradea, Fasc. Arte Vizuale, vol. III, Editura Universităţii Oradea, 2006, p.128-141; 
Agata Chifor, Oradea barocă, Editura Arca, 2006, p. 187-192 

763 Deşi tema Adormirii Maicii Domnului a fost preluată şi în arta occidentală fiind prezentă în 
pictura gotică şi renascentistă (Fra Angelico, Orcagna, Domenico Ghirlandajo), în acest spaţiu 
a apărut o variantă iconografică distinctă, inspirată din existenţa celestă a Mariei. După tradiţia 
occidentală, la trei zile după moarte, Sfânta Fecioară a fost ridicată cu trupul la cer ca şi Fiul ei, 
moment celebrat prin sărbătoarea marială Assumptio Beatae Mariae Virginis. Din punct de vedere 
iconografic, în pictura occidentală înălţarea la cer a sufletului Mariei este redată sub forma înălțării 
la cer a trupului acesteia. Din intenţia de a transpune vizual glorificarea celestă a Mariei s-au 
constituit în timp două variante iconografice specifice artei occidentale: Înălțarea la cer a Fecioarei 
Maria, respectiv Încoronarea Fecioarei. Tema iconografică Înălțarea la cer a Mariei ilustrează 
momentul în care Maria înconjurată de îngeri se înalță în slavă, îndreptându-se spre împărăţia 
cerurilor. Reprezentată de pictorii Renașterii (Matteo di Giovanni, Fra Angelico, Ghirlandajo, 
Andreea del Sarto, Tizian), tema a fost reluată în epoca barocului, perioadă în care se identifica 
cu programul estetic al Contrareformei de a transporta gândul privitorului de la realitatea terestră 
spre una superioară, supranaturală (Rubens, Pittoni, Maulbertsch, Tiepolo). La fel ca şi Învierea 
şi Înălțarea Mântuitorului, tema Înălţării la cer a Fecioarei Maria era un pretext de a demonstra, 
prin intermediul imaginii, realitatea credinţei într-o existenţă viitoare după moarte (Agata Chifor, 
Imaginarul sacru la Oradea între tradiţie bizantină şi baroc, Editura Arca, Oradea, 2008, p. 41- 
43) 

Joseph Vincenz Fischer. Executată în stilul lui Tiepolo şi Sebastiano Ricci, pictura 
ilustrează tema iconografică occidentală a glorificării Mariei în existenţa sa celestă. 
Moartea şi ridicarea la cer a Fecioarei a generat interpretări şi reprezentări plastice 
distincte în spiritualitatea răsăriteană şi cea catolică. În biserica răsăriteană subiectul 
a fost reprezentat predilect prin tema consacrată a “Adormirii Maicii Domnului”. 
Respectând canoanele bizantine, ea reprezintă momentul în care Maria, întinsă pe 
patul mortuar, înconjurată de apostoli, îşi dă sufletul, care este primit de lisus sub 
forma unui copil înfăşat. În iconografia occidentală, reprezentările plastice vor fi 
mult mai bogate, punând accent pe glorificarea Mariei şi începutul existenţei sale 
celeste în împărăţia lui Dumnezeu. În acest sens, sunt semnificative două teme 
devenite proprii catolicismului: Înălțarea la cer a Fecioarei Maria, respectiv 
Încoronarea Fecioarei. Tema iconografică Înălțarea la cer a Mariei ilustrează 
momentul în care Maria, înconjurată de îngeri, se înalţă î în slavă, îndreptându-se 
spre împărăţia cerurilor. La fel ca şi Învierea şi Înălțarea Mântuitorului, tema 
ridicării la cer a Fecioarei Maria era un pretext de a demonstra, prin intermediul 
imaginii, realitatea credinţei într-o existență viitoare după moarte. În concepția lui 
Rosario Assunto, finalitatea reprezentărilor baroce era aceea de a abolimoartea ca 
negare a vieţii în toate aspectele sale, de a oferi o imagine veridică şi convingătoare 
a lumii nevăzute”. În acest sens, tema se identifica cu programul estetic al 
Contrareformei de a transporta gândul privitorului de la realitatea terestră spre una 
superioară, supranaturală. Înălţarea la cer a Mariei, la fel ca şi cea a Mântuitorului, 
simboliza triumful vieţii asupra morţii. 

“Înălţarea la cer a Fecioarei Maria” (Fig. nr. 85) de Joseph Vincenz Fischer 
ilustrează momentul în care Fecioara Maria, înconjurată de îngeri, se înalță în 
slavă, îndreptându-se spre împărăţia cerurilor. Pictura se caracterizează printr-o 
structură compoziţională tipic barocă, bazată pe alăturarea a două registre. 
În prim- plan, într-un registru terestru, sunt reprezentaţi apostolii, dispuşi în 
semicerc în jurul mormântului gol. Bine individualizate, portretele lor sunt un 
prilej de a explora psihologia miracolului. O parte dintre ei au privirile concentrate 
asupra mormântului gol, într-o expresie de adâncă meditaţie. Ceilalţi au privirile 
îndreptate în sus, asistând extaziaţi la miracolul Înălţării Fecioarei. Pe feţele şi în 
gesturile lor se citeşte întreaga gamă a trăirilor umane, de la consternare şi teamă, 
până la speranţă, implorare şi devoțiune profundă. Dialogul dramatic al gesturilor 
reflectă tendinţa specific barocă de a recurge la scenografia teatrală. Dacă în 
registrul inferior predomină umanizarea figurilor, exprimată printr-o redare 
diferențiată a vârstei, fizionomiei şi trăirilor, registrul celest sugerează un spaţiu 
ideal, definit prin imponderabilitate şi luminozitate, atribute ale apartenenţei la o 


764 Rosario Assunto, Universul ca spectacol, Editura Meridiane, Bucureşti, 1983, p. 163 


262 


https://biblioteca-digitala.ro 


realitate superioară, supranaturală. Acest registru este dominat de figura Mariei; 
reprezentată în slavă, plutind printre nori, ea se îndreaptă spre un spaţiu luminos, 
simbolizând transcendenţa, redat pe fondul unui subtil degradeu albăstrui. 
Opoziția dintre lumina divină şi obscuritatea profană este frecventă în pictura 
barocă de altar, fiind valorificată cu efecte scenografice deosebite în creaţia lui 
Riberra şi Rembrandt. Obscuritatea şi semiobscuritatea au fost utilizate în arta 
barocă pentru a simboliza vizual întâlnirea cu misterul divin. 

Imateriale, culorile veşmintelor sale (albul rochiei şi albastrul pelerinei), 
exprimă detaşarea faţă de lume şi nivelul înalt al trăirii ei interioare. Din punctul 
de vedere al semnificației mistice, albul este prin excelenţă culoarea teofaniei, 
a stării de graţie rezervată acelora care l-au cunoscut pe Dumnezeu. Albastrul, 
simbolul cerului, al irealităţii, exprimă în acelaşi timp atracţia spre infinit, setea 
de supranatural. Dematerializarea fiinţei Mariei este reflectată şi prin aureola 
luminoasă, care-i înconjoară capul şi expresia chipului, transfigurat de extazul 
mistic. Semn al sfinţeniei, aureola simbolizează iradierea lumii supranaturale, 
indicând proiectarea exclusivă spre supranatural. La picioarele sale se află 
semiluna, atribut al Mariei ca regină a cerurilor, preluat din Apocalipsa lui loan. 
Drumul spre cer al Fecioarei Maria este călăuzit de îngeri care ţin în mâini atribute 
mariale, preluate din litaniile creştine: flori de trandafir, simbol al renașterii 
mistice, flori şi cunună de crini, simbol al purității şi al abandonului mistic sub 
semnul graţiei divine. 

Folosit cu precădere în epoca barocului, procedeul de plasare a personajelor 
în înaltul cerului denotă spiritualizarea absolută a fiinţei lor, care a făcut posibilă 
transcederea morţii, ca finalitate a existenţei. Figurile îngerilor plutind, care 
formează o scarăascensională în jurul Mariei, creează impresia de fluiditate spaţială, 
de imponderabilitate. Pictura ilustrează o fină juxtapunere a tonurilor calde şi reci, 
precum Şi folosirea discretă a clarobscurului. Veşmintele apostolilor se bazează 
pe alternanţa tonurilor de roşu, verde, brun şi albastru. O parte din aceste culori se 
regăsesc şi în registrul celest, intrarea într-un alt plan existenţial fiind marcată prin 
intermediul procedeelor luministice. O ceaţă luminoasă pune în valoare corpurile 
îngerilor, conferind o strălucire argintie veşmântului Mariei. Fundalul pe care 
este proiectată înălţarea acesteia se bazează pe principiul transparenţei nuanţelor 
de albastru, luminarea diafană a acestui registru, creând impresia de mister şi 
irealitate. Plutirea îngerilor înaripaţi, mişcarea emoţională a faldurilor în zona 
superioară a compoziţiei reflectă aspiraţia barocă de a sparge cadrele compoziţiei, 
prin formula unui spaţiu deschis spre înălțimile transcendenţei. Între cele două 
planuri, aparent separate, se stabileşte atât o corespondenţă coloristică, cât şi 
una de trăire religioasă, figura apostolului plasat cel mai sus sugerând că extazul 
mistic este principala cale de comunicare cu divinitatea. 

De altfel, pictura altarului central al bazilicii este cea mai relevantă lucrare 

din perspectiva scenografiei baroce în cadrul picturii de altar din Oradea secolului 
al XVIII-lea. Nivelul superior al realizării artistice se reflectă în complexitatea 
compoziţiei baroce, desfăşurate pe două registre distincte, terestru-celest, a căror 
comunicare şi interdependenţă e redată explicit prin dialogul privirilor şi gestica 
personajelor. În conformitate cu recomandările iconografice din epoca de propagare 
a Contrareformei, o parte din apostoli privesc în sus ca martori ai Înălţării la cer a 
Fecioarei, în timp ce restul apostolilor privesc spre mormântul gol”. Prin aceasta 
se sugerează diferenţa dintre persoanele care au acces la viziunea miraculoasă, 
datorită credinţei şi a capacităţii superioare de a vedea în plan spiritual, respectiv 
cele care se încadrează în nivelul comun al percepţiei, a căror atenţie e concentrată 
asupra momentului dramatic al încetării vieţii. Toate personajele exteriorizează o 
gamă largă de trăiri şi reacţii umane, pretext pentru o abordare psihologică şi 
portretistică extrem de nuanţată, evidenţiată prin dirijarea regizorală a efectelor 
de lumină. Postura apostolului bâtrân din stânga (Sfântul Apostol Petru?), 
modalitatea de redare a corpului şi a mâinii sale reprezintă elementul de legătură 
dintre spaţiul privitorului şi spaţiul pictural. Prin intermediul unui trompe / oeil, 
artistul conferă privitorului senzaţia că acest personaj tinde să se desprindă de 
spaţiul bidimensional al picturii de altar, venind în întâmpinarea credinciosului pe 
care-l introduce astfel în ambianța psihologică a tabloului (Fig. nr. 85a). Planul 
celest, ce constituie fundalul pentru ascensiunea Fecioarei Maria este cufundat 
într-o lumină aurie, cu penumbre ce conferă o ambianţă misterioasă, prin care 
artistul îşi propune să ofere credinciosului o reprezentare cât mai verosimilă a 
acestui registru. Îngeri cu gesturi variate, ținând în mâini simboluri mariale (lujer 
de crin, trandafir, coroniţă de crini), converg în jurul Fecioarei, făcând în acelaşi 
timp legătura cu planul terestru. În timp ce unii dintre apostoli privesc în jos 
spre mormântul gol, o parte din ei asistă extaziaţi la miracolul înfăptuit chiar sub 
ochii lor. Prin intermediul gesticii şi fizionomiei, artistul descrie o psihologie tipic 
barocă a misticismului, definind raportarea colectivă şi individuală a personajelor 
faţă de de miracolul ascensiunii celeste. Ca într-o piesă de teatru sacru, personajele 
interacționează reciproc, dezvăluind o multitudine de reacţii tipic umane în faţa 
morţii. Tot asemenea pieselor de teatru şi operă ale epocii, în care se recurgea la 
tehnici de suspendare a personajelor celeste, registrul superior e definit de apariţia 
miraculoasă a îngerilor în zbor, într-un cadru scenografic ce sugerează lumina 


765Apud Victor leronim Stoichiţă, Experienţa vizionară în arta spaniolă a Secolului de Aur, Editura 
Humanitas, Bucureşti, 2011, p. 49: “ Corpul ei de slavă (al Fecioarei Maria) ar trebui să fie lipsit de 
culori, veşmintele sale, albe ca lumina, aşa cum se obișnuiește în Schimbarea la Faţă a Domnului... 
O parte dintre apostolii din jurul mormântului vor putea fi reprezentaţi privind în sus, iar alții 
privind către mormânt... fie că Înălțarea Fecioarei a fost vizibilă sau invizibilă, apostolii, prin 
revelaţia Sfântului Duh, au putut vedea ceea ce alții nu au văzut, rămânând astfel plini de admiraţie 
în fața unui lucru atât de miraculos”(Paleotti). 

divină *. 

Joseph Vincenz Fischer a reluat tema Înălţării la cer a Mariei într-o 
lucrare asemănătoare cu cea de la Oradea, realizată la Viena în 1784 şi semnată: 
“V. Fischer professor Arch. Fecit 1784”. Realizată în ulei pe cupru, pictura este o 
copie după pictura de altar din Oradea. Ilustrând aceeaşi schemă compoziţională 
pe două registre, lucrarea se deosebeşte prin exteriorizarea mai pronunţată a 
sentimentelor apostolilor, precum şi prin prezenţa unor elemente de peisaj” . 

Elaborată în ambianța picturii italiene (Tizian, G. B. Piazetta, Tiepolo), 
tema iconografică a beatificării Fecioarei Maria a cunoscut o deosebită popularitate 
pe cuprinsul întregului Imperiu Habsburgic, în strânsă legătură cu creşterea 
importanţei cultului marial. Lucrarea prezintă analogii cu pictura lui Sebastiano 
Ricci din Biserica “Sfântul Carol” din Viena, lucrare care a servit probabil ca 
sursă de inspiraţie pentru Fischer. Cele două lucrări se aseamănă prin organizarea 
compoziţională a registrului terestru în care sunt reprezentaţi apostolii în jurul 
mormântului gol. Astfel, sunt aproape identice gestica şi reprezentarea a trei 
dintre apostoli, mormântul rectangular acoperit parţial de un giulgiu alb, precum 
şi sfeşnicul cu lumânare din faţa acestuia. Pictura lui Fischer se distinge de 
aceasta printr-o încadrare mai firească în compoziţie a miracolului şi prin relaţia 
de comunicare afectivă stabilită între cele două planuri. Ea urmează tipologia 
tradiţională de reprezentare prezentă şi la Tizian, Rubens, Pittoni, Maulbertsch, 
Tiepolo. Astfel, scena este reprezentată ca un vârtej care poartă personajul 
principal, pe Fecioara Maria, până la jumătatea distanţei între locul unde este 
aşteptată de Dumnezeu şi locul unde au rămas ucenicii. 

Dacă pictura “Înălţarea la cer a Fecioarei Maria” o reprezenta pe aceasta 
în calitatea de stăpână a cerurilor, în schimb “Sfânta Familie” de acelaşi artist 
în 1778 este o scenă a devoţiunii mateme (Fig. nr. 86). Pictura îi înfăţişează pe 
Iosif împreună cu Maria şi copilul lisus, dispuşi oblic spre centrul compoziţiei. 
Concentrată asupra unui moment din existenţa terestră a Mariei şi a lui lisus, 
pictura are accente realiste. Datorită acestora, ființa sacră a Mariei este prezentă 
în ipostaza umanităţii sale. Deşi uşor idealizat, portretul Mariei este în acest caz, 


766Agata Chifor, Ipostaze ale cultului marial în pictura lui Joseph Vincenz Fischer, în Cele Trei 
Crișuri (red. Dr. Viorel Faur), An IX, nr. 11-12, nov.-dec., 1998, p. 8-9; Agata Chifor, Limbaj baroc 
și Contrareformă în pictura de altar din Catedrala romano-catolică din Oradea, în vol. Studii și 
comunicări, nr. 4-5, Arad, 1999, p. 306-321; Agata Chifor, Barocul cultural-artistic în Oradea, Teză 
de doctorat, Universitatea “Babeş-Bolyai”, Facultatea de Istorie şi Filosofie, Cluj- Napoca, 205, 
p. 228-232; Agata Chifor, Oradea barocă, Editura Arca, Oradea, 2006, p. 188-190; Agata Chifor, 
Theatrum Mundi în pictura barocă orădeană, în vol. Fragmentarium. Studii interdisciplinare în 
onoarea lui Aurel Chiriac (coord. Gabriel Moisa, loan Goman, Sorin Şipoş),Editura Muzeului Ţării 
Crişurilor Oradea, 2016, p. 269 

767 Elfriede Baum, op. cit., p. 172 

parte integrantă a unei scene familiale. În pictură surprind accentele realiste, 
împrumutate din limbajul scenelor de gen, ca redarea naturalistă a veşmintelor 
şi a fizionomiei lui Iosif, precum şi prezentarea interiorului, a mesei şi uneltelor 
de tâmplărie. În tablou este sugerat miracolul prin intermediul copilului Iisus. 
Clarobscurul baroc evidenţiază scenografic o imagine plină de realism a Sfintei 
Familii. Un halou învăluitor de lumină aurie, misterioasă şi blândă, pommeşte de 
sus, de la îngerii care domină registrul superior, se revarsă pe chipurile părinţilor 
şi aureolează capul copilului, sub forma unei lumini difuze. Învăluind misterios 
persoanele Sfintei Familii, el este o aluzie la dimensiunea sacră a acestora, adusă 
la cunoştinţa privitorului şi prin prezenţa îngerilor din registrul celest. Un înger 
din extremitatea dreaptă a registrului inferior are calitatea de personaj-martor; el 
priveşte spre credincios, invitându-l să asimileze semnificaţia spirituală a temei 
reprezentate. Se remarcă naturalismul detaliilor ce descriu uneltele şi măsuţa 
realizată în atelierul de tâmplărie al lui Iosif din locuinţa de la Nazaret; îngerul 
ce lucrează la o piesă de mobilier este un alt procedeu tipic baroc de a sugera 
coexistenţa planurilor uman-divin în viaţa cotidiană a credinciosului. 

Din punctul de vedere al tehnicii picturale, mijloacele de expresie tipic 
baroce, ca utilizarea luminii supranaturale, dispunerea scenică a îngerilor, 
coexistă cu elemente ale limbajului pictural realist. Naturalismul, una din cele 
mai importante trăsături ale picturii baroce, a influenţat şi sfera picturii de altar 
pentru a conferi un plus de veridicitate reprezentărilor. Redarea neconvenţională 
a lui Iosif şi chiar a Mariei, alături de ambianța atelierului de tâmplărie creează 
impresia de apropiere, de accesibilitate a sacrului prin expresia umană a acestuia. 
Tonalitatea generală a tabloului, bazată pe altemanţa tonurilor calde şi reci este 
sobră, în conformitate cu comandamentele Contrareformei. Expresia de adoraţie 
de pe chipul lui lisus şi al îngerilor este o confirmare a sacralităţii acestuia. 

Pictată în 1778 de Joseph Vincenz Fischer, pictura de altar “Sfântul 
Ladislau angajându-se să ridice prima catedrală romano-catolică din Oradea în faţa 
Fecioarei Maria” (Fig. nr. 87) este structurată pe două registre, cel superior fiind o 
viziune marială cu caracter miraculos. Doi îngeri în zbor intermediază între planul 
celest şi cel terestru, aducând din înaltul cerului schiţa planimetrică a catedralei 
pe care Sfântul Ladislau urma să o construiască la Oradea. Prin contraste fin 
nuanţate între intensitatea luminii aurii şi penumbră, artistul regizează momentul 
de excepţie al viziunii miraculoase. 

Compoziţia ilustrează o veche legendă referitoare la o viziune a acestui 
rege maghiar. În cadrul unui vis, regelui i s-ar fi arătat Fecioara Maria în timpul 
unei vânători şi i-a cerut să construiască catedrala episcopală romano-catolică din 
Oradea. Prezenţa profanului în acest tablou este şi mai evidentă. Registrul inferior 
surprinde un moment dintr-o posibilă scenă de vânătoare. În prim- plan apare 
Sfântul Ladislau, îmbrăcat într-o mantie roşie, pe un cal alb, însoţit de doi nobili 

Şi câini de vânătoare. Tabloul fixează momentul apariţiei miraculoase a Fecioarei 
Maria cu Pruncul, surprinzând impactul emoţional asupra personajelor. În timp ce 
pe figurile celor doi nobili seciteşteun amestec de teamă şi uimire, chipul Sfântului 
Ladislau exprimă o profundă devoțiune, consecinţă a interiorizării sentimentului 
mistic. Deasupra unei sfere, alegorie a globului pământesc, este reprezentată în 
slavă Maria cu Pruncul, flancată de îngeri. Doi dintre aceştia îi arată lui Ladislau 
un document cu planul catedralei. Registrul celest, pe care e proiectată apariţia 
miraculoasă, este diafanizat prin intermediul norilor şi al efectelor luministice 
care permit gradări foarte subtile de lumină şi umbră. O aură luminoasă înconjoară 
figura Mariei şi a copilului, marcând sacralitatea celor două personaje. Ideea 
pe care o degajă întreaga reprezentare plastică se încadrează într-o mentalitate 
tradiţională, conform căreia incursiunea cinegetică devine pretextul unui traseu 
inițiatic. 

Patru picturi de altar: “Sfântul loan Nepomuc”, “Sfânta Treime” (realizată 
în anul 1780, n.n., A.C.), “Sfântul Evanghelist loan”, “Sfântul Ştefan” sunt 
opera pictorului vienez Johann Ignaz Cimbal (1722-1795)*. Originar din Silezia 
(Bilovecz), acesta s-a format în ambianța Academiei vieneze de pictură, iar 
apoi a activat în Austria (Viena, Zvettl) şi în Ungaria în perioada de înflorire a 
picturii plafonante în stil baroc. În pictura de altar a fost influențat de pictorii Paul 
Troger, Michelangelo Unterberger, Bartolomeo Altomonte, G.B. Piazetta, iar în 
frescă de realizările clasice ale lui Daniel Gran'”. Considerat pictor academist şi 
reprezentantul tipic al unui baroc de popularizare, Cimbal s-a afirmat în domeniul 
picturii religioase, atribuindu-i-se numeroase fresce şi picturi de altar, realizate în 
provinciile Imperiului Habsburgic. La Viena a realizat picturile de altar: “Predica 
Sf. Francisc Regis” şi “Minunea Sf. Francisc Regis”(1 755) pentru Biserica iezuită 
Am Hof (Viena I), “Apoteoza Sfintei Elisabeta” (înainte de 1749) pentru Biserica 
“Sfânta Elisabeta” din Viena III, altarele “Sf. Egidiu”(1759), “Sfântul Sebastian”, 
“Sfânta Treime”(1749) pentru Biserica parohială din Viena X-Oberlaa””. A fost 
susţinut de Ordinul mizericordienilor, pentru care a şi realizat o serie de lucrări 
(decorarea cu fresce a Farmacieimizericordienilor din Brno, a Farmaciei mănăstirii 
Sfânta Elisabeta din Viena III, altarul principalal Mizericordienilor din Linz, ultima 
lucrare cunoscută a sa). Frescele sale dezvăluie consonanțţe stilistice şi formale cu 


769Agata Chifor, Barocul cultural-artistic în Oradea, Teză de doctorat, Universitatea “Babeş-Bolyai”, 
Facultatea de Istorie şi Filosofie, Cluj-Napoca, 2005, p. 236-242; Agata Chifor, Oradea barocă, 
Editura Arca, 2006, p. 192-196 

cele realizate de Cosmas Damian Asam şi Mathias Giinther, asemănări până la 
identitate formală în ceea ce priveşte schema compoziţională a Sfintei Treimi sau 
figurile de putti””. Lucrările din Ungaria au fost realizate mai ales în perioada 1768- 
1781. Astfel a pictat fresca de pe cupola bisericii parohiale din Szekesfehervâr cu 
elemente arhitecturale iluzioniste (1768), fresca bisericii din Zalacgerszeg, având 
ca subiect “Înălțarea la cer a Fecioarei Maria”(1769). La comanda episcopului 
Koller, a realizat şi subiecte de inspiraţie profană, ca peisajele ce decorează pereţii 
Palatelor episcopale din Siimeg (1769-1771) şi Veszprem (1772). A decorat cu 
fresce bisericile de la Toryszentmikl6s, Martonvâsar, Peremarton (1773-1774). 
Picturile sale de altar nu sunt importante, atât prin valoarea artistică, cât mai ales 
prin contribuţia la difuzarea unor teme şi simboluri ale Contrareformei, realizate 
într-un registru compozițional şi emoţional propriu barocului. 

După Bird Jozsef şi Garas Klâra, cele patru picturi de altar realizate de 
Cimbal pentru Catedrala romano-catolică din Oradea datează din anul 1781”. 
La pictura de altar “Sfânta Treime”, este vizibilă, însă, la o privire mai atentă, 
semnătura artistului şi anul 1780. 

Pictura de altar“ Apoteoza Sfântului loan Nepomuc””", realizată la comandă 
pentru Catedrala romano-catolică din Oradea are în centru figura sfântului, 
reprezentat spre centrul tabloului, deasupra unui nor, susţinut şi înconjurat din 
toate părţile de îngeri (Fig. nr. 88). Reevaluarea de către biserica romano-catolică 
a cultului său în perioada de propagare a Contrareformei în Transilvania nu este 
întâmplătoare, fiind explicabilă prin martirajul vicarului praghez pentru apărarea 
secretului confesiunii. Spre deosebire de alte lucrări care ilustrează execuţia 
martirului, pictura din Oradea are ca subiect răsplătirea divină a sacrificiului său în 
numele credinţei. Ea înfăţişează momentul de apoteoză al Sfântului Nepomuc, în 
care acesta se înalţă în slavă, înconjurat de îngeri, spre împărăţia cerurilor. Figura 
sa, cu ochii îndreptaţi spre lumina din înaltul cerului, exprimă o aşteptare plină 
de speranţă şi credinţă. Sfântul este reprezentat conform iconografiei consacrate, 
îmbrăcat în haine modeste de canonic, de culoare brun-cenuşie, purtând la gât 
un şnur cu semnul crucii. În mâna stângă, lăsată jos, ţine bereta, iar în dreapta 
crucifixul, sprijinul său în faţa morţii şi simbol al suferinţei ca justificare pentru 
primirea în Împărăția lui Dumnezeu. Martirul este reprezentat îngenunchiat, în 
atitudine de rugăciune, cu ochii ridicaţi spre îngerii care domină registrul superior 
al compoziţiei. În dreapta sa se află un înger cu degetul arătător pe buze, trimițând 

la ipostaza consacrată de reprezentare a sfântului, aluzie directă la martiriul 
pentru păstrarea secretului confesional. În afara îngerilor care-l flanchează, se află 
îngeri ținând în mâini textul Scripturii. Dincolo de o serie de deficienţe (norii 
convenţionali, stereotipia în redarea îngerilor, alungirea mâinii sfântului), pictura 
reflectă repertoriul formal baroc, subordonat finalității mesajului pictural. 

În cadrul picturii de altar baroce, reprezentările experienţei mistice, ale 
viziunilor, martiriului, dar şi ale beatificării sfinţilor sunt teme privilegiate ale 
iconografiei religioase. Opţiunea pentru reprezentarea de sfinţi se explică prin 
faptul că aceştia au fost beneficiarii unui nivel superior de trăire a experienţei 
religioase, definită prin intensitatea comuniunii cu divinitatea. John Rupert Martin 
consideră că în contextul epocii, reprezentările de sfinţi erau un prilej de a explora 
psihologia misticismului”s. Pictura lui Cimbal surprinde o scenă de devoțiune 
profundă al cărei element central îl constituie figura sfântului, transfigurată de 
intensitatea trăirii religioase. Ea exprimă dorința, tipică mentalităţii religioase 
baroce, de a stabili o punte de legătură între planurile terestru-celest prin 
intermediul martiriului, credinţei şi extazului mistic. Rezultatul acestei intenţii îl 
constituie interferența în pictură a planurilor uman şi divin, crearea unei imagistici 
consacrate realității de dincolo. Limbajul baroc se reflectă şi prin transformarea 
picturii de altar într-o operă de scenografie mistică, fapt rezultat din dispunerea 
scenică a personajelor, precum şi din evocarea sentimentelor prin intermediul 
gesticii şi al fizionomiei. 

Din cele patru picturi de altar realizate de Cimbal la Oradea, “Sfânta 
Treime” se află în cea mai bună stare (Fig.nr. 89). În registrul superior, doi 
îngeri aplecaţi sprijină o cruce pe care stă lisus cu bustul descoperit, înfăşurat 
într-o pânză roşie, cu mâna dreaptă adusă la piept. În stânga sa, e reprezentat 
Dumnezeu-Tatăl, sub forma unui om în vârstă. Deasupra lor apare porumbelul 
Duhului Sfânt. lisus striveşte cu piciorul stâng şarpele aflat la picioarele crucii. 
Îngerul din stânga compoziţiei străpunge cu un steag capul șarpelui. Prin maniera 
de abordare a temei, pictorul realizează o dramatizare barocă a păcatului originar. 
Purtând întreaga responsabilitate pentru comiterea acestuia, Adam şi Eva, părinţii 
omenirii, sunt reprezentaţi în prim- plan, într-o găoace spartă. Simbolismul oului 
este legat de geneza lumii, de o realitate primordială care conţine în germen 
multiplicitatea ființelor. Această găoace spartă, în care se întrevăd capetele unor 
oameni, reflectă starea de degradare, de pierdere a perfecțiunii proprii realităţii 
primordiale. Strămoşii omenirii apar în relaţia om - Dumnezeu, componenta umană 
vinovată de pierderea prin păcat a harului divin. Ei sunt reprezentaţi cu mâinile 
împreunate şi privirea îndreptată spre Providenţă, într-o atitudine deznădăjduită 
de implorare a milei şi de conştientizare a gravității păcatului. Pictura ilustrează 

antiteza stabilită în textul biblic între căderea în păcat, datorată primei perechi a 
omenirii şi scopul salvator, mântuitor al venirii în lume a Fiului lui Dumnezeu. 
În registrul inferior sunt pictaţi doi îngeri cu capetele alungite, ţinând în mâini 
o foaie pe care e desenat Pomul Cunoaşterii din textul biblic. Artistul şi-a lăsat 
semnătura pe marginea scândurii pe care lisus striveşte cu piciorul capul şarpelui, 
simbol al triumfului asupra păcatului şi morţii: Cimbal, alături de anul 1780”, 
anul realizării acestei picturi de altar (Fig. nr. 89 a). 

Pictura prezintă vicii de formă şi de compoziţie; personajele prezintă 
deficienţe în redarea anatomiei, ca de exemplu, mâna stângă nefiresc de subţire 
şi alungită a lui lisus, poziţia rigidă a corpurilor, respectiv inexactităţi în tratarea 
musculaturii. Din punct de vedere cromatic, pe fondul albastru deschis se întrevăd 
umbre putemice, nenuanţate, create prin nori murdari de culoare brună, precum 
Şi veşminte lipsite de strălucire, de culoare roşie şi albastră. Modalitatea de 
reprezentare a primei perechi a omenirii se regăseşte în forme asemănătoare în 
lucrarea “Alegoria Mântuirii”, realizată de Cimbal pentru Biserica parohială din 
Martonvâsâr. Aici, privirile celor două personaje contemplă un triunghi învăluit 
în lumină pe care se prefigurează copilul lisus. În dreapta compoziţiei un înger 
le arată crucea, alegorie a drumului care trebuie parcurs de omenire pentru 
răscumpărarea păcatului. 

Lucrarea “Sfântul Evanghelist loan” (Fig. nr. 90) are în centru figura 
evanghelistului, stând pe nori şi înconjurat din toate părţile de îngeri. Reprezentat 
tânăr, evanghelistul poartă o tunică lungă verde, ale cărei falduri permit o redare 
stângace a volumului şi o mantie roşie prinsă de umărul stâng. În mâini ţine un 
document cu inscripţia “In principio erat verbum”, simbolizând textul Evangheliei 
redactate de el. Privirea este ridicată în sus, contemplând triunghiul auriu al Sfintei 
Treimi, flancat de îngeri în zbor. În registrul inferior, la baza aglomerației de nori, 
apar îngeri cu figuri stereotipe, precum şi un vultur brun, atributul evanghelistului, 
simbol al inspiraţiei divine. Apare acelaşi cer albastru, dominat de umbre putemice 
şi nori bruni. 

Pictura de altar “Sfântul Ştefan închinând Regatul ungar medieval 
Preafericitei Fecioare Maria” are ca centru de interes persoana primului rege 
maghiar. Cu capul descoperit, îmbrăcat într-o tunică albastră, regele e reprezentat 
îngenunchiat, cu braţele deschise, pe punctul de a primi însemnele puterii regale 
de la episcopul Ungariei. Privirile sale se îndreaptă spre Fecioara Maria cu 
Pruncul, reprezentată în slavă înconjurată de îngeri. Cu un gest al mâinii, aceasta 
binecuvântează consacrarea regelui. În fundal, într-un plan secund, se întrevăd 
laici, reprezentaţi în tonuri şterse. Tabloul are vicii de compoziţie, ca aglomerarea 
personajelor în spaţiu, fără o reală sugestie a perspectivei, gestica teatrală a regelui 

şi episcopului, insuficienţa redării vieţii şi a mişcării, nefirescul umbrelor care 
domină compoziţia. 

Comparativ cu contemporanii săi, Kracker şi Maulbertsch, stilul lui 
Cimbal este mai aglomerat, desenul mai puţin expresiv şi formele nu sunt atât 
de clare. Trăsăturile definitorii ale manierei sale sunt culorile întunecate, umbrele 
puternice, conglomeratele de nori. Picturile sale din Catedrala romano-catolică 
din Oradea prezintă numeroase deficienţe: stângăcii anatomice şi compoziționale, 
neconcordanţa dintre mişcare şi redarea anatomiei, disproporţii anatomice, 
redarea convenţională a norilor, contrastele violente, nenuanţate ale tonurilor de 
roşu şi albastru, umbrele putemice. Referindu-se la tabloul de altar realizat de 
Cimbal, Bir6 Jozsef amendează lipsa simțului vieţii, lipsa de fineţe a culorilor 
şi stereotipia în redarea îngerilor”. În ceea ce priveşte impresia artistică, se 
poate remarca absenţa totală a idealizării, a înfrumuseţării. Reprezentările 
plastice ale lui Cimbal prezintă deficienţe evidente la nivel anatomic, formal şi 
cromatic. Figurile îngerilor nu au nimic din reprezentarea tradiţională, deviind 
de la imaginea graţioasă, armonioasă. Se poate vorbi de un gen de desacralizare 
în redarea personajelor, prin devierea lor de la canoanele de ordin estetic, dar 
prin compensație, de un plus de umanizare a reprezentărilor, care sunt mult mai 
apropiate de realitate. Aşa după cum subliniază istoricul de artă Gâras Klăâra, 
importanţa lui Cimbal nu constă neapărat în calitatea artistică a lucrărilor sale, 
ci mai ales în faptul că constituie o punte de legătură între meşterii vienezi şi cei 
autohtoni. Compozițiile sale reflectă un baroc tardiv mult simplificat, caracterizat 
prin convenţionalism şi o anume rigiditate a reprezentărilor”. 

Lucrarea “Răstignirea” datează din 1786 şi este creaţia lui Teodor Ili€ 
Cesljar. Pictor de naţionalitate sârbă, acesta s-a născut la Timişoara în 1746 (Fig. 
nr. 91). Şi-a început cariera ca pictor de biserici, urmând cu rigurozitate canoanele 
artei bizantine. Ca şi alţi pictori, a urmat studiile Academiei de pictură vieneze, 
completate prin călătorii în Italia şi Rusia. Format în spiritul artei religioase 
răsăritene, Teodor Ilic Cesljar şi-a înnoit tematica și mijloacele de exprimare 
plastică printr-o deschidere spre formele unui baroc tardiv, clasicizant. Cele mai 
cunoscute lucrări sunt frescele bisericii greco-catolice din Kaniyza realizate între 
1778-1786, frescele catedralei din Karlovitz (1780-1786). În 1785 a realizat pictura 
reşedinţei episcopale din Pakrat, iar în 1786 picturile de factură bizantină din 
Kikinda. În 1792 a pictat 20 de tablouri în Bâcs Petrovoszell6”%. Înnoirea stilistică 
realizată prin contactul cu arta central-europeană s-a reflectat şi în modalitatea 
de abordare a genului portretistic. 1 se datorează numeroase portrete remarcabile 


777Ibidem, p. 52 
778Garas Klâra, op. cit., p. 62 
779 Biro Jozsef, op. cit., p. 54 

ale unor personalităţi ortodoxe. Între acestea se remarcă portretul episcopului 
Vichentie loanovici, unul din cele mai reuşite portrete ale unui demnitar ecleziastic 
ortodox, realizat în maniera de aparat proprie stilului baroc. În perioada studiilor 
vieneze a intrat în atelierul lui Vincenz Fischer, pe care l-a însoţit la Oradea pentru 
a-l ajuta la lucrările acestuia din Catedrala orădeană (1778-1779). Se presupune 
că ar fi realizat mai multe picturi de altar în acest oraş, afirmaţie transmisă şi de 
Biro Jozsef. În mod cert este autorul lucrării “Răstignirea”, executată pentru unul 
din altarele laterale ale catedralei, semnată şi datată în anul 1786%. 

Preferinţa barocă pentru reprezentarea cu realism a morţii, suferinţei, 
martirajelor a dus la căutarea amănuntului dramatic din Patimile lui lisus, 
transformând tema Răstignirii într-o imagine arhetipală a suferinţei. Forţa 
emoţională a subiectului rezidă complexitatea semnificaţiilor sale, în capacitatea 
sa “de a reprezenta simultan moartea şi viaţa, condamnarea şi salvarea, expierea 
şi existența fără de păcat, preaumanul şi supraumanul”. În acest sens, este 
semnificativă interpretarea crucificării aparţinând eseistului spaniol Miguel 
de Unamuno: “Esenţa doctrinei mântuirii creştine constă în aceea că a îndurat 
pătimirea şi moartea tocmai omul unic, adică Omul, Fiul /ui Dumnezeu, care, graţie 
inocențţei lui, nu şi-a meritat moartea; că această victimă divină şi îmbunătoare a 
puterii divine a murit pentru a învia şi pentru a ne învia, pentru a ne elibera de 
moarte, atribuindu-ne meritele sale şi arătându-ne drumul vieţii”*!. 

Elemente din Patimile lui lisus i-au inspirat pe artiştii Renașterii 
(Antonello da Messina, Mantegna, Giovanni Bellini, Rafael, Michelangelo) şi pe 
toţi pictorii reprezentativi ai barocului, constituind un pretext pentru realizarea 
unor compoziţii impresionante prin dramatismul lor. Temele care revin frecvent 
în pictura religioasă barocă consacrată Patimilor sunt: Răstignirea (Tintoretto, 
EI Greco, Rubens, Rembrandt, Velasquez), Coborârea de pe cruce (Tintoretto, 
Rubens, El Greco, Rembrandt), Punerea în mormânt (Caravaggio, Rembrandt, El 
Greco), Ridicarea crucii (Rubens), Înălțarea (El Greco). 

Înscrisă într-o diagonală tipic barocă, pictura de altar “ Răstignirea”, 
semnată și datată în 1786 de pictorul sârb Teodor Ilic Cesljar ilustrează un paroxism 
al suferinţei, amplificat de fizionomia şi gestica patetică a personajelor, precum 
şi de redarea Mariei în stare de leşin, susţinută de apostolul Ioan”. Conţinutul 
picturii este redat în conformitate cu relatarea din Evanghelia lui loan, singurul 


780 Ibidem 

781Miguel de Unamuno, Despre sentimentul tragic al vieții, laşi, Institutul european, 1995, p. 196 
782 Agata Chifor, Teodor Ilici Cesliar și patetismul baroc în “Cele Trei Crișuri” (red. Dr. Viorel Faur), 
Anul X, nr.5-6, mai-iunie, Oradea, 1999,p.7; Agata Chifor, Barocul cultural-artistic în Oradea, Teza 
de doctorat, Universitatea Babeş-Bolyai, Facultatea de Istorie şi Filosofie, Cluj-Napoca, 2005, p. 
242-246; Agata Chifor, Oradea barocă, Editura Arca, 2006, p. 196-199; Agata Chifor, Imaginarul 
sacru la Oradea între tradiție bizantină și baroc, Editura Arca, Oradea, 2008, p. 20 

care menţionează că lângă cruce se aflau mama lui lisus, sora acesteia, Maria lui 
Cleopa şi Maria Magdalena. Centrul de interes al compoziţiei îl constituie figura 
lui lisus, răstignit pe o cruce în forma literei T, care domină registrul superior al 
compoziţiei. Aceasta este uşor dezaxată spre dreapta, dar personajele formează 
un grup compact, dispus în prim- plan la picioarele lui lisus. Deasupra crucii pe o 
placă se află inscripţia I.N.R.., reprezentând conform obiceiului roman, motivul 
condamnării. În dreapta crucii, într-un plan secund, se zăresc soldaţi romani care 
asistă la supliciu. 

Cea mai bine realizată, din punct de vedere tehnic şi artistic este figura 
lui lisus, care domină compoziţia şi este elementul cel mai realist al acesteia. 
Reprezentarea sa, în ciuda unei înguste aure luminoase din jurul capului, nu are 
nimic sacru. Autorul redă naturalist o suferință umană, care se exteriorizează 
prin arcuirea pieptului, genunchii îndoiţi, capul sprijinit pe braţul stâng, privirea 
îndreptată în sus, precum şi lumina ireală care-i învăluie corpul. Chipul lui lisus 
exprimă interiorizarea suferinţei, acceptarea resemnată a acesteia. 

Valorificarea naturalistă a Patimilor denotă relaţia pictorului sârb cu arta 
barocă, reflectată prin insistența asupra naturii umane a lui lisus şi a Patimilor 
sale. În perioada de afirmare a barocului şi a Contrareformei, recursul la elemente 
naturaliste în redarea suferinţei, a martiriului a avut un scop persuasiv, urmărind 
impresionarea privitorului prin caracterul patetic şi dramatic al scenelor. În stânga 
crucii sunt reprezentate sfintele femei, iar în dreapta acesteia, Sfântul Apostol 
loan şi doi soldaţi romani. Personajele care stau la picioarele crucii exteriorizează 
prin gesturi şi fizionomie tragismul evenimentului. Din acest grup patetic, 
reprezentat în prim-plan, în registrul inferior al compoziţiei, se desprinde figura 
Mariei leşinată, susținută de Ioan, ucenicul cel mai iubit de lisus, căruia acesta i-o 
încredinţează pe mama sa. 

Tonalitatea tabloului este sumbră, în acord cu tema reprezentată. La 
crearea atmosferei de dramă contribuie tonurile de cenușiu, care predomină în 
reprezentarea cerului şi revin în redarea veşmintelor personajelor. Se remarcă 
alăturarea tonurilor calde şi reci în veşmintele Mariei şi ale apostolului Ioan, dar 
nuanțele de roşu şi verde sunt destul de stridente şi lipsite de rafinament. 

Creaţia lui Teodor Ilic Ceăljar poate fi situată sub semnul interferenţelor 
culturale care, în condiţiile instaurării dominaţiei habsburgice în Transilvania, 
au făcut posibilă receptarea de către mediul ortodox româno-sârb a tendinţelor 
stilistice novatoare, reprezentate de barocul central-european, în primul rând 
austriac. Dincolo de calitatea reprezentării artistice, lucrarea reflectă o receptivitate 
faţă de curentul de modemizare promovat prin politica artistică a Imperiului. 
Contactul cu şcoala academismului vienez a contribuit, ca şi în cazul altor pictori 
răsăriteni, la elaborarea unei maniere personale de factură barocă, posibilă în 
condiţiile renunţării la canoanele stricte ale artei bizantine. 

Renumit pictor de origine sârbă, Teodor Ilic Cesljar (1746-1793) a urmat 
Academia de pictură din Viena, după care a intrat în atelierul lui Vincenz Fischer, 
însoţindu-l şi la Oradea ca ajutor al acestuia la lucrările de la Catedrala romano- 
catolică a oraşului între anii 1778-1779. Din această informaţie, parvenită de la 
Berkesi Istvân rezultă că Cesăljar a colaborat, ca discipol al lui Fischer, la realizarea 
primelor trei altare menţionate de Bir6 Jozsef ca datând din această perioadă 
(Bir6 Jozsef afirmă că Fischer a pictat în anul 1778 cele două altare din transeptul 
catedralei: Sfânta Familie şi Sf. Ladislau şi cu un an mai târziu, pictura altarului 
principal reprezentând Înălțarea la cer a Fecioarei Maria)”. Este foarte probabil 
că această colaborare s-a extins pe mai mulţi ani, din moment ce Teodor Ili€ Ceăljar 
semnează în greacă şi latină, în anul 1786, pictura de altar Răstignirea (pe care 
probabil a realizat-o integral singur, fără colaborarea profesorului său, n. A.C.). Se 
ştie că pentru executarea altarelor laterale ale catedralei, Vincenz Fischer a apelat 
deopotrivă la pictorul austriac Johann Ignaz Cimbal, autorul a patru picturi de altar 
cu o factură stilistică identică, proprie acestui artist, menţionate de Bir6 Jozsef 
în lucrarea consacrată arhitecturii baroce orădene: “Sfânta Treime”, (semnată şi 
datată în 1780, n.n., A.C.)*, “Sfântul Nepomuc”, “Sfântul Evanghelist Ioan”, 
respectiv “Sfântul Ştefan”, 

În istoriografia de artă sârbă se susţine de asemenea, că Teodor Ili€ Cesljar 
a fost încredinţat cu finalizarea ultimelor altare din catedrala orădeană, fiind 
autorul acestora”. Și în notiţa biografică despre Teodor Ilic Cesljar, Biro Jozsef 
menţionează existenţa unor informaţii mai vechi*, conform cărora acest artist a 
realizat la Oradea “mai multe picturi de altar” : “Wurzbach tâbb văradi oltârkeprâl 


783 Rodica Vârtaciu, Adriana Buzilă, Barocul în Banat, Catalog de expoziție, Timișoara, 1992, p. 17, 
cu trimitere la Berk6si Istvân 

784Bir6 J6zsef, Nagyvârad barok €s neoklasszikus miiveszeti emlekei, Budapesta, 1932 [Vestigiile 
baroce şi neoclasice ale oraşului Oradea, Budapesta, 1932], p. 53; p.50 

785Nu 1781, cum susţine Bir6 Jozsef, op.cit., p. 51; nota 344, p.103; Tipologia cuplului originar 
reprezentat într-o găoace spartă are analogii cu pictura Alegoria mântuirii realizată de Cimbal 
pentru Biserica romano-catolică din Martonvasar (Agata Chifor, Oradea barocă, p. 195; il 45, p. 
315) 

786 Tipologia Sfântului Ştefan (regele maghiar), reprezentat îngenunchiat în fața apariţiei 
miraculoase a Madonei cu Pruncul are analogii cu pictura de altar Sf. Ștefan, Ladislau și Emeric 
din fosta Biserică piarisă, Carei, vezi Fig. nr. 12 la Nicolae Sabău, Johann Ignaz Cimbal, Magister 
artis peritus și pictura altarelor Bisericii piariste din Carei, în “Ars Transsilvaniae”, nr. X-XI, Editura 
Academiei Române, Bucureşti, 2000-2001 (apărut 2004), p. 125-143 

787Vezi Miodrag Jovanovic, Slikarstvo Temisvarske eparhije [Pictura Eparhiei de Timișoara], Novi 
Sad, 1997; Nicolae Sabău, Metamorfoze ale barocului transilvan, II, Pictura, Editura Mega, Cluj, 
2005, p. 174 

788Berkeszi Istvân, Temesvări miiveszek [Artişti din Timișoara], 1910, p. 22-23 (Apud Bird Jozsef, 
op.cit., p. 103) 

is tudai van”. 

Istoricul de artă Garas Klăâra afirmă tot în acest sens că, în ciuda unor 
deficienţe anterioare, “atunci când Teodor Ilic Cesljar s-a aflat la Oradea, ca să 
picteze la solicitarea Bisericii, câteva picturi de altar, el arată întreaga măsură a 
cunoştinţelor sale. De dimensiuni mari şi vizând eliberarea spaţiului şi a formelor, 
caracterizare care corespunde întrutotul cu cea a picturilor de altar nesemnate din 
catedrala orădeană. 

Trei din picturile de altar care îi pot fi atribuite lui Cesliar se află chiar în 
preajma intrării în Bazilică: “Răstignirea”, în dreapta intrării (semnată de artist, 
datată în 1786), “Martiriul Sfintei Barbara”, în stânga intrării , “Despărțirea 
apostolilor Petru şi Pavel”, în imediata apropiere şi mult mai în faţă, în direcţia 
altarului principal, “Sfântul Arhanghel Mihail triumfând asupra demonilor”. 

Considerarea lui Teodor Ilic Cesljar ca autor al ultimelor picturi de altar 
din Catedrala romano-catolică orădeană'* (singur sau în colaborare cu profesorul 
său de la Viena, Vincenz Fischer, conform unei practici curente în epocă, ce ar 
explica nivelul superior al acestor picturi de altar comparativ cu “Răstignirea”, 
n.A.C.), poate fi argumentată prin faptul că picturile de altar respective poartă 
amprenta stilului clasicizant al lui Fischer în descrierea detaliilor arhitecturale, 
dar şi o serie de detalii ce fac trimitere la subtilitatea coloristică vaporoasă a 
rococoului, reprezentând un element de noutate în raport cu altarele din anii 1778- 
1779 sau cu cele realizate de Johann Ignaz Cimbal, care reflectă particularitățile 
stilului său inconfundabil. Enunţată de istoriografia de artă sârbă, atribuirea 
poate fi susţinută de ştiinţa şi inventivitatea compoziţiei, intensitatea dramatică, 
emoţională a subiectelor din toate cele patru picturi de altar, fineţea desenului, 
de factură academistă, cu elemente arhitecturale clasicizante, caracterul vaporos, 
cu tranziţii fine al clarobscurului, precum şi subtilitatea particulară a acordurilor 
cromatice, cu trimitere la influenţa stilului rococo. 

O mărturie iconografică a colaborării dintre Fischer şi Cesljar este chiar 
pictura de altar “Martiriul Sfintei Barbara” (Fig. nr. 92), pentru realizarea căreia 
Cesliar s-a bazat pe un desen din 1781 al fostului său profesor de la Viena, 
Vincenz Fischer”. În acest desen, Fischer s-a inspirat din schema compoziţională 


789Bir6 Jozsef, op.cit. p. 53 

790Agata Chifor, Theatrum Mundi în pictura barocă orădeană, în vol. Fragmentarium. Studii 
interdisciplinare în onoarea lui Aurel Chiriac (coord. Gabriel Moisa, loan Goman, Sorin Şipoș), 
Editura Muzeului Țării Crișurilor Oradea, 20 16, p. 271-274 
79lhttp://studenti.rs/skripte/teodor-ilic-cesljar-mucenje-svete-varvare/, N. Sabău, op.cit. p. 175 cu 
trimitere la M. Timotievici, Teodor Ilici Cesliar (1746-1793), Novi Sad, 1989; Miodrag Jovanovici, 
op.cit, p. 41 

a altarului Sfânta Barbara, pe care l-a văzut cu 10 ani mai devreme în Biserica 
mănăstirii carthusienilor din Bmo (Cehia). Datată în perioada 1766-1769, această 
pictură de altar în stil rococo a fost realizată de Felix Ivo Leicher '*(1727 Bilovec- 
1812 Viena), discipol şi colaborator al lui Franz Anton Maulpertsch la altarele 
laterale ale bisericii şi are analogii evidente cu pictura de altar orădeană. Astfel, 
în pictura de altar a lui Leicher se remarcă redarea centrală a sfintei, îmbrăcată 
în alb, reprezentarea tatălui martirei printre călăii din dreapta, precum şi îngerii 
care duc spre ceruri potirul euharistic, elemente compoziționale de bază, reluate 
şi în schema compoziţională a picturii de altar din Oradea. “Sfânta Barbara” de 
la Biserica carthusienilor din Bmo (Fig. nr. 92a) este sursa de ordin iconografic- 
compozițional a “Martiriului Sfintei Barbara” din Oradea. Printre picturile de altar 
ale acestei biserici de mănăstire figurează deopotrivă, o pictură de altar consacrată 
“Triumfului Arhanghelului Mihail asupra îngerilor rebeli”, temă reluată şi ea în 
pictura de altar din Catedrala romano-catolică orădeană. 

Bir6 J6zsef consideră de altfel, că picturile de altar “Martiriul Sfintei 
Barbara”, “Despărțirea apostolilor Petru şi Pavel”, respectiv Sfântul (Arhanghel) 
Mihail au fost realizate, fără îndoială de unul şi acelaşi artist”. Scenele de martiriu 
au în comun modalitatea similară de rezolvare a relaţiei dintre registrul terestru 
şi cel celest, maniera aproape identică de reprezentare a detaliilor arhitecturale 
în grisaille (tumul, în cazul Sfintei Barbara, un mic templu clasicizant- imagine 
miniaturală a Bisericii Sf. loan Lateran din Roma”*, în pictura cu Sfinţii Apostoli 


tp:/Awww.discoverbarogueart.org/database_item.php?id=monument:BAR:cz:Mon1l_F:26:en. 
792Feliz Ivo Leicher (1727-1812), originar din Bilovecz (Silezia), din 1751 a studiat la Academia din 
Viena, fiind discipolul favorit al lui Franz Anton Maulbertsch; timp de 20 de ani a lucrat ca ucenic al 
lui Franz Anton Maulbertsch,exponentaustriac al marii tradiţii a picturii venețiene reprezentate de 
Piazetta şi Tiepolo. Datorită faptului că au lucrat frecvent în colaborare, unele lucrări ale sale poartă 
amprenta stilului lui Maulbertsch, pe care-l admira (fără a atinge virtuozitatea, expresivitatea și 
pitorescul acestuia). Multe lucrări realizate în colaborare sau de el i-au fost atribuite lui Maulbertsch; 
a fost marcat deopotrivă, de pictorii venețieni din secolul al XVIII-lea, îndeosebi de Giambattista 
Pittoni, dar și de Rubens, respectiv Michelangelo Unterberger, profesor la Academia de pictură 
din Viena. A fost deopotrivă, prieten şi colaborator cu pictorul Johann Ignaz Cimbal, originar din 
aceeaşi localitate; au lucrat împreună la Biserica parohială Sf. Ana din Martonvasar, unde Leicher 
a realizat picturile de altar și Cimbal fresca Alegoria Mântuirii, ce prezintă analogii formale cu 
pictura de altar intitulată Sf. Treime, realizată de acesta pentru Catedrala romano-catolică din 
Oradea, vezi E. Baum: Katalog des Osterreichischen Barockmuseums im Unteren Belvedere, |, Wien, 
1980 [Catalogul muzeului austriac baroc din Belvedere Inferior, Viena, 1980], p. 285. Leicher este 
de asemenea, autorul unei picturi de altar cu tema Despărțirii apostolilor Petru și Pavel, datată în 
1762, dar şi a “Chemării” apostolului Petru, respectiv Pavel, cu o gamă cromatică influenţată de 
colorismul venețian (Iisus predă cheile Bisericii Sfântului apostol Petru, pictură de altar semnată de 
Leicher în Biserica “Sf. Mihail” din Sopron, Ungaria) 

793Bir6 J6zsef, op.cit., p. 52 

794Nicolae Sabău, Metamorfoze ale barocului transilvănean, II, Pictura, Editura Mega, Cluj, 2005, 
p. 170-172 

Petru şi Pavel)”, tipul de îngeri şi de clarobscur şi îndeosebi, maniera de redare 
a călăilor, reprezentaţi în ambele lucrări, în antiteză formală şi psihologică cu 
victimele. Astfel, sugestia fizionomiei specifice acestor fiinţe brutale şi primitive 
este identică, fiind în ambele cazuri individualizată prin tenta mai închisă, brun- 
roşiatică a corpului, în contrast cu albul, amplificat de clarobscur, ce defineşte 
camaţia personajelor martirizate, respectiv rochia Sfintei Barbara. În reprezentarea 
călăilor artistul a transpus personaje comune, unele fiind redate mai pregnant, 
altele cu o fizionomie mai ştearsă, convenţională. Reprezentaţi cu diferite tipuri 
de căciuli (simplă, țărănească sau cu pană de păun, care apare ca accesoriu şi 
la personajul care-l însoteşte pe Sfântul Ladislau în pictura de altar consacrată 
acestuia), ei iau parte, atât la martirizarea Sfintei Barbara (în stânga), cât şi la 
pregătirea răstignirii celor doi apostoli (Fig. nr. 93). Tatăl Sfintei Barbara poartă 
un alt tip de acoperământ al capului, un gen de turban, combinat cu o tichie de 
catifea, care apare într-o variantă similară şi la călăul din extremitatea superioară 
a picturii consacrate martirizării celor doi apostoli. 

La fel ca şi “Răstignirea”, pictura de altar “Martiriul Sfintei Barbara” 
exteriorizează un paroxism al suferinţei, reflectat în opoziţia, tipic barocă, dintre 
inocenţa victimei şi cruzimea extremă a călăilor, între care este inclus şi tatăl 
martirei. Pictura de altar “Martiriul Sfintei Barbara” are în centru martiriul acestei 
tinere, pedepsită de propriul ei tată pentru că a trecut la religia creştină, refuzând 
să se închine zeilor romani. Ca şi în cazul picturii “Despărțirea Sfinţilor Apostoli 
Petru şi Pavel”, este reprezentat momentul care precede martiriul. Sfânta, îmbrăcată 
într-o rochie albă bogat drapată, cu o eşarfă albastră pe umeri, cade în genunchi pe 
un postament. În acest timp, tatăl ei, reprezentat într-un plan secund, se pregăteşte 
să-i taie capul cu sabia primită de la călăul aflat în dreapta compoziţiei. Trăsăturile 
frumoase, nobile ale feţei şi corpului său, drapajul fin al faldurilor, subliniind 
volumul corpului, contrastează cu figurile încruntate ale călăilor săi, pictaţi în 
culori pământii. Sfânta e reprezentată îndurând cu stoicism tortura. Exteriorizarea 
durerii este evidentă doar în gestul braţelor desfăcute şi al privirii îndreptate în 
sus. Deasupra, un înger în zbor duce în înaltul cerului candela sfântă, simbol al 
nemuririi sufletului. De remarcat şi aici patetismul reprezentării, care amplifică, 


795Aceste detalii arhitecturale au analogii cu elementele arhitecturale clasicizante introduse în 
pictura de altar de profesorul său Vincenz Fischer, care între 1764-1808 a fost profesor de arhitectură 
la Academia din Viena (unde preda arhitectură, optică, perspectivă și desen arhitectural). Pasiunea 
pentru elemente arhitecturale redate în cadrul lucrărilor cu tematică istorică-mitologică este 
caracteristică pentru Fischer (Sacrificiul Ifigeniei, 1790; Arcul de triumfal lui Titus, 1791; Sacrificiul 
Polyxenei, 1790; Sacrificiu în faţa templului roman, 1791, a se vedea Elfriede Baum, Katalog des 
Osterreichischen Barockmuseums im unteren Belvedere in Vien [Catalogul muzeului austriac baroc 
din Belvedere Inferior], Viena, 1980, p. 169; p. 174-175. Interesul pentru descrierea minuțioasă 
a detaliilor arhitecturale se menţine într-o mai mică măsură şi în picturile de altar, unde aceste 
elemente au o pondere mai redusă și o funcţie predominant simbolică 

în manieră barocă, funcția persuasivă a imaginii. Cele două lucrări, nesemnate şi 
nedatate, ilustrează patetic aceeaşi temă a martiriului. 

Direcţionat pe chipul palid al sfintei, clarobscurul conferă o strălucire rece, 
argintie rochiei albe, amplificând intensitatea dramatică a scenei. Potirul cu ostie 
urcat de îngeri la ceruri este o aluzie la celebrarea Sfintei Barbara ca patroană a 
ultimei împărtăşanii. 

Intenţia de a impresiona credinciosul prin recursul la emoție este evidentă 
în scena “Despărţirii Sfinţilor Apostoli Petru şi Pavel” (Fig. nr. 93), ce precede 
martirizarea acestora. Pictura înfăţişează despărţirea emoţionantă a celor doi 
apostoli în momentul de dinaintea martiriului. Figurile celor două personaje sunt 
foarte expresive, reflectând o trăire profund umană a dramei. Fizionomia lor 
exprimă atmosfera de aşteptare, plină de teamă, dar şi de speranţă a acestor martiri 
ai creştinismului. Cei doi sunt reprezentaţi îmbrăţişându-se, într-un disperat gest 
de solidaritate. În fundal este ridicată o cruce monumentală, iar la orizont, într-o 
lumină aurie, se întrevede o biserică deasupra unui deal, alegorie a triumfului 
creştinismului. Doi îngeri coboară din înaltul cerului ţinând în mâini cele două 
cununi de martir ale apostolilor şi ramuri de palmier, simbolizând certitudinea 
răsplătirii divine a jertfei. 

Făcând apel la sensibilitatea privitorului, Teodor Ilis Cesliar utilizează 
acelaşi clarobscur dramatic pentru a reda atmosfera dominată de anxietate 
extremă, amestecul de emoție şi groază ce precede martiriul Sfinților Apostoli 
Petru şi Pavel. La fel ca “Martiriul Sfintei Barbara”, lucrarea opune spiritual, 
în manieră tipic barocă, victimele redate monumental, în prim-plan, cu călăii 
acestora, reprezentaţi în timp ce se pregătesc să-i răstignească pe cei doi apostoli. 
Registrul celest, cu irizaţii vaporoase de lumină aurie, este similar celei din pictura 
“Martiriul Sfintei Barbara”, fiind populat de acelaşi tip de îngeri, dintre care unul 
are aceleaşi atribute: coroana din frunze de laur şi ramura de palmier. De aceasta 
dată, ei aduc din înaltul cerului o cunună de lauri, mitra şi crucea papală, precum 
şi cheile, simbol al noii Biserici creștine. În contextul contestaţiilor Reformei, 
toate temele asociate reprezentării Sfântului Petru aveau ca finalitate reafirmarea 
calității sale de fondator al Bisericii catolice şi a faptului că papii erau succesorii 
săi legitimi'*. Cele două picturi de altar se definesc prin aceeaşi abilitate în redarea 
texturii strălucitoare, aurii a metalului, prezent atât în potirul euharistic al Sfintei 
Barbara, cât şi în redarea cheilor, a crucii şi mitrei papale. 

Acelaşi contrast cromatic, cu semnificaţie spirituală, al nuanţelor folosite 
în redarea pielii, apare şi în lucrarea “Sfântul Arhanghel Mihail triumfând asupra 


796P. Frederic Curnier Laroche, La peinture comme vehicule de la pensete de la Reforme catholique, 
p.5 

demonilor” (Fig. nr. 94)”. Astfel, corpul, cu reflexe bogate de lumină aurie, 
vestimentația antichizantă a Arhanghelului Mihail, redat ca Miles Christianus, 
contrastează cu corpurile de culoare închisă, brun-roşiatică ale demonilor căzuţi. 
Textura lucioasă a scutului şi coifului arhanghelului este similară cu cea a 
potirului din “Martiriul Sfintei Barbara”, respectiv cu a crucii, mitrei papale şi 
a cheilor din “Despărțirea Sfinţilor Apostoli Petru şi Pavel”, fiind un argument 
în favoarea executării celor trei picturi de acelaşi autor. Arhanghelul Mihail este 
reprezentat ca mesager divin, cu sabia ridicată, pe punctul de a ucide diavolii 
aflaţi la picioarele sale. Considerat conducător al oastei îngerilor în lupta 
împotriva diavolului, Sfântul Mihail e redat conform iconografiei occidentale ca 
un adolescent îmbrăcat în costum de general roman, având ca atribute sabia, coiful 
şi scutul de luptă. Poartă tunică albăstruie, pelerină roşie cu învolburarea barocă a 
faldurilor şi aripi. Corpul său, cu mâna dreaptă ridicată în sus şi genunchiul stâng 
ridicat se arcuieşte, surprinzând prin intermediul mişcării, intrarea în acţiune a 
personajului. În registrul inferior, printre flăcări şi stânci, sunt reprezentaţi diavoli 
sub forma unor oameni cu corpuri brun-roşietice şi ochi lucitori. Printre ei, la 
mijloc, sălăşluieşte o fiară cu aspect de balaur. Limbajul baroc este evident în 
încleştarea corpurilor, rezultată din efortul disperat al personajelor de a se salva, 
precum şi din exteriorizarea patetică a spaimei acestora. Gestica personajelor şi 
tratarea temei prezintă analogii cu lucrarea “Căderea îngerilor răzvrătiți”, realizată 
de Luca Giordano în 1666, aflată la Muzeul de Artă din Viena. Un păun-aluzie la 
trufie şi şarpele sunt alte simboluri definitorii pentru universul demonic, descris în 
momentul distrugerii sale de oastea angelică subordonată Arhanghelului Mihail. 
Putti expresivi, cu flăcări în mâini, participă activ la izgonirea din Rai a creaturilor 
infemale. 

În concluzie, picturile de altar “Martiriul Sfintei Barbara”, “Despărțirea 
Sfinţilor Apostoli Petru şi Pavel”, “Triumful Arhanghelului Mihail asupra 
demonilor” au fost realizate de Teodor Ilic Cesljar, probabil în colaborare cu 
fostul său profesor de la Viena, Vincenz Fischer. Ele poartă atât amprenta stilului 
clasicizant al lui Fischer, cât şi pe cea a rococo-ului'*, abordat în lucrările 
ulterioare ale lui Ceăljar şi evident în fineţea, impresia de căldură a culorilor, 


797 Atribuită lui Cesliar de Miodrag Jovanovic, Slikarstvo Temisvarske eparhije[ Pictura Eparhiei de 
Timişoara], Novi Sad, 1997, ilnr.VIII 

798http://www.riznicas rpska.net/likovnaumetnost/index.php?opic=239.0; Istoricul de artă 
Miodrag Kolaric consideră că în calitatea de pictor de icoane, Cesljar se individualizează prin 
“armonia extraordinară a culorilor şi un simţ pronunţat al compoziţiei. Criticii şi istoricii de 
artă au subliniat faptul că icoanele sale reflectă mai puţin spiritul baroc decât contemporanii 
săi, dar tind spre culorile mai suave şi delicate (specifice stilului rococo, n.n. A.C.) ale maeştrilor 


francezi ai vremii”; http://illyria.proboards.com/thread/3614|;http://articles.portal-tol.net/english- 
languagefr/Teodor”%620llic%20Cesljar 

precum şi maniera de redare a îngerilor, mai graţioasă şi mai senzuală în toate 
aceste trei lucrări, comparativ cu celelalte picturi de altar ale Bazilicii. Este 
posibil ca elementele arhitecturale în grisaille din pictura de altar “Despărțirea 
Sfinților Apostoli Petru şi Pavel” (imaginea Bazilicii Sfântul loan din Lateran) 
să fi fost realizate de Joseph Vincenz Fischer”*, ele având aceeaşi factură cu 
fineţea elementelor decorative în stil zopf ale mormântului redat în “Înălțarea 
la cer a Fecioarei Maria”. Pictorul sârb provenea dintr-un spaţiu în care tema 
martirajului nu era acceptată şi promovată iconografic, aceasta fiind probabil 
explicaţia pentru care artistul nu s-a semnat pe lucrările cu teme iconografică tipic 
occidentale ca “Martiriul Sfintei Barbara”, “Despărțirea Sfinţilor Apostoli Petru şi 
Pavel”, “Triumful Arhanghelului Mihail asupra demonilor” şi a preferat să-şi lase 
semnătura (în greacă şi latină, cu varianta occidentală a numelui său “Theodorus” 
Ilics pinxit 1786) pe pictura de altar “Răstignirea”, ca aluzie la originea sârbă şi 
religia sa ortodoxă (cu care această pictură era mai conformă din punct de vedere 
tematic şi iconografic). 

De altfel, maniera de redare a îngerilor din picturile de altar ale Bazilicii 
romano-catolice din Oradea este particulară fiecăruia din cei trei artişti implicaţi 
în realizarea lucrărilor. Astfel, se poate face o distincţie între factura clasicizantă, 
mai sobră a îngerilor realizaţi în mod sigur de de Vincenz Fischer (în cele mai 
vechi altare ale Bazilicii), în contrast cu factura graţioasă şi senzuală a îngerilor 
din lucrările lui Teodor Ilic Cesljar (ce reflectă intruziunea în pictură a unor 
elemente specifice stilului rococo, evident şi în pictura lui Leicher, ce a constituit 
prototipul pentru pictura de altar orădeană), respectiv aspectul mult mai realist 
şi o anumită stângăcie fizionomică, specifică îngerilor din tablourile lui Johann 
Ignaz Cimbal. 


b.Picturi de altar provenite de la fosta Biserică a franciscanilor, azi în Biserica 
romano-catolică Olosig (c. 1750) 


În Biserica romano-catolică Olosig se păstrează patru picturi de altar, 
provenite de la fosta Biserică a franciscanilor. În monografia bisericii, Karâcsony 
Jânos menţionează vechile altare ale acesteia: altarul “Sfânta Cruce”, donat de 
Laczkovics Lâszl6, comite de Bihor în anul 1750; altarul “Sfântul Francisc”, 
donat în 1748 de Makkay Ferenc, canonic de Oradea; altarul “Sfânta Ana” donat 
în acelaşi an de Kerry Ana; altarul “Sfântul Anton de Padova”, donat de Ferdeny 
Ferenc în 1750, altarul “Immaculatei”, donat de Szalay Ana în 1748; altarul 


799Vincenz Fischer se semnează “Professor Arch." într-o pictură în ulei pe cupru realizată la 
Viena în 1784, în care reia varianta iconografică a picturii altarului central din catedrala orădeană 
în Baum, E., Katalog des Osterreichischen Barockmuseums im unteren Belvedere in Vien, 1980 
[Catalogul muzeului austriac baroc din Belvedere Inferior, Viena, 1980], p. 172 

“Sfântul Nepomuc”, donat de Bucsyi Mihâly în 1748. Toate altarele au fost 
sfințite la data de 10 mai 1750 de episcopul romano-catolic Forgâch Pâl şi au fost 
aşezate sub fiecare, fragmente din moaştele Sfinţilor Benedict şi Felician". Odată 
cu construirea Bisericii romano-catolice Olosig (în secolul al XIX-lea, pe locul 
fostei Biserici franciscane), o parte din picturile altarelor originale baroce au fost 
înlocuite cu picturi realizate de pictorii Mezey Lajos, Szamossy Elek şi Friederic 
Silcher. 

De la fosta Biserică a franciscanilor au rămas altarul “Sfânta Cruce”, cu 
o reprezentare sculpturală a lui lisus răstignit; o pictură barocă, cu ancadrament 
oval, reprezentând-o pe Fecioara Maria de tipul Immaculata; altarul “Sfânta 
Ana”; picturile baroce de la fostele altare consacrate Sfântului Francisc de Assissi 
şi Sfântului Anton din Padova; frumosul amvon sculptat şi poleit, precum şi 
ancadramentele originale ale altarelor baroce, dintre care o parte încadrează acum 
picturi de altar realizate în secolul al XIX-lea. 

Despre altarul Immaculatei (Fig. nr. 95), Karâcsony afirmă că a fost pictat 
în 1751 de Sânta Lâszlo**. Aşezată acum pe un perete lateral, față în față cu 
altarul “Sfânta Cruce”, compoziţia este o reprezentare barocă originală a temei. 
Ea ilustrează tipul iconografic consacrat, elaborat pe la 1500 şi inspirat din textul 
Apocalipsei: “În cer s-a arătat un semn mare: o femeie învăluită în soare, cu luna 
sub picioare şi cu o cunună de 12 stele pe cap”. Lucrarea este probabil, cea mai 
timpurie ilustrare a temei /mmaculatei dintre cele existente la Oradea. 

Inspirată din descrierea Apocalipsei, tema iconografică a Immaculatei a 
fost privilegiată în perioada Contrareformei, ca metaforă a triumfului Bisericii 
catolice asupra protestantismului. Dogma I/maculatei Concepții pe care o 
ilustrează pictural se referă la absolvirea Mariei încă din momentul naşterii 
sale de consecinţele păcatului originar. Deşi proclamată ca dogmă de credinţă 
abia în 1854 prin Bula /neffabilis Deus, doctrina Imaculatei Concepții a generat 
dezbateri şi reprezentări artistice încă din perioada Renaşterii, una din primele 
figurări plastice datorându-i-se lui Carlo Crivelli (1492). Noul tip iconografic o 
reprezintă pe Maria ca fecioară neprihănită coborând din nou pe Pământ, cu Luna 
la picioarele, ochii aplecaţi asupra globului terestru şi mâinile încrucişate sau 
înălțate în gestul celei care se roagă. În contextul dezbaterilor Conciliului de la 
Trento şi al expansiunii Contrareformei, tema a cunoscut o deosebită popularitate 
ca un răspuns la iconoclasmul Reformei şi la contestaţia cultului marialt?. 


800Karâcsony Jânos, A Nagyvârad Olaszi Romai-Katolikus plebania templom râvid tărtenete, 
Oradea,1910, p.8 

801Ibidem 

802 Agata Chifor, Imaginarul sacru la Oradea între tradiţie bizantină şi baroc, Editura Arca, Oradea, 
2008, p. 43-44 

803 Sunt frecvente reprezentările Immaculatei în pictura barocă spaniolă: Murillo, Zurbaran, Huan 

Plasată într-un ancadrament oval, tipic baroc, pictura orădeană o reprezintă 
pe Fecioara Maria cu o figură tristă, de o frumuseţe uşor idealizată. E îmbrăcată 
într-o rochie lungă de culoare roşie peste care e aşezată o pelerină albastră cu 
falduri fluente, aluzie la calitatea sa de Împărăteasă a cerurilor. Cu o expresie 
idealizată, suavă şi inocentă, ea coboară încet, printre nori, stând efectiv cu 
picioarele pe comul argintiu al Lunii şi strivind cu piciorul drept capul şarpelui 
încolăcit în jurul globului pământesc albastru. Şarpele ţine între dinţi un măr, 
aluzie la păcatul originar. 

Cu ambele mâini, Fecioara Maria susține faldurile ample ale pelerinei 
albastre. Chipul său suav, de o frumuseţe melancolică, este înconjurat de o aureolă 
formată din 12 stele. Exprimând puritate şi interiorizare, privirea sa este îndreptată 
în jos spre globul pământesc de la picioarele sale. 

Şarpele strivit de Fecioara Maria în reprezentările Imaculatei simboliza, în 
contextul epocii, “erezia” pe care dorea să o anihileze Biserica romano-catolică a 
vremii. Teologii vremii au reluat metafora Sfântului Bernard, după care Fecioara 
Maria, “călcând pe capul şarpelui, a strivit toată perversitatea ereziilor”. Lucrarea 
denotă un stil elaborat în Iceea ce priveşte capacitatea de redare a anatomiei, 
evidentă mai ales în fineţea redării mâinilor, sugestia firească a jocului de lumini 
şi umbre. Poartă sandale romane din curele, lăsând vizibile degetele. Aceste detalii 
realiste, neidealizate, la fel ca şi părul blond-şaten cu cosițe împletite, dispuse 
circular în trei straturi, reflectă inspiraţia artistului din realitate. 

Pe peretele din stânga transeptului, se remarcă două picturi de altar, de 
factură asemănătoare (provenite de la mijlocul secolului al X VIII-lea), ambele 
încadrate în rame cu traseu semicircular, decorate cu ove poleite:. În prima e 
reprezentat Sfântul Francisc de Assissi (1181-1226) în vârstă, îngenunchiat în 
atitudine de rugăciune, cu o expresie meditativă, strângând la piept şi ţinând 
aproape lipit de față crucifixul cu trupul răstignit al lui lisus, redat în relief. 
Reprezentat central, în prim plan, pe fundalul unui peisaj edenic, sfântul e 
reprezentat realist, îmbrăcat în veşmintele simple de culoare brună, ilustrând rasa 
ordinului. De frânghia care-i cuprinde mijlocul este prins un rozariu, prevăzut cu 
cruce. Figura sa, blândă şi tristă, denotă autenticitatea şi sinceritatea devoţiunii 
sale. Ochii sunt uşor ridicaţi în sus, după o tipologie frecventă la sfinţii barocului. 
În stânga sa, pe un trunchi de copac e reprezentat craniul, simbolul său consacrat 
şi un bici, simbol al penitenţei. În dreapta compoziţiei se deschide, în maniera 
scenografică a barocului, un fragment de peisaj cu copaci în fundal şi pițigoi pe 


Valdes Leal, Antonio Pereda 
804P. Frederic Curnier-Laroche, La peinture comme vehicule de la pensce de la Reforme catholique, 


p.4 
805Bir6 J6zsef, op.cit., p. 94 susţine posibilitatea realizării celor două picturi de altar de același 
autor 

ramurile din prim-plan, aluzie la capacitatea specială a sfântului de a comunica 
cu păsările. Detaliile anatomice vizibile ale corpului sunt redate cu naturalism, 
fiind în acord cu vârsta personajului. La fel de realist, cu interes pentru fidelitatea 
redării, sunt pictate păsările, textura biciului şi a frânghiei, frunzele de stejar de 
deasupra capului sfântului. Tonalitatea generală a tabloului este rece, cu nuanţe 
predominante de brun și verde-albăstrui. În spatele pădurii este sugerată lumina 
caldă, roşietică a amurgului. 

Cealaltă pictură, cu caracter mai convenţional şi figuri stereotipe, îl are 
în centru pe Sfântul Anton de Padova (1193-1231). Acesta e reprezentat în haina 
monahală brună a franciscanilor, cu lisus-copil în braţe, îngenunchiat în faţa unei 
apariţii miraculoase a Fecioarei Maria. Pe masa din stânga, acoperită cu o draperie 
roşie, e reprezentat un craniu, Biblia deschisă şi flori de crin, simbolul sfântului. 
Redată în racursi, Fecioara Maria se sprijină cu o mână de un nor gri, iar cealaltă 
o ține protector deasupra Pruncului lisus. Poartă rochie roşie şi pelerină albastră, e 
înconjurată de capete de îngeri cu aripi. Deşi, în ansamblu, chipurile personajelor 
sunt redate mult mai convenţional, cu multe stângăcii anatomice şi de fizionomie, 
în fundalul tabloului e inserat, în maniera specifică barocului, un mic peisaj marin 
redat în perspectivă cromatică (Fig. nr. 96). Acesta conferă lucrării un inedit 
detaliu narativ, ilustrând procedeul tipic baroc în care tabloul conduce privirea 
prin mijloace perspectivale spre un alt tablou, aflat într-un plan mai îndepărtat. 
Cu caracter prin excelenţă pictural, secvenţa peisagistică este un pretext de a 
introduce în pictura de altar un episod relevant din viața sfântului : “Sfântul Anton 
predicând peştilor mării”, eveniment care a avut loc la Rimini în anul 1227, când 
sfântul avea 32 de ani. Se remarcă pitorescul peisajului, reprezentând marea, pe 
care plutesc trei bărci cu vele, un complex monastic fortificat, pe malul apei, în 
dreapta, iar în fundal- o altă mănăstire şi munţi, toate în nuanţe fin prelucrate, în 
tehnica grisaille. Comparativ cu peisajul, redarea oamenilor care asistă pe mal la 
predica Sfântului Anton este mai deficitară; în stânga sunt redaţi peştii, într-un stil 
naiv, cu capetele ieşite din apă, ascultând cu atenţie predica sfântului. 

Cea de-a patra pictură de altar, donată în 1748 de Kerry Ana şi realizată în 
1751 de Pamiczky Mihâly** o reprezintă pe Sfânta Ana. Forma actuală a picturii 
se datorează intervențiilor ulterioare. Aceasta e redată stând pe tron cu Maria- 
copil în braţe. Îmbrăcată într-o rochie albă, Maria ţine în mână un lujer de crin, 
simbolul său. În jurul capului se vede o mică aură, simbol al sfinţeniei. Deasupra 
lor, într-un cadru luminos, tronează Sfânta Treime, înconjurată de nori pufoşi şi 
capete de îngeri cu aripi. Un fascicul de raze, derivând de la porumbelul Duhului 
Sfânt iradiază spre tronul de jos, făcând legătura dintre cer şi pământ. Reprezentat 
în manieră occidentală, ca un bătrân cu barbă, Dumnezeu-Tatăl poartă sceptru şi 


806Karâcsony Jânos, op.cit. 

veşminte de culoare violet. În dreapta sa, lisus, cu bustul gol, e înveşmântat cu o 
pelerină roşie, aluzie la Patimile sale. Jos, la dreapta tronului, e redată simbolic 
grădina Edenului, sugerată prin flori şi animale (inorog, leu, cerb, vulpe, cal, 
urs). În centrul ei se află Pomul Cunoaşterii, reprezentat ca un măr plin de fructe, 
de trunchiul căruia e încolăcit un șarpe. În timp ce şarpele şi mărul aflat pe jos 
trimit la păcatul originar, inorogul este un animal investit încă din Evul Mediu cu 
semnificaţii spirituale. Considerat un simbol al purității şi castităţii, a fost asociat 
în timp cu Fecioara Maria sau lisus Hristos. În Physiolog se vorbeşte despre 
efectul corului de inorog ca andidot împotriva veninului de şarpe: “şarpele se 
arăta Şi îşi vărsa veninul în apă. Animalele însă, care ştiau că în apă se găseşte 
venin, nu cutezau să bea. Ele aşteptau inorogul. Acesta venea, intra imediat în 
lac şi făcea cu comul o cruce, astfel risipind acţiunea veninului”*”. Şi în lucrarea 
de mai sus, inorogul este o metaforă a lui Iisus, prin intermediul căruia omenirea 
a fost mântuită de consecinţele păcatului originar. Încadrată într-un panou de 
formă ovală, lucrarea nu are o mare valoare artistică (mai ales în ceea ce priveşte 
factura rudimentară a desenului şi tratarea culorilor), dar are în schimb o relevanță 
iconografică şi simbolică. Reţine atenţia contrastul dintre fundalul întunecat al 
tronului şi prezenţa miraculoasă a Sfintei Treimi, respectiv pitorescul peisajului 
edenic redat în perspectivă cromatică. 


c. “ Apoteoza Sfântului Nepomuc” de Johann Lucas Kracker, 1772 (Biserica 
romano-catolică din Beiuș) 


Renumit pictor austriac, Johann Lucas Kracker (1717-1779) a fost unul 
din reprezentanţii de seamă ai picturii baroce din Europa Centrală. Alături de 
Paul Troger, Franz Anton Maulpertsch, Hans Christian Sambach, Franz Sigrist, 
Joseph Ignaz Mildorfer, Johann Baptist Wenzel Bergl, Kracker este considerat 
unul din cei mai importanţi pictori austrieci, activi în Imperiul habsburgic în a 
doua jumătate a secolului al XVIII-lea, cu contribuţii remarcabile în domeniul 
frescei şi picturii de altar. Membru al unei familii de sculptori vienezi de orgine 
boemiană, tânărul pictor s-a format la Academia de pictură din Viena, pe care a 
frecventat-o timp de 11 ani între 1738-1749. L-a avut ca maestru pe renumitul 
pictor baroc Paul Troger (1698-1762), care a avut o influenţă decisivă asupra 
stilului său. De asemenea, I-a însoțit ca ucenic pe pictorul de fresce Anton Herzog 
(1692-1740). Kracker a lucrat în Austria, Cehia, Moravia, Slovacia, Ungaria, 
Transilvania, afirmându-se ca pictor religios în stilul barocului tardiv. Prima 
lucrare importantă, care i se datorează, este fresca Bisericii “Sfântul Martin” 
din Graz, realizată în 1742. Kracker a lucrat mult în Moravia de Sud, unde s-a 


807Apud Hans Biedermann, Dicţionar de simboluri, Vol. |, Bucureşti, 2002, p. 197 

stabilit în 1741, devenind ucenicul pictorului Joseph Thadeus Roter (1701-1763) 
din Bmo. A executat numeroase comenzi pentru diferite ordine religioase din 
Slovacia; între 1754-1757 a pictat frescele mănăstirii pauline din Sastin, iar în 
1757 a realizat altarele laterale pentru celebra Biserică de pelerinaj a paulinilor din 
aceeaşi localitate. Capodopera creaţiei picturale a lui Kracker în domeniul picturii 
plafonante o constituie frescele de pe bolta Bisericii iezuite “Sfântul Nicolae” din 
Praga, realizate între 1760-1761, reprezentând secvenţe inspirate din minunile şi 
apoteoza Sfântului Nicolae. În 1766 pictorul s-a stabilit la Eger, unde a pictat la 
comanda episcopului Esterhâzi Kâroly, numeroase fresce şi picturi de altar, atât în 
oraş, cât şi pe cuprinsul eparhiei. Cea mai importantă creaţie din această perioadă 
este fresca plafonantă realizată în 1778 pentru Biblioteca Colegiului din Eger, 
unde a ilustrat tema Conciliul din Trento, compoziţie cu 132 de figuri în mărime 
naturală. A realizat deopotrivă, fresce pentru Palatul episcopal din Eger (1769), 
Biserica iezuită din Eger, salonul de onoare al Palatului prepozitual din Eger 
(1774), Capela seminarului romano-catolic din Eger (1774), salonul de onoare al 
castelului din Aszod (1776-1777). 

Kracker este deopotrivă, autorul unei picturi de altar din Bihor, semnată 
de artist şi datată în anul 1772%. Consacrată Sfântului loan Nepomuc, pictura de 
altar se află în Biserica parohială romano-catolică din Beiuş*”, fiind menţionată 
de istoricul de artă Bir6 J6zsef în studiul consacrat monumentului. La fel ca în 
cazul picturii de altar realizate de Johann Ignaz Cimbal pentru Bazilica romano- 
catolică din Oradea, şi în acest caz este vorba de o scenă religioasă ilustrând 
apoteoza sfântului. Plasată în registrul celest, “Apoteoza Sfântului Nepomuc” 
se remarcă printr-o schemă compoziţională tipic barocă. Îmbrăcat în hainele 
tradiționale de canonic, de culoare brună, cu surplis de dantelă, sfântul se înalță 
spre ceruri deasupra unui nor imens, alb. Mâna stângă este adusă la piept în 
semn de devoțiune, privirea fiind ridicată spre înaltul cerului. Cu dreapta arată 
spre registrul inferior al picturii, unde este redată o secvenţă barocă din Triumful 
oştilor îngereşti împotriva demonilor, temă frecventă în arta barocă, redată într-o 
pictură de altar din Bazilica romano-catolică din Oradea şi sugerată mult mai 
aluziv pe plafonul Capelei Palatului episcopal romano-catolic. Un înger cu aripi 
MICI Şi veşmânt roşu arde cu o torță trupul diavolului învins, redat cu corp uman şi 
braţul drept încolăcit de șerpi. În dreapta picturii sunt redate nişte lanţuri groase, 


808Bir6 Jozsef, A belenyesi Rom. Kath. Templom [Biserica romano-catolică din Beiuș], în 
Archaeologiai Ertesito, XLVIII, Budapesta, 1935; Agata Chifor, Apoteoza Sf. Nepomuc de Johann 
Lucas Kracker, în Biharea, XXXVIII, Editura Muzeului Țării Crișurilor, Oradea, 2011, p.153-162 
809Monument construit în stil baroc în 1752 sub episcopul Forgâch Pâl, probabil după planul lui 
Giovanni Battista Ricca, în opinia lui Bir Jzsef (pe locul unei foste biserici cu hramul “Sfânta 
Agata”), în același an în care a fost pusă piatra de temelie la Catedrala romano-catolică din Olosig, 
Apud Schematismus.. 1896, Ediţia din 2010, p. 304 

aluzie la triumful final asupra forțelor răului, descris în textul Apocalipsei. Alți 
îngeri mai mici se îngrijesc de ascensiunea la cer a sfântului. Unul dintre ei ţine în 
mâna stângă Sfânta Scriptură şi cheile, simbol al accesului în Împărația cerurilor; 
degetul lipit de buze este o aluzie la un atribut consacrat al Sfântului Nepomuc, un 
simbol al tăcerii asupra secretului confesional, pentru care acesta a fost martirizat. 
Deasupra lui Nepomuc sunt redați puri cu aripi şi un fascicul de lumină aurie, 
direcționat spre capul său. Acesta sugerează în maniera clarobscurului misterios 
al barocului, victoria postumă a lui Nepomuc asupra celor care l-au condamnat 
la moarte. Sfântul arată privitorului lupta îngerilor împotriva demonilor, aluzie 
evidentă la lupta spirituală împotriva forțelor malefice, specifică misiunii preotului 
şi pe care el o putea vizualiza efectiv în momentul ascensiunii sale celeste. 

Pe stânca din dreapta compoziţiei se află lanțul cu care a fost țintuit 
diavolul de către îngerii luptători, dar şi simboluri cu trimitere la Sfântul Nepomuc: 
o lumânare aprinsă, simbol al înălțării la cer a sufletului şi o ramură de palmier, 
aluzie la recompensa divină a sacrificiului său. La baza stâncii este vizibilă 
semnătura artistului, dispusă pe trei rânduri: “Johann Lucas/Kracker pinxit/1 772”. 

Realizată în ultima etapă de creaţie a artistului, Apoteoza Sfântului 
Nepomuc este o lucrare tipică barocului tardiv. Subiectul compoziţiei confirmă 
popularitatea de care s-a bucurat cultul acestui sfânt în secolul al X VIII-lea, în 
deceniile posterioare martiriului şi sanctificării sale. Frecvența imaginilor sale 
în bisericile baroce ale epocii se explică prin calitatea sa de arhetip al preotului 
devotat până la sacrificiu profesiunii sale, într-o perioadă de creştere a importanţei 
spovedaniei şi de înmulţire a confesionalelor în biserici. 

Într-o perioadă încă periclitată în acest spaţiu de revenirea epidemiilor 
de ciumă, dar şi de inundaţii dezastruoase, a crescut rolul Sfântului Nepomuc, 
importanţa sa în calitatea sa de sfânt apotropaic, protector al oamenilor împotriva 
calamităţilor şi a morţii imprevizibile. La fel ca şi pictura consacrată aceluiaşi 
sfânt de pictorul austriac Johann Ignaz Cimbal (1722-1795) în Bazilica romano- 
catolică din Oradea", reprezentarea lui Kracker pune accent pe momentul 
glorificării celeste a sfântului, premiza intercesiunii sale continue în favoarea 
credincioşilor. 


810Agata Chifor, Ipostaze ale Sfântului Nepomuc, în vol. Imaginarul sacru la Oradea între tradiţie 
bizantină și baroc, Editura Arca, Oradea, 2008, p. 145-152 

C.INFLUENȚE BAROCE ÎN PICTURA ICONOSTASELOR 


În contextul dominaţiei habsburgice, influenţa barocului s-a exercitat, 
deopotrivă, în mediul ecleziastic românesc, ortodox şi greco-catolic, fiind 
asimilată creator în programele iconografice ale iconostaselor realizate în această 
zonă în perioada de sfârşit a secolului al XVIII-lea şi în prima jumătate a secolului 
al XIX-lea*'. Prezenţa împrumuturilor din arta occidentală este explicabilă prin 
recursul comanditarilor la pictori de origine sârbă, formaţi în ambianța Academiei 
de Artă din Viena, ca Arsenie Teodorovici din Novisad, ajutorul acestuia, Sava 
Petrovici, Pavel Ghiurcovici din Karlovitz, respectiv pictori maghiari ca Gâlsz 
Jakab, Schutz Jozsef sau Antal Szirmai. 

a.Iconostasul Bisericii ortodoxe “Sfinţii Arhangheli Mihal și Gavril” 

din cartierul Velenţa, c.1779 

Iconostasul Bisericii “Sfinţii Arhangheli Mihail şi Gavril” din cartierul 
Velenţa este considerat una din cele mai importante realizări din zona de vest a 
țării ŞI un exemplu tipic pentru confluenţa artei bizantine tradiţionale cu influenţele 
occidentale, receptate prin intermediul unor pictori care şi-au însuşit morfologia 
şi limbajul inovator al barocului. Nu se cunoaşte numele pictorilor care au decorat 
iconostasul, despărțitorul, amvonul, tronul Bisericii ortodoxe din Velenţa, nici 
al celui care a realizat pictura de pe bolta edificiului. Din cercetările anterioare, 
inițiate de istoricul Florian Dudaş, reiese că pictorul român Mihail Paholcsek a 
realizat, la comandă, icoane pentru această biserică. 

Influențele occidentale, de factură barocă, s-au exprimat pregnant în 
secvențele picturale ale iconostasului. Din punct de vedere stilistic şi iconografic, 
este vizibilă amprenta picturii baroce occidentale, prin intermediul unor teme ca 
şi Coborârea de pe Cruce (în varianta patetică, occidentală), Fecioara de tipul 
Immaculatei, dispunerea persoanelor sfinte deasupra unor vârtejuri alcătuite din 
nori, introducerea planului celest, sugerat realist, dar şi simbolic prin nori şi capete 
de îngeri, spaţializarea mult mai pronunţată a scenelor prin elemente de peisaj 
şi detalii arhitecturale. Interesul, mult mai crescut, pentru realism şi umanizarea 
reprezentărilor, denotă asimilarea noului stil pictural baroc. Influențele apusene 
coexistă cu respectarea frontalismului de factură tradiţională, bizantină. El este 
evident, mai ales la icoanele împărăteşti, la şirul apostolilor şi al proorocilor, 
reprezentând un element de continuitate cu arta secolelor anterioare. Scenele 
inspirate din viaţa lui lisus şi a Mariei devin, de asemenea, un prilej de etalare 
scenografică a narativismului pictural baroc în cadrul unor scene spaţializate 


811Pentru modalitatea de asimilare a influențelor occidentale în arta iconostaselor românești, a 
se vedea Dorina Sabina Pârvulescu, Iconostasul în Banat din cea de-a doua jumătate a secolului al 
XVIII-lea până în deceniul al treilea al secolului al XIX-lea, Editura Mirton, Timișoara, 2002 

realist, cromatic sau architectural. 

Cele 49 de icoane au fost încadrate de o somptuoasă ornamentaţie sculptată, 
traforată şi poleită în stil rococo, realizată, la fel ca şi amvonul, scaunul episcopal 
şi coronamentul stranelor, de sculptorii Axente şi Iosif Pilthauer în 17792. 

În conformitate cu tipicul bizantin, în registrul icoanelor împărăteşti sunt 
reprezentaţi Mântuitorul Şi Sfântul loan Botezătorul, în dreapta uşilor împărăteşti, 
Maica Domnului şi Arhanghelul Mihail, icoana de hram a bisericii, în stânga. 
Dacă tematica şi dispunerea în registre respectă rânduiala bizantină, în schimb 
mijloacele de exprimare plastică şi iconografia reflectă receptarea de către meşteri 
a limbajului artei baroce occidentale. Modernitatea stilului se reflectă, în cea mai 
mare măsură, în picturalitatea reprezentărilor, prin renunţarea la linearismul şi 
hieratismul bizantin, în favoarea unei reprezentări mai realiste şi mai expresive. 
Astfel, pictorul a reuşit să confere volum şi materialitate personajelor sale, 
exclusiv prin mijloace picturale, ca sugestia jocului de lumini şi umbre. 

În dreapta uşilor împărăteşti, pe care e pictată o imagine pitorească a Bunei 
Vestiri, e reprezentat Mântuitorul, înveşmântat cu hiton roşu şi mantie albastră, 
cu  învolburarea barocă a faldurilor. Se remarcă renunţarea totală la stilizarea 
geometrică a acestora, în favoarea modelajului prin lumini şi umbre, picturalitatea 
tuşei în definirea veșmintelor și a detaliilor anatomice ale feţei. În spatele său, pe 
un fundal transparent, care sugerează veridic prezenţa cerului, se văd capete de 
îngeri cu aripi. 

În stânga Mântuitorului e reprezentat loan Botezătorul, îmbrăcat în 
veşminte modeste, de culoare brun-cenuşie. Cu stânga, susţine o cruce mare de tip 
bizantin, în timp ce dreapta este adusă la piept, în semn de devoțiune. Deasupra 
capului poartă o aureolă aurie. Un alt element inovator îl constituie renunţarea la 
frontalismul strict al artei bizantine. Astfel, personajul este reprezentat din semi- 
profil, cu capul întors spre stânga, într-un uşor contrapost al corpului şi proiectat 
pe fundalul unui peisaj, redat în perspectivă cromatică. Se poate remarca, fineţea 
degradeurilor prin care se sugerează, în maniera picturii occidentale, diferenţa 
de intensitate cromatică dintre prim-plan şi fundalul scenei. În fundal e redată, 
după un obicei la modă în baroc, o altă secvenţă în asociere cu tema principală. 
În depărtare, pe fundalul unui peisaj, e redat Sfântul loan Botezătorul botezându-l 
pe lisus. 

Aceleaşi elemente de limbaj sunt prezente şi în icoana împărătească a 
Maicii Domnului din stânga uşilor împărăteşti (Fig. nr. 97a). Elementele inovatoare 
se exprimă în căderea fluentă a faldurilor mantiei, permiţând uşoara sugestie a 
volumului, caracterul portretistic al chipului, transparenţa aeriană a fundalului, 


812Marius Porumb, Dicţionar de pictură veche românească din Transilvania. Secolele XIII-XVIII, 
Editura Academiei Române, Bucureşti, 1998, p.276 

decorat în manieră barocă, cu capete de îngeri cu aripi. În dreapta sa, e reprezentat 
Arhanghelul Mihail (Fig. nr. 97 b), îmbrăcat conform iconografiei tradiţionale, 
dar printr-o tratare exclusiv picturală. Sugestia coloristică a jocului de lumini şi 
umbre se reflectă în tratarea veşmintelor, a scutului, dar şi în fineţea gradaţiei, de 
la prim-plan la peisajul cu orizontul plasat foarte jos din fundal. Pe uşile diaconeşti 
e reprezentată în stânga, Vizitaţia Mariei la Elisabeta, iar în dreapta Fecioara 
Maria, loachim şi Ana. Sub registrul icoanelor împărăteşti, la baza iconostasului, 
se află patru panouri rectangulare, reprezentând la dreapta, Lepădarea lui lona pe 
țărmul Ninivei (Fig. nr. 98) şi Tăierea capului Sfântului loan Botezătorul, iar la 
stânga, în două scene, Iisus slujit de îngeri după ce a respins ispitirile diavolului. 
Toate scenele sunt spaţializate în conformitate cu viziunea occidentală asupra 
perspectivei. Astfel, bidimensionalitatea şi perspectiva inversă, tipic bizantine, 
au fost înlocuite cu peisaje remarcabile prin transparenţa fundalurilor, sugestia 
poetică a mediului acvatic sau a fluidităţii aerului. Îndeosebi scena cu ilustrarea 
Legendei lui lona se remarcă prin pitorescul sugestiei, alături de virtuozitatea 
tratării perspectivei şi a peisajului, aflat în deplină armonie cromatică cu scena 
din prim-plan. lona este reprezentat cu aureolă, după ce a ieşit la lumină din burta 
unui monstru marin imens, reprezentat sub forma unui biban de NIL, cu botul larg 
deschis. 

Deasupra uşilor împărăteşti şi diaconeşti sunt reprezentate trei scene cu mai 
multe personaje, dispuse în interiorul unor ample medalioane elipsoidale, încadrate 
de cartuşe expresive, decorate cu vrejuri, flori şi panglici poleite. Deasupra uşilor 
împărăteşti este redată Cina cea de Taină. Apostolii, aşezaţi în cerc în jurul unei 
mese, avându-l în centru pe lisus, au fizionomii şi gesturi individualizate, în care 
se întrevede influenţa reprezentărilor occidentale, cu interes pentru surprinderea 
reacţiilor psihologice ale personajelor. Secvența Vindecării orbului de către lisus 
se remarcă prin narativism Şi pitorescul redării, cu sugestia realistă a mediului 
acvatic din prim-plan, aluzie la Lacul Ghenizaret. 

Registrul superior cuprinde şirul apostolilor, dispuşi câte şase de o parte 
Şi alta a compoziţiei centrale, Coborârea de pe cruce”: (Fig. nr. 99). Depăşind 
convenţionalismul bizantin, scena ilustrează receptarea influențelor iconografice 
apusene, definite printr-o receptare emoţională a mesajului Scripturii. Ilustrând 
cel mai bine latura emoţională, dramatică şi umană a creştinismului, Patimile lui 
lisus sunt şi aici pretextul unei scenografii tipic baroce, cu accent pe exteriorizarea 
patetică a durerii personajelor. Corpul lui lisus, dispus în diagonală, încordat 
de suferinţă, este coborât de pe cruce de Iosif şi Nicodim. La baza acesteia e 
reprezentată Maria în stare de leşin, susţinută de loan. Deşi poartă aureolă, chipul 


813Agata Chifor, Imaginarul sacru la Oradea între tradiţie bizantină și baroc, Editura Arca, Oradea, 
2008, p. 21 


289 


https://biblioteca-digitala.ro 


său reflectă trăirea umană a dramei. Realizată în tonuri de albastru şi roşu, scena e 
proiectată pe fundalul unui cer valorat, redând învolburarea norilor întunecaţi, dar 
şi lumina difuză a amurgului. Elementele arhitecturale sunt pictate în grisai/le, la 
fel ca şi în alte icoane, fiind profilate discret, în lumina roşietică a apusului. Pe 
documentul de deasupra capului lui lisus sunt inscripționate în ebraică, greacă şi 
latină, numele şi calitatea lui lisus de “Rex iudeorum”. De asemenea, deasupra 
scenei, există o inscripție în limba greacă, cu denumirea acesteia. 

Coronamentul este compus din panouri ovale, cuprinzând imaginile 
prorocilor, încadrate de omamente vegetale somptuoase, deasupra cărora se află 
crucea cu molenii. Rolul acestui registru este acela de a demonstra iconografic 
relaţia de continuitate dintre Vechiul şi Noul Testament, în cazul de faţă dintre 
preoţia iudaică şi cea creştină, simbolizată de ritualul euharistic. Discuţiile despre 
prezența simbolică sau reală a trupului şi sângelui Domnului în ritualul euharistic 
au un suport iconografic în secolul al XVIII-lea în imaginea lui lisus răstignit, 
pusă nu întâmplător în centrul iconostaselor. Aaron e redat frontal, în relaţie cu 
lisus (““Marele Preot” al Noului Testament), într-un portret 3/4, ca un bărbat în 
vârstă, cu barbă albă. Figura este individualizată fizionomic, fiind inspirată din 
realitate. Poartă mantie roz, căptuşită cu albastru, pieptarul judecății, decorat cu 
cele 12 pietre preţioase, iar în mâna dreaptă ţine toiagul înflorit. În spatele său e 
redat chivotul, decorat cu un cap de heruvim poleit. Gestica retorică şi privirile 
ridicate spre cer ale prorocilor de la iconostasul din Velenţa exprimă vizionarismul 
ca trăsătură definitorie a acestora. Se remarcă deopotrivă, exteriorizarea patetică 
a suferinţei sfintelor femei, drapajul emoţional tipic baroc al faldurilor, plasarea 
apostolilor, cu figuri redate din ușor semiprofil, deasupra unor vârtejuri circulare 
de nori. 

Istoricul Florian Dudaş, în lucrările consacrate Bisericii ortodoxe din 
Velenţa, consideră că pictura bisericii (pe lemn, pe pânză, respectiv murală) a 
fost realizată în diferite etape, de maeştri diferiți şi că un rol i-a revenit lui Ștefan 
Teneţchi, pictorul oficial al Episcopiei Aradului. Acesta este în mod cert autorul 
unei pânze, realizate pentru Catedrala ortodoxă din Velenţa Orăzii, reprezentând 
“Încoronarea Maicii Domnului prin Sfânta Treime”. Realizată în anul 1784, ea a 
fost destinată, în opinia autorului, iconostasului catedralei, pentru locul în care se 
află în prezent scena Coborării de pe cruce a Domnului)". Autorul atrage atenția 
deopotrivă, asupra pictorului Mihail Paholcec, locuitor în Oradea, în preajma 
Cetăţii, membru al comunităţii ortodoxe, prezent la constituirea Consistoriului 
ortodox din Oradea în anul 1793, care a donat 500 de florini pentru pictarea 
Bisericii cu Lună. În 1791, acesta a pictat icoana pe pânză cu tema “Răstignirea 


814Florian Dudaş, Odoarele vechii catedrale ortodoxe a Bihorului, Editura Lumina, Oradea, 2005, 
p. 11-13 

Domnului” şi “înclinăm să credem, alte scene pentru Catedrala ortodoxă din 
Velenţa Orăzii”*'s. 

Intrarea în naos este delimitată printr-un frumos despărțitor din lemn 
traforat. El alcătuieşte “micul iconostas”, sculptat şi poleit, decorat cu 19 icoane, 
încadrate în medalioane elipsoidale. Icoanele sunt pictate pe lemn, pe ambele 
feţe. În partea centrală, două colonete elegante din lemn susțin un cartuş baroc 
reprezentând, pe partea dinspre intrare, Învierea Domnului în manieră occidentală, 
iar pe partea opusă, dinspre naos, Înălțarea Domnului. În medalioanele dinspre 
intrare sunt reprezentate, de la stânga la dreapta, figurile unor femei sfinte sau 
martire ca: Sfânta Varvara, Sfânta Iuliana, Sfânta Tecla, Sfânta Cristina, Sfânta 
Ecaterina, Sfânta Irina. Situate în centrul medalioanelor, acestea sunt reprezentate 
cu atribute care fac referire la calităţile sau martirajul personajelor: Sfânta Irina, 
ca împărăteasă încoronată, Sfânta Ecaterina cu roata martiriului, Sfânta Cristina, 
Sfânta Tecla, Sfânta Barbara, ţinând pe genunchi sabia cu care i s-a tăiat capul, 
Sfânta Iuliana, cu o ramură de palmier în mână. 

La baza despărţitorului, sunt redate Sfânta Maria Egipteanca, Sfânta 
Evdochia, Maica Domnului, Sfânta lulita, Sfânta Teodosia şi Sfânta Paraschiva. 
În medalioanele dinspre naos sunt reprezentaţi sfinţi martiri ca: Sfântul Arhidiacon 
Ștefan, Sfântul Gheorghe, Sfântul Procopie, Sfântul Eustatie, Sfântul Dimitrie, 
Sfântul Teodor Stratilat. 

Uşile împărăteşti ale vechii biserici ortodoxe din Velenţa au fost descoperite 
de Florian Dudaş în satul Topa de Sus. Realizate prin grija protopopului loan 
la 1720-1721, ele ilustrau tema consacrată a Bunei Vestiri. Lucrarea, de certă 
valoare, se remarcă prin figurile monumentale, inspirate din lumea Bizanțului, 
ale Fecioarei Maria şi Arhanghelului Gavril, dar şi prin prezenţa unui registru 
superior în care sunt reprezentaţi proorocii David şi Solomon". 


b.Iconostasul Bisericii ortodoxe “Sfinţii Arhangheli” din Vadu Crişului, 
1763-1768 


Biserica ortodoxă “* Sfinții Arhangheli” din comuna Vadu Crişului (jud. 
Bihor) deţine un valoros iconostas, definit de o somptuozitate barocă. Identificat 
de istoricul de artă, Acad. Marius Porumb, acesta a fost realizat în 1768, fiind adus 
aici în prima jumătate a secolului al XIX-lea de la Catedrala unită din Oradea, 
distrusă parțial de marele incendiu din 1836*”. Prevăzut cu o bogată decorație 


815Ibidem, p. 14 

816Apud Florian Dudaș, Constantin Butişcă, Cosmin Pintea, Vechea catedrală ortodoxă a Bihorului. 
Biserica din Velența Orăzii, Editura Brevis, Oradea, 2004, p. 125 

817Marius Porumb, Un valoros ansamblu de pictură și sculptură din secolul al XVIII-lea la Vadu 
Crișului, în Acta Musei Napocensis, 1984, p. 562; Marius Porumb, Dicţionar de pictură veche 

sculptată şi policromată, iconostasul are certe analogii cu iconostasul Catedralei 
unite din Blaj, fiind realizat, probabil, în acelaşi atelier de sculptură. Deasupra 
uşilor împărăteşti se află o inscripţie în limba română cu litere chirilice, în care 
sunt menţionaţi episcopul Meletie Covaci şi principalii ctitori: “Această sfântă 
tâmplă s-au aorit şi s-au zugrăvit în anul 1768 supt fericita stăpânirea Mării sale 
vlădicului Meletie, fiind protopop mare Moisi şi protopop de rând Simon, iar 
ctitori Simadi Petru, Oros Ilie, Pop Nicolae şi Grec Nicolae”*'?. Pictura tâmplei 
a fost realizată cu cinci ani mai devreme decât sculptura şi poleirea. Astfel, anul 
1763 figurează pe toate icoanele mari din registrul icoanelor împărăteşti. Pe baza 
analizei limbajului pictural, pictura iconostasului a fost atribuită de autor unui 
“pictor de formaţie post-brâncovenească, asupra căruia se resimt şi unele influenţe 
de factură barocă, mai ales în repertoriul decorativ, ce îşi are orginea în ambianța 
ortodoxă vest transilvană”*”. 

Registrul inferior cuprinde icoanele împărăteşti. În dreapta uşilor 
împărăteşti e reprezentat Sfântul Nicolae (icoana de hram a Catedralei greco- 
catolice din Oradea), Fig. nr. 100a, stând pe un tron decorat cu elemente vegetale 
poleite, îmbrăcat în veşminte arhiereşti somptuoase, cu decoraţii aurite. Cu 
dreapta, ţine pe genunchi Sf; Scriptură, iar cu stânga binecuvântează. Deasupra 
sa, pe un cerc de nori, sunt figuraţi Mântuitorul şi Maica Domnului, ale cărei braţe 
deschise sugerează ideea de intercesiune. Urmează icoana împărătească a Maicii 
Domnului cu Pruncul (Fig. nr. 100b), de tipul celei care tronează (“etronos”). 
Maforionul roşu este decorat somptuos cu stele şi motive florale poleite. Tronul 
este flancat de doi îngeri monumentali cu mâinile aduse la piept, într-o expresie 
de adoraţie. Doi îngeri mai mici susţin o coroană deasupra capului Mariei, aluzie 
la calitatea de împărătesă cerească a acesteia. În stânga uşilor împărăteşti apare, 
conform canoanelor, icoana împărătească a Mântuitorului. Acesta e reprezentat 
ca Pantocrator, cu nimb crucifer, ţinând într-o mână Evanghelia deschisă şi 
binecuvântând cu cealaltă. În conformitate cu descrierea din Apocalipsa lui loan, 
tronul pe care stă lisus este străjuit la cele patru colţuri de cele patru “făpturi vii”, 
care aduc slavă şi mulţumire divinității. Urmând textul biblic, acestea sunt redate 
ca nişte capete de leu, taur, om şi vultur, prevăzute cu câte şase aripi de culoarea 
focului. În stânga sa e reprezentat Sfântul loan Botezătorul, desculț, purtând haina 
din păr de cămilă şi o mantie de culoare brună. Sfântul poartă aureolă, delimitată 
în fondul de aur al icoanei şi aripi de culoare roşietică. În stânga, ţine o cruce mare 
de tip bizantin şi un rotul, pe care sunt înscrise în greacă cuvintele Scripturii :“lată 
Mielul lui Dumnezeu”. La picioarele sfântului, elementele de peisaj sunt minuţios 


românească din Transilvania (secolele XIII-XVIII), Editura Academiei Române, București, 1998, 
p. 446 

818Ibidem 

819Ibidem, p. 563 

redate, cu realism şi simţ narativ. În stânga, într-un cerc situat la baza icoanei, 
sunt reunite sintetic trei momente din viaţa sfântului: în fundal e figurat sfântul 
în închisoare, iar în prim-plan e reprezentată concomitent decapitarea acestuia şi 
Salomeea ducând pe o tavă capul său. Totla baza icoanei, spre mijloc, e redat un mic 
miel pascal, purtând o cruce cu flamură, simbol al lui lisus şi al triumfului asupra 
morţii. În dreapta lucrării e reprezentat, încă o dată, capul aureolat al sfântului, 
aşezat într-o patenă, decorată cu elemente vegetale poleite. Se remarcă şi aici 
umanizarea trăsăturilor feţei, tratarea picturală a buzelor şi a bărbii personajului. 

Urmează icoanele prăznicare, între care se află frize sculptate, de o 
deosebită somptuozitate decorativă, alcătuite din vrejuri de frunze şi flori, viţă 
de vie, înconjurând mici medalioane, în care sunt pictaţi prooroci şi Sfinţi Părinţi 
ai Bisericii. În cadrul icoanelor prăznicare, sunt reprezentate cu un accentuat 
simţ narativ, de la stânga la dreapta: Naşterea Domnului, Închinarea magilor, 
Botezul, Întâmpinarea Domnului, Buna Vestire, Sfinţii Petru şi Pavel, Răstignirea, 
Coborârea la iad, Intrarea în Ierusalim, Schimbarea la faţă, Înălţarea Domnului, 
Adormirea Maicii Domnului, Pogorârea Duhului Sfânt. În registrul următor, 
deasupra unei arhitrave somptuos decorate, se află friza apostolilor, dispuşi câte 
şase, de o parte şi alta a compoziţiei centrale Deisis. Coronamentul iconostasului 
este surmontat de Crucea cu molenii, flancată de doi balauri adosaţi cu cozile 
răsucite, amintind de prototipuri din epoca brâncovenească şi de iconostasul 
Catedralei greco-catolice din Blaj. 

Un simţ narativ, specific picturii occidentale, dar într-un stil pictural naiv 
(realizat de un alt artist decât autorul icoanelor mari şi al icoanelor prăznicare), 
este evident şi în scenele pictate în mici medalioane, aflate la baza iconostasului. 
Aceste mici secvenţe sunt puse în relaţie, fiecare din ele, cu cele patru icoane 
mari, situate deasupra lor. În stânga uşilor împărăteşti, sunt redate temele: Sfântul 
Nicolae pe malul mării, lângă o corabie, aluzie la minunea înfăptuită de sfânt în 
timpul călătoriei pe mare spre Ierusalim: (aşezată sub icoana Sfântului Nicolae), 
Fuga în Egipt (sub icoana Maicii Domnului), /spitirea lui lisus (sub icoana 
împărătească a lui lisus) şi Sfântul Ioan Botezătorul în inchisoare, reprezentat 
alături de Irod (în corespondenţă cu icoana Sfântului loan Botezătorul). Deşi 
personajele sunt reprezentate frontal, cu o anumită stângăcie anatomică şi a 
relaționării reciproce, secvențele conţin elemente de spaţializare prin intermediul 
peisajului, respectiv sugestia trimensionalităţii interiorului. 


820Eveniment aflat la originea considerării sale ca protector al călătorilor pe apă şi salvator de la 
înec 

c.lconostasul Bisericii cu Lună, 1817-1832, Pavel Ghiurcovici, Arsenie 
Teodorovici, Paul Murgu 


Un exemplu original de influenţă a artei baroce în mediul românesc 
ortodox îl reprezintă iconostasul Bisericii cu Lună. Realizat între 1815-1831 de 
Alexandru Teodorovici (în calitatea de “aurar”), în colaborare cu pictorul Arsenie 
Teodorovici (1768-1826), fratele acestuia, alături de pictorul Pavel Ghiurcovici 
din Karlovitz şi Paul Murgu din Timişoara, iconostasul are un caracter eclectic, 
rezultat din confluenţa elementelor tradiţionale bizantine (tematica şi dispunerea 
în registre) cu cele proprii barocului, rococo-ului şi neoclasicismului. Cea mai 
mare parte a vechii picturi pe lemn, sculptura şi poleirea mobilierului bisericesc 
a fost considerată ca fiind opera fraţilor Alexandru şi Arsenie Teodorovici, care 
ar fi pictat, atât icoanele catapetesmei, cât şi pe cele de la baldachinul Sfântului 
Epitaf”, alături de pictura murală inițială de pe pereţii navei*?. 

Cel mai apreciat dintre cei doi fraţi, pictorul Arsenie Teodorovici, s-a 
născut la Panciova (Pancevo, Banatul sârbesc, c. 1767, afirmându-se ca decorator 
de biserici în Serbia, la Novisad, Zemun, Mitroviţa, Vârşeţ, dar şi în România, la 
Timişoara, Oradea şi în Ungaria, la Gyula (Biserica ortodoxă “Sfântul Nicolae”) 
şi Buda. Pictura icoanelor catapetesmei din Oradea a fost realizată în tehnica 
ulei pe lemn, în măsură să confere culorilor aderenţă, strălucire şi durabilitate:. 


82 Constantin Olariu, Catedrala episcopală din Oradea. Partea artistică, în Din activitatea 
bisericească a Episcopiei Ortodoxe a Oradiei în ultimii două sute de ani, Editura Episcopiei Ortodoxe 
Române a Oradiei, 1984, p. 284-285 

822 Ibidem, p. 290 

823 Nicolae Firu, Date și documente cu privire la istoricul bisericii greco-ortodoxe române din Oradea 
Mare, Arad, 1909, p.76 

824Originar din Pancevo, pictorul Arsenije Teodorovic a studiat iniţial cu artiști locali din Banat 
şi Sremska. În 1788 s-a înscris la Academia de pictură din Viena, pe care a terminat-o în 1796. 
A studiat cu Anthony Saler, profesor de anatomie si Heinrich Friedrich Fiiger (1751-1818), 
directorul Academiei, remarcabil portretist, promotor al neoclasicismului. Eclectismul promovat 
de Academia de Arte Frumoase din Viena a marcat durabil evoluţia picturii central-europene în 
perioada de tranziţie de la secolul al XVIII-lea spre secolul al XIX-lea, fiind vizibil şi în creaţia sa. 
S-a stabilit la Novisad, dar a lucrat deopotrivă la Timișoara, Oradea şi în Ungaria. În 1803 a primit 
dreptul de cetățenie în Novisad, iar în 1815 a devenit membru al comunităţii acestui oraș, care i-a 
apreciat meritele picturale și rolul său de deschizător de drumuri în pictura sârbă. În colaborare cu 
discipolii săi, a pictat 20 de biserici. Cel mai mult timp şi efort l-a investit în pictura de icoane. A 
lucrat, în colaborare cu discipoli ai săi, la aproximativ 26 de iconostase: Baja, în Ungaria (Biserica 
“Sf, Nicolae”, 1793); Novi Sad (1811), Karloviţ (1813), Zemun (Belgrad, Biserica Fecioarei Maria, 
1815); Catedrala din Sremska Mitrovica (1815-1816), Vârșeț (Biserica “Înălţării la cer a Fecioarei 
Maria”, 1808-1809), în Serbia; Sânicolaul Mare (1809), Saravale (1811), Bâlvânyos (1818) în 
România. Considerat creator de școală, în calitatea de reprezentant al neoclasicismului timpuriu. 
În atelierele sale din Timișoara și Novisad s-au format mulți artiști, dintre care cei mai renumiţi 
sunt Konstantin Danil și Nikola Aleksic. Influenţa sa asupra artiştilor mai tineri s-a extins și mai 

Deşi precursor al neoclasicismului, viziunea compoziţională și spațială a 
icoanelor sale aparține încă barocului tardiv, norii fiind un element formal 
important și definitoriu pentru stilul său. De asemenea, relația dintre actorii 
scenelor religioase ilustrează ipostaze specifice retoricii emoţionale a barocului. 
O parte semnificativă din icoane este rezervată cerului. În realizarea numeroaselor 
iconostase la care a contribuit, s-a inspirat, după moda epocii, din gravuri realizate 
după lucrările unor maeştri ai Renaşterii şi barocului. Stilul său se defineşte 
printr-un desen simplu, compoziţia clară, o paletă cromatică sobră, un clarobscur 
idilic, fundaluri arhitecturale antichizante, cu ruine de temple greceşti, apeducte, 
peisaje mediteranene. Icoanele reflectă o viziune spaţială mai elaborată, mult 
mai aerisită decât portretele şi temele istorice. Aceasta se explică prin influența 
predecesorului său, pictorul Teodor Ilic Cesljar, reprezentant al barocului tardiv şi 
al rococo-ului, vizibilă mai ales în lucrările timpurii. Doar în lucrările mai târzii, 
ca Biserica Fecioarei Maria din Zemun, Arsenie Teodorovici şi-a exprimat în mod 
clar orientarea neoclasică. Stângăciile de ordin anatomic sau formal, vizibile şi 
la iconostasul din Oradea, la fel ca şi la iconostasul Bisericii “Sfântul Nicolae” 
din Gyula, se explică prin faptul că, de cele mai multe ori, acestea erau rezultatul 
unei munci de colaborare dintre artist şi tinerii săi discipoli:, uneori chiar la 
aceeaşi icoană, astfel încât este dificil de separat contribuţia specifică a fiecărui 
artist. Dacă unele icoane reflectă, în mod evident, mâna unui artist talentat, altele 
conțin numeroase deficienţe la nivelul proporțiilor, al anatomiei, compoziţiei şi 
acordurilor cromatice. 

Pentru pictarea bisericii, comunitatea a strâns fonduri din donaţii 
particulare în valoare de 2500 de florini şi a împrumutat 6000 de florini din 
“fondul naţional” de la Karlovitz. 

În Contractul pentru pictarea bisericii, încheiat de comunitatea ortodoxă 
la 19 august 1815: cu Alexandru Teodorovici, acesta semnează pe ultima filă, 


mult prin “Şcoala de Desen” din Sremski Karlovci, pe care a condus-o timp de mai mulți ani. 
Un capitol special în creaţia sa artistică îl constituie portretele, dintre care s-au păstrat în jur de 
treizeci. Portretul lui Dositei din 1794 este primul portret civic în pictura sârbă. Acesta a fost urmat 
de portretele lui Abraham Mrazovica, Gavrila Bozitovca, Kiril Zivkovic. Doar operele sale tardive, 
ca iconostasul Bisericii “Pogorârea Sfântului Duh” din Buda, ilustrează o viziune compoziţională 
de factură neoclasică. Tendinţa neoclasică este evidentă în reducerea paletei cromatice, mai sobre şi 
importanța conferită desenului. În esență, opera sa picturală este o interpretare neoclasică, uneori 


de factură eclectică a barocului tardiv (https://www.kens.org.rs/agora/arsa-teodorovic-ikonopisac- 
i-portretista/?Ing=lat) 


825Cei mai importanţi discipoli ai săi sunt consideraţi Konstantin Danil și Nikola Aleksic 
8261bidem, p. 75 

827 Arhivele Statului Oradea, Parohia Ortodoxă Oradea, fila nr. 16-19; Traducerea documentului 
în limba română la Gh. Liţiu, Începuturile Bisericii cu Lună până la incendiul din 1836, în vol. 
Din activitatea bisericească a Episcopiei ortodoxe a Oradiei în ultimii două sute de ani, Editura 


295 


https://biblioteca-digitala.ro 


în calitatea de “aurar” al icoanelor care urmau să fie realizate“, el angajându-se, 
de altfel, în primele puncte ale contractului, să realizeze poleirea iconostasului, 
a scaunului arhieresc, a amvonului şi a tuturor lucrărilor executate de “meşterii 
zidari şi iconari”. În ceea ce priveşte icoanele, acestea urmau să fie realizate “după 
ritul cuvenit, după gustul mai nou, în așa fel ca să depăşească pe cele din biserica 
Velenţei”. 

La punctul 1 al Contractului, Alexandru Teodorovici precizează că în 
preţul convenit pentru pictarea bisericii, va angaja pe lângă el pe “unul din acești 
doi pictori vestiți“: Arsenie (fratele său) şi Ghiurcovici, pe care dintre ei îl va 
prefera comunitatea şi cu acela va lucra în ceea ce priveşte pictura. Din acest prim 
punct al Contractului, se poate deduce că în realizarea picturii, un rol decisiv l-au 
avut unul din cei doi pictori vestiți sau amândoi, din moment ce există contracte 
pentru realizarea picturii, încheiate separat, cu fiecare dintre aceştia. Astfel, la 24 
iunie 1816, a fost încheiat un contract cu Arsenie Teodorovici, pentru lucrarea 
de pictură propriu-zisă, în 14 puncte“. Sumele prevăzute pentru plata acestuia: 
6500 de florini în contractul cu Arsenie Teodorovici, încă 9000 de florini (7000 de 
florini pentru Arsenie şi 2000 de florini pentru Sava Petrovici, ajutorul acestuia)“, 
denotă rolul important care i s-a conferit lui Arsenie Teodorovici în realizarea 
picturii. 

Pe de altă parte, sumele achitate pictorului Pavel Ghiurcovici din Karlovitz, 
care în iulie 1817, confirmă primirea a 1000 de florini, iar la 14 ianuarie 1818 a 
sumei de 1030 de florini, mai rămânând de achitat 5570 de florini, denotă faptul 
Că Şi acestuia i s-au încredinţat, de asemenea, o parte considerabilă şi relevantă a 
lucrărilor de pictură“. În Contractul încheiat la 19 iunie 1817 cu Pavel Ghiurcovici 
(Fig. nr. 101 a,b,c) din Karlovitz (“karloviczai lakos 6s pictor”), care-şi semnează 
numele pe ultima filă a Contractului, în limba română, cu litere chirilice, acesta 
se angaja să picteze şi icoana sărbătorească prevăzută cu baldachin, aluzie la 
icoana actuală cu tema Încoronării Fecioarei Maria de Sfânta Treime: “4. A 
Sătoros Unnepi 16. Kepehez oly nagyara fogom pingâlni â mint â k6szen l&vă 
Râma mutattya”. Din textul cu 1l puncte al documentului, rezultă că Pavel 
Ghiurcovici se angaja să realizeze de asemenea, decoraţiile murale din interiorul 
şi de pe bolta bisericii, precum şi decorația picturală a Mormântului Domnului: 
“es a Kristus Urunk Nagy Penteki Koporsojat”, menţionată şi la punctul nr. 5 al 


Episcopiei Ortodoxe Române a Oradiei, 1984, p. 71-72 

828 Arhivele Statului Oradea, Parohia Ortodoxă Oradea, fila nr . 19 

82 9Gheorghe Liţiu, Începuturile Bisericii cu Lună până la incendiul din 1836, în vol. Din activitatea 
bisericească a Episcopiei ortodoxe a Oradiei în ultimii două sute de ani, Editura Episcopiei Ortodoxe 
Române a Oradiei, 1984, p. 72 

830Ibidem 

831 Ibidem 

Contractului”8? . În contract se precizează că, în afara sumei de 6500 de florini 
din Contractul comun cu Alexandru Teodorovici, el urma să primească de la 
comunitate ortodoxă, pentru întreaga muncă, 7000 de florini). 

Tot în data de 19 iunie 18175 s-a încheiat un Contract şi cu Schiitz Jozsef 
(Fig. nr. 102) , “profesor de desen”, care se angaja să realizeze pictura cu imitație 
de marmură din absida altarului, de la pereţii corului şi ai bolților, din Biserica 
femeilor (pronaos), de la casa scării care duce spre clopote, nuanța urmând să fie 
aleasă de comunitate, de comun acord cu pictorul Pavel Ghiurcovici. Comunitatea 
se angaja să-i achite în total pictorului suma de 2000 de florini, achitată în etape*". 

Un alt Contract a fost încheiat în data de 8 martie 1832 cu pictorul 
Paul Murgu (Fig. nr. 103 a,b)*, prin care acesta se angaja să picteze 15 icoane 
prăznicare, icoanele de la scaunul arhieresc şi cele de la strane. Cert este că o parte 
din aceste icoane prăznicare sunt prevăzute în partea superioară, cu denumirea 
redată în limba română, cu litere chirilice (cum era firesc spre mijlocul secolului 
al XIX-lea), iar în partea inferioară cu alte inscripţii ale donatorilor, alături de anul 
1832, anul menţionat şi în Contractul încheiat cu acest pictor. Din perspectiva 
acestor informaţii, toate icoanele încadrate în medalione ovale pot fi atribuite 
pictorului Paul Murgu, unele din chiar fiind datate cu anul 1832. 

Prin tematică şi dispoziţia în registre, majoritatea icoanelor se încadrează 
în tipicul bizantin, dar cu o interpretare influenţată de limbajul artei occidentale. 
Cel mai important dimensional este registrul inferior, prevăzut cu icoane mari, 
rectangulare. În conformitate cu programul iconografic bizantin, pe uşile 
împărăteşti este reprezentată Buna Vestire, iar pe uşile diaconeşti Sf. Arhanghel 
Mihail şi Sf. Arhidiacon Ştefan. La stânga uşilor împărăteşti iese în evidenţă icoana 
împărătească a Maicii Domnului. Se remarcă fineţea chipului, tratat pictural, 
depăşind linearismul bizantin prin modelajul cu lumini şi umbre. Plasticitatea 
drapajului permite sugestia realistă a volumului. Morfologia barocă este prezentă 
prin norii decorativi şi capetele de îngeri care o flanchează pe Fecioara Maria, 
degradeul fin al cerului din fundal sau haloul difuz, fără contur precizat care 
aureolează chipurile Mariei și ale pruncului divin. În partea inferioară a icoanei, 
la picioarele Mariei, este redată în slavonă o inscripţie cuprinzând numele 
donatorilor şi anul realizării icoanei: “Patroana jupânesei Dragoşi Andreea şi a 
Jupânului Stupa Teodor, iulie 1817”(Fig. nr. 104). 

În dreapta Fecioarei Maria e reprezentat Sfântul Nicolae, în veşmintele 
arhiereşti tradiţionale, dar cu o descriere extrem de realistă şi minuțioasă a 
detaliilor omamentale, sugerând textura şi somptuozitatea materialelor. Icoana 


832 Arhivele Statului Oradea, Parohia Ortodoxă Oradea, Dos. 4, fila 12 - 14 
833 Arhivele Statului Oradea, Parohia Ortodoxă Oradea, Dos. 4, fila 7 
834Ibidem 

835Arhivele Statului Oradea, Parohia Ortodoxă Oradea, Dos. 4, fila nr. 2 

iese în evidenţă prin caracterul portretistic al chipului, cu trăsături umanizate, 
inspirate din realitate. La baza icoanei se află o inscripţie cu menţionarea numelui 
donatorului: “Făcută cu cheltuiala jupânului Eftimie Savici, 28 iunie 1817”. Aceste 
două icoane împărăteşti sunt apropiate din punct de vedere stilistic şi iconografic 
de maniera pictorului Arsenie Teodorovici, ele având analogii cu icoane de factură 
similară pictate pentru biserici ortodoxe din Banatul sârbesc şi Ungaria. 

Icoana împărătească a Mântuitorului îl reprezintă pe acesta ca învăţător. 
Influenţa barocă e evidentă prin plasarea lui lisus în sfera celestă, pe fundalul 
unui cer valorat, specific picturii occidentale. Cu capul aureolat de un halou difuz, 
Mântuitorul este înconjurat de un vârtej de nori şi flancat de chipuri de îngeri 
cu o expresie de adoraţie. Cu stânga, sprijinită deasupra globului pământesc, 
binecuvântează, iar cu dreapta arată spre cruce, simbol al sacrificiului expiator 
în favoarea umanităţii. Chipul, tratat portretistic, se remarcă prin umanizarea şi 
individualizarea trăsăturilor. La baza icoanei se află o inscripţie cu litere chirilice, 
menţionând numele donatorilor care au finanţat pictura icoanei: “ Patroana 
jupânesei Marin Floare şi a jupânului Pudera loan. În martie 28, 1830”. În dreapta 
lui lisus se află icoana Sfântului loan Botezătorul. Îmbrăcat în haine modeste, 
personajul e proiectat pe fundalul unui peisaj cu perspectiva cromatică**. 

Pe uşile împărăteşti e reprezentată, conform tipicului bizantin, Buna 
Vestire. Influenţa iconografiei occidentale apare în reprezentarea Mariei ca o 
femeie citind o carte, prezenţa norilor şi a capetelor de îngeri cu aripi, precum şi 
încercarea de a reda torsiunea manieristă a corpului îngerului. Pe uşile diaconeşti 
e pictat la dreapta Arhanghelul Mihail, iar la stânga Sfântul Arhidiacon Ştefan. 
Deasupra uşilor diaconeşti este redat la dreapta, martiriul acestuia, iar la stânga 
Convertirea Sf. Pavel pe drumul Damascului. Dacă în prima scenă este evident 
interesul pentru dramatizarea barocă a subiectului, în cea dea doua se poate 
remarca prezenţa luminii supranaturale sub forma unui fascicul care iradiază 
dinspre lisus reprezentat în registrul celest. 

Sub icoanele primului registru se află secvenţe biblice, încadrate în 
panouri rectangulare de mici dimensiuni, reprezentând scenele: Iisus vorbind 
cu femeia samariteancă, Tăierea capului Sfântului loan Botezătorul în dreapta, 
Fuga în Egipt şi lisus potolind marea în stânga. Pe toate aceste icoane sunt 
redate inscripţii greceşti cu numele donatorului: cu “cheltuiala lui Mihai Ugrai 
în anul 1830”. În Tăierea capului Sfântului loan Botezătorul se poate remarca 
spaţializarea interiorului, tratat tridimensional în maniera artei occidentale, dar 
şi naturalismul brutal al scenei. Scena Fugii în Egipt se individualizează prin 
pitorescul personajelor şi al peisajului. Dimensiunea poetică a scenei este conferită 
de prezenţa piramidelor, a munţilor şi a palmierilor, precum şi de luminozitatea 


836Nicolae Firu, op. cit.,p.75 

cerului obţinută prin tonuri de albastru şi roz, redate cu o deosebită transparenţă. 

Deasupra uşilor împărăteşti e reprezentată o variantă occidentală a temei 
Cina cea de Taină*”. Apostolii, cu fizionomii şi gesturi veridice, sunt reprezentaţi 
reuniți în jurul lui Iisus. În stânga sa apare apostolul loan, cu capul aplecat pe 
umărul Mântuitorului, iar în dreapta luda, schițând un gest de apărare. Ca şi în arta 
apuseană, pictorul a încercat să evidenţieze reacţiile emoţionale ale apostolilor la 
afirmaţia făcută de lisus. Alături de modeleul prin lumini şi umbre al personajelor 
şi al interiorului, un element de noutate îl constituie prezenţa pe masă a mielului 
pascal, aluzie la sacrificiul lui lisus. La dreapta, în panouri rectangulare sunt scene 
reprezentându-l pe lisus umblând pe mare, Învierea lui Lazăr şi Sfinții Arhangheli 
Mihail şi Gavril, iar la stânga Întâlnirea Mariei cu Elisabeta, Naşterea Sfântului 
loan Botezătorul, respectiv Sfinţii Apostoli Petru şi Pavel. În scena Vizitaţiei, 
se remarcă spaţializarea icoanei prin intermediul peisajului şi a cerului valorat 
cromatic, frumuseţea chipului Mariei, reprezentată cu capul descoperit, în maniera 
artei occidentale. În loc de nimbul bizantin conturat circular, capetele celor două 
femei sunt înconjurate de un halou difuz. 

De inspiraţie tipic occidentală este icoana Încoronării Fecioarei Maria 
de către Sfânta Treime (Fig. nr. 105), lucrare realizată, conform Contractului de 
la Arhivele Statului Oradea, de către pictorul Pavel Ghiurcovici din Karlovitz. 
Specifică artei occidentale, tema a fost adoptată frecvent de comunităţile ortodoxe 
din Banat şi Transilvania, îndeosebi prin intermediul gravurilor*&, utilizate ca 
model de artiştii epocii baroce, când subiectul fost relaționat, după Conciliul de 
la Trento, cu Immaculata Concepție**. Icoana o reprezintă pe Fecioara Maria, 
stând în picioare deasupra globului pământesc şi călcând pe şarpe, simbol al 
păcatului originar şi încoronată în planul celest de Sfânta Treime. Din punct de 
vedere iconografic, un element de noutate în raport cu arta răsăriteană îl constituie 
reprezentarea figurativă a lui Dumnezeu-Tatăl sub forma unui bătrân cu barbă şi 
nimb triunghiular, dar şi prezenţa norilor şi a capetelor de îngeri cu aripi. Fecioara 
Maria ţine în mâna dreaptă un lujer de crin, simbol al castităţii, chipul său, înscris 
într-un frumos oval, este umanizat şi inspirat din realitate. Aşezaţi pe un tron 
de nori, lisus şi Dumnezeu- Tatăl susţin o deasupra capului său o coroană, aluzie 


837În vechea pictură bizantină, tema nu reprezintă Împărtășania Apostolilor din Joia Mare, de 
aici de pe pământ, ci “momentul principal din Liturghia cerească, unde liturghiseşte Însuși Marele 
Arhireu lisus Hristos, având în sobor pe Sfinţii Apostoli, pe care-i şi împărtășește (grupaţi câte 
şase, la dreapta și la stânga sa, n.n), înconjurați de Îngeri-diaconi cu cădelniţe și ripide”, Apud C. 
Olariu, Catedrala episcopală din Oradea. Partea artistică, în Din activitatea bisericească a Episcopiei 
Ortodoxe a Oradiei în ultimii două sute de ani, editura Episcopiei Ortodoxe Române a Oradiei, 
1984, p. 287, nota 35) 

838Cornel Tatai Baltă, Gravorii în lemn de la Blaj, 1995, p. 193-194 

839Idem, Reprezentarea Încoronării Fecioarei Maria în icoanele pe sticlă, în Annales Universitatis 
Apulensis, Series Historica, LX, 1, 2005, Universitatea “1 Decembrie 1918”, p. 93-98 

la calitatea Mariei de împărăteasă a cerurilor. Din punct de vedere tipologic, 
coroana seamănă cu coroana ducală a Austriei, fiind şi un simbol al noii stăpâniri 
habsburgice, în timpul căreia a fost realizată biserica şi pictura. În punctul cel mai 
înalt al lucrării este reprezentat, într-un cerc de lumină, porumbelul Sfântului Duh. 
Morfologia barocă este evidentă, atât la nivelul iconografiei, cât şi în învolburarea 
faldurilor, plasarea scenei exclusiv în registrul celest, accesibilitatea sacrului 
sugerată prin umanizarea persoanelor sfinte. 

De o parte şi de alta a Încoronării Preacuratei de Sfânta Treime sunt înşiruite, 
pe două niveluri succesive, praznicele împărăteşti, încadrate în medalioane ovale: 
Naşterea Domnului, Botezul Domnului, Intrarea în lerusalim, Pogorârea Duhului 
Sfânt, Naşterea Maicii Domnului, Aducerea la Templu a Mariei, la dreapta, iar la 
stânga, Tăierea împrejur, Întâmpinarea Domnului, Învierea Domnului, Adormirea 
Maicii Domnului, Înălțarea Sfintei Cruci, Soborul Sfinților Arhangheli Mihail 
şi Gavril Inscripţiile în limba română, cu litere chirilice ale acestor icoane 
(“Botezul Domnului”, “Întâmpinarea Domnului”, “Dominica Floriilor” etc., la fel 
ca şi inscriţiile cu numele prorocilor) atestă realizarea lor într-o fază mai tardivă, 
confirmată şi de redarea în icoane a anului 1832, vizibil îndeosebi la icoana cu 
scena Botezul Domnului (Fig. nr. 106). Prin corelarea cu informaţiile contractului 
din 1832, aceste icoane ovale, toate de aceeaşi factură stilistică şi compoziţională, 
pot fi atribuite pictorului Paul Murgu. 

Toate icoanele prăznicare reflectă influența marcantă asupra formaţiei 
artiştilor a tipurilor iconografice occidentale. Atât prin intermediul spațializărilor 
peisagistice sau arhitecturale, cât şi prin naturalismul scenelor de interior, 
reprezentările se distanțează de hieratismul, stilizarea geometrică şi frontalismul, 
specifice canoanelor bizantine. Învierea Domnului este redată în varianta 
iconografică occidentală, în care Mântuitorul se înalță cu un steag în mână, 
deasupra pietrei mormântului, răsturnată de îngeri*“ . 


840Dintr-un document de la Arhivele Statului Oradea rezultă că 12 icoane (principale), de 
format oval, urmau să fie pictate cu scene reprezentând: Nașterea Domnului, Circumcizia, Botezul 
Domnului, Aducerea la templu, Intrarea în Ierusalim, Înălțarea Domnului, Rusaliile, Adormirea 
Maicii Domnului, Nașterea Maicii Domnului, Înălțarea Sf Cruci, Intrarea în biserică a Maicii 
Domnului, Soborul Sf. Arhangheli. În document, se precizează şi dispunerea icoanelor de la registrul 
inferior al iconostasului, astfel încât să fie respectată o relaţie de corespondenţă simbolică dintre 
acestea şi icoanele împărăteşti. Astfel, deasupra icoanei împărăteşti a lui Hristos va trebui pictată 
Învierea lui Lazăr, iar dedesubtul ei Femeia samariteancă; deasupra icoanei Sf. loan Botezătorul 
urma să fie pictată Nașterea Sf. loan Botezătorul, iar dedesubt Tăierea capului Sf. Ioan Botezătorul; 
deasupra icoanei împărăteşti a Maicii Domnului- Vizitaţia, iar dedesubtul ei Fuga în Egipt; deasupra 
icoanei Sf. Nicolae- Întâlnirea dintre Petru şi lisus pe mare, iar dedesubt Iisus pe mare, program 
iconografic ce afost aplicat doar parţial . 

84 Constantin Olariu, Catedrala episcopală din Oradea. Partea artistică, în Din activitatea 
bisericească a Episcopiei Ortodoxe a Oradiei în ultimii două sute de ani, Editura Episcopiei Ortodoxe 

În icoana Adormirii Maicii Domnului, aluzie la hramul bisericii, artistul a 
reprezentat doi episcopi ortodocşi care binecuvântează cu ambele mâini. Ei pot fi 
consideraţi o aluzie simbolică la cei doi episcopi ortodocşi ai oraşului din perioada 
de început a instituirii dominaţiei habsburgice asupra Oradiei: Efrem Banianin, 
menţionat ca titular al Episcopiei ortodoxe a Oradiei în Diploma Deopoldină din 
1695, singurul episcop găsit în oraş de habsburgi, respectiv urmaşul său Petru 
Hristofor. Începând din 1712 până în 1920, Episcopia Ortodoxă din Oradea nu 
a putut avea reprezentanţi proprii, comunitatea ortodoxă din oraş ajungând sub 
patronajul episcopilor sârbi şi ulterior români ai Aradului, care au beneficiat 
de sprijinul Mitropoliei din Karlovitz. Pe plan local, atribuţiile administrative, 
educaţionale sau de ordin confesional au fost preluate de un consistoriu în frunte 
cu un vicar sau protopop. 

În icoana Naşterii Domnului se poate constata simbioza barocă a 
planurilor uman-sacru prin naturalismul personajelor, respectiv prezenţa luminii 
care simbolizează caracterul divin al Pruncului. O parte a icoanelor prăznicare 
(Naşterea Domnului, Botezul, Intrarea în Ierusalim) sunt plasate pe fundalul 
unor peisaje picturale în care iluzia depărtării spaţiale este sugerată, în maniera 
picturii apusene, prin diluţia tonurilor. Se remarcă de asemenea, peisajul cu 
detalii arhitecturale din icoana Intrării Domnului în Ierusalim. Şi în celelalte 
scene, autorul a renunţat la caracterul static şi hieratic al personajelor, precum 
şi la stilizarea lineară, în favoarea unor reprezentări realiste şi picturale, cu 
individualizări portretistice. În acest sens, sunt relevante relaţionarea firească a 
personajelor, surprinderea volumului şi a mişcărilor corpului, modul de redare 
a drapajului care cade liber în falduri ample, fizionomiile realiste, umanizate, 
sugerând participarea emoţională a personajelor. 

Naturalismul scenelor rezultă deopotrivă, din sugestia tridimensionalităţii, 
care înlocuieşte perspectiva inversă şi fondul de aur bizantin. Astfel, indiferent 
dacă scenele sunt plasate în peisaj sau se desfăşoară în interioare, succesiunea 
planurilor este sugerată prin jocul degradeurilor cromatice. Umanizarea sacrului 
se realizează în maniera picturii occidentale prin realismul personajelor, dar 
Şi prin tratarea unor scene religioase în maniera unor scene de gen (Naşterea 
Maicii Domnului, Întâmpinarea Domnului). Cu acelaşi naturalism este tratată şi 
tema Adormirii Maicii Domnului. La fel ca în celebra lucrare a lui Caravaggio, 
compoziţia este simplificată prin renunţarea la atributele ce aparţin temei în 
interpretarea tradiţională. Şi aici autorul a obţinut umanizarea subiectului, pictând 
moartea unei femei simple. Lipsa de idealizare a personajelor, figurile simple şi 
umane ale apostolilor accentuează forţa expresivă a scenei. 


Române a Oradiei, 1984, p. 288; Agata Chifor, Imaginarul sacru la Oradea între tradiţie bizantină 
și baroc, Editura Arca, Oradea, 2008, p. 23-25 

În registrul următor, integrat coronamentului sunt reprezentaţi prorocii 
(Isaia, Ieremia, Ezechiel, Daniel), grupaţi câte doi de o parte şi cealaltă a 
compoziţiei centrale Coborârea de pe cruce. Influenţa barocului este evidentă în 
amestecul de naturalism şi irealism, accentul pe latura emoţională, exteriorizarea 
patetică a suferinţei Mariei. Prorocii sunt reprezentaţi în picioare, pe fundalul 
unor peisaje luminoase, cu ceruri valorate şi orizontul plasat foarte jos. O parte 
dintre prooroci (Moise, Solomon, David, Aron) sunt dispuşi în partea superioară 
a coronamentului, flancând crucea cu molenii. Se remarcă prin expresivitatea 
detaliilor, figura lui Aaron, cu toiagul înflorit şi o cădelniță, atributele sale 
consacrate::?. E reprezentat în mărime naturală, într-o încăpere cu podeaua pictată 
iluzionist pentru a crea impresia de perspectivă, poartă tiara specifică, prevăzută 
la bază cu o plăcuţă de aur şi veşminte preoţeşti ample, decorate cu tiv din fir de 
aur şi ciucuri poleiţi. Drapajul veşmintelor, redat pe baza unui fin joc de lumini 
şi umbre, creează un efect de trompe 1 oeil tipic baroc. Cu gesturi retorice ale 
mâinilor, prorocii îl prevestesc şi îl indică privitorului pe lisus răstignit, centrul de 
interes al Crucii cu molenii. 

Reprezentată în partea superioară a iconostasului, scena Plângerii lui 
lisus are accente patetice, exprimând în manieră barocă, intensitatea emoţională 
a personajelor“. 

Consideraţiile regretatului istoric de artă, Acad. Virgil Vătăşianu 
referitoare la stilul pictorului Ștefan Teneţchi sunt valabile şi pentru stilul pictural 
al iconostasului de la Biserica cu Lună. În mod similar acestuia, autorii decoraţiei 
picturale a iconostasului din Oradea “transpun teme iconografice ortodoxe într-un 
stil plastic, subliniind volumul figurilor, introducând gradări de umbre şi lumini, 
străduindu-se să dea o expresie mai realizată figurilor şi scenelor”. 

Pictorului orădean Gălsz Jakab i se datorează probabil, pictura 


842M. Bocian, U. Kraut, I. Lenz, Dicţionar de personaje biblice, Editura Enciclopedică, Bucureşti, 
199%, p.3 

843 Agata Chifor, Imaginarul sacru la Oradea între tradiţie bizantină și baroc, Editura Arca, Oradea, 
2008, p. 22 

844 Virgil Vătăşianu, Arta în Transilvania de la începutul secolului al XVII-lea până în primele 
decenii ale secolului al XIX-lea, în Istoria artelor plastice în România, vol. II, Editura Meridiane, 
București, 1970, p. 193 

845Pictor de origine germană, iniţial se semnează în lucrări sub numele german Aiber Schlag şi 
după consacrarea ca artist sub pseudonimul Jakob Kelsz. În limba maghiară semnătura sa apare 
sub forma Gâlcz şi G6lsz (influențată de pronunția numelui în maghiară). Pictor activ în Oradea 
în sec. al XIX-lea, unde a realizat portrete și picturi de altar. În 1832 a restaurat picturile de altar 
din Bazilica romano-catolică, iar în 1835 a pictat la comandă un portret al împăratului austriac 
Ferdinand al V-lea. Tot el a realizat pictura altarului și a celor 14 opriri (Statio) ce alcătuiau Calea 
Crucii pe Dealul Calvariei din Oradea, azi Dealul Ciuperca. În 1827 a pictat altarul principal al 
Bisericii romano-catolice Pogorârea Sf. Duh (fosta Biserică a franciscanilor), pictură refăcută în 
1876 de Friedrich Silcher (Bird Jozsef, op.cit. p. 87). 

baldachinului Sf. Epitaf, prevăzut cu scene ilustrând “Calea Crucii”, temă de 
inspiraţie occidentală. Astfel, la 6 februarie 1825 s-a încheiat un Contract de pictură 
cu Jakab Gălsz (ultimul, după Gh. Liţiu), prin care acesta se angaja să execute 3 
icoane mari Şi 12 mai mici, reprezentând Patimile Domnului. În mod evident, 
cele 12 icoane inspirate din Patimile Domnului nu puteau fi în acest număr, nici la 
iconostas, nici în cadrul vechii picturii murale, ale cărei secvenţe sunt cunoscute*. 
În favoarea realizării icoanelor ““mai mici” de Jakab Gălsz, pledează faptul că la 
24 mai acelaşi an 1825, comunitatea achita 133 florini pentru pictarea icoanelor de 
la Mormântul Domnului: Feljegyzâse azon &rdemes Uraknak a kik Kristus Urunk 
Koporsdljâra levă kepek pingâlăsăra j6akartjâb6l most fizetek"”**. Icoanele mici, 
de pe baldachin reprezintă pe latura din spate: Basjocorirea lui Hristos, Purtarea 
Crucii, Căderea lui lisus cu crucea; pe latura dreaptă: Mântuitorul primind 
crucea, Pironirea pe cruce, Învinovățirea Mântuitorului de farisei, Pe Drumul 
Calvarului, pe latura stângă: Flagelarea, Veronica ștergând fața Mântuitorului, 
lisus în fața lui Pilat, Pe Drumul Calvarului**. Un argument al realizării acestor 
icoane de Jakab Gălsz îl constituie faptul că acest pictor a reluat tema Drumului 
Crucii (specifică picturii occidentale), atunci când a realizat picturile destinate 
celor 14 “Opriri” ale Drumului Crucii, care se aflau inițial pe Dealul Oradiei. De 
asemenea, i se atribuie o reprezentare a Răstignirii din fosta Capelă a capucinilor 
din Oradea. 

Un element deoriginalitate şi în acelaşi timp un unicat în cadrul iconografiei 
ortodoxe îl reprezintă redarea chipului unui laic sub pretextul “icoanei celei 
nefăcute de mână a Mântuitorului” (acheiropoiton), de tipul “Sfintei Năframe”, o 
temă comună iconografiei răsăriteane şi celei occidentale. Prototip al imaginii lui 
Hristos în iconografia bizantină, icoana redă imaginea Mântuitorului cu nimb sau 
aureolă, încadrată de inițialele greceşti IC-XC. 

Prezentă şi în Biserica cu Lună, icoana (care în prezent poate fi văzută în 
Muzeul bisericii) prezintă două deosebiri fundamentale în raport cu prototipul 
bizantin. Deşi de dimensiuni reduse (30x40cm), icoana a fost plasată inițial la 
înălţimea interioară maximă a bisericii (1Sm), pe cheia de boltă a arcului triumfal. 
Cealaltă deosebire constă în faptul că deşi teoretic ar trebui să fie o reprezentare a 
Mântuitorului, chipul este lipsit de atributul sfinţeniei sau al divinităţii*”. Realizată 
în ulei pe pânză şi încadrată într-o ramă de lemn, pictura de format oval reprezintă 


846Gheorghe Liţiu, op.cit., p. 73, cu trimitere la doc. de arhivă din Dos 5, fila 9 

847Ibidem, cu trimitere la Arh. Stat. Oradea, Dos. 5, fila 11-12, documentul atestând finalizarea și 
achitarea la acea dată a icoanelor dela Mormântul Domnului 

848 Constantin Olariu, Catedrala episcopală din Oradea. Partea artistică, în vol. Din activitatea 
bisericească a Episcopiei ortodoxe a Oradiei în ultimii două sute de ani, Editura Episcopiei Ortodoxe 
Române a Oradiei, 1984, p. 285, picturile sunt atribuite fraților Teodorovici 

849Ibidem, p. 304 

chipul unui laic cu barbă şi plete. 

În opinia lui Constantin Olariu, “din multele chipuri ale lui Horia, care 
circulau în epocă, [românii] au ales unul care să se asemene cât mai mult cu chipul 
Mântuitorului”, “una din imaginile care îl reprezintă pe Horia frontal, iar nu în 
profil sau semiprofil'”ss. 

Mărturie a interdependenţei dintre Edictul de Toleranţă din 1781 al lui 
Iosif al II-lea, evenimentele răscoalei de la 1784 şi construirea Bisericii cu Lună, 
portretul lui Horeas*' este cu certitudine o operă originală, provenită din epoca 
barocului tardiv de la sfârşitul secolului al XVIII-lea şi începutul secolului al 
XIX-lea. Dacă prezenţa simbolurilor imperiale în biserică putea fi considerată 
firească în contextul epocii (coroana reprezentată în icoana centrală Încoronarea 
Preacuratei de Sfânta Treime), în schimb reprezentarea unui portret al lui Horea 
nu ar fi fost îngăduită de autorităţi. De aceea, în acest caz au fost luate măsuri de 
precauţie pentru a evita intervenţia cenzurii. Din acest considerent, icoana a fost 
pictată sub forma unei sinteze fizionomice între chipul Mântuitorului şi cel al lui 
Horea (Fig. nr. 106 a). Tipologia nasului, a mustăţii şi a părului care încadrează 
fruntea înaltă denotă această simbioză a trăsăturilor, sugerând o contopire a celor 
două chipuri sub semnul destinului tragic şi al comuniunii în suferință (Fig. nr. 
106 a). Înălţimea la care trebuie privit portretul, corelată cu dimensiunile mici ale 
acestuia făceau practic imposibilă recunoaşterea figurii revoluționarului român. 

“Pseudo-năframa” din Biserica cu Lună este un exemplu original de 
ambivalenţă a imaginii în iconografia răsăriteană, în care chipul Mântuitorului, 
cu tipologia de “om al durerii din năframa Veronicăi”** se contopeşte fizionomic 
cu cel al lui Horea. Pictura se înscrie în tradiția iconografică a “imaginii divine 
nefăcute de mâna omenească”, temă analizată de istoricul de artă Victor leronim 
Stoichiţă prin exemplificări din creaţia pictorilor baroci Domenico Fetti, Philippe 
de Chamagne, Zurbarân. În același timp, tema a fost ilustrată și de numeroşi 
artişti rămaşi anonimi, cum este şi cazul lucrării din Muzeul Bisericii cu Lună>. 
Integrându-se tradiţiei imaginii divine nefăcute de mâna omenească, de tipul celei 
imprimate pe năframa Veronicăi, lucrarea se remarcă prin redarea în rrompe 1 'oeil 
a pânzei ce poartă chipul lui lisus, având analogii cu interpretările occidentalizante 


8501bidem, p. 306 

851Portretul lui Horea, pictură în ulei pe pânză, aşezat (iniţial la cheia de boltă, deasupra 
iconostasului Bisericii cu Lună, 1816-1831, în Obiecte de artă veche bisericească din colecția muzeală 
a Episcopiei Ortodoxe Române a Oradiei (tip. cu binecuvântarea PSS. Vasile Coman, Episcopul 
ortodox al Oradiei), il. nr. 2; Agata Chifor, Imaginarul sacru la Oradea între tradiție bizantină și 
baroc, Editura Arca, Oradea, 2008, p. 16-17 

852Sofian Boghiu, Chipul Mântuitoului în iconografie, Editura Bizantină, Bucureşti, 2001 

853 Victor leronim Stoichiţă, “Adevărata icoană "a lui Francisco de Zurbaran, în Efectul Don 
Quijote. Repere pentru o hermeneutică a imaginarului european, Editura Humanitas, Bucureşti, 
1995, p.90-111 

ale temei. Iluzionismul pictural este determinat de faptul că icoana se vrea 
“înscenarea” barocă a unei pânze întinse şi agăţate în două cuie, lăsând un spaţiu 
gol în partea superioară a ramei. 

Exprimând o analogie între Patimile Mântuitorului şi sfârşitul la fel de 
tragic al conducătorului răsculaților români de la 1784, icoana, a cărei semnificaţie 
simbolică era evidentă doar pentru români, avea menirea de a păstra în memoria 
colectivă imaginea lui Horea, simbol al luptelor acestora pentru recunoaşterea 
dreptului la egală îndreptățire etnică şi confesională, exprimat şi sub forma 
dreptului de a-şi ridica o biserică proprie în Oraşul Nou. Pictura originală, aflată 
acum în Muzeul “Roman Ciorogariu” a fost înlocuită cu o reprezentare tardivă a 
martirului român, plasată tot la cheia de boltă a arcului de deasupra iconostasului. 

Pictura cu imitație de marmură de la iconostas, cor, partea inferioară 
a pereţilor, scara ce duce la clopote şi din “Biserica femeilor” a fost realizată, 
conform Contractului din 1817, de pictorul Schiitz Jozseft:. El a fost probabil, 
autorul arabescurilor fin desenate care încadrau reprezentările de sfinți de pe bolta 
bisericii. Aşa cum reiese din fotografiile aflate la Arhivele Statului Oradea, scenele, 
delimitate de rame pictate, erau redate asemenea unor tablouri dreptunghiulare 
(pe pereţii navei) şi ovale (pe boltă), temele de pe pereţi fiind izolate unele de 
celelalte de părți de zidărie fără picturi. Iniţial, în glafurile ferestrelor erau pictate 
omamente similare cu cele aflate pe arcele bolţii. 

Din punct de vedere formal, arabescurile pictate iluzionist, în frescă, 
pe bolta Bisericii cu Lună seamănă pregnant cu decorația realizată de Arsenie 
Teodorovici în anul 1827 pe bolta Bisericii ortodoxe “Sfântul Nicolae” din Gyula 
(astăzi în Ungaria). Acestea din urmă constituie o mărturie importantă, de epocă, 
despre stilul acestui pictor în domeniul frescei cu tematică religioasă (Fig. nr. 
106b). Sunt identice, la cele două monumente ortodoxe, decoraţiile iluzioniste cu 
şiruri de rozete pictate, dispuse în benzi, la fel ca ritmarea pereţilor prin pilaştri 
decoraţi cu capiteluri compozite poleite. Aceste decoraţii, alcătuite din benzi cu 
meandre şi rozete, au fost refăcute, la Biserica cu Lună, de pictorul Eremia Profeta 
din Bucureşti. Arsenie Teodorovici, probabil în colaborare cu Pavel Ghiurcovici, 
a realizat şi pictura murală iniţială, cu secvențele /isus în Grădina Ghetsemani şi 
Vindecarea slăbănogului la scăldătoarea Vitezda (pe peretele de nord), respectiv 
Adormirea Maicii Domnului, hramul bisericii şi Plata dajdiei (pe peretele sudic). 
Deteriorate, aceste secvenţe au fost înlocuite de actuala pictură murală realizată 
de Eremia Profetasss. 

Icoanele mai mici ale iconostasului, icoana Sf Joan Gură de Aur de pe 


854Arhivele Statului Oradea, Parohia Ortodoxă Oradea, Ds. Nr. 4, fila 6 
855Agata Chifor, Imaginarul sacru la Oradea între tradiție bizantină și baroc, Editura Arca, 2008, 
p. 72-79 

tronul arhieresc, icoanele de la cele două strane (Sfântul Chiril şi Sfântul Metodie; 
Sfântul. Damaschin şi Sfântul Arsenie) şi amvon au fost atribuite de Nicolae 
Firu pictorului Paul Murgu din Timişoara. Sfântul Chiril e reprezentat arătând 
privitorului o carte deschisă cu alfabetul chirilic, aluzie la tradiţia bisericească 
răsăriteană, la “forma mentis de sorginte romano-bizantină şi influenţă bizantino- 
slavă”, în opinia Acad. loan Aurel Pop*”. 

Bolta rămasă albă a bisericii a fost înzestrată cu fresce decorative de 
pictorul occidentalizant Jacob Gâlsz. Acesta reprezentase pe bolta din faţa 
altarului- Domnul Savaot înconjurat de cetele îngereşti:, iar în colţuri, pe cei 
patru evangheliști. Pe bolta naosului au fost redate în frescă scenele Înălțarea 
Domnului, Schimbarea la faţă, Ieşirea lui Noe din corabie, Jertfa lui Avraam. 
Lucrările de pictură au fost finalizate la sfârşitul anului 1831, iar ceremonia de 
sfințire a avut loc în Il iunie 18325. 


d.Iconostasul Bisericii greco-catolice “Sfântul Gheorghe”(sfârșitul secolului 
al XVIII, c. 1796 -începutul secolului al XIX-lea) 


În Șematismul Episcopiei greco-catolice din anul 1828 este menţionată 
parohia ridicată în 1796 în Olosig, cu hramul Sfântul Gheorghe: “Varad Olaszi 
pro parte Valachorum, Oppidum Episcopale: Parochia erecta 1796, Ecclesia ad S. 
Georgium Martyrem”*!. Această biserică a fost reconstruită în stil neoromanic în 
anul 1858 de episcopul romano-catolic Szaniszl6 Ferenc, care a demolat biserica 

Deşi biserica actuală aparţine stilului eclectic, reflectând pasiunea epocii 
pentru reeditarea stilurilor medievale, iconostasul reflectă amprenta stilistică 
a barocului tardiv, atât la nivelul decoraţiei sculpturale, cât şi al picturii. De 
dimensiuni mai mici decât celelalte iconostase din Oradea, acesta este divizat, 
în maniera barocului, în registre delimitate prin elemente structive şi decorative 


856Nicolae Firu, Monografia Bisericii Sfintei Adormiri din Oradea, 1934, p. 77 

857 loan Aurel Pop, loan Bolovan, Istoria Transilvaniei, Ediţia a II-a, revăzută şi adăugită, Editura 
Şcoala Ardeleană, Cluj-Napoca, 2016, p. 79 

858Arhivele Statului Oradea, Parohia Ortodoxă Oradea, Ds. 19, fila 4 

859Nicolae Firu, Monografia Bisericii Sfintei Adormiri din Oradea, 1934,p.75 

860În 1977 pictura murală veche a fost înlocuită cu o pictură nouă realizată în frescă de pictorul 
bisericesc Eremia Profeta (1914-2002) din Bucureşti. Acesta a păstrat o parte din temele iniţiale: 
Adormirea Maicii Domnului, hramul bisericii a rămas tot pe peretele sudic, lisus în Grădina 
Ghetsemani, tot pe peretele de nord 

861Schematismus venerabilis cleri Magno-Varadinensis Graeci-Ritus Catholicorum pro Anno 
MDCCCXXVIII, p. 47 

862Papp Lajos, Nagyvârad. Vârosismertetes, Oradea, 1943, p. 84 

specifice stilului. Se remarcă registrul icoanelor împărăteşti, mai mare decât 
celelalte. Cu personaje în mărime naturală, icoanele acestuia sunt încadrate de 
coloaneelegante, terminate cu capiteluri compozite, cu fusul decorat, din loc în loc, 
cu trandafiri poleiţi. În stânga uşilor împărăteşti, e redată într-o manieră picturală 
mai liberă, Maica Domnului cu Pruncul, cu un lujer de crin în mână. În dreapta 
uşilor e redat /isus, în hiton roşu, cu pelerină albastră; binecuvântează cu dreapta, 
iar în stânga ţine o cruce monumentală. În stânga Maicii Domnului e reprezentat 
Sfântul Nicolae, cu veşmintele specifice și coroana arhiepiscopală. În dreapta lui 
lisus e redat Sfântul loan Botezătorul. Maniera similară de abordare a fondului, 
sugerând haloul galben auriu al persoanelor sfinte, denotă realizarea acestor 
icoane de acelaşi autor. Se remarcă aspectul portretistic, realist al chipurilor, care 
sunt inspirate din realitate şi se distanțează de canoanele bizantine. Cea mai puţin 
realizată artistic este icoana Sfântului loan Botezătorul, care denotă o intervenţie 
ulterioară, neprofesionistă (confirmată şi de inscripția tardivă, în limba română: 
“Tată, Mielul lui Dumnezeu”). 

Pe uşile împărăteşti, cu traseul arcuit expresiv în formă de vioară, e redată 
Fecioara Maria, în maforion roşu şi rochie albastră, cu aureolă, citind îngenuchiată, 
din Cartea Sfântă, aşezată pe o masă. În spatele ei se vede un baldachin baroc 
de culoare verde, în dreapta acestuia, fiind sugerată prezenţa luminii divine. Pe 
cealaltă uşă, e reprezentat Sfântul Arhanghel Gavril cu un lujer de crin în mână. 
Atât în cazul acestor icoane, cât şi al celor mici, din registrul inferior, este evidentă 
stângăcia desenului, a detaliilor anatomice şi o anumită stridență a raporturilor 
cromatice, explicabilă probabil, prin realizarea acestor iconostase în cadrul unei 
colaborări dintre maeştri şi discipoli (la fel ca şi în cazul Bisericii cu Lună). 

Pe uşile diaconeşti se remarcă o reprezentare pitorească, dar cu stângăcii 
în redarea degetelor a Sfântului diacon Ștefan (Fig. nr. 107), cu cădelniţa în mână 
şi a Sfântului diacon Laurenţiu (“ Lavrentie”, cu litere chirilice vechi), având ca 
atribut un recipient cu mir. Sunt îmbrăcați amândoi în haină preoțească albastră, 
tivită cu broderii aurite, având deasupra stihar alb, decorat cu cruci aurii. 

Deasupra uşilor împărăteşti e redat într-un cartuş baroc, chipul lui Iisus, 
de tipul icoanei nefăcute de mână, imprimate pe năframa Veronicăi. Centrul de 
interes al iconostasului îl constituie, la fel ca la iconostasul Bisericii ortodoxe 
“Sfinții Arhangheli Mihail şi Gavril” din cartierul Velenţa, o reprezentare 
monumentală, de factură occidentală a Coborârii de pe cruce (Fig. nr. 108). 
Se remarcă patetismul, tipic baroc, al gesturilor şi poziţiilor corporale, adecvat 
dramatismului temei. Reprezentarea a constituit o sursă de inspirație pentru 
pictorul Antal Szirmai, care a reluat tema Coborârii de pe cruce, într-o intepretare 
asemănătoare, la iconostasul Catedralei greco-catolice “Sfântul Nicolae” din 
Oradea. 

Imaginea constituie axul de simetrie al iconostasului, fiind încadrată 

lateral de două registre, primul consacrat praznicelor împărăteşti, în medalioane 
octogonale, iar al doilea, reprezentând şirul apostolilor, cu atributele lor. 

De factură occidentală, icoanele praznicelor reprezintă de la stânga la 
dreapta: Nașterea Domnului cu închinarea păstorilor, Botezul Domnului, Intrarea 
în Ierusalim, Schimbarea la Faţă, Înălțarea Domnului și Pogorirea Duhului 
Sfânt, dispuse câte trei, de o parte şi alta a temei centrale. Modalitatea de tratare a 
liniei şi culorii, alături de rezolvările spațiale şi compoziționale denotă influența 
stilului neoclasic. 

Deasupra praznicelor e redat şirul apostolilor, cu învolburări baroce ale 
faldurilor. Sunt reprezentaţi câte şase, de o parte şi de alta a icoanei centrale, 
fiind însoţiţi de atributele specifice: crucea în formă de X - Sfântul Andrei, sabia- 
Sfântul Pavel, fierăstrău- Sfântul Simon Zelotul, ciomag- Sfântul luda Tadeul, 
cruce înaltă- Sfântul Filip etc. Evanghelia deschisă apare ca atribut consacrat al 
celor patru Evanghelişti, dar şi alături de alte atribute specifice, la ceilalţi apostoli. 

Coronamentul iconostasului este alcătuit din medalioane ovale, tipice 
barocului tardiv, pictate cu şirul proorocilor. Cu chipuri vizionare, aduse în prim- 
planul icoanelor, ei încadrează câte şase, motivul central al Crucii cu molenii. 
Se remarcă, în partea stângă, Moise cu 7ablele Legii şi fratele său Aaron, cu 
mitra specifică şi ofranda de pâine, anticipare a Euharistiei creştine (amândoi în 
veşminte preoţeşti de culoare albastră); regele David, în roşu, cu coroană, cântând 
la harpă etc.). 

Se remarcă aspectul portretistic al icoanei Sfântului Nicolae, a cărui 
vestimentaţie aminteşte de Portretul episcopului Kiril Zivkovic, realizat de 
Arsenie Teodorovici*:. În ansamblu, iconostasul trimite la prototipuri iconografice 
preferate în ambianța picturii sârbe, realizate în perioda de tranziție de la barocul 
tardiv la stilul neoclasic. Din punct de vedere stilistic, cromatic şi compozițional, 
icoanele sunt apropiate de maniera promovată de pictorul Arsenie Teodorovici şi 
discipolii formaţi la şcoala de desen a acestuia. 

În 1948, odată cu decretul comunist de desființare a Bisericii greco-catolice, 
Biserica “Sfântul Gheorghe” a devenit parohie ortodoxă. În 2013 monumentul a 
fost retrocedat confesiunii greco-catolice, în prezent fiind utilizat altemativ de 
credincioşii ambelor culte. 


e.Iconostasul Catedralei greco-catolice “Sfântul Nicolae”,1892, Antal Szirmai 
Antal Szirmai a realizat deopotrivă, pictura iconostasului Catedralei greco- 
catolice “Sfântul Nicolae” *, prevăzut cu 40 de icoane dispuse în trei registre, 


863 http://thearthistoryjournal.blogspot.com/2011/06/blog-post.html 

864 Agata Chifor, Un monument al barocului târziu: Biserica Sfântul Nicolae din Oradea, în vol. Sub 
zodia Vătășianu. Studii de istoria artei (coord. Marius Porumb, Aurel Chiriac), Academia Română, 
Institutul de Arheologie și Istoria Artei Cluj-Napoca, Muzeul Țării Crişurilor Oradea, Editura 

care se îngustează succesiv spre vârf, marcat printr-o cruce cu raze pe care e pictat 
lisus răstignit. Reprezentările, înscrise în panouri dreptunghiulare, în registrul 
inferior al icoanelor împărăteşti şi în medalioane ovale la registrele superioare, 
sunt încadrate cu o reţea fină de ghirlande, traforate şi poleite. Registrul icoanelor 
împărăteşti, delimitat de un soclu şi o comişă proeminente iese în evidenţă prin 
dimensiunile mai mari ale icoanelor şi prin accentuarea volumului colonetelor 
adosate, prevăzute cu capiteluri compozite şi baze poleite. Deasupra acestui 
registru, care îmbină funcţia structivă cu cea estetică, urmează un registru median 
mai larg, alcătuit din două rânduri de icoane consacrate praznicelor împărăteşti. 
La acest nivel, icoanele sunt alăturate vertical, două câte două, atât prin masa 
decoraţiei vegetale poleite, cât şi prin delimitarea spaţială cu ajutorul unor colonete 
mai subţiri. Cea de-a doua comişă, mai îngustă, delimitează registrul superior 
racordat prin volute. Şi acest nivel grupează două rânduri de icoane alăturate 
vertical două câte două, conţinând reprezentările apostolilor în mărime naturală. 
Decorația traforată, dispusă echilibrat, încoronează registrul icoanelor împărăteşti 
şi uneşte icoanele în cadrul registrelor cu aceeaşi sferă tematică. Omamentaţia 
de tip bizantin se îmbină şi aici cu elemente baroce, cum sunt colonete pictate cu 
imitație de marmură, medalioane elipsoidale, volute, capiteluri compozite poleite, 
capete de îngeri, draperii, motivul de panglici împletite. 

Caracterul eclectic al iconostasului este evident prin îmbinarea tipicului 
bizantin în dispunerea scenelor în cadrul registrelor, cu o redare tipică picturii 
occidentale. lIgnorarea canoanelor bizantine este evidentă în naturalismul 
fizionomiilor, gesturilor, al vestimentaţiei şi interioarelor, în renunţarea la tipizarea 
şi spiritualizarea ascetică a personajelor, la gruparea acestora în conformitate cu 
prevederile erminiilor. De exemplu, scena Bunei Vestiri de pe uşile împărăteşti 
reflectă ipostaza occidentală, atât prin manierismul gesturilor, cât şi prin redarea 
Fecioarei Maria sub forma unei femei citind din Biblie. Este semnificativă 
redarea Arhanghelului Gavril, plasat pe diagonală, într-un elan al corpului preluat 
de drapajul minuţios al faldurilor. Registrul inferior, cel mai amplu, conţine 
icoanele împărăteşti, în dreapta uşilor-lisus binecuvântând cu globul pământesc 
în mână, în stânga- Maica Domnului cu Pruncul. Aceasta din urmă ilustrează 
tipul iconografic Eleusa, evidenţiindu-se prin frumuseţea chipului, tratat 
pictural, sugestia volumului şi a drapajului veşmintelor prin recursul la nuanţări 
cromatice. Umanizarea şi individualizarea expresiilor este evidentă şi la celelalte 
reprezentări din acest registru (/isus, Sfântul loan Botezătorul, Sfântul Nicolae), 
datorându-se abandonării linearismului folosit în pictura tradiţională bizantină. 


Nereamia Napocae, Cluj, 2002, p. 143-144, Agata Chifor, Oradea barocă, Editura Arca, 2006, p. 
228-230 

Figurile personajelor exprimă, indiferent de vârstă, noţiunile de sfinţenie şi 
puritate morală, relevând însă şi talentul portretistic al autorului. În acest sens, se 
remarcă profunzimea privirii, care se adresează credinciosului, anulând impresia 
de atemporalitate. Nici aureolele nu mai sunt redate linear, ci exclusiv cromatic, 
printr-o nuanţă de galben pal. La icoana de hram a Bisericii, consacrate Sfântului 
Nicolae, reţine atenţia descrierea minuțioasă a detaliilor vestimentare şi prezenţa 
inedită, de inspiraţie occidentală, a unui înger care ţine în mâini Cartea Sfântă, cu 
corpul învăluit de un nor. Deasupra uşilor diaconeşti, prevăzute cu reprezentările 
Sfântului Ştefan, respectiv a Arhanghelului Mihail sunt redate, în spirit realist, 
Intrarea Domnului în lerusalim, respectiv Învierea lui Lazăr. Ambele se remarcă 
prin complexitatea schemelor compoziționale, sugestia firească a spaţiului prin 
valoraţiile cromatice ale cerului, dinamica gesturilor, exteriorizând reacţiile 
emoţionale ale personajelor. Deasupra uşilor împărăteşti, pe timpanul încoronat 
de un arc semicircular central, reţine atenţia o reprezentare de factură occidentală 
a Cinei de Taină. O parte din detalii, dispunerea centrală a lui lisus pe un fundal 
luminat prin trei ferestre deschise spre peisaj, gestica personajelor, intenţia de a 
nota reacţiile psihologice amintesc de celebra lucrare a lui Leonardo da Vinci. Cel 
de-al doilea registru conţine praznicele împărăteşti, precum şi scene inspirate din 
faptele lui Iisus, situate de o parte şi de alta a compoziţiei centrale, reprezentând 
Coborârea de pe cruce. Încadrate în medalioane, scenele: Buna Vestire, Naşterea 
Domnului, Întâmpinarea Domnului, lisus la 12 ani în mijlocul cărturarilor, 
Botezul Domnului, Vindecarea orbului, Schimbarea la faţă, Învierea, Înălțarea 
Domnului, Pogorârea Duhului Sfânt, Adormirea Maicii Domnului, Întâlnirea 
Mariei cu Elisabeta, se remarcă prin redarea perspectivei cu ajutorul valoraţiilor 
cromatice şi prin spaţializarea încăperilor, umanizarea persoanelor sfinte, 
naturalismul gesturilor, veşmintelor, interioarelor, redate uneori în maniera unei 
scene de gen. Se remarcă prezenţa lui Dumnezeu-Tatăl, reprezentat în manieră 
occidentală ca un bătrân cu barbă în icoana Adormirii Maicii Domnului, precum şi 
prezenţa miraculoasă a îngerilor în scena Botezului. Cel mai larg spaţiu este acordat 
icoanei centrale, reprezentând Coborârea de pe cruce, pictată pe lungimea a două 
registre. Scena impresionează prin naturalism şi autenticitate, prin accentuarea 
laturii emoţionale (Fig. nr. 109). În maniera picturii baroce occidentale, este 
sugerată alunecarea corpului neînsufleţit al lui lisus, devenit centrul de interes 
al unei compoziţii în diagonală. Conţinutul uman al subiectului este amplificat 
prin accentuarea ideii de suferinţă, evidentă şi în exteriorizarea patetică a durerii 
Maicii Domnului, reprezentată în stare de leşin la baza crucii. Dramatismul 
scenei, atmosfera de tristeţe pe care o exprimă figurile personajelor sugerează 
comuniunea în suferinţă, identificarea cu Patimile lui lisus. Mai îngust, ultimul 
registru este consacrat apostolilor, reprezentaţi în picioare în medalioane ovale. 
Realizate la sfârşitul secolului al XIX-lea, dar reevaluând cuceririle 

barocului în domeniul picturii plafonante, frescele lui Antal Szirmai constituie 
unul din cele mai frumoase ansambluri picturale cu caracter ecleziastic din spaţiul 
transilvănean. 


D. PICTURI ȘI TEME BAROCE REPREZENTATIVE DIN COLECȚIA 
DE PICTURĂ UNIVERSALĂ A MUZEULUI ȚĂRII CRIȘURILOR 
ORADEA 


a.De la manierism spre baroc: o interpretare inedită a “Patimilor”, Școala lui 
Michiel van Coxcie, prima jumătate a secolului al XVI-lea 


Databil în prima jumătate a secolului al XVI-lea, tabloul “lisus şi cei 
doi tâlhari”t*(Fig. nr. 110) din Colecţia de Pictură universală a Muzeului Ţării 
Crişurilor Oradea are ca subiect o secvenţă inspirată din relatarea biblică a 
Răstignirii. 

Ilustrând o interpretare a Patimilor, specifică Ţărilor de Jos, dar şi ecouri 
ale viziunii sculpturale a lui Michelangelo, lucrarea a fost atribuită de istoricul 
de artă Alexandru Avram pictorului Marten Jacobsz van Heemskerck, respectiv 
Școlii acestuia: “opera unui pictor flamand, provine, probabil, din atelierul 
celebrului Marten Jacobsz van Heemskerck (1498-1574)'%6. Realizată în mod 
cert sub influenţa picturii italienizante, promovate în Ţările de Jos, atât de pictorul 
olandez Marten van Heemsckerck (1489-1574)%*, cât şi de flamandul Michiel van 


865 Registrul de Pictură al M.T.C., Atrib. Marteen van Heemskercke, Iisus și cei doi tâlhari, ulei pe 
lemn, 800x1035mm, nesemnat, nedatat, Colecţia de pictură universală a Muzeului Ţării Crișurilor 
Oradea, reprod. la Alexandru Avram, Muzeul Țării Crișurilor Oradea, Editura Meridiane, 1973, 
p. 6, fig. nr. 2 (Anonim flamand, atribuit Şcolii lui Marten Heemskerck, sec. XVI); Maria Zintz, 
Colecţia de pictură universală a Secției de Artă de la Muzeul Țării Crișurilor, în Biharea, XVIII, 
Editura Muzeului Ţării Crișurilor, Oradea, 199, p. 183-202, reprod. nr. 2; Agata Chifor, Picturi 
religioase din Colecţia Muzeului Țării Crișurilor, în Biharea, XXXIV-XXXVI, 2007-2009, Editura 
Muzeului Țării Crișurilor, Oradea, 2011, p. 178; Agata, Chifor, Lucrări clasate în categoria Tezaur 
din Colecţia de pictură a Muzeului Țării Crișurilor Oradea, în vol. Interferențe intelectuale. Studia 
in honorem Aurel Chiriac. Sexagenarii (coord. Barbu Ştefănescu, loan Goman), Editura Muzeului 
Țării Crișurilor, Oradea, 2012, p. 521 

866 Alexandru Avram, Muzeul Țării Crișurilor Oradea, Editura Meridiane, 1973: “opera unui pictor 
flamand, provine probabil din atelierul celebrului Marten Jacobsz van Heemskerck (1498-1574)”; 
la fig. nr. 2 din lucrarea citată, tabloul este atribuit Şcolii lui Marten Heemskerck; O descriere a 
lucrării din perspectiva influențelor manierismului, la Maria Zintz, Colecţia de pictură universală a 
Secţiei de Artă de la Muzeul Țării Crișurilor, în Biharea, XV Il, Editura Muzeului Ţării Crișurilor , 
Oradea, 1991, p. 183-202, reprod. nr. 2 

867 Ilja M. Velman, Heemskerck Maarten van, în The Dictionary of Art (ed. Jane Turner), XIV, 1996, 
p. 291-294 

Coxcie (1499-1592), lucrarea “Iisus cu cei doi tâlhari”** din Colecţia Muzeului 
Țării Crişurilor aparţine manierismului, care precede barocul din acest spațiu de 
interferenţe stilistice. 

Tabloul din Colecţia de pictură universală a Muzeului Ţării Crişurilor 
Oradea, ilustrează o scenă biblică cu impact emoţional major, inspirată din Calea 
Crucii: lisus purtându-și crucea pe drumul Calvarului, în antiteză cu cei doi 
tâlhari, care au fost răstigniți în acelaşi timp. Redată în prim-plan, cu o gamă 
cromatică sobră, imaginea se detaşează pregnant pe fundalul neutru, de culoare 
neagră, contrast cromatic menit să sugereze dramatismul temei, având în centru 
sacrificiul lui lisus. Ilustrând dramatismul tipic picturii nordice în interpretarea 
Patimilor, lucrarea are ca particularitate accentuarea expresionistă a fizionomiei 
personajelor. Prin intermediul acesteia, artistul reuşeşte să definească antitetic, 
caracterul şi stările sufleteşti ale personajelor implicate. Impactul emoţional 
al imaginii este amplificat prin aducerea scenei într-un accentuat prim-plan, 
cu reliefarea pregnantă şi monumentală a personajelor, în contrast cu fundalul 
întunecat. Autorul surprinde deosebit de realist detaliile, conferind privitorului o 
accentuată senzaţie de palpabil şi real. Astfel, este sugerată cu maximă expresivitate 
fineţea, moliciunea pielii, dar şi textura specifică frânghiei, respectiv a lemnului 
de la crucea monumentală sprijinită de lisus. 

Spre deosebire de alte variante ale temei, personajele nu sunt redate 
răstignite, în ipostaza specifică supliciului. Tabloul pune față în faţă tipologii, 
atitudini şi personalităţi. Reprezentat în prim-plan, în dreapta, Hristos e surprins 
în drumul său spre Golgota. Poartă pe umăr o cruce imensă, grea, pe care totuşi o 
susține cu uşurinţă; e redat în prim-planul imaginii ca şi cum s-ar îndrepta singur, 
desprins de lumea exterioară, spre împlinirea destinului său tragic. Priveşte în 
față, în afara tabloului, iar chipul său blând, mâinile cu degetele subțiri, alungite, 
exprimă interiorizare, spiritualitate, resemnare şi linişte, materializări corporale şi 
sufleteşti ale îndemnului pe care-l adresează privitorului de a-şi purta crucea cu 
împăcare sufletească, răbdare şi acceptare a suferințelor. Prin contrast, chipurile 
celor doi tâlhari, redaţi în stânga, cu mâinile legate, creează privitorului sentimente 
de angoasă, neliniște, spaimă, frică anticipativă de moarte, sugerând un contrast 
uman, reflectat, atât la nivel fizionomic şi corporal, cât şi pe plan psihologic. 

Reliefarea musculaturii, tensiunea corpurilor denotă influenţa lui 
Michelangelo şi face plauzibilă realizarea lucrării de un discipol al pictorilor 
italienizanţi, familiarizați cu maniera acestuia. Flamandul Michiel van Coxcie 
(1499-1592), la fel ca şi contemporanul său, olandezul Marteen van Heemskerck 


868 Analiza iconografică complexă a temei în contextul Renașterii, la Grigore Arbore, lisus între 
tâlhari. Scrieri de istoria artei și a culturii, Editura Litera Bucureţti, 2012, cu referire la lucrarea din 
colecţia Muzeului Brukenthal din Sibiu, realizată de Antonello da Messina 

(1489-1574) au realizat “personaje cu musculatură accentuată, care domină prim- 
planul tablourilor” (ex. “Triumful celor şapte Virtuţi”, 1550). 

Pe de altă parte, tipologia spiritualizată, întreaga fizionomie şi înfăţişare 
a lui Hristos, felul în care îşi ţine crucea, dar mai ales structura compoziţională a 
tabloului, bazată pe antinomia dintre acesta şi tâlhari, fizionomiile, vestimentația, 
detaliile au analogii până la identitate cu pictura “lisus purtându-şi crucea”, c. 
1535, atribuită pictorului flamand Michiel van Coxcie (1499-1592), aflat 
în colecţia Muzeului Bonnefanten din Maastricht*”. Considerată o variantă de 
epocă după Michiel van Coxcie, lucrarea din colecţia muzeului olandez, are cu 
certitudine, acelaşi prototip iconografic cu cel din tabloul “lisus şi cei doi tâlhari”, 
aflat în colecția muzeului orădean. Fotografia lucrării din colecția Muzeului 
Bonnefanten poate fi vizualizată în arhiva digitală RKD a Institutului de Istoria 
Artei din Olanda”. 

O ipostază asemănătoare din punct de vedere iconografic cu tabloul din 
Oradea o constituie partea centrală a tripticului realizat de Michiel van Coxcie 
(c. 1571). Acesta îl reprezintă monumental, în prim-plan, pe lisus cu coroana de 
spini, susținând o cruce masivă; în stânga sa e redată Veronica, cu un ştergar în 
mână, privind spre lisus cu o expresie de îndurerare şi neputinţă”. 

Pictor deosebit de prolific, autor de scene istorice, picturi de altar, fresce, 
portrete, desene pentru gravuri, tapiserii, vitralii, Michiel van Coxcie (1499-1592), 
supranumit “Rafaelul flamand”*+ a fost discipolul lui Beard van Orley (1470- 
1540), dar şi al lui Rafael la Roma. Theodore Gucdy, în Nouveau Dictionnaire 
des Peintres anciens et contemporains, apărută la Paris în 1882, afirmă că stilul 
său reflectă un “amestec de trăsături italiene şi flamande”. Coxcie a realizat 
numeroase variante ale lui lisus cu coroana de spini, purtându-şi crucea: “Coroana 


869 Paul F. State, Historical Dictionary of Brussels, Oxford, 2004, p. 84 

870 x x x Le grand Dictionnaire de la Peinture des origines a nos jours, 1992: “van Coxie, Coxcie, 
Coxius”, pictor flamand influențat de Raphael, Micleangelo şi Pollaiuolo; Johns Karl T., Coxcie, 
Michiel, în The Dictionary of Art (ed. Jane Turner), lit. C, p. 86-87 

871 Tabloul a fost atribuit iniţial lui Vincent Sellaer, în Catalogul apărut la Maastricht în 1958, inv// 
cat.nr 78 (https://rkd.nl/en/explore/images/record?query=michiel+van+coxcie &start=43) 
872https://rkd.nl/nl/explore/images/record?query=michiel+van+coxcie&start=43:(După) 
Michiel van Coxcie (1499-1592), Christusmet her kruis (Hristos purtându-şi crucea), 612x760mm, 
ulei pe lemn, c. 1535, Bonnefantenmuseum, Maastricht 

873 https://rkd.nl/en/explore/images/record?query=michiel+van+coxcie&start=27 (Michiel van 
Coxcie, Pe drumul Calvarului, ulei pe lemn, 2070 x 1430 mm, Patrimonio Nacional - Palacio Real 
de Aranjuez, Aranjuez (Madrid) 

874 Robert Genaille, Enciclopedia picturii flamande și olandeze, Editura Meridiane, Bucureşti, 


1975,p.218 
875 Theodore Guedy, Nouveau Dictionnaire des Peintres anciens et contemporains, Paris, 1882, p. 
137 

de spini” (Bruxelles); “Hristos între tâlhari” (Louvain). În perioada şederii la 
Roma, unde a stat între 1530-1539, Coxcie a receptat influenţa manierismului 
italian, a lui Rafael şi Michelangelo. La fel ca şi Marteen van Heemsckerk, a 
adoptat un stil pictural inspirat de manierismul italian, care coexistă cu realismul 
şi patetismul specific picturii religioase din Țările de Jos. 

De la Michelangelo, artistul a preluat reliefarea pregnantă, de factură 
sculpturală a personajelor. De asemenea, un alt indiciu pentru atribuirea lucrării 
lui Michiel van Coxcie sau unui discipol al acestuia îl constituie tipologia unuia 
dintre cei doi tâlhari. Morfologia contorsionată a corpului, redat într-o ipostază de 
răsucire, o reeditează pe cea din lucrarea “Sclav rebel”, realizată de Michelangelo 
între 1513-1516*. Artistul flamand a avut de altfel, posibilitatea de a studia 
această lucrare în perioada formaţiei sale la Roma, între 1530-1539, transpunând 
această tipologie anatomică în pictura sa cu tematică religioasă. 

Michiel van Coxie a fost considerat cel mai important pictor flamand 
din secolul al XVI-lea, supranumit “Rafael flamand”. Există mai multe variante 
de ortografie pentru numele lui: Cocxie, Coxcie, Coxis, Coxcien, Coxcyen sau 
formula latinizantă Coxius. Originar din Mechelen, a fost mai întâi discipolul 
tatălui său; ulterior a studiat cu Bemard Van Orley. Împreună cu acesta a plecat 
într-o călătorie de studiu la Haarlem şi Roma, unde a stat în perioada 1530- 
1539. Aici l-a cunoscut pe Giorgio Vasari, care spunea despre el că şi-a însuşit 
foarte repede maniera italiană; cu sprijinul acestuia a devenit în 1534 membru al 
Academiei San Luca, bucurându-se de consideraţia pictorilor italieni. Influențat 
putemic de arta lui Michelangelo, a deprins nu numai stilul marelui artist, dar 
a studiat deopotrivă, filozofia şi teoria artei din antichitate, dar şi Renașterea 
romană. La Roma a aplicat tehnica picturii în frescă la Basilica San Pietro (0 
Înviere azi dispărută), iar în 1532 a executat decorația în frescă la două capele din 
Biserica Santa Maria dell'Anima (s-a păstrat doar cea din capela Sf Barbara). În 
această perioadă s-a interesat în mod special de arta lui Rafael, având o deosebită 
îndemânare în imitarea stilului acestuia”?. În colaborare cu Van Orley a coordonat 
executarea unor tapiserii realizate după desenele lui Rafael. Cele 32 de desene, 
ilustrând Legenda Psychei, au fost transpuse în gravură în 1532 de Agostino 
Veneziano. I-a apreciat deopotrivă pe Leonardo da Vinci, Andrea del Sarto, 


876 Adophe Siret, Dictionnaire historique des Peintres de toutes les Ecoles. Depuis les temps les plus 
recules jusqua nos jours, Bruxelles, 1848, p. 5 

877Michelan gelo, Sclav rebel, 1513-1516, Muzeul Louvre 

878Carelvan Mander, Cartea pictorilor, Editura Meridiane, 1977, p. 280-282; https://www.mleuven., 
be/en/michie |-coxcieYoC2%A0-flemish-raphae|;__https://muzea.malopolska.pl/en/czy-wiesz-ze/- 
/a/content/michiel-coxcie-w-kregu-niderlandzkiego-romanizmu/10191/pop up? LOlstatic_ 


viewMode=printhttp://www.flanderstoday.eu/art/leuven-exhibition-proves-artistic- merit- 
michiel-coxcie 

Sebastiano del Piombo, Bronzino şi artiştii venețieni. 

În 1539 s-a reîntors la Mechelen și în același an, a devenit membru al 
ghildei pictorilor din oraş. Aici a pictat aripile unui altar consacrat Sfântului 
Luca pentru Capela ghildei pictorilor. În 1542 s-a stabilit la Bruxelles, devenind 
membru al ghildei pictorilor din oraş. După moartea lui Van Orley, în 1541 i-a 
urmat acestuia în funcţia de pictor de curte al reginei Maria a Ungariei, sora 
lui Carol al V-lea şi comanditarul său principal, pentru care a realizat decorația 
castelului Binche. Ca şi Tizian, Coxcie a executat comenzi pentru Carol al V-lea, 
devenind unul din pictorii favoriţi ai acestuia. Un alt celebru patron al său a fost 
Filip al II-lea al Spaniei, care i-a comandat o copie după celebrul altar “Agnus 
Dei” al lui Jan van Eyck (1557-1559), două copii după “Coborârea de pe cruce” a 
lui Van der Weyden şi i-a încredinţat proiectarea tapiseriilor pentru Palatul Regal 
din Madrid, ilustrate cu episoade din viaţa lui Cyrus al II-lea. A lucrat deopotrivă, 
pentru Femando Alvarez de Toledo, duce de Alva. 

În 1559 a revenit la Mechelen, unde s-a stabilit ca un cetăţean bogat într- 
un conac din Briiul şi în 1569, la vârsta de 70 de ani, s-a căsătorit cu a doua soţie, 
Jeanne van Schelle. Cu prima soţie a avut trei copii, Anne, sculptor, William şi 
Rafael (1540-1614), pictori; cu cea de-a doua, doi fii, Michiel, pictor şi Conrad. 

Coxcie a proiectat treizeci şi două de desene, gravate de Agostino 
Veneziano, ilustrând legenda lui Cupidon și Psyche şi în colaborare cu Van Orley, 
a coordonat executarea unor tapiserii realizate după desenele lui Rafael. A executat 
deopotrivă desene pentru vitralii, tapiserii şi statui. Primea comisioane anuale din 
partea oraşului Bruxelles pentru executarea proiectelor de tapiserii. A proiectat 
seria de tapiserii redând Geneza pentru Castelul regal Wawel din Cracovia 
şi desenele pentru vitraliile Catedralei Sf Mihail și Gudula din Bruxelles. Cu 
ajutorul copiilor săi şi datorită longevităţii sale a realizat peste 100 de picturi de 
mari dimensiuni, serii de desene pentru tapiserii, vitralii, sculpturi. Mai multe 
dintre picturile sale pot fi văzute la Bruxelles, Anvers, Bruges, Berlin, Madrid, 
Sankt-Petersburg şi Viena. 

Tablourile lui Coxcie dovedesc o bună cunoaştere a anatomiei. El a depăşit 
redarea aplatizată a corpului din tablourile lui Pieter Coecke van Aelst şi Bemard 
van Orley, printr-o concepţie volumetrică a cărei redare e marcată de stilul lui 
Michelangelo. În tablourile sale a acordat o atenţie deosebită figurilor feminine, 
bine modelate şi pline de graţie. Chipurile de bărbaţi au de obicei părul creţ, barbă 
şi frunte înaltă; în redarea corpului a exagerat frecvent redarea musculaturii şi a 
optat pentru atitudini nefireşti şi uşor forţate (uneori, aceste tipologii uşor forţate 
sunt inspirate în mod evident din cele ale Sc/avilor lui Michelangelo). Compoziţia 
sa are un caracter putemic italienizant, uneori prea academic în desen şi grupare, 
dar cu efect agreabil. Cele mai bune lucrări ale sale sunt semnate şi datate, fiind 
remarcabile prin coloritul lor splendid şi impresia de ansamblu armonioasă. 

Capodoperele lui Coxcie, realizate la sfârşitul secolului al XVI-lea (1 586- 
1589), pot fi admirate în Catedrala Sf Rumbolds din Mechelen, Catedrala Sf. 
Mihail şi Sf. Gudula din Bruxelles, respectiv în muzeele din Louvain, Bruxelles, 
Anvers. Stilul său este o sinteză unică a tradiţiilor artistice flamande şi italiene. 
Influențat de Michelangelo, Leonardo da Vinci şi Raphael, nu a uitat de originile 
flamande ale artei sale, de moştenirea Școlii din Bruges, reprezentată de Gerard 
David şi Adriaen Isenbrandt. Stilul său special, în care a asimilat creator stilul 
Renaşterii şi al manierismului italian, i-a adus apelativul de “Rafael flamand”. 
Apreciată ca o etapă de tranziţie între primitivii flamanzi şi barocul lui Rubens, 
creaţia sa i-a influenţat pe pictorii din prima jumătate a secolului al XVII-lea, fiind 
însă uitat după aceea. 

Lucrarea din colecţia muzeului orădean ilustrează o interpretare specifică 
picturii din Ţările de Jos atât a Patimilor, cât şi a artei lui Michelangelo. Ea a fost 
atribuită atelierului lui Marten van Heemskerck, pe baza corpurilor contorsionate 
cu o musculatură pregnantă la care acesta recurge în redarea tâlharilor din tabloul 
“Răstignirea”. Pictori contemporani, Marten van Heemskerck şi Michiel van 
Coxcie au fost importanţi promotori ai picturii italienizante în Ţările de Jos, iar 
lucrările lor au cunoscut o deosebită propagare, datorită gravurilor de epocă. 

Reluarea în tabloul orădean a prototipului iconografic atribuit lui Michiel 
van Coxcie (1499-1592), cu care are analogii până la identitate, îngăduie atribuirea 
acestuia Școlii lui Michiel van Coxcie, precum şi datarea sa în prima jumătate a 
secolului al XVI-lea. 


b.Mit istoric şi imagine artistică- Căderea Troiei din Şcoala lui Federico 
Barocci, prima jumătate a secolului al XVII-lea 


Considerat secol de aur al picturii, secolul al XVII-lea s-a caracterizat 
printr-o diversitate de tendinţe. În prefigurarea morfologiei baroce în pictură un rol 
important i-a revenit artistului Federico Barocci (1528-1612). Pictor “eminent”, 
desenator: şi gravor, activ la Urbino şi Roma, el şi-a desfăşurat activitatea în 
perioada de tranziţie de la manierism la baroc. Autorul unor picturi religioase pline 
de farmec, în maniera lui Correggio, Barocci a fost considerat unul dintre cei mai 
influenţi şi mai inventivi artişti din secolul al X VI-lea, precursor al Barocului, prin 
clarobscurul dramatic şi misterios. A exercitat o influenţă profundă asupra unor 
artişti baroci importanţi, printre admiratorii săi aflându-se Annibale şi Agostino 


879Thcodore Guedy, Nouveau Dictionnaire des Peintres anciens et contemporains, Paris, 1882, p. 25 
880Barocci a fost un prolific desenator şi un inovator în domeniul pastelului; s-au păstrat în jur de 
2000 de desene, remarcabile prin lejeritatea liniei, a gesturilor şi mişcărilor precum şi prin folosirea 
clarobscur-ului. 

Carracci, Rubens, Guido Reni, Lodovico Cigolis!. 

Formaţia artistă a lui Barocci a fost îndrumată de timpuriu de tatăl său, 
gravorul Ambroggio, de la care a deprins arta desenului; unchiul său, arhitectul 
Bartolomeo Genga i-a facilitat studiul picturii, trimiţându-l în atelierul lui 
Battista Franco (Venezziano), un mare admirator al artei antice, continuator al lui 
Michelangelo. În atelierul său, Barocci şi-a perfecţionat desenul, realizând copii 
după reliefuri şi statui antice. 

În 1550, la 20 de ani, Barocci a plecat într-o primă călătorie de studiu 
la Roma, unde şi-a desăvârşit formaţia, realizând copii după frescele lui Rafael 
din Villa Farnesina. A studiat, alături de Taddeo Zuccaro, lucrările maeştrilor 
din Renașterea târzie. Apoi a plecat la Pesaro, unde a studiat picturile din 
colecţia della Rovere (îndeosebi lucrările lui Tizian) şi a luat lecţii de geometrie, 
arhitectură şi perspectivă*. După reîntoarcerea la Roma, în anul 1560, a receptat 
influenţa manierismului, practicat de familia Zuccaro. Din acest an a lucrat alături 
de Federico Zuccaro, noul său mentor, la frescele micului palat (Casino-ul/ Papei 
Pius al IV-lea) din Grădina Belvedere, reprezentând Sfânta Familie, Scene din 
Viaţa lui Hristos, Buna Vestire, Virtuţile şi Istoria lui Moise. 

În timpce picta fresca Moise şi şarpele, a început să se simtă rău. Temându- 
se că ar fost otrăvit de rivalii invidioşi, Barocci a părăsit definitiv Roma în 1563 şi 
s-a reîntors la Urbino, unde a rămas tot restul vieţii. Din acest moment, sănătatea 
sa a devenit mai fragilă, ceea ce nu l-a împiedicat să creeze timp de peste patru 
decenii. Deşi a fost eliminat din Roma, Barocci a continuat să se perfecţioneze, 
elaborându-şi un stil propriu şi fiind receptiv la inovațiile contemporane. Ucenicia 
făcută la Roma a fost completată, după întoarcerea la Urbino, prin studierea atentă 
a lui Correggio, de la care a preluat graţia fizionomică a personajelor, aspectul 
drapajului şi sfumatto-ult». 


881Jane Turner (editor),Ihe Dictionary of Art, Oxford University Press, III, p. 253; Giovanni 
Morello (editor), Images of Salvation, Masterpieces from Vatican and Italian Collections, Royal 
Ontario Museum, 2002, p. 276; xxx Enciclopedia picturii italiene, Editura Meridiane, Bucureşti, 
1974, p. 28 

882 În prima sa lucrare, Sf Cecilia cu Sf. loan, Sf. Maria Magdalena, Sf. Pavel și Sf. Ecaterina, a folosit 
torsionări manieriste preluate de la profesorul său Battista Franco. După reîntoarcerea la Urbino, 
a realizat pentru catedrala orașului Martiriul Sf. Sebastian (1558), prima lucrare în care combină 
elemente venețiene cu cele specifice Italiei centrale. Bellori, Giovanni Pietro, Viețile pictorilor, 
sculptorilor și arhitecților moderni, vol. I, Editura Meridiane, 1975, p. 212-245, vol. II, p. 266-268, 
Jane Turner, 1he Dictionary of Art, Oxford University Press, III, p. 253-262 , lan Chilvers, "Barocci, 
Federico. în The Oxford Dictionary of Art, 2004, Encyclopedia.com. 9 Feb. 2012 <http://www. 
encyclopedia.com>;http://www.britishmuseum.org/research/search_ the collection database/ 


term_details.aspx?biold=133291 
883L. Bachelin, Tableaux anciens de la Galerie Charles 1 Roi de la Roumanie. Catalogue raisonne, 


1898, p. 59; x x x Enciclopedia picturii italiene, Editura Meridiane, Bucureşti, 1974,p. 28 

Barocci a realizat mai ales lucrări cu tematică religioasă, pentru care avea o 
deosebită înzestrare. A fost unul din cei mai prolifici creatori de picturi de altar 
din Italia celei de-a doua jumătăţi a secolului al XVI-lea. Pline de mister şi 
spiritualitate, ele au fost realizate la Urbino, uneori ca şi comandă pentru alte 
oraşef*. 

Picturile sale devoţionale au fost direct legate de estetica Contrareformei, 
fiind o mărturie de epocă asupra noilor direcţii promovate în arta sacră în perioada 
posterioară Conciliului de la Trento*:. Artistul a fost considerat un precursor 
al picturii baroce printr-o serie de elemente specifice ca atmosfera de mister, 
dramatismul, maniera de exteriorizare a trăirilor personajelor, clarobscurul 
misterios, îmbinarea între sacru și profan. 

Singura lucrare cu tematică istorică, datorată lui Barocci, este Căderea 
Troiei (cunoscută şi sub denumirea Incendiul cetății Troia, în cartea lui Bellori, 
eminentul biograf al epocii baroce, respectiv Fuga lui Eneas din Troia incendiată 
). Bellori afirmă că faima lui Barocci l-a determinat pe împăratul Rudolf al II-lea 
să-i comande prin intermediul ducelui Francesco della Rovere, tabloul cu tema 
“Incendiul Cetăţii Troia”. Terminat în 1589, tabloul a fost trimis în acelaşi an 
la Praga, fiind menţionat în Registrul din 1621; ulterior a ajuns în posesia reginei 
Cristina a Suediei, iar din 1721 în Colecţia Orleans. Vândută în 1800 la Londra, 
această primă versiune a picturii, s-a pierdut”. Împăratului i-a plăcut lucrarea şi 
chiar l-a invitat pe artist la curtea sa. 


884Martiriul Sf. Vitale pentru Bazilica San Vitale din Ravenna(1583) aflată la Brera (Milano), 
Madonna Rozariului (1589-1593), Senigallia, Circumcizia (1590) pentru Pesaro, Răstignirea (1596) 
pentru Domul din Genova; Cina cea de Taină (1590-1599) pentru Domul din Urbino. A vizitat 
Perugia în 1567-1569 pentru a picta Punerea în mormânt (1569) şi Arezzo unde a realizat Madonna 
poporului (1579) aflată în Galeria Ufizzi din Florenţa. Pentru ordinul oratorian din Santa Maria in 
Vallicella a pictat Vizitaţia (1583-1586) şi Prezentarea la templu a Fecioarei Maria (1593-1603) 
Oxford Concise Dictionary of art and artists, 1990, p. 196, Le grande Dictionnaire de la Peinture des 
origines ă nos jours, 1992, p. 37; The Art Book, Phaidon Press, 1994, p. 147; x x x Pictura italiană. 
Maeștrii tuturor timpurilor și capodoperele lor, Editura Fundaţiei Culturale Române, 1997, p. 236- 
237; P. Cabanne, Dictionaire des arts, 2000, p. 107; V. Florea, Gh. Szekely, Mică enciclopedie de artă 
universală, Editura Litera, 2005, p. 146; A. Schmarsow, Federico Barocci, un capostipite della pittura 
barocca, Accademia Raffaello, Urbino, 2010; E. Giannini, Federico Barocci, Associazionne Culturale 
Finestre, 2011; http://archive.org/details/bryansdiction0Sbrya< 

885Compoziţiile Madona poporului (1579), Viziunea Sf. Sebastian, Fecioara cu Pruncul cu Sf. luda 
și Simon (1565-1567), Nașterea Domnului (1597) reflectă influenţa lui Coreggio în maniera de 
exprimare a emoției, a sfumatto-ului, respectiv impactul colorismului venețian (P. Francastel, 
Realitatea figurativă, Editura Meridiane, Bucureşti, 1972, p. 485) 

886Bellori, Giovanni Pietro, Bellori, Giovanni, Vieţile pictorilor, sculptorilor și arhitecților moderni, 
vol. I, Editura Meridiane, 1975, p. 240 

887R.Bacou, Cartons d'artistes du XVe siecle au XIXe siecle, Cat. Exp. Paris, Musce du Louvre, 25 
janvier-27 mai 1974, Paris, Ed. des Musees nationaux, 1974, p. 19, D. Cordellier, Cartons italiens 
du XVI siecle, în Le Louvre, il. nr. 169, p. 106 

Deşi tabloul comandat de împăratul Rudolf al II-lea s-a pierdut, a fost 
identificat studiul pregătitor al acestei lucrărit. Realizat în 1586, desenul se 
află în Colecţia de grafică a Muzeului Luvru şi a stat la baza lucrării pictate 
între anii 1586-1589 pentru împăratul Rudolf al II-lea. Schița reflectă schema 
compoziţională a viitorului tablou, în ceea ce priveşte dispunerea personajelor, 
jocul de lumini şi umbre. În stânga e redat grupul compact, alcătuit din Eneas 
purtându-şi în spate tatăl, care ţine în mâna dreaptă statueta unui zeu lar, însoţit 
de Ascaniu, fiul său, în timp ce Creusa e redată în dreapta, călcând cu atenţie 
printre ruine şi trofee, cu o vădită expresie de tristeţet?. Cu tatăl său în spate, 
Eneas urcă cu piciorul drept pe o piatră; lângă el, pe jos se vede un fragment 
dintr-un scut. Lângă Creusa, pe jos, e redat un stindard. Deasupra, în colţul drept, 
sunt schițate vag monumentele Troiei incendiate (detalii de coloane şi un mic 
templu rectangular)**. Motivul lui Aeneas care-şi duce tatăl în spate, departe de 
flăcările incendiului a fost inspirat artistului de gravurile lui Giovanni Giacomo 
Caraglio şi Giorgio Ghisi, care au fost, la rândul lor, influenţaţi de Incendiul din 
Borgo al lui Rafael (Stanza dell'Incendio, Vatican). Fundalul şi expresia patetică 
a personajelor care părăsesc oraşul incendiat reflectă, de asemenea, influenţa 
compoziţiei lui Rafael. 

Lui Barocci i se mai atribuie numeroase studii de expresie în creion, de mici 
dimensiuni, redând capul lui Anchise (Colecţia regală Windsor), grupul alcătuit 
din Eneas şi Anchise (Louvre, Berlin), respectiv o altă schiță compoziţională 
a Căderii Troiei, conservată la Muzeul de Artă din Cleveland (Studiu pentru 
Căderea Troiei). Aceasta din urmă este o schiță mult mai sumară decât cea de 
la Louvre, dar reflectă aceeaşi dispunere a personajelor: grupul central, alcătuit 
din Eneas, Anchise şi Ascaniu, respectiv Creusa, care-i flanchează în dreapta; în 
extremitatea stângă se vede acelaşi pilon central, care marchează începutul unei 
scări cu balustradă şi trepte; în fundal sunt schiţate elemente arhitecturale: stâlpi 
şi arcade, coloane şi silueta, redată vag, a unui templu circular. Această schiţă 
este considerată ultimul desen din seria studiilor pregătitoare, realizate de artist în 
vederea elaborării tablului comandat de împăratul Rudolf al II-lea*>. 


888Iconografia studiului Agata Chifor, Mit și imagine artistică. Căderea Troiei din Școala lui 
Federico Barocci, Colecţia Muzeului Țării Crișurilor a fost publicată în revista Biharea, XXXIX, 
Editura Muzeului Ţării Crișurilor, Oradea, 2012, p. 203-216 

889Tema Fugii lui Eneas din Troia incendiată, cu tatăl său în spate, însoţit sau nu de Ascaniu și 
Creusa, are o veche tradiţie de reprezentare plastică, ce coboară până la decorația vaselor attice din 
sec VI. î. Hr., fiind reluată în arta romană (Pompei ; I-II d.Hr) şi renascentistă 

890Cartonul redând Fuga lui Eneas, creion negru estompat, 1480 x 1900mm, inv. 35774, Colecţia 
Muzeului Louvre, Cartons d'artistes du XV au XIX siecle... Cat.nr 14 

891Studiu pentru Fuga lui Eneas din Troia, peniță cu cerneală maro și guaşă galbenă cu urme de 
alb peste cretă neagră, 2770x4260mm, 1587-1588, Cleveland Art Museum 
892http://www.develandart.org/art/1960.2 6?collection_search_query=Federico+barocci&op=se 

Dacă desenul de la Louvre nu poate fi comparat cu lucrarea realizată 
pentru împăratul Rudolf al II-lea, există în schimb alte două variante picturale 
ale Incendiului /Căderii Troiei, una creată chiar de artist, datată în 1598, aflată 
în Galeria Borghese din Roma şi cealaltă, nedatată, datorată unui discipol al său, 
aflată în colecţia Muzeului Ţării Crişurilor din Oradea. 

O versiune picturală a tabloului realizat pentru împăratul Rudolf al II-lea 
a fost pictată de Barocci (în 1598) pentru cardinalul Giuliano della Rovere, vărul 
ducelui Francesco della Rovere (Fig. nr. 111); din 1613 acest tablou a intrat în 
Colecţia Scipione Borghese; sub impresia lui, cardinalul i-a comandat lui Bernini 
grupul sculptural din marmură cu aceeaşi temă”. 

Aflată în colecţia Galeriei Borghese din Roma*", pictura reflectă o schemă 
compoziţională similară cu desenul de la Luvru, cu mici deosebiri în configurarea 
spaţiului. Astfel, în pictură, în spatele Creusei se află o rotondă inspirată din 
desenele lui Bramante (trimițând la Biserica San Pietro in Montorio)*, iar în 
stânga o scară cu baluştri, vizibilă şi în desenul de la Louvre. Pe scările acestui 
templu circular şi în dreptul balustradei de la etaj se văd oameni care s-au refugiat 
aici în dorinţa de a se salva. Concomitent, sunt redaţi soldaţi ucigând duşmani cu 
sabia. Fundalul este învăluit în fum şi iluminat de flăcările incendiului. 

Tabloul redă central o compoziţie mitologico-istorică tipic barocă, 
ce impresionează prin dinamismul compoziţiei, dispuse în diagonală, ştiinţa 
clarobscur-ului, sugestia perspectivei prin arhitecturi în grisaille şi capacitatea 
artistului de a reda atmosfera de dramă. Lucrarea din Colecţia Galeriei Borghese 
confirmă faptul că în 1598, anul realizării picturii, limbajul baroc era constituit 
în principalele sale elemente formale, Barocci aplicându-le cu succes în această 
lucrare de referință**. Tabloul se remarcă prin minuţiozitatea şi precizia cu care 
sunt redate detaliile arhitecturale, dar şi accesoriile vestimentare: coifurile, scutul, 
steagurile de luptă, statuetele zeilor lari. 

O variantă inedită după Căderea Troiei de Federico Barocci se află în 
Colecţia Muzeului Țării Crişurilor din Oradea, fiind atribuită iniţial lui Federico 


arch&form_build_id=form -k] P8B]HhvmPIJ8zcKDPjN1wsCQw36uqqPX9qUuKWwx8&form_ 
id=clevelandart_collection_search_form 

893Interpretarea lucrării și a creaţiei picturale a lui Barocci la FE Giannini, Federico Barocci, 
Associazionne Culturale Finestre sull Arte, 2011 

894Fuga di Enea da Troia, ulei pe pânză, 1790 x 2530mm,1598, semnat FED. BAR.VRB. FAC. 
MDXCVIII, Colecţia Galeriei Borghese, Roma.http://catalogo.fondazionezeri.unibo.it/scheda. 
v2.jsp?tipo_scheda=OA&id=31965&titolo=Barocci%20Federico,%20Enea%20e%20 
Anchise%20in%20fuga%20da%20Troia%20in%20fiamme& locale =it&decorator=layout_ 
resp&apply=truele=| &slide=2,__hitps://upload.wikimedia.org/wikipedia/commons/d/d6/Fuga_ 
di Enea da Troia - Barocci.jpg 

895Philippe Morel, L. art italien de la Renaissance â 1905, il. nr. 104 
896http://ro.wikipedia.org/wiki/Baroc 

Barocci*”(Fig. nr.1 12). Provenit prin transfer de la Muzeul de Artă al României,** 
tabloul urmează schema compoziţională existentă în desenul de la Luvru, 
respectiv în lucrarea din Galeria Borghese. Și în acest caz, centrul de interes al 
compoziţiei este reprezentat de grupul eroic alcătuit din Eneas, tatăl său Anchise, 
flancat la stânga de Ascaniu şi la dreapta de Creusa. Apar aceleași elemente cu 
caracter antichizant: Eneas poartă costum de general roman şi coif cu penaj; calcă 
cu piciorul drept pe o piatră, iar jos se află un fragment de scut, un coif şi un 
steag. Este similară înfăţişarea generală şi gestica personajelor. Astfel, Eneas, care 
cuprinde cu braţele trupul tatălui său, înaintează cu greutate. Fiul său, Ascaniu 
îşi ţine mâna în dreptul feţei pentru a se feri de lumina şi căldura insuportabile. 
Creusa, cu privirea în jos şi o expresie de tristeţe, îl însoţeşte, călcând printre 
trofee. În spatele Creusei, în colţul drept al lucrării, se vede acelaşi rempierto 
inspirat din arhitectura lui Bramante, luminat de flăcările incendiului ce a cuprins 
oraşul, vizibile şi în extremitatea stângă. Spre deosebire de lucrarea din Galeria 
Borghese, în acest caz se remarcă o tendinţă de simplificare, atât în ceea ce priveşte 
redarea spaţiului, cât şi a clarobscurului. Astfel, jocul de lumini şi umbre este 
mai puţin prezent în lucrarea din colecţia muzeului orădean, unde predomină o 
gamă cromatică caldă, cu nuanţe de brun, portocaliu şi roşu. Culorile veşmintelor 
purtate de personaje au fost şi ele modificate. De asemenea, în lucrarea din 
colecţia muzeului orădean, fundalul nu a fost spaţializat cromatic sau arhitectural: 
nuanţa roşietică a incendiului se contopeşte cu brunul detaliilor arhitecturale şi al 
balustradei. Detaliile arhitecturale sunt şi ele interpretate simplificat, rempierto-ul 
şi celelelte elemente arhitecturale dând impresia de eboşă. Din balustradă se vede 
doar elementul central, fără scări sau baluştri şi lipseşte impresia de perspectivă 
din lucrarea semnată de Barrocci. O anumită stângăcie este evidentă şi în redarea 
chipului personajului feminin. Dintre toate personajele, Creusa are fizionomia cea 
mai diferită în raport cu figura din lucrarea lui Barocci. 

La baza lucrării, pe un fragment de marmură spartă, este vizibilă inscripţia 
Dominc **, posibilă aluzie la numele pictorului care a realizat replica. Astfel, se 
poate presupune că inscripţia trimite la numele artistului Domenico Zampieri 
(1581-1641), unul din cei mai importanţi continuatori ai lui Barocci, care a realizat 
lucrări ce par inspirate direct din lucrările lui Barocci, ca de exemplu Prezentarea 
Mariei la Templu (Santuario di Nostra Signora della Misericordia, Savona)**. Maniera 
de redare a semnăturii sub forma latinizată Dominc ** face din acesta o aluzie la 
adjectivul latin dominicus, însemnând în traducerere “al Domnului ”. După Ralph 


897Registrul de Pictură al M.T.C., Federico Barocci (atribuit), Eneas părăsind Troia, ulei pe pânză, 
1400x1450mm, nedatat, inscripţie pe scut Dominc “* , Colecţia de Pictură universală a Muzeului 
Țării Crişurilor Oradea; atribuit Şcolii lui Federico Barocci (Domenico Zampierri, n.n. A.C.) 
898Federico Barocci (atribuit), Eneas părăsind Troia, ulei pe pânză, inv. 567 

899F. Giannini, op.cit, p. 94 

N. Womum, în Biographical Catalogue of the principal Italian Painters (1855), 
Domenico Zampierri a adoptat frecvent figuri, scheme compoziționale, subiecte 
de la alți maeştri, fapt care a fost principala cauză a lipsei sale de succes la Roma 
şi a exilării sale la Neapole”. 

Dincolo de unele stângăcii, lucrarea din colecţia Muzeului Țării Crişurilor 
este o confirmare a popularității mitului antic al lui Eneas în perioada de tranziţie 
de la manierism la baroc. Ca aluzie la naşterea Romei, mitul eroului fondator 
Eneas ilustra în manieră simbolică, atât politica de hegemonie a Imperiului 
Romano-German, cât şi originea nobilă a familiei Borghese. Potrivit versiunii 
oficiale a legendei transmise de Eneida lui Vergilius, în momentul asediului 
Troiei, Eneas părăseşte oraşul incendiat ducându-l în spate pe tatăl său, însoţit 
de fiul Ascanius şi soţia sa Creusa. Preluând conducerea supravieţuitorilor, Eneas 
rătăceşte 9 ani pe mare, ajungând în final pe coasta occidentală a Italiei, în Latium. 
Aici se căsătoreşte cu Lavinia, fiica regelui Latinus; Ascanius, fiul său, întemeiază 
Alba-Longa, iar Romulus, unul dintre urmaşii săi, fondează Roma. 

Tipic erou fondator, Eneas îşi înţelege destinul prin intermediul revelaţiilor 
oferite de zei, suportând nenumărate sacrificii în numele misiunii de a întemeia un 
nou oraş în Latium. Inspirată din descrierea Căderii Troiei, realizată de Vergiliu 
în Cântul al II-lea al Eneidei, lucrarea lui Barocci din Colecţia Galeriei Borghese 
a fost integrată de istoricul de artă Victor Ieronim Stoichiţă în seria tablourilor 
având ca subiect tema oraşului în flăcări (urbs incensa) şi “fuga” din spaţiul de 
coşmar spre realitate“. În opinia sa, tabloul lui Barocci din colecția muzeului 
italian se distinge de lucrările care tratează exclusiv tema oraşului incendiat prin 
faptul că asociază dimensiunea istorico-legendară (grupul “eroic” alcătuit din 
Eneas văzut ca exemplum virtutis purtându-şi în spate tatăl, însoţit de fiul său 
Ascaniu şi soţia sa Creusa), cu spectacolul incendiului, redat în fundal, cu un 
rol secundar**?. Din acest punct de vedere, lucrarea lui Barocci are analogii cu 
Incendiul din Borgo de Rafael, care redă, tot în prim-plan, în extremitatea stângă 
a lucrării, acelaşi “grup eroic”, alcătuit din Eneas şi membrii familiei sale, în timp 
ce oraşul incendiat e redat mai mult simbolic, în fundalul lucrării”. Pictura lui 
Barocci a fost transpusă în gravură de Agostino Caracci (1557-1602). Datată în 
anul 1595, stampa are similitudini până la detaliu cu tabloul din Galeria Borghese, 
datat 1 598%. Din cauza diferenţei de datare se poate presupune că artistul gravor 


900Ralph N. Wornum, Biographical Catalo gue of the principal Italian Painters. Italian painters from 
the Thirteenth to the Eighteenth century, Londra, 1855, p. 202-204 

901 Victor leronim Stoichiţă, “Locuri de foc”. Orașul în flăcări și problemele reprezentării în exces, în 
Efectul Don Quijote, Editura Humanitas, 1995, p. 29 

902 Ibidem, p. 4l 

9031bidem, p. 40 


904Agostino Carracci după Federico Barocci, Eneas și familia sa părăsind Troia, gravură, 

a transpus versiunea executată pentru Rudolf al II-lea şi în acest caz, această 
variantă pierdută este identică cu cea din Galeria Borghese sau că gravura a fost 
elaborată după o schiță pregătitoare detaliată a versiunii din Galeria Borghese*:. 

Ca replică databilă în prima jumătate a secolului al XVII-lea, tabloul din 
Colecţia de Pictură universală a Muzeului Ţării Crişurilor ilustrează capacitatea 
autorului ei de a se conforma modelului reprodus, funcţia prin excelență formativă, 
atribuită, în acea perioadă, copiilor după lucrările diferiților maeştri. Renumele lui 
Barocci, spiritul său inovator în prefigurarea barocului pictural, a făcut ca acesta 
să aibă numeroşi discipoli: Antonio Cimatori, Ventura Mazza, Antonio Viviani, 
Giovanni Andrea Urbani, Alessandro Vitali, Felice, Vincenzo Pellegrini. Printre 
continuatorii săi se numără Nicolo Martinelli, Giovanni Battista Lombardelli, 
Domenico Malpiedi, Cesare şi Basilio Maggeri, Filippo Bellini, Giovanni 
Laurentini, Giorgio Picchi, Giovanni Giacomo Pandolfi, Terenzio d'Urbino, 
Giulio Cesare Begni, Domenico Zampierri, Benedetto Marini, Girolamo Cialdieri, 
Giovanni Battista Urbinelli, Alfonso Patanazzi, Gian Ortensio Bertuzzi, Cesare 
Franchi, Silla Piccinini, Benedetto Bandiera, Matteuccio Salvucci, Simeone 
Ciburri, Pietro Rancanelli, Onofrio Marini, Alessandro Brunelli*. 

Confirmare a popularității mitului lui Eneas, lucrarea din colecţia muzeului 
orădean are o relevanţă aparte ca mărturie de epocă asupra singurei lucrări cu 
tematică profană (istorică), realizată de Federico Barocci, unul dintre cei mai 
importanţi precursori ai picturii baroce. Deşi are mai degrabă aspectul unei eboşe, 
lucrarea din colecţia muzeului orădean este un document iconografic ce atestă 
relevanţa în epocă a acestei teme antichizante, precum şi a lui Federico Barocci 
ca artist creator de şcoală în perioada de tranziţie de la manierism la baroc. Deşi 
are aluzii vagi la tema “urbs incensa”, tabloul din colecția muzeului orădean este 
integrabil, la fel ca celebrul grup statuar al lui Bemini din 1619, în sfera lucrărilor 
ce vizează <exaltarea figurii lui Eneas, văzut ca “exemplum virtutis”>*”. 


c.Naturalism și clarobscur prebaroc: “Adoraţia păstorilor”, Școala lui Adam 
ElIsheimer, prima jumătate a secolului al XVII-lea 


Episodul evanghelic al vestirii păstorilor de către înger a oferit artiştilor 
un pretext de a evidenția adoraţia Prucului-Rege, într-o accepţie mult mai largă 
decât ambianța aristocratică a Închinării magilor. În contrast cu somptuozitatea 
veşmintelor şi personajelor din scena Închinării magilor, Adoraţia păstorilor a 


3820x 550mm.http://www.metm useum .org/toah/works-of-art/47.100.1023, Metropolitan Museum 
of Art; http;//archive.org/details/cataloguedesestOObarteoog 
905F. Giannini, op.cit., p. 76 


906http://en.wikipedia.org/wiki/Federico_Barocci 
907Victor leronim Stoichiţă, op.cit., p.41 

fost destinată să sugereze îndeosebi simplitatea, precaritatea condiţiilor în care a 
venit pe lume Mântuitorul, o misterioasă confluență între spiritualitate şi sărăcia 
extremă. În contextul premergător barocului, pe direcţia deschisă de Correggio, 
Adoraţia păstorilor a devenit una din temele privilegiate pentru a sugera, prin 
intermediul clarobscurului misterios, atât divinitatea Pruncului, miracolul Nașterii 
Sale, cât şi coexistenţa planurilor uman-divin. 

Redată ca subiect periferic, subordonat Nașterii Domnului în pictura 
gotică, Adorația păstorilor este subiectul central al picturii în lucrarea cu acelaşi 
titlu, datorată Școlii lui Adam Elsheimer, aflată în Colecţia de Pictură universală 
a Muzeului Ţării Crişurilor (Fig. nr. 113). În absenţa îngerilor, respectiv a altor 
atribute ale sacralităţii, miracolul Naşterii Domnului a fost sugerat, în această 
lucrare prebarocă, prin intermediul luminii reflectate pe corpul Pruncului şi feţele 
personajelor. Redate în contrast cu întunecimea cadrului, aceste reflexe de lumină 
pre-baroce accentuează nota de mister a nopţii sfinte. 

Două dintre inovațiile majore ale artei baroce din secolul al XVII-lea, 
clarobscurul şi naturalismul, au fost reunite într-o formă particulară în creaţia 
pictorului german Adam Elsheimer (1578-1610), cu o notorietate consacrată în 
cadrul picturii baroce europene. Asemenea lui Diirer în cazul Renașterii germane, 
Adam Elsheimer (1578-1610) este considerat unul din cei mai inovatori artişti 
germani ai barocului incipient din secolul al XVII, cu o influenţă marcantă asupra 
picturii baroce europene. Îndeosebi lucrările sale executate pe foiţă de cupru sunt 
considerate un valoros tezaur al galeriilor de artă europene. Prin caracterul lor 
misterios şi poetic, diversitatea naraţiunii şi subtilitatea clarobscurului, aceste 
lucrări au avut ecou în întreaga pictură europeană”. Trei maeştri ai barocului din 
secolul al XVII-lea (Rembrandt, Rubens şi Claude Lorrain) au găsit în pictura lui 
Elsheimer două direcţii importante: clarobscurul poetic, misterios, ca o lumină 
aurie coborâtă în întunecimea camerei, respectiv peisajul idealizant învăluit în 
razele soarelui în diferite momente ale zilei. 

Originar din Frankfurt pe Main, s-a născut la 18 martie 1578. S-a format 
ca pictor în oraşul natal, unde a studiat între 1593-1598 în atelierul lui Philipp 
Uffienbach, apoi alături de peisagiştii olandezi Gillis van Coninxloo şi Lucas 
van Valckenborch. La Veneţia l-a avut ca maestru pe pictorul german Hans 
Rottenhammer, stabilit şi el în Italia, cu care a colaborat până la 1600%; de la acesta 


908Stadelsches Kunstinstitut din Frankfurt deţine un număr important de opere din creaţia sa 

909La Veneţia a realizat primele lucrări importante, teme tradiționale cu subiecte religioase ca 
“Botezul lui Hristos” și “Popas în timpul Fugii în Egipt“ din 1599, ce reflectă influenţa colorismului 
venețian, vizibilă în gama cromatică luminoasă (roșu, galben, albastru). A fost atras de operele lui 
Tizian, Bassano, Tintoretto, Veronese. Influenţa manierismului venețian este evidentă în lucrările 
“Potopul“ și “ Incendierea Troiei“ (1600), compoziţii cu efecte de clarobscur dramatic realizate 
în perioada șederii la Veneţia. Ambele lucrări au aspectul tipic manierist al unei multitudini de 

a preluat predilecţia pentru picturi de format mic şi folosirea ca suport a plăcilor 
de cupru, element care îl ajuta să obţină efectele particulare de clarobscur ale 
lucrărilor sale. Adam Elsheimer s-a bucurat de o notorietate unanim recunoscută 
de contemporani ca Paul Brill, Saraceni şi îndeosebi Rubens. În 1600 s-a stabilit 
la Roma, unde a rămas până la moarte, realizând o parte din cele mai importante 
lucrări*e, În 1607 a fost primit în celebra ghildă a pictorilor Accademia di San Luca, 
onoare de care au beneficiat puţini artişti germani. În perioada sejurului roman a 
avut o influenţă decisivă asupra artistului Pieter Lastman, viitorul maestru al lui 


personaje şi detalii, întâlnit în lucrările lui Tintoretto. Structurile compoziționale, clarobscurul 
dramatic reflectă iraţionalul naturii dezlănţuite care scapă oricărui control uman. Proporţiile 
dezastrului anulează orice posibilitate a omului de a interveni (Thieme-Becker, Kunstler Lexicon, 
X, 1914, Enciclopedia italiana, XIII, 1932, A. Gotz, Pictura germană în secolul al XVII-lea, Editura 
Meridiane, 1982, p. 17-32; Stay Sapir, Tenebres sans legcons. Estetique et epistemologie de la peinture 
tenebriste romaine, 1595-1610, These doctorale, 2008, ]. Turner (editor), Keith Andres (autor), 
Elsheimer Adam, în The Dictionary of Art, X, Oxford University Press, 1996, p. 156-161; A. Prater, 
Painting of the Baroque,Taschen, 1997); Castria, Francesca, Zuffi Stefano, Pictura barocă. Două 
secole de minunății în pragul picturii moderne, Editura Fundaţiei Culturale Române, 1999, p. 258- 
259 

910Primei etape romane îi aparțin lucrări cu subiecte mitologice plasate în peisaj, influențate de 
stilul lui Anibale Carracci: “Peisaj cu templul Vestei din Tivoli” (1600), “Peisaj cu nimfă“ (1600), 
“Casa din Borgo“(1603). Dintre compoziţiile cu subiect religios cele mai cunoscute sunt “Tobie 
şi îngerul“(1602-1603), “Glorificarea crucii“ (1605), “Fuga în Egipt“. Este celebră “Fuga în Egipt“, 
unul din primele peisaje nocturne din pictura occidentală, care ilustrează noul interes pentru 
studierea constelaţiilor (Galilei, Giordano Bruno). Perioada sejurului roman a fost considerată 
deosebit de importantă în conturarea stilului său, care îşi accentuează expresivitatea, reuşind să 
redea ca nimeni înaintea sa fuziunea dintre personaje şi ambianţă. Artistul a fost atras acum şi 
de stilul lui Caravaggio de la care a preluat naturalismul figurilor şi a interpretat într-o manieră 
personală clarobscurul acestuia. Prin limbajul clarobscurului a avut alături de Carravaggio un 
rol determinant în elaborarea picturii moderne, depăşind granițele manierismului şi prefigurând 
barocul. Dacă în cazul compozițiilor în peisaj a mers pe urmele lui Anibale Carraci, în sfera 
scenelor de interior s-a lăsat influenţat de naturalismul lui Caravaggio, contribuind ca şi acesta 
la constituirea limbajului narativ-realist al picturii. Aceste lucrări de format mic, cu detalii 
minuţioase şi clarobscur emoţional, impresionează prin umanizarea subiectelor religioase care au 
aspectul unor evenimente umane încărcate de o deosebită impresie de autenticitate. Efectele sale de 
clarobscur sunt subtile și diferite de cele contrastele tranșante ale lui Caravaggio. La fel ca şi acesta, 
Elsheimer a sugerat o relaţie naturală, autentică dintre personaje şi spaţiu. Prin aceste lucrări 
Elsheimer se distanțează de manierismul venețian, devenind un important precursor al picturii 
baroce în domeniul scenelor de interior.În ultimii ani ai vieţii s-a preocupat de un peisaj arcadian, 
cu o nuanţă de melancolie, în care apar arhitecturi antice încadrate în peisaje pline de lumină şi 
armonie. Prin tema peisajului idealizant în care personajele ocupă un rol subordonat, Elsheimer 
atinge o dimensiune modernă a picturii, contribuind la constituirea peisajului ca subiect în sine al 
picturii. Prin celebrul său peisaj “Aurora“, Elsheimer poate fi considerat un precursor al peisajului 
idealizant ilustrat de Claude Lorraine. Contrastele de lumină şi umbră, degradeul culorilor care se 
pierd într-o atmosferă vaporoasă, lumina care trece printre nori, cerul de un gri-albastru vaporos 
sunt efecte care anticipează picturii peisagistică a barocului. 

Rembrandt. Un prieten şi admirator al lui Elsheimer a fost marele artist flamand 
Rubens, care afirma despre Elsheimer că “nu este nimeni care să-l fi egalat în 
redarea personajelor mici, a peisajului şi atâtor alte subiecte”. Prin clarobscurul 
şi naturalismului lucrărilor sale, Elsheimer a avut alături de Carravaggio un rol 
determinant în elaborarea picturii moderne, fiind un important precursor al picturii 
baroce în domeniul scenelor de interior. 

Popularitatea artistului se explică prin numărul mare de gravuri şi replici 
realizate după lucrările sale. La amplificarea notorietății sale au contribuit 
gravurile realizate de artistul Hendrick Gout, elevul şi patronul său, respectiv de 
gravorul ceh Wenceslas Hollar (1607-1677). Pe unul din portretele sale, gravate 
de Wenceslas Hollar există o scurtă consemnare biografică în care se spune că 
Elsheimer era considerat un “mare desenator şi un foarte bun pictor”. Încă din 
1604, Carel van Mander remarca farmecul deosebit al lucrărilor sale. În lucrarea sa, 
Cartea pictorilor, acesta se referă şi la Adam Elsheimer:“La Roma mai locuieşte 
acum încă un pictor german eminent, pe nume Adam, născut la Frankfurt ca fiu 
al unui croitor. Când a ajuns în Italia, nu ştia încă mare lucru, dar la Roma a făcut 
progrese admirabile şi, prin muncă îndârjită, a devenit un meseriaş priceput. Nu 
se ocupă însă prea mult de copiat, ci stă în biserici sau în alte locuri şi priveşte 
ceasuri întregi lucrările marilor meşteri ca să şi le întipărească în minte. Este 
uimitor de iscusit în pictarea de lucrări originale pe plăci de aramă, cu toate că 
face puţine, dar atunci când le face, le face cu iscusinţă””"!. Hendrick Gout (1573- 
1648), artist de origine olandeză, i-a transpus în gravură o parte din lucrări”?. 

Modemitatea lui Elsheimer a fost reliefată prin efectele de lumină 
misterioase, prebaroce ale lucrărilor sale, care au fost dezvoltate în aceeaşi 
direcţie de Rembrandt, iar ulterior de Georges de la Tour”. Specialitatea lui 
Adam Elsheimer au fost îndeosebi scenele noctume (peisaje şi scene de interior 
cu clarobscur misterios, care i-au atras apelativul de “pictor al nopţii”. Prin acest 


91 1Carel van Mander, Cartea pictorilor, Editura Meridiane, 1977, p.423 

912Deșşi l-a susținut financiar pe Elsheimer, a avut un rol nefast în ultima etapă a vieţii artistului. 
Din cauza nemulțumirii că acesta nu terminase suficient de repede lucrările comandate, Hendrick 
Gout a îngăduit ca Elsheimer să fie închis pe motivul datoriilor acumulate. A murit în 1610, sărac, 
la puţin timp după eliberare. 

913Specialitatea lui Adam Elsheimer au fost îndeosebi scenele nocturne (peisaje și scene de 
interior), cu un clarobscur misterios: razele lunii, focul, lumânarea sunt unicele surse de lumină 
ale unor compoziţii rămase în obscuritate; de la ele pornesc fascicule aurii ce contrastează cu 
întunecimea încăperii. Prin acest aspect, Elsheimer este considerat un precursor al pictorilor de 
interior olandezi, creatori ai scenei de gen. Se crede că studiile de figuri ale lui Elsheimer, care a 
fost și un remarcabil desenator, i-au servit ca modele lui Rembrandt. Acesta s-a iniţiat în pictura 
sa atât prin intemediul lui Pieter Lastman, maestrul său, cât şi prin gravurile lui Hendrick Gout. 
914Aici se încadrează celebra “Fugă în Egipt”, una din lucrările cele mai semnificative în domeniul 


picturii de peisaj, “Sfântul Cristofor“, “Incendierea Troiei“, “Jupiter și Mercur în casa lui Philemon 

aspect, Elsheimer este considerat un precursor al pictorilor de interior olandezi, 
creatori ai scenei de gen. Se crede că studiile de figuri ale lui Elsheimer, care a 
fost şi un remarcabil desenator, i-au servit de asemenea, ca modele lui Rembrandt. 
Acesta s-a iniţiat în pictura sa, atât prin intemediul lui Pieter Lastman, maestrul 
său, cât şi prin gravurile lui Hendrick Gout. 

Analogia stilistică dintre Elsheimer şi Rembrandt se reflectă în modalitatea 
similară de interpretare a temei Adorația păstorilor de către cei doi artişti. 

Atribuită de istoricul de artă, Dr. Alexandru Avram Școlii lui Elsheimer, 
lucrarea din colecţia Muzeului Țării Crişurilor este o interpretare prebarocă a 
temei “Adoraţiei păstorilor”: “distribuţia savantă a luminii, fineţea execuţiei şi 
totodată o asemănare cu maniera de lucru a maestrului, permite încadrarea lucrării 
în şcoala acestuia”*s. 

Pictat în ulei pe lemn de stejar, tabloul a ajuns în colecţia Secţiei de Artă 
a Complexului muzeal orădean în 1967, prin transfer de la Muzeul de Artă al 
României. În 1980, lucrarea a fost obiectul unor mici intervenţii de curăţire şi 
integrare cromatică. Suportul din lemn de stejar este consolidat cu stinghii de 
lemn, după un sistem frecvent utilizat în secolele XVI-XVII pentru protejarea 
lucrărilor pe suport de lemn, fiind un argument în favoarea autenticităţii şi a 
realizării lucrării în această epocă. Pe spatele lucrării este lipit un text în limba 
germană (cu literele tipărite), ce conţine date biografice referitoare la Adam 
Elsheimer, din perioada în care lucrarea se afla în Colecţia Muzeului de Artă al 
României. 


şi Baucis“, “Ceres şi Stellio'. Fiecare dintre acestea este în felul ei, un pretext pentru a reda efecte de 
lumină în cadrul unor scene nocturne. Razele lunii, focul, lumânarea sunt în acest caz sursele de 
lumină ale unor compoziţii rămase în obscuritate; de la ele pornesc fascicule aurii izolate într-o mare 
de întuneric. Ceea ce îl caracterizează pe artist este o mare sensibilitate pentru redarea efectelor de 
clarobscur nocturn, prin care conferă o ambianţă de mister compozițiilor sale. “Fuga în Egipt“ a 
fost admirată şi intens copiată și l-a influenţat pe Rubens în maniera de redare a propriei versiuni 
a temei. Un element caracteristic lui Elsheimer îl constituie prezenţa în scenă a păstorilor redaţi 
în colţul stâng al lucrării, grupaţi în jurul focului. Un element interesant al ecourilor picturii sale 
îl constituie influenţa pe care a exercitat-o asupra lui Rembrandt, mediată de profesorul acestuia 
Pieter Lastman. Modernitatea artistului este vizibilă îndeosebi în efectele de lumină misterioase, 
prebaroce ale lucrărilor sale, care au fost dezvoltate în aceeaşi direcție de Rembrandt, iar ulterior de 
Georges de la Tour. Se crede că “Lapidarea Sfântului Ştefan“, prima lucrare semnată a lui Rembrandt 
este o replică la pictura cu aceeaşi temă de Elsheimer. O lucrare de mare importanţă este “Jupiter 
şi Mercur în casa lui Philemon şi Baucis“, inspirată din Metamorfozele lui Ovidiu. Considerată 
primul tablou realist al unei scene de gen, respectiv întâia pictură de interior în sensul modern al 
cuvântului, aceasta l-a influențat pe Rembrandt în realizarea interioarelor sale nocturne (“Cina de 
la Emaus“). 

915Alexandru Avram, Vă prezentăm Muzeul Țării Crișurilor, Secția de Artă universală, în Crișana, 
Anul XXVII, nr. 130,3 iunie,p.2; Alexandru Avram, Muzeul Țării Crișurilor, Galeria de Artă. Ghid, 
Editura Meridiane, 1973,p.6 

De format mic, cu detalii minuţioase şi clarobscur delicat, lucrarea 
impresionează prin umanizarea subiectului, căruia artistul îi conferă dimensiunea 
unui eveniment de excepţie, încărcat de mister şi autenticitate. Tabloul este un 
exemplu de simbioză între poezia luminii şi realismul personajelor, reflectând 
astfel specificul stilului promovat de artist”. Pruncul lisus este redat ca o 
personificare a luminii coborâtă din cer în momentul Naşterii Sale. 

Bazată pe o gamă cromatică restrânsă, scena religioasă este o noctumă 
care îl reprezintă pe lisus nou-născut în interiorul unui grajd, înconjurat de Maria, 
Iosif şi păstori. Tânăra mamă desface pânza albă în care e învelit copilul pentru a-l 
arăta păstorilor. Chipul Mariei, redat fără aureolă, denotă inspiraţia artistului din 
realitate; cu o tipologie fizionomică tipic germanică, ea are naturaleţea unei femei 
simple. Pruncul e aşezat aproape de podea, într-un coş împletit, specific celor 
folosite în gospodăriile ţărăneşti; spicele de grâu redate minuţios sunt un evident 
simbol euharistic. Din tablou lipsesc magii în veşminte fastuoase, precum şi 
îngerii vestitori ai marelui eveniment, în schimb este mai mare numărul păstorilor. 
Aceştia au vârste şi fizionomii diferite, bine individualizate şi naturaliste; rolul 
lor este de a se substitui simbolic întregii umanităţi în gestul de închinare şi 
adoraţie a Pruncului. Cu figuri naturaliste, specifice unor oameni simpli, aceştia 
sunt reprezentaţi îngenunchind în faţa Pruncului sau discutând. În stânga e redată 
naturalist o femeie în vârstă, cu nasul ascuţit şi turban, în veşminte simple, vorbind 
cu unul dintre păstori””. Lângă ea se află un coş şi un felinar aprins. Pruncul 
sfânt justifică, atât prezenţa păstorilor, cât şi a luminii care se răsfrânge dinspre El 
pe figurile personajelor şi pe podeaua grajdului. La atmosfera de mister a nopții 
sfinte contribuie raza de lumină a felinarului aflat pe podea, în spatele femeii. 
În spaţiul modest, cufundat în obscuritate al grajdului, strălucirea luminii aurii 
concentrate asupra elementului central de interes al compoziţiei, Pruncul lisus, 
sugerează caracterul de mister al marelui eveniment din istoria creştinismului. La 
o distanță mai mare, spre intrarea în grajd, se află un alt felinar, de acelaşi tip. În 
această zonă de semi-obscuritate, e redat venind un alt păstor cu un toiag în mână. 
Nuanţele de brun care predomină în redarea veşmintelor şi a fundalului sunt 


916Registrul de Pictură al M.T.C., Şcoala lui Adam Elscheimer, Adorația păstorilor, ulei/lemn, 
410x300mm, nesemnat, nedatat, Colecţia de pictură universală a Muzeului Ţării Crișurilor 
Oradea; atribuit Şcolii lui Adam Elsheimer de Alexandru Avram, în Muzeul Țării Crișurilor, Editura 
Meridiane, 1973, p. 6, Fig. nr. 18; Maria Zintz, Colecţia de pictură universală a Secţiei de artă, în 
Biharea, Editura Muzeului Țării Crișurilor, 1991, p. 187, fig. nr. 8; Agata Chifor, Pictori din Școala 
germană în Colecția Muzeului Țării Crișurilor Oradea, în Biharea, XL, Editura Muzeului Țării 
Crișurilor, 2013, p. 41-56; Agata Chifor, Picturi religioase din Colecţia Muzeului Țării Crișurilor, 
în Biharea, XXXIV-XXXVI, 2007-2009, Editura Muzeului Ţării Crișurilor, 2011, p.169-174; Agata 
Chifor, Blaga Mihoc, Simona Bala, Sabina Horvath, Sărbătorile de iarnă reflectate în colecțiile 
Muzeului, în Muzeul Țării Crișurilor, nr. 29, noiembrie-decembrie, 2016, p. 4 

917Femeia cu care se întoarce Iosif, în Protoevanghelia lui Iacob (text apocrif) 

adecvate tehnicii clarobscurului, alcătuind, la fel ca în lucrările lui Caravaggio 
şi Rembrandt, un contrast cromatic pentru lumina care iradiază în jurul copilului. 
Iosif, un bărbat matur, cu fizionomie germanică şi barbă, stă în spatele Mariei şi 
discută cu un păstor tânăr. Acesta din urmă arată spre ieslea din spate, indicându-i 
lui Iosif locul unde ar putea așeza pruncul. 

Un element inedit îl constituie faptul că Pruncul e înconjurat de o mulţime 
de oameni cu figuri simple, depăşind numărul celor trei păstori din textul biblic. 
Maniera în care sunt redate tipologiile şi veşmintele personajelor sugerează 
inspiraţia artistului din realitate. Pe uşa deschisă, în colţul stâng al lucrării, se văd 
alţi doi păstori, cu felinare în mâini, îndreptându-se spre staul. 

De altfel, întreaga ambianţă a grajdului (uneltele de lucru, ieslea, boul, 
fânul) creează o puternică impresie de autenticitate, obiectele dând impresia că 
sunt luate dintr-o gospodărie de la ţară. Se poate remarca minuţiozitatea cu care 
sunt descrise detaliile de interior ale grajdului din lemn, pe jos şi pe pereţi, aflându- 
se diferite unelte: fierăstrău, coasă, greblă, mătură, seceră, roată de căruţă. Prin 
naturalismul păstorilor, ce se închină cu smerenie în faţa Pruncului, descrierea 
minuțioasă a structurii de lemn a grajdului şi a uneltelor de lucru (aluzie la 
simplitatea şi modestia ambianţei în care s-a născut Mântuitorul lumii), lucrarea 
din colecţia muzeului orădean are analogii cu “Adoraţia păstorilor”, realizată de 
Caravaggio în 1609, lucrare ce marchează începutul stilului cunoscut sub numele 
de “Nativitatea săracă” în iconografia temei”. 

Un argument în favoarea executării tabloului de un discipol al lui 
Elsheimer îl constituie similitudinile dintre acesta şi “Adoraţia păstorilor”, 
realizată în 1634 de Rembrandt, influenţat de Elsheimer prin intermediul lui 
Pieter Lastman. Lucrarea lui Rembrandt interpretează în acelaşi mod tema, în 
jurul Pruncului aflându-se Maria şi o mulţime de păstori cu figuri şi veşminte 
simple specifice unor ţărani, iar scena este plasată tot în interiorul unui grajd, cu 
descrierea naturalistă a interiorului. Unul dintre personaje ţine în mână un felinar 
similar celui aflat în lucrarea lui Elsheimer. Lumina aurie este direcţionată şi în 
acest caz asupra Pruncului, elementul central al compoziţiei. La fel ca şi în cazul 
lui Pieter Lastman şi Rembrandt, turbanul purtat de femeia din stânga lucrării este 
un accesoriu utilizat pentru a sugera ambianța orientală a temei biblice. 

Lucrarea din colecţia muzeului orădean ilustrează trăsăturile cele mai 
tipice ale stilului creat de Elsheimer: clarobscurul misterios, caracterul naturalist 
al personajelor şi al detaliilor, descrise miniatural. Combinând cele două procedee 
specifice barocului, discipolul artistului a creat o compoziţie originală. La fel ca 
şi la Rembrandt, bucuria Naşterii Domnului este trăită într-un mediu ce sugerează 


918Caravaggio, Adoraţia păstorilor, 314 cm x 211 cm,1609, Muzeul regional din Messina 
http://fr.wikipedia.org/wiki/Liste_de_peintures_du_Caravage 

modestia condiţiilor în care a venit pe lume Mântuitorul, dar şi dimensiunea 
spirituală, supranaturală a acestuia. Realizând un contrast între austeritatea 
cromatică a interiorului şi lumina aurie, ce simbolizează misterul Nașterii lui 
lisus, autorul a realizat o scenă plină de farmec poetic, o îmbinare inedită de 
autenticitate şi mister. 

Popularitatea stilului iniţiat de Elsheimer a făcut ca acesta să aibă mulți 
discipoli şi continuatori în cadrul şcolii olandeze de pictură, care i-au continuat 
maniera în diferite genuri şi variante. L-a avut ca discipol direct pe Comelius 
Poelenburg (1586-1660) din Utrecht, un imitator al stilului său**. Dicţionarele 
vechi, cu repertorii ale pictorilor din secolele anterioare, îi menţionează ca 
discipoli ai săi şi pe Moojaert Nicholas din Amsterdam, care şi-a format stilul 
imitând lucrările lui Elsheimer, respectiv Goudt Thomas, Aert van der Neer*. 
Alţi succesori ai săi au fost Andre Shalbert, Leonaert Bramer, Teniers cel Bătrân, 
celebrul Pieter Lastman, Peter de Saar, Moses van Uyttenbroeck etc. Din şcoala 
germană, Thomas de Hagelstein i-a imitat stilul şi chiar i-a copiat lucrările”. 
Lucrarea din colecția muzeului orădean ilustrează într-o variantă miniaturală, dar 
de mare expresivitate şi impact emoțional, asimilarea moştenirii picturale a lui 
Elsheimer de către unul dintre numeroşii imitatori şi continuatori ai stilului său. 


919Iheodore Guedy, Nouveau Dictionnaire des Peintres anciens et contemporains, Paris, 1882, p.142 
9201Ibidem; James R. Hobbes, The Picture Collector s Manual, Being a Dictionary of Painters, vol. |, 
Londra, 1849, p. 81 

921 Adolphe Siret, Peintres de toutes les Ecoles. Depuis les temps les plus recules jusqu'a nos jours, 
Bruxelles, 1848, p. 196; Theodore Gudy, Nouveau Dictionnaire des Peintres anciens et contemporains, 
Paris, 1882, p. 142; James R. Hobbes, The Picture collector's manual. Being a Dictionary of Painters, 
I, Londra, 1849, p. 81; Leo Bachelin, op.cit. p.133-135; Ihieme-Becker, Kiinstler Lexicon, X, 1914; 
Enciclopedia italiana, XIII, 1932; Carel van Mander, Cartea pictorilor, Editura Meridiane, 1977, 
p:423; Le grand Dictionnaire de la peinture des origines d nos jours, 1992, p.203-204; A. Gotz, 
Pictura germană în secolul al XVII-lea, Editura Meridiane, 1982, p. 17-32; Alte Pinakothek, Neue 
Pinakothek Munich, 1995, p.12-13; ]. Turner, The Dictionary of Art, X, Oxford University Press, 
1996, p.156-161; A. Prater, H. Bauer, Painting of the Baroque,Taschen,1997, p. 57,145; *** Pictura 
barocă. Două secole de minunăţii în pragul picturii moderne, EdituraFundaţiei Culturale Române, 
1999, p.258-259; V. Florea, Gh. Szekely, Mică enciclopedie de artă universală, Editura Litera, 
2005, p. 146; Stay Sapir, Tenebres sans leţcons. Estetique et epistemologie de la peinture tenebriste 
romaine, 1595-1610, These doctorale, 2008; http://www.arteyclopedia.com /artists/elsheimer_ adam. 
html, “Adam Elsheimer-Life and Work, Venice, Rome, Influence, Galleries” http://encyclopedia. 
stateuniversity.com/pages/568/Adam-E Isheimer.ht mlitixzzOGVorJeDH&A 

d. Arhetipuri ale imagisticii devoţionale baroce în lucrări din Şcoala 
italiană a secolului al XVIII-lea: Cercul lui Francesco Trevisani (1656-1746) 
şi Pietro Marchesini (1692-1757) 


Artă prin excelenţă devoţională, mistică, persuasivă şi emoţională, pictura 
religioasă barocă se caracterizează prin alăturarea în aceeaşi compoziţie a 
planurilor terestru-celest, sacru-profan, din dorinţa de a convinge credinciosul de 
realitatea miracolului şi posibilitatea unei comuniuni reale cu divinitatea. Evlavia, 
extazul mistic, miracolul, misterul, intervenţia îngerilor au constituit o constantă a 
artei sacre baroce. Fie că e vorba de persoane sfinte sau oameni obişnuiţi, trăirea 
intensă a sentimentului de evlavie şi adoraţie mistică era popularizată insistent 
de arta religioasă barocă, fiind mărturia vie a unei credinţe sincere şi profunde, 
în măsură să transfigureze fizionomia şi să amplifice în manieră teatrală gestica 
personajelor prin care se manifestă revărsarea harului divin. Asemenea teatrului, 
care exercită o influenţă majoră asupra creaţiei artistice, pictura barocă de altar 
era concepută ca o “punte de trecere între viaţă şi moarte”, material şi spiritual, 
realitate şi imaginaţie”?. Parte integrantă din spectacolul liturgic al Bisericii, 
marcată de practicile devoţionale ale iezuiţilor, pictura avea funcţia de a facilita 
accesul credinciosului la realităţile specifice lumii supranaturale. 

O parte importantă a iconografiei sacre baroce a fost influenţată de intenţia 
de a reda persoanele sfinte într-o ambianţă şi înfăţişare cotidiană, cu tipologii 
care să ofere privitorului o pronunţată impresie de familiaritate. Inspirate frecvent 
din realitate, figurile persoanelor sfinte exprimă veridic fuziunea planurilor 
uman-divin în viaţa cotidiană a credinciosului căruia i se adresează lucrarea. 
Gestica expresivă a mâinilor, la fel ca fizionomia sau privirea prin care unul din 
personajele lucrării se adresează credinciosului sunt mijloace menite să amplifice 
verismul subiectelor religioase. Picturile cu caracter religios au fost marcate 
decisiv de dorinţa Bisericii de a convinge privitorul asupra adevărurilor de 
credinţă prin înfăţişarea momentului celui mai intens al experienţei spirituale, 
acela al întâlnirii sau perceperii Divinului”:. În această categorie a imagisticii 
devoţionale se încadrează trei lucrări din Școala italiană aflate în Colecţia Muzelui 
Țării Crişurilor Oradea: “Împărtăşania apostolilor” din Şcoala italiană a secolului 
al XVIII-lea, “Sfânta Familie cu Sfântul loan Botezătorul copil” (1734), semnată 
de Pietro Marchesini (1692-1757), respectiv “Adoraţia Îngerilor”, realizată de un 
anonim italian din secolul al X VIII-lea. 


922 Rosario Assunto, Universul ca spectacol, Editura Meridiane, Bucureşti, 1983, p. 148 
923 Rosa Giorgi,Secolul al XVII-lea, Editura RAO, 2006 

Originar din Capodistria (oraş port aflat sub stâpânirea Veneţiei, azi în 
Slovenia), Francesco Trevisani (1656-1746) şi-a însuşit primele noţiuni de desen 
de la tatăl său, care era arhitect. Ulterior, a studiat pictura la Veneţia cu Antonio 
Zanchi (1631-1722) şi şi-a început cariera imitându-i pe maeştrii venețieni. Tânărul 
artist a fugit la Roma cu o venețiană dintr-o familie nobilă, devenind cunoscut şi 
apreciat datorită picturilor de altar executate la comandă pentru biserici romano- 
catolice din Italia (Roma, Bolsena, Torino, Venaria etc). În 1678 s-a stabilit la 
Roma, unde a lucrat sub patronajul cardinalului Flavio Chigi şi al Papei Clement 
al XI-lea. Acesta i-a încredinţat pictarea profetului Baruch pentru Bazilica San 
Giovanni Laterano şi decorația cupolei Catedralei din Urbino, unde a realizat 
reprezentări alegorice ale celor patru părţi ale lumii. Treptat, Trevisani a renunţat 
la maniera venețiană, preferând stilul clasicizant al pictorilor Guido Reni (1 575- 
1642), Domenichino (1581-1641), Annibale Carracci (1560-1609) şi îndeosebi 
Carlo Maratta (1625-1713). Asimilând constructiv maniera acestora, Trevisani a 
devenit în scurt timp pictorul cel mai celebru al generaţiei sale, afirmându-se ca 
promotorul unei picturi baroce pline de farmec, cu un desen corect, figuri graţioase 
şi clarobscur putemic. Reprezentant de marcă al barocului tardiv şi al rococo- 
ului timpuriu, a fost influenţat deopotrivă de Correggio (1489-1534) şi Veronese 
(1528-1588), al căror stil reuşea să-l imite cu talent. Avea capacitatea de a imita 
stilul fiecărui maestru; contemporanii l-au numit Trevisani “Romanul” pentru a-l 
deosebi de fratele său Angelo Trevisani, care a lucrat îndeosebi la Veneţia. 

Primele comenzi importante datează din 1695-1696, când Trevisani 
realizează “Crucificarea Sfântului Andrei”(1695-1699) pentru Bazilica Sant 
Andreea dalle Fratte, respectiv frescele cu Patimile lui Hristos pentru Biserica San 
Silvestro in Capite. Marcate de stilul lui Carlo Marrata, acestea sunt considerate 
o capodoperă. A executat la comandă reproduceri după lucrările lui Correggio şi 
Parmigianino pentru Ducele de Modena. 

După 1700 artistul a beneficiat de protecţia cardinalului Pierro Ottoboni, 
un alt mecena al său, provenit dintr-o familie nobilă venețiană stabilită la Roma. 
Devenit ulterior papă sub numele Alexandru al VIII-lea (1689-1691), acesta s-a 
remarcat prin generozitatea patronajului său în sfera artelor. Afiliat Academiei 
Arcadiene, Papa Alexandru al VIII-lea a reunit la curtea sa compozitori și 
instrumentiști reputați ai vremii, ca Arcangelo Corelli, Alessandro Scarlatti, Georg 
Friedrich Hândel, Matteo Fornari, Bernardo Pasquini, Giovanni Lorenzo Lulier, 
Giuseppe Ottavio Pythons, Flavio Carlo Lanciani Filippo Amadei, Giovanni 
Battista Costanzi. Tânărul Handel, în perioada sejurului său la Roma (1707- 
1709), a stat la curtea lui Ottoboni, la fel ca Antonio Vivaldi, în 1723 şi 1724. 
Ottoboni a fost deopotrivă un promotor al pictorilor “neoveneţieni” Francesco 
Trevisani, Sebastiano Ricci, dar şi al artiştilor Sebastiano Conca, Carlo Maratta, 
Giuseppe Passeri, Giuseppe Chiari, Benedetto Luti, Andrea Locatelli, Gerolamo 

Pesci, Giuseppe Maria Crespi, Joseph şi Pier Leone Ghezzi, Gaspar van Wittel. 
Trevisani a intrat în anturajul curţii lui Ottobonni în 1705 şi a lucrat pentru el 
până în ultimele decenii ale secolului*. Pictor prolific, a câstigat o mare reputaţie, 
beneficiind de numeroase comenzi pentru picturi de altar şi fresce cu caracter 
religios: “Extazul Sfântului Francisc” (1729, Sancta Maria in Aracoeli), “Sfântul 
Anton din Padova” şi “Sfântul Francisc primind stigmatele” (1719, Bazilica 
Santissime Stimmate di San Francisco), “Messa din Bolsena” (1704, Catedrala 
Sfânta Cristina din Bolsena), “Hristos susţinut de îngeri” (Kunsthistorisches 
Museum, Viena), decorația în mozaic a Capelei baptismale din Bazilica San Pietro 
(1732) sau celebra lucrare “Sacrificiul inocenților” (Galeria din Dresda). A realizat 
deopotrivă, portrete remarcabile ca celebrul “Portret al cardinalului Ottoboni”, 
1705 (Bowes Museum, Bamard Castle, Durham), precum şi portrete ale unor 
nobili englezi, arhitecturi, flori, animale, compoziţii ample cu subiecte istorice, 
biblice sau inspirate din evenimente contemporane: “Betshabe la baie”, “Antoniu 
şi Cleopatra” (1702, Palazzo Spada, Roma), “Banchetul Cleopatrei” (Galeria 
Uffizi, Florenţa), “Intrarea cardinalului Ottoboni în Roma ” (Galeria Naţională, 
Budapesta). Artistul a activat şi la Brunswick, Madrid, Munchen, Stockholm şi 
Viena. A executat comenzi pentru Prinţul Lothar Franz von Schonbom şi familii 
aristocratice din Savoia, Portugalia şi Anglia. 

De altfel, Trevisani a fost intens influenţat de stilul artiştilor reuniți în 
Academia Arcadiană*, devenind membru al acesteia în 1712. Un deosebit succes 
l-au avut lucrările de mic format, destinate devoţiunii private: “Madona cu Pruncul 
dormind” (Louvre şi Dresda), “Lapidarea Sfântului Ştefan” (Roma, Galeria 
Naţională, Galeria Corsini); “Îndoiala Sfântului Iosif” (Florenţa); “Hristos în 
Grădina Ghetsemani” (Muzeul din Marseille). Prin formele rotunjite, senzualitatea 
discretă şi lejeritatea formelor, culorile vii şi clarobscurul difuz, el încearcă să se 
îndepărteze de severitatea lui Maratta. Trevisani reia schemele iconografice ale 
acestuia, dar le investeşte cu o dimensiune idilică, arcadiană, care îi anticipează 
pe pictorii francezi Francois Lemoyne (1688-1737), Carle Vanloo (1705-1765), 
Nicolas Vleughels (1668-1737), precum şi rococo-ul austriac. Stilul său conţine 


924Ugo Ruggeri, Trevisani, Francesco, în The Dictionary of Art (ed. ]. Turner), p. 311-315; Treccani, 
Dizionario Biografico degli Italiani - Vol. 79, 2013 

925Ralph Nicholson Wornum, Biographical Catalogue of the principal Italian Painters, London. 
Italian painters from the Thirteenth to the Eighteenth century, 1855, p. 187-188, Ugo Rugerri, în 
Grove Art Online, 1998; ]. Turner, The Dictionary of Art, vol. 31,p. 313-315; Aldo Cherini, Elogio di 
Francesco Trevisani Pittore (1656-1746), 1995; Ugo Ruggeri, Trevisani, Francesco, în The Dictionary 
of Art (ed. ]. Turner), p. 311-314 

http://www.larousse. fr/encyclopedie/peinture/Trevisani/154659;_http://istrianet.org/istria/illustri/ 
trevisani/francesco/index.htm 

926 Academia arcadiană, fondată la Roma în 1690, una din cele mai vechi şi reprezentative academii 
din Italia, bazată inițial pe asocierea unor literați, muzicieni, pictori 

variaţiuni largi pe stilistica barocă, evoluând de la severitatea lui Carlo Maratta 
până la stilul mai plăcut, persuasiv şi emoţional al barocului. Printre discipolii 
săi s-au numărat Claudio Francesco Beaumont (1694-1766), Carlo Innocenzo 
Carlone (1685-1775), Andrea Casali (1720-1770), Placido Costanzi (1690- 
1759), Giorgio Domenico Dupră (1689-1770), Gregorio Guglielmi (1714-1773), 
Gerolamo Pesci (1684-1759), Pietro Antonio Rotari (1707-1762), Francisco Viera 
Lusitano, Bartolomeo Nazari (1693-1758), Francesco Civalli, Lodovico Mazzanti, 
Giovanni Batista Brugli. Lucrările lui Trevisani pot fi admirate în diverse muzee 
din Italia (Sienna, Lucca, Perugia, Arezzo, Florenţa, Urbino, Forli, Torino) şi 
Europa (Madrid, Stockholm, Budapesta, Leningrad, Kassel, Pommersfelden; în 
1950 a avut loc la Triest o remarcabilă expoziţie retrospectivă a artistului*”. 

Un subiect frecvent abordat în creaţia lui Francesco Trevisani îl constituie 
Euharistia, temă centrală a picturii religioase baroce. După Conciliul de la 
Trento, artiştii au reprezentat Cina cea de Taină ca o secvenţă liturgică în care 
lisus, marele preot distribuie ostia apostolilor reuniți în jurul său*. În contextul 
Contrareformei, Instituirea Euharistiei sub forma Împărtășaniei apostolilor de 
către lisus a fost o temă picturală frecventă în Italia şi Franţa*». Confruntată cu 
contestaţiile Reformei, Biserica romano-catolică a reevaluat importanţa tradiţiei, 
reeditând arhetipul bizantin ca punct de plecare în reprezentarea Euharistiei. 
Pe baza acestuia a fost elaborată varianta iconografică barocă a Împărtăşaniei 
apostolilor. În 1704 Trevisani a realizat pictura de altar “Miracolul din Bolsena”*», 
destinată Capelei miracolelor a Bazilicii Santa Cristina din Bolsena, iar în 1737 
-“Împărtăşania apostolilor”, destinată altarului principal al Bisericii Santa Maria 
din Betleem, temă reluată şi în alte variante (Instituirea Euharistiei)”' . 

“Împărtăşania apostolilor**:(Fig.nr.114) din Colecţia Muzeului Țării 


927Aldo Cherini, Elogio di Francesco Trevisani Pittore (1656-1746),1995, p. 7 

928Aigrain Rene, Emile Mâle, L art religieux apres le Concile de Trente, în Revue d histoire de L 
Eglise de France, tom XX, nr. 88, 1934, p. 471-478 

929Curnier-Laroche, P. Frederic, La peinture comme vehicule de la pensce de la Reforme catholique 
930Picturăinspiratădin Miracolulde la Bolsena (1263). În timpul celebrării Eu haristiei la mormântul 
Sfintei Cristina, un preot originar din Boemia a avut îndoieli asupra doctrinei transubstanţierii, a 
prezenţei reale a trupului şi sângelui hristic în ostia consacrată liturgic. Evenimentul din 1262 se 
referă la apariţia miraculoasă a sângelui care a țâșnit din ostie în timpul celebrării. Pânza folosită 
în ritual este păstrată în Catedrala din Orvietto, ca mărturie a miracolului . În 1264 Papa Urbanal 
IV-lea a promulgat Bulla Transiturus, care instituia celebrarea Sărbătorii creştine Corpus Domini. 
931 Lucrare prezentă în colecţia Fototecii Zeri, nr. inv. 120370http://catalogo.fondazionezeri.unibo. 
it/scheda.jsp?decorator=layout S2&apply=true&tipo_scheda=F&id=1 15497, cod 61180 
932Registrul de Pictură al M.T.C,, Împărtășania apostolilor, ulei pe pânză,730 x 510mm, nesemnat, 
nedatat, Colecţia de pictură universală a Muzeului Ţării Crişurilor; atribuit Şcolii lui Francesco 
Trevisani (n.n. A.C.); Agata Chifor, Arhetipuri ale imagisticii devoționale baroce în lucrări din Școala 
italiană (Colecția Muzeului Țării Crișurilor), în Biharea, XLIII, Editura Muzeului Țării Crișurilor, 
Oradea, 2016, p. 135-137 

Crişurilor este o compoziţie religioasă tipic barocă. Inspirată din episodul biblic 
al Cinei celei de Taină, lucrarea are ca motiv central Euharistia, temă majoră a 
Contrareformei. Scenografia barocă este evidentă, atât în modalitatea de dispunere 
a personajelor, ce formează un cerc în jurul lui lisus, cât şi în gestica uşor teatrală 
prin care acestea îşi exteriorizează trăirile şi emoţiile. Cina cea de Taină este 
redată frecvent în baroc prin momentul de comuniune euharistică cu lisus, care 
oferă ostia apostolilor îngenunchiaţi (Riberra, “Împărtăşania apostolilor”, 1638- 
1651, Certosa di S. Martino, Napoli). Şi în lucrarea din Colecţia Muzeului Ţării 
Crişurilor, lisus cu un chip frumos, de o nobleţe clasicizantă, înveşmântat într-o 
pelerină albastră, oferă pâinea euharistică apostolilor îngenunchiaţi în jurul său, 
în cadrul unei compoziţii, tipic baroce, în diagonală. Cele două femei sfinte din 
colţul stâng al tabloului, semi-obscuritatea fundalului, unde se află o masă cu 
potirul euharistic şi două lumânări aprinse, îngerii în zbor din registrul superior, 
draperia şi stâlpul canelat, întregesc atmosfera barocă a lucrării. 

Se remarcă utilizarea luminii, cu scopul de a evidenția, în manieră barocă, 
elementul-cheie al picturii, principiul divin care reuneşte prin intermediul lui 
Hristos, cele două planuri: terestru-celest, uman-divin. Efectele de lumină 
amplifică atmosfera emoţională şi intensitatea experienţei religioase. Clarobscurul 
e direcționat în manieră barocă pe chipuri şi veşminte, pentru a evidenția 
transfigurarea spirituală şi intensitatea emoţională a evenimentului. El evidenţiază 
elementele de maximă semnificaţie spirituală ale compoziţiei: chipul şi veşmintele 
lui lisus şi ale apostolilor din imediata sa apropiere, corpul personajului prostermat 
pe scări. Clarobscurul e direcționat deopotrivă, pe îngerul înveşmântat în alb, ce 
coboară din cer cu o cădelniţă pentru a fi prezent la misterul euharistic instituit de 
lisus la Cina cea de Taină. 

În contrast cu intensa transfigurare spirituală a personajelor din prim-planul 
compoziţiei, artistul redă, într-un plan secund, doi bărbaţi ce stau la masă, discutând. 
Aceste personaje, dintre care unul este în mod evident Iuda, reprezintă arhetipul 
trădătorului, al omului definit prin spiritul de negare, calomnierea şi discreditarea 
celor superiori lui. Lumina, mult mai difuză a acestui cadru, sugerează orbirea 
spirituală a acestora, imposibilitatea de a percepe miracolul care se înfăptuieşte 
chiar sub ochii lor. De altfel, conform relatării din Evanghelia lui loan, lisus a 
anticipat trădarea Sa de către unul dintre ucenici, afirmând chiar că primul care 
se va împărtăși va fi cel care-l va vinde. În tabloul analizat, Iuda este reprezentat 
izolat de restul apostolilor. EI a fost primul care a luat pâinea euharistică din mâna 
lui lisus, concomitent cu decizia de a-l trăda*. Un element inedit îl constituie 


933loan XIII, 21-27: “Adevărat, adevărat zic vouă că unul dintre voi Mă va vinde... Acela este, căruia 
Eu, întingând bucăţica de pâine, i-o voi da. Şi întingând bucăţica, a luat şi a dat-olui uda, fiul lui 
Simon Iscarioteanul. Şi după îmbucătură a intrat atunci satana în el. lar lisus i-a zis: Ceea ce faci, 

prezenţa la momentul euharistic a Fecioarei Maria, reprezentată într-o mantie 
albastră, cu mâinile împreunate, printre cei care aşteaptă să se împărtăşească. 

Pe masă sunt redate două sfeşnice cu lumânări aprinse şi un potir, aluzii 
evidente la ritualul euharistic instituit de lisus în Joia dinaintea Patimilor: “ Aceasta 
să faceţi întru pomenirea mea (Evanghelia lui Luca, XXII:19)”. De altfel, în tablou 
sunt ilustrate simbolic, ambele forme ale împărtăşaniei, ostia, oferită de lisus 
apostolilor, respectiv vinul din potir. Reflexele de lumină evidenţează, în manieră 
barocă, textura metalică lucioasă a potirului, reliefând valoarea sa de simbol 
euharistic major. Schema compoziţională cu apostolii dispuşi în diagonală în jurul 
lui lisus, patetismul gesturilor acestora (îndeosebi în cazul apostolului reprezentat 
în prim-plan în dreapta compoziţiei, dar şi personajul prosternat într-un gest de 
profundă venerație în faţa lui lisus) trimit la maniera abordată pentru aceeaşi 
temă de pictorul Francesco Trevisani, în lucrarea “/nstituirea Euharistiei* (Fig. 
nr. 115). Analogiile de ordin compozițional şi stilistic (compoziţia în diagonală, 
dispunerea apostolilor pe trepte ce introduc impresia de perspectivă, redarea 
lui lisus ca personaj central, ce oferă ostia apostolilor, tipologia devoţională a 
acestora, clarobscurul denotă faptul că lucrarea a fost realizată de un artist din 
cercul lui Trevisani, un discipol sau continuator al stilului său, care a cunoscut şi 
a folosit ca punct de plecare pictura acestuia. 

De altfel, în mod similar altor picturi de altar baroce, privirea, mâinile, 
gestica sunt un element cheie al compoziţiei, ilustrând sau amplificând trăiri, emoţii 
şi stări devoţionale. Gestica mâinilor exteriorizează în manieră barocă sentimente 
ca devoțiune (mâinile împreunate în rugăciune ale Fecioarei Maria), smerenie 
(personajul prosternat care-şi acoperă ochii cu mâinile), iubire (personajul din 
dreapta cu braţele deschise într-un gest de îmbrăţişare), protecţie (braţul întins al 
apostolului din proximitatea lui lisus), neâncredere şi desconsiderare, în cazul lui 
luda. Privirea personajului din stânga compoziţiei este direcţionată în exteriorul 
tabloului, un artificiu prin care artistul realizează o actualizare tipic barocă a 
temei. Acest personaj se adresează credinciosului care priveşte lucrarea pentru a-i 
atrage atenţia şi a-l invita să perceapă profunda semnificaţie spirituală a scenei, 
prezenţa reală lui Hristos şi a îngerilor în taina Euharistiei, dar şi capacitatea 
miraculoasă de transfigurare spirituală a acesteia, evidentă pe chipurile şi gesturile 
personajelor implicate. 

Având în centru tema comuniunii euharistice cu Iisus, pictura devoţională 
analizată este un document iconografic asupra importanţei acordate de Biserica 
romano-catolică dogmei transubstanţierii. Întreaga compoziţie este o alegorie 


fă mai curând ” 


934http://catalogo.fondazionezeri.unibo.it/scheda.jsp?decorator=layout resp&apply=true&tipo_ 
scheda=OA&id=63599&titolo=Trevisani+Francesco%0a%09%09%09%0a%09%09+++++9%2c 


+Istituzione+dell%26%23039%3bEucaristia 

barocă a credincioşilor şi a Bisericii reunite în jurul lui lisus prin celebrarea 
Euharistiei, sacrament prin care Mântuitorul îşi reactualizează neâncetat prezenţa. 

Realizată în 1734, lucrarea “Sfânta Familie cu Sfântul loan Botezătorul 
copil” * (Fig. nr. 116) este semnată şi datată de pictorul italian Pietro Marchesini, 
numit Ortolanino (1692-1757), reprezentant al şcolii din Pistoia*. 

Născut la Pistoia, 7 aprilie 1692, artistul şi-a desfăşurat activitatea 
la Pistoia, Prato şi Florenţa în prima jumătate a secolului al XVIII-lea, fiind 
creatorul unei picturi religioase, ce asimilează influenţe eclectice ale şcolilor 
florentină, venețiană şi bologneză. Obiceiul de a realiza copii după lucrările 
vechilor maeştri este confirmat atât în cazul picturilor din Serravalle (Pistoia), 
cât şi în alte picturi realizate de Ortolanino, în care acesta recurge la inspiraţia 
din renumite lucrări realizate de Ludovico Carracci, Guido Reni, Carlo Dolci. 
A realizat la comandă, pentru familia Gianni din Florenţa, copii după Tizian, 
Veronese, Raphael, Carracci şi Andrea del Sarto?*. Artistul provine dintr-o familie 
de agricultori; tatăl său lucra la grădina iezuiţilor, ocupaţie de de la care derivă 
porecla sa (Ortolanino). Încă din perioada copilăriei s-a stabilit la Florenţa, unde 
a intrat în atelierul lui Gabbiani, alături de care a deprins primele noţiuni de artă, 
conforme cu tradiţia florentină, făcând studii de desen, dar şi după natură. Și-a 
finalizat formaţia artistică la Bologna, unde a rămas timp de patru ani ca discipol 
al lui Marcantonio Franceschini. După ce a lucrat în provincia Emilia şi nordul 
Italiei, Marchesini a plecat la Veneţia, pentru a studia lucrările maeştrilor de aici. 
Revenit în Toscana, a realizat copii după picturi celebre (Hristos binecuvântând 
dintr-o colecţie privată din Florenţa, în acord cu prototipurile lui Carlo Dolci). 
Pictura de altar “Plângerea lui Hristos mort”, realizată pentru Biserica Sfântul 
Jacob din Sambuca (Pistoia), semnată P. M. şi datată 1722-1723 este element de 
referințăpentru stabilirea reîntoarcerii artistului la Pistoia. Anticipare a lucrărilor 


935 Registrul de Pictură al M.T.C.: Pietro Marchesini, Sfânta Familie, ulei / pânză, 184,5x139,5cm, 
semnat dreapta jos cu negru: PIETRO MARCHESINI 1734, Colecţia de pictură universală a 
Muzeului "Țării Crișurilor Oradea; Alexandru Avram, Muzeul Țării Crișurilor Oradea, Editura 
Meridiane, Bucureşti, 1973, p.6, il. nr.7; Agata Chifor, Alegorie și simbol în lucrarea Sfânta Familie 
de Pietro Marchesini, în Annual Congress of the American Romanian Academy of Arts and Sciences, 
University of Oradea, 2002, vol II, p. 1022-1023; Agata Chifor, Arhetipuri ale imagisticii devoționale 
baroce în lucrări din Şcoala italiană (Colecţia Muzeului Țării Crișurilor), în Biharea, XLIII, Editura 
Muzeului Țării Crișurilor, Oradea, 2016, p. 138-143 

9360 imagine completă a biografiei şi creaţiei lui Pietro Marchesini, la Sandro Bellesi, Pietro 
Marchesini, în Dizionario Biografico degli Italiani „Vol. 69 (2007); Guida da Pistoia per gli amanti 
delle Belle Arti con notizie degli architetti, scultori e pittori pistoiesi, del Cav. Francesco Tolomei, 1821, 
p. 185; http://www.treccani.it/enciclopedia/marchesini-pietro-detto-l-ortolanino_%28Dizionario- 
Biografico%29/;http://www.archiviopistoia.it/Marchesini+ Pietro+detto+1%27Ortolanino 
937http://www.artfinding.com/77733/Biography/Marchesini- Pietro 

ulterioare, opera relevă un simţ plastic, evident nu numai în culoare, ci şi în 
definirea analitică a figurilor, bazată în mare parte pe cunoştinţe anatomice. În 
urma succesului obţinut cu acest tablou, Marchesini a executat comenzi pentru 
Florenţa şi alte oraşe din împrejurimi. În 1726 a realizat pictura de altar “ Sfânta 
Margareta adorând crucifixul” pentru Biserica Sf. Joan Botezătorul din Valdibure 
(Pistoia), imagine didactică şi devoţională apreciată pentru starea emoţională a 
personajului, iar în 1727 altarul “Predica Sfântului Anton” pentru capela dedicată 
aceluiaşi sfânt în oraşul Prato. Element de referinţă pentru studiul primei etape de 
creaţie a lui Marchesini, altarul din Prato este definit printr-o pastă cu efecte de 
materialitate, într-o gamă cromatică închisă. 

Prima comandă publică importantă realizată de Marchesini pentru oraşul 
Florenţa este “Apariţia lui Hristos în faţa Sfintei Margareta” pentru Biserica 
San Salvatore. Datată în 1728, lucrarea este considerată o capodoperă, fiind 
una din cele mai interesante picturi consacrate Sfintei Margareta, canonizată 
în 1728. Comparativ cu picturile anterioare, compoziţia reflectă o îndulcire a 
tipologiei figurilor, un modeleu fin, în concordanţă cu noile tendinţe ale picturii 
toscane. Îmbinând ingenios trăsăturile picturii florentine, datorate influenţei lui 
Gabbiani cu elemente derivate din pictura lui Correggio, lucrarea prezintă calităţi 
remarcabile, evidente în scenografia compoziţiei, respectiv gama cromatică cu 
efecte strălucitoare. 

În 1729 Marchesini s-a implicat în realizarea picturii “Convertirea 
Sfântului Pavel”; din 1730 datează “Viziunea Sfintei Tereza de Avilla” pentru 
Biserica Ordinului carmelitan San Paolino din Florenţa. Pentru acelaşi edificiu, 
a pictat în 1736 “Madona cu Pruncul şi Sfântul Ioachim”, lucrare ce are afinități 
cu “Educaţia Fecioarei” (Biserica Santa Maria del Carmine, Florenţa), “Abatele 
San Antonio” (Villa del Palco, Prato), “Madonna cu lisus copil şi sfinţi” (Villa 
La Mausolea a Soci, în actuala provincie Arezzo), “Naşterea Domnului” (Villa 
della Magia a Quarrata, aproape de Pistoia). În 1734 a realizat pictura de altar 
“Masacrul inocenților” pentru Biserica Santa Maria delle Grazie din Pistoia, 
considerată o capodoperă. Una din cele mai bune lucrari din etapa florentină, 
vădind influenţa lui Anton Domenico Gabianni, este pictura de altar “Chemarea 
Sfântului Matei” pentru Capela Ubaldini din San Lorenzo, definită printr-o 
eleganță ponderată, un decor arhitectural rafinat, adecvat perfect cu episodul 
evanghelic. În schimb, “Sfânta Familie cu Sf. Sebastian şi Sf. Petru” realizată 
pentru Biserica Santa Maria del Carmine din Pistoia este o lucrare eclectică, 
convenţională. A continuat să lucreze constant în Pistoia, executând picturi de 
altar pentru diferite biserici: “Sfântul Francisc primind stigmatele” (Biserica Sf. 
Lucia şi Marcello in Vinaccino), respectiv “Sf. Ștefan” (Serravale Pistoiese). 
Plecarea la Florenţa şi lipsa de comenzi l-a condus, în ultima etapă a creaţiei, spre 
o constantă şi progresivă decadenţă, evidentă în picturile de altar din anii 1750- 

1752. S-a stins din viaţă la Florenţa, la 24 octombrie 1757, fiind înmormântat în 
Biserica San Proculus*. 

Lucrarea “Sfânta Familie cu Sfântul loan Botezătorul copil” din Colecţia 
de Pictură universală a Muzeului Ţării Crişurilor este o pictură de altar de mari 
dimensiuni, ilustrând un arhetip al imagisticii devoţionale baroce, Sfânta Familie, 
temă ce exprimă credinţa proprie spiritualităţii Contrareformei în valenţele 
formative şi instructive ale imaginii. O parte considerabilă a iconografiei religioase 
baroce îşi are originea în nevoia de a-i vedea pe membrii Sfintei Familii ca pe nişte 
oameni obişnuiţi, cu o înfăţişare familiară, necontrafăcută, surprinşi în momente 
de viaţă cotidiană*». Cele trei persoane sfinte devin obiectul preferat al picturilor 
religioase. Împreună sau singur, lisus copil are ca atribut frecvent crucea, simbol 
al Patimilor sale viitoare”. 

Şi în pictura din colecţia muzeului orădean, părinţii lui lisus au figuri 
expresive şi extrem de veridice, ceea ce denotă transpunerea unor fizionomii 
inspirate din realitate. 

Tabloul este dominat central de figura suavă a Mariei, redată în calitatea 
de mamă divină, tronând cu Pruncul lisus în braţe. Înveşmântată cu o pelerină 
albastră cu falduri ample, ea poartă o aureolă transparentă, atribut al sfinţeniei. 
Privirea este îndreptată în jos spre Pruncul lisus, ţinut în braţe pe o pernă roşie. 
Realistă şi individualizată, figura sa denotă modestie, smerenie şi autenticitate, 
în contrast cu idealizarea specifică picturii religioase occidentale. Faţa, uşor 
înclinată, are o expresie tristă şi meditativă, sugerând previziunea destinului tragic 
al acestuia. În stânga sa, e redat Iosif, un bărbat simplu, chel, masiv, îmbrăcat în 
haine modeste cu falduri bogate, în tonuri de brun şi cenuşiu. În mâna dreaptă, 
orientată spre exteriorul tabloului, ţine toiagul cu crini înfloriţi, mărturie a alegerii 
divine ca logodnic al Mariei şi o carte deschisă, Cartea Sfântă. Cu stânga, losif 
indică privitorului copilul divin, sugerând împlinirea prin intermediul acestuia a 
profeţiilor din Vechiul Testament, element ce accentuează caracterul devoţional al 
imaginii. 

Ca şi în cazul altor lucrări de Marchesini, figurile monumentale ale 
personajelor sunt constrânse să se încadreze în limitele impuse de cadrul 
compoziţiei, conform unui model îndrăgit de pictorii din primul Cinguecento 
florentin. Psihologia artei devoţionale baroce, o teatralitate atent controlată a 
gesturilor şi fizionomiei, sunt adecvate mesajului pe care artistul intenţionează 
să-l transmită credinciosului*!. 

Centrul de interes al întregii lucrări, în jurul căruia gravitează toate 


938Ibidem 

939Rosa Giorgi, Secolul al XVII-lea, Editura RAO, 2006, p. 95 

940Aigrain Rene, op-it. 

941 Alessandro Nessi, Riscoprendo 1 Ortolanino, în Il Tremisse pistoiese, 1996, |, nn. 59-60, p. 37-39 

personajele, este reprezentat şi în acest caz, de Pruncul lisus. La baza tronului, 
urcând prima treaptă ce conduce spre virtualul altar baroc, se află un copil surprins 
într-un avânt al corpului, ce exprimă în maniera epocii, elanul contopirii cu sacrul. 
Pe baza unor analogii cu picturi renascentiste şi baroce (Leonardo da Vinci, 
“Fecioara în grota cu stânci”; Rafael, “Madona cu sticlete”, “Madona cu garoafă”, 
“Frumoasa grădinăreasă”; Michelangelo, “Sfânta Familie”; Zurbaran, “Madona 
cu Pruncul şi Sfântul loan Botezătorul”), copilul reprezentat de Marchesini 
este loan Botezătorul, personajul care-l anunţă şi-l recunoaşte pe Mântuitor"? 
Cu privirea îndreptată în afara tabloului, spre privitor, Pruncul lisus arată lumii 
crucea, simbol al Patimilor, al răscumpărării prin jertfă a păcatelor omenirii, iar 
cu stânga prinde mâna copilului, aluzie la calitatea sa de principal intercesor între 
omenire şi Providenţă. Aureola luminoasă, difuză, care-i înconjoară capul, crucea, 
privirea şi gesturile părinţilor reflectă, în manieră barocă, conştientizarea calităţii 
excepţionale a copilului, predestinat să devină Mântuitorul lumii. În dreapta 
compoziţiei, în partea superioară, e redat un înger cu chip frumos şi aripi ample, 
îmbrăcat în mantie de culoare verde. Acesta este în mod evident arhanghelul 
Gavril; înger al revelaţiei divine şi al Bunei-Vestiri, el a prezis naşterea lui Joan 
Botezătorul şi tot el i-a apărut lui Iosif în vis, pentru a-i aduce la cunoştinţă 
concepţia divină a lui lisus prin intervenţia Sfântului Duh**. 

Compoziţia se bazează pe procedee tipice artei devoţionale baroce, ca 
alăturarea planurilor terestru-celest, sacru-profan, realizarea comuniunii dintre 
acestea prin intermediul credinţei şi a revenirii la starea de inocenţă a copilului. 
Scena este un prilej pentru pictorul baroc de a investiga psihologia misticismului, 
a devoţiunii. Figura copilului şi a îngerului care-l susține protector exprimă 
intensitatea credinței şi conştientizarea de către personaje a revelaţiei divine. 
După o modă curentă în pictura epocii, dar şi dintr-un sentiment de devoțiune 
sinceră şi identificare totală cu subiectul lucrării, artistul, în vârstă de 42 de ani, 
şi-a lăsat semnătura, cu litere de tipar, în extremitatea dreaptă a soclului cu trepte, 
pe care tronează Fecioara Maria cu lisus copil în brațe: PIETRO MARCHESINI 
17349. Aceleaşi considerente au determinat reprezentarea, în partea centrală a 
soclului, a emblemei familiei nobiliare care a susțunit finaciar realizarea acestei 
picturi de altar. Blazonul redă, în centrul scutului, două acvile cu aripile desfăcute, 
privind spre stânga, având pe piept motivul crucii. 

Limbajul artei devoţionale baroce se reflectă prin fizionomia, gestica şi 
atitudinea personajelor, subordonate exteriorizării trăirilor sufleteşti. Mişcarea 


942Lucrarea e înregistrată cu titlul “Sfânta Familie cu Sfântul loan copil” în catalogul Galeria de 
pictură universală a R.S. România, inv. 122, p. 77 

943 Matei: 1:18-25 

944 Alexandru Avram, Muzeul Țării Crișurilor Oradea. Ghid, Editura Meridiane, 1973, p. 21; il. 
nr. 7 

ascensională spre lisus a copilului, mâna adusă la piept a îngerului, expresiile 
transfigurate ale chipurilor şi gesturilor, ilustrează abandonul mistic al corpului 
şi starea de iluminare interioară, determinată de intervenţia harului divin. 
Vocabularul afectiv baroc se exprimă prin mişcarea emoţională a faldurilor 
albe ale veşmântului copilului, precum și prin concentrarea efectelor luministice 
asupra centrului de interes al compoziţiei: relaţia dintre profan şi sacru, uman 
Şi divin, mediată de inocenţă. Transpunerea emoţională a privitorului într-un 
plan al irealităţii şi miracolului se realizează prin figura îngerului, entitate pur 
spirituală, simbol al relaţiei lui Dumnezeu cu oamenii, ocrotitor al celor aleşi 
Şi fiinţă vestitoare a apariţiilor miraculoase. Caracterul scenografic al picturii se 
realizează prin folosirea coloanei şi a draperiei drept fundal al reprezentării şi prin 
detașarea parţială a lui Iosif, personaj-martor al scenei de adoraţie, a cărui privire 
Şi gestică se adresează direct spectatorului, arătându-i Pruncul divin. 

Prin mesajul său, tabloul confirmă finalitatea picturii religioase baroce, 
aceea de a implica privitorul în “sfera spaţială psihologică creată de opera de 
artă”, de a facilita comunicarea planurilor terestru-celest prin conţinutul scenelor 
reprezentate” . 

Marcată de practicile devoţionale iezuite, arta barocă avea menirea de 
a facilita credincioşilor vizualizarea invizibilului, cu scopul de a determina o 
conformare afectivă, etică şi spirituală cu imaginea contemplată. Credinţa plină 
de speranţă a copilului este o invitaţie adresată spectatorului de a se conforma 
lui lisus prin devoțiune şi renunțarea la păcate. Întregul tablou pare să ilustreze 
preceptul hristic referitor la inocenţă ca o condiţie de a accede la divinitate: 
“Adevărat vă spun că, oricine nu va primi Împărăția lui Dumnezeu ca un copilaş, 
cu nici un chip nu va intra în ea”. 

Indiferent de mijloacele de reprezentare, lucrările baroce având ca 
subiect Sfânta Familie” au în comun integrarea într-o imagistică specifică artei 


945John Rupert Martin, op. cit., p. 109 

946 x x x Evanghelia după Luca, 18: 17 

947Motiv clasic în pictura italiană a Renaşterii, tema Sfintei Familii a cunoscut noi interpretări 
în epoca manieristă şi barocă. Inovarea iconografică a temei i se datorează lui Michelangelo prin 
tondo-ul Doni. În contrast cu viziunea calmă, dominată de armonie şi echilibru a predecesorilor, 
“Sfânta Familie” creată de Michelangelo se individualizează prin deosebita plasticitate a formelor 
sculpturale, a faldurilor ample şi o mişcare de torsiune, care anticipează siluetele serpentinate 
ale manierismului. Un prag symbolic, care delimitează Sfânta Familie, de loan Botezătorul, 
reprezentat în imediata apropiere şi de personajele nude, care ocupă fundalul, sugerează separaţia 
a două lumi și misiunile diferite ale personajelor. În timp ce loan Botezătorul va vesti lumii venirea 
Mântuitorului, lisus se va angaja pe drumul Patimilor, premoniţie exprimată prin atitudinile grave, 
gesturile şi privirile vizionare ale personajelor. După Conciliul de la Trento, losif apare constant 
în tema Sfintei Familii în calitatea de protector al lui lisus şi mediator între două planuri, uman şi 
divin. Rolul său, ca şi al lui loan Botezătorul este acela de a media prezenţa divină, de a sublinia 

devoţionale. În conformitate cu concepția iezuită, tema devine un pretext de a 
introduce sugestii referitoare la posibilitatea unei comuniuni reale, vizuale, 
mentale şi afective cu reprezentarea artistică religioasă. Prilej pentru meditaţie, 
pentru transcederea cotidianului şi transpunerea mentală în universul revelaţiei 
şi al miracolului, picturile religioase baroce chemau privitorul să se identifice cu 
reprezentările pictate, în ultimă instanţă, să devină asemenea lui lisus”. 

Ca şi în cazul primei lucrări analizate, semnificaţia spirituală a lucrării este 
subliniată prin intermediul privirii şi a gesticii elocvente. lisus binecuvântează cu 
o mână şi sprijină cu cealaltă copilul (credinciosul) care vine în întâmpinarea Sa. 
Îngerul redat într-o gestică tipic devoţională, cu o mână adusă la piept, sprijină cu 
cealaltă mână copilul aflat la baza tronului pe care stă Fecioara cu Pruncul. Copilul 
ce se apropie cu emoție şi încredere de lisus este un substitut al credinciosului 
care repetă acelaşi gest în faţa altarului din biserică. Cea mai profană persoană din 
cadrul compoziţiei, losif este în mod firesc cel care se adresează credinciosului, 
îndemnându-l cu un gest imperativ al mâinii, să-l urmeze pe lisus. Lumina difuză 
ce derivă de la Iisus stabileşte o relaţie armonică între planurile terestru-celest, 
uman-divin, sugerând posibilitatea omului de a se perfecționa spiritual, de a 
integra planul divin în existenţa cotidiană. 

În aceeaşi sferă tematică, proprie barocului, se încadrează “Adoraţia 
îngerilor'”**, datorată unui Anonim italian din Colecţia Muzeului Țării Crişurilor. 
Artistul îl reprezintă pe Iisus copil, nud, aşezat pe o pemă roşie căptuşită cu alb, 
prefigurare a Patimilor. Databilă în secolul al XVIII-lea, lucrarea se defineşte 
prin importanța acordată prim-planului, ca şi prin atmosfera emoţională tipic 
barocă conferită adoraţiei Pruncului de îngerii înaripaţi. Ei sunt redaţi cu mâinile 
împreunate sau aduse la piept, în atitudine tipică de rugăciune. Pe chipurile lor 
se citeşte un sentiment sincer de adoraţie, specific reprezentărilor angelice ale 


posibilitatea credincioşilor de a accede la sacru. Lucrarea lui El Greco, “Sf. Familie cu Sfânta Ana 
şi Sfântul loan Botezătorul” se bazează pe aceeaşi alăturare a planurilor terestru-celest, uman- 
divin, dar în cadrul unei interpretări de un pronunţat vizionarism. Ca şi la Michelangelo, subiectul 
este un prilej de contemplaţie gravă asupra destinului uman al lui lisus. Somnul acestuia, aluzie la 
moarte, privirele îndurerate şi meditative ale personajelor, irealismul cerului, violența contrastelor 
cromatice creează o atmosferă de dramă. Si aici privirea lui losif, personaj-martor, redat ca un om 
simplu, se îndreaptă în afara tabloului, adresându-se privitorului pentru a-l implica în ambianța 
psihologică a scenei. O abordare inedită a aceleiaşi teme, realizată de Murillo şi Rembrandt, are 
ca notă caracteristică transfonnarea motivului religios într-o scenă de gen. Aici reprezentările 
personajului, de un accentuat naturalism sugerează umanizarea sacrului şi sacralizarea umanului. 
948G. Careri, Artistul, în Omul baroc, Iaşi, Editura Polirom, 2000, p. 312 

949Registrul de Pictură al M. T. C.: Anonim italian, Adorația îngerilor, ulei pe pânză, 597x740mm, 
nesemnat, nedatat, Colecţia de pictură universală a M.T.C. Oradea; lucrarea e menţionată în 
catalogul Galeria de pictură universală a R.S. România, inv. 1376, p.77; Agata Chifor, Arhetipuri 
ale imagisticii devoționale baroce în lucrări din Şcoala italiană (Colecţia Muzeului Țării Crișurilor), 
în Biharea, XLIII, Editura Muzeului Țării Crișurilor, Oradea, 2016, p. 144, il. la p. 149 

barocului. Redat nud, Pruncul divin reflectă tipologiile angelice asexuate întâlnite 
în pictura religioasă barocă. În consens cu spiritul barocului, El e vegheat din 
registrul celest de doi putti. Scena este adusă în prim-plan, atrăgând atenţia 
privitorului asupra Pruncului ce constituie obiectul adoraţiei. 

În toate cele trei lucrări din Şcoala italiană sunt evidente procedeele 
pronunţat emoţionale la care a recurs Barocul pentru a facilita vizualizarea 
şi implicarea afectivă a credinciosului în subiectul artei religioase. Atât în 
“Împărtășania apostolilor”, cât şi în “Sfânta Familie cu Sfântul loan Botezătorul 
copil”, apare motivul personajului-martor al unui eveniment de excepţie, care 
priveşte în exteriorul tabloului. Prin intermediul acestui personaj martor al istoriei 
sfinte, cu rol de intermediar, se realizează comuniunea dintre planurile uman 
Şi divin, atât în cadrul tabloului, cât şi în exteriorul acestuia, el sugerând prin 
intermediul privirii şi al gesticii, posibilitatea unui dialog efectiv între spectatorul 
tabloului şi persoanele sfinte. Ca personaj care a experimentat el însuşi prezenţa 
divină, Iosif priveşte în ochii credinciosului, pentru a-l convinge de adevărul 
faptelelor relatate în pictură. 

Toate cele trei lucrări se definesc prin introducerea în compoziţie a 
elementului supranatural. Se remarcă în acest sens, prezenţa îngerilor ca element 
definitoriu al picturii religioase baroce. Ei protejează Pruncul nou-născut în 
“A doraţia îngerilor” şi “Sfânta Familie cu Sfântul loan Botezătorul copil”. În 
“Împărtăşania apostolilor”, un înger coboară din înaltul cerului, pentru a participa 
la instituirea ritualului euharistic. În cadrul lucrărilor analizate, sfinţenia Pruncului, 
dimensiunea sa supranaturală, este sugerată, în manieră barocă, prin intermediul 
unui clarobscur misterios, respectiv a unei aureole difuze în jurul capului. 
Indiferent de temă (Împărtășania apostolilor, Sfânta Familie, Adoraţia îngerilor), 
lucrările au în comun coexistenţa planurilor uman-divin, prin intermediul figurii 
lui lisus. Clarobscurul contribuie, în maniera specifică barocului, la reliefarea 
dimensiunii spirituale a lui lisus, centrul de interes al compoziţiei şi elementul 
focalizant al devoţiunii celor din jur. 

În mod similar reprezentărilor religioase baroce, lisus este și în aceste 
tablouri, poarta miracolului şi a Împărăției cerurilor, instrumentul Providenei, 
al răscumpărării păcatelor şi al manifestării îndurării divine. Sacre sau profane, 
persoanele reprezentate în pictură se apropie de El cu sentimente de devoțiune, 
smerenie, umilinţă, venerație, adoraţie (Îngerii, Sfântul apostol loan, ucenicii, 
Fecioara Maria şi Sfântul losif, Sf. loan Botezătorul), înfăţişându-l privitorului în 
calitatea Sa primordială de Mântuitor al lumii. 

În două din lucrările baroce apare motivul treptelor pictate în grisaille, o 
modalitate de “deschidere” a spaţiului pictural, care vine astfel în întâmpinarea 
credinciosului, conducându-l, în mod similar altarului baroc, spre personajul 
central lisus. Persoanele dispuse pe aceste trepte simbolizează diferitele niveluri 

de spiritualitate ale oamenilor care se apropie de lisus. Ca şi clarobscurul difuz, 
treptele pictate sunt un element ce sugerează Şi transpune o părticică din universul 
interior al bisericii baroce, unde au menirea de a reliefa altarul principal. Prin 
acest artificiu baroc se realizează introducerea virtuală a credinciosului în spaţiul 
picturii baroce, un spaţiu tainic şi spiritualizat, care, asemenea altarului din 
biserică, este o poartă spre întâlnirea cu Iisus şi persoanele sfinte. Concomitent, 
treptele au semnificaţia simbolică a traseului pe care credinciosul îl parcurge în 
efortul său de a se perfecționa şi de a se apropia de perfecțiunea modelului hristic. 
Ele creează o impresie de continuitate între spaţiul pânzei şi cel al privitorului, 
reflectând abilitatea artistului baroc (direcţionată de viziunea specifică Bisericii 
romano-catolice post-tridentine) de a interacţiona cu credinciosul, conceput ca 
parte activă a unui dialog pictural cu profunde implicaţii spirituale. 


e.Scenografie barocă în lucrarea “Sfinţirea lui Aaron”, Școala lui Claude 
Lorrain, începutul secolului al XVIII-lea 

Pictor francez stabilit în Italia, Claude Lorrain (1600-1682) este 
considerat alături de Nicolas Poussin (1594-1665), unul din maeştrii peisajului 
idealizant baroc din secolul al XVII-lea, perioadă decisivă în elaborarea acestui 
gen pictural. Important din perspectiva dezvoltării peisajului ca subiect în sine al 
picturii italiene, acest gen peisagistic, cu referinţe frecvente la mitologia antică, 
dar şi la teme biblice, îşi propunea să redea o privelişte idilică a naturii, “mai 
frumoasă şi mai armonioasă decât în realitate”. 

La vremea respectivă, Roma era considerată cel mai important centru 
cultural-artistic din Italia. Vestigiile antice şi paleocreştine făceau din oraş un 
adevărat muzeu în aer liber; un mare număr de pictori din Țările de Jos, dar şi 
de origine franceză, au venit aici cu scopul de a-şi desăvârşi formaţia artistică. 
Academia San Luca, fondată în 1577, dar şi Academia franceză din Roma, creată 
în 1666, îşi propuneau să educe artiştii în direcţia valorificării bogatei moşteniri 
antice. 


950Theodore Guedy, Nouveau Dictionnaire des Peintres anciens et contemporains, Paris, 1882, p. 
82; În cartea publicată în 1901 de Georges Lanoă, Tristan Brice, Histoire de L Ecole Franţaise 
de Paysage (depuis Le Poussin jusquâ Millet), Paris, 1901 apare, de asemenea, anul 1600 ca an 
al naşterii pictorului. Cartea preia informaţii dintr-un studiu documentat asupra vieţii şi creaţiei 
lui Lorrain: Pattison, Claude Lorrain, sa vie et des oeuvres, Paris, 1884, cu un tabel cronologic al 
vieţii lui Lorrain; James R. Hobbes, The Picture collector's manual. Being a Dictionary of Painters, |, 
Londra, 1849, p. 53; Castria, Francesca, Zuffi Stefano, Pictura barocă. Două secole de minunății în 
pragul picturii moderne, Editura Fundaţiei Culturale Române, 1999, p. 243-247 

951Michael William Lely Kitson, https://www.britannica.com/biography/Claude-Lorrain; http:// 


www.visual-arts-cork.com/old-masters/claude-lorrain.htmBiography;, https://www.artble.com/ 
artists/claude_lorrain; Georges Lano&, Tristan Brice, Histoire de L Ecole Francaise de Paysage 


(depuis Le Poussin jusqu'ă Millet), Paris, 1901 

Continuând interesul Renașterii pentru literatura şi vestigiile antichităţii, 
reprezentanții peisajului idealizant din secolele XVII-XVIII s-au inspirat din 
poemele lui Vergilius, încercând să transpună pictural frumuseţea calmă şi liniştită 
a vieţii bucolice, sugerată în cadrul unor ample peisaje, bazate pe o succesiune 
de planuri orizontale. Plin de armonie, definit de o frumuseţe prin excelență 
echilibrată şi calmă, acest tip de peisaj a fost anticipat de pictorul Annibale Carracci 
(1560-1609), adeptul unei viziuni idealizante, cu o subtilă interdependenţă între 
personajele sacre şi natură. 

Pe linia moştenirii antice, criteriile frumosului au fost guvernate de concepte 
clasice, cu referinţă la noţiunile de armonie şi echilibru compozițional, peisajele 
de acest gen sugerând privitorului o stare de serenitate, beatitudine şi contopire 
cu natura. Cu referinţe la antichitatea romană sau greacă, dar şi la evenimente 
de istorie sacră din Vechiul sau Noul Testament, această tipologie peisagistică 
îşi propunea să celebreze pictural frumuseţea idilică a vieţii de la ţară, aşa cum 
este descrisă în literatura clasică, în special în poezia pastorală latină: Bucolicele, 
Georgicele şi Eneida lui Vergilius*?. Refilectând nostalgia orăşeanului pentru 
bucuriile simple ale vieţii rurale, poemele lui Vergilius transmiteau posterității 
o imagine idealizată a Italiei, cu câmpii vaste, oraşe şi temple, cetăţi, râuri şi 
cascade printre stânci, păstori şi turme de oi**. 

În tablourile lui Claude Lorrain şi Nicolas Poussin, adevăraţi creatori de 
şcoală în genul peisajului, dar şi în cele realizate de discipolii şi continuatorii 
acestora, referința la antichitate este evidentă, atât prin inserarea unor elemente 
arhitecturale antice (temple, coloane, rotonde), cât şi prin predilecţia pentru scene 
cu caracter pastoral, cu personaje îmbrăcate în veşminte antice. În funcție de autor 
şi de ambianța specifică temei ilustrate, peisajul face trimitere, atât la vestigiile 
antice romane, cât şi la idilica Arcadie a Greciei, element de referință pentru 
Nicolas Poussin. 

Provenit dintr-o familie săracă de țărani din satul Chamagne (ducatul 
Lorraine din Franța), Lorrain a rămas orfan de ambii părinţi, la numai 12 ani. 
Iniţial, a fost îngrijit de fratele mai mare, Jean, care l-a dus cu el în Germania, 
la Freiburg im Breisgau. În atelierul de marchetărie al acestuia, Claude a învăţat 
să deseneze primele arabescuri. După un an, a plecat împreună cu un grup de 
compatrioți la Roma, unde s-a angajat iniţial ca servitor în atelierul peisagistului 
italian Agostino Tassi, discipol al pictorului flamand Paul Brill (1554-1626). 
A devenit ucenicul şi ulterior, colaboratorul acestuia. Prin intermediul său, i-a 


952În Bucolicele sunt descrise sub pretextul unui dialog între doi păstori, privelişti natura- 
le, scene din viata păstorilor şi agricultorilor. Georgicele, de acelaşi autor prezintă de asemenea, 
frumuseţea vieţii şi muncii la țară https://cultural.bzi.ro/opera-poetului-roman-publius-vergilius- 
maro-20788 

953 Georgicele, Il (136-167) 

cunoscut pe pictorii Adam Elsheimer, Annibale Carracci şi pe discipolul acestuia, 
Domenichino. Influenţa acestor pictori este vizibilă şi în creaţia lui Lorrain. 
În anul 1618 a plecat la Neapole, unde timp de doi ani a studiat perspectiva şi 
arhitectura cu Goffredo Waels (1595-1638), pictor german stabilit în Italia, discipol 
al lui Tassi*. În 1625 a revenit pentru scurt timp în Franţa, la Nancy, unde a lucrat 
ca ucenic al pictorului de curte Claude Deruet. După acest scurt sejur, s-a reîntors 
în Italia, unde s-a stabilit definitiv în anul 1626 şi a trăit neîntrerupt la Roma toată 
viața, până în 1682. Se ştie că în 1656 locuia pe Via Paolina, la fel ca Poussin 
(1594-1665). S-a bucurat de o îndelungată carieră de succes, iar în 1633 a fost 
primit în Academia San Luca. Artistul a dus o viaţă retrasă, în care s-a dedicat cu 
pasiune muncii sale, fiind copleşit de comenzi. Nu s-a căsătorit niciodată, dar a 
avut o fiică, Agnese. 

Lorrain a fost considerat la vremea sa cel mai bun peisagist din Roma. 
Theodore Gucdy în Nouveau Dictionnaire des Peintres anciens et contemporains 
(1882), afirmă că Lorrain a meritat numele de “Rafael al peisajului”"*. Istoricii de 
artă francezi de la începutul secolului al XX-lea îl considerau încă de atunci, “cel 
mai pleinairist pictor al timpului său” şi “primul pictor pitoresc din întreaga Şcoală 
franceză”*%. Artistul a creat o viziune personală asupra peisajului, influenţată de 
neo-platonismul la modă în epocă. În compoziţiile sale, oamenii şi animalele 
sunt surprinşi în secvenţe atemporale de viață idilică, în mijlocul unei naturi de o 
frumuseţe calmă şi armonică, neperturbată de angoase. Idealizante, peisajele sale 
reflectă o ambianţă nostalgică, cu referinţe arhitecturale şi tematice la antichitatea 
clasică, dar şi istoria sacră a Vechiului Testament. În acest sens istoricul de artă 
George Oprescu afirma: “Aşa ajunge, după studii şi încercări nenumărate, să ne 
dea acele vaste orizonturi uşoare, scăldate în lumină, în care cerul se îngână cu 
pământul uneori, dar mai ales cu apa, reale şi ideale în acelaşi timp, nostalgice, 
pline de o subtilă poezie**. 

Tehnica picturală a lui Lorrain reflectă un acut spirit de observaţie în 
surprinderea trăsăturilor specifice peisajului italian, în transpunerea poetică a 
spendidelor peisaje din jurul Romei, “în care privirea se bucură de imensitatea 
spaţiului cu dealuri, văi, munți, fără senzaţia de oboseală”. Prietenul şi viitorul 


954 Georges Lanoă, Tristan Brice, op.cit, p. 38 

955 Ibidem, p. 39 

956'Iheodore Guedy, Nouveau Dictionnaire des Peintres anciens et contemporains, Paris, 1882, p. 82 
957 Georges Lano&, Tristan Brice, op. cit, p. 42 

958George Oprescu, Manual de istoria artei, Vol. II, Barocul și secolul al XVIII-lea, Editura Ziarului 
Universul, Bucureşti, 1944, p. 110 

959Sursa majoră de inspiraţie pentru peisajele lui Claude Lorrain au constituit-o zonele rurale 
din împrejurimile Romei, aşa-numita Campania, regiune bogată în vestigii antice (Apud James 
R. Hobbes, The Picture collectors manual. Being a Dictionary of Painters, |, Londra, 1849, p. 53) 

său biograf, istoricul de artă german Joachim von Sandrart (1606-1688), care 
îl întâlnise pe pictor la Roma, a lăsat o mărturie relevantă despre modemitatea 
tehnicii artistului, care stătea toată ziua în mijlocul naturii, pentru a studia cerul 
şi efectele de lumină din diferite momente ale zilei: “Încerca, prin orice mijloace, 
să se apropie de natură; dinainte de ivirea zorilor şi până la căderea nopţii stătea 
pe câmp, cu ochii țintă la cer, ca să înveţe cum să reprezinte mai exact purpuriul 
cerului la ivirea zorilor, asfinţit şi orele serii. După ce contemplase cu atenţie 
pe câmpuri un fenomen sau altul, se apuca de îndată să-şi amestece culorile aşa 
cum îi apăruseră, se zorea spre casă şi le aplica operei pe care o avea în minte 
cu mult mai multă naturaleţe decât o făcuse vreodată altcineva”. Tot în acest 
sens, James R. Hobbes, în cartea publicată în anul 1849, afirmă că natura a fost 
principalul său îndrumător". Artistul a redat, ca nimeni altul înaintea sa, vastele 
întinderi ale acestei zone pitoreşti, cufundate în lumina aurie şi rece a dimineţilor 
însorite sau în cea caldă, învăluitoare a amurgului, contrast pe care artistul îl 
studiază cu pasiune*?. S-a descoperit caietul său de schiţe, realizate prin anii 
1638-1640. Intitulat Cartea Campaniei, acesta cuprinde desene realizate la faţa 
locului, în natură, schiţe pregătitoare în vederea realizării unor viitoare tablouri. 
Numeroase studii de arbori, cu frunzişul mărunt, redat descriptiv, sunt o mărturie 
importantă asupra manierei sale peisagistice, dominată de arbori cu frunziş bogat, 
ce încadrează simetric compoziţiile. Istoricul de artă Kenneth Clarck afirmă că 
“uneori aceste desene sunt studii minuţioase de detalii”, alteori ele au un caracter 
cu totul impresionist prin simţul luminii pe care-l vădesc... în alte cazuri ele posedă 
o delicateţe de accent care amintește pictura chinezească”*. În general, cel puţin 
o treime din tablou este invadată, fie de lumina aurie, clară şi rece a dimineţii (care 
este direcționată din stânga compoziţiei), fie de lumina mai caldă, difuză şi blândă 
a apusului de soare (care vine dinspre dreapta). De altfel, principala contribuţie 
a pictorului în abordarea peisajului ca gen pictural de sine stătător a constituit-o 
introducerea luminii ca element unificator, creator de atmosferă învăluitoare şi 
frumuseţe idealizantă, în cadrul unor compoziții ample şi serene cu peisaje şi 


960Apud John Rupert Martin, Barocul, Editura Meridiane, 1982, p. 45-46 

961James R. Hobbes, The Picture Collector s manual. Being a Dictionary of Painters, vol. |, 1849, p. 
53 

962În etapa cea mai bună a creaţiei sale a pictat lucrările cu tema “Dimineaţa” (1666), “Miezul 
zilei” (1651), “Crepusculul” (1663),“Noaptea” (1672), din seria Celor patru faze ale zilei. În aceste 
tablouri a surprins metamorfozele naturii sub incidența modificărilor de lumină în diferite 
momente ale zilei (Apud L Ermitaje, Guida, p. 116) 

963 Cent dessins frangais du Fitzwilliam Museum Cambridge, Paris, 1976, il. nr. 38; http://lelorrain,. 
louvre.fr/en/htm!/1l16.html, Studiu de copac, c. 1655-1660, creion negru, 36cm x40,9cm, Teylers 
Museum, Haarlem 

964Kenneth Clarck, Arta peisajului, Editura Meridiane, 1969, p. 66 

figuri. Importanţa acordată peisajului, efectelor poetice de lumină solară, care-l 
transfigurează plastic, transformă natura în actorul principal al tablourilor sale, 
personajele fiind de mici dimensiuni în raport cu ponderea acordată descrierii 
naturii. 

Predominant în cadrul compozițiilor, peisajul serveşte ca şi cadru 
scenografic, cu caracter nostalgic-melancolic, pentru localizarea şi desfăşurarea 
unui episod semnificativ din istoria antică, biblică sau mitologică*:. Datorită 
observării atente a zonelor rurale din împrejurimile Romei (unde obişnuia să 
călătorească), a studierii efectelor de lumină și atmosferă, artistul a fost şi un abil 
creator de perspectivă. Realizate în atelier, peisajele sale idealizante, arcadiene, 
îmbină elemente observate de artist la faţa locului (câmpii întinse până la orizont, 
dealuri line, ruine și copaci cu vegetaţie bogată, descrisă minuţios) cu cele 
provenite din imaginaţia artistului. 

Deşi nu a beneficiat de o educaţie complexă, fiind mai degrabă un 
autodidact, picturile, dar şi însemnările lui Lorrain dovedesc o cunoaştere 
temeinică a Bibliei, a Metamorfozelor lui Ovidiu şi a Eneidei, care au constituit, 
la fel ca şi în cazul precursorilor sau contemporanilor săi, o sursă majoră de motive 
pentru creaţia sa. A simţit o atracţie particulară față de viața de la țară, evidentă 
în numeroasele scene cu caracter pastoral, pe care le-a inserat în aproape toate 
lucrările sale cu subiecte câmpeneşti. 

Maniera picturală a lui Lorrain a fost influențată de debutul său ca 
artist decorator“. În 1630 a realizat decorația cu elemente de peisaj a frescelor 
de la Palatele Crescenzi şi Mutti din Roma. Acest gen de pictură impunea 
artistului respectarea unor criterii de reprezentare, ca cele de simetrie, evitarea 
supraîncărcării compoziţiei, adaptarea acesteia la spaţiul monumental. Influenţa 
decorurilor peisagistice în frescă, pe care le-a abordat la începutul creaţiei, este 
vizibilă, de altfel, în picturile de şevalet ale artistului. 

În creaţia lui Lorrain se pot delimita mai multe faze stilistice. Pitoreşti şi 
animate, pline de farmec, peisajele sale timpurii reflectă influenţa şcolii flamando- 
olandeze, care l-a marcat şi pe Tassi. Pictate pe plăcuţe de cupru, tablourile de 
mici dimensiuni reflectă influența lui Adam Elsheimer, artist german care a trăit 
la Roma până în 1610. 

Prima sa lucrare datată este “Peisaj cu castel şi țărani”, pictată în 1629, 
aflată la Muzeul de Artă din Philadelphia. Din acest moment, se consideră că 


965Michael Kitson, Lorrain Claude, în The Dictionary of Art (ed. ]. Turner), Grove, p. 389-403 


http://www.larousse.fr/encyclopedie/personnage/Claude_GellYC3% A9e_ou_Gel%C3%A9e_ 
dit Claude Lorrain/126542 

966Ibidem 

967 Aproape un deceniu a lucrat în atelierul lui Tassi și a colaborat cu acesta la realizarea frescelor 
din diferite palate romane 

putem vorbi de elaborarea “primului stil” al artistului. Prin personajele de mici 
dimensiuni, cu înfăţişare pastorală, lucrările lui Lorrain continuă stilul pictural 
miniatural, elaborat de Pieter van Laer (1592-1642), supranumit Bamboccio şi de 
urmaşii acestuia*?. 

Printr-un număr semnificativ de lucrări Claude Lorrain poate fi considerat 
creatorul unui nou gen pictural: peisajul portuar maritim cu atmosferă idealizată, 
perspectivă aeriană și subtile efecte de lumină solară. Începând din 1637, datorită 
comenzilor din partea Papei Urban al VIII-lea, ale unor cardinali şi a regelui 
Spaniei, Filip al IV-lea**, notorietatea artistului a crescut. A avut ca şi comanditari 
celebre familii aristocratice italiene ca Barberini, Pamphili, Chigi, Rospigliosi, 
Colonna. 

Din 1640 compoziţiile sale peisagistice au devenit mai clasicizante şi mai 
ample, cu efecte de monumentalitate şi accent pe teme mitologice sau biblice. Sub 
influenţa picturii bologneze (mai ales a lui Annibale Carracci şi Domenichino), 
Lorrain a elaborat un nou tip de peisaj, construit după o anumită formulă: în 
primul plan, ce joacă rolul unei scene de teatru-un cadru bine delimitat, animat 
de personaje, încadrat lateral de copaci înalți într-o parte a picturii, echilibraţi 
de o ruină clasică şi copaci mai mici, de cealaltă parte, în depărtare. Degradeuri 
coloristice fine, jocuri de lumini şi umbre conduc privirea spre un alt peisaj, ce 
deschide privirii o succesiune de planuri orizontale cu coline schiţate vag, asociate 
uneori cu o imagine a mării. Spre deosebire de lucrările anterioare, vestimentația 
personajelor nu este contemporană, ci reflectă adecvarea acestora la subiectul 
mitologic sau biblic ilustrat. Există opinia că de-a lungul activităţii sale creatoare 
Lorrain a recurs la diverşi colaboratori- pictori italieni, francezi, flamando- 
olandezi, care au realizat personajele din picturile sale”. Adesea, ei sunt simpli 
păstori, transformați de Lorrain, în principalii actori ai compozițiilor mitologice 
sau biblice. În această categorie se integrează şi lucrarea “Căsătoria lui Isaac cu 
Rebeca” (numită şi ““Moara”), datată în 1648”.. 

Din 1650 a fost inaugurată o nouă etapă stilistică în creaţia lui Lorrain. 
Reflectând influenţa rigorii arhitecturale a lui Poussin, aceste lucrări, cu un stil 
mai sever, se disting printr-un aer solemnitate şi mister, în care graţia discretă 
a personajelor (cu siluete mai alungite) e proiectată într-o stare de încremenire, 


968Bamboccianti, grup de pictori activi la Roma la mijlocul secolului al XVII-lea, creatori de 
tablouri pitorești, de format mic, reprezentând peisaje rurale în combinaţie cu secvenţe de gen cu 
caracter anecdotic. Stilul lor i-a influenţat deopotrivă pe pictorii de gen Adriaen Brouwerși Adriaen 
van Ostade https://www.britannica.com/art/Bambocciantitref106052 

969Care îi comandă în 1635 o serie de peisaje pentru noul său palat Buen Retiro din Madrid 
970Apud C. Benedict (coord.), A. Teodosiu, C. Răchiţeanu, M. Matache, S. Rusu, Pictura europeană 
în Muzeul de Artă al R. S. România, 1970, p. 104 

971Ibidem 

mai rigidă, comparativ cu fazele anterioare. Tablourile se disting printr-o gamă 
cromatică mai rece, favorizând ponderea acordată nuanţelor de verde, albastru și 
gri-argintiu. 

Ultimele două decenii se definesc prin lucrări antichizante (cu subiecte 
inspirate frecvent din Eneida), grandioase ca şi concepție, cu detalii mai delicate 
şi un lirism difuz. 

Deşi a avut puţini discipoli, lucrările sale au influenţat o serie întreagă de 
pictori olandezi, activi la Roma între anii 1630-1640. Artistul a avut numeroşi 
continuatori în Italia și Franţa, de la sfârşitul secolului al XVII-lea şi până la 
începutul secolului al XVIII-lea. Cei mai importanţi dintre aceştia au fost 
Angeluccio, discipolul său preferat, Salvatore Rosa şi Claude Joseph Vernet. 
Pictorii englezi Thomas Gainsborough (1727-1788), John Constable (1776-1837) 
şi William Tumer (1775-1851): au fost influenţaţi de creaţia lui Lorrain, devenită 
punct de plecare în elaborarea propriei viziuni peisagistice. Deoarece artistul a 
fost pictorul favorit al colecționarilor englezi, cele mai frumoase lucrări ale sale 
au ajuns la Londra, aflându-se în prezent în colecţia Galeriei Naţionale şi a altor 
galerii private din acest oraș. Referindu-se la influenţa durabilă exercitată de stilul 
lui Claude Lorrain în arta peisajului, istoricul de artă Emst Hans Gombrich afirma 
că: “Lorrain a deschis ochii oamenilor asupra frumuseţilor sublime ale naturii 
şi timp de mai mult de un secol, călătorii au prețuit peisajele adevărate după 
capodoperele lui. Dacă un peisaj le amintea de tablourile lui Lorrain, era frumos 
şi merita să te opreşti asupra lui”**2. 

Aprecierea de care s-au bucurat lucrările sale printre contemporani a făcut 
ca opera lui Lorrain să devină obiectul predilect al falsificărilor. Copii şi imitații 
ale lucrărilor sale au fost vândute ca originale, încă din timpul vieţii artistului”. 
Pentru a preîntâmpina falsificarea şi imitarea operelor sale, artistul a început să 
realizeze, încă din 1635-1636 (după alte opinii, între anii 1675-1680), desene 
în peniță (în combinaţie cu laviuri şi o schiță rapidă în cărbune) după propriile 
picturi. De la apropiații artistului, colecţia de desene a fost cumpărată în 1770 
de Ducele de Devonshire. Richard Ealom a realizat gravuri după desenele lui 
Lorrain, reunite în cartea Liber Veritatis (Cartea Adevărului)", publicată în două 
volume în anul 1777, volumul al III-lea fiind realizat ulterior, pe baza altor surse. 


972 Cel mai talentat și original din seria artiștilor influenţaţi de Lorrain. A elaborat Liber studiorum 
după modelul celui creat de Lorrain 

973E. H. Gombrich, Istoria artei, ediţia a 16-a, revizuită şi adăugită, Editura Pro Editură şi 
Tipografie, 1994, p. 396 

974R. N. Wornum, Biographical Catalo gue of the principal Italian Painters. Italian painters from the 
Thirteenth to the Eighteenth century, Londra, 1855,p.71 

975Lilian H. Zirpolo, Historical Dictionary of Baroque Art and Architecture, 2018, p. 48 

976 Aflată la British Museum Londra 

Liber Veritatis este un important document iconografic, ce dezvăluie 
abilitatea de grafician a artistului, prin 195 de desene realizate în peniță. Se pare 
că artistul îşi punea rar semnătura pe tablouri şi folosea adesea forma italienizantă 
a numelui său, “Claudio”*”. În schimb, în cartea originală, fiecare desen era 
semnat cu monograma C.L. şi datat. Pentru a preveni falsificările, pe spatele 
lucrării au fost indicate detalii referitoare la comanditarul tabloului, spațiul pentru 
care acesta a fost destinat, iar în partea a doua a lucrării, anul realizării tabloului. 
Dispuse în ordinea cronologică a realizării tablourilor, aceste schiţe au şi acum o 
valoare inestimabilă, ca document iconografic pentru evoluţia stilistică şi tematică 
a creaţiei sale, pe parcursul anilor ilustrați”*. Marcel Roethlisberger îl consideră 
pe Lorrain, alături de Rembrandt şi Rubens, unul din cei mai buni desenatori ai 
tuturor timpurilor”. Cu toate acestea, studiile sale după natură trebuie interpretate 
în strânsă legătură cu creaţia picturală a artistului, căreia îi erau subordonate. 

Laviurile au constituit pentru artist, la fel ca pictura de şevalet, un prilej 
de a explora sugestia efectelor de lumină şi umbră, atmosferă şi perspectivă*. 
La fel ca şi arta teatrală, supusă regulii celor trei unităţi, arta peisajului se va 
baza, în perioada posterioară lui Lorrain, pe reguli compoziționale clar definite: 
diviziunea tabloului în planuri succesive, utilizarea arborilor pentru a încadra 
scenic compoziţia sau a contrabalansa o arhitectură clasică, definirea atmosferei 
prin raportare la ora sau etapa zilei, îmbinarea studiului realist-descriptiv al naturii 
cu tendinţa de idealizare. 

Peisajul cu scenă biblică* din Colecţia de pictură universală a Muzeului 
Ţării Crişurilor Oradea se înscrie din punct de vedere tematic şi stilistic în 
paradigma peisajului idealizant din secolele XVII-XVIII, aşa cum a fost ilustrat 
de Claude Lorrain. Menţionată ca “Peisaj cu scenă biblică” (secolul al XVII-lea), 
lucrarea (Fig. nr. 117) a fost atribuită influenței artistice a lui Claude Lorrain de 
istoricul de artă Dr. Maria Zintz, care a surprins analogia stilistică a tabloului cu 
maniera specifică acestuia: “... atrage privirile un tablou cu o deschidere amplă 
a scenei, Peisaj cu scenă biblică (probabil din secolul al XVII-lea), realizat în 
planuri orizontale. Central, apare botezul unui tânăr, îngenunchiat în apropierea 
a doi copaci înalţi cu trunchiurile răsucite, apoi pescari şi păstori lângă un râu, 


977Ralph N. Wornum, op.cit., p.71 

978Au rămas 250 de picturi, peste 1000 de desene şi 44 gravuri pastorale, confirmând relația sa 
cu peisagiștii germani și olandezi aflați la Roma prin 1630 (Adam Elsheimer, Pieter Van Laer, 
Gottfried Wals) 

979Roethlisberger, Marcel, Lorrain Claude, în Encyclopaedia Universalis, Corpus XIII, p. 1043- 
1045 


980http://www.larousse.fr/encyclopedie/personnage/Claude GellYC3%A9e ou_ 
GelYC3%A9e_dit Claude Lorrain/126542 


981Registrul de Pictură al M.T:C., Anonim italian, Scenă biblică (peisaj), 1000x1530mm, Colecţia 
de pictură universală a Muzeului Țării Crişurilor Oradea, nesemnat, nedatat 

un drumeţ călare; în planul doi un peisaj deluros cu clădiri şi tunuri, o cascadă, 
copaci cu frunzişul uşor, ca apoi să urmeze o câmpie întinsă, presărată cu castele 
şi tumuri ce se discem ca printr-o boare argintie, iar în fundal abia văzut, munții, 
în gri-albăstrui. Este un peisaj bucolic imaginar, dar inspirat de natura generoasă 
a Italiei, ce influenţase, în parte, peisajul olandez, pictat cu un vădit interes 
pentru o natură cu forme robuste în prim-plan, măreţe, unde viața se desfăşoară 
calmă, firească, cu o deschidere luminoasă ce îmbie la călătorii şi visare, într-o 
atmosferă de seninătate. Deşi compoziția este amplă, ea este unitară tocmai 
datorită atmosferei de pace, de distanţare într-un spațiu imens, inventat, specific 
barocului, deci un spaţiu idilic, într-o bună realizare picturală ce ne aminteşte şi 
de compoziţiile în peisaj ale lui Claude Lorrain”**. 

Din punct de vedere al temei biblice ilustrate, considerăm că secvența 
picturală redată central, cea care ilustrează şi tema tabloului, reprezintă “Sfinţirea 
lui Aaron” ca mare preot din neamul leviţilor, episod relatat pe larg în Vechiul 
Testament. În acest sens, numeroase paragrafe din Exod (Cap. 28), respectiv 
Levitic (Cap. 8) se referă la ritualul consacrării (sfințirii preoților evrei). La 
porunca Domnului, Moise este cel care duce la îndeplinire toate etapele ritualului, 
sfințindu-l ca preot mai întâi pe Aaron, iar apoi pe fraţii acestuia. Pictura din 
colecția muzeului orădean ilustrează momentul de excepţie, de maximă importanță 
spirituală în Vechiul Testament**, al “ungerii” marelui preot al izraeliților: “După 
aceea a tumat Moise mir pe capul lui Aaron şi l-a uns şi l-a sfințit”*:. 

Din punct de vedere iconografic, vestimentația bărbatului în vârstă, cel 
care varsă uleiul sfinţit pe capul bărbatului mai tânăr, aminteşte vag de veşmintele 
clericale specifice “marilor preoţi iudaici”. Astfel, bărbatul poartă barbă lungă, 
cenușie, atribut iconografic definitoriu pentru Moise, haine lungi, până la pământ, 
de culoare roz, în combinaţie cu o pelerină “stacojie” (culoare menţionată în 
Vechiul Testament). Acoperământul capului poate fi considerat de asemenea, o 
transpunere picturală a mitrei iudaice, destinate marelui preot, prevăzută la bază 
cu o diademă de aur. În asociere sau nu cu fratele său Aaron, Moise, personaj 
central al Vechiului Testament, a constituit o sursă majoră de inspiraţie artistică, 
atât în Renaștere, cât şi în epoca barocului”. Minunile săvârşite de Dumnezeu 
prin intermediul acestuia: 7recerea Mării Roșii, Minunea Manei, Minunea apei 


982 Maria Zintz, Colecţia de pictură universală a Secției de Artă de la Muzeul Țării Crișurilor, în 
Biharea, XVIII, Editura Muzeului Ţării Crișurilor, Oradea, 1991, p. 188- 189; reprod. la il. nr. 12 
de la p. 198 (Anonim italian, sec. XVII, Scenă biblică în peisaj) 

983 Michael Biggerstaff, The Anoiting of Aaron: The process by which he became holier then his sons, 
în Studia Antiqua, vol. VII, nr.2, 2009 

984 Levitic, Cap. VIII, 12 

985 M. Bocian, U. Kraut, I,. Lenz, Dicţionar enciclopedic de personaje biblice, Editura Enciclopedică, 
Bucureşti, 1996, p. 321-323 

din stâncă au fost ilustrate frecvent în pictura barocă. 

Faptul că personajul îngenunchiat este consacrat preot e confirmat de 
culorile specifice veşmintelor sale, realizate din materiale prețioase (mătase). El 
poartă, nu întâmplător, o “robă” de nuanţă albastră, culoare păstrată până astăzi 
în veșmintele ceremoniale ale preoților iudaici. În timp ce este sfințit prin mirul, 
care e lăsat să curgă deasupra capului său, dintr-un mic vas metalic în forma unui 
com, el ține mâinile împreunate la piept, într-un gest de devoțiune. Probabil, el 
strânge la piept, cu ambele mâini, “pieptarul Judecăţii”, cel mai preţios veşmânt 
preoţesc, în acord cu relatarea din Exod, referitoare la consacrarea lui Aaron*. 
Ales al Domnului în funcţia clericală mare preot iudaic*, el urma să poarte pe 
piept numele celor 12 seminţii ale lui Izrael, fiecare fiind simbolizată de câte o 
piatră prețioasă**: “Când va intra Aaron în Sfântul locaş, va purta pe inima lui 
numele fiilor lui Israel, săpate pe pieptarul judecății, ca să păstreze totdeauna 
aducerea aminte de ei înaintea Domnului”'**. Deasupra robei clericale albastre, 
Aaron poartă o pelerină roşie, culoare similară cu cea din acoperământul de pe 
capul lui Moise. 

Pe pământ, lângă cele două personaje principale, se află un toiag, atribut prin 
excelenţă al autorităţii de origine divină în Vechiul Testament, asociat iconografic 
lui Moise, cu ajutorul căruia acesta a săvârșit minunea apei izvorâte din stâncă. În 
contextul tematic al lucrării, cascada reprezentată în stânga compoziţiei poate fi 
interpretată ca o referinţă explicit la această minune. 

Văzut în succesiunea secvenţelor sale, peisajul trimite la ambianța descrisă 
în Vechiul Testament, în care este menţionat, deopotrivă, sacrificiul berbecului şi 
al vițelului, aduse de Moise în semn de mulțumire. Cele două animale, care urmau 
să fie sacrificate după îndeplinirea ritualului sunt chiar reprezentate în preajma 
scenei. 

Concomitent, tabloul conţine o referire explicită la ocupațiile pastorale 
ale triburilor evreiești. În acest sens, în stânga celor două personaje principale, 
peisajul atrage atenţia, într-un plan secund, asupra unui păstor ce se odihneşte pe 
malul apei, alături de animalele lui. 

În același timp, în extremitatea stângă a compoziţiei, e redat un personaj 


986 Ibidem, p. 13: Aaron a fost primul mare preot şi din familia sa se trag preoţii leviţi, urmașii lui 
Aaron 

987 “Să iei la tine pe Aron, fratele tău şi pe fiii lui, ca dintre fiii lui Israel să-mi fie preoți Aaron şi 
fiii lui Aaron”, Exodul 28, 1 

988 o țesătură placată cu 12 pietre preţioase, corespunzătoare celor 12 triburi ale lui Israel, special 
realizată de Moise la porunca Domnului, vezi Exodul 28, 15-30 

989 Exodul 28, 29 

990Atât Aaron, cât şi Moise nu au intrat în Pământul Fagăduit, pentru că au greşit la Stânca din 
care a ieşit apa (Moise nu a respectat porunca Domnului de a vorbi stâncii, ci a lovit-o cu toiagul, 
iar Aaron a greşit păstrând tăcerea). 

cu acoperământ al capului de factură orientală. El e reprezentat călare pe un 
măgar, cu un bici în mână; în faţa acestuia e redat un alt măgar în mers. La fel ca 
păstorul de pe malul apei, păzitorul de turme călare pe măgar este un peisaj tipic 
Orientului, el poartă haine de culoare roz, de o nuanţă similară cu cea din haina 
lui Moise. În textul biblic se vorbeşte și de “ungerea” fiilor lui Aaron, care au 
fost însă doar stropiţi cu ulei sfințit după săvârşirea jerfei animaliere. Din această 
perspectivă, păstorul cu animalele şi bărbatul cu turban alb de pe măgar pot fi 
consideraţi ca fiind de etnie ebraică, doi dintre fiii lui Aaron. 

În lucrare mai apare un pescar pe malul apei, scoțând cu undiţa un peşte 
din apă. O femeie cu un coș pe cap urcă pe un drum șerpuit, ce conduce într-un alt 
plan, într-un registru etajat, spre două case cu acoperiş cărămiziu din ţigle în două 
ape. Central, în fundalul lucrării, e redat registrul cel mai înalt al compoziţiei- o 
colină, de unde veghează asupra întregii privelişti, un turn-donjon de observaţie, 
cu profil cilindric şi acoperiş de ţigle, în asociere cu două anexe, toate pictate în 
grisaille. Din punct de vedere tipologic, ansamblul arhitectural are similitudini cu 
arhitecturile preferate de Claude Lorrain. 

Peisajul reflectă talentul artistului în sugestia jocurilor de lumină şi umbră, 
cu ajutorul cărora sunt delimitate, de altfel, scenele inserate în tablou, precum 
şi succesiunea planurilor orizontale ale acestuia. Se remarcă, îndeosebi fineţea 
fundalului, în nuanţe vagi, imateriale, de gri-albăstrui, conferind tabloului o 
atmosferă de învăluitoare evaziune. Reflexele de lumină solară îmbracă într-o 
boare aurie partea superioară a compoziţiei; ele luminează iarba din partea 
superioară a colinei şi se reflectă pe zidurile de piatră ale tumului-donjon, a cărui 
textură este sugerată cu abilitate. 

Originalitatea lucrării rezultă din inserarea acestei secvenţe de istorie 
biblică, imemorială, cu aluzii la Moise şi Aaron, într-un peisaj ce trimite la 
frumuseţile naturale şi arhitecturale ale Italiei din epoca în care a trăit artistul. 
Elementele arhitecturale integrate în lucrare: tumul-donjon de deasupra colinei, 
biserica cu tum din fundal (dreapta compoziţiei), tumurile fortificate ce se zăresc 
în planul îndepărtat din dreapta tabloului, sunt remarcabile prin realismul detaliilor 
şi impresia de autenticitate. 

Claude Lorrain a utilizat frecvent metoda de a plasa secvenţe biblice din 
Vechiul Testament pe fundalul unor peisaje inspirate de natura şi monumentele 
Italiei. În această categorie se încadrează tablourile “Avraam și Melchisedec”, 


991 Turn fortificat cu rol de observaţie, de apărare şi ultim refugiu în caz de asediu. Prevăzut cu 
pereţi groși, avea în interior încăperi pentru locuire, depozite, o scară de acces spre etajele, care se 
succedau deaspra unui parter orb, cu rol de pivniţă. Adeseori, intrarea se făcea prin intermediul 
unor clădiri anexă, cum este şi cazul turnului -donjon din tabloul analizat 

992 Avraam și Melchisedec, ulei pe pânză, 747x990mm, nr. inv. 335, în Muzeul de Artă al R.P 
România, Galeria universală, Catalog, Editura de Stat pentru Literatură şi Artă, p.54 

“Găsirea lui Moise” (1637-1639), “Peisaj cu Jacob, Laban şi fiicele acestuia” 
(1654), “Căsătoria lui Isaac cu Rebeca”, “Popas în timpul Fugii în Egipt”, “Hagar 
Şi Îngerul” (1646), “Călătoria lui Jacob”, lucrări în care revin, asemenea unor 
decoruri de operă sau teatru, poduri şi cetăţi din Italia (zona Campania), dar şi 
ruine de temple antice. 

Deşi nu poate fi vorba de o lucrare datorată lui Claude Lorrain însuşi, 
tabloul se încadrează şcolii create de acesta. Influenţa viziunii maestrului este 
vizibilă în caracterul idilic al scenelor descrise, importanța acordată în lucrare 
temelor bucolice, în cadrul cărora oamenii şi animalele se contopesc cu o natură 
de o frumuseţe ireală, reflectare a mitului Arcadie»*, îndrăgit de umanişti. De 
altfel, păstorul cu turma de oi, pescarul, vaca, măgarul, cascada şi moara de apă, 
tumul- donjon cilindric, peisajul în planuri orizontale succesive, cu perspectivă 
cromatică, dar şi micşorarea progresivă a detaliilor, sunt motive idilice recurente 
ale creaţiei lui Claude Lorrain. 

La fel ca în peisajele lui Lorrain, în tabloul orădean copacii se substituie 
draperiei şi coloanei baroce, în calitatea de accesorii nelipsite, ce încadrează lateral 
scenele cu peisaje de câmpie, introducând privitorul în subiectul tabloului. Acest 
element este vizibil şi în tabloul din colecţia muzeului orădean, unde centrul de 
interes al compoziţiei are chiar aspectul unei scene de teatru. Astfel, secvența 
ungerii cu mir, cea mai importantă din punct de vedere al semnificației spirituale, 
este adusă în prim-plan şi plasată, asemenea unei scene din piesele de teatru sacru 
ale vremii, pe o insuliță cu configuraţie circulară. 

Dispuse succesiv, alte planuri conduc privirea spre secvenţe de viață 
miniaturală, în care “actorii” tabloului îşi joacă rolul specific al îndeletnicirilor 
cotidiene. Ca într-o scenă decupată dintr-o piesă de teatru baroc, evoluţia 
protagoniştilor tabloului este delimitată şi încadrată lateral de copaci cu trunchiuri 
subțiri, sinuoase şi frunziş bogat, tratat minuţios. Asemenea elementelor 
arhitecturale din diferitele planuri ale lucrării, copacii se substituie decorurilor 
teatrale. 

Maniera de tratare a copacilor este, de asemenea, unul din elementele 
care trimit la influenţa stilului lui Claude Lorrain. Astfel, frunzişul este redat pe 
baza unei minuţioase stilizări, ce lasă vizibilă, la o privire mai atentă, configurația 
frunzelor şi a ramurilor, aşa cum apare şi în creaţia acestui maestru al peisajului 
idealizant. 

O serie de deficiențe anatomice (maniera de redare a mâinilor şi picioarelor) 


993Arcadia, spaţiu de o frumuseţe idilică, paradisiacă, populat cu păstori, aluzie la o regiune 
din Grecia renumită prin frumuseţea sălbatică a peisajului. Elaborată literar încă din antichitate, 
reluată în Renaștere, tema Arcadiei a constituit un motiv peisagistic îndrăgit în secolul al X VII-lea 
(ilustrat inclusiv de Nicolas Poussin), pretext pentru dezvoltarea unor teme cu caracter pastoral, 
mitologic sau biblic 

denotă mâna unui discipol al artistului, care probabil se perfecționa, realizând 
lucrări în maniera maestrului. Dincolo de aceste deficienţe, tabloul îşi păstrează 
valoarea de document iconografic de excepție asupra unei teme unice şi inedite 
în cadrul peisajului idealizant baroc din secolele XVII-XVIII: Sfințirea lui Aaron, 
cel dintâi “mare preot” al Vechiului Testament, precursor şi arhetip al lui lisus, 
marele preot al noii religii creştine. 

De altfel, Lorrain a abordat un motiv similar în tabloul “Consacrarea lui 
David ca rege de către Solomon”(1643)**, aflat în Colecţia Muzeului Louvre, 
provenind din colecţia regelui Ludovic al XIV-lea. Şi în acest tablou, centrul de 
interes al lucrării îl constituie secvenţa ungerii (consacrării) regelui David de către 
profetul Solomon. Acesta din urmă e reprezentat în calitatea de mare preot, fiind 
îmbrăcat în robă albastră şi pelerină roşie, la fel ca Aaron, în tabloul din colecţia 
Muzeului Ţării Crişurilor. Ca şi Moise, el toamă dintr-un vas ulei sfinţit pe capul 
lui David. Aluzia la ocupațiile pastorale ale triburilor iudaice este relevată şi în 
acest caz, prin prezenţa turmelor în fundal şi a păstorului care se sprijină în toiag, 
la baza unui copac cu frunziş bogat. 

Scena consacrării prin tumarea uleiului sfinţit deasupra capului revine şi 
în alte desene pregătitoare realizate de Claude Lorrain, cum este şi cel din celebra 
carte Liber Veritatis, publicată în anul 1777%s. Şi în acest caz, la fel ca în lucrarea 
din Colecţia Muzeului Ţării Crişurilor, ritualul consacrării este plasat în mijlocul 
naturii: spre centrul unei compoziţii în peisaj, încadrate simetric de copaci cu 
frunziş bogat, un bărbat în picioare varsă mirul pe capul unui bărbat îngenunchiat. 
În fundal e schiţată o colină proeminentă, spre mijlocul căreia sunt desenate tunuri 
de cetate. Având în vedere similaritatea unor elemente compoziționale, ca secvenţa 
consacrării din prim-planul lucrării, plasarea scenografică a copacilor cu frunziş 
bogat, colina în fundal, prevăzută cu ziduri de cetate, prezenţa perspectivei în 
planuri orizontale, se poate presupune că desenul din Liber Veritatis a constituit 
sursa de inspiraţie pentru autorul tabloului din colecţia muzeului orădean. 

Din analiza tematicii abordate, reiese că Lorrain a ilustrat cu pasiune 
teme biblice, inspirate din Vechiul şi Noul Testament, de-a lungul întregii sale 
creaţii, dar îndeosebi în intervalul anilor 1640-1660. În această fază creează seria 
Popasurilor, respectiv a Fugii Sfintei Familii din Egipt, alături de episoade din 
viaţa lui Moise, Tobias, Rebecca şi Isaac, Samuel, Agar: “Popas în timpul Fugii 
din Egipt” (prima variantă în 1647), “Găsirea lui Moise” (1637-1639), “Tobias 


99 4https://commons.wikimedia.org/wiki/File:David sacr%C3%A9 roi par le_ 
prophYC3%A8te Samuel (Louvre. INV_4717).jpg 
995https://archive.org/details/gri 33125008413565; Liber veritatis, or A collection of prints, 


after the original designs of Claude le Lorrain , in The collection of His Grace the duke of 
Devonshireby Earlom, Richard, 1743-1822; Lorrain, Claude, 1600-1682; Boydell, John, 1720-1804, 
1777 

şi îngerul” (1639-1640), “Căsătoria lui Isac cu Rebeca” (1648), “Viţelul de aur”, 
“Jacob şi Laban”(1654), “Cristos pe Muntele Tabor”, “David”, “Esthera”, “Agar 
şi Ismael” (1668), precum şi teme inspirate din viaţa unor sfinţi creştini: “Sfântul 
loan Botezătorul” (1639), “imbarcarea Sfintei Paula Romana la Ostia” (1639); 
“Îmbarcarea Sfintei Ursula”, “Sfântul Gheorghe” (1641); “Sf. Petru”, “Tentaţia 
Sfântului Anton” (1637-1638). Este posibil ca artistul să fi realizat tabloul cu 
scena consacrării lui Aaron (pierdut între timp) tot în această perioadă. 

Din punct de vedere al recuzitei iconografice, lucrarea, cu caracter idilic 
şi numeroase aluzii bucolice, este un exemplu remarcabil de scenografie barocă 
aplicată genului peisagistic ale cărui repere naturale şi arhitecturale se substituie 
decorurilor unei piese baroce de teatru sacru, cu scopul de a delimita şi introduce 
în tablou personaje sacre şi evenimente cu semnificație spirituală majoră (redate 
separate, în prim-planul imaginii), precum şi secvenţe veridice de viaţă cotidiană, 
în planul al doilea şi al treilea. 

Lucrarea din colecția Muzeului Ţării Crişurilor Oradea confirmă afirmaţia 
lui Rosario Assunto, în opinia căruia tabloul este conceput frecvent în Baroc ca “o 
punte de trecere între viaţă şi artă”, o secvenţă teatrală în miniatură, configurată 
pictural pe mai multe planuri, în care, la fel ca în teatru, spaţiul se deschide treptat, 
invitând spectatorul să pătrundă virtual în spațiul tabloului şi să perceapă maxima 
semnificaţie spirituală a scenei din prim-plan. 


f. Portrete imperiale austriece din secolul al XVIII-lea 


Unul din domeniile cele mai bine reprezentate ale artei baroce laice din 
secolul al XVIII-lea şi un element nelipsit al propagandei vizuale baroce l-a 
constituit portretul cu caracter reprezentativ. Inaugurat în Franţa de Charles Le 
Brun (1619-1690), Nicolas de Largilliere (1656-1746), Hyacinthe Rigaud (1659- 
1743), genul portretului de curte a fost preluat şi adaptat de pictorii oficiali ai Casei 
de Habsburg, fiind integrat propagandei vizuale a acesteia. Artişti de renume ca 
Martin van Meytens (1695-1770), Johann Michael Militz (1725-1779), Anton van 
Maron (1733-1808), Joseph Hickel (1736-1807), dar şi pictori itineranţi, ca Jean 
Etienne Liotard (1702-1789), Joseph Ducreux (1735-1802), Giovanni Battista 
Lampi (1751-1838) au realizat numeroase portrete ale împăraţilor austrieci”. 

Imagini baroce ale autorităţii, portretele suveranilor sunt mărturia 


996 Rosario Assunto, Universul ca spectacol, Editura Meridiane, Bucureşti, 1983, p. 159 

997 Studiul a fost publicat într-o variantă iniţială, sub forma: Agata Chifor, Portrete imperiale 
austriece din Colecţia Muzeului Țării Crișurilor Oradea (sec. al XVIII-lea) a fost publicat în volumul 
Seminatores in Artium Liberalium Agro. Studia in honorem et memoriam Barbu Ștefănescu (coord. 
Aurel Chiriac, Sorin Şipoș), Academia Română, Centrul de Studii Transilvane, 2014, p. 525-536 

iconografică, cu valoare documentar-artistică a unei epoci de exaltare a calităţilor 
aristocratice, în care distincţia socială, umană, prestanţa politică a monarhului 
se exterioriza cel mai direct prin intermediul vestimentaţiei. Element integrat 
în propaganda vizuală a Imperiului Habsburgic, efigiile împăratului sau ale 
împărătesei prezentau un interes aparte în cadrul picturii oficiale, un mijloc prin 
care persoana imperială era mediatizată vizual din capitală până în provinciile 
cele mai îndepărtate, într-o manieră care îmbină distanţa cu dorinţa de apropiere 
şi accesibilitate faţă de supuşi. Scenografia portretului imperial punea în valoare 
în general apariţiile oficiale, cu caracter ceremonial-simbolic ale suveranului, 
însoţite constant de prezenţa aluzivă a însemnelor imperiale, a ordinelor şi 
distincţiilor militare. Expresia şi atitudinea personajelor exprima conştientizarea 
superiorității şi unicităţii lor, sugerată de fastul idealizator, aerul uşor distant, 
privirea impasibilă şi atitudinea tipică de poză. Din a doua jumătate a secolului al 
XVIII-lea, sub influenţa rococoului, portretul aulic a adăugat imaginii monarhice 
o notă de umanitate, exploatată mai ales în cazul portretului feminin. Astfel s-a 
realizat treptat o sinteză între tradiţia portretului baroc, ce reflectă poziţia omului 
în societate şi preocuparea pentru explorarea laturii umane a modelului. 
Dezvoltarea cultural-artistică şi edilitară a oraşului Oradea a fost 
impulsionată în secolul al XVIII-lea de contextul nou, creat prin instituirea 
dominaţiei habsburgice. Barocul şi-a afirmat aici expresia cea mai reuşită din 
punct de vedere estetic în sfera arhitecturii ecleziastice. Cele mai reprezentative 
monumente de arhitectură religioasă ale oraşului au fost realizate în stil baroc sau 
prin asimilarea unor influenţe baroce de arta tradiţională de factură bizantină. Şi 
în părţile vestice, la fel ca în Transilvania, barocul a fost impus ca o componentă 
artistică oficială în cadrul politicii iniţiate de Imperiul habsburgic pentru 
refacerea şi consolidarea poziţiilor catolicismului. La Oradea noua stâpânire 
şi-a consodidat poziţiile în timpul domniei Mariei Tereza (1740-1780) şi a fiului 
acesteia, Iosif al II-lea (1780-1790), perioadă în care au fost construite toate 
edificiile reprezentative în stil baroc: Catedrala romano-catolică “Înălţarea la cer 
a Fecioarei Maria”(1752-1780), Palatul episcopal romano-catolic (1762-1776), 
Capela Mizericordienilor (1754-1759), Biserica Premonstratensă (1742-1772), 
Biserica ortodoxă “Sfinţii Arhangheli Mihail şi Gavril” din cartierul Velenţa 
(1769-1779), Biserica cu Lună (1784-1790), devenită prima catedrală ortodoxă 
a oraşului, Biserica reformată Olosig (1784-1787), Catedrala episcopală greco- 
catolică “Sfântul Nicolae”(1788-1810). Fațadele acestor edificii reflectă aspiraţia 
spre simplitate, o anumită austeritate, specifică barocului tardiv austriac. În opinia 
istoricului de artă Nicolae Sabău, atelierul de sculptură şi pietrărie de la Oradea 
a fost unul din primele care a adoptat barocul târziu clasicizant**. Repertoriul 


998 Nicolae Sabău, Metamorfoze ale barocului transilvănean, vol. |, Sculptura, Editura Dacia, Cluj- 

decorativ al barocului orădean se defineşte, atât în mediul catolic, cât şi în cel 
românesc prin mulţimea elementelor specifice stilului zopf, varianta austriacă a 
stilului Louis XVI: ghirlande din frunze de laur trecute prin cercuri, panglici, 
rozete, entrelacs-uri, draperii*>. 

Dorinţa elitelor locale de a imita modelul cultural-artistic vienez s-a 
reflectat în încercarea episcopului Patachich Adâm (1759-1776) de a pune bazele 
unei vieţi muzicale după modelul celei de la curtea Mariei Tereza prin chemarea 
la Oradea a unor artişti ca Michael Haydn (1737-1806) sau Carl Ditters von 
Dittersdorf (1739-1799). Concomitent, episcopii orădeni şi-au comandat portrete 
reprezentative în conformitate cu moda epocii!**. 

În această perioadă de înflorire a Imperiului Habsburgic, de modemizare 
administrativă şi cultural-artistică, specifică domniei Mariei Tereza şi a fiului ei 
coregent, Iosif al II-lea, moda portretelor de aparat s-a extins şi la nivelul celor 
mai îndepărtate provincii imperiale'%!. Începând din această epocă s-au pus 
bazele galeriei de portrete episcopale orădene, realizate în contextul relaţiilor de 
colaborare cu Viena. Cerinţele tot mai numeroase în materie de portretistică au 
fost satisfăcute într-o primă etapă de pictorii străini, mai ale vienezi, cărora li 
se comandă portrete în capitala Imperiului'%:. Reflectând integrarea artistică în 
Imperiu, pictura barocă orădeană a fost marcată de ponderea artiştilor itineranţi, 
în cea mai mare parte de origine austriacă sau germană, prezenţi la faţa locului, 
în perioada edificării Palatului episcopal romano-catolic şi a Bazilicii romano- 
catolice: Johann Nepomuk Schâpf (1735-1785), Joseph Vinzenz Fischer (1729- 
1810), Johann Ignaz Cimbal (1722-1795), dar şi prin intermediul unor lucrări 
trimise sau realizate la comandă în capitala Imperiului. În domeniul portretului 
de aparat sunt prezente, atât lucrări datorate unor artişti remarcabili ca Johann 


Napoca, 2002, p. 159-160 

999 Agata Chifor, Alegorii, simboluri și decoraţii în arta barocă orădeană, Editura Muzeului Țării 
Crișurilor, Oradea, 2011, p. 23-25; p. 29-30 

1000 Portretul episcopului Patachich Adam, atribuit stilistic lui Johann Michael Militz; un portret 
al aceluiași episcop realizat între 1774-1776 de Johann Nepomuk Sch&pf (Garas, op.cit, p. 185), în 
perioada în care acesta lucra la decorarea Capelei Palatului episcopal romano-catolic; Portretul 
episcopului Szentzy Istvan din lucrarea Fondarea Ordinului Ursulinelor, datat 1775, semnat de 
Johann Michael Militz; Portretul cancelarului Dietrichstein atribuit aceluiași pictor etc. și alte 
portrete ale episcopilor romano-catolici de Oradea aflate în Colecţia Episcopiei romano-catolice 
orădene (Agata Chifor, Portretul austriac: Johann Michael Militz, în Biharea, XXIV-XXV, 1997- 
1998, Editura Muzeului Țării Crișurilor, Oradea, 2001, p. 485-490; Nicolae Sabău, Metamorfoze ale 
barocului transivan, vol II, Pictura, Editura Mega, Cluj, 2005, p. 378- 384) 

100 1Elena Miclosik, Încercări de reconstituire ale unor galerii de portrete din secolele XVIII-XIX pe 
baza unor picturi intrate în colecția Muzeului Banatului, în vol. Studii și comunicări, Muzeul de 
Artă Arad, 1994, p. 31-38; Rodica Vârtaciu, Adriana Buzilă, Barocul în Banat, Catalog de expoziție, 
Timişoara, 1992 

1002 Garas Klâra, Magyarorszăgi festeszet a XVIII szăzadban, 1955, p. 136 

Michael Militz (1725-1779), Joseph Hickel (1736-1807), ambii discipoli al lui 
Martin Meytens cel Tânăr, bavarezul Johann Nepomuk Schâpf (1735-1785), cât 
şi lucrări mai convenţionale, realizate de elevi ai creatorilor de şcoală din Viena. 

Portretul imperial austriac acoperă la Oradea un interval cuprins între a 
doua jumătate a secolului al X VIII-lea şi sfârşitul secolului al XIX-lea, încheindu- 
se cu portretele împăratului Franz Jozsef!'* şi ale soţiei acestuia, împărăteasa 
Elisabeta!'*'. Prezentul studiu are ca obiect portretele imperiale austriece din 
colecţia muzeală orădeană, databile în cea de-a doua jumătate şi spre sfârşitul 
secolului al XVIII-lea: un portret tip bust al împărătesei Maria Tereza'%:, două 
portrete ale soţului acesteia, Franz I/ Stephan'%%, respectiv câte un portret al fiilor 
acestora, urmaşi la tronul imperial: Josif al II-lea (împărat coregent 1765-1780; 
1780-1790 singur conducător), respectiv împăratul Leopold al II-lea (1790- 
1792). Prezenţa portretelor imperiale austriece la Oradea nu este întâmplătoare, 
ele având calitatea de efigii politico-iconografice ale dominaţiei habsburgice, 
instituite asupra oraşului încă din 1692. La fel ca vestimentația, portretul baroc de 
aparat a fost o modalitate ostentativă de exprimare a poziţiei omului în societate, 
reflectând în termeni proprii limbajului artistic al epocii, imaginea de sine şi 
mentalitatea comanditarilor. Datorate unor artişti, rămaşi anonimi din $coala 
austriacă, portretele imperiale din colecţia muzeului orădean trimit la modele de 
referinţă ale portretului reprezentativ baroc din capitala Imperiului, marcate fie 
de influenţa rococoului, fie de atmosfera barocului tardiv clasicizant. Realizate 
la comandă, pentru a răspunde necesităţilor de reprezentare oficială la nivel 
provincial, tablourile reflectă un eclectism stilistic, dar şi calitativ, cuprinzând, 
atât compoziţii valoroase, cât şi lucrări convenţionale. Portretele orădene 
ilustrează viziunea clasică a portretului academic cu accent pe reliefarea funcţiei 
şi a distincţiei aristocratice a personajului. Unele lucrări se definesc prin ineditul 
reprezentării, printr-o serie de aspecte care pot fi considerate originale în cadrul 
portretului reprezentativ austriac. Având valoarea unui document iconografic 
de epocă, lucrările reflectă o adaptare a genului portretistic cultivat în capitala 
Imperiului la cerinţele provinciale ale instituţiilor şi structurilor de putere locală, 
laică sau ecleziastică, destinatarii acestor portrete fiind Casa comitatului (vechea 
primărie a oraşului), respectiv Episcopia romano-catolică. Istoricul de artă Garas 


1003 Franz Joseph, împărat al Austriei între 1848-1916 şi rege al Ungariei (1867-1916) 

1004 Elisabeta, împărăteasa Austriei (1854-1898) şi regină a Ungariei (1867-1898) 

1005 Maria Tereza, regină a Ungariei şi Boemiei (1740-1780), împărăteasă a Sf. Imperiu Romano- 
German (1745-1780) 

1006Franz I Stephan, fost duce al Lorenei (1729-1737), mare duce al Toscanei (1737-1765) şi 
împărat al Sf. Imperiu Romano-German (1745-1765). Între 1740- a fost coregent, alături de Maria 
Tereza, al provinciilor ereditare austriece. Prin căsătoria cu Maria Tereza în 1736 se inaugurează 
dinastia Habsburg- Lorena 

Klâra, în lucrarea de sinteză asupra picturii baroce, susţine (pe baza unor surse 
mai vechi) că pictorul austriac Joseph Hickel (1736-1807) a realizat pentru Casa 
Comitatului din Oradea un portret al împărătesei Maria Tereza şi unul al lui Iosif 
al II-lea, înainte de anul 1794”. Interesul pentru portretele celor doi suverani 
era firesc, cu atât mai mult cu cât ambii au fost la Oradea, în împrejurări diferite, 
împăratul Iosif al II-lea, oprindu-se aici la 13 iulie 1786, cu prilejul ultimei sale 
călătorii în Transilvania. 

Sprijinul acordat de Maria Tereza consolidării poziţiilor catolicismului în 
teritoriul intrat în stăpânirea Casei de Habsburg rezultă şi din faptul că împărăteasa 
s-a preocupat inclusiv de înzestrarea cu picturi a edificiilor laice şi ecleziastice. 
Astfel, ea a trimis la Oradea patru tablouri cu secvenţe inspirate din Vechiul 
Testament, pentru decorarea Palatului episcopal romano-catolic!'% şi 23 de picturi 
religioase pentru dotarea bisericilor de pe domeniul episcopal. Episcopul Moise 
Dragoş (1775-1787), primul titular al Episcopiei greco-catolice de Oradea, a 
primit în dar de la împărăteasă, două sfeşnice din metal, decorate cu medalioane, 
pictate la exterior cu Maica Domnului şi lisus, iar în interior, cu portretul de 
văduvie al Mariei Tereza, respectiv al fiului acesteia Iosif al II-lea". 

La Oradea se mai păstrează două tablouri ale împărătesei Maria Tereza: un 
remarcabil Portret al Mariei Tereza din colecţia Episcopiei romano-catolice, ale 
cărui dimensiuni şi trăsături stilistice trimit la o lucrare originală a unui portretist 
de primă mărime (Joseph Hickel?)'%*, respectiv un bust al împărătesei, aflat în 
colecţia Muzeului Ţării Crișurilor, tablou ce poate fi atribuit unui discipol din 
Şcoala lui Martin Meytens cel Tânăr (1695-1770). Istoricul Nemsthy Gyula în 
studiul său, Scurt periplu prin clădirea muzeului"! menţionează că în una din 
primele săli, în care erau expuse colecţiile Muzeului Societăţii de Arheologie şi 


1007 Ibidem, p. 223 

1008 Lucrări inspirate din Vechiul Testament: Traversarea Mării Roșii, Adorarea vițelului de aur, 
Moise scoțând apă din stâncă, Minunea manei din Şcoala lui Nicolas Poussin (atrib. A.C.) 

1009 Vestimentaţia tipică de doliu a împărătesei, cu rochia și scufia neagră, purtând ca accesoriu 
doar Ordinul Maria Tereza, este un indiciu pentru datarea sfeșnicelor dăruite episcopului orădean 
posterior anului 1765, anul morţii lui Franz Stephan de Lorena 

1010 Agata Chifor, Influențe ale stilului rococo în portretul de aparat: portretul Mariei Tereza de 
Joseph Hichkel, în Biharea, XXVI-XXVII (1999-2000), Editura Muzeului Țării Crișurilor, 2005, 
p.333-339; Agata Chifor, Barocul cultural-artistic în Oradea, Teză de doctorat, Universitatea “Babeş 
Bolyai”, Cluj-Napoca, 2005, p. 260-265; Nicolae Sabău, Metamorfoze ale barocului transivan, vol 
II, Pictura, Editura Mega, Cluj, 2005, p. 339; Agata Chifor, Oradea barocă, Editura Arca, 2006, p. 
214 

1011 Text tradus și comentat de Vasile Sarca în Restitutio, Organizarea și conținutul primei expoziţii 
permanente a colecției Societăţii de Arheologie și Istorie a comitatului Bihor și a orașului Oradea, 
respectiv a colecţiei de artă religioasă și laică a episcopului de rit latin de Oradea Ipoly (Stummer) 
Arnold, în Biharea, XXXIV-XXXVI, 2007-2009, Editura Muzeului Țării Crișurilor, 2011, p. 243- 
285 

Istorie a comitatului Bihor (vechiul muzeu orădean inaugurat în 1896), existau 
cinci tablouri ale împăraţilor din dinastia de Habsburg: portretul Mariei Tereza, un 
portret al lui Francisc de Lotharingia (Franz Stephan de Lorena, soţul acesteia), 
un portret al lui Iosif al II-lea, un portret al lui Leopold al II-lea şi unul al lui 
Ferdinand al V-lea, toate fiind donaţie a nobilei doamne Anna Papp Bilkey. 

Într-o succesiune cronologică a portretelor imperiale austriece din colecţia 
muzeului orădean, primul este Portretul bust al împărătesei Maria Tereza (Fig. nr. 
] 18)'02. 

Donaţie a doamnei Bilkey Papp, lucrarea este menţionată de Nemsthy 
Gyula ca făcând parte din Colecţia Societăţii de Arheologie şi Istorie a comitatului 
Bihor şi a oraşului Oradea, ce a constituit, alături de colecţia Ip6lyi, baza primul 
muzeu orădean'*“:. Datorat unui anonim austriac din secolul al XVIII-lea, 
portretul-bust al împărătesei reţine atenţia prin ineditul vestimentaţiei afişate de 
suverană. Imaginea se detaşează pregnant, în prim-plan, pe un fundal neutru de 
culoare oliv.În stânga compoziţiei e redată coroana ducală a Austriei, pe o pernă 
roşie, iar în dreapta-o draperie de catifea verde cu ciucuri, pictată convenţional, 
aluzie coloristică la calitatea de regină a Ungariei. Talentul mai redus al autorului 
în descrierea fizionomică contrastează cu redarea extrem de minuțioasă şi realistă 
a detaliilor decorative ale vestimentaţiei. Maria Tereza e îmbrăcată într-o ţinută 
specifică stilului rococo, întâlnită în portretele realizate de Martin van Meytens 
(1695-1770) şi Jean Etienne Liotard (1702-1789). Împărăteasa poartă o manta 
fină din dantelă neagră cu mâneci trei sferturi, decorată cu mici motive florale 
stilizate, iar pe margini cu inserţii de diamante, ce conferă imaginii o notă de 
opulenţă aristocratică. Acest veșmânt subţire de dantelă lasă să se vadă corsajul 
strâns al unei elegante rochii brodate din dantelă galbenă, cu decolteu amplu, 
tivit cu dantelă albă, precum și mânecile cu volane bogate din dantelă. În timp 
ce coroana este o referire evidentă la funcţia politică a personajului, accesoriile 
feminine (cercei şi colier de diamante, pălărioara decorată cu pietre preţioase) 
exprimă prestanţa socială în maniera specifică portretului reprezentativ baroc. 
Decolteul este însoţit, după moda epocii, de un guler din dantelă neagră pe care 
e fixat colierul din briliante. Vestimentaţia, machiajul accentuat al obrajilor, 
pieptenătura pudrată alb este în deplin acord cu moda şi cochetăria rococoului. 
Figura suveranei este pictată realist, fără tendinţe de idealizare, artistul redând o 
faţă uşor rotunjită şi începutul bărbiei duble. Portretul denotă siguranţă în redarea 
fizionomiei, dar şi a detaliilor vestimentare, descrise cu deosebită minuţiozitate 
şi spirit de observaţie, în contrast evident cu redarea extrem de convenţională a 


1012 Registrul de Pictură al M.T.C, Anonim, Portretul Mariei Tereza, ulei pe pânză, 704x576mm, 
nesemnat, nedatat, Colecţia de Pictură universală a Muzeului Țării Crișurilor Oradea 
1013 Vasile Sarca, op.cit., p. 259 


362 


https://biblioteca-digitala.ro 


draperiei de catifea verde din fundal. 

Atât piesele de vestimentaţie, coafura, accesoriile, cât şi tipologia 
portretistică seamănă până în cele mai mici detalii cu unul din portretele 
împărătesei Maria Tereza (Fig. nr. 119) realizat de Martin Meytens cel Tânăr 
(1695-1770): faţa rotundă, aceeaşi formă a nasului şi gurii, ductul bărbiei, cu 
depunerile specifice de ţesut adipos. Deosebirile dintre cele două lucrări constau 
în prezenţa coroanei ducale a Austriei în portretul din colecția muzeului orădean, 
respectiv calitatea artistică mai redusă a fizionomiei şi a fundalului. Considerat cel 
mai important portretist al curţii imperiale austriece, Meytens a avut o îndelungată 
colaborare cu împărăteasa Maria Tereza, pe care a surprins-o la diferite vârste, în 
înfăţişări variate, cu o nuanţă de somptuozitate aristocratică, aflată în deplin acord 
cu cerinţele de reprezentare ale portretului oficial baroc. Portretul din colecţia 
Muzeului Țării Crişurilor este o mărturie privind maniera de lucru a portretiştilor 
vienezi: lucrările originale, create de artişti renumiţi erau folosite (cu adaptarea 
simbolurilor imperiale) ca prototipuri de “micii maeştri”, în vederea executării 
lucrărilor destinate diferitelor provincii ale Imperiului. 

Contrar aparenţelor (bluza de dantelă şi pălărioara neagră), lucrarea 
orădeană nu este un portret al împărătesei văduve. Astfel, se ştie că Maria 
Tereza a renunţat la bijuterii după moartea soţului; în cele mai tipice portrete de 
văduvie, ea apare îmbrăcată integral în negru, având ca accesoriu doar crucea 
Ordinului militar Maria Tereza. Această tipologie portretistică apare, atât în 
portretele realizate de Anton von Maron, Joseph Ducreux, cât şi în gravurile 
realizate de Jacob Mathias Schmutzer (1733-1811) după lucrarea acestuia'5, una 
dintre acestea, datată în 1770, aflându-se colecţia Muzeului Ţării Crişurilor din 
Oradea'*s. Aceeaşi tipologie portretistică a împărătesei văduve, inspirată de unul 
din portretele (de format oval) ale lui Ducreux, popularizate prin gravurile lui 
Johann Emest Mansfeld, este redată pe faţa interioară a unui medalion de sfeşnic 
donat de împărăteasă recent înființatei Episcopii greco-catolice de Oradea (Fig. 
nr. 120), pe celălalt sfeşnic fiind redat chipul lui Iosif al II-lea'*”. 

În contrast cu aceste portrete tipice de văduvie, în tabloul din colecţia 
muzeului orădean, împărăteasa pozează cu obrajii fardaţi, coafura aranjată şi o 


1014Acest portret, care a servit ca model pentru autorul lucrării aflate în Colecţia Muzeului Țării 
Crişurilor apare la Edwin Dilmann, Maria Theresia. Dvd. Portrait, 2000 (ilustraţia plicului : 
Portretul împărătesei Maria Theresia realizat de Martin Meytens) 

1015Maria Ordeanu, Catalogul portretelor familiei de Habsburg. Lucrări de grafică, în vol. Efigii 
imperiale habsburgice din Sibiu (coord. Al Sonoc.), p. 84, il. nr.9 

1016Ana Martin, Școala austriacă de gravură. Lucrări inedite din colecția Muzeului Ţării Crișurilor, 
în Biharea, XXXVII, Editura Muzeului Țării Crișurilor, Oradea, 2011, p. 161-162, il. nr. 12 
1017Nicolae Sabău, Metamorfoze ale barocului transivan, vol II, Pictura, Editura Mega, Cluj, 2005, 
p. 341 

mulţime de briliante (cercei, colier masiv, inserţii de diamante la pălărioară şi 
mantie), ceea ce pledează pentru o datare a lucrării într-o perioadă anterioară 
morţii lui Franz Stephan de Lorena (1765). De altfel, pălărioara neagră decorată 
cu briliante, la fel ca mantaua de mătase neagră apar şi în pastelul realizat de 
J.E.Liotard în anul 1762, deci nu făceau parte din ţinuta împărătesei văduve. 
Databil în a doua jumătate a secolului al X VIII-lea, portretul din Colecţia Muzeului 
Țării Crişurilor reflectă în acelaşi timp amprenta rococoului asupra vestimentaţiei 
imperiale, printr-un senzualism discret, evident în decolteul mai pronunţat şi 
mânecile, prevăzute până la cot cu straturi succesive de dantelă, machiajul uşor 
artificial, cu părul şi tenul pudrat alb şi obrajii roşii'**. 

Similitudinile formale ale lucrării din Colecţia Muzeului Țării Crişurilor 
cu portretul suveranei realizat de Martin Meytens cel Tânăr justifică iconografic 
atribuirea lucrării orădene unui discipol al acestuia. În calitatea de pictor de 
curte al Habsburgilor (începând din 1732), Martin Meytens cel Tânăr (1695- 
1770) a fost cel mai important şi influent portretist baroc; a avut o îndelungată 
colaborare cu împărăteasa Maria Tereza pentru care a realizat numeroase versiuni 
portretistice, redând-o ca tânără arhiducesă, în calitatea de suverană, însoţită 
de simbolurile imperiale, ca regină a Ungariei şi Boemiei, în mijlocul familiei, 
înconjurată de copii şi nepoți şi în ultima parte a vieţii- ca împărăteasă văduvă. 
Pictor favorit al împărătesei, Meytens a jucat un rol important în viaţa artistică 
vieneză, beneficiind de un atelier specializat de creaţie, cu o manufactură în care 
se produceau pigmenţii folosiţi în picturi; numit în 1759 director al Academiei de 
Artă din Viena, a coordonat realizarea picturilor şi portretelor folosite la decorarea 
palatelor imperiale, influențând creaţia multor artişti!0!%. Faptul că lucrarea 
orădeană este o copie de epocă după portretul lui Meytens, este confirmat şi de un 
detaliu fizionomic; astfel, împărăteasa are în tablou ochii verzi, când în realitate, 
ea avea ochi albaştri. Se ştie că Maria Tereza a acceptat să fie portretizată de artişti 
de primă mărime ca Martin van Meytens, Anton van Maron, Johann Michael 
Militz, Joseph Hickel, Jean Etienne Liotard; pentru că nu îi plăcea să pozeze, a 
ordonat să se realizeze reproduceri după variantele portretistice existente, menite 
să satisfacă cerinţele de reprezentare la nivelul diferitelor provincii imperiale. 

Portretul împăratului Franz I Stephan, soţul Mariei Tereza (Fig. nr. 
121) este mult mai convenţional. Integrabil portretisticii oficiale cu caracter 
reprezentativ, specifice secolului al XVIII-lea, tabloul aparţine unui discipol din 
Şcoala lui Martin Meytens cel Tânăr (1695-1770), şcoală referenţială pentru 
barocul austriac şi central-european din a doua jumătate a secolului al XVIII-lea. 

Tabloul confirmă maniera de lucru a discipolilor din atelierul artistului. 


1018Agata Chifor, Oradea barocă, Editura Arca, Oradea, 2006, p. 210-214 
1019Jane Turner, The Dictionary of Art, Oxford, vol. XXI, 1996, p. 511-512 

Din acest punct de vedere, tabloul se încadrează în aceeaşi tipologie cu Portretul 
bust al împărătesei Maria Tereza din patrimoniul muzeului. Cele două lucrări au şi 
dimensiuni asemănătoare, constituind astfel un pandant expozițional. Interpretarea 
simplificată, stângăcia în redarea detaliilor vestimentare şi a draperiei, alături 
de formatul mic al lucrării sunt indicii că tabloul este o copie realizată de un 
discipol al şcolii austriece, provenit probabil din atelierul de creaţie al aceluiaşi 
Martin Meytens cel Tânăr (1695-1770). În acest sens, fizionomia împăratului 
din lucrarea orădeană prezintă analogii cu tipologia portretistică din lucrările 
datorate lui Meytens. Împăratul e redat de data aceasta bust, pe un fundal neutru 
de culoare oliv, având ca accesoriu o draperie brună. Poartă obişnuita perucă 
allonge, o tunică de culoare maronie, cu marginile şi butonii din fir auriu, sub 
care se vede eşarfa Ordinului Maria Tereza şi jaboul din dantelă". De dimensiuni 
mai mici, obişnuite pentru replici, portretul are similitudini formale cu tipologiile 
fizionomice ale împăratului din lucrările lui Martin van Meytens cel Tânăr şi 
Etienne Liotard. Valoarea patrimonială a lucrării este determinată de calitatea sa 
de document iconografic-stilistic de epocă, cu o estetică tipic barocă asupra unei 
personalităţi din secolul al XVIII-lea: împăratul Franz Stephan de Lorena, soţul 
împărătesei Maria Tereza. La fel ca în cazul Portretului consacrat împărătesei 
Maria Tereza, elementele ce ţin de ţinuta oficială (peruca allonge, eşarfa Ordinului 
Maria Tereza, jaboul de dantelă, draperia din fundal-accesoriu baroc) coexistă 
cu descrierea realistă, necontrafăcută a fizionomiei, artistul reuşind să redea 
asemănarea fizionomică şi psihologică cu modelul real, în acord cu vârsta și 
înfăţişarea personajului la momentul respectiv. Alături de semnificaţia artistică, 
tabloul are o importantă valoare documentară, cu caracter vizual-iconografic, 
specifică portretului de curte baroc din secolul al X VIII-lea. 

În colecţia Muzeului Ţării Crișurilor se află un al doilea portret, de o valoare 
artistică şi dimensiuni mult mai mari, consacrat împăratului Franz 1 Stephan (Fig. 
nr. 122)'*', opera unui anonim austriac, probabil Georg Weikert (Cf. Dr. Georg 
Lechner, Muzeul Belvedere din Viena)2. Redat în prim-plan, trei sferturi, acesta 
pozează în costum de feldmareșal, alb cu roşu, cu obişnuita peruca a//longe. Haina 
lasă să se vadă o vestă brodată cu fir de aur, prevăzută cu nasturi aurii, jaboul şi 
mânecile din dantelă albă, fină, respectiv eşarfa Ordinului Maria Tereza, sub care 
atâmă mielul-emblema Ordinului Lâna de Aur. În stânga, pe o masă cu placă de 
marmură verde, prevăzută cu decoraţii sculptate şi poleite, sunt redate obişnuitele 


1020Anonim austriac, Împăratul Franz Stephan (n.n. A.C.), ulei pe pânză, 698 x558mm, nesemnat, 
nedatat, Colecţia de pictură universală a Muzeului Ţării Crișurilor Oradea 

1021În Registrul de Pictură al M.T.C. figurează Anonim, Portretul lui Iosif al II-lea (în realitate 
Franz 1 Stephan, n.n. A.C.), ulei pe pânză, 1160x835mm, nesemnat, nedatat, Colecţia de Pictură 
universală a Muzeului Țării Crișurilor Oradea 

1022Georg Weikert (2), Cf. Dr. Georg Lechner, istoric de artă la Muzeul Belvedere Viena 

insignia regalia, aşezate pe o pernă din catifea roşie cu ciucur auriu: coroana 
Sfântului Imperiu Romano-German (aluzie la calitatea de împărat dobândită în 
1745), respectiv globul imperial. În fundal, în dreptul mesei-un pilastru canelat. 
Ineditul tabloului din Colecţia Muzeului Ţării Crişurilor constă în faptul că 
este una din puţinele lucrări în care acest împărat e reprezentat în uniformă de 
feldmareșal". Se ştie că împăratul a avut un rol relativ redus în exercitarea 
guvernării, lăsând în mâna soţiei sale chestiunile politice ale Imperiului; pasionat 
de ştiinţe şi arte, el a fondat prima şcoală vieneză de medicină, a pus bazele unor 
colecţii ale viitorului muzeu de ştiinţe ale naturii din Viena, respectiv ale grădinii 
zoologice din Schânbrunn (1752). Deşi nu a avut veleităţi de ordin militar, Maria 
Tereza, care dorea ca împăratul să fie mai aproape de ea, i-a susţinut în 1731 
numirea în funcţia de vicerege al Ungariei; cu toate că nu a fost încântat, Franz | 
Stephan a acceptat să participe la bătălia de la Pressburg (1732). Dintr-o gravură 
realizată după moartea împăratului (1769) de Jakob Mathias Schmutzer după Jean 
Etienne Liotard (1702-1789) rezultă că şi acesta din urmă l-a reprezentat pe Franz 
] Stephan în uniformă de felmareşal, într-un pastel datat 17622. 

Unul din cele mai interesante portrete din Colecţia Muzeului Țării 
Crişurilor este cel al împăratului Josifa! [1-lea (Fig. nr. 123)'%s. Acesta e reprezentat 
trei-sferturi, frontal, în prim-plan, cu capul uşor întors spre stânga, în uniforma 
albă de feldmareșal, cu nasturi rotunzi, aurii, tivită cu fir de aur pe margini şi la 
manşete. Haina lasă să se vadă o parte din vesta roşie cu tigheluri aurii, jaboul 
dantelat, pantalonii roşii şi sabia de la şold. Pe uniformă sunt vizibile decoraţiile 
din ţinuta obişnuită a împăratului, în dreapta pieptului-crucea Ordinului militar 
Maria Tereza”, cu inscripţia Fortitudine redată lizibil; sub ea se află steaua 
Ordinului Sfântul Ştefan'. Central, pe piept, deasupra eşarfei Ordinului militar 


1023Cf. Alexandru Sonoc, Muzeul Naţional Brukenthal Sibiu 

1024Maria Ordeanu, Catalogul portretelor familiei de Habsburg. Lucrări de grafică, p. 84-85, 
ilustraţia nr. 10, p. 103, în vol. Efigii imperiale habsburgice din Sibiu (coord. Al. Sonoc) 
1025Registrul de Pictură al M.T.C., Anonim, sec. XVIII, Portretul lui Iosif al II-lea, ulei pe pânză, 
1320x940mm, nesemnat, nedatat, restaurat Florian Heredea, Colecţia de Pictură universală a 
Muzeului Ţării Crișurilor Oradea 

1026Ordinul Militar Maria Terezia, cel mai înalt ordin al Imperiului Austriac, iar după instaurarea 
dualismului, al Imperiului Austro-Ungar; fondat la 18 iunie 1757 de împărăteasa Maria Terezia, 
în urma bătăliei de la Kolin în care armatele imperiale conduse de feldmareşalul Leopold Jozsef 
von Daun au învins armatele prusace comandate personal de regele Frederic al II-lea. Decorația, în 
formă de cruce albă, are în mijloc culorile Austriei, roşu-alb-roşu (pe orizontală), înconjurate de un 
inel emailat alb, pe care este gravată, cu aur, inscripţia latină FORTITVDINI (“Pentru vitejie”). Pe 
revers sunt gravate, cu aur, inițialele M.T.E (Maria Theresia Franciscus). Inscripţia este înconjurată 
de un inel emailat verde-smarald decorat cu frunze de laur http://fr.wikipedia.org/wiki/Ordre_ 
militaire_de_Marie-Th%C3%A9r%C3%A8se 

1027Ordinul Sf. Ștefan, ordin militar instituit în 1764 de împărăteasa Maria Tereza în onoarea 
regelui Ştefan 1 al Ungariei; destinat să recompenseze meritele civile. Nu se admiteau decât 

Maria Tereza, e redat colanul de aur al Ordinului Lâna de aur", având sub el 
colanul Ordinului Sfântul Ştefan. În mâna stânga, împăratul ţine un document, 
iar dreapta o sprijină pe abdomen sub veston. În fundal, de ambele părţi, e redată 
o draperie de culoare verde, ce descrie bucle specifice stilului Ludovic XVI, 
încadrând spre mijloc o coloană masivă de marmură bej ridicată pe o bază înaltă. 
În stânga compoziţiei, pe o masă stil Ludovic XVI*>, cu tăblie de marmură, sunt 
aşezate simbolurile imperiale, pe o pemă de catifea roşie cu ciucur auriu: coroana 
Sfântului Imperiu Romano-German, respectiv coroana regală maghiară. Deşi 
împăratul, aflat în conflict cu nobilimea maghiară din cauza politicii reformiste a 
refuzat să se încoroneze cu coroana Sfântului Ştefan, aceasta apare după 1780 între 
insignia regalia, când Iosif al II-lea a devenit oficial rege al Ungariei şi Boemiei 
şi a guvemat singur, după moartea mamei sale. Prezenţa coroanei regale maghiare 
este un indiciu al datării lucrării posterior morţii împărătesei Maria Tereza'%. 
Pema înaltă din catifea roşie, cu ciucur auriu apare, cu o tipologie asemănătoare 
şi în Portretul lui Franz Stephan din colecţia Muzeului Ţării Crişurilor, dar şi într- 
un portret al Mariei Tereza realizat de Martin Meytens cel Tânăr. 

La atmosfera barocă a portretului de aparat contribuie deopotrivă draperia 
de catifea verde cu ciucuri, dispusă în conformitate cu moda epocii, precum şi 


persoanele cu minim patru generaţii de nobleţe. Instituirea ordinului, accesibil nobilimii maghiare 
a fost o concesie menită să aplaneze tensiunile din provincii și a contribuit la promovarea poziţiei 
împărătesei ca regină a Ungariei. Iosif al II-lea a fost al doilea Mare Maestru al ordinului, după 
Maria Tereza. Insigna este o cruce verde emailată cu marginile de aur, surmontată de coroana 
Ungariei; pe scutul emailat roşu din centrul crucii e redată o cruce albă patriarhală ce derivă 
dintr-o coroană așezată pe o culme muntoasă emailată verde; crucea este flancată de literele M.T. 
în aur, iar întreaga imagine este înconjurată de o bandă albă cu inscripția Publicum Meritorum 
Praemium (Recunoştinţă publică celor eminenţi) . Un colier de aur era purtat pe gât şi umeri, având 
suspendată insigna Ordinului. Pentru ocazii normale și portul zilnic- o eșarfă purpurie, tivită cu 
verde, purtată peste umărul drept și extinsă până la şoldul stâng, semn distinctiv al Ordinului; 
o stea cu opt colțuri era purtată în partea stângă a pieptului (M. Cremene, Dicţionar inițiatic al 
Ordinelor cavalerești, Editura Universal Dalsi, 1998,p. 450-451) 

1028Ordinul Lâna de Aur, unul din cele mai vechi şi prestigioase ordine cavalerești, fondat în 
1429 de Filip cel Bun, duce de Burgundia (1396-1467). Rezervat membrilor familiilor regale și 
înaltei nobilimi în Austria, Franţa, Rusia, Anglia, etc. Emblema constă dintr-o pielicică de miel 
suspendată, transpusă în aur și adesea ornată cu pietre prețioase. Adesea, a fost folosită suspendată 
de pandantive în stiluri diverse, formate din trei pietre preţioase verticale, cea mai de jos fiind 
flancată de pietre prețioase dispuse sub formă de raze (reprezentând scânteile ce ies dintre două 
bucăţi de cremene, simbol al ducilor de Burgundia) http://hu.wikibooks.org/wiki/Heraldikai_ 
lexikon/Aranygyapjas_Rend 

1029Stilul Ludovic XVI acoperă un interval cronologic cuprins între anii 1770-1790 

1030 Coroana regală a Ungariei apare între insignia regalia ale lui Iosif al II-lea şi în gravura realizată 
de Johann Ernst Mansfeld, semnată și datată 1781, Apud M. Ordeanu, Catalogul portretelor familiei 
de Habsburg. Lucrări de grafică, în vol. Efigii imperiale habsburgice din Sibiu (coord. Al Sonoc), p. 
88; p. fig. nr. 14,p. 105 

piesele de mobilier cu decoraţii sculptate şi poleite: un fotoliu stil Ludovic XVI, 
decorat cu tipica frunză de acant şi cap de leu; un alt fotoliu tip bergere”", prevăzut 
cu motivul acvilei imperiale, ce ţine în gheare o ramură de măslin”*, o masă 
rectangulară cu placă de marmură verde, decorată cu triglife, frunze de acant şi o 
ghirlandă din frunze de laur specifică stilului zopf - emblemă a epocii iozefine'*». 
Elementele decorative trimit la inspiraţia directă din repertoriul antichităţii greco- 
romane, stimulată de descoperirile de la Herculanum şi Pompei (1748-1750). 
Prezente în repertoriul decorativ al monumentelor din epoca tereziană şi iozefină, 
inclusiv al edificiilor baroce din Oradea, aceste motive omamentale, redate cu 
realism şi minuţiozitate, conturează ambianța stilistică specifică domniei lui Iosif 
al II-lea. Eclectismul acestei etape de tranziţie, caracteristică ultimilor ani din 
domnia Mariei Tereza şi domniei lui Iosif al II-lea" este vizibil în coabitarea, 
într-o primă fază, a liniei drepte (masa cu tăblia de marmură) cu traseele în plin 
cintru (fotoliul bergere din fundal)". Decoraţiile tipice stilului Ludovic XVI 
(corespondentul stilului Zopf austriac), prezente la mobilierul pictat în tabloul 
orădean, pledează pentru atribuirea portretului doar împăratului Iosif al II-lea. În 
acest sens, sunt relevante elementele antichizante, de inspiraţie greaco-romană, 
ce conferă o eleganţă discretă pieselor de mobilier: canelurile de la piciorul 
drept al mesei, braţul fotoliului din prim-plan, sprijinit pe o consolă inversată, 
decorată cu frunză de acant'*, acvila ce tronează cu aripile deschise pe partea 
superioară a canapelei, respectiv omamentaţia mesei: frunze de acant în rânduri 
suprapuse, triglife decorate în interior cu frunze de acant, sugestia capitelului 
compozit, decorat cu tipica ghirlandă din frunze de laur dispusă în conformitate 


1031 Fotoliu specific stilului Ludovic XVI 

1032Simbol al Sfântului Imperiu Romano-German, acvila ce apare frecvent ca accesoriu al 
împăratului (pe monezile emise cu prilejul încoronării, în gravura lui Mansfeld etc.) 

1033Stilul zopf se dezvoltă ca variantă austriacă, specifică epocii iozefine a stilului Louis XVI; una 
din emblemaele sale este ghirlanda din frunze de laur cu o frumoasă atârnare liberă, în formă de 
buclă de draperie utilizată la decorația ușilor, ferestrelor, portalurilor, mobilierului (Apud Lucian 
Ivan, Ordinele de arhitectură și ornamente, Editura Macrosoft, Timişoara, 1997, p. 113-114. Înainte 
de a ajunge la o simplificare austeră, pe gustul împăratului, mobilierul austriac din epoca lui Iosif 
al II-lea îmbină elementele autohtone cu cele de influenţă franceză în interpretarea unui repertoriu 
ornamental inspirat din antichitatea greco-romană : meandre, frunză de acant, triglife, frunze de 
laur, ove, denticuli, panglici, ghirlande etc. 

1034Aceeaşi inspiraţie din antichitatea romană este vizibilă în Portretul ecvestru al lui Iosif al II-lea 
(1806) care-l asimilează cu împăratul roman Marcus Aurelius 

1035Marketa Theinhard, L art de L Europe Centrale, 2008, Paris, p. 260 

1036]. Justin Storck, Le Dicrionnaire Pratique de Menuiserie, Ebenisterie, Charpente, edition 
de 1900; Gisele Boulanger, art de reconnaitre les styles, 1960 ; M. Jallut, Histoire des styles 
decoratifs, 1966; E. Bayard, L art de reconnaitre les styles. Le style Louis XVI 

1037Acelaşi tip de suport e la modă în timpul domniei lui Ludovic al XV-lea(1715-1774); 
suporturile pentru braţ devin drepte la sfârşitul domniei lui Ludovic al XVI-lea (1774-1792) 

cu morfologia stilului zopf '%. La fel ca unul din portretele lui Iosif al II-lea din 
Colecţia Muzeului Brukenthal'%, execuţia pare fină în unele detalii şi stângace 
în altele, fiind însă remarcabile calităţile de portretist ale autorului, la fel ca 
extraodinara minuţiozitate şi autenticitate în descrierea detaliilor vestimentare, 
respectiv a decoraţiilor!*. Artistul redă cu realism şi spirit de observaţie trăsăturile 
nobile ale fizionomiei împăratului: faţa ovală, fruntea înaltă, nasul acvilin şi ochii 
de un albastru deschis- caracteristica sa cea mai definitorie. Lipsa perucii, calviţia 
accentuată sugerează o datare a tabloului în ultima parte a vieţii lui Iosif al II-lea 
(intervalul 1780-1790)'%:, când starea de sănătate a acestuia s-a înrăutățit vizibil. 
Chipul alungit al împăratului, arcadele marcate, corpul slăbit şi ţinuta forţată 
în care acesta pozează, sprijinindu-se de colţul mesei, reflectă profilul unui om 
suferind, fiind în acord cu caracterul bolnăvicios al împăratului!*? şi excluzând 
posibilitatea unui portret de tinereţe al lui Franz [1/1 al Austriei. Iosif al II-lea a fost 
devastat emoţional de moartea în 1763 a tinerei sale soţii, în urma unei epidemii 
de variolă, boală care i-a marcat şi lui trăsăturile, iar în 1770 unica sa fiică a 
murit de pleurezie. Amprenta bolilor fizice ale împăratului era deja vizibilă în 
1783, când acesta suferea de dureri de picioare, începuse să-i cadă părul din cauza 
erizipelului, iar “obrajii căzuţi îi accentuau faţa deja prelungă”'**. Un element 
definitoriu pentru ţinuta împăratului, ce apare frecvent în portretele de aparat 
realizate de artişti diferiţi îl constituie poziţia mâinii stângi, îndoite şi sprijinite 
sub veston!*. Acest stereotip convenţional în ţinuta corpului apare extrem de rar 


1038Reprezentarea consistentă a mobilierului specific stilului Louis XVI, alături de calviţia 
accentuată a împăratului pledează pentru o datare a lucrării în jurul anului 1785, corespunzătoare 
ultimilor ani de viaţă ai acestuia. 

1039Valentin Mureşan, Catalogul portretelor familiei de Habsburg din colecția muzeului naţional 
Brukenthal în vol. Efigii imperiale habsburgice din Sibiu (coord. Al .Sonoc), Sibiu, 2011, p. 32-33, 
il. nr. 7.3 

1040 Atribuiri: Garas Klâra aminteşte un portret al lui Iosifal II-lea, realizat pentru Casa Comitatului 
din Oradea de Joseph Hickel; Istoricul de artă Dr. Georg Lechner, curatorul colecţiei de artăbarocă 
de la Muzeul Belvedere din Viena consideră că portretele de împărați din Colecţia Muzeului Țării 
Crişurilor pot fi atribuite pictorului Georg Weikert (?). Acesta a trăit între 1745-1799, fiind unul 
din discipolii lui Martin Meytens cel Tânăr; a executat comenzi de portrete pentru Academia 
militară din Viena şi a realizat numeroase portrete reprezentative ale împăratului Iosif al II-lea 
1041 Posibil ca lucrarea să fi fost adusă cu ocazia vizitei lui Iosif [] la Oradea din anul 1786, întrucât 
portretul surprinde înrăutățirea condiţiei fizice a împăratului și este în concordanţă stilistică cu 
această perioadă 

1042 Conform Tamâs Alice, specialistă în artă decorativă la Muzeul Țării Crișurilor 

1043 Apud Andrew Wheatcroft, Habsburgii. Personificarea unui Imperiu, Editura Vivaldi, Bucureşti, 
2003, p. 373 

1044Împăratul pozează frecvent cu o mână ţinută îndoită sub veston într-o serie de portrete cu 
caracter oficial datorate lui Joseph Hickel, Georg Weikert, Andreas Wagner: Portretul lui Iosif al 
Il-lea (1780) atribuit lui Joseph Hickel din Colecţia Muzeului Belvedere, inv. nr. 4258 (atribuire Dr. 
Peter Wolf), vezi Elfriede Baum, Katalog des Osterreichischen Barockmuseums im unteren Belvedere 

în portretele altor împărați din dinastia de Habsburg, fiind însă curent în portretele 
lui losifal II-lea. Interesul acordat elementelor de scenografie barocă, detaliilor de 
vestimentaţie şi mobilier, alături de realismul fizionomic al portretului (tipologia 
nasului şi a gurii)'%5, respectiv fineţea cu care e sugerat jocul de lumini şi umbre 
face plauzibilă atribuirea lucrării lui Joseph Hickel (1736-1807). Director adjunct 
al Galeriei de Artă din Viena (1772) şi pictor oficial al curţii imperiale austriece 
din 1776, Hickel a fost între 1780-1790 (când poate fi datat portretul orădean) 
unul din cei mai căutaţi şi influenţi portretişti din Viena, realizând peste 3000 
de portrete, incluzând portrete ale familiei imperiale austriece (îndeosebi Iosif al 
II-lea); lucrările sale urmează tradiţia barocului târziu al lui Martin Meytens cel 
Tânăr'*. Importanţa portretului orădean este cu atât mai mare cu cât acesta este 
un document iconografic realist asupra înfăţişării împăratului în ultimii ani de 
viaţă. Artistul a îmbinat redarea minuțioasă a vestimentaţiei şi accesoriilor baroce 
cu chipul umanizat, marcat de boală şi suferinţă al lui Iosif al II-lea. Prin contrast, 
Portretul lui Iosif al II-lea (Fig. nr. 124) de pe medalionul unuia din sfeşnicele 
donate de Maria Tereza episcopului greco-catolic Moise Dragoş este mult mai 
convenţional. Aşa cum susţine istoricul de artă Nicolae Sabău, această imagine 
trimite la o tipologie popularizată de gravurile lui Emest Mansfeld. 

Portretul lui Leopold al II-lea (Fig. nr. 125) se detaşează pe un fundal 
neutru de culoare oliv. Împăratul este redat bust ca un bărbat de vârstă mijlocie cu 
perucă, îmbrăcat în uniformă albă de feldmareşal cu guler roşu. Pe piept, în dreapta 
poartă Ordinul militar Maria Tereza, sub care se vede Ordinul Sfântul Ștefan. Sub 
haină se văd eşarfele specifice celor două ordine şi un jabou de dantelă. Istoricul 
de artă, Dr. Georg Lechner de la Muzeul Belvedere din Viena susţine că portretul 
poate fi atribuit unui discipol din şcoala lui Joseph Hickel (1736-1807)'*. 

Datorate unor “mici maeştri” de şcoală austriacă, portretele imperiale 
din colecţia Muzeului Țării Crişurilor din Oradea sunt mărturia iconografică a 


in Wien, band 2, 1980, p.531; Schmitt-Vorster, Angelika, Pro Deo et Populo: Die Portrăts Josephs 
II (1765-1790): Untersuchungen zu Bestand, Ikonographie und Verbreitung des Kaiserbildnisses im 
Zeitalter der Aufklărung, Dissertation, Miinchen, Faculty of History and the Arts, 2005; Portretul 
lui Iosif al II-lea din colecţia Muzeului Bruckenthal (Efigii imperiale habsburgice din Sibiu...il. 7.2); 
Portretul lui Iosif al II-lea din Colecţia vicariatului ortodox sârb din Timişoara (Adriana Buzilă, 
Rodica Vârtaciu, Barocul în Banat, ...il. nr. 53) 

1045Mitteilungen der Osterreichischen Galerie, jg.36, 37, nr. 80/81, 1992/1993, il. nr. 38, p.69 
1046). Turner, The Dictionary of Art, vol XIV, Oxford, 1996, p. 508 

1047Registrul de Pictură al M.T.C., Anonim, Portretul lui Leopold al II-lea, ulei pe pânză, 700x556 
mm, nesemnat, nedatat, Colecţia de Pictură universală a Muzeului Țării Crişurilor Oradea 
1048Mitteilungen der Osterreichischen Galerie, jg.36, 37, nr. 80/81, 1992/1993, il. nr. 41, p.78; 
Această tipologie a împăratului redat bust cu aceeaşi vestimentaţie şi decoraţii apare şi în gravura 
realizată la Viena în 1790 de Jacob Adam (1748-1811) după lucrarea lui Kreutzinger Joseph (1750- 
1829) 

unei epoci în care genul portretistic servea la o adevărată punere în scenă, tipic 
barocă a persoanei de excepţie a suveranului. În lucrările analizate, scenografia 
de fundal recurge la accesorii caracteristice limbajului vizual baroc, ca draperia, 
coloana şi pilastrul canelat, masa- suport cu simbolurile imperiale. Acest gen 
de portret trebuia să acrediteze vizual în ochii supuşilor imaginea unei fiinţe 
idealizate, importante, putemice şi inaccesibile, sugerată, atât prin fastul 
veşmintelor şi bijuteriilor scumpe, cât şi prin etalarea simbolurilor imperiale, a 
ordinelor şi decoraţiilor militare. Agrementate de accesoriile specifice rangului 
imerial, portretele se disting prin atmosfera lor mai sobră, proprie barocului 
târziu clasicizant. Bustul împărătesei Maria Tereza şi Portretul lui Iosif al II- 
lea se remarcă prin extraordinara minuţiozitate şi pasiunea cu care artistul redă 
vestimentația, accesoriile şi piesele de mobilier. 


g.Un portret ecleziastic în stil baroc de la sfârșitul secolul al XVII-lea: 
Episcopul romano-catolic Augustin Benkovich (1681-1702) 


În Colecţia de pictură universală a Muzeului Ţării Crișurilor Oradea 
se află un portret inedit al episcopului Augustin Benkovich (Fig. nr. 126)'*%, în 
calitatea sa de prim reprezentant al episcopiei catolice restaurate de habsburgi, 
după îndelungata absenţă a epocii protestante. 

Mențţionat de Bunyitay Vincze ca fiind realizat spre sfârşitul secolului al 
XVII-lea, tabloul atestă intervalul orădean din viaţa episcopului (venit în oraş 
odată cu trupele habsburgice care asediau Cetatea în 1692). Din punct de vedere 
stilistic şi iconografic, tabloul ilustrează morfologia portretului reprezentativ 
baroc, de această dată în sfera ecleziastică. Benkovich'* e redat la ca un bărbat 
în vârstă, corespunzător etapei în care a preluat şi exercitat funcția episcopală 
la Oradea (1681-1702). Bunyitay Vincze face o distincţie între anii 1681-1692, 
corespunzători eforturilor austriece de preluare a oraşului Oradea, respectiv anii 
1692-1702, de când se poate vorbi de preluarea efectivă de către Benkovich a 
Episcopiei romano-catolice de Oradea. 

În tabloul din colecția Muzeului Ţării Crişurilor, episcopul apare redat în 


1049Registrul de Pictură al M.T.C., Anonim, sec. XVIII, Portretul lui Augustin Benkovich, ulei pe 
pânză, 950x750mm, nesemnat, nedatat, inscripţie cu caracter documentar în limba latină, la baza 
tabloului, Colecţia de pictură universală a Muzeului Ţării Crișurilor; aflat iniţial într-o stare rea 
de conservare, tabloul a fost restaurat de Florian Heredea; atribuit Şcolii austriece de la sf. sec. al 
XVII-lea, n.n. Agata Chifor 

1050Analiza vieţii, formaţiei teologice şi monahale, a activității şi etapelor carierei lui Benkovich, 
în relaţie cu Contrareforma, la Vegseo Tamâs, “Catholice Reformare”. Benkovich Agoston O. S. P 
P E. (Ordini San Paolo Primo Eremita, n. n.) Apostoli misszionărius, vâradi piispâk (1631-1702), 
Budapesta, Roma, 2007, Collectanea Vaticana, Hungariae, Classis II, tom 2 

prim-plan, cu mustață şi barbă alb-gri, pomeţii roşii, în veşminte din catifea verde 
turcoaz, cu nasturi roşii, surplis cu falduri din dantelă brodată'*', mâneci din dantelă 
brodată, tichie episcopală verde. Cu stânga, susține crucea colanului epicopal, 
decorat cu smaralde. Pe masa cu draperie roşie, din stânga tabloului, sunt redate 
alte două accesorii: Sf, Scriptură deschisă şi un document (aluzie la actul investirii 
sale ca episcop de către împăratul Leopold). În fundal, în spatele mesei, e redată 
mitra episcopală, decorată cu broderii din fir de aur şi pietre preţioase, precum şi 
mânerul cârjei episcopale, în forma unui vrej de acant cu pietre prețioase, pe un 
fundal neutru, verde închis. La baza lucrării e redată, cu litere de tipar, o inscripție 
în limba latină: “AUGUSTIN. EX NOBILIBUS BENKOVICS O. S. PAULI P. 
EREM. ALUM ROMAE IN COL. S. APOL. MISSION. APOST. VICARI. EPPI 
AGRIE IN PARTIB. RUTHEN. POSTEA ORDIN. GENER. TANDEM EPPUS 
VARAD. ET PRAEP. LELESZ. ANO 1681 REOCCUPAV. SEDEM VARADI 
ANO 1695 5 IUNI DECESSIT ANO 1702 AETAT 70 SEPULT. IBI APUD P. 
PAULIN. UJHELY. PENES. V. CSEPELINI IN TUMBA FERREA”. 

Inscripţia este o enumerare succintă, în spiritul specific epocii, a calităţii 
de nobil (nobilibus), însoțită de sugestia abreviată a calității sale de membru al 
Ordinului Sfântului Paul Eremitul (O. S. PAULI P. EREM)**, aluzii la studiile 
teologice ale tânărului călugăr paulin la Colegiul “Germanico et Hungarorum” 
din Roma (ALUM ROMAE)»**, la funcţia de “ misionar apostolic în cadrul 
vicariatului episcopal de Agria din zona rutenilor”"'**(MISSION. APOST. 
VICARI. EPPI AGRIE IN PARTIB. RUTHEN.)'s, ulterior prior general al 
Ordinului paulin (POSTEA ORDIN. GENER'5%), “concomitent episcop de 
Oradea şi Prepozit de Lelesz în 1681"”(TANDEM EPPUS VARAD. ET PRAEP. 


1051 Veşmânt liturgic catolic 

1052 Bunyitay Vincze, Mâlnăsi Odân, op-cit., p.144. Născut în 1632, originar dintr-o familie 
nobiliară din Nyitra-Apăti, dar atras de viața monahală, Benkovich a intrat la 20 de ani în Ordinul 
paulin (în anul 1652, după Schematismus Venerabilis Cleri Diocesis Magno Varadinensis pro Anno 
1830, Magno Varadinensis, p. 93), depunând jurămintele specifice ordinului, la data de 7 martie 
1653, la mănăstirea Wandorf, comitatul Sopron, în Ungaria 

1053 În anul 1654, după Schematismus Venerabilis Cleri Diocesis Magno Varadinensis pro Anno 
1830, Magno Varadinensis, p.93 

1054 vicar al paulinilor între 1669-1675 

1055După studiile la Roma, Benkovich a fost numit de Papă misionar în zona Ungvăr, iar 
ulterior abate al mănăstirii Ujhely din comitatul Zemplen, în perioada unor mari confruntări 
cu protestantismul (inclusiv mănăstirea de la Ujhely a fost asediată, iar colegul său Csepelleny 
Gyârgy a fost răpit şi martirizat. Amintirea tragicului eveniment l-a marcat pentru toată viața 
pe episcop, care a dorit să fie înmormântat alături de acesta, în cripta din Capela “Sfintei Cruci”, 
ridicată în onoarea lui Csepelleny de către Francisc Rackoczi. Capela se află pe latura sudică a 
Bisericii pauline de la Ujhely (la granița dintre Ungaria și Slovacia), adăpostind iniţial osemintele 
lui Csepelleny 

1056 Prior general al Ordinului paulin, între 1675-1681, Apud Vegseo Tamăs, op.cit. 

LELESZ. ANO 1681)'%, reocuparea scaunului episcopal de Oradea la 5 iunie 1695 
(REOCCUPAV. SEDEM VARADI ANO 1695 5 IUNI), decesul în Oradea în anul 
1702 la vârsta de 70 de ani (DECESSIT ANO 1702 AETAT 70) şi înmormântarea 
în localitatea Ujhely'**, în mormânt de fier, lângă paulinul Csepelini '***(SEPULT. 
IBI P. PAULIN. UJHELY. PENES. V. CSEPELINI IN TUMBA FERREA.). 

Inscripţia de pe tablou atestă deopotrivă, “reocuparea” de către Benkovich, 
la data de 5 iunie 1695 a sediului Episcopiei romano-catolice orădene. 

Vizând asemănarea fizionomică cu modelul, portretul realist al episcopului, 
redat în vârstă, cu mustață şi barbă lungă, poartă amprenta epocii dramatice 
traversate de oraș în perioada posterioară cuceririi habsburgice. Atenţia acordată 
de artist mâinilor, minuţiozitatea cu care sunt descrise detaliile de broderie 
ale surplisului din dantelă şi ale mânecilor, detaliile colanului, cârjei şi mitrei 
episcopale, cu sugestia texturii specifice mătăsii, firului de aur, pietrelor preţioase, 
luciul metalului, denotă măiestria unui artist din Şcoala austriacă. În maniera 
portretului reprezentativ baroc, tabloul îmbină simboluri cu semnificaţie spirituală 
(crucea, Biblia) cu cele specifice autorității temporale, rangului ecleziastic, sugerat 
prin mitra şi cârja episcopală. 

Realismul și impresia de autenticitate a fizionomiei denotă faptul că 
episcopul a pozat pentru tablou. Inscripția în limba latină înregistrează şi anul 
decesului (1702), ceea ce confirmă că inscripţia sau partea finală a acesteia a fost 
adăugată după moartea episcopului, fiind posterioară picturii propriu-zise. 

Inscripţia atestă funcţiile deținute de Benkovich în calitatea de membru, 
vicar apostolic şi prior general al Ordinului “Sfântul Paul Eremitul”. Textul face 
o distincţie între anul investirii în funcţia episcopală orădeană de către împărat 
(prin decretul din 1681) şi anul 1695, ca dată a “reocupării” (preluării) efective 
a sediului'%0, Asemenea unui epitaf, inscripţia consemnează momentul decesului 
şi al înmormântării episcopului în localitatea Ujhelyi (Nordul Ungariei, la granița 


1057 La 28 decembrie 1681, în ultimele zile ale Dietei din Soprân, împăratul Leopold l-a numit 
pe Benkovich, episcop de Oradea şi prepozit de Lelesz, Apud Bunyitay Vincze, A mai Nagyvârad 
megalapităsa, 1885, p. 9; Vegseo Tamăs, op.cit. p. 277 

1058 Localitate în comitatul maghiar Borsod-Abauj-Zemplen, în nordul Ungariei, la granița cu 
Slovacia 

1059 Originar din Nyitra (Slovacia), episcopul Benkovich şi-a dorit să fie înmormântat în Biserica 
paulinilor din Satoraljijhely, alături de călugărul paulin misionar Csepelleny Gyârgy, coleg, de-al 
său în cadrul Ordinului paulin, martirizat de protestanți, la Mezâkâvesd, în Ungaria, la data de 
24 mai 1674. Conform relatărilor din epocă, martiriul său a fost însoțit de “semne miraculoase, 
mormântul său devenind un loc de pelerinaj 

1060 “Augustinus Benkovich antea generalis Ordinis Paulinorm dein episcopus Varadinensis, 
recepto a Turcis Varadinoanno 1697..” (Apud Szirmay, Antal, Notitia topographica, politica 
inclyti comitatus Zempleniensis per Antonium Szirmai, Buda, Typis Regiae Universitatis Pestanae, 
1805) 

cu Slovacia), în mormânt de tip criptă (tumba ferrea), după (lângă) Csepellini 
(Gyărgy, n. n.), fost coleg al său în cadrul Ordinului paulin, ale cărui reguli aspre 
le-a împărtăşit şi Benkovich în etapa formaţiei sale monastice. 

O parte din formulările inscripţiei de la baza tabloului sunt reluate pe un 
document scris ataşat acestuia (Fig. nr. 126.a):“Augustinus e Nobilibus Benkovich 
Ord. S. Pauli I. Erem. Generalis ac Praepositus S. Crucis de Lelesz, Vicarius Eppi 
Agriensis in partibus Ruthenorum Episcopus Magno Varadinensis ab anno 1682- 
1701. Sedem Eppalem cum Perpetui ac Supremi Comitis Bihariensis dignitate 
Praedecessoribus suis eppis Varadinensibus a Divis Regibus concessa, Leopoldi 
Magni Imperatoris et Regis providentia recuparavit. Obiit anno 1701. Aetatis 70. 
Sepultus apud P.P. Paulinos in Ujhely in tumba ferrea”. 

Comparând cele două inscripţii, se poate constata repetarea unor 
formule, consacrate şi în Şematismele Episcopiei romano-catolice de Oradea, ca 
“Augustinus e Nobilibus Benkovich”, “Ord. S. Pauli I. Erem. Generalis” (prior 
general al Ordinului Sfântului Paul Eremitul), prepozit de Lelesz, vicar episcopal 
de Agria în zona rutenilor (“Vicarius Eppi Agriensis in partibus Ruthenorum”), 
episcop de Oradea între anii 1682-1701(“Episcopus Magno Varadinensis ab 
anno 1682-1701”). În continuare, documentul se referă la recuperarea, atestată 
documentar, prin decretul împăratului habsburg Leopold, a Episcopiei romano- 
catolice de Oradea, concomitent cu funcția de comite suprem al comitatului 
Bihor (““Sedem Eppalem cum Perpetui ac Supremi Comitis Bihariensis dignitate 
Praedecessoribus suis eppis Varadinensibus a Divis Regibus concessa, Leopoldi 
Magni Imperatoris et Regis providentia recuparavit”). Spre deosebire de inscripţia 
de la baza tabloului, în document se menţionează că episcopul era decedat în anul 
1701 (“Obiit anno 1701”)'%, fiind înmormântat în cripta paulinilor de la Ujhsly. 

Bunyitay Vincze, în paginile consacrate episcopului Benkovich, confirmă 
autenticitatea tabloului, pentru realizarea căruia pictorul a venit la Oradea, 
susținând că nu se poate stabili cu precizie dacă tabloul a fost realizat la Viena sau 
este creaţia lui Mediczky'*. EI afirmă că e vorba de o lucrare în care episcopul 
e redat ca un “bărbat slab, cu părul cenușiu, mustață şi barbă, cu reverenda pe 
umeri, colan episcopal cu cruce la gât, cu chipul dezvăluind voinţă şi însufleţire, 
expresia de atenţie şi concentrare a feţei sale, amintind de figura celor mai buni 
diplomaţi”. În lucrarea A mai Nagyvârad megalapităsa, apărută în 1885, Bunyitay 
Vincze susține că portretul reprezentativ, cunoscut în epocă al episcopului, ar fi 
fost realizat în perioada corespunzătoare asediului Cetăţii Oradea (1692), când 
episcopul avea 60 de ani '*, informaţie care atestă proveniența tabloului din 


1061Probabil o transcriere greşită, ulterioară, când nu se mai știa exact anul decesului, cu atât mai 
mult cu cât episcopul nu a fost înmormântat la Oradea 

1062 Bunyitay Vincze, Mâlnăsi Odân, op. cit, p. 190 

1063 Bunyitay Vincze, A mai Nagyvârad megalapităsa, 1885, p. 10 

ultimul deceniu al secolului al XVII-lea. 


h.Portretul nobilului Demetrius Poynar (prima jumătate a secolului al XIX- 
lea). Realităţi medievale şi reminiscenţe baroce 


Portretizat într-o inedită lucrare, databilă în prima jumătate a secolului al 
XIX-lea din Colecţia de pictură universală a Muzeului Ţării Crişurilor Oradea 
(Fig. nr. 127), Demetrius Poynar este personajul menţionat ca locuitor în Oradea 
în schiţa lui Laurenţiu Paszner, la numărul 83, pe malul drept al Peţei. 

Relevanţa tabloului din colecţia muzeului orădean rezultă din originalitatea 
temei, unică în iconografia portretului reprezentativ, prin ideea de a transpune 
pictural un document privilegial de înnobilare, din categoria celor elaborate 
de oficialități în perioada posterioară instituirii dominaţiei Regatului Maghiar 
medieval în Transilvania. 

Tabloulatestă iconograficrealitatea unei familii mixte, înnobilate în virtutea 
serviciilor aduse pe lângă Cetatea Oradea, care a trebuit să depună mari eforturi 
în vederea recunoaşterii de oficialități a statutului său nobiliar. În documentele de 
inventariere a familiilor nobiliare din Bihor, reprezentanţii familiei Poynar apar 
extrem de rar, fapt explicabil prin recunoaşterea de-abia în 1804 a titlului nobiliar, 
eveniment atestat documentar în Registrul de evidenţă al Nobililor din Comitatul 
Bihor pe anul 1817 (Arh. Stat Oradea): “Poynâr nemzetsâg (“neamul”, “clanul” 
Poynar), Oradea (lanosda, Aleşd), 1804”'**:, respectiv într-o inscripţie referitoare la 
activitatea congregaţiilor comitatului Bihor, în domeniul recunoaşterii nobilităţii: 
“Pro meritis nobilitates Demetrii Pojnar M(agno). Varadiensis authenticata 
dignitatis 1800” (probabil transcriere greşită, în loc de 1804, n. n. A.C.)'%. 

Tabloul din Colecţia muzeului orădean este un document iconografic, unic 
Şi inedit în felul său, prin faptul că imortalizează, în spiritul portretului reprezentativ 
baroc, evenimentul, important pentru respectiva familie, al recunoaşterii de 
către împăratul austriac a statutului nobiliar. În acelaşi timp, tabloul atestă 
realitatea transivăneană a documentelor privilegiale de înnobilare ca o condiţie 
indispensabilă a accederii la un statut social recunoscut oficial, respectiv la dreptul 
de a reprezenta revendicările respectivei naţiuni sau confesiuni'€. 


1064 Arhivele Statului Oradea, Prefectura Judeţului Bihor, Ds. nr. 599, fila 120, Registrul de evidenţă 
al nobililor din Comitatul Bihor, fila 80 

1065Arhivele Statului Oradea, Prefectura Județului Bihor, rola 18, Index alfabetic al activităților 
emise în adunarea generală privind nobilitatea, fila 107 

1066Registrul de Pictură al M.T-C., Portretul nobilului Demetrius Poynar, prima jumătate 
a secolului al XIX-lea (datare A. C.), ulei pe pânză, 960x680mm, inscripţie în limba latină 
pe documentul privilegial reprezentat în tablou, Colecţia de pictură universală a Muzeului 
Țării Crișurilor Oradea, restaurat Gheorghe Gherman 

Demetrius Pojnar (portretizat la varsta de 53 de ani, conform documentului 
privilegial pictat pe care-l arată ostentativ privitorului tabloului) e redat central şi 
frontal în prim- planul imaginii, îmbrăcat în costum de oştean maghiar, de culoare 
verde închis, prevăzută cu găitane, guler înalt şi manşete din blană de miel. Pe 
degetul mic de la mâna dreaptă, personajul poartă inel roşu cu sigiliu, atributul său 
de mic nobil, iar cu cealaltă mână indică spre documentul privilegial pictat, cu text 
în limba latină prin care se recunoştea titlul nobiliar pentru el şi membrii familiei 
sale. Pe documentul pictat în tablou (un element inedit în iconografia portretului 
reprezentativ) este redat în detaliu inclusiv blazonul familiei Pojnar!'*”, atestat încă 
din 1655 pentru un strămoş al personajului (Poynar P. Pâl, cu funcţia de căpitan 
al Cetăţii Szecseny din Ungaria, comitatul Nâgrâd, Fig. nr. 128). Identitatea 
dintre blazonul pictat în tablou şi cel al al căpitanilor Cetăţii Szecheny (comitatul 
Nâgrâd din Ungaria) confirmă faptul că e vorba de descendenţii aceleiaşi familii 
nobiliare, stabilite prin 1750 la lanoşda în Bihor, iar ulterior şi în Oradea». 

Blazonul pictat minuţios, în spiritul autenticității documentare, atestă 
descendența lui Demetrius Poynar dintr-o famile nobiliară venită din Ungaria, 
unde probabil fusese înnobilată în virtutea unor “fidele servicii” militare!**. Pe de 
altă parte, personajul portretizat poartă şi o căciulă din blană de miel, specifică 
ambianţei etnice româneşti în mijlocul căreia familia Poynar s-a stabilit prin 1750 
şi unde a continuat să exercite atribuţiunile militare similare cu cele ale înaintaşilor 
săi (fără îndoială că pe lângă Cetatea Oradea). 

Deşi realizat tardiv (prima jumătate a secolului al XIX-lea), probabil de 
un artist din şcoala transilvăneană locală, tabloul reeditează iconografic ipostaze 
specifice portretului reprezentativ baroc din secolul al X VIII-lea, pe care artistul 
le-a avut în faţă ca model: poza frontală a personajului, accentul asupra detaliilor 
vestimentare şi accesoriilor specifice funcţiei exercitate: spadă la şold, căciula din 
blană de miel (care înlocuieşte căciula cu pană din blazonul familial), tunica cu 
găitane, documentul privilegial cu inscripţie în limba latină (frecvent în portretele 
baroce), inelul cu sigiliu, motivul baroc al draperiei din fundal. 

Textul inscripţiei, în limba latină, transcris cu atenție în documentul 
pictat din tablou, reflectă pasiunea specific barocă pentru inscripţiile latine, 
cu rol de adeverire şi imortalizare a unor evenimente familiale importante în 
memoria colectivă a urmaşilor acesteia: “PER MULTOS ANOS DESOLATAM 
NOBILEM FAMILIAM POJNAR RECUPERAVIT A S.C.R.A.M. FRANCISCO 


1067Borovsky Samu, Bihar vârmegye €s Nagyvărad (Comitatul Bihor și Oradea), 1901, p. 
642 

1068 Ibidem 

1069 loan Aurel Pop, Transilvania în secolul al XIV-lea și prima jumătate a secolului al XV-lea 
(1300-1456), în Istoria Transilvaniei (coord. Acad. loan Aurel Pop, Thomas Nagler), Centrul de 
Studii Transilvane, Cluj-Napoca, 2005, vol I, p. 247-298 

II DEMETRIUS POJNAR ANO 1804 ETATIS SUAE 53 & PER L GOTUM 
BIHARIENSEM PUBLICARI FECIT SUB GENERALI CONGREGATIONE 
6 APRIL MENSIS DIE & ANO SUPRAAMEMORATO CELEBRATA”. 
Inscripţia este o mărturie asupra vicisitudinilor întâmpinate de familia Poynar 
în recunoaşterea calităţii sale nobiliare (în schimbul serviciilor militare): “După 
mulţi ani părăsita familie nobilă Poynar şi-a redobândit prin Sacra Coroană Regală 
a Maiestăţii Sale Francisc [1% în anul 1804 (pentru) Demetrius Poynar, în vârstă 
de 53 de ani. Făcut public în congregația generală din ziua a 6-a a lunii aprilie, 
desfășurată în anul mai sus amintit”. 

Asemenea unor ferestre deschise spre trecutul îndepărtat, cele două 
portrete, originale din punct de vedere iconografic, cu reminiscenţe şi tipologii 
specifice barocului, invită privitorul să perceapă vizual un întreg univers de 
simboluri şi realități social-politice, etnice, confesionale, definitorii pentru 
mentalitatea personajelor şi ambianța epocilor pe care acestea le întruchipează 
simbolic. 


1070 Francisc II, probabil pentru a-l deosebi de Francisc 1 (Franz Stephan I de Lorena, soțul 
împărătesei Maria Tereza, care a guvernat mai degrabă formal între 1740-1765, în umbra acesteia). 
Din cauza acestui fapt împăratul menţionat în document e cunoscut şi ca Francisc 1 (Franz 1), 
împărat al Sfântului Imperiu Roman de neam German și ulterior al Austriei (1804-1835). La 11 
august 1804 sedeclară împărat ereditar al Austriei, iar la 6 august 1806, în urma creării Confederaţiei 
renane și dispariţiei Sfântului Imperiu Roman, renunţă la titlul de împărat romano-german luând 

i. Limbajul secret al unor picturi cu caracter profan din Școala flamando- 
olandeză, realizate de Pieter Boel şi Peter Veredael, a doua jumătate a 
secolului al XVII-lea 

Indiferent dacă e vorba de tablouri cu tematică religioasă sau de lucrări cu 
caracter profan (naturi statice, teme de gen), picturile din Școala flamandoolandeză 
se remarcă prin complexitatea semnificaţiilor simbolico-alegorice'”. În secolul al 
XVII-lea în Ţările de Jos au cunoscut o amplă dezvoltare două din domeniile 
cele mai bine reprezentate ale artei baroce laice din secolul al X VII-lea: natura 
statică şi tabloul de moravuri, înţelese ca genuri autonome, de sine stătătoare. În 
condiţiile în care laicizarea accentuată a societăţii şi impactul Reformei determină 
scăderea interesului pentru pictura religioasă tradiţională, genurile picturale noi, 
prin excelenţă realiste se substituie temelor religioase, 
preluând funcţia educativă, moralizatoare şi simbolică a acestora. Aparent laice, 
naturile statice şi temele de gen din Ţările de Jos surprind prin multitudinea 
implicaţiilor simbolice, ce trimit la o viziune tipic protestantă asupra sensului 
vieţii, păcatului sau viciului. Ambele genuri se definesc printr-o extraordinară 
minuţiozitate a detaliilor, deosebit de realiste, dar şi o multitudine de simboluri 
proprii limbajului secret al artistului, care reflectau gusturile comanditarului 
burghez protestant. Gustul pentru alegorie, specific unui secol sensibil la aluzii 
simbolice se afirmă plenar şi în cadrul temelor realiste din barocul neerlandez, 
artistul conferind fiecărui element o semnificaţie ce trece dincolo de concretul 
reprezentării. Astfel, în barocul flamando-olandez toate obiectele neînsufleţite, 
fructele şi legumele, florile, păsările, animalele, insectele şi alimentele sunt 
elementele-cheie ale unui limbaj codificat, cu implicaţii religioase, morale, 
existenţiale. Aşa cum consideră John Rupert Martin, natura statică barocă, 
indiferent dacă e reprezentată prin flori, alimente sau obiecte comune, face un 
apel nemijlocit şi puternic la simţuri””?. De fiecare dată însă, prezenţa elementelor 
cu caracter simbolic face ca mesajul tabloului să devină mult mai complex decât 
ar părea la prima vedere. 

Dezvoltată ca gen autonom în secolul al XVII-lea, natura statică 

flamando-olandeză s-a constituit ca una din temele cele mai reprezentative ale 


numele de Francisc | (Franz 1), https://ro.wikipedia.org/wiki/L.istYoC4%83_de monarhi ai_ 
Austriei 

1071 Pentru problematica picturii fla mando-olandeze, vezi: Valentin Mureşan, Consideraţii privind 
scena de gen în pictura germană și austriacă din secolele XVII-XVIII în Muzeul Brukenthal, în Ars 
Transilvaniae (red. Acad. Marius Porumb), VII, Editura Academiei Române, Bucureşti, 1997, 
p.177-189; Al. Lungu, Stilleven. Viaţa în nemișcare și simbolica ei: cercetare asupra naturii statice 
flamande din colecția Galeriei Brukenthal, Cluj- Napoca, 1998; O. K. Velmans, Le monde sur un 
plateau, Paris, 2009 

1072 John Rupert Martin, Barocul, Editura Meridiane, 1977, p. 87 

barocului din Țările de Jos, individualizându-se prin complexitatea şi diversitatea 
simbolurilor. În condiţiile laicizării accentuate a societăţii occidentale, dar şi a 
impactului Reformei, natura statică, a exercitat, alături de scena de gen, o funcţie 
educativ-moralizatoare. Din punct de vedere al stilului, natura statică flamandă 
a fost marcată de maniera lui Rubens (1577-1640), pictor ce a avut numeroşi 
discipoli şi continuatori. Sub influenţa sa, Frans Snyders (1579-1657) a creat 
o nouă temă a naturii moarte, genul animalier, pe care l-a asociat fructelor şi 
legumelor, elaborând un stil unic definit prin decorativism şi supraîncărcarea 
barocă a compoziţiei. Frans Snyders a fost principalul reprezentant naturii statice 
opulente şi decorative ce îmbină aleatoriu fructe, alimente, vânat şi obiecte, gen 
ilustrat deopotrivă de Jan Fyt (1611-1661) şi Pieter Boel (1622-1674), alţi doi 
celebri creatori de naturi statice şi scene animaliere. 

Aparent profane, naturile statice din Ţările de Jos surprind prin multitudinea 
implicaţiilor simbolice, ce trimit la o viziune moralizatoare, tipică barocului din 
acest spaţiu cultural'*>. Lucrările se remarcă printr-o extraordinară minuţiozitate a 
detaliilor, deosebit de realiste, dar şi o multitudine de simboluri proprii limbajului 
secret al artistului. Pasiunea pentru simboluri şi semnificaţii ascunse este specifică 
barocului în general, artistul profan sau religios conferind fiecărui element o 
semnificaţie ce trece dincolo de concretul reprezentării. Din acest punct de 
vedere, în natura statică flamando-olandeză toate obiectele neînsufleţite, fructele 
şi legumele, florile, păsările, animalele, insectele şi alimentele sunt elementele- 
cheie ale unui limbaj codificat cu implicaţii religioase, morale, existenţiale. 
Aşa cum consideră John Rupert Martin, natura statică barocă, indiferent dacă e 
reprezentată prin flori, alimente sau obiecte comune, face un apel nemijlocit şi 
putemic la simţuri. Prezenţa elementelor cu caracter simbolic face ca mesajul 
tabloului să devină mult mai complex decât ar părea la prima vedere. 

Tema Vanității, dezvoltată în secolul al XVII-lea ca gen particular al 
naturii statice flamando-olandeze ocupă un loc privilegiat prin componenta sa 
alegorică'*. Apărute mai întâi în Olanda la începutul secolului al XVII-lea, foarte 
răspândite în epoca barocului, Vanirăţile aveau menirea de a aminti privitorului 
vremelnicia vieţii şi caracterul iluzoriu al plăcerilor, bogăției, puterii şi chiar 
al cunoaşterii, raportate la efemeritatea şi fragilitatea vieţii. Genul a fost foarte 
apreciat, atât de calviniştii olandezi, cât şi de catolici, dezvoltându-se mai ales în 


1073 Studiul a fost publicat într-o altă variantă: Agata Chifor, Limbajul secret al picturilor Școlii 
flamando-olandeze din Colecţia Muzeului Țării Crișurilor, în Ars Transsilvaniae, XXII, Institutul 
de Arheologie şi Istoria Artei Cluj-Napoca, Editura Academiei Române, Bucureşti, 2012, p. 79-94, 
natura statică din Colecţia Muzeului Ţării Crişurilor fiind atribuită Şcolii lui Frans Snyders. După 
ultimele cercetări, lucrarea poate fi atribuită pictorului flamand Peter Boel (1622-1674), unul din 
cei mai mari pictori animalieri din Şcoala lui Frans Snyders (1579-1657) 

1074 Vanitas în lat.= deşertăciune, aparenţă, zădărnicie, inutilitate, falsitate, înșelăciune 

Olanda, Flandra şi Franţa. Uneori ele ilustrează în manieră simbolică Cele cinci 
simțuri, respectiv opoziţia dintre Virtuţi şi Vicii. 

Elementele componente ale naturii statice de tip Vanitas puneau accent 
pe aspectul perisabil al existenţei sau condamnau, prin intermediul unor obiecte 
simbolice, ataşamentul faţă de bunuri materiale, putere, faimă şi bogăţie. 
Frecvent, ele asociază simboluri ale activităţilor umane şi plăcerilor cu simboluri 
ale ireversibilităţii timpului şi ale morţii. În acest sens, craniul uman, orologiul, 
florile rupte, fructele, lumânarea aprinsă amintesc de fragilitatea vieţii umane; 
cartea, globul pământesc, hărţile, instrumentele muzicale simbolizează vanitatea 
cunoaşterii şi a faimei. Bijuteriile, monedele, obiectele de aur sunt o aluzie 
lavanitatea bogăției; cărţile de joc şi alimentele simbolizează vanitatea plăcerilor. 
Acestea sunt asociate uneori cu simboluri creştine ale învierii şi vieţii eterne: 
vinul, strugurii, pâinea, cu accepţia lor euharistică, fluturele ca aluzie la sufletul 
nemuritor. În general, mesele încărcate de bunătăţi conţineau atenţionări asupra 
pericolului reprezentat de tentaţia lăcomiei sau ataşamentul excesiv faţă de 
lucruri, bunuri şi plăceri. Tema Vanizăţii, dezvoltată în secolul al XVII-lea ca gen 
particular al naturii statice, ocupă un loc privilegiat prin componenta sa alegorică. 
Vanităţile dezvoltă tema biblică a deşertăciunii tuturor plăcerilor şi ataşamentelor 
umane raportate la efemeritatea și fragilitatea vieţii. În acest sens, elementele 
constitutive ale naturii statice de tip Vanitas puneau accent pe aspectul perisabil 
şi destructibil al existenţei sau condamnau în manieră simbolică-alegorică, 
ataşamentul faţă de bunuri materiale, putere, faimă şi bogăţie. Opulenţa exotică, 
ce caracterizează mesele pictate reflectă o realitate a epocii, în care comanditarul 
de origine burgheză beneficia adesea de prosperitate comercială. Mesele pline 
de bunătăţi, compoziţiile cu flori şi fructe exotice erau un indiciu al bunăstării 
materiale, dar în acelaşi timp ele conţineau atenţionări simbolice, aluzive asupra 
pericolului reprezentat de exces, de tentaţia lăcomiei sau ataşamentul excesiv faţă 
de lucruri, bunuri şi plăceri. Ele corespundeau şi unui nou tip de religiozitate 
urbană, specifică unor comanditari pragmatici, recent îmbogăţiţi în urma implicării 
în activităţi comerciale profitabile. 

Dacă cele mai multe lucrări profane sunt alegorii pe tema Vanizăţii, a vieţii 
efemere (memento mori), altele ilustrează în manieră simbolică Cele cinci simţuri, 
Cele patru elemente ale Naturii, Cele şapte păcate, respectiv opoziţia dintre Virtuți 
şi Vicii. Constituită în aceeaşi perioadă ca temă prin excelenţă naturalistă, scena 
de gen flamando-olandeză a fost considerată o culme a naturalismului baroc, 
cunoscând o deosebită înflorire în Olanda. Sub influenţa protestantismului în 
varianta calvinistă, atât naturile moarte, cât şi scenele de gen conţineau frecvent 
un mesaj biblic concentrat într-o compoziţie cu caracter simbolic. 

Marcată de maniera lui Rubens, pictor ce a avut numeroşi discipoli şi 
continuatori, natura statică flamandă de tip Vaniras este este reprezentată în 

Colecţia Muzeului Ţării Crişurilor printr-o excepţională lucrare. Tabloul a fost 
atribuit de istoricii de artă Dr. Alexandru Avram şi Dr. Maria Zintz, Școlii lui 
Frans Snyders. 

În urma ultimelor cercetări, considerăm că lucrarea poate fi atribuită 
artistului Pieter Boel (1622-1674), unul din cei mai mari pictori animalieri din 
Școala lui Frans Snyders (1579-1657). În dicționarele de pictori din secolul 
al XIX-lea (cu valoare documentară) acesta este considerat discipol şi imitator 
al lui Snyders”” şi “un excelent pictor de animale, păsări, flori, fructe"'%. Se 
menționează că a pictat cu plăcere iepuri, potâmnichi şi câini de vânătoare, toate 
aceste elemente fiind asociate şi în tabloul din colecţia Muzeului Țării Crişurilor. 
Sub acest aspect el este considerat deopotrivă, continuatorul direct al lui Jan 
Fyt!%%, pictor care excela în redarea penajului păsărilor şi a blănii animalelor. Jan 
Fyt, la fel ca şi Peter Boel, a pictat cu pasiune naturi statice cu vânat, îndeosebi 
potârnichi, iepuri şi câini, pe care îi reda cu mare precizie şi un extraordinar 
naturalism!'%. 

Provenit dintr-o famile de gravori'*!, Pieter Boel s-a format ca artist în 
atelierul pictorilor Jan Fyt (1611-1661)'% şi Frans Snyders (1579-1657)'%, renumiţi 


1075Există diferenţe în dicționarele vechi, în ceea ce priveşte anii între care a trăit artistul: Boel 
Peter(1626-1680), la JamesR. Hobbes, The Picture collector's manual. Being a Dictionar y of Painters, 
I, Londra, 1849, p. 20; Boel Peter (1624-1680), la Theodore Guedy, Nouveau Dictionnaire des 
Peintres anciens et contemporains, Paris, 1882, p. 82; Pieter Boel (1622-1674), la Robert Genaille, 
Enciclopedia picturii flamande și olandeze, Editura Meridiane, 1975, p. 22 ; Pieter Boel (1622-1674), 
în Arnout Balis, Boel Pieter, în The Dictionary of Art, vol. IV, 1996,p.221-222 

1076Charles Sterling, Natura moartă. Din antichitate până în zilele noastre, 1970, p. 72-73; P. 
Cabanne, Dictionnaire des arts, Paris, 2000, p. 932; H. Bauer, A. Prater, Painting of the Baroque, 
Taschen 1997, p. 155, S. Marta, Pinacoteca Brukenthal, Pictura flamandă și olandeză, 2004, p. 12; 
Hairs, Marie-Louise, Snijders, Frans în Dictionnaire des Peintres belges, Belgian Art Links and Tools 
1077Theodore Guedy, Nouveau Dictionnaire des Peintres anciens et contemporains, Paris, 1882, p. 
132 

1078James R. Hobbes, The Picture collectors manual. Being a Dictionary of Painters, I, Londra, 
1849, p. 20 

1079 Robert Genaille, Enciclopedia picturii flamande și olandeze, Editura Meridiane, 1975, p. 
22 

1080 Theodore Guedy, Nouveau Dictionnaire des Peintres anciens et contemporains, Paris,1882, p. 
145; James R. Hobbes, The Picture collectors manual. Being a Dictionary of Painters, |, Londra, 
1849, p.94 

1081 https://nl.wikipedia.org/wiki/Pieter_Boel 

1082 Arnout Balis, Fyt Jan, în The Dictionary of Art (ed. ]. Turner), vol. XI, p. 871-872 

1083 Sub influenţa lui Rubens, Snyders a creat o nouă temă a naturii moarte, genul animalier, 
pe care l-a asociat fructelor şi legumelor, elaborând un stil unic definit prin decorativism şi 
supraîncărcarea barocă a compoziţiei. Frans Snyders a fost principalul reprezentant al unei naturi 
moarte opulente şi decorative ce îmbină aleatoriu fructe, alimente, vânat şi obiecte Ch. Sterling, 
Natura moartă. Din antichitate până în zilele noastre, 1970, p. 72-73; P. Cabanne, Dictionnaire des 

creatori de naturi statice cu vânat. Amândoi sunt consideraţi a fi mentorii săi, 
alături de pictorul animalier Giovanni Benedetto Castiglione din Genova'*, cu al 
cărui stil s-a familiarizat între anii 1647-1649*%5, în perioada călătoriei de studiu 
în Italia. În 1650 e menţionat ca maestru al ghildei Sfântul Luca a pictorilor din 
Anvers. Şi-a creat o bună reputaţie ca autor de naturi statice şi scene sale de 
vânătoare ce amintesc de stilul maeştrilor săi. 

În 1668 s-a stabilit la Paris, unde a lucrat alături de alţi artişti flamanzi sub 
coordonarea lui Charles le Brun, realizând cartoane pentru atelierele regale de 
tapiserie. Îşi creează aici o bună reputaţie ca pictor animalier, autor al desenelor 
şi picturilor ce redau păsări şi animale din menajeria lui Ludovic al XIV-lea. Se 
spune că a revoluţionat genul animalier; spre deosebire de înaintaşii săi, care 
făceau picturi cu caracter static după animale împăiate, el e unul dintre primii 
pictori care au schiţat pe viu o multitudine de animale de companie sau exotice. 
Redate cu autenticitate şi realism, în ipostaze naturale, ele au servit ca model, atât 
pentru animalele din tapiseriile regale, cât şi pentru picturile proprii, reprezentând 
naturi statice. Adesea de tip Vaniras, acestea se individualizează prin realism şi 
spirit de observaţie, capacitatea de descriere fidelă, minuțioasă şi naturalistă atât 
a obiectelor, fructelor, florilor, cât şi păsărilor şi animalelor. Sugestia cvasi-tactilă 
a penajului păsărilor vânate, respectiv a blănii animalelor a devenit o emblemă a 
stilului său (detaliul animalier din tabloul orădean este redat identic într-o lucrare 
de Pieter Boel, transpusă şi în gravură, ce asociază iepurele vânat, atârnat de un 
picior, cu un ogar şi nişte păsări). Această trăsătură este explicabilă prin faptul că 
artistul a urmat în mare măsură stilul maestrului său Jan Fyt. 

Compoziţie tipic barocă cu fructe, vânat şi animale, natura statică 
din colecţia muzeului orădean! (Fig. nr. 129) este o alegorie barocă pe tema 
Vanității, fiind încadrabilă etapei franceze, în care artistul a lucrat pentru clientela 
aristocratică pariziană. Lucrarea a fost realizată în intervalul cuprins între 1668, 
anul stabilirii artistului la Paris şi 1674-anul morţii acestuia. În opinia istoricului 
de artă Dr. Joost Vander Auwera, gruparea mult mai austeră a elementelor ce 
compun natura statică din tabloul orădean ilustrează gustul clasicizant al publicului 


arts, Paris, 2000, p.932; H. Bauer, A. Prater, Painting of the Baroque, Taschen 1997, p. 155, S. Marta, 
Pinacoteca Brukenthal, Pictura flamandă și olandeză, 2004, p. 12; Hairs, Marie-Louise, Snijders, 
Frans în Dictionnaire des Peintres belges, Belgian Art Links and Tools. 

1084 http://emp-web84.zetcom.ch/e MP/e MuseumPlus?se rvice=External Interface &module=artist 


&objectld=2 1330 
1085 x x x Musce de Flandre, Cassel, L Odyssce des animaux, 8 oct. 2016-22 ian. 2017, Catalogue de 


L Exposition, p. 17 

1086 Registrul de Pictură M.T.C., Anonim flamand (atrib. Şcolii lui Frans Snyders), sec. XVII, 
Natură statică, ulei pe pânză, 1140x930mm, nesemnat, nedatat, Colecţia de Pictură universală a 
Muzeului Ţării Crișurilor Oradea; la Alexandru Avram, op.cit, p. 6; il. nr. 3: Anonim flamand, sec. 
XVII, Școala lui Frans Snyders 

parizian, ostil manifestărilor excesive ale barocului. Aceeaşi îndemânare, specifică 
artistului, în redarea obiectelor din metal, apare şi în celebra lucrare a acestuia 
“ Alegoria vanităţilor lumii”, realizată în 1663 (Fig. nr. 130)'%. În această lucrare 
apare acelaşi tip de scaun, căptuşit cu piele roşie, prinsă cu cuie, identic cu cel din 
tabloul Complexului muzeal orădean. 

Plasarea întregii compoziţii pe o scândură sprijinită de un scaun 
simbolizează nesiguranța şi echilibrul fragil propriu vieţii. Natura statică din 
colecţia muzeului orădean conţine o mulţime de fructe aşezate în farfiurii sau 
dispuse pe jos. Prin viaţa lor efemeră supusă degradării rapide, florile şi fructele 
coapte amintesc privitorului de vremelnicia vieţii şi perisabilitatea a tot ce 
este viu. Alături de frunzele şi florile ofilite şi rupte, fructele simbolizează prin 
natura lor fragilă începutul unei metamorfoze care anticipează moartea. În acest 
sens, rodia răscoaptă și crăpată, evidenţiată în prim-planul compoziţiei, este un 
simbol al degradării, descompunerii şi perisabilităţii materiei. Perele de toamnă, 
cu pete ce anticipează degradarea şi para crăpată au aceeaşi accepţie simbolică. 
Perisabilitatea materiei este sugerată în lucrare şi prin intermediul vânatului 
prezent la baza compoziţiei ce trimite la o modalitate specific regală şi nobiliară 
de petrecere a timpului liber. Moartea este sugerată în lucrare prin intermediul 
vânatului. La fel, punctul negru de pe rodia desfăcută, para crăpată, musca aşezată 
pe piersică simbolizează principiul distructiv, anticipare a morţii. 

Sub influenţa calvinismului, insectele însoțesc frecvent compoziţiile 
florale, contribuind la mesajul specific vanitas- ului. Şi în lucrarea orădeană, 
musca aşezată pe o piersică coaptă este un simbol malefic, al chinului, torturii şi 
Infemului. Insectă impură, purtătoare de boli, musca, sinonimă cu degradarea şi 
starea de putrefacție a materiei, este un substitut al diavolului, al omului insistent 
şi insuportabil, aflat într-o stare de agitaţie continuă şi fără sens sau într-o urmărire 
neîncetată a semenilor!*. Şi în acest caz, la fel ca în majoritatea naturilor statice 
din Țările de Jos ea e redată în opoziţie cu fluturele, ca un simbol al forțelor 
malefice aflate într-o continuă luptă împotriva binelui'*. Pe de altă parte, pictarea 
extrem de veridică a muştei, la fel ca şi a altor insecte este un artificiu prin care 
pictorul baroc îşi dovedea măiestria, un gen de trompe  oeil care trebuia să dea 


1087 Pentru analogii, a se vedea Catalogul de Expoziţie Le siecle de Rubens dans les collections 
publiques francaises, Paris Grand Palais, 1977-1978, cat. nr. 8, p. 43-45: Allegorie des Vanites du 
monde, semnat şi datat PETRUS BOEL A. 1663 (Lille, Musee des Beau Arts, inv. nr. 78, ulei pe 
pânză. 207x260cm. Același aspect poate fi documentat prin lucrarea Cerf entrant dans une sale 
manger, 218x389cm, Paris, Musee de la Chasse et de la Nature (Fondation Sommer), inv. nr. 63. 
160.1. (Cf. Dr. Joost Vander Auwera de la Muzeul Regal de Arte Frumoase din Bruxelles) 

1088 Jean Chevalier, Alain Gheerbrant, Dicţionar de simboluri, vol II, Editura Artemis, București, 
1995, p. 326 

1089 L. Impelluso, Natura și simbolurile sale. Plante, flori și animale, 2009, p. 336 

privitorului impresia că insecta ar putea fi reală. 

Prin opoziţie, fluturele eteric, translucid ce zboară în partea superioară 
a lucrării este un simbol spiritual. Psyche, termen cu semnificaţie profană, dar 
şi spirituală, desemnează în limba greacă atât fluturele, cât şi noţiunea de suflet. 
Viaţa insectei, supusă unor complexe metamorfoze evocă transformarea spirituală 
a omului. Imaginea fluturelui eliberat din crisalida în care a fost prizonier 
simbolizează sufletul ce părăseşte după moarte mormântul reprezentat de corp, 
fiind astfel unul din simbolurile creştine ale mântuirii, învierii sufletului şi vieţii 
eteme!'*!. Nu întâmplător, în antichitate sufletul ce părăseşte trupul are forma 
unui fluture; în pictura catacombelor creştine revine imaginea tinerei Psyche cu 
aripi de fluture, culegând flori ca element substitutiv al defuncţilor. La fel ca şi 
lumea vegetală, fluturele cu aripile desfăcute evocă în naturile statice flamande 
vremelnicia şi perisabilitatea vieţii, fiind în acelaşi timp o referire explicită la 
învierea şi mântuirea sufletului!'*?. 

Un simbol creştin prezent şi în lucrarea orădeană, la fel ca în numeroase 
naturi statice din şcoala flamandă este paharul transparent cu vin roşu, aluzie 
evidentă la potirul euharistic şi sângele lui Hristos. 

În natura statică analizată se remarcă și prezenţa papagalului. Aceste 
păsări cu penaj intens colorat descoperite pe continentele american şi african, 
confereau o notă de exotism picturilor din secolele XVII-XVIII. Pasăre rară şi 
prețioasă, papagalul era un simbol al bogăției, de aceea apare frecvent ca element 
de companie al personajelor aristocratice; fiind o pasăre rară şi scumpă, el este 
o posibilă referire la statutul social al comanditarului'*?. În funcţie de context, 
papagalul întruchipează vorbirea fără rost, repetiţia mecanică şi superficială a 
cuvintelor, respectiv puritatea şi nevinovăția Fecioarei Maria. Ca accesoriu marial, 
se credea că el poate să pronunţe salutul adresat Fecioarei Maria de Arhanghelul 
Gavril. 

Natura statică din colecția muzeului orădean este alcătuită pe baza unei 
etalări ostentative, aleatorii şi opulente a unor roade ale naturii asociate cu vânat 
şi obiecte. Ea conţine însă şi un limbaj aluziv, subînţeles, alegoric: în intenţia de 
a aminti privitorului caracterul efemer, perisabil al tuturor bunurilor materiale, 
artistul a adăugat mici defecte la rodie, a pictat o muscă pe piersică, elemente care 
anticipează şi subliniază boala sau putrefacţia. Principiul răului, al degradării şi 
viciul este definit aluziv prin caracterul repetitiv, monoton al acţiunii ce defineşte 


1090 Despre aplicarea trompe l'oeil-ului în Natura statică, vezi V. 1. Stoichiţă, Instaurarea tabloului. 
Metapictura în zorii Timpurilor moderne, Editura Meridiane, Bucureşti, 1999, p. 32-46; p. 258- 
262 

1091 Jean Chevalier, Alain Gheerbrant, op.cit. p. 59 

1092 L. Impelluso, op-cit. p. 330-331 

1093 Idem, p. 302 

insecta sau animalul: bâzâitul muştei, iepurele ce roade în continuu, flecăreala 
papagalului; prezenţa acestora are scopul de a introduce în discursul pictural aluzii 
la defecte umane ca lăcomia şi pălăvrăgeala. Datorită fecundității sale excesive, 
iepurele a fost considerat deopotrivă, un simbol al lascivităţii şi al poftelor 
trupeşti. De asemenea, câinele cu un picior de vânat în gură este o emblemă a 
avidităţii şi lăcomiei. Îndrăgită de pictorii flamanzi, tema celor cinci simţuri este 
şi ea detectabilă prin elementele ei specifice: fructele-gustul, iepurele, câinele, 
trandafirul-simţul olfactiv, carafa aurie cu statueta albă şi motive decorative în 
relief - simţul tactil, papagalul - auzul, paharul din sticlă transparentă - văzul. 

Sub aparenţa decorativismului şi a opulenţei baroce, natura statică atribuită 
lui Pieter Boel (artist influențat de Frans Snyders şi Jan Fyt) este o meditaţie 
profundă asupra condiţiei umane şi a deşertăciunii vieţii. Astfel, frunzele şi 
fructele degradate sau mâncate de insecte, trandafirul ofilit şi îndeosebi vânatul 
evocă apropierea sau prezenţa morţii. Cei doi fluturi plutesc evanescent deasupra 
naturii moarte, ca un simbol fragil al speranţei, al sufletului dematerializat ce 
supravieţuieşte materiei supuse degradării şi dispariţiei. Fructele ce constituie 
baza compoziţiei, vânatul, care trimite la o îndeletnicire tipic aristocratică şi vinul 
sunt în acelaşi timp o atenţionare pentru oamenii care îşi găsesc plăcerea exclusiv 
în mâncare şi băutură să nu uite că predispoziția lor poate deveni un viciu'%4. Se 
remarcă minuţiozitatea tipic flamandă în descrierea fructelor, vânatului, obiectelor 
Şi florilor care sunt redate cu specificitatea lor materială proprie. Pielea cu care 
este tapiţat scaunul, cuiele, lemnul, carafa, paharul cu vin, fructele oferă privirii 
o accentuată senzaţie de real, palpabil şi material, reflectând o mare precizie în 
redarea texturii obiectelor, a culorilor şi formelor. Natura statică atribuită şcolii 
lui Frans Snyders conţine din punct de vedere al mesajului şi tehnicii picturale 
o dialectică tipic barocă a raportului dintre “esenţă - aparenţă, adevăr - iluzie, 
realitate - imagine "ss. 

Datorată unui artist marcat de Şcoala lui Frans Snyders şi Jan Fyt, natura 
statică de tip Vanitas conţine un limbaj codificat, alegorico-simbolic, fiind o 
metaforă tipică barocului flamand asupra deşertăciunii şi efemerităţii vieţii. Tabloul 
impresionează prin abilitatea artistului de a reda o compoziţie complexă, ce asociază 
simbolic tema Vanităţii cu tema celor cinci simţuri. Prin conţinut şi maniera de 
redare, lucrarea se adresează simţurilor terestre ale privitorului, inducând senzaţii 
gustative, olfactive, vizuale şi auditive. Prin elementele ei componente, natura 
statică sugerează originea aristocratică şi opulenţa comanditarului. Maniera de 
redare a elementelor ilustrează un accentuat naturalism, specific barocului din 


1094 A. P. de Mirimonde, Le langage secret de certains tableaux du Musce du Louvre, Paris, 1984, 
p. 86 
1095 V. 1. Stoichiţă, op.cit. p. 44 

Ţările de Jos, evident în pronunţata senzaţie de autenticitate pe care o conferă 
fructele, obiectele, păsările şi animalele, ce reflectă un extraordinar simţ al 
observaţiei şi o minuţiozitate particulară în redarea detaliilor. În acest sens, artistul 
redă cu deosebită acuratețe cu textura specifică porţelanului, metalului, fildeşului, 
sticlei, pielii, penajului şi blănii. Prezenţa animalelor, aluzie la menajeria lui 
Ludovic al XIV-lea este un pretext pentru a introduce aluzii la lăcomie, redată 
sub forma voalată a excesului alimentar (câinele cu un picior de iepure în gură, 
respectiv iepurele ce roade o frunză). 

Prin această natură statică de tip aristocratic, Pieter Boel se înscrie în 
marea tradiţie a naturii statice flamande ilustrată de Rubens şi Jan Fyt'**. La fel ca 
şi aceştia, artistul este atent la semnificaţiile moralizatoare ale picturii sale, în care 
toate elementele constitutive: fructe, flori, obiecte, păsări, fluturi şi animale sunt 
prezente în calitatea de simboluri ale vanităţii plăcerilor, respectiv ale efemerităţii 
vieţii. 

Sub aparenţa unei Naturi statice cu fructe, animale şi vânat, lucrarea 
evidenţiază contribuţia majoră a lui Pieter Boel la definirea unui complex limbaj 
simbolic specific Vanităților din barocul flamand al secolul al XVII-lea. Lucrarea 
din colecția muzeului orădean îndreptăţeşte afirmaţia lui John Rupert Martin 
conform căruia, naturile statice din secolul al XVII-lea sunt cel mai adesea 
“hieroglife ale transcendenţei”"*”. 

Dacă naturile statice moralizatoare sunt de obicei Vanităţi, ce amintesc 
privitorului de vremelnicia vieţii şi caracterul iluzoriu al plăcerilor, bogăției, puterii 
şi chiar al cunoaşterii, în schimb scenele de gen îmbină frecvent alegoria “celor 
cinci simţuri” cu tema “celor şapte păcate capitale”. În contextul laicizării picturii 
olandeze din secolul al XVII-lea, toate clasele şi mediile încep să aibă pictorii şi 
temele lor specifice, abordate frecvent sub pretextul unor “imagini cu tâlc”"%:. 
Confruntările etnice şi confesionale, într-o perioadă de luptă împotriva dominaţiei 
spaniole, au făcut ca pictorii să devină mult mai aluzivi în exprimare. Cu caracter 
moralizator şi alegoric, aceste tablouri conţin frecvent aluzii la satisfacerea 
simţurilor şi tentaţia viciilor, redate sub pretextul mesei încărcate de bunătăți. 
Reprezentarea naturalistă a realității, descrierea minuțioasă a interioarelor, poezia 
calmă a vieţii cotidiene sunt obiectivele comune ale “marilor” şi “micilor” maeştri 
ai şcolii olandeze de la mijlocul secolului al XVII-lea: Vermeer, Frans van Mieris, 
Adriaen van Velde, Pieter de Hooch, Nicolas Maes, Jan Steen etc. 

Reprezentativă în acest sens este lucrarea Petrecere”'*%, semnată de 


1096 ]. Turner (editor), The Dictionary of Art, XXIX, p. 585 

1097 John Rupert Martin, Barocul, Editura Meridiane, 1982, p. 89 

1098 A. Blankert, Johannes Vermeer din Delft, Editura Meridiane, 1981, p. 32; Elie Faure, Istoria 
artei, Arta modernă, vol. |, Editura Meridiane, 1988, p. 76 

1099 Registrul de Pictură al M.T.C., Peter Veredael, Petrecere, ulei pe lemn, 700x1000mm, semnat 

pictorul Peter Veredael'"* (Fig. nr. 131), aflată în colecţia de pictură universală a 
Muzeului Ţării Crişurilor. Prin conţinut şi codul simbolic ilustrat, tabloul se înscrie 
în sfera tabloului de moravuri, gen ce îi are ca precursori iluştri pe Hieronymus 
Bosch (1453-1516) şi Jan Bruegel cel Bătrân (1568-1625). Şi în acest caz, sub 
aparenţa unei alegorii a “celor cinci simţuri”, sunt puse în lumină vicii specifice 
noilor categorii sociale, afirmate în Olanda în secolul al XVII-lea. Cu o structură 
compoziţională extrem de complexă, tabloul poate fi încadrat în sfera scenelor de 
gen cu caracter alegoric pe tema “celor cinci simţuri”, redate în asociere simbolică 
cu viciile (““păcatele”) asociate acestora. 

Întreaga lucrare denotă originea olandeză a autorului tabloului, un artist 
rămas necunoscut în repertoriile artiştilor din Ţările de Jos. Tabloul din colecţia 
muzeului orădean ne introduce în atmosferatipică a unui han de epocă din Olanda, 
aducând în prim-plan figurile unor comeseni de condiţie dubioasă, surprinşi în 
starea de euforie a “petrecerii”. Categoriile portretizate: beţivi, jucători de cărţi, 
negustori trimit la o ambianţă socială modestă şi îndoielnică, familiară porturilor 
şi hanurilor din acest spaţiu. Personajele, obiectele şi alimentele sunt simbolice, 
asociind motive ce apar în tema “celor cinci simţuri” cu cele consacrate temei “celor 
şapte păcate”. Alimentele desfăşurate pe masă sunt aluzii la simţul gustului (puiul 
prăjit, icrele, măslinele, pâinea, torturile, heringii cu lămâie); auzul e simbolizat 
prin vioara cu arcușul stricat, ţinută în mână de bărbatul din centrul mesei. În 
acelaşi timp, vioara cu arcuşul strâmb sugerează caracterul distorsionat, direcţia 
deviantă, greşită, a vieţii personajului. Simţul olfactiv e sugerat prin intermediul 
animalelor: câinele ce stă lângă jupâneasa hanului şi pisica ce adulmecă un peşte 
prăjit. Scena de amor din dreapta tabloului, monezile şi cărţile de joc trimit la 
simţul tactil. Personajele care ne privesc frontal din interiorul tabloului, paharul 
transparent din sticlă prin care se vede ca într-o oglindă, simbolizează simţul 


stânga jos cu negru PETER VEREDAEL FE, nedatat, Colecţia de Pictură universală a Muzeului 
Țării Crișurilor 

1100 Alexandru Avram, Muzeul Țării Crișurilor Oradea, Editura Meridiane, Bucureşti, 1973, p. il. 
nr. 4: Şcoala flamandă, sec. XVII, Peter Veredaelf (?), Petrecere); Maria Zintz, Colecţia de pictură 
universală a Secţiei de Artă a Muzeului Țării Crișurilor, în Biharea, XVIII, 1991, p. 185: Şcoala 
olandeză, sec. XVII; Agata Chifor, Alegorie și simbol în lucrarea Petrecere de Peter Veredael, în 
Biharea, XXXI-XXXIII, 2004-2006, Editura Muzeului Ţării Crișurilor, Oradea, 2009, p. 297-306; 
Agata Chifor, Limbajul secret al picturilor Școlii flamando-olandeze din Colecţia Muzeului Țării 
Crișurilor, în Ars Transsilvaniae (red. Acad. Marius Porumb), XXII, Editura Academiei Române, 
București, 2012, p. 79-94; Dana Jenei, Revista Revistelor, Ars Transsilvaniae XXII, 2012, în Studii și 
Cercetări de Istoria Artei, Artă Plastică, Serie Nouă, tom 4 (48), Bucureşti, 2014, p. 200; Agata Chifor, 
Lucrări clasate în categoria Tezaur din Colecţia de pictură a Muzeului Țării Crișurilor Oradea, în vol. 
Interferenţe intelectuale. Studia in honorem Aurel Chiriac. Sexagenarii (coord. Barbu Ștefănescu, 
loan Goman), Editura Muzeului Țării Crișurilor, 2012, p. 521; Agata Chifor, Nestematele Muzeului, 
în Muzeul Țării Crișurilor, nr. 11, iunie 2014,p.7 

văzului. 

Maniera de sugestie a diferitelor păcate prezintă analogii iconografice cu 
celebra lucrare a lui Bosch, “Cele şapte păcate”. Astfel, ca şi la Bosch, lăcomia 
este redată sub pretextul excesului alimentar, mânia sub forma unei bătăi, desfrâul 
sub forma unei scene intime asociate unui pat cu baldachin, /enea prin beţivul 
adormit, avariția prin iubirea de arginţi. 

Prin conţinut şi maniera de redare, autorul îşi propune să stimuleze 
simţurile terestre ale privitorului, inducându-i în special senzaţii gustative, menite 
să reliefeze tentaţia lăcomiei (4u/a), viciu asociat categoriilor nou îmbogăţite în 
urma activităţilor comerciale. Redată ca o preocupare excesivă şi obsesivă de a 
mânca, Lăcomia este însoţită de prezenţa pe masă a unor delicatese şi alimentele 
costisitoare, ce reflectă în acelaşi timp nivelul de prosperitate al noilor categorii 
sociale, îmbogăţite din activităţile comerciale maritime. 

Alte păcate asociate mediului descris sunt avariţia şi înșelăciunea, ambele 
puse în relaţie cu iubirea de arginţi. Cărţile de joc risipite pe podea, monezile 
aurii, arătate de tânărul muşchetar gazdelor hanului, sunt o aluzie explicită la 
banul câştigat necinstit, instrument al diavolului. Dorinţa de a înşela este surprinsă 
extrem de veridic pe fizionomia tânărului muşchetar, redat într-o discuţie aprinsă 
cu proprietara hanului, în încercarea de a-şi justifica dreptul la banii câştigaţi 
necinstit. 

Și scena intimă, încadrată de un baldachin, în dreapta compoziţiei, 
sugerează atmosfera de promiscuitate a porturilor olandeze, fiind o aluzie la 
păcatul desfrâului (Luxuria). 

Bărbatul adormit, ameţit de băutură, redat în prim-plan cu o cană de bere 
în mână întruchipează starea de beţie, viciu care induce o stare de somnolenţă 
şi lenevire. Lenea (Accidia)"* şi beţia, vicii asociate plebei portuare, sunt şi ele 
intens condamnate de societăţile ce puneau accent pe viaţa activă şi munca onestă. 

Intenţia moralizatoare a artistului este evidentă în faptul că trei dintre 
personaje privesc în afara tabloului, dând astfel impresia că se adresează 
privitorului acestuia. Conform unei mode îndrăgite în pictura barocă religioasă, 
aceste “personaje-martor " întreţin un dialog fictiv cu spectatorul tabloului. Ele 
însoțesc, în calitatea de martori tăcuțţi, diferitele secvenţe ale lucrării, iar privirea 
lor e îndreptată în afara tabloului, spre spectatorul “petrecerii”. Aceste personaje 
sunt: o femeie cu guler din dantelă brodată, redată lângă disputa dintre tânărul 
cartofor şi stăpâna hanului; o femeie de condiție mai modestă, îmbrăcată ca 
bucătăreasă, cu şorț şi basma albă, care priveşte spre noi din planul al doilea al 


1101 Hieronymus Bosch, Cele șapte păcate, c. 1500, ulei pe lemn, 1200x1500mm, Muzeul Prado, 
Madrid 
1102 Accidia (lat.)= apatie, indiferenţă, plictiseală 

tabloului şi un pitic, redat în spatele bărbatului beţiv (în stânga compoziţiei). 

Acesta din urmă arată privitorului o cană de bere, cauza şi în acelaşi 
timp simbolul viciului întruchipat de bărbatul adormiti''*. Cele trei personaje, 
care nu participă la masă, se adresează cu subiînteles privitorului, pentru a-l 
atenționa asupra deşertăciunii viciilor şi tentaţiilor lumeşti şi pentru a-l îndemna 
să folosească timpul cu înţelepciune. Prin poziţia lor verticală, ele denunţă tipurile 
umane care au devenit victime ale propriilor simţuri. 

Stare de orbire spirituală a acestora din urmă este întruchipată de piratul cu 
un Singur ochi, care cântă la o vioară cu arcuş stricat, aluzie la dizarmonia acestui 
gen de viaţă. În contextul lucrării, masa asociază simbolic personaje definite de 
viciul băuturii şi al lăcomiei (sugerată de alimente). Piratul, la fel ca şi tânărul 
cartofor, sunt şi ei personaje-simbol ale jafului, crimei, înşelăciunii şi iubirii 
de arginţi. Scena intimă de la etaj simbolizează decăderea morală prin plăcerile 
sexuale asociate bordelurilor. Conform codului simbolic din picturile de gen 
olandeze, pisica este o ființă malefică, ce simbolizează indiscreţia, atracţia spre 
rău, dar şi o atenţionare asupra unui potenţial pericol din perspectiva mântuirii. 
Grupul celor trei personaje care discută în spatele mesei este o aluzie la înclinația 
vicioasă spre bârfirea şi calomnierea semenilor. 

Lucrarea portretizează diferite categorii specifice Olandei din secolul al 
XVII-lea, când amploarea schimburilor comerciale a favorizat apariţia celor mai 
diverse tipuri sociale. Implicarea Olandei în activitatea comercială maritimă a 
dus la apariţia unor mijloace noi de parvenire care nu excludeau frauda, jaful, 
înşelăciunea. Astfel, în tablou se poate recunoaşte figura muşchetarului cu sabia la 
şold, în persoana căruia sunt reunite patima jocului de cărţi, a banilor, minciuna, 
trufia şi înşelăciunea. Reprezentat fără un ochi, bărbatul cu vioara stricată este 
prototipul piratului, al jefuitorului. Personaj familiar porturilor olandeze, el 
simbolizează o categorie inferioară, ce înfloreşte în Olanda secolului al XVII-lea, 
în directă legătură cu activitatea comercială maritimă. 

Unul din puţinele personaje pozitive este proprietara hanului, a cărei 
înfăţişare şi vestimentaţie este o valorizare a “vieţii active”, promovate de etica 
protestantă; ca şi bucătăreasa din planul al doilea al tabloului, ea ilustrează 
tipul femeii gospodine, întâlnit frecvent în pictura olandeză, având ca accesorii 
specifice şorţul, ce indică activităţile casnice, rochia cu guler alb plisat, părul prins 
cu o bonetă albă, lăsând fruntea descoperită". În mână, ţine o carafă metalică 
goală, de care sunt agăţate nişte chei. După Ivan Evseev, simbolismul cheii e 
legat de ideea puterii, a accesului generat de dubla funcţiune a obiectului: a 


1103 Tipic olandeză, această patimă a făcut ca necumpătarea să fie asociată, în literatură sau 
iconografie cu “băutul în stilul olandezilor” 
1104Adina Nanu, Artă. Stil. Costum , Editura Media Print, 2007, p. 131 

închide şi a deschide''%. Femeia-gospodină simbolizează în acest tablou drumul 
corect al muncii oneste, active, care îndreptăţeşte, în viziunea protestantă, accesul 
individual la mântuire. Câinele ce stă în preajma femeii are, de asemenea, o 
semnificaţie pozitivă, de protecţie, fidelitate şi siguranţă familială, în antiteză cu 
scena intimă de la etajul hanului. Alături de femeia de lângă şemineu, implicată 
în prepararea mâncării, proprietara hanului simbolizează idealul vieţii active, al 
muncii cinstite, încurajat de morala protestantă. 

În același timp, autorul tabloului a introdus în fundal o secvenţă aluzivă la 
practicile punitive aplicate de curţile şi tribunalele bisericeşti ale vremii. Astfel, 
un intrând cu fronton triunghiular sugerează fațada unei biserici. În uşa acesteia e 
redat în picioare un bărbat nobil în brun, cu guler de dantelă, care asistă impasibil 
la îndeplinirea unui ritual punitiv. Mai jos, în faţa bisericii, două femei bat cu o 
nuia un bărbat proscris, care este alungat simbolic (exclus) din biserică. Alţi doi 
bărbaţi stau afară, îngenunchiaţi pe o platformă din lemn, în aşteptarea executării 
pedepsei. Unul din ei priveşte spre scena de bătaie şi face cu mâna dreaptă un gest 
prin care imploră oprirea supliciului. Scena de bătaie este o aluzie la consecinţele 
rigorismului moral excesiv, încurajat de noua religie calvină. Secvența poate fi 
percepută ca o manifestare excesivă, exacerbată a mâniei (Jra), păcat expus, la fel 
ca în celebra lucrare a lui Bosch, în paralel cu etalarea plăcerilor terestre. Punând 
faţă în faţă toate formele excesive de manifestare ale ființei umane, tabloul are 
valoarea unei oglinde morale a epocii din care provine. În secolul al XVII- 
lea ea avea scopul didactic-moralizator de a transmite privitorului un mesaj de 
atenţionare, îndemnul, tranpus iconografic al religiei calvine, la o viaţă virtuoasă, 
fără excese. 

Lucrarea este databilă în a doua jumătate a secolului al X VII-lea, perioadă 
în care artiştii olandezi preferă formatul pe lățime, mai adecvat pentru desfăşurarea 
narativă a scenelor de gen imortalizate!'%. Istoricul de artă Albert Blankert 
consideră că în această perioadă pictorii olandezi, în special cei din Delft (care 
devine prin 1650 un important centru pictural), au atins virtuozitatea în descrierea 
interioarelor. Pictorii din Delft, consideră autorul “au ajuns să ţină foarte mult 
la redarea, cât mai naturală cu putinţă, a interioarelor olandeze, cu ajutorul 
atmosferei şi perspectivei”!!%. Prin sugestia efectelor de lumină şi perspectivă, 
tabloul trebuia să ofere privitorului iluzia că se află chiar în interiorul camerei 
pictate. Tot în acest sens, istoricul de artă Tudor Octavian consideră că, în special 
la Delft, mulți artişti erau pasionaţi de “redarea precisă şi nuanţată a materialității 


1105Ivan Evseev, Dictionar de Simboluri și Arhetipuri Culturale, Editura Amarcord, Timişoara, 
1994 
1106Albert Blankert, Johannes Vermeer din Delft, Editura Meridiane, 1981, p. 31 


1107 Ibidem, p. 24-25 

lucrurilor”, dar şi de optică şi modalităţile prin care <camerele obscure> îi puteau 
ajuta pe artişti în realizarea unor adevărate rrompe ! oeil-uri aplicate picturii de 
gen. 

Tabloul din Colecţia de pictură universală a Muzeului Ţării Crișurilor 
se defineşte printr-o desfăşurare narativă “pe lățime”, comună în lucrările din 
şcoala olandeză (delfteză) de la mijlocul secolului al XVII-lea. În planul al 
doilea al lucrării, abilitatea sugestiei perspectivale introduce privitorul treptat, 
în interiorul de epocă al bucătăriei hanului. În acest sens, tabloul este chiar o 
mărturie iconografică asupra înfăţişării unei bucătării de han din secolul al XVII- 
lea, cu dotările sale specifice. Pe rafturi etajate, de o parte şi cealaltă a unei hote, 
sunt agăţate o mulţime de obiecte metalice: de la căni de bere, până la diferite 
tipuri de căni speciale pentru servirea vinului, farfurii, tipsii, palete. Pe tăblia 
corpului de bucătărie, dar şi în interiorul cu uşa deschisă al acestuia, sunt redate 
diferite produse ce urmează să fie servite la masă. Virtuozitatea cu care este redată 
textura specifică elementelor de interior este evidentă în toate detaliile lucrării, 
de la pardoseala lucioasă din prim-plan, cu diviziunile rectangulare, creatoare 
de spaţialitate, până la sugestia extrem de veridică a structurii proprii lemnului, 
pieselor din metal (veselă, monede, chei, căni de bere), precum şi a diferitelor 
elemente de vestimentaţie ale personajelor. Captate de suprafața lucioasă a 
obiectelor de metal, reflexele de lumină sunt redate extrem de veridic, ilustrând 
pasiunea pictorilor olandezi din secolul al XVII-lea pentru efectele optice ale 
suprafețelor lustruite, metalice!!%. 

Scenografia compoziţiei rezultă din vizualizarea pe lățime a mesei, 
desfăşurată orizontal, paralel cu rama tabloului". Ca într-un spectacol de teatru 
profan, personajele care gravitează în jurul acesteia, invită privitorul să perceapă 
diferența de semnificație morală dintre diferitele vicii şi valorile “vieţii active”, 
întruchipată de tipul gospodinei cu bonetă olandeză şi şorț alb. Scaunul cu 3 
picioare, carafa metalică, câinele, obiectele aruncate pe pardoseală sunt elemente 
ce revin şi în lucrarea “În tavemă”, semnată de Jan Steen (1626-1679) din Delfti'", 
confirmând şi ele originea delfteză a iconografiei. Şi în lucrarea Cuplul de bețivi, 
operă a lui Jan Steen, datată între 1655-1665, apare exact acelaşi tip de carafă 
metalică, cu gât lung, pentru servirea vinului ca în tabloul din colecția muzeului 


1108Tudor Octavian, Vermeer și criticii săi, Editura Meridiane, Bucureşti, 1988, p. 164 

1109 Apud Scott A. Sullivan, A Banquet-Piece with Vanitas Implications, în The Bulletin of the Cle- 
veland Museum of Art, 61, nr. 8, oct, 1974, p. 278 

1110 Norbert Schneider, Vermeer (1632-1675) Veiled Emotions, Taschen, 1994, p. 24 

1111 Ibidem, il. de la p. 8; Jan Steen (1626-1679), pictor care a găsit în meseria sa de hangiu, 
subiectul unor lucrări alegorice pe tema deşertăciunii plăceririlor terestre, Apud Robert Genaille, 
Enciclopedia picturii flamande și olandeze, Editura Meridiane, Bucureşti, 1975, p. 200; Lyckle de 
Vries, Steen Jan, în The Dictionary of Art (ed. ]. Turner), vol. XXIX, p. 585-591 

orădean. Inventată de olandezi încă din Evul Mediu, berea a fost un produs 
privilegiat de export, unul din elementele ce defineau mândria de a fi olandez. 
Băutura a fost în mare vogă în secolul al XVII-lea, când se folosea inclusiv la gătit 
Şi era considerată chiar mai sigură decât apa, frecvent contaminată. Fiecare oraș 
avea propria fabrică de bere, iar oraşele Delft, Haarlem, Gouda produceau bere 
pentru export în Flandra””:. În secolul al XVII-lea, olandezii erau binecunoscuţi 
pentru pasiunea lor pentru bere; o parte considerabilă din lucrările de gen sunt 
alegorii pe tema băuturii, condamnând acest viciu. Un alt intrând, în extremitatea 
dreaptă a tabloului, denunţă un alt viciu, atribuit frecvent olandezilor. Delimitată 
de un pat prevăzut cu baldachin şi draperie, această încăpere este o aluzie la 
bordelurile, ce se aflau de obicei la etajul hanurilor sau tavernelor, fiind un pretext 
de condamnare a devierilor de la moralitate. De altfel, tipologia bărbatului denotă 
faptul că e vorba tot de un beţiv. 

Pe fondul intensificării activităţilor comerciale maritime, în secolul al 
XVII-lea, o serie de alimente scumpe au devenit accesibile şi claselor mijlocii. 
Prosperitatea adusă Olandei de Compania Indiilor de Est şi de Vest este ilustrată 
de prezenţa pe mesele din tablouri a fructelor şi condimentelor exotice'!'. Această 
realitate este reflectată şi de masa festivă din tabloul aflat în colecţia Muzeului 
Ţării Crişurilor. Preparatele alimentare locale, ca icrele, heringii, stridiile, dar 
îndeosebi produsele exotice şi scumpe, provenite din import (ca lămâia, rodia, 
măslinele sau piperul) reflectau bunăstarea proprietarului hanului. Măslinele, 
fructele exotice, importate din Spania, recipientul pentru piper simbolizau bogăţia 
şi snobismul comercianților îmbogăţiţi din activităţile comerciale maritime, în 
care fiecare port oferea navigatorilor prilejul achiziţionării anumitor categorii de 
produse. 

Varietatea preparatelor: icre, heringi cu lămâie, stridii, măslinele, pui 
prăjit, peştele care urmează să fie adus la masă, cele două tarte, denotă faptul că 
este vorba de o masă festivă, cu prilejul unei sărbători. Tartele sau plăcintele din 
came şi fructe sunt de altfel, o specialitate tipic olandeză""'“, prezentă şi în naturile 
statice semnate de Pieter Claesz (1597-1660): “Natură statică cu instrumente 
muzicale” (1623); “Natură statică cu plăcintă de curcan” (1627); Adriaen van 
Utrecht, “Natură statică cu ospăț“, 1644; Jan Steen, “Cuplu de dansatori”,1663. 

Paharele de stică tip Berkemeyer'''s, piesele de veselă din argint (farfuriile, 
carafele pentru vin cu gât lung, cuţitele), prezente în scena de gen orădeană, sunt 


1112 Până în secolul al XVI-lea existau în jur de 700 de fabrici de bere în Olanda 

1113 Peter G. Rose, Dutch Food in Life and Art, în Culinary historians of New York, vol. XVI, nr. 
1, 2002; https://en.wikipedia.org/wiki/Dutch_cu sine 

1114În scenele de gen apar diferite specialităţi de tarte: tarte umplute cu carne tocată prefiartă și 
fructe, tarte în care era învelită în aluat întreaga pasăre, respectiv tarte cu fructe etc. 

1115 Cu proeminențe ce împiedicau alunecarea paharului din mâinile cu grăsime 

similare cu cele din tablourile olandeze din secolul al XVII-lea. 

Spre deosebire de pictura barocă religioasă, în care resursele scenografice 
ale trompe | oeil-ului sunt aservite obiectivelor Contrareformei, în pictura 
olandeză, procedeul vizează descrierea extrem de minuțioasă a lumii materiale, 
cu “iluzia prezenţei aproape tangibile a obiectelor”. Virtuozitatea artistului 
era evaluată în funcţie de abilitatea reprezentării “aproape reale” a obiectelor 
neînsufieţite şi a texturilor specifice, astfel încât ochiul privitorului să poată sesiza 
diferenţa dintre lemn, metal, porțelan, sticlă, ceramică, mătase, catifea, dantelă, 
respectiv alimente etc. 

În acest sens, se remarcă trompe I' oeil-ul cu care sunt pictate faldurile 
feţei de masă, pelerina ţinută în mână de muşchetar, fusta proprietarei hanului, 
tunica beţivului din prim-plan. Indiciu al măiestriei artistului baroc, trompe / 
oeil-ul veşmintelor, torsiunea corporală a muşchetarului şi a beţivului, faldurile 
feţei de masă, uşa deschisă a dulăpiorului bucătăriei, consolele care susţin hota 
de la bucătărie, cadrul rectangular al baldachinului de deasupra patului, cadrul 
arhitectural dispus oblic din fundalul lucrării, creează un joc expresiv de înaintări 
Şi retrageri, care contribuie la spaţializarea barocă a tabloului. 

Prin poziția sa corporală torsionată, sprijinit pe vârful unui picior, 
muşchetarul dă impresia că face un pas mare, prin care trece din lumea reală a 
privitorului, în cea iluzorie a tabloului. Aceeaşi legătură de continuitate spaţială 
între planul privitorului şi cel al tabloului este sugerată prin maniera de redare a 
bărbatului adormit de pe scaun, precum şi de cele trei personaje care ne privesc 
frontal. Prin aceste efecte scenografice de trompe loeil, artistul baroc ne dă 
impresia că suntem prezenţi la festinul reprezentat în tablou. La fel ca în lucrările 
lui Pieter de Hooch, privirea spectatorului tabloului este condusă în perspectivă, 
atât prin intermediul dalajului, cât şi prin “reprezentarea unor compartimente 
spaţiale succesive, care îngăduie privitorului să-şi imagineze o continuitate fără 
de sfârşit”""s. 

Jocurile de lumini şi umbre însoțesc cu abilitate sugestia naturalistă a 
volumului, accentuând plasticitatea cu care este redat fiecare detaliu din tablou. 

În ceea ce priveşte semnificaţiile simbolice, în scenele de gen din secolul 
al XVII-lea, stridiile erau concepute, atât ca delicatese, cât şi ca simboluri 
prioritare ale plăcerilor sexuale. Stridiile şi morcovii răspândiţi în dezordine 
pe podea, alături de jocurile de cărți, simbolizează în contextul lucrării de faţă, 
deşertăciunea plăcerilor lumeşti. Vinul are aici o semnificaţie profană, ca aluzie la 
starea de beţie a simţurilor, în care se află o parte dintre personajele portretizate. 
Conform aceluiaşi cod simbolic al Vanitas-ului, paharul gol din sticlă sugerează 
fragilitatea vieţii şi deşertăciunea plăcerilor lumești. 


1116 John Rupert Martin, op.cit. p. 104 

Întregul tablou este o invitaţie adresată privitorului de a se îndepărta de 
deşertăciunile plăcerilor lumeşti, într-o perioadă în care în care abaterile de la 
normele moralității erau foarte frecvente, fiind asociate cu descoperirea unor noi 
resurse de parvenire. Tabloul are o tentă moralizatoare, excesul, patima, devierea 
morală fiind ironizate din perspectiva rigorismului religiei calviniste. În acelaşi 
timp, el ilustrează o realitate specifică epocii şi mediilor sociale portretizate. 

Atât natura statică din şcoala flamandă, cât şi Petrecerea semnată de 
artistul olandez Peter Veredael conţin un limbaj codificat, alegorico-simbolic. 
Lucrările extind simbolismul ce definea, încă din timpul lui Van Eyck, picturile 
flamande renascentiste. Dacă în cazul naturii statice este vorba de o metaforă 
tipică barocului flamand asupra deşertăciunii şi efemerului vieţii (natura statică de 
tip Vanitas), scena de gen datorată lui Peter Veredael impresionează prin abilitatea 
artistului de a reda, sub pretextul mesei servite, o alegorie complexă, ce îmbină 
tema “celor cinci simţuri” cu redarea unor vicii specifice societăţii olandeze din 
secolul al XVII-lea. 

Prin conţinut şi maniera de redare, ambele lucrări se adresează simţurilor 
terestre ale privitorului, inducând senzaţii gustative, olfactive, vizuale şi auditive. 
Totuşi, natura statică, prin elementele ei componente, sugerează existenţa 
unui comanditar de origine aristocratică. În acest sens, vânatul prezent la baza 
compoziţiei trimite la o modalitate specific nobiliară de petrecere a timpului liber. 
Prin contrast, scena de gen este un pretext pentru redarea efectivă a unor tipuri 
sociale şi umane de condiție modestă, care-şi fac apariţia în contextul dezvoltării 
comerciale şi maritime a Olandei din secolul al XVII-lea. În spatele unei asemenea 
lucrări putem identifica comanditarul mic burghez. Acesta doreşte ca în tablourile 
comandate să fie reprezentată lumea sa proprie, cu sursele sale de venit, rezultate, 
atât din activitatea comercială maritimă (sursa delicateselor de pe mese), cât şi din 
veniturile, mai dubioase, obținute de pe urma hanurilor portuare. 

Ambele lucrări ilustrează un accentuat naturalism, propriu barocului 
profan din Ţările de Jos, evident în pronunţata senzaţie de autenticitate pe care 
o conferă fructele, obiectele, tipurile umane, păsările şi animalele, ce reflectă un 
extraordinar simţ al observaţiei şi o minuţiozitate particulară în redarea detaliilor. 
În acest sens, în fundal, Petrecerea redă cu deosebită acuratețe obiectele folosite 
în bucătăria hanului, descrise cu textura lor specifică, metalică. Atât în natura 
statică mai sus menţionată, cât şi în scena de gen sunt prezente animale simbolice, 
care ilustrează natura temei. În ambele lucrări, excesul alimentar este simbolizat 
prin lăcomia animalelor: câinele cu un picior de vânat în gură, iepurele ce roade o 
frunză (natura statică), pisica ce adulmecă un peşte prăjit (scena de gen). 

O minuţiozitate tipică barocului nordic este evidentă în remarcabilul 

Portret de aristocrată, opera unui anonim flamand din secolul al XVII-lea'”. 
Aici pictorul anonim descrie cu exactitate imaginea unei femei aristocrate din 
secolul al XVII-lea, reliefând vestimentația minuţios pictată, cu maximă atenţie 
acordată detaliului. În prim-plan, pe fond neutru, e redat portretul unei femei, 
îmbrăcată în costum de epocă; poartă rochie neagră de catifea cu mâneci bufante, 
răsfrânte din care se vede o cămaşă albă, guler mare, rotund din dantelă dispusă 
în straturi succesive. Degetele pline de inele ce ţin un evantai sunt un indiciu al 
condiţiei sociale nobile a personajului. Părul ascuns sub pălăria specifică epocii 
lasă să se vadă o frunte înaltă. În colţul stâng, la baza tabloului e aşezată o Biblie, 
modalitate de a evidenția evlavia femeii portretizate. Trăsăturile fizionomice şi 
mâinile femeii, îmbătrânite prematur sunt redate extrem de realist, fără nici o 
tendinţă de idealizare. 

Gamă cromatică sobră a vestimentaţiei, bazată pe contrastul albului cu 
negrul, alături de fundalul închis accentuează impresia de austeritate pe care o 
generează tabloul. Inscripţia în latină din colţul de sus al lucrării “ANNO MDCĂL, 
etatis sua XXXIV ” face referire la anul realizării lucrării (1640), respectiv la vârsta 
personajului (34 de ani). Tabloul reflectă aceeaşi pasiune, tipic flamandă, pentru 
redarea naturalistă a texturii veşmintelor (catifea, mătase, dantelă), respectiv a 
obiectelor (cartea, bijuteriile, evantaiul). Femeia ţine în mâna dreapta un evantai 
din dantelă albă cu decoraţii brodate negre, asortat cu vestimentația. Accesoriu 
tipic feminin şi aristocratic, evantaiul cunoaştere o mare difuziune europeană în 
secolul al XVII-lea, perioadă din care datează şi tabloul din Colecţia Muzeului 
Ţării Crişurilor. Adus în Europa de portughezi, evantaiul a fost introdus în Franţa 
de Caterina de Medici, fiind un accesoriu rezervat femeilor din înalta societate. 
Un alt indiciu al originii nobile, aristocratice a personajului, este gulerul plisat şi 
scrobit, alcătuit din patru staturi suprapuse de dantelă albă. În secolul al XVII- 
lea gulerul amplu din dantelă devine o caracteristică a modei spaniole, dar şi a 
zonelor aflate sub influenţa Spaniei, cum era şi cazul Flandrei. Spre deosebire de 
fastuozitatea şi amploarea gulerului aristocratic flamand, în mediul protestant este 
preferat un tip de guler mult mai simplificat şi mai sobru, din material comun, 
cu pliseurile convenţionale. Acest tip comun de guler este prezent în Petrecerea 
semnată de Peter Veredael. 

Lucrările datorate Şcolii flamande din Colecţia Muzeului Ţării Crişurilor 
poartă amprenta unor realități de ordin confesional sau social. Ele reflectă 
preferința, specifică mediului catolic, pentru tabloul devoţional, de tipul Madona 
cu Pruncul sau pentru dramatismul Patimilor, în lucrări ca lisus şi cei doi tâlhari, 


1117 Registrul de Pictură M.T.C., Anonim flamand, Portret de aristocrată, ulei pe pânză, 760 x 
660mm, nesemnat, datat MDCXL, inscripţie în latină în colţul stâng ANNO MDCĂXL, etatis sua 
XXXIV, Colecţia de pictură universală a Muzeului Țării Crișurilor Oradea 

dar şi apariţia unor teme cu caracter laic, ca portretul şi natura statică de tip 
aristocratic: Portret de aristocrată, Natura statică cu fructe şi vânat de Pieter 
Boel, artist din Şcoala lui Frans Snyders. 

În contrast cu acestea, scena de gen din colecţia muzeului orădean trimite 
la ambianța unui han olandez, prilej pentru portretizarea colectivă a unui mediu 
social diversificat, provenit din mica burghezie şi plebea urbană. Devenită 
comanditară a picturilor într-o provincie eliberată de mecenatul Bisericii catolice 
şi al Curţii, noua burghezie aduce cu sine preferinţe noi în materie de artă: un gust 
accentuat pentru realism, afirmat în scene de gen, portrete de caracter, colective şi 
individuale, peisaje şi naturi statice. 

Indiferent de temă şi mediul social la care fac referire, lucrările Şcolii 
flamando-olandeză din Colecţia de pictură universală a Muzeului Țării Crişurilor, 
impresionează prin realismul şi minuţiozitatea descrierii, evidentă în maniera de 
redare a interiorului şi obiectelor, alimentelor, fructelor, vânatului, vestimentaţiei, 
dar şi a portretelor, tipologiilor umane sau sociale. Sub aparenţa simplităţii temelor 
şi motivelor, lucrările evidenţiază contribuţia majoră a artiştilor la definirea 
limbajului naturalist şi alegorico-simbolic, specific barocului din Țările de Jos 


E.PORTRETE BAROCE REPREZENTATIVE DIN COLECȚIA 
DE ARTĂ ECLEZIASTICĂ “SFÂNTUL LADISLAU”, BAZILICA 
ROMANO-CATOLICĂ ORADEA 


a.De la scenografia barocă la graţia rococoului: “Portretul împărătesei Maria 
Tereza” de Joseph Hickel (c. 1794) 


Integrată absolutismului luminat, domnia Mariei Tereza (1740-1780) 
a inaugurat în monarhia habsburgică o perioadă de modernizare şi reformare 
structurală. Datorate în mare parte Consiliului de Stat, personalităţilor din jurul 
împărătesei (F. W. Haugwitz, R. Chotek, F. Hatzfeld, H. Bliimegen, J. I. Felbiger, 
A. W. von Kaunitz, G. von Swieten, P. ]. Riegger, J. von Sonnenfels ), reformele 
au avut ca scop consolidarea şi centralizarea Imperiului, creşterea prestigiului 
intern şi extern al dinastiei!!!8. 

În plan cultural-artistic, guvemarea a coincis cu perioada de apogeu și 
extensiune a stilului rococo în afara graniţelor Franţei. Concretizat în reşedinţe 
imitate după modelul francez în principatele germanice, stilul a fost bine primit 
şi la curtea Mariei Tereza. Astfel, Palatul Schânbrunn, edificat începând din 1696 


1118 Robert A. Kann, A History of The Habsburg Empire (1526-1918), University of California 
Press, 1974, p. 153 

după planurile lui J. B. Fisher von Erlach, a fost reamenajat din însărcinarea 
împărătesei între 1743-1749, fiind înzestrat cu saloane reprezentative pentru 
rococoul austriac!''*. Graţia şi eleganța stilului promovat de Nicolă Pacassi se 
reflectă în Marea şi Mica Galerie, în saloane cu o decorație rafinată, de inspiraţie 
orientală: Salonul oval, Salonul rotund, Salonul chinezesc albastru, Salonul 
Lacurilor. În contrast cu somptuozitatea gravă, solemnă a barocului, noul stil se 
remarcă prin rafinamentul formelor şi al decorurilor, fineţea liniilor, jocul curgător 
Şi asimetric al omamentelor, dar şi printr-o preocupare sporită pentru confort şi 
funcţionalitate. În organizarea spaţială a palatelor, rococoul se individualizează 
prin interioare de forme variate, decorate în tonuri pastelate, luminate prin ferestre 
mari şi ferestre-uşi, deschise spre parcuri şi grădini. Rafinamentul aristocratic 
se reflectă în fineţea stucaturilor poleite, lambriuri de esențe preţioase cu trasee 
sinuoase, mobilier mai confortabil, cu picioare zvelte şi arcuite. Individualitatea 
noului stil este conferită de o morfologie capricioasă, definită prin fantezie şi 
asimetrie, bazată pe ghirlande, rocaille-uri, împletituri, chinoiserii. 

În aceeaşi ambianță a epocii se integrează și o parte din portretele de 
aparat, realizate la comandă imperială. Având valoarea unui document de epocă, 
ele înregistrează amprenta rococoului asupra vestimentaţiei, modei şi manierelor. 
În acest sens, vestimentația reflectă prestigiul Franţei în moda de curte a secolului 
al X VIII-lea. Ca şi în perioada anterioară, curtea imperială îşi etalează privilegiile 
în somptuozitatea veşmintelor, uzând de mijloace teatrale pentru a impresiona: 
haine supradimensionate din materiale scumpe, bijuterii şi peruci. Distincția 
socială şi umană a monarhului, justificată de legitimarea religioasă a puterii sale, 
era marcată şi prin etalarea unui lux inaccesibil poporului, conturând tipul unei 
fiinţe nobile, unice, superioare. Deşi continuă să marcheze deosebirile de rang 
social, subliniind privilegiul inactivităţii (rochii susţinute de cercuri din sârmă, 
peruci, pantofi brodaţi cu pietre), costumul de curte aduce ca element de inovaţie 
o notă de graţie şi un senzualism discret, ilustrate în cazul vestimentaţiei feminine 
de corsajul strâns pe talie al rochiilor din materiale scumpe, cu poalele învoalate, 
decolteul rotund, larg, mânecile prevăzute până la cot cu manşete de dantelă. Prin 
altemanţa de subţieri şi evazări, vestimentația remodela corpul în conformitate 
cu idealul unei frumuseți aristocratice, definite prin distincţie, eleganţă şi graţie. 

Originar dintr-o familie flamandă, Martin Meytens (1695-1770) s-a 
stabilit la Viena, devenind pictor al curţii habsburgice în timpul domniei lui Carol 
al VI-lea (1711-1741) şi a fiicei sale, Maria Tereza (1740-1780)". În perioada 
când s-a aflat în slujba curţii imperiale (1731-1770), Meytens şi-a însuşit maniera 


1119 V. Mureşan, Portrete de Martin Meytens la Muzeul Brukenthal, în Revista Muzeelor și 
monumentelor, nr.8, Bucureşti, 1977, p. 57 
1120 Elfriede Baum, op.cit. band 2 , 1980, nr. 285; nr. 286 

portretului reprezentativ baroc, realizând numeroase portrete, atât Mariei Tereza, 
cât şi membrilor familiei imperiale (Portretul împăratului Francisc I, Portretul 
Mariei Tereza ca împărăteasă a Ungariei, portretele fiicelor împărătesei). Ca şi 
la Van Dyck, o particularitate a modelelor sale o constituie eleganța şi caracterul 
aristocratic al personajelor, atitudinea de poză, uneori uşor artificială şi forțată, 
strălucirea ostentativă şi minuţiozitatea flamandă a detaliilor vestimentaţiei!”!. În 
acest sens, este semnificativ “Portretul Mariei Tereza”, aflat în Palatul Schânbrunn. 
Împărăteasa este reprezentată în mărime naturală, îmbrăcată într-o rochie cu trenă 
cu poale rigide, învoalate. În mâna stângă ţine sceptrul, iar pe masa din apropiere 
este aşezată pe o pernă roşie, coroana imperială. Ţinuta are o notă de solemnitate 
şi maiestate, exprimând conştientizarea poziţiei privilegiate a suveranei. Privirea 
rigidă, inflexibilă, este în acord cu prezentarea însemnelor imperiale, impunând 
respectul şi consideraţia supuşilor. Continuând tradiţia portretului reprezentativ 
baroc, lucrarea reflectă influenţe ale rococoului asupra vestimentaţiei (decolteul 
mai pronunţat, mânecile prevăzute cu straturi succesive de volane, machiajul 
artificial cu tenul alb şi obrajii roşii). În categoria portretului oficial se încadrează 
şi “Portretul Mariei Tereza”, realizat de Martin Meytens cel Tânăr în 1745, 
aflat în colecţia Muzeului Brukenthal'"?. Se remarcă şi aici, atitudinea de poză 
a personajului, chiar dacă gestica este mai degajată. Reprezentată trei sferturi, 
în prim-planul lucrării, împărăteasa adresează spectatorului o privire oficială, 
distantă. Într-o mână ţine marginea mantoului de hermină, iar cu cealaltă atinge 
însemnele imperiale, aflate pe masa din stânga tabloului. În ambele lucrări este 
evidentă semnificaţia ceremonială, mistică şi religioasă a coroanei, sceptrului, 
mantoului de hermină şi a mâinii justiţiare, simboluri ale monarhiei de drept divin 
şi ale puterii absolute a suveranei'> . 

Portretele fiicelor împărătesei (Maria Cristina, Maria Antoaneta, Maria 
Amalia, Maria Elisabeta, Maria Anna, Maria Carolina), realizate de acelaşi 
autor, accentuează într-o şi mai mare măsură, prin gestica mâinilor, decolteurile 
pronunţate ale rochiilor dantelate cu corsajul strâns, preocuparea pentru graţie şi 
cochetărie, adusă de stilul rococo". 

Un alt portret al Mariei Tereza care face trecerea de la gravitatea şi 
solemnitatea barocă spre graţia şi feminitatea rococoului se află în Colecţia de 
Artă ecleziastică “Sfântul Ladislau”, aflată în Bazilica romano-catolică din 
Oradea'=*(Fig. nr. 132). Împărăteasa e reprezentată în prim-plan, într-un portret 


1121 V. Mureşan , op. cit. p. 58 

1122 Portretul Mariei Tereza, ulei /pânză, 127x155cm, Colecţia Muzeului Brukenthal 

1123 T. Gaethgens, Le XVIII- eme siecle, Edition du Seuil, 1998, p. 103 

1 124 Elfriede Baum, op. cit., band 2, 1980, nr. 285; nr. 286 

1125 Probabil este vorba de portretul menţionat de Garas Klâra, în Magyarorszăgi festeszet a XVIII 
szâzadban, Budapest, Akademiai Kiado, 1955, p. 223 

monumental tip %4, înveşmântată cu o rochie elegantă din catifea verde închis, cu 
poalele învolburate, formând un cerc''%. Croiala accentuează, în manieră rococo- 
ului, silueta graţioasă, formată din alternanţa contrastantă de subţieri (talie, gât) 
şi evazarea poalelor învolburate. Corsajul rochiei, prevăzut cu un decolteu larg, 
rotund, este dantelat, la fel ca şi rândurile succesive de volane ale mânecilor. De 
corsaj este prinsă o pelerină, prevăzută cu blană de hermină pe faţă şi căptuşită 
cu mătase galbenă. Peruca, pudrată în alb, după moda epocii, este prevăzută cu 
o codiţă împletită şi încununată de o diademă cu pietre preţioase. Faţa subliniază 
pregnant individualitatea fizionomică a personajului, remarcându-se prin trăsături 
ferme, fruntea înaltă, privirea inflexibilă, severă, machiajul tipic cu tenul alb şi 
obrajii roşii. Eclerajul concentrat asupra feţei şi carnaţiei personajului se detaşează 
pe fundalul brun, alcătuit din obişnuita draperie şi coloanele canelate, respectiv 
masa sculptată din stânga personajului. 

Pictura impresionează prin precizia şi eleganța desenului, sugestia corectă 
a volumului, tratarea cu deosebit realism a fizionomiei şi vestimentaţiei, a cărei 
textură este redată diferențiat, cu o mare virtuozitate. Minuţiozitatea cu care sunt 
descrise elementele de vestimentaţie, prin alternanţa de dantele, broderii, catifea, 
capa de blană, creează impresia de materialitate şi somptuozitate a îmbrăcămintei. 
Croiala vestimentaţiei, cu corsajul strâns pe corp, alături de gestul cochet al 
suveranei, care-şi arată demonstrativ cosiţa, accentuează graţia, calitatea cea 
mai preţuită a epocii pusă în valoare prin dans, vestimentaţie şi arta conversaţiei. 
La aceeaşi impresie contribuie bijuteriile, machiajul, ţinuta liberă a mâinilor şi 
faldurile grele ale rochiei, din materiale scumpe. Culoarea verde a catifelei este 
probabil, o aluzie la calitatea împărătesei de regină a Ungariei. 

Tabloul îmbină sugerarea maiestăţii imperiale, prin fastul idealizator 
şi privirea calmă, distantă, cu o poză afectată, în care se întrevede galanteria 
şi eleganța discretă a rococoului. Apropierea artiştilor de sfera politică sau 
ecleziastică a comanditarilor era în acea epocă o condiţie esenţială a consacrării 
artistice. Curtea imperială reprezenta principalul cadru în care se experimentau 
inovațiile stilistice. 

Istoricul de artă Garas Klâra menţionează existența la Oradea a unui 
portret al Mariei Tereza, realizat pentru Casa comitatului de cunoscutul portretist 
austriac Joseph Hickel (1736-1807)'”, înainte de anul 1794. Contemporan cu 
domnia Mariei Tereza, format în ambianța Academiei de pictură din Viena (1756- 
1766), Hickel a fost numit în 1772 director adjunct al Galeriei de artă din Viena, 
iar începând din 1776 a devenit pictor oficial al curții imperiale şi membru titular 


1126 Joseph Hickel (atribuit), Portretul împărătesei Maria Tereza, ulei pe pânză, 930x750mm, 
Colecţia de artă ecleziastică “Sfântul Ladislau”, Bazilica romano-catolică Oradea 

1127 Garas Klâra, op. cit. , p. 223; Zâdor Anna, Genthon Istvân, Miiveszeti Lexicon, Akademiai 
Kiado, Budapesta, 1981, p. 381 


399 


https://biblioteca-digitala.ro 


al Academiei din Viena. Prin 1780 a fost unul din cei mai renumiţi şi solicitaţi 
pictori din Viena. A realizat peste 3000 de portrete, inclusiv ale membrilor familiei 
imperiale, ale nobililor şi actorilor din teatrul Hofburg''%. Gravurile realizate de 
Johann Peter Pichler (1766-1807) după lucrările sale relevă faptul că tablourile 
lui urmează tradiția barocului tardiv, promovat de Martin Meytens cel Tânăr 
(1695-1770). Din această perioadă datează portretele realizate la comanda 
unor demnitari şi nobili din Transilvania sau Ungaria: “Portretul guvematorului 
Brukenthal” (1779), “Portretul lui Samuel Teleki” (1772), “Portretul baronului 
Erdădy” (1786) etc. Calitatea artistică a execuţiei, precizia desenului, realismul în 
redarea formei şi a vestimentaţiei, pledează în favoarea unui pictor profesionist, 
format în ambianța școlii portretistice academiste, continuatoare a stilului lui 
Martin Meytens cel Tânăr. 

Deşi somptuos prin etalarea strălucitoare a vestimentaţiei, portretul Mariei 
Tereza din colecția Episcopiei romano-catolice de Oradea nu are aspectul atât 
de evident de oficial şi artificial ca portretele consacrate împărătesei de Martin 
Meytens cel Tânăr, care a trăit și a lucrat ca pictor de curte până în anul 1770. 
Autorul tabloului aduce un plus de umanitate imaginii împărătesei, care are o 
ținută mai degajată şi eliberată de convenții, evidentă în gestul de a-şi arăta cosița 
împletită, un simbol al epocii iozefine, perioadă în care ecourile rococo-ului 
coexistă cu elementele specifice stilului zopf (“codiță”). În cazul acestui tablou, 
apariția umană a împărătesei (cu redarea naturalistă a bărbiei duble) şi îndeosebi, 
accentul de cochetărie feminină primează asupra rigidității portretelor anterioare 
cu interes predominant pentru exprimarea ideii de autoritate politică, în care 
suverana arată ostentativ simbolurile imperiale. 

Garas Klâra menţionează că Joseph Hickel a realizat în 1794 un portret al 
împărătesei Maria Tereza pentru Casa comitatului din Oradea, deci într-o perioadă 
în care nici pictorul Martin Meytens cel Tânăr și nici Maria Tereza nu mai erau 
în viață. Probabil aşa se explică lipsa de acuratețe a detaliilor coroanei, redată 
parţial, în planul al doilea, pe o măsuţă cu tăblie de marmură, având ca element 
distinctiv capul poleit al unui înger adormit. 

Portretele academiste ale suveranilor din secolul al XVIII-lea întruchipau 
o ordine socială care privilegia virtuțile aristocratice ale distincţiei sociale şi 
intelectuale, traduse cel mai direct prin limbajul vestimentaţiei. În cazul portretului 
baroc de aparat, scenografia tabloului ilustra apariţiile oficiale ale suveranului, 
punând accent pe accesoriile rangului imperial sau regal (coroana, sceptrul). 
Conştientizarea de către personaje a superiorității şi unicităţii lor era exprimată şi 
în portretistică, prin ţinuta ceremonioasă, solemnă, aerul distant, privirea gravă, 


1128 Jane Turner (editor), The Dictionary of Art, 1996, vol . XIV, p. 508 
1129 Ibidem, vol . XXI, p. 511-512 

inflexibilă, caracterul forțat, artificial al pozei destinat evidenţierii caracterului de 
persoană publică a suveranului'*. 

Afirmat pe la mijlocul secolului al XVIII-lea, stilul rococo reia tema 
portretului aulic, adăugând imaginii monarhice o notă de umanitate, graţie şi 
intimitate, exploatate cu predilecție în portretul feminin. Eliberate de funcţia 
şi mesajul strict politic, fizionomia şi gestica devin treptat elementele esenţiale 
ale tabloului, fixând individualitatea şi caracterul modelului. La curtea vieneză, 
datorită receptivităţii unor monarhi luminaţi, s-a realizat în secolul al XVIII- 
lea o sinteză între solemnitatea barocului italian şi graţia rococoului francez, o 
tranziţie de la portretul baroc, care reflecta poziţia omului în societate, în direcția 
evidențierii laturii umane a modelului. În acest sens, sunt relevante portretele 
Mariei Tereza, realizate după moartea soţului ei. Și în Portretul împărătesei din 
Colecţia Muzeului Ţării Crişurilor din Oradea, realizat de un anonim din Școala 
lui Martin Meytens cel Tânăr (1695-1770), coexistă prezentarea simbolurilor 
imperiale, bijuteriile, machiajul accentuat al feţei, în acord cu preocuparea pentru 
cochetărie a rococoului, cu explorarea psihologică a personajului!"”»!. Redată mult 
mai naturalist, neidealizat, faţa poartă amprenta vârstei, iar privirea comunică 
dimensiunea umană a împărătesei. 

Răspunzând nevoilor de reprezentare, de propagandă vizuală şi socială, 
creaţia artistică a secolului al XVIII-lea a acordat o mai mare importanţă 
portretului feminin. În cadrul unei arte predominant aulice, de o somptuozitate 
aristocratică strălucitoare şi ostentativă, persoana împărătesei întruchipa idealurile 
de frumuseţe şi eleganţă vestimentară ale vremii. 


b.Portrete ale unor prelați romano-catolici din Oradea, realizate de Johann 
Michael Militz şi Johann Nepomuk Schâpf 


Unul din cele mai înfloritoare şi mai bine reprezentate genuri ale artei 
laice din secolul al XVIII-lea a fost portretul. La începutul secolului, din cauza 
împrejurărilor social-politice (războaie, situaţia determinată de înlocuirea în 
Transilvania a dominaţiei otomane cu cea habsburgică), numărul comenzilor de 
portrete a fost destul de redus. La mijlocul secolului al XVIII-lea, majoritatea 


1130Agata Chifor, Influențe ale stilului rococo în portretul de aparat, în Biharea, XXVI-XXVII, 
Editura Muzeului Ţării Crișurilor, Oradea, 1999-2000, p. 333-339; Agata Chifor, Barocul cultural- 
artistic în Oradea, Teză de doctorat, Universitatea Babeş- Bolyai, Facultatea de Istorie şi Filosofie, 
Cluj-Napoca, 2005, p. 260-265; Agata Chifor, Oradea barocă, Editura Arca, Oradea, 2006, p. 210- 
213 

1131 Anonim, Portretul împărătesei Maria Tereza, ulei/pânză, 704x576mm, nesemnat, nedatat, a 
doua jumătate a sec. al XVIII-lea, Colecţia Muzeului Țării Crișurilor Oradea 

îşi comandau portrete cu ocazia călătoriilor la Viena, Paris sau Milano. Cele 
mai multe portrete din această perioadă au fost realizate la comandă, în capitala 
Imperiului. Martin Meytens cel Tânăr, unul din cei mai buni pictori de curte 
vienezi, Joseph Hickel şi Martin Knoller s-au ocupat şi cu portretizarea elitei 
transilvănene din secolul al XVIII-lea''*. Un portretist apreciat al vremii a fost 
de asemenea, Johann Michael Militz (1725-1779). Format ca pictor în ambianța 
Academiei din Viena, Militz a lucrat ca portretist la Viena şi Praga. A realizat 
portretele nobililor transilvăneni Samuel Teleki, Batthiany J6zsef, Hadik Andras, 
al baroanei Harruckem. În 1772 a realizat la comanda lui Teleki Laszl6, portretul 
Mariei Tereza şi al lui Francisc I''%. 

Din punct de vedere stilistic, lucrările sale continuă tradiţia portretului 
baroc de aparat. Iniţiat în Franţa în secolul al XVII-lea de Hyacinthe Rigaud, 
Charles Lebrun, Nicolas de Largilliere, genul s-a răspândit în statele monarhice 
ale Europei, devenind parte integrantă a propagandei vizuale a Casei de Habsburg 
în secolul al XVIII-lea. 

Teatralismul tipic baroc al pozei personajului şi al gesturilor intervine 
deopotrivă, în pictura barocă cu caracter laic, fiind o constantă a portretelor cu 
caracter reprezentativ: Portretul episcopului romano-catolic de Oradea Patachich 
Adâm (în două variante", Fig. nr. 133 şi Fig. nr. 134), Portretul canonicului 
Szenczy Istvân din pictura Fondarea Ordinului Ursulinelor (Fig. nr. 135), toate 
trei din Colecţia Episcopiei romano-catolice de Oradea, ultima semnată de Johann 
Michael Militz (1725-1779) şi datată în anul 1775'5. 

Din punct de vedere tipologic, lucrările reflectă modalităţi de punere în 
paginăutilizate în cadrul portretului baroc de aparat. Înalţii prelați ai bisericii catolice 
erau reprezentaţi, fie şezând în fotolii, purtând însemnele rangului ecleziastic, fie 
în mărime naturală, în lucrări care fac referire la ctitoriile personajului. Cele două 
modalităţi de reprezentare reflectă adaptarea portretului baroc, cultivat în capitala 
Imperiului, la realitatea socială şi ecleziastică din Transilvania. 

Portretul episcopului Patachich Adâm (Fig. nr. 133) reflectă viziunea 


1132 Garas Klâra, op. cit. p. 136 

1133 Ibidem, p. 237 

1134Anonim austriac, Portretul episcopului Adam Patachich, 950x730mm, nesemnat, nedatat, 
Colecţia Episcopiei romano-catolice Oradea, atribuit Johann Michael Militz; Anonim, Portretul 
episcopului Adam Patachich, 1360x1080mm, nesemnat, nedatat, atribuit Johann Nepomuk Schâpf, 
Colecţia de Artă Ecleziastică “Sfântul Ladislau”, Bazilica romano-catolică Oradea 

1135 Agata Chifor, Portretul austriac: Johann Michael Militz, în Biharea, XXIV-XXV, 1997-1998, 
Editura Muzeului Ţării Crişurilor, Oradea, 2001,p. 485-490; Agata Chifor, Barocul cultural -artistic 
în Oradea, Teză de doctorat, Universitatea “Babeș- Bolyai”, Facultatea de Istorie şi Filosofie, Cluj- 
Napoca, 2005, p. 255-259; Agata Chifor, Oradea barocă, Editura Arca, Oradea, 2006, p.206- 
210 

clasică a portretului academic, care tindea să ofere o imagine definitivă a celui 
reprezentat, cu accentul pe exprimarea funcţiei şi a calităţii aristocratice a 
personajului'!**. 

Refacerea şi consolidarea poziţiei catolicismului, promovat la rangul de 
religie oficială a Imperiului habsburgic a dus la creşterea importanţei Episcopiei 
catolice de Oradea şi a reprezentanţilor acesteia. 

Episcopul Patachich (1759-1776) este reprezentat frontal, trei sferturi, 
într-un jilţ cu mânere şi spătar. Figura solemnă, maiestuoasă, este bine realizată, 
vădind talentul de desenator al autorului. Privirea nu este inertă, ea sugerează 
smerenie Şi puterea credinţei în Dumnezeu. Dacă preocuparea pentru valorificarea 
psihologică a fizionomiei este mai redusă, în schimb detaliile vestimentare şi 
accesoriile, care pun în valoare personajul şi interiorul, sunt tratate într-o manieră 
realistă şi extrem de minuțioasă, dând senzaţia concretului material, mai ales în 
ceea ce priveşte textura specifică dantelei. Astfel, cu un interes de miniaturist 
este tratată cămaşa şi surplisul din dantelă albă al personajului, punând în valoare 
fineţea broderiei, cu motive vegetale. Realismul în tratarea vestimentaţiei permite 
observarea decoraţiei fine, cu motive florale mărunte, de pe capa de culoare 
brună, căptuşită cu roşu, precum şi lucrătura fină a mitrei episcopale, prevăzută 
cu broderii pe mătase, precum şi a bijuteriilor. Toate aceste detalii vestimentare 
sunt specifice stilului lui Johann Michael Militz, ele fiind prezente şi în lucrarea 
semnată de acesta, consacrată canonicului Szenczy şi călugăriţelor ursuline. 

Accesoriile vestimentaţiei şi ale interiorului conţin o referire explicită la 
rangul episcopal al personajului. În fundal, se zărește un fragment din mânerul 
curbat al cârjei episcopale, decorate cu aplicaţii vegetale din metal. Pe masa 
cu tăblie de marmură se află o Biblie, simbolul consacrat al credinţei şi al 
intelectualităţii. Mâna îndoită a personajului lasă să se vadă un fragment din mitra 
episcopală, de formă conică, a cărei omamentaţie cu fir de aur, motive vegetale 
Toşii Şi verzi, este riguros elaborată. Alături de aceste simboluri ale jurisdicției 
pastorale şi investiturii divine, personajul susţine cu mâna stângă crucea, decorată 
cu smaralde, purtată la gât, exprimând asumarea misiunii de ocrotitor al credinţei. 

Culorile folosite în redarea vestimentaţiei şi a interiorului reflectă intenţia 
de a realiza corespondențe şi acorduri cromatice. Verdele închis este folosit pentru 
redarea pietrelor de pe crucea şi inelele personajului. În aceeaşi nuanţă este 
realizată tapiseria de catifea a canapelei din fundal, draperia şi coperţile Bibliei. 

Persoana episcopului, cu fruntea înaltă, privirea expresivă şi pomeţii roz, 
constituie centrul de interes al tabloului, ocupând prim-planul acestuia. Ţinuta 


1136 Anonim austriac, sec. XVIII, Portretul episcopului Adam Patachich, 1360x1080mm, nesemnat, 


nedatat, atribuit Johann Nepomuk Schâpf, Colecţia de Artă Ecleziastică “Sfântul Ladislau”, Bazilica 
romano-catolică Oradea 

personajului, puţin rigidă, solemnitatea expresiei, poziţia mâinilor sunt studiate 
şi elocvente, fiind subordonate înaltei calităţi de slujitor al credinţei. Tonalitatea 
sobră, într-o gamă restrânsă (brun, verde, alb), degajă echilibru şi seninătate. 
Priceput în dozarea efectelor luministice, pictorul creează un contrast între 
fundalul întunecat şi albul luminos al feţei. Din cauza spaţiului redus, accesoriile 
rangului episcopal (cârja şi mitra) precum şi ale interiorului (draperia, canapeaua) 
sunt înghesuite în spatele personajului, fără a permite o delimitare netă a planului 
secund de fundal. 

Al doilea tablou consacrat episcopului Patachich Adâm'” (Fig. nr. 134) 
reia exact aceeaşi schemă compoziţională, cu deosebirea că episcopul Patachich 
e portretizat mai învârstă. Acest fapt este vizibil în cearcănele şi ridurile mai 
pronunţate, sprâncenele mai groase, nasul mai deformat şi îndeosebi privirea, mut 
mai obosită şi mai tristă, în tipologia mâinilor şi întreaga ţinută a personajului. 
Modalitatea frontală în care pozează episcopul, măsuţa cu Biblia, mitra şi cârja 
episcopală, vestimentația și poziţia mâinilor sunt identice cu cele din primul tablou. 
Tabloul imortalizează o imagine a episcopului din ultimii ani petrecuţi de acesta la 
Oradea, anterior transferului său la arhiepiscopia din Kal6csa (1776). Gâras Klara, 
în anexa cu scurte biografii ale pictorilor baroci, menţionează faptul că pictorul 
Johann Nepomuk Schâpf (1735-1785) a pictat pentru Casa Comitatului din 
Oradea, un portret al episcopului Patachich, între anii 1774-1776''*. Considerăm 
că ar putea fi vorba de acest portret al episcopului mai în vârstă, cu care, de altfel, 
acest pictor a colaborat, realizând decorația în frescă şi pictura de altar din Capela 
Palatului episcopal romano-catolic, terminate fără îndoială înainte de transferul 
episcopului la Kalocsa în anul 1776':%. De dimensiuni mult mai mari, tabloul 
“Fondarea Ordinului Ursulinelor”(Fig. nr. 135) are la bază un text cu caracter 
documentar, în latină, centrat de un blazon. Inscripţia menţionează realizarea 
tabloului de către Militz la Viena în anul 1775 110. 


1137 Anonim austriac, sec. XVIII, Portretul episcopului Adam Patachich, 1360x1080mm, nesemnat, 
nedatat, atribuit Johann Nepomuk Schâpf, Colecţia de Artă Ecleziastică “Sfântul Ladislau”, Bazilica 
romano-catolică Oradea 

1138Garas Klăra, op. cit., p. 250 

1139În Schematismus Venerabilis Cleri Diocesis Magno Varadinensis pro Anno 1830, Magno 
Varadinensis, 1830, figurează anul 1780 ca an al finalizării frescelor de pe cupola Bazilicii romano- 
catolice, de către “ Joannes Adamus Schâpf”: “Cupulae picturam celebris artifex, Joannes Adamus 
Schâpf effinxerat (1780), p. 212 

1140Fondarea Ordinului Ursulinelor,ulei / pânză, 260x 182cm, semnat Johann Michael Militz. Datat: 
1775, Inscripţie sub lucrare în latină, cu litere romane: “Reverendissimus Dominus Stepfanus Szentzy, 
Abbas B. M. V. de Babolcha; Cath: Eccl: Magno=Varadinensis Cantor et canonicus sandimonialium 
(Sanctimonialium, n.n, A.C.)Varad=Olasziensium Divae Ursulae Sociarum Fundator qui Easdem 
Religiosas Virgines Cassovia Varadinum inductas in domum. Fabrian amproprioaere comparatam, 
etin morem claustri magnis expensis qua licuit, apparatam in Festo s. s. Nom. Beatae Mariae 

Lucrarea este alcătuită după o schemă compoziţională diferită comparativ 
cu cele precedente. Canonicul Szentzy Istvân, pictat în mărime naturală, predă 
actul său de donaţie în favoarea Ordinului Ursulinelor din Oradea, maicii 
principale, reprezentanta acestuia. Figura canonicului, îmbrăcat în veșmânt 
preoţesc de culoare brună şi surplis din dantelă albă, brodată şi plisată, poartă 
semnele vârstei: părul, sprâncenele şi mustaţa încărunţite, pomeţii marcați, buzele 
subliniate de o linie severă. Personajul este reprezentat frontal, cu faţa şi corpul 
îndreptate spre privitor. Mâna stângă este sprijinită de masă, iar în dreapta ţine 
documentul pe care e redată cu litere de tipar inscripția FUNDATIONALES""!. 
Figurile călugăriţelor reprezentate în plan secund sunt destul de tipizate, atât 
în ceea ce priveşte redarea feţei cu nasul drept şi alungit, buzele subţiri, cât şi 
a veşmintelor, pictate convenţional în negru şi alb, fără o redare volumetrică 
firească. În pofida slabei individualizări a călugăriţelor, gestica mâinilor sugerează 
devoțiune şi semnificaţia deosebită a momentului. 

Atitudinea de poză a personajelor conferă compoziţiei o notă de artificial. 
Poziţia frontală a canonicului, privirea orientată în faţă a majorităţii personajelor 
conferă rigiditate şi convenţionalitate scenei. Lucrarea se caracterizează prin 
suprapunerea planurilor şi obiectelor, fără o delimitare coloristică clară a 
planurilor. Nuanţele folosite pentru redarea fundalului, identice cu cele folosite 
pentru pictarea vestimentaţiei şi a mobilierului nu sunt favorabile sugerării reale 
a spaţialităţii. Lumina se concentrează cam simplist asupra figurii centrale a 
episcopului. 

Lucrarea reflectă repertoriul formal al portretului baroc de aparat: coloana 
canelată, draperia cu ciucuri, fotoliul cu spătar, masa cu planuri şi documente". 
În maniera obişnuită a portretului ecleziastic, în fundal este reprodusă imaginea 
bisericii ctitorite de prelat. 

Talentul extraordinar în redarea extrem de minuțioasă a broderiei din care 
este alcătuit surplisul de dantelă din portretul canonicului Szenczy Istvân (lucrare 
semnată de artist şi datată 1775) şi cel din portretul lui Patachich Adâm, tipologia 
identică în care pozează episcopul Adam Patachich, repetarea canapelei şi a mesei 
cu tăblia de marmură, descrisă cu detaliile specifice stilului rococo, sunt indicii 


Virginis, in diem 13 :* Men 7t'* incidente, consvetis ecclesiae ceremoniis, et in genti Cat holicorum 
jubilo, solemniter introduxit Millessimo Septingentesimo Septuagesimo Secundo Anno. Johann 
Michael Militz pinxitin Vienne. Anno 1775”, Colecţia de Artă Ecleziastică Sfântul Ladislau, Bazilica 
romano-catolică Oradea. 

1141 Termenul desemnează juridic o întemeiere de instituţie monastică, cu garanţii de supravieţuire 
după dispariţia întemeietorului. A fost concepută în vremea împăratului Justinian (sec. VI d. Hr.) 
şi prevedea, în principiu, donația de bunuri materiale suficiente și obligativitatea unui număr de 
minim 3 călugări (http://www.biserici.medievistica.ro/glosar.php) 

1142Robert A. Kann, A History of the Habsburg Empire (1526-1918), University of California Press, 
1974, p. 173 

concludente în favoarea atribuirii primului portret al lui Patachich pictorului 
austriac Johann Michael Militz (1725-1779), discipol al lui Meytens, pentru care 
au pozat cele două personaje contemporane cu artistul". 

Alături de valoarea artistică, tabloul are şi o valoare documentar- 
memorială, eternizând pictural, pentru posteritate, ctitoria orădeană a canonicului 
Szenczy, actul său caritabil prin care a sprijinit fondarea mănăstirii Ursulinelor 
din Oradea în anul 1771''*. După Bird Jozsef, la S septembrie 1772, s-au mutat, în 
casa cumpărată şi transformată în mănăstire de Szenczy, primele şase călugăriţe 
ursuline, venite de la Kosice''*, iar la 13 septembrie 1772, a avut loc ceremonia 
introducerii lor solemne în mănăstire. Din inscripția documentară a tabloului, 
semnat de pictorul vienez Johann Michael Militz în 1775, reiese că în anul 1772, 
canonicul Szenczy terminase deja construirea nucleului vechii mănăstiri, cu şapte 
axe. Din textul în limba latină al acesteia rezultă că, într-adevăr, în ziua de 13 
(diem), luna / 7-bris mens ( septem-bris ?), anul 1772, aşa cum spune şi Bird Jozsef, 
a avut loc introducerea solemnă a călugărițelor portretizate în tablou (în număr de 
opt şi nu şase), în mănăstirea special construită pentru ele, “cu mari cheltuieli”, la 
Oradea. Deşi uşor tipizate, portretele călugăriţelor sunt bine individualizate din 
punct de vedere fizionomic, cu sugestia realistă a vârstei. 

Portretul colectiv, tipic baroc, semnat de renumitul pictor austriac Johann 
Michael Militz, are valoarea unui document iconografic de epocă, substituindu- 
se prin realism, fotografiei în ceea ce priveşte portretul canonicului Szenczy şi al 
primelor călugărițe ursuline, venite de la Kosice la Oradea în intervalul cuprins 
între 1772, anul sosiririi primelor şase călugărițe şi anul 1775, anul realizării 
tabloului de către Militz. Tabloul şi inscripţia acestuia imortalizează evenimentul 
aducerii călugăriţelor ursuline (originare din Cassovia / Kosice) la Oradea, de către 
canonicul Szenczy, iniţial în “casa” cumpărată de acesta în Oradea, iar ulterior, 
ceremonia solemnă, a introducerii acestora, la 13 septembrie 1772 în mănăstirea 
construită între timp pentru ele prin eforturile şi donația aceluiaşi canonic. 

Toate lucrările menţionate sunt remarcabile prin redarea expresivă a 
fizionomiei realiste, cu diferenţele de psihologie şi personalitate, specifice vârstei, 
descrierea extrem de minuțioasă a texturii proprii catifelei şi mătăsii brodate cu 
fir auriu, a bijuteriilor şi a dantelei, a mobilierului, marmurei, metalului. Aceste 
portrete, cu caracter reprezentativ, sunt remarcabile prin interesul (cu analogii în 
şcoala flamandă) pentru reliefarea texturii strălucitoarea catifelei, mătăsii, mitrelor, 
bijuteriilor decorate cu pietre preţioase, obiectelor de metal, precum şi a broderiei 


1143Agata Chifor, Portretul austriac: Johann Michael Militz, în Biharea, XXIV-XXV, 1997- 
1998, Editura Muzeului "Ţării Crișurilor, Oradea, 2001; Nicolae Sabău, Metamorfozele barocului 
transilvan, vol II, Pictura, Editura Mega, Cluj, p. 380-383 

1144Arhivele Statului Oradea, Fond Spitalul mizericordian, fila 51 

1145Bir6 Jozsef, loc.cit. 

surplisului, cu modelul reprodus pictural în cele mai mici detalii. În cadrul acestor 
portrete cu caracter oficial, dar impresionante prin realismul figurii (pentru care 
personajele au pozat pictorului), un accesoriu împrumutat din scenografia teatrală 
este draperia de catifea, ce dezvăluie privirii detalii pline de semnificaţie. După 
moda epocii, personajele atrag privitorului atenţia asupra simbolurilor specifice 
demnităţii şi misiunii lor, gestica mâinii indicând elementele de maximă relevanţă: 
crucea purtata la piept, Biblia, mitra, cârja episcopală, respectiv documentele, iar 
în cazul portretelor imperiale, aşa numitele insignia regalia: coroana imperială, 
sceptrul, decoraţiile militare specifice'!ss. 

Realizate la comandă într-o epocă de dominație a valorilor aristocratice, 
portretele sunt tributare dorinţei de evidenţiere a rangului personajelor. Insistenţa 
asupra aspectului exterior, a grandiozităţii prezentabile este o notă comună a 
elitelor din secolul al XVIII-lea. Profilul moral al categoriei nobiliare sau clericale 
este definit printr-o anumită solemnitate într-o perioadă în care distanţarea socială 
şi intelectuală se reflecta cel mai direct prin intermediul vestimentaţiei. În acest 
sens, portretul baroc de aparat a fost, ca şi costumaţia, o formă ostentativă de 
exprimare a poziţiei omului în societate, pictorii fiind obligaţi să fixeze imaginea 
pe care comanditarii o aveau despre ei înşişi şi felul cum se reflectau în psihologia 
mulţimii. Psihologia statică, închisă în sine, precum şi gama coloristică sobră se 
explică prin caracterul rigid, conservator, impus de conduita şi profilul moral al 
celor portretizaţi. 

În aceste lucrări este evidentă preocuparea pentru realizarea asemănării 
exterioare cu modelul. Tablourile sunt semnificative prin reflectarea limbajului 
baroc în ceea ce priveşte exprimarea funcţiei ecleziastice prin intermediul 
unor accesorii specifice: cârja şi mitra episcopală, crucea, Biblia, documentele. 
Redarea cadrului în care sunt plasate personajele se realizează prin elemente 
scenografice de tip baroc: coloana canelată, masa cu documente, draperia, preluate 
din somptuoasele portrete de aparat destinate clientelei monarhice. Stângăcia 
execuţiei fizionomice lasă loc unei redări amănunțite a detaliilor decorative ale 
vestimentaţiei, pictate cu migală şi interes de miniaturist. 

Transmiţând posterităţii figura unor episcopi, nobili sau reprezentanţi 


1146Pentru portretele imperiale realizate în stil baroc din Colecţia de pictură a Muzeului Țării 
Crișurilor, respectiv în Colecţia de Artă Ecleziastică Sfântul Ladislau (Bazilica romano-catolică), a 
se vedea Agata Chifor, Portrete imperiale austriece din Colecţia Muzeului Țării Crișurilor Oradea 
(secolul al XVIII-lea), în volumul Seminatores in Artium Liberalium Agro, Studia in honorem et 
memoriam Barbu Ștefănescu (coord. Aurel Chiriac, Sorin Şipoş), Academia Română, Centrul de 
Studii Transilvane, Cluj-Napoca, 2014, p. 525-536; Agata Chifor, Influențe ale stilului rococo în 
portretul de aparat, în Biharea, XXVI-XXVII, Editura Muzeului "Țării Crișurilor, Oradea, 1999- 
2000, p. 333-339; Agata Chifor, Barocul cultural- artistic în Oradea, Teză de doctorat, Universitatea 
“Babeș- Bolyai”, Facultatea de Istorie şi Filosofie, Cluj-Napoca, 2005, p. 260-265; Agata Chifor, 
Oradea barocă, Editura Arca, Oradea, 2006, p. 210-214 

ai burgheziei în formare, portretele din secolul al XVIII-lea au valoarea unui 
ele traduc în termeni proprii limbajului vizual, mentalitatea şi locul acestora în 
ierarhia socială a epocii. 

Talentul extraordinar în redarea extrem de minuțioasă a broderiei din care 
este alcătuit surplisul de dantelă din portretul canonicului Szenczy Istvân (lucrare 
semnată de artist şi datată 1775) tipologia asemănătoare a tratării broderiei în 
primul portret al episcopului Patachich Adâm, tratarea similară a feţelor cu pomeţii 
înroşiți sunt indicii concludente în favoarea atribuirii acestei lucrări pictorului 
austriac Johann Michael Militz (1725-1779), discipol al lui Martin Meytens cel 
Tânăr (1695-1770), pentru care au pozat ambele personaje”. 

Toate lucrările menţionate sunt remarcabile prin redarea desăvârsită a 
anatomiei şi clarobscurului, descrierea extrem de minuțioasă a texturii specifice 
catifelei şi mătăsii brodate cu fir auriu, bijuteriilor şi dantelei, mobilierului, 
marmurei, metalului, ce denotă stilul aceluiaşi maestru. Aceste portrete cu caracter 
reprezentativ sunt remarcabile prin interesul (cu analogii în şcoala flamandă) 
pentru reliefarea texturii strălucitoare a catifelei, mătăsii, mitrelor, bijuteriilor 
decorate cu pietre preţioase, metalului, precum şi a broderiei surplisului, cu 
modelul reprodus pictural în cele mai mici detalii. În cadrul acestor portrete cu 
caracter oficial, dar impresionante prin realismul figurii (pentru care personajele 
au pozat pictorului), un accesoriu împrumutat din scenografia teatrală este draperia 
de catifea, ce dezvăluie privirii detalii pline de semnificaţie. După moda epocii, 
personajele atrag privitorului atenţia asupra simbolurilor specifice demnităţii şi 
misiunii lor, gestica mâinii indicând elementele de maximă relevanţă: crucea 
purtata la piept, Biblia, mitra, cârja episcopală, respectiv documentele, iar în cazul 
portretelor imperiale, aşa numitele insignia regalia: coroana imperială, sceptrul, 
decoraţiile militare specifice. 


1147ldem, Portretul austriac: Johann Michael Militz, în Biharea, XXIV-XXV,1997-1998, Editura 
Muzeului Țării Crișurilor, Oradea, 2001; Nicolae Sabău, Metamorfozele barocului transilvan, vol. 
II, Pictura, p. 380-383 

Fig. nr. 68. 
Johann Nepomuk 
Schâpf(c.1735- 
c.1785), Ierusalimul 
celest (c.1774-1776), 
frescă, Capela 
Palatului episcopal 
romano-catolic, 
Oradea 


Fig. nr. 69. 
Andreea Pozzo 
(1642-1709), 
Beatificarea Sf. 
Ignațiu 
(1668-1685), frescă, 
Biserica San Ignazio, 
Roma 


Fig. nr. 70. 
].N. Schâpf, 
Ierusalimul celest, 
detaliu 
Capela Palatului 
episcopal romano- 
catolic din Oradea 

Fig. nr. 7la. 
]. N. Schâpf,Ecclesia triumfând asupra Ereziei 
(1770), frescă, 
Biblioteca abaţială din Reichersberg, Germania 


Fig. nr. 71. ). N. Schâpf, Ecclesia 

triumfând asupra Ereziei, frescă 

(c.1774-1776), Capela Palatului 
episcopal romano-catolic Oradea 


Fig. nr. 72. 

]. N. Schâpf, Ecclesia trium- 
fând asupra Idolatriei, frescă, 
Capela Palatului episcopal 
romano-catolic Oradea 

Fig. nr. 73. Fig. nr. 74. 
Correggio (1489-1534), Înălțarea la cer Johann Nepomuk Schâpf, Triumful ceresc 
a Fecioarei Maria (1526-1530), frescă, al lui Hristos (c.1779-1780), frescă, Cupola 
Cupola Domului din Parma Bazilicii romano-catolice, Oradea 


Fig.nr.75 
]. N. Schâpf, Avram și 
Melchisedec; Adam şi Eva 
» detaliu frescă, Cupola 


Bazilicii romano-catolice 
Oradea 


Fig. nr. 76. 

]. N. Schâpf, Moise și 
Aaron,detaliu frescă, Cu- 
pola Bazilicii romano- 
catolice Oradea 

Fig. nr. 77. 

]. N. Schâpf, Regele David, 
detaliu frescă, Cupola 
Bazilicii romano-catolice 
Oradea 


Fig. nr. 78. 

]. N. Schâpf, Apoteoza 
Sfintei Treimi, detaliu 
frescă, Cupola Bazilicii 
romano-catolice Oradea 


Fig. nr. 79. 

]. N. Schâpf, Sfântul 
Ev. Luca, detaliu frescă, 
Cupola Bazilicii romano- 
catolice 


Fig. nr. 80. 
Madona Îndurării, 
frescă, c. 1767, Capela 
mizericordienilor, 
Oradea 


Fig. nr. 81. 

Jahann Hauptmann, Îngeri 
preparând remedii, frescă 
(1798), Fostul spital al mizeri- 
cordienilor, Oradea 


Fig. nr. 82. 
Hygeea, detaliu frescă, sf. 
sec. XVIII, fosta Farma- 
cie Rodia, Oradea 


Fig. nr. 83. 
Antal Szirmai (1860-1927), 
Sfânta Treime, frescă, 1892, 
Catedrala greco-catolică Sf. 
Nicolae Oradea 

Fig. nr. 85a. 
]. V. Fischer, Înălțarea lacera 
Fecioarei Maria, detaliu 


Fig. nr. 85. 

Joseph Vincenz Fischer(1729- 
1810), Înălțarea la cer a Fecioarei 
Maria, 1779, altar principal, 
Bazilica romano-catolică 
Oradea 

Fig. nr. 84. 

Johann Nepomuk Schâpf, 
Sfântul Carlo Borromeo, c. 1776, 
altar, ulei pe pânză, Capela 
Palatului episcopal romano- 
catolic, Oradea 


slb 


Fig. nr. 88. 

Johann Ignaz Cimbal 
(1722-1795), Apoteoza Sfântu- 
lui Nepomuc, c. 1780, altar lat- 
eral, Bazilica romano-catolică 

Oradea 


Fig. nr. 87. 
]. V. Fischer, Sfântul Ladislau, 
1778, altar lateral, Bazilica 
romano-catolică, Oradea 

Fig. nr. 86. 
Joseph Vincenz Fischer, Sfânta 
Familie, 1778, altar lateral, 
Bazilica romano-catolică, 
Oradea 


Fig. nr. 90. 
]. 1. Cimbal, Sfântul Ev. loan, 
c.1780, altar lateral, Bazilica 
romano-catolică, Oradea 


Fig. nr. 89a. 
]. IL. Cimbal, 
Sf. Treime, detaliu 

Fig. nr. 89 
]. 1. Cimbal, Sfânta Treime, 
1780, altar lateral, semnat 
şi datat, Bazilica romano- 
catolică, Oradea 


LIv 


Fig. nr. 92a. 

Felix Ivo Leicher (1727-1812), 
Sfânta Barbara, c.1766- 
1769, altar lateral, Biserica 
mănăstirii carthusienilor din 
Brno, Cehia 

Fig. nr. 91. 

Teodor Ilics 
Cesliar(1746-1793), 
Răstignirea, 1786, altar lat- 
eral, semnat și datat, Bazilica 
romano-catolică, Oradea 


]. V. Fischer, Sfinții Ap. Petru și Pavel, 


iar şi 


. Cesl 
Altare laterale Bazilica romano-catolică Oradea 


Fig. nr. 94.1. 1. Cesliar și ]. V. Fischer, Sfântul Arhanghel Mihail 


triumfând asupra demonilor, c. 1786, 


Fig. nr. 93 1.1 


Fig. nr. 95. Fig. nr. 9%. 


Sânta Lâszlo, Immaculata, 1750, Anonim, Sfântul Anton din 
Biserica romano-catolică Olosig, Padova, 1750, detaliu, Biserica 
Oradea romano-catolică Olosig, Oradea 

E zii - 
Fig. nr. 97. Sfântul Arhanghel Mihail; Maica 


Domnului cu Pruncul, c. 1779, Iconostasul Coborârea de pe cruce, c. 1779, 
Bisericii ortodoxe Sf. Arhangheli din Velenţa, Iconostasul Bisericii ortodoxe din 


Oradea Velenţa, Oradea 


Fig. nr. 98. 
Lepădarea lui lona pe ţărmul Nin- 
ivei, 1779, Iconostasul Bisericii 
ortodoxe din Velența, Oradea 


Fig. nr. 100. 
Sfântul Nicolae; Maica Domnului 
cu Pruncul, 1763, Iconostasul Bis- 
ericii ortodoxe din Vadu Crișului 


419 


https://biblioteca-digitala.ro 


[i 


Lă 
7, aci , 


pe 7 E 


b. 


Fig. nr. 101.a 
Contractul încheiat cu Pavel Ghiurcovici pentru pictura Bisericii cu Lună, 


19 iunie 


Arhivele Statului Oradea 


1817, 

Fig. nr. 101c. 
Contractul încheiat cu Pavel Ghiurcovici, detaliu, 


Arhivele Statului Oradea 


Fig. nr. 102. 


Contractul încheiat cu Schutz Jozsef pentru pictura Bisericii cu Lun 


19 iunie 1817, 


ă, 


Arhivele Statului Oradea 

8 martie 1832, 


pla În 277, 
ai 0 


ă, 


PO: 


b. 


Contractul încheiat cu Paul Murgu pentru pictura Bisericii cu Lun 


» 


Fig. nr. 103.a 
Arhivele Statului Oradea 

Fig. nr. 104. 
Maica Domnului, icoană împărătească, 1817, 
Iconostasul Bisericii cu Lună Oradea 

Fig. nr. 105. 
Pavel Ghiurcovici, Încoronarea Fecioarei Maria de către Sfânta Treime, 
Iconostasul Bisericii cu Lună, Oradea 

Fig. nr. 106. 
Paul Murgu, Botezul lui 
Hristos, 1832, Icon- 
ostasul Bisericii cu 
Lună, Oradea 


Fig. nr. 106a. 
Chipul lui lisus cu 


trăsăturile lui Horea, 
sec. XVIII, ulei pe 
pânză, Muzeul Bisericii 
cu Lună 


Fig. nr. 106b. 
Arsenie Teodorovici, 
frescă, Biserica Sfân- 
tul Nicolae din Gyula, 

Ungaria, 1827 

Fig. nr. 108. 


Sfântul Arhidiacon Ştefan, sf. sec. XVIII, Coborârea de pe cruce, sf. sec. XVIII- 
Iconostasul Bisericii greco-catolice Sf. Gheo- începutul sec. XIX, Iconostasul Bisericii 


rghe, Oradea 


— 
Fig. nr. 109. 
Antal Szirmai, Coborârea de pe cruce, 1892, Iconostasul Catedralei greco-catolice Sf. 
Nicolae, Oradea 

Fig. nr. 110. 
Școala lui Michiel van 
Coxcie (atribuit), prima 
jumătate a sec. XVI, Iisus 
și cei doi tâlhari, ulei 
pe lemn, 800x1035mm, 
Colecţia Muzeului Ţării 
Crişurilor 


Fig. nr. ll. 
Federico Barocci, Fuga 
lui Eneas din Troia, ulei pe 
pânză, 1790 x 2530mm, 
1598, semnat FED. BAR. 
VRB. FAC.MDXCVIII, 
Col. Galeriei Borghese, 
Roma 


Fig. nr. 112. 

Școala lui Federico Ba- 
rocci, prima jumătate a 
sec. XVII, Eneas părăsind 
Troia, ulei pe pânză, 
1400x1450mm, semnat 
Dominc us, Colecţia 
Muzeului Ţării Crișurilor 

Fig. nr. 115. Fig. nr. 114. 
Francesco Trevisani( 1656-1746), Insti- Cercul lui Francesco Trevisani, a doua 
tuirea Euharistiei, ulei pe pânză, 690 x ju mătate a sec. XVIII, Împărtășania 
445mm, Fondazione Zerri apostolilor, ulei pe pânză,730 x 510mm, 
Colecţia Muzeului Ţării Crișurilor 

Fig. nr. 113. 

Şcoala lui Adam Elsheimer, prima 
jumătate a sec. XVII, Adorația 
păstorilor, ulei pe lemn, 410x300mm, 
Colecţia Muzeului Ţării Crișurilor 


E ai Se AA ati 
Fig. nr. 116. Pietro Marchesini(1692-1757), Sfânta Familie, 1734, ulei pe pânză, 
1845x1395 mm, semnat dr. jos PIETRO MARCHESINI 1734, Colecţia Muzeului 
Ţării Crișurilor 
IG 3 IRA 30 3 IN 0 30 3 33 

Fig. nr. 117. Școala lui Claude Lorrain, începutul sec. XVIII, Sfinţirea lui Aaron, 
1000x1530mm, ulei pe pânză, Colecţia Muzeului Ţării Crișurilor 

Fig. nr. 118. Şcoala lui Martin Meytens 
cel Tânăr, Portretul împărătesei Maria 
Tereza, sec. XVIII, ulei pe pânză, 
704x576mm, Colecţia Muzeului Ţării 
Crișurilor 


Fig. nr. 120. Anonim austriac (c.1777), 
Împărăteasa Maria Tereza, pictură 
pe metal, Sfeşnic stilzopf, Catedrala 
greco- catolică Sf. Nicolae Oradea 


Fig. nr. 119. Martin Meytens cel Tânăr 
(1695-1770), Împărăteasa Maria 
Tereza, ulei pe pânză (ilustrație plic la 
Edwin Dilmann, Maria Theresia. Dvd 
portrait,2000) 


Fig. nr. 121. Școala lui Martin Meytens 
cel Tânăr, sec. XVIII, Împăratul Franz 
I Stephan de Lorena, ulei pe pânză, 
698 x558mm, Colecţia Muzeului Ţării 
Crișurilor 

Fig. nr. 122. Anonim austriac, Georg Fig. nr. 123. Joseph Hickel(1736-1807), 
Weikert (1743-1799), atrib., Împăratul atrib., Împăratul Iosif al11 -lea, după 
Franz ] Stephan de Lorena, ulei pe 1780, ulei pe pânză, 1320x940mm, 
pânză, 1160x835mm, Colecţia Muzeu- Colecţia Muzeului Ţării Crișurilor 
lui Țării Crișurilor Oradea 


Fig. nr. 125. Şcoala lui Joseph Hickel, sf. sec. 
X VIII-începutul sec. XIX, Împăratul Le- 
opold al II-lea, ulei pe pânză, 700x556 mm, 
nesemnat, nedatat, Colecţia Muzeului Ţării 
Crișurilor Oradea 


Fig. nr. 124. Anonim austriac, Iosif 
II (€.1777), pictură pe metal, Sfeşnic 
stil zopf, Catedrala greco-catolică Sf. 

Nicolae Oradea 

Fig. nr. 126. a. 
Inscripţie în latină pe documentul 
asociat tabloului 


2/2” 


Fig. nr. 126. Anonim austriac, sf. sec. 
XVII, Portretul episcopului Augustin 
Benkovich, ulei pe pânză, 950x750mm, 
nesemnat, Colecţia Muzeului Ţării 
Crișurilor 


Poxnir. 


Fig. nr. 127. Anonim transilvănean, Fig. nr. 128. 

prima jumatate a sec. XIX, Portretul Blazonul familiei nobile Poynar, 
nobilului Demetrius Poynar, ulei pe comitatul Nograd (Ungaria), după 
pânză, 960x680mm, Colecţia Muzeu- Borovsky 


lui Ţării Crișurilor 

(43, 


Fig. nr. 130. 
Pieter Boel (1622- 
1674), Alegorie des 
Vanites du Monde, 
1633, ulei pe pânză, 

207,5x 260cm, 
Muzeul de Arte 
Frumoase, Lille, 
Franța 


Fig. nr. 131. Peter 
Veredael (Şcoala 
olandeză), a doua 
jumătate a sec. al 
XVII-lea, Petrecere, 
ulei pe lemn, 
700x1000mm, sem- 
nat st. jos PETER 
VEREDAEL E, 
Colecţia Muzeului 
Ţării Crișurilor 


Fig. nr. 129. 

Şcoala lui Frans Snyders (Pieter 
Boel, atribuit), c. 1668-1674, 
Natură statică, ulei pe pânză, 

1140x930mm, Colecţia 
Muzeului Ţării Crișurilor 


Fig. nr. 132. Fig. nr. 133. 


Joseph Hickel(1736-1807), atrib. Johann Michael Militz, Portretul 
Portretul împărătesei Maria Tereza, episcopului romano-catolic Adam Pa- 
c. 1794, ulei pe pânză, 930X750mm, tachich, ulei pe pânză, 950x730mm, a 

Colecţia de Artă Ecleziastică Sfân- doua jumătate a sec. XVIII, Colecţia 
tul Ladislau, Oradea de Artă Ecleziastică Sf. Ladislau 
Oradea 


Fig. nr. 134. Fig. nr. 135. 
Johann Nepomuk Schâpf, Portretul Johann Mihael Militz (1725-1779), Fond- 
episcopului Adam Patachich, c.1774- area Ordinului Ursulinelor din Oradea, 
1776, ulei pe pânză, 1360x1080 mm, 1775, ulei pe pânză, 2600x1820mm, 
Colecţia de Artă Ecleziastică Sf. Ladis- semnat, Colecţia de Artă Ecleziastică Sf. 
lau, Oradea Ladislau, Oradea 

VI. SCULPTURA BAROCĂ ORĂDEANĂ 
A.Sculptura figurativă în piatră 


Dintre sculpturile în piatră din epoca barocă în Oradea, singura care a 
rămas în picioare este statuia Sfântului Ladislau (Fig. nr. 136). Realizată în a doua 
jumătate a secolului al XVIII-lea (1739), lucrarea este cea mai veche statuie a 
oraşului şi singura statuie barocă de piatră în ronde-bosse. Nu se cunoaşte autorul 
sculpturii; B. Nagy Margit menţionează faptul că la Oradea a lucrat, între anii 
1738-1744, sculptorul în piatră Josef Hoffmayer'"*. Având în vedere că statuia a 
fost terminată în 1739, acesta este posibilul autor al lucrării. 

Fondator al Episcopiei romano-catolice de Oradea, regele Ladislau, 
sanctificat în 1192", poartă însemnele misiunii apostolice a regilor maghiari, 
coroana cu cruce și globul pământesc. În conformitate cu iconografia consacrată, 
ilustrată şi de Cronica pictată de la Viena, regele e redat în costum de cavaler, 
cu cizme lungi, o pelerină amplă şi o secure de luptă. Personajul, mic de statură, 
asemenea sfinților din Evul Mediu timpuriu, e redat într-un uşor contrapost. 
Expresia chipului, prevăzut cu barbă, este destul de încremenită şi rece. Ţinuta 
rigidă, statică, disproporţiile anatomice, tratarea rudimentară a mâinilor, denotă 
o sculptură de factură modestă, un prototip din piatră tipic barocului provincial. 
Aşezată iniţial în apropierea Bisericii “Sfântul Ladislau”, în anul 1739, statuia a 
fost mutată ulterior în curtea fostului Seminar teologic romano-catolic (actuala 
Școală ajutătoare de lângă Stadion). În anii 50, statuia a ajuns în proprietatea 
muzeului orădean, care funcţiona pe atunci în clădirea actualului Palat al 
Copiilor''*. În perioada comunistă, statuia a fost îngropată din inițiativa unor 
specialişti ai muzeului (Jurcsâk Tiberiu şi Nicolae Chidioşan) pentru a evita 
distrugerea sau dispariţia acesteia şi a rămas astfel, timp de aproape 40 de ani. 
În anul 1999, statuia a fost scoasă la lumină, restaurată, iar în 2000 a fost aşezată 
pe amplasamentul actual, în incinta Bazilicii romano-catolice, paralel cu fațada 
laterală, dinspre intrare, a acesteia''*!. 

Alături de statuia barocă originală a Sfântului Ladislau, în Oradea existau 


1148B. Nagy Margit, Reneszânsz €s barokk Erdelyben, Bucureşti, 1970, p. 304 

1149Mormântul său, devenit loc de pelerinaj în Evul Mediu, datorită vindecărilor miraculoase, 
a fost jefuit în 1565 de trupele principelui Sigismund Zâpolya, trecut la unitarianism: “Corpus 
S. Reg. Ladisl. Cuius S. Sepulchrum, etsi sub Joanne Sigismundo Zâpolya Anno 1565 violatum 
exstiterit” (Apud Schematismus Venerabilis Cleri Diocesis Magno- Varadinensis L. Ritus Pro Anno 
1824, Magno-Varadini, Typis Ioannis Tichy p. 140). Relicvariul cu craniul său a fost dus la Gy6r, 
în Ungaria 

1150Pengă Zoltân, Peripeţiile unei statui, în Jurnal bihorean, 29 mai 2002, p. 4 

1151Ibidem 

cel puţin două statui originale, realizate în stil baroc: o statuie a Sfântului Nepomuc, 
respectiv o statuie reprezentând Înălțarea la cer a Mariei, comandată de comitat 
şi aşezată în fața Casei Comitatului, în anul 1735. Statuia Sfântului Nepomuc 
a dispărut, dar statuia reprezentând Înălțarea la cer a Fecioarei Maria a fost 
transpusă în bronz, după original, în a doua jumătate a secolului al XIX-lea, fiind 
vizibilă şi azi în curtea Bisericii Romano-catolice Olosig!'!*2. Pe soclul original 
al statuii se mai poate vedea inscripţia cronografică în latină, redând anul 1735, 
indicând tema statuii, realizate la inițiativa Comitatului Bihor (pe latura vestică 
a soclului: “eX sInCero /DeVotlonls sVae/ In hVngarlae patronaM /affeCtV/, pe 
latura răsăriteană: “ae Viternls/ honorlbVs/ gLorlosae In/ Coelos assVmptae /del 
parae /VirgInlIs /posVIt/”; pe latura nordică: “ CoMltatVs /blharlensis/ Illvstrls / 
VnlVersltas VaraDinl./""*. 

Se ştie că episcopul Forgâcs Pâl a călătorit frecvent în Italia, dar şi în 
Austria şi Boemia, fiind impresionat de venerarea Sfântului Nepomuc. Sanctificat 
în 1729, loan Nepomuc a devenit patronul şi sfântul protector al Boemiei. În 
secolul al XVIII-lea, cultul său s-a răspândit pe o arie largă în spaţiul Europei 
Centrale, însoţind direcţiile de propagare ale Contrareformei în teritoriul aflat sub 
dominaţia Casei de Habsburg. Revenit în Oradea, episcopul a ridicat o statuie a 
Sfântului Nepomuk în oraşi'!*, lângă podul mic şi altele pe domeniul episcopal, la 
Pocei, Beiuş şi Barand. 

Grupul sculptural alcătuit din Sfântul loan Nepomuc, Sfântul loan al 
lui Dumnezeu, respectiv Sfântul Florian, care încoronează portalul carosabil al 
fostului Spital al mizericordienilor (Str. Calea Republicii, nr. 33) perpetuează 
spiritul ponderat al barocului tardiv, el fiind realizat, probabil, într-o fază ulterioară 
inscripției cu anul 1799, incizată cu litere romane pe medalionul elipsoidal al 
porții din lemn"* (Fig. nr. 137). Prezenţa Sfântului loan Nepomuc alături de 
ceilalţi doi sfinţi denotă calităţile apotropaice care i-au fost atribuite în timp. În 
acest sens, tradiţia despre martiriul său prin înnecare şi minunile înfăptuite la 
invocarea numelui său au făcut posibilă transformarea sa într-un patron al celor 
aflaţi în primejdie pe apă şi un sfânt protector împotriva inundaţiilor. Calamităţile 
din epocă (epidemii, războaie, incendii) făceau necesară invocarea unor sfinţi cu 
calităţi apotropaice. Prezenţa celor trei sfinţi deasupra portalului spitalului are 
semnificaţia de protecţie, fiind considerată un mijloc de apărare împotriva bolii, 
calamităţilor şi a morţii imprevizibile. Deşi datează, probabil, din prima jumătate 


1152Bir6 J6zsef, op.cit. p. 15 

1153Karâcsony Jânos, A Nagyvârad olaszi romai Katolikus plebania templom râvid târtenete, 
Oradea, 1910 

1154Apud Boldog Vârad, 1990, p. 592 

1155Bir6 J6zsef, op.cit., nota 443, p. 108 

a secolului al XIX-lea''ss, apartenenţa stilistică a lucrării la barocul tardiv este 
evidenţiată de ţinuta destul de rigidă a corpului personajelor, modelul static de 
reprezentare, renunţarea la exteriorizarea ostentativă, patetică a sentimentelor. În 
partea dreaptă e reprezentat Sfântul loan Nepomuc, îmbrăcat conform iconografiei 
consacrate, în haine de canonic, cu bereta pe cap şi ţinând crucifixul în mână. 
Răsucirea trupului şi a braţelor sfântului, jocul faldurilor ce creează un contrast 
de lumină şi umbră, tipul fizionomic şi direcţia diagonală a crucifixului trimit la 
prototipul Sfântului Nepomuc, aflat pe Podul Karol din Praga. Realizat în 1683 de 
Rauchmiller şi Johann Brokoff, acest tip iconografic a cunoscut o largă difuziune 
şi în Transilvania. La stânga se află Sfântul Florian, apărător împotriva incendiilor 
în costum de legionar roman, ţinând stindardul, aluzie la calitatea sa de militar în 
provincia Noricum. La picioarele sale se află simbolul său consacrat: cofa din 
care varsă apă pe acoperişul unei biserici incendiate. Reţine atenţia patetismul 
grupului central reprezentat de Sfântul loan al lui Dumnezeu care acoperă cu o 
pelerină trupul gol şi emaciat al unui bolnav, aluzie la calitatea de protector al 
bolnavilor. Dacă chipul sfântului este destul de inexpresiv, în schimb figura şi 
corpul bolnavului exprimă în manieră expresionistă ideea de suferință. În acest 
sens, se remarcă capul dat pe spate, gâtul înţepenit de durere, toracele costeliv, 
membrele aproape lipsite de viaţă. În contrast cu calmul, seninătatea, dar şi 
simplitatea compoziţională a celorlalte statui, reprezentarea bolnavului este o 
antiteză dramatică, dezvăluind în acelaşi timp o prelucrare mai elaborată, cu mai 
multe axe compoziţionale'"“. 

Pe fațada Bazilicii romano-catolice se aflau inițial statui de piatră, probabil 
opera pietrarului orădean Travioll, care a executat toate muncile de sculptură în 
piatră la catedrală între anii 1777-1785". 


B. Ancadramente baroce de altar; sculpturi figurative în lemn; strane 
sculptate 


Cel mai vechi ancadrament de altar de factură barocă, păstrat până astăzi în 
Oradea, este cel de la altarul principal din Biserica “Sfântul Ladislau”, consacrat 
sfântului cu acelaşi nume. Realizat din lemn pictat, cu imitație de marmură şi 
elemente decorative din stuc poleit, altarul are o morfologie tipică stilului, fiind 
încadrat de coloane şi pilaştri prevăzuţi cu capiteluri compozite poleite. Bir6 
Jozsef afirmă că acest altar datează din deceniul al treilea al secolului al XVIII- 


1156 Ibidem 

1157 Cf. Nicolae Sabău, Sculptura barocă din Transilvania în secolele al XVII-lea și al XVIII-lea, 
Editura Meridiane, București, 1992, p. 63 

1158Agghâzy Maria, A barokk szobrăszat Magyarorszăgon, vol .Il, Budapesta, 1959, p. 194 

lea''5. Antablamentul, cu denticuli poleiţi, susţine lateral două ume, realizând 
trecerea spre coronamentul tipic baroc, racordat prin volute şi decorat cu puri, 
capete de îngeri şi nori. În centrul frontonului, cu traseu arcuit, se află ochiul divin 
înconjurat de raze şi nori. În aceeaşi perioadă au fost realizate și două din altarele 
laterale ale bisericii, prevăzute acum cu picturi realizate în secolul al XIX-lea de 
pictorul orădean Bâhm Pâl. 

În cadrul decoraţiei sculptate de factură barocă un loc important îl ocupă 
ancadramentele baroce de altar provenite de la fosta Biserică a franciscanilor, 
aflate astăzi în Biserica romano-catolică Olosig. Toate cele şase altare au fost 
realizate pe baza unei combinaţii tipic baroce de marmură policromă şi stuc poleit. 
Altarul consacrat Sfântului Francisc de Assissi datează din 1742, fiind realizat pe 
baza donaţiei lui Makkay Francisc''*. Din punct de vedere compozițional, este 
alcătuit din pilaştri treptaţi încoronați de fragmente de antablament în retrageri 
treptate, deasupra cărora se află doi purti cu gesturi patetice. Coronamentul, cu 
traseul marcat printr-o bandă de marmură roz alcătuită dintr-o altemanţă de curbe 
şi contracurbe, are câmpul decorat cu capete de purti, ieşind din nori argintii. În 
axul coronamentului se află raze poleite dispuse radial, având în centru un cap de 
putti. Panoul oval reprezentându-l pe Sfântul Francisc (semnat de Mezey Lajos) 
este încadrat lateral de vrejuri de acant stilizate şi împletite, poleite şi pictate. 
Partea superioară a pilaştrilor, în zona corespunzătoare capitelului, este decorată 
cu elipse baroce pictate. O morfologie asemănătoare se întâlneşte la altarul 
consacrat Sfântului Ștefan. Şi în acest caz, medalionul central, oval, este flancat 
de pilaştri treptaţi, decoraţi cu elipse şi încoronați cu fragmente de antablament 
din marmură. Coronamentul, cu traseul arcuit în curbe şi contracurbe, e decorat cu 
raze poleite dispuse în evantai. Deasupra sa se află capete de putti cu aripi poleite, 
ieşind din nori argintii. 

Altarul Sfintei Cruci a fost realizat în 1750, avându-l ca donator pe 
Laszkovits Laszlo, vicecomite de Bihor (Fig. nr. 138). Altarul are în centru o statuie 
patetică a lui lisus, răstignit pe o cruce monumentală în forma literei T, ce datează 
din aceeaşi perioadă cu altarul. Capul căzut pe umărul drept, pieptul putemic 
arcuit exteriorizează suferinţa. Capul este înconjurat de o aureolă barocă, alcătuită 
din raze poleite dispuse radial. Alcătuit pe baza unei combinaţii de marmură de 
diferite culori, altarul are o morfologie mai bogată, fiind încadrat de coloane şi 
pilaştri cu baze şi capiteluri compozite poleite. Deasupra antablamentului multiplu 
profilat sunt dispuşi doi îngeri afrontaţi cu aripi şi draperii poleite care privesc spre 
lisus cu gesturi patetice. La baza crucii, într-un medalion oval, este reprezentat 


1 159Bir6 J6zsef, Nagyvârad barok €s neoklasszikkus miiveszeti emlekei, Budapesta, 1932, p. 7-10; 
1160Karâcsony Jânos, A Nagyvârad olaszi romai Katolikus plebania templom răvid târtenete, 
Oradea, 1910,p. 19 

chipul Mariei îndurerate. O morfologie asemănătoare are altarul Sfintei Treimi, 
cu o pictură realizată de Friedrich Silcher. Tipologia coloanelor cu capiteluri 
compozite poleite, scoicile şi ornamentele în formă de plasă, îngerii cu gesturi 
patetice şi veşminte poleite sunt identice cu cele de la altarul Sfintei Cruci. La fel 
ca şi la acesta, coronamentul arcuit este surmontat de capete de purti ieşind din 
nori argintii, dar câmpul său e decorat cu ochiul divin înconjurat de raze poleite şi 
nori argintii. O concepţie asemănătoare e prezentă şi la altarul consacrat Sfântului 
Iosif, pictat de Mezey Lajos. 

Altarul Sfântului Anton de Padova a fost realizat în 1750 pe baza donaţiei 
lui Ferdenyi Francisc, comite de Bihor. Cadrul arhitectonic al altarului e prevăzut 
în centru cu o nişă în care e plasată o statuie a sfântului realizată în secolul al XIX- 
lea. Partea superioară altarului e ornamentată cu rocail//e-uri poleite şi decoraţii 
fitomorfe inspirate din morfologia rococoului. Învelit în faldurile unei draperii de 
culoare verzuie, coronamentul altarului are în centru triunghiul poleit al Sfintei 
Treimi, înconjurat de raze poleite şi nori argintii. 

Unul din cele mai originale altare baroce existente în Oradea este altarul 
principal din fosta Capelă a mizericordienilor (Fig. nr. 139). Dintr-o scrisoare a 
canonicului Gyângy5si Gyărgy către episcopul Forgâcs din anul 1755 se poate 
deduce că altarul era terminat în acel moment. Astfel, canonicul afirmă că pentru 
realizarea altarului principal al capelei, inclusiv a picturii cu reprezentarea Îngerilor 
păzitori, hramul bisericii, a achitat în 1755 suma de 25 de guldeni. Alcătuit din 
coloane şi pilaştri pictaţi în alb, altarul e decorat cu elemente vegetale în stil rococo 
pictate şi poleite. Deasupra antablamentului se află un fronton arcuit racordat cu 
volute, având în câmp o reprezentare tipic barocă a Sfintei Treimi. Într-un cerc 
de nori sunt figuraţi Iisus, acoperit de faldurile unei pelerine roşii, cu o cruce 
monumentală în mâna stângă şi Dumnezeu- Tatăl, care indică cu mâna spre globul 
pământesc pictat în albastru. Deasupra lor, printre raze poleite şi nori, planează 
porumbelul Duhului Sfânt. În opinia lui Bir6 Jozsef, proiectul altarului s-ar datora 
lui Joseph Pergler, autorul unor schiţe pentru altarele bisericii parohiale din 
Kosterndorf. În epistola sa, canonicul se referă de asemenea la faptul că altarul l-a 
avut ca model pe cel din catedrala romano-catolică a oraşului, pe atunci Biserica 
“Sfântul Ladislau”. Analizând cele două altare, se poate constata similitudinea 
dintre mensele altarelor, precum şi dintre tabernacolele din lemn, pictate în alb 
ale celor două biserici. Dacă la Biserica “Sfântul Ladislau”, tabernacolul este 
flancat de îngeri poleiţi, în cazul Capelei mizericordienilor, acesta este surmontat 
de un singur înger care ţine de mână un copil, aluzie la hramul Capelei, consacrate 
“Îngerilor păzitori”. 

Marcată de teatrul mistic şi profan, sculptura barocă este definită prin 
excelenţă de gesturi şi fizionomii expresive, exteriorizând emoţii şi sentimente 
puternice, evidente şi în sculpturile din Colecţia Episcopiei romano-catolice 

de Oradea, păstrate un timp în Capela mizericordienilor, transferate ulterior 
în Muzeul Bazilicii romano-catolicei''“. Patetismul fizionomiei şi al gesticii 
evidenţiază intensitatea trărilor interioare, de factură devoţională ale persoanelor 
sfinte care alcătuiau primul altar baroc al Bazilicii romano-catolice din Oradea. 
Artistul a imortalizat în lemn, cu maximă expresivitate fizionomică şi corporală, 
suferinţa paroxistică a Fecioarei Maria, vizionarismul Sfântului loan Botezătorul 
şi al Evanghelistului loan, pocăinţa Sfintei Magdalena, extazul Sfintei Tereza, 
devoţiunea Sfântului Ladislau, a Sfintei Elisabeta şi a Sfântului Ştefan. Gura 
întredeschisă, la fel ca privirea ridicată spre cer a ochilor, profilaţi în formă de 
castană crăpată, sugerează vizionarismul, în timp ce mâinile lăsate în jos într-o 
atitudine de neputinţă exprimă suferinţa nemărginită a Fecioarei Maria. 

Realizate în a doua jumătate a secolului al XVIII-lea, statuile din lemn 
pictat şi poleit, impresionante ca dimensiuni şi reprezentare, alcătuiau primul altar 
principal, cu caracter monumental din Catedrala romano-catolică". Faptul că 
sculpturile au fost realizate de acelaşi autor sau în acelaşi atelier este confirmat de 
extraordinara unitate de concepţie a siluetelor, uşor serpentinate prin contrapost, 
gestica şi fizionomia patetică, devoţională a personajelor, identitatea de concepţie 
a soclurilor şi a veşmintelor, dispuse în falduri fluente cu marginile poleite. 

Fizionomiile şi gesturile personajelor sunt retorice şi uşor teatrale, 
exteriorizând în manieră barocă trăirile emoţionale ale acestora. Se distinge prin 
deosebita expresivitate figura Fecioarei Îndurerate, probabil sculptura centrală a 
altarului ilustrând hramul “Înălţarea la cer a Fecioarei”(Fig. nr. 140). În acest sens, 
capul dat pe spate şi privirea îndurerată îndreptată spre cer, gura întredeschisă, 
umerii aplecaţi şi mâinile care atâmă în faţă lipsite de vlagă exprimă neputinţă și 
paroxismul suferinţei. Faldurile veșmintelor, bazate pe altemanţa de albastru şi 
ocru sunt minuţios redate, lăsând să se întrevadă graţia şi supleţea corpului. 

Un contrapost şi mai evident apare în cazul Magdalenei (Fig. nr. 141), cea 
care a spălat picioarele Mântuitorului cu lacrimile ei, a stat lângă cruce în ziua 
Răstignirii, fiind apoi prima care l-a întâlnit pe lisus după Înviere. Prototip al femeii 
păcătoase transformate spiritual de lisus, Sfânta Magdalena este reprezentată 
cu mâinile împreunate, în atitudine de rugăciune şi implorare a iertării divine. 
Chipul şi privirea aplecate în pământ exprimă pocăinţa şi umilinţa determinate de 
conştientizarea păcatului. 

Proorocul şi propovăduitorul pocăinţei, Sfântul loan Botezătorul, e 
reprezentat seminud, îmbrăcat sumar în hainele din păr de cămilă (Fig. nr. 


1161Agata Chifor, Imagine și devoțiune barocă: fostul altar al Bazilicii romano-catolice din Oradea, 
în Familia (red. loan Moldovan), nr. 9, septembrie, 2004, p. 52-54 

1162 Kolba Judit, Sășianu Alexandru, Szent Laszld €s vârosa(1192-1992), Officina Nova, Budapesta, 
1992 


439 


https://biblioteca-digitala.ro 


142). Corpul său scheletic, vădind cunoştinţe anatomice exacte, barba lungă şi 
pletele sugerează modul de viață ascetic. În stânga, ţine o cruce înaltă de care 
atâmă o banderolă cu inscripţia “lată Mielul lui Dumnezeu”, redată în maghiară. 
Grupul central era flancat de cei patru evanghelişti. Reprezentaţi fără simbolurile 
consacrate, aceştia apar înveşmântaţi în mantii şi pelerine cu marginile poleite, 
decorate cu steluțe. Atent studiate, fizionomiile sunt retorice, exprimând în 
manieră barocă vizionarismul personajelor. lese în evidenţă Evanghelistul Ioan, 
ucenicul iubit de Iisus, autorul inspirat al celei de-a patra evanghelii. Acesta este 
reprezentat conform iconografiei tradiţionale într-unul din momentele sale de 
extaz mistic, cu braţele larg desfăcute şi privirea ridicată spre cer (Fig. nr. 143). 

Din alcătuirea altarului făceau parte şi principalii sfinţi maghiari. 
Dacă celelalte personaje sunt reprezentate în veşminte ample alcătuite dintr-o 
combinaţie de tunici şi pelerine, regii maghiari sanctificaţi au fost înveşmântaţi 
în costume nobiliare, alcătuite din tunica cu găitane, prinsă la mijloc cu un brâu 
țintat. Şi în acest caz, gestica şi fizionomia sunt elocvente, exprimând uimirea 
sau devoţiunea sinceră a personajelor. În opinia istoricului de artă Nicolae Sabău, 
chipurile personajelor, însufleţite de o puternică fervoare mistică, cu bărbi lungi, 
despicate la mijloc, cu vârfurile buclate, trimit la un model consacrat în sculptura 
barocă din Europa Centrală, perfecţionat de sculptorul Philipp Jakob Straub 
(1706-1774), activ în zona Graz, Egervâr, dar şi la Bonţida, în Transilvania". 
Primii regi maghiari nu sunt reprezentaţi cu coroane, dar motivele decorative 
maghiare, inspirate de costumul nobiliar maghiar sunt un element de portretizare 
etnică, alături de elemente specifice de identificare ale fiecărui personaj: floarea 
de crin — atribut al Sfântului Emeric, simbol al castităţii; cizmele de vânătoare, 
platoşa şi pelerina roşie sunt specifice Sfântului Ladislau; barba amplă, tunica 
verde turcoaz trimit în mod firesc la Sfântul Ștefan al Ungariei, cei trei regi fiind 
frecvent reprezentați împreună. Aceleaşi motive decorative maghiare apar şi pe 
brâul Sfintei Elisabeta, reprezentată ca prințesă de Turingia, cu coroană, rochie 
albastră şi pelerină verde. 

Sfântul Ştefan (969-1038), fondatorul Regatului maghiar medieval, 
e redat cu o barbă amplă, despicată în două părţi, cu bucle răsucite, aluzie la 
calitatea sa de rege barbar convertit la creştinism, fiind îmbrăcat cu o tunică de 
culoare verde turcoaz, tivită la mijloc cu motive maghiare poleite. În picioare 
poartă un fel de cizme, care lasă să se vadă degetele. Mâna dreaptă, care susţine 
faldurile pelerinei, este adusă la piept, exprimând la fel ca şi privirea concentrată, 
o devoțiune profundă (Fig. nr. 144). 

Acelaşi sentiment de pietate se citeşte pe figura Sfântului Ladislau (1046- 


1163Nicolae Sabău, Metamorfoze ale barocului transilvan, vol. I, Sculptura, Editura Dacia, Cluj- 
Napoca, 2002, p. 160 

1095), Fig. nr. 145, reprezentat conform iconografiei tradiţionale în platoşă, cu 
cizme lungi de vânătoare şi pelerină de culoare roşie, aşa cum apare şi în pictura 
de altar realizată de Joseph Vincenz Fischer. Mâna stângă, adusă la piept şi privirea 
exprimă amestecul de uimire şi devoțiune, determinat de apariţia miraculoasă a 
Fecioarei Maria. 

Sfântul Emeric (c.1007-1031), cu barbă amplă, despicată în bucle cu 
vârfurile răsucite (Fig nr. 146) este figurat într-o tunică vişinie, prevăzută cu 
găitane decorate cu pietre preţioase, cizme lungi''* şi o pelerină albastră, decorată 
cu flori de crin, simbol al castităţii. Privirea aplecată în pământ, gestica mâinilor 
exprimă o interiorizare a devoţiunii. 

Din categoria sfinţilor maghiari face parte şi Sfânta Elisabeta (1207- 
1231), reprezentată cu coroană", în calitatea de regină a Regatului maghiar şi 
ducesă de Turingia (Fig. nr. 147). Se remarcă supleţea siluetei cu talia subțire, 
evidenţiată printr-un brâu cu motive florale poleite, drapajul bogat al faldurilor, 
privirea expresivă, braţele larg desfăcute, simbol al dăruirii totale pentru ajutorarea 
aproapelui. La fel de remarcabilă este figura Sfintei Tereza, înveşmântată sobru, 
într-o rochie lungă de culoare cafenie. Mâna dreaptă adusă la piept, gura uşor 
întredeschisă, privirea imobilă exteriorizează starea de extaz mistic pe care a 
experimentat-o. În dreapta ţine o inimă în flăcări străpunsă de o săgeată, simbol al 
sufletului cuprins de iubirea divină. Lucrările nu sunt semnate sau datate. Faptul 
că altarul exista în 1779, când a fost consacrată biserica, îngăduie datarea sa în 
ultima treime a secolului al XVIII-lea. 

Din punct de vedere tipologic, statuile monumentale care alcătuiau primul 
altar al Bazilicii romano-catolice din Oradea trimit deopotrivă, la arhetipurile 
elaborate de sculptorul bavarez Ignaz Gunther. Originar din Almannstein 
(Germania), Ignaz Gunther (1725-1775) a studiat la început cu tatăl său Johann 
Georg Giinther. Între 1743-1750 s-a format ca sculptor la Miinchen, în atelierul 
sculptorului de curte Johann Baptist Straub (1704-1784). A lucrat la Salzburg, 
Olmiitz, Viena şi Mannheim, unde a studiat cu Paul Egell între 1751-1752. În 
1753 a frecventat Academia de Arte Frumoase din Viena, unde a câştigat premiul 
anual al studenților. În 1754 şi-a deschis propriul atelier la Miinchen, rămânând 
în acest oraş până la sfârşitul vieţii, în 1775. Este renumit pentru sculpturile sale 
de altar realizate pentru biserici. Bemd Wolfgang Lindemann îl consideră cel 
mai important sculptor al perioadei în care a trăit, operele sale marcând apogeul 
sculpturii germane în stil rococo''%. Reprezentările Sfinților Ioachim şi Ana, 
realizate de Ignaz Giinther, aflate în Colecţia Muzeului Naţional al Bavariei, 


1164x x x Szentek lexikona, Budapesta, Dunakânv kiad6, 1994, p. 140 

1 165Ibidem, p. 87 

1 166Bernd Wolfgang Lindemann, Giinther Ignaz, în The Dictionary of Art, vol. XIII, 1996, p. 850- 
852) 

prezintă numeroase analogii de factură stilistică cu cele din Oradea. Astfel, 
exteriorizarea fizionomică a suferinţei Sfintei Ana este identică din punct de vedere 
tipologic cu cea a Fecioarei Maria din grupul sculptural orădean". Din punct de 
vedere stilistic, sculpturile sale au fost integrate în tradiția rococoului bavarez. 

Privirea cu caracter devoţional a Sfântului Ioachim (aflat în acelaşi 
muzeu), cu ochii îndreptaţi spre cer, în formă de castană crăpată,"'* are analogii cu 
privirea vizionară a Sfântului Evanghelist loan. Modalitatea de tratare a bărbii şi 
a vestimentaţiei, prevăzută la gât cu trasee decorative poleite, asemenea unui tiv, 
tipologia pantofilor cu vârful ascuţit, a cizmelor şi a postamentelor este identică cu 
cea din reprezentările Sfântului Evanghelist loan, a Sfintei Magdalena, respectiv 
a Sfinţilor maghiari din altarul orădean. De asemenea, tipul de sandale romane 
din curele al Sfintei Magdalena este prezent şi la alte sculpturi realizate de Ignaz 
Gunther, aflate în colecţia Muzeului Naţional al Bavariei. 

Sunt similare ca şi concepţie gestica expresivă a mâinilor, limbajul 
emoţional ponderat al faldurilor veşmintelor, caracterul elaborat, uşor naturalist 
al tratării anatomiei. 

Prin scenografia barocă a veşmintelor, gesturilor şi expresiilor, statuile care 
alcătuiau altarul Bazilicii romano-catolice constituie cel mai remarcabil ansamblu 
sculptural cu caracter devoţional, realizat în stil baroc din Oradea. Prin maniera 
de reprezentare care îmbină cu moderație misticismul şi patetismul baroc, grupul 
sculptural se integra în scopul persuasiv al acestei arte, acela de a convinge și 
impresiona credinciosul, de a stimula meditaţia, de a realiza în ultimă instanţă o 
pledoarie în favoarea credinţei. 

Spre deosebire de acestea, celelalte altare din Bazilica romano-catolică 
au un caracter clasicizant, reflectând preferința pentru sobrietate, austeritate 
decorativă şi simplitate specifică etapei târzii a barocului. Elementele clasicizante 
suntevidente în recursul la pilaştri şi coloane cu capiteluri compozite, antablamente 
şi frontoane antichizante. Realizate după 1777, altarele sunt în acord cu decorația 
interioară a bisericii, creaţie a arhitectului Franz Anton Hillebrandt. Astfel, 
lucrările de placare cu marmură, stucatură şi poleire au fost finalizate de meşteri 
vienezi care au lucrat sub directa supraveghere a lui Hillebrandt. Aşa cum rezultă 
şi din Registrul de cheltuieli al canonicului Salamon J6zsef, lucrările de cioplire în 
piatră au fost realizate de sculptorul italian Travioll, stabilit în Oradea şi acceptat 
şi de Hillebrandt. Altarul principal al Bazilicii orădene, consacrat “Înălţării la cer 
a Fecioarei Maria”, hramul bisericii, precum şi cele două altare laterale din braţele 
transeptului, au fost proiectate după anul 1777 pe baza desenelor executate de 


1167Jennifer Welsch, 7he Cult of St Anna in medieval and Early Modern Europe, University of 
California, 2017, p.185 

1168Ibidem; https://www.bayerisches-nationalmuseum.de /index.php?id=506&tx_paintingdb_pi 
%5Bp%5D=52&c Hash=e5fd 159fc9ff7d 54866da71b37e5ae87 

Hillebrandt. Alături de acestea, arhitectul vienez a mai proiectat altarul principal 
al Bisericii Invalizilor din Pesta, altarele Bisericii parohiale din Komârom, altarul 
principal al Catedralei din Szekesfehervâr. Realizat în 1774, acesta din urmă are 
analogii de ordin stilistic cu altarul principal al catedralei din Oradea". Realizat 
conform viziunii lui Hillebrandt, altarul principal din Bazilica orădeană, este 
prevăzut cu un cadru arhitectonic impozant, alcătuit din marmură roz şi gri (Fig. 
nr. 148). El se pliază pe traseul rotunjit al absidei altarului, constituind corp comun 
cu pereţii bisericii. Pictura altarului este flancată de pilaştri şi coloane canelate, 
terminate cu capiteluri compozite poleite. Acestea susţin un antablament alcătuit 
din arhitravă, friză nedecorată şi cornişă cu denticuli, care se arcuieşte espresiv, 
urmând traseul absidei. În centrul coronamentului se află un ochi de geam care 
luminează grupul Sfintei Treimi, modelat din stuc. Altarul este prevăzut cu un soclu 
înalt, alcătuit din elemente tipice stilului zopf, ca panouri rectangulare incizate 
în marmură, rozete şi ghirlande poleite, frunze de acant şi volute clasicizante. 
Pentru morfologia stilului zopf sunt relevante şi benzile din discuri suprapuse 
care încadrează pictura de altar. În spaţiul dintre coloane şi pilaștri se află statuile 
Sfinţilor Ștefan şi Emeric, realizate din stuc, cu veşminte tipice secolului al XVIII- 
lea. 

Altarele transeptului, proiectate tot de Hillebrandt, ilustrează o unitate de 
concepţie cu altarul principal, având însă un caracter mai clasicizant. Consacrate 
Sfântului Iosif, respectiv Sfântului Ladislau, cele două altare sunt flancate 
de pilaştri cu capiteluri compozite poleite ce susţin un fronton triunghiular 
prevăzut cu denticuli. Patemnitatea lui Hillebrandt este atestată şi prin tipologia 
coronamentelor, identică cu cea de la coronamentul fațadei, având însă în centru 
triunghiul Sfintei Treimi, înconjurat de raze. Din Raportul cu necesarul de 
cheltuieli, transcris de canonicul Salamon Jozsef, rezultă că majoritatea artiştilor 
Şi meşterilor care au lucrat la realizarea decoraţiei interioare a bisericii erau de 
origine străină: “viennensi pictori”, “Stukkatori vienensi”, “Inauratori vienensi”, 
“Laminario Budensi”, “Marmorisatori vienensi”, “horologiario Debrezinensi”, 
“organifici viennensi”"%. 

Istoricul de artă Agghăâzi Maria consideră că toate sculpturile şi decoraţiile 
de la altare (statuile Sfinţilor Ștefan şi Emeric de la altarul principal, datate în 
1777), grupul Sfintei Treimi de la acelaşi altar, amvonul cu îngeri (datat între 1780- 
1785), îngerii de la altarele laterale sunt creaţia sculptorului Francisc Eberhardt"”. 


1169Agata Chifor, Oradea barocă, Editura Arca 2006, p. 325, Fig. 72 b 

1170 Arhivele Statului Oradea, Episcopia romano-catolică, Fond nr. 3, Acte Publico-Ecleziastice, 
Dosar nr. 97 

1171 Agghăzi, Maria, A barokk szobrăszat Magyarorszăgon [Sculptura barocă în Ungaria], vol II, 
Budapesta, 1959, p. 194; Bird Jozsef, op. cit,p. 48, consideră că Franciscus Eberhardt este identic cu 
artistul local Eberhardt Ferenc, carea trăit la Arad la mijlocul secolului al XVIII-lea şi a realizat în 

Acesta este trecut de două ori în Raportul cu necesarul de cheltuieli pentru 
finalizarea Catedralei romano-catolice, aflat la Arhivele Statului Oradea, datat la 
20 octombrie 1777, transcris parțial de Bir6 Jozsef. În schimb, toate lucrările 
de cioplire în piatră de la catedrală (probabil de la ancadramentele rectangulare, 
profilate în piatră ale uşilor şi ferestrelor) au fost realizate de meşterul pietrar 
Travioll, activ în Oradea între 1777-1785":. Într-un document de breaslă de la 
Arhivele Statului Oradea, acesta este numit “Jakabb Traviol”, iar în Registrul de 
cheltuieli al Episcopiei romano-catolice de Oradea figurează de mai multe ori 
ca “lapicida Traviol”. Foarte probabil, el este autorul celor două statui din piatră, 
care flancau iniţial coronamentul fațadei principale a Bazilicii. 

În categoria altarelor baroce târzii se încadrează și altarul consacrat 
Sfântului Carlo Borromeo din Capela Palatului episcopal. Realizat pe baza unei 
combinaţii de marmură de culoare gri şi roz provenită de la Vaşcău, altarul este 
flancat de pilaştri cu partea inferioară şi capitelurile poleite. Coronamentul reflectă 
alăturarea specific barocă dintre marmură şi stuc poleit. Astfel, pe volutele sale 
stau doi îngeri din stuc poleit, contemplând ochiul divin, înconjurat de îngeri, raze 
şi nori. Pentru morfologia barocului târziu sunt semnificative umele şi ghirlandele 
poleite care îmbracă coronamentul, la fel ca şi consolele unite prin ghirlande aflate 
la baza picturii. 

Din categoria altarelor cu decoraţii specifice stilului rococo, de importanță 
excepțională ca valoare artistică şi stilistică sunt cele de la Biserica parohială 
romano-catolică din Mişca, remarcabile prin originalitatea şi fantezia plină de 
graţie a viziunii decorative. 

În schimb, ancadramentele de altar de la Biserica parohială romano-catolică 
din Beiuş au un aspect mai sobru, predominând tendinţele clasicizante. După Bird 
J6zsef, decorația sculpturală a altarelor, la fel ca şi sculpturile cele mai reuşite 
de sfinți (cum sunt cele de la altarul principal) se datorează sculptorului maghiar 
Hebenstreit Jozsef (1719-1783) din Pesta'"”. Din sursele documentare valorificate 
de Bird Jozsef, reiese că realizarea ancadramentului altarului principal, consacrat 
Sfintei Treimi a fost încredinţată în 1770 sculptorului Hebenstreit J6zsef din Pesta, 
care a lucrat la acesta în colaborare cu tâmplarul Alter Antal (în document Anton 
Alder, n.n.). Altarul a fost finalizat în 1772 şi în acelaşi an a fost adus şi instalat în 
Biserica romano-catolică din Beiuş. Ancadramentul altarului principal se bazează 
pe o articulare proprie barocului tardiv, în cadrul căreia pilaştrii alternează cu 
coloane, la baza cărora sunt dispuse reprezentările sculpturale din lemn ale 
Sfinților Petru şi Pavel, cu atributele lor specifice: cheile, respectiv sabia. 


1761 sculpturile Bisericii minorite din acest oraș 
1172Agghăzi, Maria, op.cit. 
1173Bir6 Jzsef, A Belenyesi Râm. Kath. Templom, în Archaeologiai Ertesită, XLVIII, 1935, p. 147 

O viziune compoziţională similară apare la altarul consacrat Sfintei Maria, 
unde de asemenea, sunt dispuse două statui în fața celor două coloane: Sfântul 
Ștefan şi Sfântul Ladislau. 

Reprezentările sculpturale cele mai elaborate sunt cele consacrate 
Sfinților Petru şi Pavel, considerate de Bir6 Jozsef ca fiind opera autentică a lui 
Hebenstreit Jozsef (Fig. nr. 149). Cei doi apostoli, desculți, sunt redaţi într-un 
contrapost tipic baroc al corpului, preluat de drapajul emoţional, fin elaborat al 
faldurilor. Fizionomiile individualizate, cu caracter portretistic, reflectă diferența 
de vârstă dintre personaje. Sfântul Petru, chel, cu mustață şi barbă albă scurtă, 
ține într-o mână Biblia şi cu cealaltă ridică spre cer cheile, simbolul său consacrat. 
Veşmintele lasă vizibil parțial, pieptul său larg, cu stemul pronunţat. Prin contrast, 
Sfântul Pavel e redat mult mai tânăr, cu mustață şi barbă mai lungă, roşcată, cu 
gura uşor întredeschisă. Tipologia sa germanică, fizionomia patetică se explică 
probabil, prin inspiraţia sculptorului maghiar din prototipuri devoționale elaborate 
în Tirol. Cu un gest teatral al mâinii drepte, el arată privitorului, asemenea unui 
actor dintr-o piesă de teatru sacru, subiectul reprezentat în pictura altarului 
central; cu mâna stânga ţine Biblia, respectiv sabia, simbolul său. Vizionarismul 
tipic baroc, dimensiunea sufletească exteriorizată fizionomic este subliniată, la fel 
ca în alte sculpturi realizate de Hebenstreit, prin ochii putemic adânciţi în orbite, 
cu arcadele pronunţate. Amândoi apostolii sunt reprezentaţi în mărime naturală, 
stând deasupra unui mic postament pătrat. La fiecare personaj, piciorul stâng 
(situat în proximitatea altarului) stă integral pe postament, în timp ce piciorul 
drept (exterior) îl devansează parţial, reflectând astfel echilibrul uşor instabil al 
contrapostului. 

Corpurile, la fel de elaborate din punct de vedere anatomic ale îngerilor 
“somnoroşi”, care încadrează frumosul tabermacol de pe mensa altarului principal, 
sunt considerate de asemenea de Bird J6zsef ca fiind creaţia lui Hebenstreit Jozsef. 
În decorația poleită a tabemmacolului este predominant motivul volutei, utilizat, 
atât la decorația coronamentului, cât şi la încadrarea temei centrale de pe uşă- 
un crucifix cu trupul răstignit al lui lisus, pe un fundal albastru, cu stele poleite. 
Motivul decorativ baroc, în fonma unor scoici poleite suprapuse, este o aluzie la 
sfâşierea draperiei Templului din Ierusalim în momentul dramatic al morţii lui 
lisus. Un miel alb, culcat deasupra părţii superioare a tabermacolului, este o aluzie 
simbolică la sacrificiul hristic. Pe miel se sprijină o inimă roșie, încadrată de raze 
poleite; inima e înconjurată de coroana de spini, iar din ea ies flăcări, aluzie la 
imensitatea capacităţii de iertare şi iubire divină şi la motivul tipic baroc al Inimii 
lui lisus. Alte două volute mai mari încadrează cele două laturi ale tabernacolului. 

Realizate în asociere cu tabemacolul, cele şase sfeşnice de pe mensa 
altarului se remarcă prin eleganța articulării decorative. Vrejurile vegetale 
sinuoase, cu frunze dispuse în forma literei C, motivul creastă de val, elementele 

florale discrete, ilustrează morfologia plină de graţie a rococoului. 

Pe baza caracterului elaborat al structurii compoziționale, precum şi al 
morfologiei anatomice, redată în corelaţie cu exteriorizarea corporală a unor stări 
sufleteşti, considerăm că şi grupul sculptural patetic al personajelor care-l plâng 
pe lisus, poate fi atribuit tot lui Hebenstreit J6zsef (Fig. nr. 150). În acest sens, 
pledează contrapostul de mare expresivitate plastică cu care este redat corpul lui 
lisus răstignit, silueta sinuoasă a Fecioarei Maria, cu chipul îndreptat în sus şi 
o expresie de nemărginită suferință, figura întristată, cu o tipologie germanică 
a apostolului loan şi a Magdalenei, redată în genunchi la baza crucii, cu corpul 
aplecat sub povara unei suferințe imense. Frumuseţea anatomică a corpului lui 
lisus, siluetele grațioase cu detalii atent elaborate, expresivitatea îngerilor care-l 
încadrează pe lisus, denotă mâna unui maestru, care în cazul altarelor Bisericii 
romano-catolice din Beiuş nu poate fi decât Hebenstreit Jozsef (având în vedere 
factura patetică, intens emoțională a personajelor, dar și analogia stilistică şi 
anatomică cu reprezentările sculpturale ale altarului principal). 

În cadrul sculpturii baroce din lemn, un loc important îl ocupă stranele din 
fosta biserică a paulinilor din Oradea, pe care Agghăâzi Maria le consideră opera 
călugărului paulin de origine maghiară, Hertics Egyed (“laikus asztalos, frâter”), 
care a lucrat la acestea în Oradea, între anii 1741-1747::. 

Tot în acest sens, Nicolae Sabău menţionează Analele Ordinului Sf. Petru 
Eremitul, operă a lui Martinus Streska, din care reiese că Johann Egidius Hartich 
a lucrat timp de șapte ani la mobilierul bisericesc al paulinilor din Oradea, el 
fiind un cunoscător al gravurilor publicate de călugărul paulin Mathias Fuhrmann 
(1697-1773) în cărțile consacrate vieţii Sfântului Paul Eremitul''*”, cum este şi 
cea din anul 1732"*. Istoricul Bunyitay Vincze consideră că autorul relifurilor 
sculptate ar fi renumitul sculptor Hebenstreit J6zsef, aflat în serviciul ordinului 
paulin, autorul reliefurilor sculpturale de aceeaşi factură din Biserica Universităţii 
(fosta paulină) din Budapesta'”. 

Panourile figurative de pe parapetul stranelor cuprind scene inspirate din 
viața Sf. Paul (din Teba, Egipt), “primul eremit” (228-341), de la care provine 
şi numele ordinului paulin, înființat în Ungaria în secolul al XIII-lea, după 
regula Sfântului Augustin. Rafinamentul, bogăţia detaliilor, impresia de graţie, 
care se desprinde din gestica, fizionomia şi vestimentația pesonajelor trimit la 
morfologia expresivă a rococoului. În primul relief sfântul e reprezentat în 


1174Agghâzy Maria, A barokk szobrâszat Magyarorszăgon, vol. II, Budapesta, 1959, p. 194 
1175Mathias Fuhrmann, Decus solitudinis sive vita et obitus Divi Pauli Thebei, Viennae, 1732; 
Mathias Fuhrmann, Acta sincera Sancti Pauli Thebaei Primi Eremitae, Neostadii Austriae, 1760 
1176Nicolae Sabău, Metamorfoze ale barocului transilvan, vol 1, Sculptura, Editura Dacia, Cluj- 
Napoca, 2002, p. 156-157 

1177Bunyitay Vincze, op. cit., p. 266 

mijlocul deşertului, unde se refugiase pentru a scăpa de persecuția guvematorului 
Decius. Paul şi îngerul care-l protejează, îmbrăcaţi în tunici scurte şi cu sandale 
romane în picioare, sunt surprinşi într-o conversaţie animată, amprenta rococoului 
fiind evidentă în gestica expresivă şi graţia juvenilă a personajelor. În acest sens, 
pălărioara cochetă purtată de tânăr face parte din recuzita vestimentară a stilului. 
În cel de-al doilea relief este ilustrată scena ispitirii sfântului de către diavol- o 
figură hibridă, cu corp de om, aripi de liliac şi coadă de bovideu. Respins de 
sfânt, demonul e reprezentat cățărându-se pe stânci. În cea de-a treia scenă, 
Sfântul Paul e reprezentat rugându-se, îngenunchiat în faţa unei cruci primitive, 
înjghebată din doi buşteni legaţi. Patru diavoli mici şi caraghioşi, cu labe de câine 
şi aripi de Nyctalus sunt reprezentaţi fugind îngroziţi prin văile din stânga. În 
scena următoare, sfântul este reprezentat cu mâna dusă la piept şi un genunchi 
plecat, într-un gest de adâncă devoțiune. Starea de beatitudine e determinată de 
prezenţa îngerului care îi aduce un coş cu flori şi a celor trei putti, care se întrevăd 
printre nori. În următorul relief, ascetul e surprins în momentul în care se vede 
nevoit să-şi lepede hainele zdrenţuite. În continuarea acestei secvenţe, în registrul 
următor îşi fac apariţia putti drăgălaşi, aducându-i sfântului frunze de palmier 
în vederea confecţionării unor haine noi. Peisajul, alcătuit din stânci, palmierul 
şi norii expresivi de deasupra alcătuiesc un fundal scenografic. Scena împletirii 
hainelor de sfânt, reprezentat de data aceasta cu un chip maturizat, încadrat de 
o barbă scurtă, este deosebit de realistă. În următorul cadru apare corbul care-i 
aduce raţia zilnică de pâine pustnicului îmbătrânit. Panoul următor surprinde o 
viziune a sfântului. Reprezentat într-o atitudine tipic barocă de devoțiune, sfântul 
e îndreptat spre un înger ce ţine în mână crucea, ramura şi coroana de palmier, 
simbol al răsplătirii divine a sfinţilor. În fundal, este reprezentat corbul cu pâinea 
în cioc, iar la dreapta jos, leul credincios. În al nouălea relief e reprezentat sfântul 
îmbrăcat în noile haine din frunze de palmier, rugându-se la baza crucii. Cea de-a 
zecea scenă ilustrează apariţia sfântului în faţa Fecioarei Maria şi a copilului lisus 
(Fig. nr. 151). Reţine atenţia plasticitatea drapajului bogat al veşmintelor Mariei, 
ovalul frumos al feţei acesteia precum şi expresivitatea sfântului, pe al cărui chip 
se citeşte un sentiment de profundă devoțiune. Relieful următor schimbă cadrul 
iconografic legendar, reprezentându-l pe Sfântul Antonie cel Mare (251-356), alt 
eremit al Egiptului, dormind într-o peşteră săpată între conglomerate stâncoase. În 
planul celest e figurat un înger cu aripile desfăcute, care, printr-un gest imperativ, 
îl îndeamnă să pomească în căutarea bătrânului Paul. În panoul următor, Paul, 
îmbrăcat în veşmintele ţesute din palmier, e reprezentat meditând în faţa peşterii; 
în apropierea sa pe stânci, stă corbul, iar în partea stângă, leul. Panoul următor 
ilustrează întâlnirea din deşertul egiptean a lui Anton Eremitul cu un satir care-l 

va conduce la peştera lui Paul''*. Fundalul este reprezentat prin conglomerate de 
roci poliedrice, nori expresivi, un palmier şi un laur. Anton arată cu o mână spre 
cer, iar cu cealaltă strânge toiagul. Scena continuă în relieful următor, al 14-lea, 
în care Anton, desculţ şi cu hainele zdrenţuite, e reprezentat prăbuşindu-se în faţa 
uşii lui Paul. Registrul următor ilustrează întâlnirea dintre cei doi sihaştri, plasați 
pe două stânci de formă piramidală. Fizionomia şi gestica expresivă sugerează 
bucuria întâlnirii. De sus, din nori, coboară corbul, aducând în cioc o pâine uriaşă. 
În ultimul relief e reprezentată împărţirea rituală a pâinii. Scena, la care asistă 
şi corbul, e plasată pe fundalul unor palmieri stilizaţi şi nori decorativi. Scenele 
figurative sunt despărțite de cadre rectangulare, decorate cu rocaille-uri articulate 
de inflorescențe. Morfologia rococoului e evidentă şi în platbandele alcătuite din 
vrejuri şi flori mărunte ce încadrează, la fiecare bancă, cele trei panouri'”. O 
morfologie asemănătoare se întâlneşte şi la stranele realizate pentru fosta Capelă 
a spitalului mizericordian din Oradea, aflate acum în Biserica romano-catolică 
Olosig. 

Tot în stil rococo sunt realizate grilajele traforate de le ferestrele navei, 
precum şi parapetul tribunei ce adăpostește orga. Îndeosebi acesta se remarcă 
printr-o mare expresivitate a rocaille- urilor traforate în lemn (Fig. nr. 152). 


c.Amvoane baroce romano-catolice 


În unele cazuri, alegoriile sunt redate în manieră sculpturală, participând 
la definirea laturii emoţionale şi scenografice a barocului, cum este cazul grupului 
sculptural patetic ce decorează coronamentul de amvon provenit de la fosta 
Biserică franciscană din Oradea''%, unul din cele mai frumoase din Transilvania. 

Realizat în a doua jumătate a secolului al XVIII-lea, amvonul are o 
bogată decorație sculptată, reflectând morfologia mai dinamică a barocului matur. 
Decorația sculptată a coronamentului ilustrează tema 7rium/fului creştinismului 
pe întreg globul, frecventă în arta religioasă barocă marcată de spiritul 
Contrareformei. Realizarea amvonului a fost susținută financiar de Beothy 
Mihaly, opera sculpturală costând 790 de florini''“. 


1178Legenda Aurea (c. 1260) relatează Vizita Sfântului Antonie cel Mare la Sfântul Paul Eremitul. 
Astfel, Sfântul Antonie, la 90 de ani, a pornit în căutarea Sfântului Paul Eremitul, care avea 113 ani. 
Un centaur și un satir i-au indicat drumul. Cei doi bătrâni s-au îmbrățișat, iar corbul le-a adus în 
cioc două bucăţi de pâine (Apud James Hall, Dictionary of Subjects and Symbols in Art, 1974, p. 22) 
1179Cf. Nicolae Sabău, Sculptura barocă din Transilvania în secolul al XVII-lea și al XVIII-lea, 
Editura Meridiane, Bucureşti, 1992, p. 106-109 

1180 Azi în Biserica romano-catolică Olosig 

118 1Karâcsony Jânos, A Nagyvârad olaszi râmai katolikus plebâniatemplom €s plebânia râvid 
târtenete, Oradea, 1884, p. 8 

Pe marginile coronamentului, dar şi la baza unui glob pământesc, sunt 
dispuse patru femei cu gesturi patetice şi draperii poleite-alegorii baroce ale 
continentelor (Europa, Asia, America, Africa), ilustrând triumful creştinismului în 
întreaga lume. Ca şi în fresca realizată de Andreea Pozzo pe bolta Bisericii “San 
Ignazio” din Roma, alegoriile feminine simbolizează dimensiunea universală a 
misonarismului iezuit, politica de mondializare a creştinismului, ce constituia 
obiectivul prioritar al activităţii Ordinului iezuit". În vârful compoziţiei 
piramidale se află lisus, în mărime naturală, desculț, stând în picioare deasupra 
unui glob pământesc pictat în albastru. Înveşmântat în haine poleite, Iisus arată 
cu o mână spre cer, iar cu cealaltă susţine o cruce monumentală, simbol al 
răscumpărării universale, al sacrificiului pentru mântuirea neamului omenesc. 

Compoziţia este întregită cu volute, rocaille-uri poleite, capete de purii, 
nori argintii, frunze de acant. Considerat de Nicolae Sabău “cel mai bogat din 
sculptura barocă transilvăneană", coronamentul amvonului se individualizează 
prin scenografia barocă a compoziţiei, gestica patetică a personajelor, expresivitate 
fizionomică, drapajul emoţional al faldurilor, asocierea tipic barocă, cu efect 
decorativ, dintre materiale diferite ca marmură, stuc, lemn policromat şi poleit 
(Fig. nr. 153). Cupa amvonului, cu traseul arcuit în curbe şi contracurbe, e 
decorată cu rocaille-uri poleite care încadrează mici scene. În panoul central se 
află o femeie cu un copil nud, alegorie a Mi/ei. Amvonul a fost realizat prin 1750 
pe baza donaţiei lui Besthy Mihâly, vicecomite de Bihor şi susţinător al ordinului 
franciscan. Iniţialele sale sunt înscrise în cartuşul situat la baza cupei amvonului''* 
În aceeaşi perioadă a fost realizat şi amvonul din lemn, pictat în alb şi albastru al 
Capelei mizericordienilor (Fig. nr. 154). Pe cupa amvonului sunt adosate animale 
sculptate, simboluri ale evangheliştilor: leul pentru Evanghelistul Marcu, taurul 
înaripat, simbol al Evanghelistului Luca şi îngerul, simbol al Evanghelistului 
Matei. Acvila, simbol al Evanghelistului loan, este reprezentată stând cu aripile 
desfăcute deasupra globului pămîntesc situat în vârful baldachinului. Toate figurile 
au în faţa lor sau stau deasupra Sfintei Scripturi, exprimând calitatea de simboluri 
ale inspiraţiei şi revelaţiei divine. 

O concepţie mai sobră se întâlneşte la amvonul din Biserica parohială 
“Sfântul Ladislau“ din centrul oraşului. Apartenența acestuia la barocul târziu 
este evidentă în unele trăsături clasicizante, ca recursul exclusiv la liniile drepte. 
Realizat din lemn pictat în verde pal, amvonul este prevăzut cu omamente 
poleite, reprezentând ove, rozete, palmete, vrejuri de acant şi ghirlande. Panourile 
rectangulare ale parapetului au în centru scene din Noul Testament: lisus și copiii, 


1182H. Yannou, lezuiţii și Compania, Editura Nemira, 2008, p. 207 

1183Nicolae Sabău, Metamorfoze ale barocului transilvan, vol. I, Sculptura, Editura Dacia, 2002, p. 
175 

1184Bir6 Jozsef, Nagyvârad barok €s neoklasszikkus miiveszeti emlekei, Budapesta, 1932, p.14 

lisus şi femeia păcătoasă, lisus şi samariteanca. Baldachinul este prevăzut cu un 
mic fronton semicircular în câmpul căruia se află Tablele Legii. Frontonul este 
flancat de două umme clasicizante, fiind surmontat de un înger trompet cu veşminte 
şi aripi poleite. 

Realizat spre sfârşitul secolului al X VIII-lea (1780-1785, după Bird Jozsef) 
amvonul din Bazilica romano-catolică este un exemplu tipic pentru morfologia 
stilului zopf; Alcătuit din marmură roz, amvonul se caracterizează prin sobrietate 
structurală şi decorativă. Pentru tipologia stilului sunt relevante ghirlandele din 
stuc poleit care atâmă la baza cupei, formând coroniţe. Panourile parapetului sunt 
decorate sobru cu ramuri de palmier împletite şi poleite. Baldachinul e prevăzut 
cu stucaturi, reprezentând purti în atitudini variate, cu gesturi patetice. Îngerii 
susţin 7ablele Legii, o ancoră şi o inimă, simbol al virtuţilor teologale (Fig. nr. 
] 55). Acest amvon a fost realizat ulterior, iniţial existând un alt amvon, sculptat 
în lemn, realizat tot după proiectul lui Hillebrandt': . În Inventarul Catedralei 
romano-catolice din anul 1757, de la Arhivele Statului Oradea, este menţionat 
“ciborium inauratum” , referire la coronamentul decorat cu sculpturi poleite al 
acestui amvon, transferat probabil într-o altă biserică!'*. În acelaşi document sunt 
menţionate şi alte relicve preţioase şi obiecte de cult: “Particula Sancto Crucis in 
pacificali- Forgâch, Monstrantia...una pretiosa Pollentaria, Stella pro S. Ioannis 
Nepomuceni, Radius pro Statua S. Ladislai, Crucifixus ex plumbo Forgâch, 
Crucifixus et diversibus lapidibus pretiosa Forgâch”"* . 

Se remarcă deopotrivă, morfologia barocă a orgilor din fosta Biserică 
paulină (azi Biserica romano-catolică premonstratensă), de la Biserica “Sfântul 
Ladislau” din Cetate şi îndeosebi de la Bazilica romano-catolică, creație a 
vienezului Fridolin Fest. 

În Raportul cu necesarul de cheltuieli pentru finalizarea Bazilicii romano- 
catolice din Oradea, datat la 20 octombrie 1777, aflat la Arhivele Statului Oradea, 
sunt menţionaţi “Organifici viennensi”(nr. 259), pentru a căror muncă s-au 
prevăzut 500, respectiv 400 de florini renani'"*. 


d. Influențe ale decorului sculptural baroc în bisericile românești 

Influențele baroce s-au exercitat, în secolul al XVIII-lea şi în prima 
jumătate a secolului al XIX-lea, în mediul românesc, ortodox şi greco-catolic, care 
s-a racordat prin formule specifice la noul stil artistic, adaptându-l programului 


1185Ibidem, p. 48 

1186Arhivele Statului Oradea, Acte Publico-Ecleziastice, Fasc. VIII, inv. 58, fila 19, Inventarium 
rerum Cathedralis Ecclesia M. Varadiensis Anno, 1757 

1187Ibidem, fila 21 

1188Arhivele Statului Oradea, Episcopia romano-catolică, Fond nr. 3, Acte Publico-Ecleziastice, 
Dosar nr. 97 

arhitectural şi temelor tradiţionale, de factură bizantină. Un capitol important în 
sfera simbiozelor dintre Orient şi Occident, bizantinism şi baroc îl constituie arta 
mobilerului bisericesc, îndeosebi a iconostaselor româneşti din secolul al XVIII- 
lea şi prima jumătate a secolului al XIX-lea. Un aspect aparte îl constituie cel 
al iconostasului Catedralei greco-catolice din Oradea, pictat în 1892 de Antal 
Szirmai, încadrabil, la fel ca pictura plafonantă a bisericii, stilului neobaroc. 

La nivelul decoraţiei sculpturale a iconostaselor, împrumuturile stilistice 
se concretizează în motive decorative tipice stilului: cartuşe, panglici dispuse în 
formă de draperii şi coroniţe, volute, cornişe cu denticuli, ghirlande, rozete, ume, 
altemanţa de curbe şi contracurbe, baldachinuri, capiteluri compozite poleite, 
entrelacs-uri. 

Arhitectura iconostaselor ilustrează viziunea barocă prin profilarea pe trei 
registre, despărțite prin comişe cu denticuli. Amprenta barocului este vizibilă în 
prezenţa curbelor şi a contracurbelor, tendinţa de a ovaliza formele icoanelor de 
la registrele superioare, ritmarea prin cartuşe şi ghirlande tipice stilului, colonete 
îmbrăcate în vrejuri poleite, capiteluri poleite, mobilier cu imitație de marmură. 

Emblemă a stilului baroc, voluta apare ca element decorativ de racordare 
şi reliefare, la coronamentele iconostaselor, amvoanelor, stranelor. Mai ales la 
decorația sculpturală a mobilierului bisericesc din Biserica ortodoxă “Sfinţii 
Arhangheli”, voluta este frecvent folosită şi figurează la toate componentele 
ansamblului. Aici întâlnim coronamente tipic baroce, racordate prin volute, atât 
la iconostasul mare, cât şi la iconostasul mic, unde încadrează o icoană centrală, 
susţinută de două colonete şi pictată pe ambele feţe. Cele două strane din biserică 
sunt prevăzute şi ele cu coronamente baroce, arcuite în curbe şi contracurbe, 
flancate de urne poleite. Volute geometrizate apar şi la coronamentul de iconostas 
al Bisericii cu Lună, respectiv la tronul arhieresc din Velenţa. 

Elementele baroce se insinuează deopotrivă, în decorația interioară şi 
exterioară a bisericilor, unde pereţii sunt ritmaţi prin capiteluri compozite poleite, 
cu tipologii variate: capiteluri compozite cu trandafiri la Biserica ortodoxă din 
Velenţa, respectiv capiteluri compozite, alcătuite din vrejuri de acant şi volute 
ionice, la Biserica cu Lună. Stucată şi poleită, rozeta revine frecvent în decorația 
interioară a Bisericii cu Lună, fiind întâlnită deopotrivă, în decorația iconostasului 
şi a amvonului. Baldachinul care protejează simbolic icoana Încoronării 
Preacuratei de Sfânta Treime este decorat în interior cu rozete poleite pe un fond 
albastru. Rozete proeminente, stucate şi poleite, respectiv pictate, decorează 
bolțile Bisericii cu Lună. Motivul cercurilor împletite apare în decorația exterioară 
şi interioară a Bisericii cu Lună. O friză alcătuită din enrrelacs-uri şi rozete 
decorează faţada principală a acestei biserici, fiind situată la baza aticii. Bolţile 
bisericii sunt decorate şi ele, cu entrelacs-uri pictate şi poleite. 

Un element inedit în decorația iconostasului Bisericii cu Lună îl constituie 

apariţia baldachinului, alăturat iconostasului. Atunci când este integrat în 
structura iconostaselor, baldachinul are menirea de a reliefa sau de a proteja 
simbolic elementele investite cu cea mai mare sacralitate, în cazul de faţă 
icoana centrală cu tema “Încoronarea Preacuratei de Sfânta Treime”, respectiv 
icoana “Plângerii lui lisus”. Încoronată de un baldachin mai mic, racordat prin 
volute poleite, el constituie axul de simetrie şi subiectul de maximă semnificaţie 
spirituală al registrului următor. Asemenea coroanelor imperiale, aluzie la 
stăpânirea habsburgică, coronamentele în formă de baldachin simbolizează, în 
cazul tronurilor episcopale, gradul ierarhic superior. 

La fel de frecvent este motivul baroc al draperiei, prezent la iconostase, 
tronuri episcopale, strane. Draperia poleită, divizată în două bucle, încadrează 
frecvent teme dramatice, ca şi “Coborârea de pe Cruce” la iconostasul din Velenţa, 
respectiv “Plângerea lui Hristos” la iconostasul Bisericii cu Lună, fiind o aluzie 
tipic barocă la episodul biblic al ruperii draperiei de la Templul din Ierusalim, în 
momentul morţii lui lisus. Baldachinul Sf Epizaf''%, care simbolizează Mormântul 
Domnului şi este destinat special Prohodului din Vinerea Mare, e prevăzut de 
asemenea, cu o imitație de draperie neagră cu franjuri aurii. 

Coroana imperială roşie, cu draperie despicată în două bucle, care 
încadrează Crucea cu molenii, în punctul cel mai înalt al iconostasului, este o 
aluzie la calitatea lui Iisus răstignit de adevărat Rege şi Împărat al cerurilor. 

Cel mai relevant exemplu pentru asimilarea influențelor baroce tardive 
în decorul sculptural ortodox este “ansamblul artistic baroc” aflat în Biserica 
ortodoxă din cartierul Velenţa, cu hramul “Sfinţii Arhangheli Mihail şi Gavril”. 
Databil spre sfârşitul secolului al XVIII-lea (c. 1779), iconostasul bisericii 
este considerat una din cele mai importante realizări din întreaga zonă de vest 
a ţării. Elementul definitoriu al acestuia îl constituie o expresivă şi somptuoasă 
omamentaţie vegetală, traforată şi poleită, realizată în stil rococo, în combinaţie 
cu elemente specifice stilului zopf. 

Decorația sculptată a iconostasului a fost realizată, la fel ca şi amvonul, 
scaunul episcopal şi stranele Axente şi Iosif Pilthauer în 1779, aşa cum reiese 
dintr-un document publicat de cercetătorul Florian Dudaş''%. Actul menţionează 
întrunirea unei “adunări de obşte” în reşedinţa episcopală din Velenţa pentru 
a stabili suma datorată lui Iosif Pilthauer în vederea finalizării iconostasului, 


1189Epitaf = pânză de in, mătase sau catifea pe care este brodată, pictată sau imprimată icoana 
Plângerii şi înmormântării lui Hristos; Baldachinul se întrebuinţează la slujba vecerniei din 
Vinerea Patimilor, când e scos în mijlocul bisericii și la slujba Prohodului din seara aceleiași zile, 
când e purtat în procesiune în jurul bisericii; epitaful simbolizează trupul mort al lui Hristos, iar 
baldachinul pe sub care trec credincioşii, Mormântul Domnului 

1190Florian Dudaș, Odoarele vechii catedrale ortodoxe a Bihorului. Cea mai veche bibliotecă 
românească din Oradea, Editura Lumina, 2005,p. 11 

scaunului episcopal și amvonului, lăsate neterminate de Axente Pilthauer: “În anul 
1779, luna lui Mai, 20 de zile, adunare de obşte s-au făcut în Varad Velenţa, în 
rezidenţia episcopească, pentru munca sau lucrul Templi sau fruntariul bisericii, 
scaunul episcopului şi Predicantie. Cum că l-au pogodit pre losif Piltaurer să facă 
şi să gate tot lucrul rămas cu cinste pentru 500 de R fi., iar lui Axentie să să scrie 
îndărăpt răspuns, ca să nu aibă a usteni la Oradea Mare”. 

Afirmându-se predominant la nivelul morfologiei sculpturale sau 
decorative, rococoul a fost prezent sporadic în Transilvania, integrându-se organic 
în lumea de forme a Barocului. Datorită omamentaţiei exuberante şi inedite, 
originale (provenite de la sfârşitul secolului al XVIII-lea), iconostasul mare al 
Bisericii ortodoxe “Sfinţii Arhangheli” din Velenţa este considerat unul din cele 
mai frumoase din întreaga zonă de vest a ţării. 

În structura iconostasului se constată o simbioză între programul tematic 
bizantin al dispunerii în registre şi noile influenţe decorative ale barocului, 
rococo-ului şi stilului zopf (Fig. nr. 156). Arhitectura iconostasului e prevăzută 
cu colonete elegante, subţiri, adosate, terminate cu capiteluri compozite stilizate. 
Fusul acestora este înfăşurat într-o fină țesătură vegetală poleită, care-l îmbracă în 
spirală cu trandafiri şi frunze dispuse ritmic. Se poate remarca fineţea decoraţiilor, 
alcătuite din vrejuri, flori şi frunze de acant, dispuse în ritmuri sinuoase, formând 
ghirlande, coroniţe, panglici şi cartuşe tipice în jurul icoanelor. Poleite şi traforate 
în lemn de tei, asociate cu panglici din frunze de laur, dispuse în formă de coroniţe 
şi draperii, ghirlandele florale integrate în decorația iconostaselor din Velenţa sunt 
cele mai somptoase şi expresive din ansamblul iconostaselor orădene provenite 
din epoca barocă. Ele îmbină morfologia exuberantă a rococoului, cu traseele 
în formă de coroniţe şi bucle ale stilului zopf, fiind prezente, atât la iconostasul 
mare, la despărţitorul care delimitează “Biserica femeilor”, cât şi la cele două 
strane. Elementele decorative tipice certifică apartenenţa mobilierului bisericesc 
la faza tardivă a barocului, corespunzătoare ultimelor două decenii ale secolului 
al XVIII-lea. 

De dimensiuni mai mari, cu rame rectangulare, arcuite în manieră barocă, 
icoanele împărăteşti sunt delimitate, două câte două, prin cartuşe baroce deosebit 
de expresive, cel central fiind situat deasupra uşilor împărăteşti, iar celelalte două, 
deasupra uşilor diaconeşti. Acestea sunt încadrate de graţioase ghirlande, alcătuite 
din trandafiri şi vrejuri de acant. În partea inferioară, ghirlande mai subțiri, din 
frunze de laur, sunt dispuse, asemenea panglicilor stilului zopf, în trasee ce 
formează bucle şi coroniţe. Se remarcă deopotrivă, medalioanele elipsoidale din 
registrul prorocilor, integrate organic într-un traseu sinuos, de factură rococo, ce 
formează C-uri şi creste de val. 


1191 Apud Florian Dudaş, Românii din Oradea în epoca Luminilor, Oradea, 1996, p. 178 

Ghirlandele subţiri, dispuse la baza icoanelor din registrul apostolilor şi 
prorocilor se metamorfozează de asemenea, în coroniţe şi panglici, tipice stilului 
zopf. 

Relevanţa icoanei centrale reprezentând Coborârea de pe Cruce este 
subliniată, din punct de vedere al omamental, prin intermediul unui coronament, 
alcătuit din draperie poleită, nori şi raze ce încadrează triunghiul divin, racordat 
prin volute baroce. Icoanele de la uşile împărăteşti au un traseu tipic baroc, în 
formă de vioară. 

Fineţea decoraţiilor alcătuite din vrejuri, flori şi frunze de acant, dispuse 
în ritmuri sinuoase formând ghirlande, coroniţe, panglici şi cartuşe tipice, 
prezintă analogii cu iconostasul Bisericii “Blagovestenska” din Szentendre şi cu 
alte iconostase elaborate în ambianța mediului ortodox sârb din Banat, respectiv 
Ungaria. Şi aici întâlnim aceleaşi medalioane elipsoidale, tipic baroce, cartuşele 
expresive, cu decoraţii traforate şi poleite, alcătuite din ghirlande florale şi vrejuri 
vegetale. 

Dintre elementele decorative cu funcţie simbolică, la iconostasul din 
Velenţa, se remarcă preluarea motivului baroc al Terragramei. Înscrisă în triunghiul 
poleit, ea încoronează axul central din partea superioară a iconostasului, veghind 
tainic icoana centrală a “Coborârii de pe cruce”. Traforat pe fond poleit, numele 
sfânt este un substitut al prezenţei Tatălui ceresc, care a îngăduit sacrificiul hristic 
pentru a răscumpăra păcatele omenirii. O altă temă privilegiată a barocului, Arma 
Christi'%, este redată cu rol simbolic la coronamentul acestui iconostas, încadrând 
Crucea cu molenii. Transpuse sculptural, Arma Christi reflectă o modalitate de 
sugestie a Patimilor lui lisus prin intermediul obiectelor simbolice ale supliciului, 
asociate, în manieră barocă, reprezentărilor picturale cu acelaşi subiect. 

Trecerea de la pronaos la naos este marcată printr-un frumos despărțitor 
din lemn traforat, sculptat şi poleit (Fig. nr. 157), ce delimitează pronaosul, 
menţionat ca “Biserica femeilor”. Sprijinit central pe două colonete, “iconostasul 
mic” este decorat cu 19 icoane pictate pe ambele fețe, încadrate în medalioane 
elipsoidale, cu o morfologie grațioasă şi aerată, specifică rococoului. Similară cu 
cea a iconostasului, ea este alcătuită din elemente vegetale sinuoase, dispuse în 
ghirlande şi coroniţe, ce alcătuiesc în partea superioară o adevărată dantelărie de 
cadre traforate, sculptate şi poleite. 

Un element specific al structurii sale este aspectul sinuos şi ondulatoriu al 
elementelor vegetale, ritmate în ghirlande ce formează panglici şi coroniţe. Această 
țesătură vegetală îmbracă din loc în loc, medalioane ovale, pictate cu chipurile 


1192Arma Christi, denumire generică pentru ansamblul obiectelor folosite în timpul Patimilor lui 
lisus: crucea Răstignirii, coroana de spini, ciocanul şi piroanele, sulița cu care a fost străpuns, trestia 
cu buretele înmuiat în oţet, coloana de care a fost legat 

unor sfinţi şi sfinte creştine, încadrate de vrejuri, panglici şi motivul “creastă de 
val”. În partea superioară, traseul despărţitorului are un ritm ondulatoriu baroc, iar 
partea inferioară, dinspre pronaos este prevăzută cu icoane dispuse în medalioane 
rotunde, cu registrele delimitate prin console poleite. 

Coronamentul, dar şi partea inferioară sunt prevăzute cu icoane dispuse în 
medalioane rotunde sau ovale şi încadrate de vrejuri asimetrice. 

În partea centrală, două colonete îmbrăcate în ghirlande delimitează 
trecerea dintre pronaos şi naos şi susţin în partea superioară un cartuş baroc. 
Pictat pe partea dinspre intrare cu Învierea Domnului în manieră occidentală, iar 
pe partea opusă, dinspre naos, cu Înălțarea Domnului, acesta este racordat prin 
expresive volute baroce. 

Amvonul se remarcă prin aceeaşi decorație graţioasă, alcătuită din 
ghirlande poleite (Fig. nr. 158). Ele încadrează pânza din dreptul pupitrului, 
cu reprezentarea Sfântului Apostol Pavel, dar şi icoanele parapetului şi cupei, 
reprezentând sfinţii ierarhi ai Bisericii răsăritene (Sfântul Vasile cel Mare, Sfântul 
Grigorie, Sfântul Chiril), respectiv cei patru evanghelişti cu atributele lor. 

Tronul arhieresc (Fig. nr. 159) se remarcă prin eleganța decorului vegetal 
poleit, dispus în spirală, care îmbracă colonetele, baldachinul şi icoana pe pânză cu 
reprezentarea Sfântului loan Gură de Aur. Plasticitatea rococo-ului este vizibilă şi 
în concepția celor două sfeşnice de lemn, sculptate şi poleite, alcătuite din vrejuri 
cămnoase şi trandafiri dispuşi în jurul unui lujer central. 

Stranele sunt de asemenea originale, fiind omamentate cu coroniţe, 
alcătuite din frunze de laur poleite. 

O morfologie aparte, specifică barocului brâncovenesc, este ilustrată de 
mobilierul Bisericii ortodoxe din Vadu Crişului, realizat la sfârşitul secolului 
al XVIII-lea pentru Catedrala unită “Sfântul Nicolae” din Oradea (Fig. nr. 160). 
Deasupra icoanelor împărăteşti, încadrate de colonete cu vrejuri vegetale, se află 
o arhitravă somptuoasă, decorată cu flori, fructe, animale reale şi fantastice, ce 
încadrează medalioane pictate cu portretele Sfinţilor Părinţi ai Bisericii. Sub 
registrul icoanelor prăznicare se află o friză de ghirlande, pe fondul decorat cu 
volute. Icoanele prăznicare sunt încadrate de mici colonete, fiind aşezate sub 
arcade în plin cintru, ale căror timpane sunt împodobite cu capete de îngeri. 
Friza de ghirlande se repetă şi sub registrul imediat următor, ce reprezintă pe 
cei doisprezece apostoli aşezaţi pe tronuri. După acest registru urma probabil, 
un al treilea ce reprezenta proorocii, dar la mutarea iconostasului în Biserica 
ortodoxă din Vadu Crişului, s-a renunţat la acesta, din motive de spaţiu. Astfel, 
coronamentul a fost aşezat direct deasupra registrului cu apostolii. 

În sculptura iconostasului de la Vadu Crişului regăsim un limbaj decorativ 
variat, în care reţine atenţia exuberanţa vegetal-florală tipică „barocului” post- 
brâncovenesc. Îndepărtându-se de omamentul geometric-abstract, acest stil 

continuă moştenirea artei brâncoveneşti prin aceeaşi manieră liberă şi mai realistă, 
în care temele şi maniera de tratare imită universul naturii"%. În acest sens, şi la 
iconostasul din Vadu Crişului se remarcă predominanţa omamentaţiei cu caracter 
vegetal, bazată pe vrejul de acant dispus în ondulaţii meandrice, ce transpun formele 
din natură. Influenţa stilului brâncovenesc se reflectă şi prin prezenţa unor motive 
animaliere tipice, ca vulturul bicefal, pelicanul ce-şi sfâşie pieptul pentru a-şi hrăni 
puii, păsări afrontate cu vrejuri în cioc, capete de leu, balauri stilizaţi cu cozile 
răsucite. Definit prin supraabundenţă decorativă, “barocul” post-brâncovenesc, 
ilustrat de iconostasul din Vadu Crişului, prezintă analogii cu decorația sculpturală 
a iconostasului din Catedrala unită din Blaj. Aşa cum consideră istoricul de artă, 
Acad. Marius Porumb, “ampla tâmplă de la Vadu Crişului, bogat împodobită cu 
sculptură, aminteşte de iconostasul catedralei din Blaj, fiind posibilă realizarea 
ei de către acelaşi atelier de sculptură”"*. În special morfologia decoraţiei de la 
fiecare registru pledează în favoarea realizării iconostaselor în acelaşi atelier de 
sculptură. Astfel, icoanele prăznicare, dreptunghiulare, sunt încadrate de colonete 
elegante, îmbrăcate în vrejuri poleite şi surmontate de capete de îngeri cu aripi ce 
se înscriu în traseul semicircular al unui arc. 

Iconostasul de la Vadu Crişului şi cel al Catedralei unite din Blaj au în 
comun omamentaţia vegetală fină, având aspectul unei dantelării poleite, alcătuită 
din vrejuri de acant şi viță-de-vie împletite, ajurate şi traforate, precum şi o 
serie de motive zoomorfe: vulturul bicefal, păsări şi animale afrontate, balauri 
stilizaţi cu cozile răsucite care flanchează crucea cu molenii. În ambele cazuri, 
se constată aceeaşi coexistenţă armonioasă dintre universul naturii şi elemente 
împrumutate din morfologia barocului, ca îngeri rampanţi, ce susţin o coroană 
deasupra unor mici medalioane cu chipurile proorocilor, precum şi capete de 
îngeri cu aripi. Similară este şi concepţia uşilor împărăteşti, alcătuite în ambele 
cazuri, din vrejuri de acant dispuse în trasee sinuoase, ce formează opturi şi se 
transformă în partea superioară în capete de păsări stilizate, cu vrejuri în cioc. 
Uşile împărăteşti sunt încadrate de un coronament somptuos, traforat şi poleit, 
alcătuit din elemente vegetale împletite, având în centru motivul acvilei bicefale. 
În ambele cazuri, vrejurile de flori şi frunze încadrează opt mici panouri, aşezate 
în arcade înfăţişând Buna Vestire şi patru prooroci mesianici. La Vadu Crişului, 
de o parte şi de alta a crucii cu molenii, e figurat sculptural pelicanul ce-şi sfâşie 
pieptul pentru a-şi hrăni puii. Frecventă în Transilvania odată cu secolul al XV- 
lea, tema figurează cu precădere în reliefurile ce decorează interioarele unor 
biserici săteşti. Amplasarea scenei în locuri semnificative din spaţiul interior al 


1193 Virgil Vătăşianu, Istoria Artelor plastice în România, II, Bucureşti, 1970, p. 193 
1194 Marius Porumb, Un valoros ansamblu de pictură și sculptură din secolul al XVIII-lea la Vadu 
Crișului, în Acta Musei Napocensis, p. 562 

bisericii (deasupra iconostasului la Vadu Crişului, a tronului arhieresc la Biserica 
cu Lună din Oradea, pe uşa sacristiei la Catedrala “Sfântul Mihail” din Cluj) a 
fost determinată de semnificaţia teologică a temei, metaforă a sacrificiului Hristic. 

La fel de somptuoase sunt amvonul şi tronul episcopal, ambele încoronate 
de baldachine traforate şi poleite în formă de chioşc, decorate cu motive florale. 
Baldachinul tronului este susținut de colonete elegante, decorate cu vrejuri 
vegetale. Tălpile de sprijin ale tronului arhieresc sunt terminate prin capete de 
leu cu boturile deschise ameninţător spre cel care se apropie. În opinia istoricului 
de artă Victor Simion, maniera de reprezentare amplifică funcţia apotropaică a 
animalului, simbolizând vigilenţa cu care apără edificiul bisericii de spiritele 
nefaste!!%. 

Realizat la începutul secolului al XIX-lea, iconostasul Bisericii cu Lună 
se remarcă prin confluența elementelor tradiţionale bizantine cu cele proprii 
barocului, rococoului sau neoclasicismului. Traforat şi poleit, mai sobru decât cel 
din Velenţa, cadrul arhitectonic al iconostasului este delimitat de patru registre, 
cuprinzând 45 de icoane, fiind structurat printr-o ritmare decorativă specific 
barocă, bazată pe coloane şi comişe omamentale. Iconostasul (Fig. nr. 161) îmbină 
eclectic omamente specifice barocului şi rococo-ului, cu cele tipice stilului zopf 
Ponderea conferită în Biserica cu Lună acestei variante clasicizante a barocului 
se traduce printr-un repertoriu omamental inspirat din arta antică greacă, bine 
ilustrat în decorația iconostasului, amvonului, tronului arhieresc, respectiv a 
bolţii Bisericii cu Lună. Astfel, întâlnim: frize de ove, cornișe cu denticuli, rozete, 
triglife, entrelacs-uri cu rozase în centru, fi-unze de acant, ghirlande din frunze de 
laur, urne stil Louis XVI, medalioane ovale, discuri repetate, panglici legate în 
fundiţe, draperii. 

Cel mai amplu, registrul icoanelor împărăteşti este ritmat prin coloane 
angajate, pictate în manieră barocă cu imitație de marmură şi înzestrate cu baze 
şi capiteluri compozite poleite. Coloanele susțin un antablament decorativ, în 
cadrul căruia iese în evidenţă o proeminentă comișă cu denticuli, care marchează 
demarcaţia registrelor. 

Morfologia barocă este prezentă în medalioanele elipsoidale, care 
încadrează icoanele de la registrele superioare. Specifică barocului clasicizant, 
decorația, mai sobră decât cea de la iconostasul din Velenţa, este alcătuită din 
frunze de laur prinse în cercuri, în partea superioară şi frunze de acant, în partea 
inferioară. 

Ghirlande în stil zopf decorează deopotrivă, stranele şi pupitrele cantorale 
din aceeaşi biserică. O ghirlandă din frunze de laur în stil zopf decorează pisania 


1195Victor Simion, Imagini, legende, simboluri, Editura Fundaţiei Culturale Române, Bucureşti, 
2000, p.84 

Bisericii cu Lună de la cafasul corului. 

Se remarcă de asemenea, coronamentele semicirculare racordate prin 
volute, arcuite în curbe şi contracurbe specifice, atât la iconostas, cât şi la strane, 
baldachinul casetat şi poleit, decorat cu rozete, care încadrează icoana Încoronării 
Fecioarei de către Sfânta Treime, precum şi mitra arhierească de la care pornesc 
faldurile unei draperii ce încadrează Crucea cu molenii. 

Limbajul festiv al barocului este şi mai vizibil în realizarea tronului 
arhieresc (Fig. nr. 162). Având spătarul decorat cu icoana Sfântului loan Gură 
de Aur, acesta este încadrat de colonete elegante îmbrăcate cu elemente vegetale 
poleite dispuse în spirală. Influenţa barocului apare în imitaţia draperiei de catifea 
vişinie cu franjuri aurii, antablamentul ondulat şi coloanele pictate cu imitație 
de marmură, decorația cu denticuli, rozete şi elipse poleite. Se remarcă prin 
originalitate concepţia baldachinului. Alcătuit dintr-o combinaţie de volute şi 
ghirlande traforate şi poleite, acesta este surmontat de un mic postament pe care 
tronează pelicanul ce-şi sfâşie pieptul pentru a-şi hrăni puii, aluzie la sacrificiul 
cristic. Antablamentul este încadrat lateral, în partea inferioară, de motivul fructului 
de ananas. Influenţa barocului apare şi în concepţia celor două pupitre cantorale, 
pictate cu imitație de marmură şi cu traseul arcuit în curbe şi contracurbe. La 
mijloc, între icoane, se află un motiv omamental în stil rococo, reunind Biblia, 
crucea, flori, vrejuri şi panglici poleite. 

În cazul amvonului (Fig. nr. 163), fondul tradiţional e prezent prin icoanele 
rectangulare care decorează cupa şi peretele din spatele acestuia. Morfologia 
simplificată a cupei şi a baldachinului aminteşte de amvonul în stil zopfal Bazilicii 
romano-catolice. Reţine atenţia rafinamentul omamentaţiei poleite, alcătuite din 
vrejuri de acant, rozete, denticuli, meandre şi pilaştri cu capiteluri compozite, 
fruct de ananas poleit la baza cupei. 

O lucrare mai sobră este Ba/dachinul Sf. Epitaf. Realizat din lemn pictat 
în negru, acesta se scoate în naos în Vinerea Mare pentru a se aşeza în el Sfântul 
Epitaf cu Punerea în mormânt a Domnului. Decorația sculpturală este redusă, 
fiind specifică barocului tardiv : imitație de draperii negre cu franjuri aurii, urne 
clasicizante cu flăcări, alternanţa de curbe şi contracurbe. 

Mai rar utilizat în mediul românesc, iluzionismul baroc nu este total absent. 
Astfel, amvonul, panourile stranelor, coloanele iconostasului, partea superioară şi 
coloanele tronului arhieresc din Biserica cu Lună sunt din lemn pictat cu imitație 
de marmură. 

Un alt exemplu relevant pentru morfologia decorativă a barocului tardiv 
este iconostasul Bisericii greco-catolice “Sfântul Gheorghe” din Oradea. La 
registrul uşilor împărătești se remarcă prezenţa unor elemente vegetale inspirate de 
stilul rococo: trandafiri poleiţi cu frunze pe fusul coloanei, ghirlande din trandafiri 
şi vrejuri dispuse în forma literei C la uşile diaconești, frunze de acant în ritmuri 

sinuoase, în combinaţie cu trandafiri, la uşile împărăteşti, motivul grilajului traforat 
la nivelul registrului inferior (Fig. nr. 164). Vrejuri cu trandafiri şi frunze de acant, 
dispuse în forma literei C, decorează partea superioară a icoanelor împărăteşti 
şi încadrează cartuşul cu reprezentarea chipului lui lisus, precum şi cartuşele cu 
reprezentări de arhangheli de deasuprauşilor diaconești. Aceste motive decorative, 
rezultate din combinaţia trandafirilor cu frunze de acant și trasee în forma literei C 
prezintă analogii cu decorația iconostasului Bisericii ortodoxe “Sfinţii Arhangheli 
Mihail şi Gavril” din Velenţa, unde încadrează de asemenea, cartuşele de deasupra 
uşilor împărăteşti şi diaconeşti. Este similar deopotrivă, traseul în formă de vioară 
al uşilor împărăteşti şi diaconeşti (Fig. nr. 165) de la cele două biserici, respectiv 
morfologia decorativă traforată care încadrează icoanele împărăteşti. Praznicele 
împărăteşti sunt încadrate în rame octogonale, surmontate de fundiţe specifice 
stilului zopf. La fel ca la iconostasul din Velenţa, la iconostasul Bisericii “Sfântul 
Gheorghe”, şirul apostolilor este încadrat în icoane rectangulare, terminate în 
arc semicircular, iar şirul proorocilor- în medalioane ovale îmbrăcate în vrejuri 
sinuoase. 

În ansamblul ei, decorația sculptată şi traforată în lemn a Bisericii greco- 
catolice “Sfântul Gheorghe” este o interpretare simplificată şi mult mai reținută a 
decoraţiei de la iconostasul Bisericii ortodoxe “Sfinţii Arhangheli Mihail şi Gavril” 
din cartierul Velenţa, fiind posibilă realizarea sa de acelaşi autor. Ondulările 
comişei în dreptul icoanelor contribuie la expresivitatea barocă a iconostasului. 

Fig. nr. 137. 
Sf. Nepomuc, Sf. loan al lui Dumnezeu, Sf. Florian, Por- 
talul fostului complex al mizericordienilor (1799, porta- 
lul-primele decenii ale sec. XIX, sculpturile), Oradea 


Fig. nr. 136. 
Sfântul Ladislau, 1739, statuia 
după restaurare, Curtea Bazilicii 
romano-catolice Oradea 


Fig. nr. 138. Fig. nr. 139. 


Altarul Sfintei Cruci, 1750 , fosta Sfânta Treime, 1750, Altarul prin- 
Biserică a franciscanilor Oradea, azi cipal al Capelei Mizericordienilor 
Biserica romano-catolică Olosig Oradea 

Fig. nr. 140. Ignaz Gunther (1725-1775), Fig. nr. 141. Ignaz Gunther (1725-1775), 


atrib., Sfânta Maria, a doua jumătate a atrib.„Sfânta Magdalena, a doua jumătate 
sec. al XVIII-lea, fostul altar al Bazilicii a sec. al XVIII-lea, fostul altar al Bazi- 
romano-catolice Oradea licii romano-catolice Oradea 


Fig. nr. 142. Ignaz Gunther (1725-1775), Fig. nr. 143. Ignaz Gunther (1725-1775), 


atrib., Sfântul loan Botezătorul, a doua atrib., Sfântul Evanghelist loan, a doua 
jumătate a sec. al XVIII-lea, fostul altar jumătate a sec. al XVIII-lea, fostul altar 
al Bazilicii romano-catolice Oradea al Bazilicii romano-catolice Oradea 

Fig. nr. 145.lgnaz Gunther (1725-1775), 


atrib., Sfântul Ştefan al Regatului a giiag atrib., Sfântul Ladislau, a doua jumătate 
doua jumătate a sec. al XVIII-lea, fostul altar a sec. al XVIII-lea, fostul altar al Bazilicii 
al Bazilicii romano-catolice Oradea romano-catolice Oradea 


Fig. nr. 146.Ignaz Gunther (1725-1775 ; Fig. nr. 147.lgnaz Gunther (1725-1775), atrib., 


atrib., Sfântul Emeric, a doua jumătate a Sfânta Elisabeta a Ungariei, a doua jumătate 
sec. al XVIII-lea, fostul altar al Bazilicii a sec. al XVIII-lea, fostul altar al Bazilicii 
romano-catolice Oradea romano-catolice Oradea 

Fig. nr. 150. 
Hebenstreit Jozsef (atribuit), Plân- 
gerea lui lisus, sec. XVIII, Biserica 

romano-catolică Beiuș 


Fig. nr. 149. 
Hebenstreit Jozsef (1719-1783), Sf. 
Petru şi Pavel, sec. XVIII, Biserica 

romano-catolică Beiuş 

Fig. nr. 148. 

Altarul principal proiectat de FE. A. 
Hillebrandt, după 1777, sculpturi 
de Francisc Eberhardt (Sf. Ștefan, Sf. 
Ladislau),Bazilica romano-catolică 
din Oradea 

Fig. nr. 152. 
Hertics Egyed, sec. XVIII, tribuna orgii, Biserica romano- 
catolică Maica Îndurerată Oradea 


Fig. nr. 153. 
Iisus Salvator Mundi, 1750, Coronament de 
amvon, Biserica romano-catolică Olosig 


Fig. nr. 151. 
Hertics Egyed, a doua jumătate a sec.al XVIII-lea, Secvențe 
din viaţa Sf. Paul Eremitul, Biserica romano-catolică Maica 
Îndurerată Oradea 

Fig. nr. 155. 
Amvon în stilzopf, Bazilica romano-catolică Oradea, 
sf. sec. XVIII 

Fig. nr. 154. 
Amvon în stil baroc, 
Capela Mizericordienilor Oradea, c. 1750 


3 În 
Fig. nr. 156. 
Iconostasul principal (c. 1779), Biserica ortodoxă Sfinții Arhangheli Mihail și Gavril din 
cartierul Velența, Oradea 


Fig. nr. 157. 
Iconostasul mic (c. 1779), Biserica ortodoxă Sf. Arhangheli din Velenţa, Oradea 

Fig. nr. 159. Fig. nr. 158. 
Tron arhieresc, c.1779, Biserica ortodoxă Amvon baroc, c. 1779, Biserica ortodoxă 
Sf. Arhangheli Mihail și Gavril Sf. Arhangheli Mihail și Gavril 
din Velența, Oradea din Velența, Oradea 

Fig. nr. 161. Fig. nr. 160. 
Iconostas, Biserica cu Lună Oradea, Iconostas, c. 1763 
începutul sec. al XIX-lea Biserica ortodoxă din Vadu Crişului 

Fig. nr. 162. Fig. nr. 163 
Tron arhieresc, Biserica cu Lună, în- Amvon, Biserica cu Lună, începutul 
ceputul sec. al XIX-lea sec. al XIX-lea 


Fig. nr. 164. | Fig. nr. 165. 


Iconostas, sf. sec. XVIII- începutul sec. Uşile împărătești, detaliu, Iconostasul 
XIX, Biserica greco-catolice Sf. Gheorghe Bisericii greco-catolice Sf. Gheorghe, 
Oradea Oradea 

CONCLUZII 


Dezvoltarea arhitecturală a oraşului Oradea în secolul al XVIII-lea a 
fost favorizată de contextul nou, creat prin instaurarea dominaţiei habsburgice. 
Alături de monumente de arhitectură civilă şi militară: Palatul baroc (1762-1776), 
reşedinţa familiei Rhâdey, Casa Orszâgh, Cazarma Husarilor, la Oradea regăsim 
amprenta locală, provincială a unui baroc ecleziastic, într-o variantă tardivă, 
specifică epocii tereziene şi îndeosebi celei iozefine. 

Barocul şi-a afirmat în acest oraş expresia cea mai reuşită din punct de 
vedere estetic în sfera arhitecturii religioase. Cele mai multe, dar şi cele mai 
reprezentative monumente de arhitectură religioasă: Bazilica romano-catolică 
(1752-1780), Biserica romano-catolică Premonstratensă (1742-1772), Capela 
Mizericordienilor (1754-1759), Biserica cu Lună (1784-1790), Catedrala unită 
“Sfântul Nicolae” (1788-1810) etc. au fost realizate în stil baroc sau în mediul 
românesc, prin asimilarea unor influenţe baroce de către arta tradiţională bizantină. 

Contrareforma a însoţit constant politica de recucerire a Imperiului 
Habsburgic. Alungarea turcilor din Oradea în mai-iunie 1692 şi preluarea Cetăţii 
orădene de trupele generalului austriac Donath Heissler a creat premisele pentru 
restaurarea în acelaşi an a Episcopiei romano-catolice, desfiinţate sub calvini. 
Catolicismul a personificat spiritual noua stăpânire, devenind un instrument 
eficient în guvemarea noii provincii. La Oradea politica de reconstruire a 
structurilor bisericii catolice a avut în vedere încurajarea stabilirii ordinelor 
religioase (iezuiţi, franciscani, capucini, paulini, premonstratenşi, mizericordieni, 
ursuline), însoţită de edificarea de biserici, mănăstiri, şcoli. Episcopia romano- 
catolică a devenit promotoare a unirii religioase în rândul populaţiei ortodoxe, 
având drept consecinţă crearea noii Biserici greco-catolice, cu rol important în 
promovarea culturii iluministe şi redeşteptarea conştiinţei naţionale româneşti, 
având ca temeiuri originea latină, vechimea, continuitatea, unitatea lingvistică şi 
etnică a poporului român. 

Exprimând în plan artistic triumful absolutismului habsburgic şi 
al Contrareformei, stilul baroc a îmbrăcat forme diferite, condiţionate de 
circumstanţele locale''%. Principala particularitate a barocului în arhitectura 
Oradiei şi în întreaga Transilvanie o constituie impunerea sa oficială, în contextul 
politico-istoric determinat de instituirea dominaţiei Casei de Habsburg. În acest 
sens, se remarcă faptul că înainte de a constitui o opţiune stilistică a comanditarilor, 
barocul a fost promovat ca o componentă artistică oficială a politicii iniţiate 
de Curtea vieneză pentru refacerea şi consolidarea poziţiilor catolicismului. 
Programul edilitar a avut ca obiective consolidarea poziţiilor catolicismului prin 


1196R. A. Kann, A history of the Habsburg Empire (1526-1918), 1977, p. 151 

construirea de biserici, aducerea şi sprijinirea unor ordine religioase, reformarea 
bisericii şi a clerului, deschiderea de şcoli. Şi la Oradea, îndeosebi monumentele 
cu caracter reprezentativ ilustrează o propagandă vizuală, cu substrat politic şi 
confesional, ce reflectă în plan artistic integrarea în Imperiu". 

Ridicată între 1693-1712, Biserica “Sfânta Brigitta”, azi Biserica ortodoxă 
“Sfânta Treime”, este primul monument ecleziastic creştin construit după 
alungarea trupelor turceşti, cu sprijinul militarilor staţionaţi în Cetate. Elementele 
baroce se reflectă în forma bulbată a acoperişului de lemn al tumului şi arcuirea 
caracteristică a timpanului fațadei. 

Primele monumente propriu-zis baroce au fost construite în deceniile 3-4 
ale secolului al XVIII-lea. Biserica romano-catolică “Sfântul Ladislau” din centrul 
oraşului (1723-1742), Biserica romano-catolică din cartierul Seleuş (1728-1732) 
ilustrează o tipologie frecventă a barocului provincial, definită prin biserica-sală, 
cu plan simplu şi turn racordat prin ziduri în arc de cerc. Cele două monumente se 
caracterizează prin simplitate planimetrică şi sobrietate decorativă, elementele de 
plastică arhitecturală fiind mai reduse şi concentrate la nivelul fațadei principale. 

În a doua jumătate a secolului al XVIII-lea au fost ridicate Biserica 
romano-catolică premonstratensă (1742-1772), Capela mizericordienilor (1754- 
1759), caracterizate prin mai multă originalitate a organizării spaţiale, o căutare a 
efectelor de scenografie barocă, concentrate la nivelul altarului principal, respectiv 
a soluţiilor de acoperire a edificiilor. Realizată după proiectul arhitectului paulin 
Vepi Mâthe, actuala Biserică romano-catolică premonstratensă reflectă tipul 
arhitectonic nou, specific baroc, cu o faţadă încadrată de două tumuri. Morfologia 
barocă este evidentă în elementele de plastică arhitecturală ale fațadei: fereastră 
în formă de clopot, fereastră elipsoidală, fronton curbat, fronton cu urmă deasupra 
portalului. O realizare inedită a barocului orădean din prima jumătate a secolului 
al XVIII-lea este Capela fostului Ordin mizericordian (1754-1759). Deasupra 
comişei principale se remarcă frontonul cu ondulare barocă, racordat prin volute, 
prevăzut cu o fereastră circulară. Cele două turnuri ascuţite flanchează o cupolă 
eliptică tipic barocă, una din cele mai rare soluţii arhitecturale experimentate în 
spaţiul transilvan, prezentă la Oradea probabil pe filieră italiană. 

Catedrala, Palatul baroc şi Șirul Canonicilor constituie cel mai mare 
complex arhitectural în stil baroc din Transilvania, reflectând preferința pentru 
moderație, echilibru şi armonie a barocului orădean. Cea mai impunătoare 
construcţie barocă din Transilvania, Bazilica romano-catolică (1752-1780) 
reflectă fuziunea originală a două concepţii artistice, a italianului Giovanni 


1197Nicolae Sabău, Metamorfoze ale barocului transilvan, vol. |, Sculptura, Editura Dacia, Cluj, 
2002, p. 23 

Battista Ricca şi a austriacului Franz Anton Hillebrandt. Organizarea spaţială a 
catedralei urmează un plan frecvent în lumea catolică a Contrareformei, la a cărui 
expansiune artistică a contribuit în special Ordinul iezuit. Planul longitudinal, în 
formă de cruce latină, prevăzut cu cupolă şi şiruri de capele laterale, iniţiat de 
arhitectul Vignola la Biserica “Il Gesu” din Roma a servit ca model pentru întreaga 
creştinătate, fiind aplicat şi în Transilvania, mai întâi la Biserica iezuiţilor din 
Cluj (1718-1724). Aplicată şi la Bazilica romano-catolică din Oradea, planimetria 
specifică Ordinului iezuit evidenţiază viziunea Contrareformei asupra credinţei 
şi a cultului: lărgirea navei mediane, mai luminată pentru a facilita participarea 
credincioşilor la slujbă, compartimentarea navelor laterale, rămase în obscuritate, 
în mici capele pentru cultul individual, picturi de altar de mari dimensiuni, realizate 
într-o manieră emoţională, orgă deasupra tribunei vestice, amvon şi confesional. 

Ridicat între 1762-1776 după proiectul arhitectului austriac Franz Anton 
Hillebrandt, Palatul episcopal romano-catolic este o clădire reprezentativă, 
realizată în spiritul arhitecturii sud-germane şi austriece. Edificiul ilustrează, după 
moda epocii, tipul de reşedinţă în forma literei U, de origine franceză, având ca 
motiv dominant salonul de onoare, detaşat printr-un rezalit expresiv spre care duc 
scări monumentale. În aceeași perioadă cu construirea Catedralei romano-catolice 
şi a Palatului, au fost ridicate începând din 1763 locuinţele destinate prelaţilor 
catolici, cunoscute sub numele de Şirul Canonicilor. Cele 10 clădiri juxtapuse 
au un aspect unitar de amplă deschidere în perspectivă, datorită porticului de la 
parter, prevăzut cu bolți boeme, ritmate printr-o succesiune de 56 arcade, sprijinite 
pe stâlpi masivi. 

Comparativ cu alte provincii ale Imperiului, în Transilvania şi în Partium 
barocul s-a răspândit cu întârziere, din cauza dominaţiei otomane. Adoptarea 
creatoare sau prin transpunere a barocului s-a realizat în cazul Partiumului cu 
un decalaj cronologic faţă de arta apuseană. Astfel, întregul baroc orădean din 
secolul al XVIII-lea e un baroc tardiv, care-şi subordonează şi morfologiile tipice 
rococoului, stilului zopf respectiv neoclasicismului timpuriu. 

În Oradea moştenirea artistică locală este mai puţin evidentă din cauza 
distrugerilor cauzate de războaie. Din acest motiv, în cazul barocului orădean este 
şi mai evidentă amprenta arhitecţilor şi a meşterilor străini". Astfel, majoritatea 
arhitecţilor proiectanți sau constructori, respectiv a pictorilor care au lucrat la 
comanda Episcopiei romano-catolice au fost de origine austriacă sau germană 
(Franz Anton Hillebrandt, proiectantul Palatului episcopal din Oradea, Johann 
Michael Neuman, conducătorul şantierului, pictorii Johann Vincenz Fischer, 
Johann Ignaz Cimbal şi Johann Michael Militz, Johann Nepomuk Schâpf). La 


1198Alexandru Avram, Doina Lăutărescu, Monumente de arhitectură în stil baroc din Oradea, în 
Buletinul Monumentelor Istorice, An XLII, nr. 2, 1973, p. 69 

mai multe altare din Bazilica romano-catolică a contribuit pictorului sârb Teodor 
Ilics Cesliar, informaţia fiind transmisă de istoriografia modemă maghiară, pe 
baza unor surse mai vechi. La Oradea a lucrat, de asemenea arhitectul de origine 
maghiară Vepi Mâths, sculptorii maghiari Francisc Eberhardt (la Bazilica romano- 
catolică), Hertich Egyed (la Biserica paulinilor), pictorii Schutz Jozsef şi Jakab 
Gâlsz, care au lucrat şi la Biserica cu Lună. 

Este atestat documentar şi sculptorul Jozsef Hoffmann, prezent în oraş 
la mijlocul secolului al XVIII-lea. La realizările arhitecturale ale barocului 
orădean şi-au adus contribuţia şi o serie de meşteri italieni, ca Giovanni Battista 
Ricca, autorul planului Catedralei romano-catolice, alături de Domenico Luchini. 
Echipa de meşteri, coordonată de Domenico Luchini, “magister murariorum” 
a lucrat, atât pe şantierul Catedralei romano-catolice, cât şi la cel al Capelei 
mizericordienilor. În mediul românesc se remarcă prezenţa artiştilor de origine 
sârbă Arsenie Teodorovici, Pavel Ghiurcovici, explicabilă prin subordonarea 
spirituală şi ierarhică faţă de mitropolia din Karlovitz. La Oradea sunt atestaţi 
deopotrivă, pictori de origine română, locali ca Mihail Paholcsek, respectiv Paul 
Murgu, originar din Timişoara. 

Cu toate acestea, în cadrul barocului orădean nu întâlnim morfologia 
dinamică şi somptuoasă a barocului italian. În locul acesteia au fost preferate 
edificii în care predomină raționalitatea, ponderea, echilibrul volumelor şi al 
elementelor de articulare, mai apropiate de severitatea arhitecturală a barocului 
imperial austriac. În acord cu specificul barocului târziu, monumentele orădene 
ilustrează o articulare decorativă bazată pe raportul dintre orizontalitate şi 
verticalitate, recursul la pilaştri, lesene, comişe sau ritmul altemant al ferestrelor 
şi frontoanelor. În ansamblu, la toate monumentele baroce din Oradea, se poate 
remarca o tendință de simplificare şi raţionalizare a limbajului, în acord cu 
morfologia barocului tardiv. În acest sens, repertoriul decorativ al fațadelor reflectă 
familiarizarea arhitecţilor cu elemente de plastică arhitecturală tipice stilului zopf; 
specific epocii tereziene şi iozefine: frontoane triunghiulare cu luneta decorată cu 
ghirlande dispuse în coroniţe şi console, profilarea pereţilor prin chenare treptate, 
capiteluri şi pervaze decorate cu nasturi şi triglife, ume decorate cu ghirlande, 
rozete, meandre şi ferestre elipsoidale. 

Îndeosebi în cazul Bazilicii romano-catolice şi al Palatului baroc, este 
evident rolul major al Vienei în vehicularea unor teme şi formule eclectice, 
specifice barocului târziu. În acest sens, Catedrala romano-catolică îmbină planul 
Bisericii “II Gesu” cu tipologia germanică a bisericii cu două tumuri în faţadă. 
Realizat după concepţia lui Franz Anton Hillebrandt, unul din cei mai importanţi 
reprezentanţi ai stilului zopf, Palatul episcopal romano-catolic din Oradea reflectă 
o interpretare în spiritul barocului tardiv austriac, a tipului francez al palatului cu 
planul în formă de U, prevăzut cu curte de onoare. 


473 


https://biblioteca-digitala.ro 


Sub aspect morfologic, în evoluţia barocului orădean se pot distinge trei 
etape. Prima, cuprinsă între 1693-1730, este definită de instituirea dominaţiei 
habsburgice şi adoptarea primelor formule, mai simple şi mai modeste, în acord 
stăpânirea otomană. Biserica “Sfânta Brigitta”, Biserica “Sfântul Ladislau”, 
Biserica romano-catolică din cartierul Seleuş ilustrează tipologii specifice barocului 
provincial, definite prin predominanţa funcţionalităţii şi limitarea decoraţiei 
exterioare. Cea de-a doua etapă (1740-1780) corespunde epocii tereziene, fiind 
ilustrată de monumente de o mai mare originalitate şi complexitate (Biserica 
paulinilor, Capela mizericordienilor, Complexul baroc, Biserica franciscanilor, 
dispărută între timp). Accentul cade asupra fațadelor principale ritmate expresiv 
prin pilaştri cu capiteluri ionice, cu ghirlande între volute, ferestre elipsoidale, 
trapezoidale, frontoane triunghiulare, frânte sau în acoladă. Îndeosebi Bazilica 
romano-catolică şi Palatul baroc se caracterizează prin monumentalitate şi o mai 
mare bogăţie decorativă, reflectând caracterul reprezentativ al celor două edificii. 
Perioada cuprinsă între 1780-1800, corespunde în parte epocii iozefine şi aduce cu 
sine intruziunea influențelor stilistice occidentale în mediul românesc ortodox și 
greco-catolic. Monumentele româneşti ilustrează acelaşi baroc tardiv, clasicizant, 
adoptat nu în componentele structurale sau ideologice, ci predominant la nivelul 
decoraţiei (Biserica ortodoxă “Sfinţii Arhangheli Mihail și Gavril” din cartierul 
Velenţa, Biserica cu Lună). Ultimele monumente ecleziastice baroce din Oradea- 
Biserica reformată din Olosig (1784-1787) şi Catedrala “Sfântul Nicolae” (1788- 
1810) reflectă în cea mai mare măsură direcţia clasicizantă, afirmată ca o direcţie 
stilistică originală în cadrul barocului tardiv tipic acestui oraş. 

Afirmarea barocului în spaţiul românesc ortodox nu a atras după sine 
modificări dogmatice sau liturgice. Comunitatea ortodoxă alcătuită din români, 
sârbi şi greci a rezistat presiunilor catolicismului, preluând barocul ca o nouă 
formulă decorativă, ca pe un stil la modă în epoca respectivă. Astfel, dacă în 
cazul monumentelor catolice se poate vorbi despre transpunerea unor planuri şi 
tipologii specifice lumii catolice, în mediul românesc a fost necesară o conformare 
faţă de exigenţele şi tradiţiile artistice ale comunităţii şi comanditarilor. Adoptarea 
barocului de către români a coincis cu lupta pentru afirmare culturală şi naţională, 
fiind în contextul epocii iozefine un mijloc de exprimare a pretenţiei românilor la 
egala îndreptăţire confesională. 

O caracteristică a mediului românesc o constituie simbioza dintre fondul 
structural bizantin, limbajul decorativ al barocului târziu, ecouri ale rococoului şi 
neoclasicismului. Între 1768-1779 a fost construită Biserica “Sfinţii Arhangheli 
Mihail şi Gavril” pentru ortodocşii din Velenţa, pe locul bisericii ridicate în 1720. 
Morfologia barocă apare în cadrul decoraţiei somptuoase a mobilerului bisericesc 
prin volute, alternanţa de curbe şi contracurbe, medalioane ovale, pictură cu 

imitație de marmură. Originalitatea afirmării barocului în mediul ecleziastic 
românesc rezidă în caracterul pregnant decorativ al manifestării stilului. Barocul 
“decorativ” ilustrat de bisericile româneşti se integrează în ambianța arhitecturală 
a epocii în cadrul unei originale sinteze cu fondul structural bizantin. Astfel, 
tipul bisericii-sală cu pronaos şi mici abside laterale, respectarea în ansamblu a 
programului iconografic bizantin în realizarea iconostaselor, conferă o notă de 
specificitate naţională afirmării barocului în mediul românesc. În acest sens, este 
semnificativă părerea lui Mihail Diaconescu în studiul său referitor la raportul 
dintre Orient şi Occident în cultura românească: “Bizanțul spiritual este însă viu 
nu numai în istoria noastră, ci şi în manifestările cultice ale religiei ortodoxe a 
românilor, neschimbate până azi...toată tradiţia noastră culturală este impregnată 
de spiritualitatea bizantină”"*. 

La Oradea întâlnim, atât tipologia bisericii cu două tumuri în mediul catolic, 
cât Şi varianta, mult mai răspândită, a bisericii cu un singur tum. Conformându- 
se tendinţelor la modă în secolul al XVIII-lea, mediul ecleziastic românesc a 
adaptat barocul tipologiei tradiţionale a bisericii-sală, prevăzută cu un singur 
tum. Vehiculat anterior, de-a lungul secolelor, prin bisericile româneşti realizate 
din lemn, acest tip corespundea mai bine mijloacelor şi posibilităţilor financiare 
mai reduse ale comunităţii ortodoxe. Influenţa barocului s-a exprimat prioritar la 
nivelul articulării decorative a fațadelor, expresivitatea barocă făcându-şi loc în 
cadrul decoraţiei sculptate în lemn a iconostaselor, amvoanelor şi stranelor. 

Un moment important în afirmarea confesiunilor necatolice l-a constituit 
Edictul de Toleranţă din 1781 al împăratului losif al II-lea, în urma căruia românii 
ortodocşi au obţinut recunoaşterea dreptului de a-şi ridica biserici de zid. În 
această perioadă s-au refăcut şi s-au ridicat cele mai multe biserici de zid din 
Bihor. Principalul succes al ortodocșilor din Oradea după Edictul de Toleranţă l-a 
constituit recunoaşterea dreptului de a-şi ridica o biserică de zid în centrul Oraşului 
Nou. În 1784, anul răscoalei lui Horea, a fost pusă piatra de temelie a Bisericii 
cu Lună, terminată în 1790. Tipologic, monumentul reflectă varianta bisericii- 
sală cu un singur tum în dreptul fațadei, preferată în ambianța românească. Se 
distinge faţada principală ritmată armonios cu elemente din repertoriul decorativ 
baroc: pilaştri cu capiteluri ionice cu ghirlande între volute, alternanţa expresivă a 
frontoanelor, racordarea tumului-clopotniţă prin “panouri în oglindă”, acoperişul 
arcuit în curbe şi contracurbe. 

Influenţa barocului în mediul românesc s-a reflectat, atât la nivelul articulării 
decorative a bisericilor, cât şi al decoraţiei interioare, ambele suprapunându-se 
pe fondul planimetric şi structural de tip bizantin. În ceea ce priveşte decorația 
exterioară, întâlnim tendinţa specific barocă de subliniere plastică a fațadei 

principale vestice, corespunzătoare tumului-clopotniţă. Ritmarea fațadei principale 
a Bisericii cu Lună se realizează prin elemente de morfologie caracteristice stilului 
baroc: altemanţa frontoanelor semicirculare cu cele triunghiulare, atica prevăzută 
cu globul lunar, entre/acs-uri, urne, rozete, ghirlande în stil zopf, butoni Louis 
XVI, arcuirea expresivă a comişei pentru a face loc ceasului, turnul cu acoperiş 
arcuit în curbe şi contracurbe, decorat cu elemente tipice stilului zopf. Ritmarea 
fațadelor se realizează prin pilaştri cu capiteluri ionice cu ghirlande între volute, 
dublaţi la faţada centrală, iar partea superioară, de sub comişă a turnului este 
decorată cu pilaştri zvelţi cu capiteluri corintice. La Biserica ortodoxă “Sfinţii 
Arhangheli Mihail şi Gavril” din cartierul Velenţa fațadele sunt articulate prin 
pilaştri simpli, nedecoraţi. În interiorul bisericilor şi în mediul românesc există o 
preferinţă pentru capitelul compozit poleit. 

Repertoriul omamental al barocului orădean conţine şi în mediul românesc 
numeroase elemente decorative de o simplitate sobră care îşi au originea în stilu/ 
Ludovic al XVI-lea, fiind preluate pe filieră austriacă. Prin intermediul unui 
decor de o eleganţă sobră, Biserica cu Lună reflectă tendinţa de asimilare a unor 
motive decorative specifice stilului Louis XVI Transmise pe filiera barocului 
austriac, promovat la construcţiile episcopale romano-catolice de Franz Anton 
Hillebrandt, aceste elemente decorative sunt prezente şi în decoraţiile în stuc 
ale Bisericii cu Lună. Ele reflectă morfologia stilului zopf (varianta austriacă a 
barocului tardiv) prin recursul la ghirlande dispuse în formă de coroniţe, cornişe, 
frontoane triunghiulare cu denticuli, entrelacuri formate din cercuri, urne, butoni 
ŞI rozete. Acoperişul din tablă de aramă, arcuit în curbe şi contracurbe este cel mai 
caracteristic pentru morfologia stilului zopf dintre toate acoperişurile de biserici 
orădene din epoca barocă. În decorarea lui întâlnim frumoase ghirlande din frunze 
de laur, dispuse în coroniţe, dar şi butoni, respectiv entrelacs-uri. Acoperişului 
bulbat al turnului este considerat unul din cele mai frumoase din Oradea şi cel mai 
relevant pentru morfologia barocului tardiv clasicizant '*. Corelată cu funcționarea 
ceasului, sfera integrată aticii, indică şi astăzi fazele Lunii. Mecanismul care pune 
în mişcare sfera şi ansamblul în sine este un element de originalitate şi un unicat 
în cadrul artei baroce europene, etemizând peste veacuri creaţia meşterului Georg 
Rueppe. Un unicat iconografic şi în acelaşi timp un exemplu de trompe / oeil 
baroc îl constituie reprezentarea aluzivă a lui Horia sub pretextul unei imagini a 
Mântuitorului de tipul celei imprimate pe năframa Veronicăi. 

Catedrala greco-catolică “Sfântul Nicolae” din Oradea se defineşte 
în schimb, printr-o interpretare clasicizantă a stilului baroc, prezent ca arhetip 
cultural-artistic în perioada construirii acestui monument (1788-1810). În acest 
caz, ritmarea, la fel de expresivă, este realizată prin pilaştri cu capiteluri toscane 

la faţade şi capiteluri corintice la registrul tumului. Modalitatea de articulare 
a fațadelor laterale prin intermediul ferestrelor dispuse în cadrul unor nişe 
adâncite în suprafaţa pereţilor aminteşte de cea a Bisericii cu Lună. Creaţie a 
arhitectului Rimanâczi Kalman, acoperişul tumului se remarcă prin plasticitatea 
şi originalitatea morfologiei sale neobaroce, ce îmbină armonios, cu un efect 
plastic atent studiat, cartuşe, frontoane arcuite, frunze de acant, entrelacs-uri. 
Prevăzute cu medalioane pictate pe ambele feţe, sfeşnicele de metal dăruite de 
împărăteasa Maria Tereza, constituie de asemenea, un unicat al artei decorative 
baroce. Ele se remarcă prin originalitatea viziunii care reuşeşte să îmbine, într-o 
piesă de artă decorativă, sacrul şi profanul, realitățile supranaturale, sugerate de 
chipurile persoanelor sfinte (Maica Domnului şi lisus) cu imaginea suveranilor 
vremii, împărăteasa Maria Tereza şi fiul acesteia, Iosif al II-lea. 

Pictura orădeană din secolul al XVIII-lea ilustrează manifestarea unui 
baroc tardiv, care reflectă însă teme şi motive specifice stilului: compoziţii 
plafonante scenografice, reprezentând scene de apoteoză, picturi de altar 
devoţionale cu scene de martiriu, extaz mistic, apariţii miraculoase, glorificări 
ale Mariei sau reprezentări inspirate din Patimile lui lisus, dar şi portrete oficiale 
cu caracter reprezentativ. Din punct de vedere morfologic, universul pictural 
baroc se defineşte şi aici prin elementele sale specifice, cum sunt trompe 1 'oeil- 
ul, teatralitatea, patetismul, alăturarea planurilor terestru-celest, uman-divin, 
racursiul, compoziţiile în diagonală sau pe două registre, sugestia mişcării 
ascensionale, spargerea cadrului compoziţiei. 

În ceea ce priveşte pictura de altar orădeană, ca pretutindeni în spaţiul de 
propagare al Contrareformei, arta barocă aduce în mediul catolic o reafirmare 
pregnantă a cultului marial şi a cultului sfinţilor, apariţia scenelor de martiriu, 
extaz mistic, devoțiune şi apoteoză. În opoziţie cu raționalismul Reformei, care 
considera că textul Scripturii constituie modalitatea exclusivă de comunicare 
cu planul divin, arta religioasă barocă confirmă necesitatea vizualizării şi a 
reprezentării, în cadrul unui cult care se adresa şi sensibilităţii credincioşilor. 
După Conciliul de la Trento, Biserica catolică a exploatat la maximum funcţia 
persuasivă, educativă şi instructivă a imaginii, ca un răspuns la iconoclasmul 
promovat de adepţii Reformei. Apărarea doctrinei prin intermediul imaginii, 
folosită de catolici pentru recâştigarea credincioşilor era în concordanţă şi cu 
procedeul vizualizării faptelor biblice, practicat de iezuiţi în cadrul Exerciţiilor 
spirituale. 

Pictura de altar din Catedrala romano-catolică reflectă preocuparea tipic 
barocă pentru o receptare emoţională a mesajului Scripturii, precum şi existenţa 
în epocă a unei credinţe comune în posibilitatea comunicării planurilor terestru- 
celest, uman-divin prin intermediul suferinţei, martiriului, dar şi al devoţiunii, 
credinţei şi extazului mistic. Lucrările realizate de pictorul austriac Joseph 

Vincenz Fischer la Oradea ilustrează teme specifice spiritualităţii Contrareformei. 
Picturile sale de altar sunt o reafirmare a imaginilor mariale, de la reflectarea 
naturii celeste în “* Înălţarea la cer a Fecioarei Maria”, la calitatea de mamă divină 
în “Sfânta Familie”, respectiv mijlocitoare între omenire şi divinitate în “Sfântul 
Ladislau închinând Catedrala romano-catolică din Oradea Fecioarei Maria”. 
Lucrările “Sfântul Ladislau”, “Sfântul Ştefan al Ungariei închinând Regatul ungar 
medieval Fecioarei Maria”, “ Apoteoza Sfântului Nepomuc”, “Sfântul Evanghelist 
loan” reflectă un comandament al Contrareformei prin vizualizarea momentului 
de excepţie al miracolului. Picturile de altar “Răstignirea”, “Despărțirea Sfinţilor 
apostoli Petru şi Pavel”, “Martiriul Sfintei Barbara” reflectă latura emoţională, 
dramatică a creştinismului, exploatată în scop persuasiv de arta religioasă a 
Contrareformei. Considerăm că există suficiente argumente, atât de ordin stilistic- 
iconografic, cât şi de factură istoriografică pentru a considera picturile de altar 
“ Despărțirea Sfinţilor Petru şi Pavel”, “ Martiriul Sfintei Barbara”, “Sfântul 
Arhanghel Mihail triumfând asupra demonilor”, ca fiind opera comună a pictorilor 
Joseph Vincenz Fischer şi Teodor Ilics Cesliar, discipolul şi însoţitorul acestuia la 
Oradea. Pictor de origine sârbă, acesta din urmă a semnat însă doar pictura de altar 
“Răstignirea”, care era mai în concordanţă cu temele specifice artei răsăritene. 

Picturile de altar baroce exprimă şi la Oradea, intenţia pictorului baroc 
(dirijată de Biserică) de a sugera privitorului analogii, corespondențe, existenţa 
unei comunicări reale şi continue între planul sacru şi cel profan. Lucrările pun 
în relaţie două sfere existenţiale, naturală şi supranaturală, dispuse pe două 
registre, definite amestecul mereu variabil dintre realitate şi intervenţia factorului 
supranatural. Se remarcă preferința pentru aparenţa dinamică, pentru spaţiul 
deschis, sugerând infinitatea celestă, pentru mişcarea ascensională, precum şi 
utilizarea clarobscurului misterios, aluzie la lumina divină. 

În domeniul ecleziastic românesc, ortodox şi greco-catolic, influenţele 
baroce au atins mai puţin sfera tematică (cu excepţia temei Încoronarea Fecioarei 
de către Sfânta Treime), însă au determinat interpretarea inovatoare a unor teme 
tradiţionale proprii artei răsăritene. Se poate remarca în acest sens, interpretarea 
occidentalizantă a icoanelor împărăteşti ale Mântuitorului şi Maicii Domnului, 
prin plasarea persoanelor sfinte în registrul celest, sugerat prin nori şi capete de 
îngeri, interpretarea patetică şi naturalistă a Coborârii de pe cruce, încercarea de 
a surprinde reacţiile psihologice ale apostolilor în Cina cea de Taină, spaţializarea 
icoanelor prin peisaje şi interioare reale, interpretarea unor teme biblice în maniera 
unor scene de gen, caracterul portretistic al chipurilor, naturaleţea gesturilor, 
fluenţa drapajului, sugestia mişcării şi a volumului. 

Iconostaseleromâneşti din secolul al XVIII-lea şi prima jumătate a secolului 
al XIX-lea reflectă dialogul artelor răsăriteană şi occidentală, în cadrul căruia 
tradiţionalismul tematic al registrelor lasă loc unor inovaţii la nivelul limbajului 

formal. Respectând dispunerea în registre şi tipologia prescrise în erminii, pictorii 
angajaţi de comunitatea ortodoxă şi-au însuşit maniera picturală a barocului, 
deschizând calea naturalismului şi a umanizării în arta tradiţională bizantină. Din 
contractele încheiate de reprezentanţii comunităţii ortodoxe cu artiştii vremii, 
aflate la Arhivele Statului Oradea, reiese contribuţia specifică a pictorilor Arsenie 
Teodorovici, Pavel Ghiurcovici şi Paul Murgu, care au contribuit, fiecare în stilul 
său particular, la realizarea iconostasului Bisericii cu Lună. La pictura murală 
inițială (azi dispărută şi înlocuită de frescele lui Eremia Profeta) au lucrat pictorii 
Arsenie Teodorovici şi Joseph Schutz. Informaţiile de arhivă îngăduie atribuirea 
celor 12 icoane inspirate de Patimile Domnului (de la Baldachinul Sf. Epitaf) 
pictorului occidentalizant Jakab Gălsz, familiarizat cu această tematică. 

Capitolul Sculptura barocă orădeană are ca obiect realizările barocului 
în sfera sculpturii figurative în lemn şi piatră, având ca repere: statuile cu 
caracter public, altarele, amvoanele, stranele, iconostasele realizate în stil baroc 
sau influențate de acesta. Şi în acest caz, se poate face o disticţie între mediul 
catolic, aservit Contrareformei şi cel autohton, ortodox, care a receptat barocul 
predominant la nivel decorativ. 

Sculpturile de altar, realizate în lemn din Bazilica romano-catolică 
orădeană constituie cel mai complex altar monumental de acest gen din barocul 
transilvănean. Grupul sculptural se remarcă prin unitatea de concepţie a siluetelor 
uşor şerpuite, veşmintele fluente cu marginile poleite, gesturile studiate şi retorice. 
Fizionomiile expresive exteriorizează printr-o retorică patetică trăirile emoţionale 
ale personajelor: pocăință, devoțiune, implorare, suferinţă, vizionarism, extaz 
mistic. Tipologiile sculpturale ale sfinţilor primului altar al Bazilicii romano- 
catolice din Oradea trimit la arhetipurile elaborate de sculptorul bavarez Ignaz 
Gunther (1725-1775). 

Acelaşi baroc matur de o deosebită plasticitate este ilustrat şi de somptuosul 
baldachin din Biserica romano-catolică Olosig. Realizată în a doua jumătate a 
secolului al XVIII-lea, lucrarea impresionează prin plasticitatea drapajului, 
pgestica animată a personajelor feminine, patetismul expresiilor, fiind considerat 
cel mai frumos coronament de amvon din sculptura barocă transilvăneană. 

Spre deosebire de acesta, amvonul şi altarele din Bazilica romano- 
catolică au un caracter clasicizant, reflectând preferința pentru sobrietate şi 
simplitate specifică etapei târzii a barocului. Realizate după 1777, în conformitate 
cu concepţia lui Franz Anton Hillebrandt, cel mai de seamă reprezentat al 
barocului tardiv austriac, altarele ilustrează o decorație ponderată şi o morfologie 
clasicizantă. Realizat spre sfârşitul secolului al XVIII-lea, amvonul din Bazilica 
romano-catolică, este un exemplu tipic pentru morfologia stilului zopf, evidentă 
în ghirlandele din stuc poleit care atâmă la baza cupei, formând coroniţe. 

Realizat în primele decenii ale secolului al XIX-lea, grupul sculptural care 

încoronează portalul carosabil din piatră al fostului spital al mizericordienilor 
(alcătuit din Sfântul Nepomuc, Sfântul loan de Dios şi Sfântul Florian) reflectă 
stilistic ecourile barocului tardiv. Amprenta acestuia este evidenţiată de ţinuta 
destul de rigidă a corpului personajelor, modelul static de reprezentare, renunţarea 
la exteriorizarea ostentativă şi retorică a sentimentelor. 

Arhitectura iconostaselor româneşti ilustrează viziunea barocă prin 
profilarea pe trei registre despărțite prin comişă. La iconostasele orădene 
amprenta barocului este vizibilă în prezenţa curbelor şi a contracurbelor, 
tendinţa de a ovaliza formele icoanelor de la registrele superioare, ritmarea prin 
ghirlande tipice, respectiv colonete cu imitație de marmură Şi capiteluri poleite. 
Influențele barocului s-au exercitat şi în decorația sculpturală, traforată şi poleită, 
concretizându-se în motive tipice: cartușe, panglici, volute, urne, alternanţa de 
curbe şi contracurbe, motivul baldachinului şi al draperiei, pictură cu imitație de 
marmură. 

Reţine atenţia iconostasul Bisericii “Sfinţii Arhangheli Mihail şi Gavril” 
din cartierul Velenţa, "una din cele mai importante realizări din zona de Vest a 
României”"!2!. Cele 49 de icoane au fost încadrate de o somptuoasă oramentaţie 
sculptată, traforată şi poleită în stil rococo, datând din anul 1779, operă a artiştilor 
Axente Şi Iosif Pilthaurer. Exuberanta decorație vegetală traforată şi poleită a 
mobilierului din Biserica ortodoxă “Sfinţii Arhangheli” din Velenţa este de o mare 
expresivitate plastică. Ancadramentele icoanelor iau forma unor expresive cartușe 
ovale sau circulare decorate cu vrejuri sau ghirlande florale, cuprinse într-o reţea 
vegetală tipică stilului. 

Iconostasul Bisericii cu Lună îmbinăeclectic omamente specificebarocului, 
rococoului cu cele tipice stilului zopf. Predominarea acestei variante clasicizante a 
barocului se traduce printr-un repertoriu omamental inspirat din arta antică greacă, 
bine ilustrat în decorația iconostasului, amvonului, tronului arhieresc, respectiv a 
bolţii Bisericii cu Lună. Aici întâlnim: frize de ove, cornişe cu denticuli, rozete, 
triglife, entrelacs-uri cu rozase în centru, frunze de acant, ghirlande din frunze 
de laur, urne stil Louis XVI, medalioane ovale, discuri repetate, panglici legate 
în fundiţe, draperii. Alte elemente de morfologie tipic barocă sunt medalioanele 
ovale, baldachinul, colonetele elegante pictate cu imitație de marmură, volute, 
joc de curbe şi contracurbe. Registrul uşilor împărăteşti e marcat prin colonete 
elegante, iar icoanele sunt împodobite cu frunze de laur sau ghirlande poleite. 

Realizat între sfârşitul secolului al XVIII-lea (c.1796) şi începutul 
secolului al XIX-lea, iconostasul Bisericii greco-catolice Sfântul Gheorghe 
reflectă de asemenea, o interpretare specifică barocului tardiv, care asociază la 


1201 Marius Porumb, Dicţionar de pictură românească din Transilvania, Editura Academei Romiîne, 
Bucureşti, 1998, p. 276 

nivelul omamentaţiei sculpturale, elemente ale rococoului cu cele caracteristice 
stilului zopf, într-o interpretare mai sobră. 

Lucrarea valorifică surse documentare inedite menţionate la începutul 
lucrării. Analiza stilistică, respectiv iconografică a urmărit evidenţierea unor 
analogii de ordin tipologic, respectiv identificarea prototipurilor care au stat la 
baza operelor de artă barocă din Oradea. Astfel, Biserica “Sfântul Ladislau” din 
Oradea a constituit un model pentru edificiul cu acelaşi hram din Furta; Biserica 
“Sfânta Treime” din Seleuş a fost sursă de inspiraţie pentru Biserica romano- 
catolică din Barand. Pictura de altar “Înălţarea la cer a Mariei” de Joseph Vincenz 
Fischer a fost transpusă de autor în ulei pe cupru într-o lucrare aflată într-o colecţie 
particulară din Viena. Capitolul consacrat picturii nuanţează atribuirile unor 
lucrări baroce aflate în Colecţia de Pictură universală a Muzeului Ţării Crişurilor. 
Astfel, tabloul Iisus şi cei doi tâlhari 2 din Colecţia Muzeului orădean își are 
originea în prototipurile vehiculate de Michiel van Coxcie; Natura statică cu 
fructe şi vânat din Şcoala flamandă a secolului al XVII-lea':* (colecţia aceluiaşi 
muzeu) se integrează în stilul lui Pieter Boel; Împărtășania apostolilor din Şcoala 
italiană a secolului al X VIII-lea reia arhetipul creat de Francesco Trevisani!'2%. La 
fel de relevante din perspectiva limbajului baroc sunt Adorația păstorilor, datorată 
Şcolii lui Adam Elsheimer”%*, Petrecerea semnată de pictorul olandez Peter 
Veredael':%, portretele imperiale în stil baroc din colecția muzeului, atribuite unor 
discipoli din Şcoala lui Martin Meytens cel Tânăr”, Căderea Troiei, atribuită 
lui Domenico Zampierri*%, continuator al lui Federico Barocci. În aceste lucrări 


1202 Agata Chifor, Picturi religioase din Colecţia Muzeului Țării Crișurilor, în Biharea, XXXIV- 
XXXVI, 2007-2009, Editura Muzeului Țării Crișurilor , Oradea, 2011, p. 161-180; Agata Chifor, 
Lucrări clasate în categoria Tezaur din Colecţia de Pictură a Muzeului Țării Crișurilor Oradea, în 
vol. Interferențe intelectuale. Studia in honorem Aurel Chiriac. Sexagenarii, Editura Muzeului Ţării 
Crișurilor, Oradea, 2012, p.517-532 

1203Idem, Limbajul secret al picturilor Școlii flamando-olandeze din colecția Muzeului Țării 
Crișurilor, în Ars Transsilvaniae (red. Acad. Marius Porumb), XXII, Institutul de Arheologie și 
Istoria Artei Cluj-Napoca, Editura Academiei Române, București, 2012, p. 79-94 

1204Idem, Arhetipuri ale imagisticii devoţionale în lucrări din Școala italiană, Colecţia Muzeului 
Ţării Crișurilor, în Biharea, XLIII, Editura Muzeului Țării Crișurilor, Oradea, 2016, p. 131-149 
1205Idem, Pictori din Școala germană în Colecţia Muzeului Țării Crișurilor Oradea, în Biharea, XL, 
Editura Muzeului Ţării Crișurilor, Oradea, 2013, p. 41-56 

1206Idem, Limbajul secret al picturilor Școlii flamando-olandeze din colecția Muzeului Țării 
Crișurilor, în Ars Transsilvaniae, XXII, Institutul de Arheologie şi Istoria Artei Cluj-Napoca, 
Editura Academiei Române, București, 2012 p. 79-94 

1207 Idem, Portrete imperiale austriece din Colecţia Muzeului Țării Crișurilor Oradea (secolul 
al XVIII-lea), în volumul colectiv Seminatores in Artium Liberalium Agro, Studia in honorem et 
memoriam Barbu Ștefănescu (coord. Aurel Chiriac, Sorin Şipoș), Academia Română, Centrul de 
Studii Transilvane, Cluj-Napoca, 2014, p. 525-536 

12081dem, Mit și imagine artistică. Căderea Troiei din Școala lui Federico Barocci, Colecţia Muzeului 

sunt prezente procedee tipice scenografiei picturale baroce, de la clarobscurul 
dramatic, tranşant, cu accent pe prim-plan din lucrarea /isus și cei doi tâlhari, 
la cel misterios, învăluitor şi cald din scena Adorației păstorilor, suprapunerea 
registrelor terestru-celest, sugestia stărilor emoţionale de devoțiune şi adoraţie 
mistică, până la etalarea barocă a mesei cu fructe şi obiecte simbolice-aluzie la 
tema barocă a Vanităţii, dramatismul cu tentă istorico-mitologică al Căderii Troiei 
sau scena de gen cu caracter alegoric, creaţie în acest caz a Şcolii de pictură 
olandeze. 

Inspirat din lumea teatrului, ““personajul-martor”!** este adesea, unul dintre 
actorii compoziţiei baroce. El apare atât în picturile cu tematică religioasă, cât şi 
în cele cu caracter profan, ca Petrecerea semnată de Peter Veredael. În ambele 
cazuri, acest personaj (care este după caz, Sfântul Iosif, unul dintre apostoli, 
tâlharul “cel bun”, respectiv o femeie, în scena de gen) priveşte în afara tabloului, 
în ochii spectatorului, având menirea de a-i releva semnificaţia profundă a lucrării 
şi de a-l introduce în ambianța psihologică a picturii, o adevărată scenă de teatru, 
expusă miniatura, a lumii baroce. Personajul-martor, importanţa conferită prim- 
planului, ce se impune pregnant privirii sunt elemente ce creează impresia de 
continuitate spaţială între planul spectatorului şi cel al “spaţiului scenic”, iluminat 
demonstrativ în cadrul căruia evoluează actorii principali ai tabloului”. 

Prezent prin monumente ecleziastice cu caracter reprezentativ ale Oradiei, 
barocul a suferit un proces de autohtonizare, de adaptare în conformitate cu gustul 
sale dominante sunt sobrietatea, impresia de armonie şi echilibru a structurilor 
formale şi decorative. Această tendință ponderată este explicabilă prin înscrierea 
barocului din acest oraș şi de altfel din întreaga Transilvanie, în “nota finală” a 
barocului imperial austriac, inaugurată de îndelungata domnie a împărătesei Maria 
Tereza':", urmată de aceea a fiului ei losifal II-lea. În acest context apar în barocul 
orădean, alături de morfologiile tipic baroce, ecouri ale rococoului, stil receptat 
în amenajările interioare ale Palatului Schonbrunn realizate de împărăteasa Maria 
Tereza, cu sprijinul arhitectului francez Nicolas Pacassi'?'?. De asemenea, în 
barocul orădean sunt frecvente numeroase elemente decorative specifice stilului 
zopf (ilustrat de creaţiile arhitectului vienez Franz Anton Hillebrandt), respectiv 


Țării Crișurilor, în Biharea, XXXIX, Editura Muzeului Țării Crișurilor, Oradea, 2012, p.203-216 
1209Exemplificări ale acestui motiv la Victor Ieronim Stoichiţă 

1210Pentru aplicarea acestor procedee în pictura lui Rembrandt, vezi Michael Bockemuhl, 
Rembrandt, misterul formei, Tachen, 2003 

1211Theinhard Marketa, L art de L Europe centrale, 2008, Paris, CitadellesoMazenod, p. 218 
1212Iby Elfriede, Le château de Schânbrunn embleme du rococo viennois, în Tresors de la Vienne 
imperiale, 2004 

ecouri ale neoclasicismului incipient. 

Se poate spune că şi în Oradea, barocul s-a exprimat în forme provinciale, 
întruchipând o variantă locală originală, în care e vizibil efortul de selecţie, 
adaptare şi sinteză al mediului autohton, de racordare la inovațiile de ordin stilistic- 
decorativ şi tematic, promovate de artişti formaţi în ambianța Academiei de Artă 
din Viena. Fiind o sinteză a unor elemente morfologice diverse, austriece, germane, 
italiene, maghiare, dar şi autohtone românești, barocul orădean se impune printr-o 
amprentă originală, inedită în contextul barocului central-european. 

Parte a barocului central-european, arta barocă din Oradea conţine 
numeroase elemente ce ilustrează teatralismul viziunii asupra lumii, specific 
acestei epoci de contraste, dar şi de intensă fervoare religioasă, de credinţă în 
miracol şi interdependenţa profundă a planurilor uman-divin. Realizată în a doua 
jumătate a secolului al XVIII-lea, fresca din Capela orădeană a Mizericordienilor 
este o metaforă barocă elocventă a acestei lumi periclitate de calamităţi, însetate 
de credinţă şi speranţă în ajutorul divin, imortalizată pentru posteritate într-un 
gest devoţional faţă de Fecioara Maria, redată ca “Mater omnium”. 

Teoretizată de filosofi celebri, sintetizată grafic în renumitul tratat de 
perspectivă al lui Andreea Pozzo, aplicată cu pasiune de artiştii vremii, conlucrarea 
tipic barocă dintre realitate şi iluzie, dintre arhitectură, pictură şi decorația 
interioară avea scopul de a reconfigura în totalitate spaţiul sacru al Bisericii, 
transformându-l într-o autentică şi impresionantă operă de scenografie mistică, în 
măsură să ilustreze viziunea lebnitziană, împărtăşită de o întreagă epocă, despre 
“strălucitoarea lumină a Slavei Divine”. 

LE BAROQUE D' ORADEA 
Resume 


Le baroque comme aventure de l'esprit, theologie monumentale et sermon 
muet a toujours fascin6, incit€, comble l'&tre humain. Produit des conditions 
historiques, sociales, economiques et culturelles ă la fin du XVIII-eme siecle, 
presentant des formes specifiques en fonction de l'espace et de riches accessoires 
expressives, le baroque a servi d'une maniere exemplaire la Contre-Reforme. 

L' ouvrage (nouvelle &dition, revue etcorrigce, apres la premiere publication 
de ce livre en 2006) se propose de traîter en toute sa complexite le baroque 
d' Oradea, de ses dsterminations historiques (politiques, religieuses, culturelles) 
jusqu'ă ses manifestations artistiques dans le domaine de l'architecture, de la 
sculpture et de la peinture. Dans la partie culturelle autant que dans les chapitres 
consacres ă art, l'ouvrage met en Gvidence l'ouverture culturelle vers l'Occident 
realis6e et entretenue par les Habsbourgs, le raccordement de cet espace aux 
inovations culturelles et artistiques de I'&poque. Le but de ce livre est de relever 
la specificite de l'apport du baroque d” Oradea au developpement du baroque 
de l'Europe Centrale en accomplissant la necessite d' un discours analytique et 
synthstique sur ce theme. 

Les chapitres de l'ouvrage sont les suivants: Introduction, I.Le baroque- 
acceptions semantiques et stylistiques dans L 'historiographie de l'art europeenne 
et roumaine; ILL 'historiographie de l'art baroque en Roumanie, III Courants 
culturels et religieux ă Oradea au XVIII-eme siecle, IVLL 'architecture baroque 
d Oradea, V.“Theatrum Mundi” dans la peinture baroque d Oradea, VILa 
sculpture baroque d' Oradea, Conclusions, Annexes, Bibliographie et Resume. 

Le premier chapitre de l'ouvrage, Le barogue-acceptions semantiques et 
stylistiques dans L'historiographie de l'art europeenne et roumaine Suit l'origine 
du mot baroque et ses acceptions au cours du temps, de son sens psjoratif jusqu'ă 
son entree dans lhistoire des arts. L'auteur passse en revue les principales 
contributions theoriques quant ă la definition du style baroque en faisant une 
distinction nette entre la direction estherique, philosofique (H. Wâlffin, H. 
Focillon, Eugenio d 'Ors, Rosario Assunto, Edgar Papu, Răzvan Theodorescu, 
Victor Ieronim Stoichiţă etc.), une direction qui exagere les determinations 
religieuses du style (Emile Mâle, Wemmer Weissbach) et une autre qui s'intcresse 
ă la causalite d'ordre hystorique (Tapi€, John Rupert Martin etc.) 

Le deuxieme chapitre, L 'historiographie de l'art baroque en Roumanie 
contient une synthese des recherches sur le baroque de Transylvanie en gensral 
et sur le baroque d' Oradea en special et aussi du “baroque roumain”. L'auteure 
analyse les recherches des specialistes hongrois (Bir6 Jozsef, Agghâzi Maria, 

Garas Klâra, B. Nagy Margit, Kapossy Jânos, Kâleny Gyrgy etc.). En ce qui 
concerne l'historiographie roumain, le baroque a te traît€ autant dans le cadre 
de quelque ouvrages de synthese (George Oprescu, Virgil Vătăşianu, Răzvan 
Theodorescu, Vasile Florea, Vasile Drăguţ) que dans le cadre des ouvrages 
specialises (Mircea Ţoca, Nicolae Sabău, Rodica Vârtaciu, Răzvan Theodorescu, 
Gheorghe Macarie, Virgil Pop, Mihaela Vlăsceanu, Kovâcs Andrâs, Adriana 
Buzilă, Valentin Mureşan etc). Un autre domaine de recherche est reprâsente 
par les contributions de Marius Porumb, Aurel Chiriac, Anca Pop Bratu, Dorina 
Sabina Pârvulescu qui ont met en €vidence les confluences stylistiques entre l'art 
byzantin et l'art occidental. 

Le chapitre Courents culturels et religieux ă Oradea au XVIII- eme siecle 
dâfinit le profil culturel de la ville ă l'poque des Lumicres. Dans cet espace, comme 
ailleurs, l'instauration du pouvoir des Habsbourgs a €t€ suivie par le proselytisme 
catholique. On insiste sur les implications religieuses, mais aussi culturelles et 
&ducatives de la Contre-Reforme: la restauration de la diocese catholique, la 
rehabilitation des ordres religieux (Jesuites, franciscains, paulins), les instituts 
d'enseigment fondes par ceux-ci, la vie musicale baroque ă la cour âpiscopale 
d' Adam Patachich. L'auteur souligne l'importance de la creation de la Diocese 
uniate d'Oradea devenue instrument d'application du reformisme autrichien 
(fondation de I” Ecole Normale en 1784, fondation du Seminaire uniate en 1792 
et du Lycee roumain de Beiuş en 1828). En m&me temps on releve la contribution 
des intellectuels roumains uniates dans le domaine educatif et culturel. Grâce a 
leurs efforts la ville d' Oradea est devenue un important centre de l'Illuminisme 
roumain. De meme, l'auteur met en &vidence le r6le du josephinisme qui par /'Edir 
de Tolerance de 1781 a ameliore les conditions de vie des Roumains orthodoxes 
dans le domaine religieux, culturel et social. Ainsi les Roumains orthodoxes ont 
obtenu le droit de construire des €glises au centre de la ville et par consequent on 
a commencc ă Glever I' Eglise ă la Lune. 

Le chapitre L 'architecture baroqgue ă Oradea presente les monuments 
baroques de la ville en insistant sur l'architecture ecclesiastique, la meilleure 
representee. La presentation est analytique et chronologique en allant des plus 
simples: Les Eglises Ste. Brigitte et St. Ladislas, PEglise catholique de Seleuş, 
jusqu'aux plus complexes : ! Eglise des Paulins, Chapelle de la Miscricorde, 
Bazilique catholique, Palais &piscopale catholique, Enfilade des chanoines, ! 
Eglise ă la Lune, ! Eglise St. Nicolas. 

Construite en 1692 |! Eglise Ste. Brigitte est le plus vieux monument 
chrstien râalisc apres I'occupation de la ville par les Habsbourgs. A travers 
deux documents decouverts aux Archives de I'Etat on peut voir le plan initial 
de la fagade surmontee d'un fronton triangulaire et aussi le plan de la premiere 
residence €piscopale catholique, un bâtiment modeste ă un seul 6tage. Les 

premiers monuments proprement dits baroques ont 6t€ bâtis dans la premiere 
moiti€ du X VIII-eme siecle. L'Eglise St. Ladislas et L'Eglise catholique de Seleuş 
se caracterisent par une typologie commune du baroque provincial dâfinie par 
simplicite et sobrist€. A la deuxieme moitic du XVIII -eme siecle se rattachent 
la Chapelle de la Miscricorde et L'Eglise des Prâmontres, dâfinies par un plus 
d'originalit€ structurale concemant l'organisation de l'espace et la realisation 
du toit. Ainsi, une creation inedite est la coupole elliptique de la Chapelle de 
la Miscricorde d'Oradea, une des plus rares solutions experimentees dans 
l'espace transylvain. La plus importante construction baroque en Transylvanie, la 
Basilique catholique, exprime la fusion des deux conceptions artistiques, celle de 
'Italien G.B. Ricca et de l'Autrichien Franz Anton Hillebrandt. La distribution 
de l'espace respecte un plan frequemment appliquc dans l'espace d'influence de 
la Contre-Reforme impos€ par les Jesuites. Par consequent, nous y retrouvons 
le plan longitudinal en croix latine prevu d'une coupole et toute une scrie de 
chapelles, plan initi€ par |! architecte Vignola ă l'Eglise Il Gesu de Rome. La 
planimstrie d&montre dans ce cas la conception de la Contre-Reforme en ce 
qui concerne la foi et le culte religieux: I'6largissement de la nef mediane pour 
assurer la participation des fideles ă la messe, la division des nefs secondaires, 
restees en obscurit€, en petites chapelles destinces au culte individuel, peintures 
d'autel en maniere pathstique, orgues au-dessus de la tribune de l'ouest, chaire 
et confessionnel. Un €l&ment incdit, inspire par L'Eglise des jesuites St. Pierre 
de Vienne, est la disposition oblique des tours par rapport ă la fagade qu'elles 
prolongent en lui donnant une ondulation particulicre. La recherche met en 
&vidence la prâsence des el&ments typiques du style zof;, la variante autrichienne 
du baroque tardif. Bâti entre 1762-1776, selon les projets de I” architecte Franz 
Anton Hillebrandt, le Palais baroque est un monument reprâsentatif realis€ dans 
P'esprit de larchitecture de l'Allemagne meridionale et autrichienne. L” âdifice 
reflete ă la mode de Il'&poque, le type de residence sous la forme de la lettre U, 
ayant comme €l&ment fondamental le salon d'honneur dâtache par un r&salite 
expressif vers lequel menent les escaliers monumentaux. 

Un autre but de l'ouvrage est de relever les confluences stylistiques entre 
Part baroque promu par les Habsbourgs et l'art traditionel de nature byzantine. 
Ainsi, vers la fin du XVIII-eme siecle a eu lieu la penstration du baroque dans 
Parchitecture ecclesiastique roumaine. La manifestation du baroque dans 
espace roumain et orthodoxe n'a pas attire des modifications dogmatiques ou 
liturgiques. La population orthodoxe formee par Roumains, Grecs, Serbes a 
resiste aux pressions du catholicisme, tout en accueillant le baroque comme une 
nouvelle formule decorative, comme le style de !' poque. Au XVIII-eme siecle 
la construction des €glises orthodoxes coincide ă la lutte pour ! affirmation et 
la conservation de |! individualite &thnique et de la foi traditionnelle. Pour les 

chretiens du quartier de Velenţa on a bâti L'Eglise Sts. Archanges et en 1784 
on a mis la pierre de fondation de L'Eglise ă la Lune. Le baroque decoratif 
illustre par les eglises roumaines s' inscrit dans l'architecture de l'&poque par une 
synthese originale, inâdite sur un fond byzantin defini par de type de I” &glise-salle 
avec pronaos et petites absides laterales. L auteure met en €vidence la presence ă 
Oradea des principales typologies du baroque dans le domaine de architecture: 
le type de l'eglise ă une seule tour, spâcifique au baroque provincial mais aussi ă 
architecture roumaine, la coupole elliptique typiquement baroque, le palais en 
forme de la lettre U prevu d'une cour d'honneur, le type d'sglise ă deux tours et 
plan longitudinal en croix latine d'inspiration jesuite. La dâscription analytique 
des monuments s'unit ă l'analogie avec le baroque central-europeen. Le Palais 
baroque d'Oradea a pour prototype la residence &piscopale de Wiirzburg, L'Eglise 
des Paulins d'Oradea prâsente des analogies avec L'Eglise des Paulins de Saătin, 
La Chapelle de la Miscricorde avec L'Eglise de Salzburg projetee par Gasparo 
Zuccalli ; L'Eglise St. Ladislas a servi comme modele pour L'Eglise de Furta 
(Hongrie), L'Eglise de Seleuş a servi comme modele pour L'Eglise de Barand 
(Hongrie). Le texte est enrichi de plans, de photos, d'esquisses, les uns in€dits 
provenant des Archives de l"'Etat d'Oradea, d'autres provenant de la Bibliotheque 
Centrale Universitaire “Lucian Blaga”, Cluj-Napoca, Bibliotheque de ! Academie, 
Cluj-Napoca, Bibliotheques des «veche orthodoxe et grecs-catholique d' Oradea, 
Bibliotheque Bunyitay Vincze d'Oradea, Bibliotheque Szecheny de Budapeste. 

Dans le chapitre “Theatrum Mundi ” dans la peinture baroque d' Oradea 
sont interpretees les meilleures peintures baroques d'Oradea dans les domaines: 
peinture de plafond, peinture d'autel, portrait baroque. On analyse les consequences 
de la Contre-Reforme dans l'art religieux catholique par des themes specifiques 
comme l'apothâose, le culte marial, L 'Assomption, Immaculata, le culte des saints 
specifiques au baroque, le theme des Passions du Christ, scenes des martyres, 
extase mystique, devotion, adoration. En ce qui concerne la morphologie du 
baroque on y constate la presence des 6l&ments typiques comme trompe 1'eil, le 
pathethisme, la jonction des plans Humain-divin, le raccourci, les compositions 
en diagonale, la suggestion de l'ascension et de /a lumiere surnaturelle. La 
peinture baroque d'autel reflete la preoccupation typiquement baroque pour 
une râception &mouvante du message biblique, &tant realis€ pour convaincre et 
instruire les fideles. Un autre probleme traîte est celle des 7hemes representatifs 
dans la peinture baroque (Collection du Complexe museal d'Oradea). L'auteur 
poursuit les influences du baroque dans la peinture des iconostases orthodoxes. 
Ces influences ont peu touche les themes, mais ont determine une nouvelle 
interpr&tation des themes traditionnels de l'art byzantin: La descente de la Croix, 
La Cene, La Sainte Trinite. 

Le dernier chapitre, La sculpture baroque d'Oradea, a pour objet les 

realisations baroques en bois et en pierre: statues publiques, retables, chaires, 
iconostases, stalles. Dans ce domaine aussi on peut constater la mâme distinction 
entre la conception catholique dominse par la Contre-Reforme et celle orthodoxe 
qui a recepte le baroque dans le plan decoratif. En ce qui concerne ce dernier aspect 
on constate que le baroque s'est manifeste par des elements dâcoratifs typiques: 
cartouches, rubans, volutes, urnes, alternance des courbes et contrecourbes, le 
motif du baldaquin et de la draperie, peinture-imitation de marbre. 

Le texte de l'ouvrage est illustre d'une riche iconographie mettant en 
valeur des elements de morphologie baroque et aussi des analogies thâmatiques 
et iconographiques. L'ouvrage s'appuie sur une vaste et longue documentation 
aux Archives de PEtat d'Oradea, ă la Bibliotheque Lucian Blaga de Cluj- 
Napoca, ă la Bibliotheque Gheorghe Şincai d' Oradea, ă la Bibliotheque Szecheny 
de Budapeste. De m&me, l'auteur a utilise les ctudes €laborces auparavant 
concernant de divers aspects du baroque d'Oradea, par exemple : les rapports 
entre la Contre-Reforme et la peinture religieuse, les hypostases du culte marial 
dans la peinture de la Basilique catholique, les hypostases du St. Nepomuchene ă 
Oradea, architecture et la sculpture baroques ă Oradea, les influences du style 
baroque dans Part byzantin. 

A la fin de cette demarche synthstique s'impose toute une scrie de 
conclusions. Une premiere observation qui s'impose est que le baroque d'Oradea 
a trouve sa meilleure expression dans larchitecture religieuse de la ville par des 
monuments representatifs qui lui confere un profil inconfondable. Ici, comme 
ailleurs en Transylvanie, le baroque a €t€ impose par voie officielle faisant partie 
de la politique de redressement et consolidation du catholicisme, religion officielle 
de |' Empire des Habsbourgs. Dans le Partium, l'acceuil du baroque prâsente 
un 6cart chronologique par rapport ă Part occidental. L” analyse des monuments 
met en cvidence l'existance d'un barogue tardif, spscifique au XVIII-eme si€cle, 
contenant des 6l&ments en style zofț. Dans le baroque d'Oradea predomine la 
conception des architectes et des constructeurs €trangers, surtout d'origine 
autrichienne et allemande. Bien qu'on remarque la prâsence des architectes 
italiens Giovanni Battista Ricca et Domenico Lucchinni, le baroque d'Oradea ne 
se caracterise pas par la grandeur et la morphologie dynamique du baroque italien. 
Par contre, on a prâfere des edifices dâfinis par simplicit;, equilibre des volumes 
et des cl&ments d'articulation qui ont ă la base le rapport entre l'horizontal et le 
vertical, l'emploi des lesenes, des comiches, ou l'alternance des fenâtres et des 
frontons. Un €l&ment particulier du baroque d'Oradea est la dâcoration en style 
zof! : guirlandes disposees en couronne, chapitaux et encadrements decores par 
des triglyphes, rosettes, urnes ornees par des guirlandes, fenetres ellipsoides. 

Du point de vue de la morphologie, dans l'&volution du baroque d' Oradea 
on peut distinguer trois €tapes: a). La premiere etape se deroule entre 1693-1730 

et se caractârise par l'adoption des premieres typologies baroques, plus simples et 
plus modestes et definies par sobriste et efficacite (l'Eglise Ste. Brigitte, l'Eglise 
St. Ladislas, l'Eglise catholique du quartier Seleuş); b). La deuxieme etape, 1740- 
1780, correspondă l'&poque de Marie Therese et se definit par des monuments ă 
un degre superieur d! originalite et complexite (I” Eglise des Paulins, la Chapelle 
de la Miscricorde, |” Eglise des Franciscains, l'Enssemble baroque). Surtout la 
Basilique et le Palais &piscopal se caracterisent par monumentalite et une richesse 
decorative plus grande en accord avec le caractere representatif des deux €difices; 
c). La troisieme etape entre 1780-1800 correspond partiellement ă l'&poque 
Jos&phine et apporte la penctration du style baroque dans ! art traditionnel byzantin. 
Les monuments roumains sont l'illustration du meme baroque tardif adapte au 
niveau de la decoration des fagades (l'Eglise des Sts. Archanges, l'Eglise ă la 
Lune, l'Eglise St. Nicolas). Si dans le cas des monuments catholiques on respecte 
les plans et les typologies occidentaux, dans le milieu roumain on remarque une 
conformation aux exigences etă la tradition artistique des autochtones. 

“Constatăm cu bucurie că acest demers ştiinţific îl datorăm unei cercetătoare pasionate, cu o 

remarcabilă activitate publicistică, lucrarea având o mare cantitate de material documentar şi 

imagistic inedit, textul fiind realizat cu acribie ştiinţifică ce a dus la concluzii şi rezultate 
inedite privind fenomenul cultural-artistic din Oradea secolului al XVIII-lea” 


Acad. Marius Porumb, Ă 
Directorul Institutului de Arheologie și Istoria Artei Cluj-Napoca 


“Agata Chifor convinge prin excelenta prezentare a discursului, prin analiza corectă a 
patrimoniului artelor plastice din Oradea, prin observaţiile pertinente şi reperele inedite 
prilejuite de cercetarea de arhive, biblioteci şi la monument. Lucrarea /de doctorat/ e 
îmbogăţită de analiza iconografică şi iconologică a picturilor de altar. a efigiilor imperiale şi 
episcopale şi a sculpturii policrome în lemn, dar câştigul cel mai important îl reprezintă 
această nouă monografie a barocului orădean care va umple golul existent pe harta barocului 
cultural european/,../ cu încă un exemplu de integrare în acea Europă modernă a secolului al 
XVIII-lea, prin circulaţia unor maeştri şi a unor forme arhitecturale şi plastice, prin 
înpământenirea lor în Transilvania, care vor duce spre o adevărată sinteză a artei 
şi culturii continentale”. : ! 


Prof. Univ. emerit Dr. Nicolae Sabău, 
Universitatea Babeş-Bolyai Cluj-Napoca 


“Teza de doctorat elaborată de Agata Chitor (2005) este rezultatul unei cercetări științifice 
temeinice de arhivă și bibliotecă, dar și de teren...Agata Chifor dezvoltă subiectul tezei de 
doctorat în litera relaţiei istorie-societate-artă, tocmai pentru a releva cu obiectivitate 
funcționarea acesteia în cadrul unei urbe .unde coexistau cultele romano-catolic, ortodox, 
greco-catolic, reformat și mozaic şi unde etniile conlocuitoare români, maghiari, germani, 
evrei, sârbi și ruteni etc. și-au consolidat, pe măsura aplicării reformelor promovate de Curtea 
de la Viena, individualitatea religioasă și culturală. Arhitectura, pictura şi sculptura barocă în 
Oradea sunt cele mai importante în economia lucrării. În respectul metodei de cercetare 
impuse de Virgil Vătășianu, autoarea demonstrează că arta barocă în Oradea, ca expresie a 
perioadei târzii de manifestare a fenomenului european, a cunoscut nu numai o largă 
acceptare, dar şi s-a distins prin soluţii personalizate în arhitectură, pictură, sculptură şi 
mobilier. Bibliografia, ilustraţia, anexele documentare vin, la rândul lor, să ne demonstreze că 
avem de a face cu o contribuţie științifică solidă, cu o sinteză ce reuşeşte să evoce convingător 
o perioadă din istoria Oradiei ”. 

